
Kiti veikėjai 

Vulfhartas, gimtojo Martos kaimo pilies šeimininkas 

Irmhilda, jo jauna žmona 

Osvaldas ir Ludolfas, ginkluoti Vulfharto tarnai, ieškoję Martos 

Vhalogas 


Prieš daugelį šimtmečių gyvenimas buvo griežtai sutvarkytas. Po 
gimimo kiekvienas turėjo savo vietą žemėje. Bet staiga viskas pasikei- 
tė. Tie, kurie prisijungdavo prie keliautojų vilkstinių į rytus, turėjo 
galimybę pradėti naują, geresnį gyvenimą. 

To kaina buvo didžiulė. Drąsiausieji, iškeliavę su nedideliu turtu, 
turėjo po savęs sugriauti visus tiltus atgal ir keliauti į nežinomybę. 
Per tamsius miškus, į nepažįstamus kraštus, daug toliau, nei jie įsi- 
vaizdavo esant žemės kraštą. Jie nežinojo, kas jų laukia pasiekus tiks- 
lą. Žinojo tik viena: ne kiekvienas jį pasieks. Bet daugelis tūkstančių 
pasiryžo. Ir įvyko stebuklas. 


PIRMA DALIS 

Keleaudojų vlkstinė 


1167 m. Er 7 


— Daryk, ką sakau, lupk ją, kol išmoks paklusnumo, - sprogda- 
mas iš pykčio senojo palydovo reikalavo Ludolfas. Osvaldas, gin- 
kluotų pilies tarnų vadas, jau buvo sugniaužęs dešinį kumštį. Tačiau 
su nuostaba ir piktdžiugišku linksmumu dar apžiūrinėjo prieš jį sto- 
vinčią dailią mergaitę kaštonų rudumo plaukais. 

Niekas nebuvo išdrįsęs jam pasipriešinti, tuo labiau jokia moteris. 
O ši buvo dar visai vaikas, nesiekiantis net jo pečių. Vienu tvirtos 
rankos smūgiu jis galėtų sutrupinti jos smakrą arba sulaužyti nosį. 
Tačiau taip jis tikrai nepasitarnautų savo šeimininkams. Ši užsispy- 
rusi moteriškaitė jam buvo reikalinga sveika. 

Marta, kuriai buvo skirtas visas šis pyktis, atrodė tokia nusiminu- 
si, kad visiškai pamiršo, kaip pavojinga buvo susidėti su didžiausiais 
kaimo mušeikomis. 

— Negi nematote, kad ji miršta? Aš negaliu dabar išeiti! - šaukė 
ji lyg nesava ir apsisuko norėdama pamatyti mirties patale gulinčią 
Serafiną, savo įmotę ir išmintingą šio kaimo moterį. 

Dabar užsiplieskė ir Osvaldas. „Kad šis įžūlus daiktas bent vieną 
kartą pasitarnautų mano ponui, išmokysiu ją paklusnumo“, — mąstė 
sau piktas. Vieną akimirką jau įsivaizdavo, kaip ji verkdama klūpo 
ant žemės ir maldauja gailestingumo. 

Jis šiurkščiai pagriebė Martai už rankos, tempė ją iš mažytės tro- 


belės miško pakraštyje ir rėkė: 

— Tu, maža ragana, keliausi dabar su manimi arba paragausi bota- 
go! Jei senoji negali, tu privalai padėti pilies ponų paveldėtojui ateiti 


į šį pasaulį. 


Osvaldas, kurio dešinė veido pusė buvo subjaurota prastai sugiju- 
sio rando, užšoko ant arklio, šiurkščiai užsitempė priekyje savęs mer- 
gaitę ir skubiai nujojo. 

— Mama Fina! - šaukė Marta ieškodama pagalbos ir norėjo dar 
kartą atsisukti. Tačiau Osvaldas laikė ją tvirtai apsikabinęs ir ginė 
arklį pilies pusėn. 

Jie skroste skrodė šaltą, lietingą kovo rytą. Ludolfas, kresnas švie- 
siaplaukis vyras, paėmė Martos pintinę su tepalais, tinktūromis ir ne- 
atsilikdamas sekė jiems iš paskos. 

Martai buvo šalta. Kūną maudė nuo medinio balno kraštų ir 
šiurkštaus tamsiaplaukio jojiko glėbio. Nuo jo dvokė alumi, svogū- 
nais ir prakaitu. 

Netrukus dešinė Osvaldo ranka ėmė klaidžioti po jos menkučiu 
apsiaustu. Mergaitė sustingo iš baimės. Išsigandusi taip stipriai pa- 
tempė arkliui už karčių, kad jis pradėjo muistytis ir Osvaldui prireikė 
abiejų rankų jam sutramdyti. 

Ji skubiai atsisuko: 

— Ar negalėtume paprašyti, kad Pateris Johanesas nueitų pas 
mano mamą? Juk nenorite, kad ji numirtų be paskutinio patepimo 
ir sudegtų pragaro liepsnose? 

Ludolfas pasisuko į juos. 

— Ko nori mažoji? Būti švelniau apkabinta? —- sušuko kandžiai 
šaipydamasis jiems pavymui. Nė mažiausias judesys neliko jo nepa- 
stebėtas. 

— Ne, kunigo senajai raganai. Lyg ji ne tiesiai į pragarą keliautų, — 
juokėsi Osvaldas pašaipiai. Jaunosios palydovės veidas žaibiškai su- 
rimtėjo. 

— Taip negalima juokauti. Su pragaro liepsnomis ir senąja - taip 


pat ne. Dar užkeiks tave. 

— Ji - ne ragana, o protinga moteris, kuri niekam negalėtų pada- 
ryti nieko bloga. Prašau, neleiskite jai numirti vienai, - prašė Marta. 

— Mes negalime prarasti nė minutės, - suurzgė Osvaldas ir per- 
braukė per grublėtą randą veide. - Bet manau, kad kas nors turi į 
kaimą iškviesti kunigą. 

Marta lengviau atsiduso. Pateris Johansenas padėtų Serafinai. Ir 
Osvaldas nustojo liesti jos krūtinę. Jo dešinė vėl laikė ją tvirtuose 
gniaužtuose. 

Kelios vištos garsiai kudakuodamos lakstė iš abiejų pusių, kai joji- 
kai judėjo per kaimą žemutinėje pilies dalyje. Jodamas pro seną vyrą, 
kuris iš kelio vijo sulysusią kiaulę, Ludolfas užriaumojo: 

— Ei, tu ten! Bėk pas kunigą ir siųsk jį pas pribuvėją. Ji miršta. 

Senolis pasižiūrėjo išsigandusiomis akimis. Tačiau kai Marta pa- 
žvelgė į jį, atrodė aprimusi, nes šis pajudėjo medinės bažnyčios link. 

Staigiais šuoliais įjojo vyrai pro pilies vartus ir vangiu rankos mos- 
telėjimu pasisveikino su sargyba. 

Osvaldas stumtelėjo Martą nuo arklio ir nulipo pats. Jis numetė 
vadžias ūkio padėjėjui ir pasiuntė Ludoltą paieškoti valdytojo. 

Vienu žvilgtelėjimu mergaitė užmatė įprastą netvarką purviname 
pilies kieme. Kiaulės murkdėsi klane, netoli tvartų kiurksojo milži- 
niška mėšlo krūva, iš virtuvės veržėsi garsūs šūksmai, šalia seno šuli- 
nio gulėjo suskeldėję akmenys. 

Ant gėdos stulpo kabojo vyras. Be sąmonės, nuogas. Jo nugara po 
botago kirčių buvo suraižyta ir nusėta kraujosruvomis. Marta žinojo, 
kas tas nelaimingasis. Išvakarėse buvo kalbama, kad vargšą valstietį 
ponas atidavė į pilies teismo rankas. Osvaldo darbas, atpažino ji, pa- 
mačiusi iki kraujo nuplaktą nugarą. Šiose vietovėse kiekvienas žinojo, 
kad randuotasis, mojuodamas botagu, jausdavo liguistą malonumą. 
Jį žiaurumu pranokdavo tik pilies ponas. 

„Tarsi jie greičiau galėtų sumokėti skolas, kai yra mušami iki mir- 
ties“, - mąstė ji liūdnai. 

Marta norėjo pribėgti prie nelaimingojo ir jam padėti, bet nu- 


galėjo šį staigų impulsą. Toks poelgis pilyje nebūtų suprastas. Kai 

viską užklos tamsa, ji galėtų pabandyti jam atnešti bent šiek tiek 
vandens. 

Pro tvirtovės langą pasigirdo skausmo kupinas šūksnis. 

- Ar girdi? Poniai reikia tavo pagalbos, - suurzgė Osvaldas. 

Marta tylėjo. 

Ji buvo susirūpinusi ne dėl to, kad tai pirmas gimdymas be Sera- 
finos pagalbos. Mokytoja, žinodama, kad liga sparčiai progresuoja, 
primygtinai reikalavo, kad Marta viena gydytų ligonius ir padėtų vai- 
kams ateiti į šį pasaulį. Tačiau iki šiol Fina visada buvo šalia ir stebėjo, 
kad jaunoji pasekėja viską darytų teisingai. 

Tačiau Irmhilda, jaunoji pilies pono žmona, dar niekada nebuvo 
pagimdžiusi sveiko vaiko. Serafinai su Marta teko būti prie jos, kai 
ši persileido ir pagimdė negyvą kūdikį. Štai ir dabar pagal Martos 


skaičiavimus ji gimdė trimis mėnesiais per anksti. 


Per pilies kiemą vėl nuaidėjo riksmas. 

Link Martos ir Osvaldo artinosi valdytojas. Tai buvo prastai nu- 
siteikęs vyriškis, kurio akys vos buvo matyti išpurtusiame veide. Jo 
tamsiai rudas viršutinis drabužis buvo iš medžiagos, tačiau susidėvė- 
jęs ir purvinas. 

— Kas jus čia atvedė? Kur senoji pribuvėja? — atžagariai paklausė 
keliautojų. 

— Ji miršta — nieko negalima padaryti. - Osvaldas apgailestauda- 
mas pakėlė ranką. - Todėl mes atsigabenome jaunesniąją. 

Valdytojas apžiūrinėjo dailiąją Martą. 

— Juk tu dar nesi viena pati dalyvavusi gimdyme - kaip žadi pri- 
imti kūdikį? - klausė jis nepasitikėdamas. 

— Aš pasistengsiu, pone, - atsakė ji kaip įmanoma ramiau. - Ta- 
čiau sveiko vaiko gimimui dar per anksti. Gal būtų geriau iš toliau 
pasikviesti labiau patyrusią pribuvėją? 

— Tavęs niekas nemokė gero elgesio? - šnypštė valdytojas. - Ant 
kelių! Moteris privalo tylėti ir nuleisti žvilgsnį. 

„Kaip aš pasakysiu, kas yra žmogui, jei negaliu jo apžiūrėti? - mąs- 


tė Marta paklusdama įsakymui. - Galėčiau prisiekti, kad tavo įtūžis 

greitai praeis. Privalai mažiau valgyti!" Vis dėlto ji nuolankiai tylėjo. 
Jos atsikalbinėjimas nebuvo priimtas atlaidžiai. Vietoje padėkos ji už 
savo patarimą sulaukė tik pylos. 

Valdytojas šaltai vertino klūpančią mergaitę, kol galiausiai rankos 
gestu parodė atsistoti ir sekti paskui jį. 

Salė buvo niūri, šalta ir suodina. Kampe pešėsi pora šunų. Vienas 
už stalo, prieš taurę ir ąsotį, sėdėjo pilies ponas Vulfhartas. Parėmęs 
galvą ranka jis akimirką žvilgtelėjo ir vėl paskendo tuštumoje. 

— Mano pone, šis jaunas daiktas padės Jūsų žmonai, - pagarbiai 
tarė valdytojas. 

Jis greitai pastūmė Martą pirmyn, kuri kaip pridera prieš riterį kri- 
to ant kelių. 

Vulfhartas spoksojo į ją stiklinėmis akimis. 

Marta iškart suprato, kad jis nuo ankstyvo ryto yra girtas, ir dre- 
bėdama iš baimės žvelgė į grindis. Atrodė, lyg matytų iš Vulfharto 
kylantį pyktį, tvyrantį aplink jį. 

— Tu manai suprantanti apie vaikų priėmimą? Kiek tau metų? — 
sušnabždėjo Vulfhartas. 

— Beveik keturiolika, pone, — atsakė Marta ir žvelgė sustingusio- 
mis akimis žemyn, į meldus, kurie dengė salės grindis. Ji nežinojo 
savo tikslaus amžiaus, nes buvo našlaitė. Prieš dešimt metų krūva 
nusikaltėlių užmušė jos tėvus ir pavogė avį, kurią jie augino pilies po- 
nams. Serafina, norėjusi pas aviganio žmoną išsikeisti šviežių žolelių, 
pamatė padarytą nusikaltimą ir rado be galo išsigandusią Martą, be- 
sislepiančią krūmuose. Ji priglaudė mergaitę pas save ir laikui bėgant 
išmokė visko, ką pati žinojo apie gydymą. 

— Atleiskite, mano pone, per tokį trumpą laiką negalėjome rasti 
Jokios kitos pribuvėjos, - paskubėjo pridurti valdytojas ir apgailes- 
taudamas skėsčiojo rankomis. 

Virš jų galvų vėl nuskardėjo riksmas. Vulfhartas tingiai pakėlė 
akis, 

— Padaryk taip, kad ši dejonė galų gale baigtųsi ir turėčiau sūnų, - 
tarė jis kaip įprasta įsakmiu tonu. Tada nelauktai pasilenkė ir užriau- 
mojo: 

— Ir saugok, kad šįkart viskas pavyktų, o ne gimtų negyvas apsigi- 
mėlis! Kitaip įsakysiu nukirsti tau rankas ir kojas! 

Valdytojas patempė Martą aukštyn ir stumtelėjo lauk. 

— Girdėjai, ką pasakė ponas. Jis pratęs laikytis savo žodžio. 

— Taip, pone, - atsakė Marta išbalusi lyg popierius. 

Ji tuo nė neabejojo. 

Marta prislėgta kopė laiptais aukštyn į jaunosios pilies ponios 
kambarį. 

Kambarėlis buvo užtamsintas, kaip įprasta gimdymo metu, tvan- 
kus ir pilnas dūmų. 

Savo lovoje, po stora antklode ir kailiais, gailiai dejuodama gulėjo 
ir kartu smalsiai. Prie lango stovėjo sumišęs pilies kapelionas - liesas 
senyvo amžiaus vyras žilais kaip sniegas plaukais. 

Marta greitai nusprendė, ką reikia daryti. 

— Tai, kas čia vyksta, yra moterų reikalas. Būkite malonus ir pali- 
kite ponią vieną, tėve. Tačiau aš Jūsų prašau padėti savo maldomis, 
tarė ji. Kapelionas linktelėjo, tyliai palaimino moterį ir palengvėjusia 
širdimi paliko kambarėlį. 

— Kaip Jums sekasi? — draugiškai paklausė mergaitė gležnos jau- 
nos moters pelenų pilkumo veidu. 

— Padėkite man - mane plėšia pusiau! Kur yra Serafina? - dejavo 
Irmhilda. 

Marta šį klausimą nuleido negirdomis. Ji sukalbėjo trumpą maldą, 
tada nustūmė į šoną kailius, kuriais buvo užklota gimdyvė, ir apžiū- 
rinėjo ją švelniomis, tačiau sumaniomis rankomis. Serafina ją išmokė 
patinusį pilvą ištirti tiksliai iš išorės. 

— Tik esant didžiuliam išoriniam atsargumui galima ranka įeiti į 
gimdyvės pilvą, - vis pabrėždavo ji. 

— Didžiąją dalį to, ką turi žinoti kaip pribuvėja, gali suprasti lies- 
dama. 

Kai jos būdavo dviese ir maišydavo gydomuosius gėrimus, senoji 
Fina nuolat pasakodavo apie tas pribuvėjas, kurios moterims prida- 


rydavo sunkių sužeidimų per giliai įkišdamos ranką į apatinę pilvo 

dalį arba norėdamos vaikui padaryti kelią perplėšdavo išeinamąją 
angą. Serafina priklausė žinovėms, kurios net iš išorės galėjo pasukti 
motinos pilve esantį vaiką, jei tik jis nebūdavo taisyklingoje padėtyje. 
Šias žinias ji perdavė Martai. 

— Vaikas nori ateiti į šį pasaulį anksčiau. Nebegalima sulaikyti 
gimdymo, - galiausiai tyliai ištarė Marta. Ji parodė į šviežias kraujos- 
ruvas, kuriomis buvo nusėtas Irmhildos veidas ir kūnas. 

— Kas Jums atsitiko? 

Vulfharto žmona nuleido galvą: 

— Aš pargriuvau. 

Marta nepasakė to, kas buvo akivaizdu. Ji surado dėžę, kurią at- 
nešė Ludolfas, ir pasiuntė tarnaitę atnešti švaraus vandens bei gry- 
nų žąsies taukų. Tada, kartu su viena iš moterų, nuvedė Irmhildą iki 
gimdymo kėdės. 

— Jūs susidorosite, - bandė nuraminti išsigandusią pilies ponią, 
kuri buvo vos keleriais metais už ją vyresnė. Varstoma nepatiklių 
žvilgsnių, nusimazgojo rankas. 

Greitai paaiškėjo, kad Vulfhartas ir šįkart bergždžiai tikėjosi su- 
laukti įpėdinio. Vaikas į šį pasaulį atėjo per daug anksti. Tikriausiai 
jis jau buvo miręs. Sugedęs vaisiaus vanduo nudažė paklodę. 

Tik Irmhildai kol kas nieko apie tai nesakė, kad dar labiau neišgąs- 
dintų. Tai, kad vėl nepagimdė paveldėtojo, suteiktų jaunajai moteriai 
daug skausmo. Galbūt Vulfhartas jos išsižadės ir išsiųs į vienuolyną. 
Bet turbūt Irmhilda mieliau gyventų ten, nei toliau būtų mušama 
savo žiauraus vyro. 

Marta, žinoma, neturėjo jokio supratimo, kaip pati galėtų išsigel- 


bėti nuo jo pykčio. 


Gimdymas tęsėsi dar pusę dienos, kol vaikas išvydo šį pasaulį. 
Pora senstelėjusių krikštamočių, kurių Marta nepažinojo, kambario 
tarnaitė ir pilies valdytojo žmona mėgavosi šiuo įvykiu su įprastu jau- 
duliu, rūpesčiu ir užuojauta. Gimdymas reiškė laukiamą pasikeitimą 


nuobodžiame ir monotoniškame moterų gyvenime. Tik valdytojo 

žmona apžiūrinėjo Irmhildą su atviru piktdžiugiškumu. Netrukus 
atėjo žindyvė, kuri buvo taip neplanuotai anksti iškviesta, ir tyliai 
atsisėdo į kampą. 

Marta vis dėjo gimdyvei kompresus iš rasakilos ir gebenės, jais 
švelniai trynė nugarą, pilvą, šlaunis ir stengėsi ją vėl padrąsinti. 

— Viskas vyksta per anksti, tiesa? - sušnabždėjo pilies ponia tarp 
spazmų. — Juk aš dariau viską, kas įmanoma. Vis meldžiausi ir štai 
šitą nešiojau. 

Skubiu judesiu ji iš po pagalvės ištraukė maišelį. 

— Mama man paliko gervės nagus, kurie palengvina gimdymą. 
Kurmio letena neša laimę ir saugo būsimąjį paveldėtoją. Man ją par- 
davė vienas doras vyras. 

Marta tiksliai prisiminė prekeivį, kuris praėjusią vasarą kėlėsi 
per kaimą ir valstiečių žmonoms iškalbingai bei vaizdžiai gyrė savo 
prekes: meilės eleksyrus, neprilygstamus vaistus, gydančius širdies 
skausmą, vyrų silpnybę moterims ir nevaisingumą. Tikriausiai pily- 
je jis sudarė geresnių sandorių. Kurmio letenos ir džiovintų vabalų 
veiksmingumas kėlė jai rimtų abejonių, tačiau to nepasakė. Irmhil- 
dai dabar reikėjo visų jėgų, kiek tik galėjo turėti. 

- Jūs jauna ir dar susilauksite stiprių sūnų, - Marta bandė paguos- 
ti išsigandusią moterį, vėsindama jos kaktą drėgna skara. - Tik turė- 
tumėte leisti savo vyrui suprasti, kad privalo jus labiau saugoti, kai 
laukiatės. 


Irmhilda nuleido akis žemyn ir nutilo. 


Praslinkus pusdieniui, pilies ponia išstūmė lauk kumščio dydžio 
kūnelį, kuris akivaizdžiai jau kurį laiką buvo negyvas. Tai buvo ber- 
niukas. Irmhilda, netekusi jėgų, susmuko ir pradėjo visa drebėti. 

Martą užplūdo gailestis, tačiau dar labiau apėmė baimė. Vulfhar- 
tas apkaltins ją ir įvykdys savo grasinimą. 

Iš mirtinai išsigandusios Irmhildos nebuvo įmanoma tikėtis jo- 
kios pagalbos. Kai Vulfhartas ateis ieškoti kaltų, niekas neįstengs ap- 


saugoti nuo jo Martos. 

Vaizdas, kaip Osvaldo kirvis nusileidžia ir nukerta jai rankas ir 
kojas, tapo neištrinamas. 

„Viešpatie, atleisk man, - nebyliai maldavo Marta prausdama mi- 
rusį naujagimį ir vyniodama į lininę skarą. — Privalau bėgti iš čia. Ir 
kaip įmanoma greičiau. 

Bet pirmiausia ji turėjo laimėti šiek tiek laiko. Taip pat negalėjo 
palikti Irmhildos likimo valiai. 

— Tai dar nepraėjo. Poniai reikia Jūsų maldų. Dabar. Tučtuojau, - 
valdė ji raudančias moteris, kurios, jos nuostabai ir palengvėjimui, 
atsiklaupė ir pradėjo melstis. 

„Maldos negali pakenkti, - mąstė sau Marta. - O visų pirma jos 
sulaikys moteris ir bloga žinia apie gimusį negyvą paveldėtoją neiške- 
liaus iš kambario taip greitai. 

- Einu, pakviesiu kapelioną, - tarė ji, kai po gimdymo pasirūpino 
Irmhilda. 

Nespėjus niekam ištarti nė žodžio, jau buvo nusliūkinusi beveik 
iki durų. Marta bėgo laiptais žemyn, kirto pilies kiemą ir galiausiai 
rado liesąjį dvasininką. Šis pasižiūrėjo į ją susirūpinęs. 

— Ponia prašo nueiti pas ją. Jai reikia Jūsų pagalbos, - pasakė. 

Kapelionas iškart nuskubėjo. 

Marta tikėjosi, kad jo buvimas apsaugos Irmhildą nuo mušimo. 
Tam tikra prasme kapelionas buvo vienintelis, kuris išdrįsdavo su- 
stabdyti ūmųjį Vulfhartą. 

Taip greitai, kaip tik galėjo, bėgo ji per pilies kiemą vartų link, 
niekam nekrisdama į akis. Stulpas jau buvo tuščias. Tikriausiai kan- 
kinį įkalino požeminiame kalėjime. Arba jis buvo negyvas. 

— Kas atsitiko? Kur taip skubate? - paklausė nepatenkintas sar- 
gybinis tingiai stovėdamas prie vartų. Iš sargybos bokštelio sklido 
bildesys ir garsus jo bičiulių staugimas žaidžiant kauliukais. 

Marta trumpam pakėlė akis į siaurą lango ertmę, šalia kurios buvo 
Irmhildos kambarėlis. Kas nors iš ten bet kurią sekundę galėjo surik- 
t; 


— Sučiupkite raganą ir įmeskite ją į požeminį kalėjimą! 

Marta atkišo į priekį savo dėžę ir tokiu drąsiu balsu, kokį tik suge- 
bėjo nutaisyti, tarė: 

— Einu nuskinti dar keletą žolelių, kad palengvinčiau poniai gim- 
dymą. Šviežios jos veikia geriausiai. 

Iš krūtinės šokančia širdimi laukė sargybinio reakcijos. Nejau- 
gi jis leis, kad taip atsitiktų? Vos pora žingsnių ir jau būtų laisvėje. 
Arba bus atiduota kruvinam Vulfharto kerštui ir mirs. Bet kareivis 
tik mostelėjo ranka. 

— Tada paskubėk! Mūsų ponas jau nekantraudamas laukia sū- 
naus. 

Marta pasileido pro vartus ir ėjo greitai, tačiau nebėgdama, link 
miško, kuris prasidėjo už dviejų šimtų žingsnių nuo pilies. 

Kiekvieną akimirką baimė augo. „Prašau, tegul jie dar nieko nepa- 
stebi“, - šnabždėjo sau, o judesiai darėsi vis labiau sustingę. Ji kvėpa- 
vo užsikirsdama, laukdama, kada išgirs atšvilpiančią mirtį nešančią 
strėlę, įsmigsiančią jai į nugarą. 

Kai dingo iš vartų sargybos akiračio, bėgo medžių prieglobstyje 
kaimo kryptimi ir pasislėpė krūmuose. 


Pukėpinas 


Lietus liovėsi, bet vis dar pūtė ledinis vėjas. Neilgai truko, kol pa- 
sitvirtino Martos nuogąstavimai. Osvaldas ir Ludolfas šuoliais atlėkė 
iš pilies, iš pradžių ieškojo netoli miško, tada apsisuko ir nujojo į kai- 
mą. Iš slaptavietės mergaitė galėjo girdėti riaumojantį Ludolfą: 

— Kas matė jaunąją pribuvėją? 

Sustingusi iš baimės Marta laukė, kas atsitiks. Vis dėlto kaimo 
gyventojų atsakymai nepateisino Ludolfo lūkesčių. Senyvo amžiaus 
moteriai, kuri iš išgąsčio papurtė galvą, jis taip sudavė ranka, kad ši 
įvirto į purvą. Tada abu nujojo. 

Tik Marta žinojo, kur ji buvo. Pasislėpusi tarp medžių atsargiai 
judėjo savo namų link. Osvaldas ir Ludolfas tikrai jos ten tykos. 

Ar Pateris Johanesas dar buvo ten? 

Ji buvo įsitikinusi, kad įmotės nebėra tarp gyvųjų. Vieną akimir- 
ką, kai stengėsi padėti Irmhildai, jos vidų staiga užliejo tikrumas. Bet 
po trumpos išgąsčio akimirkos ji atsispyrė šiam jausmui ir vėl susi- 
koncentravo ties gimdančiąja. Pradėti gedėti galės tik vėliau. 

Marta labai lėtai žengė į priekį nuo drėgmės slidžia žeme. Nebuvo 
galima leisti, kad ją kas nors pamatytų. Galbūt kaimo gyventojai jos 
nebūtų išdavę, tačiau nenorėjo nė vieno iš jų statyti į pavojų. Ir priva- 


lėjo nepamiršti, kad raiteliai sugrįš. 


Pusiaukelėje ji pamatė Itą, žmoną senolio, kurį Ludolfas buvo pa- 
Siuntęs pas Paterį Johanesą. Kai ši Martos akyse pamatė viltį sužinoti, 


af yra naujienų, priėjo prie jos ir palietė ranka petį. 

— Tau negalima eiti toliau. Jie degina jūsų trobelę, - ištarė vos gau- 
dydama kvapą. Marta spoksojo į ją pašiurpusi. 

Ia, iš savo vyro sužinojusi, kad Fina miršta, o Martą Osvaldas iš- 
gabeno į pilį, pati degė nekantrumu pamatyti šią protingą moterį. Ji 
laikė Finos ranką, kol atvyko Pateris Johanesas ir suteikė jai paskutinį 
patepimą. 

Bet vėliau įlėkė randuotasis su Ludoltu, pasiėmė iš namų kunigą, 
Itą pastūmė į nuošalę ir sukapojo viską, kas buvo trobelėje. 

— Tavęs neradę, jie mušė net mirusiąją. Dievas juos nubaus už šią 
baisią nuodėmę, — vaitojo Ira ir persižegnojo krūpčiodama iš bai- 
mės. 

— Tada padegė jūsų trobelę. Neik toliau, jie tikrai dar ten. 

Ji trumpam uždelsė. 

— Galėtume tave paslėpti pas mus. 

Bet Marta jautė Itos baimę. | 

— Negaliu likti kaime. Jie manęs ieškos. 

Senoji negalėjo nuslėpti palengvėjimo, nes buvo per vėlu atsiimti 
savo nenuoširdų pasiūlymą. 

— Ką darysi? - paklausė ji. 

— Nežinau... Pasislėpsiu. Palinkėkite man sėkmės. 

Ita stipriai ją apkabino. 

— Telaimina tave Dievas! 

Tada apsisuko ir nubėgo kaimo kryptimi. 

Marta negalėjo kitaip. Tai, ką sužinojo, buvo taip baisu, kad ne- 
paisydama begalinės baimės, ji privalėjo viską pamatyti savo akimis. 


Drebančiomis kojomis, bet labai atsargiai ji slinko trobelės link. 


Jau iš tolo pajuto dūmų kvapą, girdėjo garsų poškėjimą ir spragsė- 
jimą. Prieš tankius brūzgynus, netoli savo trobelės, mergaitė sustojo. 

— Jei negalime sudeginti tos raganos, sudeginkime jos namą, — 
skambėjo Osvaldo balsas. 

Atsargiai ji prakišo galvą viena šaka tolėliau. 

Pamatytas vaizdas užėmė kvapą. Trobelė skendo liepsnose. Kele- 


tas suanglėjusių stogo rąstų nukrito tiesiai į degančios trobelės vidų, 

tačiau per liepsnos šnypštimą ir traškėjimą riksmų nebuvo girdėti. 
Osvaldas ir Ludolfas sėdėjo ant savo neramiai trypiančių žirgų ir iš 
saugaus atstumo juokdamiesi mėgavosi šiuo vaizdu. 

Marta nugalėjo norą bėgti prie degančios trobelės ir ištraukti la- 
voną. Fina sudegė ir neprisikels paskutinio teismo metu! 

Ber ji negalėjo nieko padaryti. Jei išbėgs iš savo slėptuvės, Osval- 
das ir Ludolfas ją nužudys. 

Kaip užburta įsistebeilijo į liepsnas, o šis klaikus vaizdas degė joje. 
Antrą kartą ji matė liepsnose skęstančius savo namus negalėdama 
nieko išgelbėti. Ji gailėjo ne menkų atsargų, kurios buvo likusios po 
šaltos žiemos, ne džiovintų ryšulėlių su vaistažolėmis po stogu, ne 
rūpestingai paruoštų tepalų ir tinktūrų. 

Ji antrą kartą prarado motiną. 


„Negaliu čia pasilikti!“ - šis sakinys neduodamas ramybės vis su- 
kosi ir sukosi Martos galvoje. Vulfhartas ieškos tol, kol ras ir įvykdys 
savo baisius grasinimus. 

„Bet kur aš galėčiau bėgti? Iš ko aš turėčiau gyventi?“ Ji neturėjo 
šeimos, jokių giminaičių, kurie galėtų ją priglausti. 

Kiekviena protinga moteris privalėjo suvokti, kad kada nors, ne- 
sėkmės atveju, ją gali užmušti arba išvaryti. Ne veltui jos gyveno šiek 
tiek atokiau nuo kaimo. Tai viena iš priemonių kaimo gyventojams 
apsisaugoti nuo piktos akies ir kitų nelaimių, kurias jie priskirdavo 
žiniuonėms. 

Tačiau svetimame kaime niekas ja nepasitikėtų. 

Martą užplūdo neviltis, apmąsčius ateities perspektyvas: vienišai 
ir alkanai klaidžioti svetur, būti užmušrai kaip benamei arba baigti 
savo gyvenimą būnant paleistuve. „Arba viskas kartu, — mąstė ji nu- 
siminusi. - Pirmieji, kurie pasitaikys kelyje, padarys mane paleistuve, 
nors kol kas dar turiu laiko mirti badu. Aš galiu čia gulėti ir laukti 
mirties. Ji ropojo giliau į brūzgyną slėpdama galvą rankomis. Baimė 
Pagaugais ėjo kūnu, kol galiausiai ėmė visa drebėti. 

Kol Marta tupėjo savo slėptuvėje ir laukė, kada Osvaldas ir Ludol- 


fas išjos atgal į pilį, į galvą šovė viena mintis. 

Ji bijojo to, ką turėjo padaryti. Bet privalėjo tam ryžtis, nes norėjo 
gyventi. 

Rankove nusišluostė drėgną nuo ašarų veidą. Tyliai parsliūkino 
atgal ir kirto didelį kelio vingį. Dingusi raiteliams iš akiračio, ji pra- 


dėjo bėgti kuo toliau nuo kaimo. 


Marta bėgo tol, kol ėmė skaudėti šonus ir sunkiai gaudė orą. 
Trumpam, kol atgavo kvapą, ji sustojo krūmuose. 

Pėdsakai, kurių ji ieškojo ir kuriais sekė, buvo aiškiai matomi. Ve- 
žimo ratai drėgnoje žemėje įspaudė gilias vėžes. Marta ėjo ne keliu, 
o šalikele, tarp medžių, kad pati nepaliktų jokių pėdsakų ir liktų ne- 
pastebėta. 

Ji bėgo taip greitai, kiek tik leido išsekusios jėgos. Plaukai lipo prie 
smilkinių, kasa buvo beveik išsileidusi. Sulig kiekvienu žingsniu pin- 
tinė su vaistažolėmis ir tinktūromis daužėsi jai į koją, kuri jau tapo 
nejautri. Kelis kartus paslydusi ant drėgnų lapų parvirto. Bet kiek- 
vienąkart kamavosi toliau. Ji buvo tikra, kad jei bent akimirkai liks 
gulėti - nebepakils. 

Pradėjus temti širdyje darėsi vis neramiau. 

Kas bus, jei artėjant nakčiai nepasieks tų, kurių ieško? Galų gale 
juk visi žino, kaip pavojinga naktį keliauti per mišką. Išvengus lau- 
kinių žvėrių, vaiduoklių ir plėšikų, visada likdavo pavojus tamsoje 
užkliūti už medžio šaknies ir nusisukti sprandą. 

Netrukus Marta prarado laiko ir krypties nuovoką, tik viena min- 
tis sukosi galvoje - žūtbūt rasti tuos, kurių ieško, kol tamsoje nepa- 


metė pėdsakų ir neliko viena, bejėgė praleisti nakties miške. 


Juodi medžiai skyrėsi tamsiai mėlyno dangaus fone, kai ji paga- 
liau prieš save pamatė blyksinčią šviesą. 

Palengvėjusia širdimi Marta liko stovėti. Tai privalėjo būti jie. 
Valstiečiai, kurie norėjo persikelti į rytus. 

Svetimšalis riteris jiems toli nuo čia prižadėjo žemės, už kurią de- 


šimt metų nereikės mokėti jokios rinkliavos, jei pavers ją dirbama. 

Ir Martos kaime tai visą žiemą kėlė didžiulį susidomėjimą. Pagunda 
leistis į pavojų pilną kelią, į nežinią tam, kad išvengtum spaudžiančio 


vargo ir Vulfharto savivalės, buvo didžiulė. 


Ne veltui naujakuriai, kurių jau daug kartų kėlėsi į rytus, sakyda- 
vo: 

— Pirmam - mirtis, antram — vargas, o trečiam - duona. 

Ar buvo galima pasitikėti svetimšaliu? Kaimo gyventojai Martai 
pasakojo, kad jis labai paslaptingas. Mažai kalbėjo ir niekada nesi- 
juokė. Pati matė jį tik vienintelį kartą iš toli. Vis dėlto Jonas, kalvio 
sūnus, ir raudonplaukė Ema iš jos kaimo nutarė prisijungti prie sve- 
timšalio riterio. 

- Jis bus geresnis ponas nei Vulfhartas, - vildamasi tarė jai Ema, 
kai vos dvejais metais jaunesnei Martai pasakojo apie savo planus. 

Prieš keletą dienų keliauninkai pasiekė toliau į pietus esančią vie- 
tovę ir vakarop žemutinėje pilies dalyje sustojo pailsėti. Šį rytą Jonas 


ir Ema turėjo su jais iškeliauti. 


Marta giliai įkvėpdavo šalto oro, stengdamasi nuraminti besiblaš- 
kančią širdį. 

Ji buvo visiškai viena, neturėjo nei batų, nei apsiausto, ką ir bekal- 
bėti apie saują grūdų ar kokį gyvulį. Nė kąsnelio tokiai ilgai kelionei. 
Kodėl naujakuriai turėtų ją pasiimti kartu? 

Tačiau neliko jokio pasirinkimo. Ji privalėjo tai įveikti. 

Marta nubraukė kelis šlapius lapus nuo sijono krašto, išsileido su- 
sivėlusią kasą ir pirštais glostė plaukus tol, kol šie tapo lygūs. 

Ji norėjo prie besiilsinčiųjų prisiartinti atvirame kelyje. Tik pas- 
kutinėmis minutėmis ją užplūdo abejonės. Jei tai Vulfharto vyrai, 
kurie ten stovyklavo? Atsargiai, kad niekas nepastebėtų, ji sliūkino 
nuo vieno medžio prie kito. 

Marta buvo priartėjusi prie ugnies per trisdešimt žingsnių, kai pa- 
Juto, kad kažkas yra visai netoli jos. Ji liko stovėti, įsitempė ir tyliai, 


bet aiškiai tarė: 

— Aš ateinu viena ir prašau Jūsų prieglobsčio! 

Lyg iš niekur šalia jos išniro tas pats svetimšalis riteris su blizgan- 
čiu kardu rankoje, kurį matė kaime. Jis buvo aukštas ir lieknas, maž- 
daug įpusėjęs antrą dešimtį, apsirengęs kuklią odinę liemenę. Tamsūs 
plaukai krito ant pečių. Veidas buvo grubiai nuskustas, todėl atrodė 
niūrus, tartum niekada nesišypsotų. 

Grakščiu judesiu riteris paslėpė kardą makštyje. 

— Kaip tu mane pastebėjai? Aš neišleidau jokio garso, - paklausė 
jis su vos pastebima nuostaba. 

Marta nežinojo, ką turėjo atsakyti. Todėl tik pakartojo: 

— Pone, aš prašau Jūsų prieglobsčio. 

Svetimšalio veidas išliko rimtas, tačiau jo balsas dabar skambėjo 
draugiškiau: 

- Prieglobsčio nuo ko? Jauna mergaitė, kuri ryžtasi po mišką 
vaikščioti net naktimis, neatrodo tokia jau baikšti. 

Marta stebėjo jį atsargiai. Kiek galėtų jam pasakyti ? 

„Jis yra budrus, drąsus ir kupinas sielvarto“, - mąstė ji ir tą pačią 
akimirką klausė savęs, kodėl jai tai įdomu. 

Nusprendė savo likimą atiduoti į šio vyro rankas ir giliai įkvėpė. 

— Palauk, - pertraukė jis po kelių ištartų sakinių. 

Riteris iš savo krepšio išsitraukė titnagą, įgudusia ranka įžiebė ne- 
didelę ugnį ir parodė jai atsisėsti kitoje laužo pusėje priešais. 

„Pasakojimo metu jis nori matyti mano veidą, - pagalvojo Marta 
ir pradėjo užsikirsdama pasakoti. Kristianas, riteris, einantis tarnybą 
pas Meiseno markizą Otą fon Vetiną, ir būsimas naujakurių lordas, 
atidžiai stebėjo mergaitę. Kad ir kaip neįprastai skambėjo jos istori- 
ja, tikėjo kiekvienu žodžiu. Jis susipažino su Vulfhartu inauguraci- 
nio vizito metu, pakankamai pamatė ir girdėjo iš kaimo gyventojų. 
Pilies pono žiaurumas; jo kareivių šiurkštumas ir nesukalbamumas, 
kai net po nederliaus paskutiniais sausros metais liepė surinkti rink- 
liavas, paliko ryškius pėdsakus. Dvarai buvo paversti ūkiais, ūkiai vis 
tiek per maži, kad būtų galima išmaitinti visą šeimą. Sūnūs negalėjo 
būti išskirti. Jaunesnieji turėjo tarnauti samdiniais vyresniesiems bro- 


liams. 

Alkaniems, savo žemėje po tėvo mirties gimusiems sūnums jų po- 
nas uždėdavo ir savo jungą, išsiųsdamas į Frankoniją patraukti savo 
pusėn naujakurių. Markizas Otas valdė tolimą sritį rytų žemėse šioje 
pusėje Zalės. Tačiau didžioji dalis buvo apaugusi tankiais miškais. 
Nepaisant to, kai kuriose didesnėse gyvenvietėse daugiausia gyveno 
pavieniai pagoniškieji slavai, nenuoširdžiai: pakeitę religiją. Kur ne 
kur stovėjo silpnai saugoma pilis, kad apsaugotų žemę nuo bohumie- 
čių. Trūko žmonių, kurie ją paverstų ariama, kurtų kaimus, prižiūrė- 
tų, tvarkytų kelius ir mokėtų dešimtinę. 

Akivaizdžiai netinkamas Vulfharto valdymas kaimuose palengvi- 
no Kristiano užduotį į savo pusę patraukti kuo daugiau vyrų ir mo- 
terų žygiui tolyn. 

„Šita mergaitė, kuriai reikia prieglobsčio, jį užsitarnavo, — mąstė 
jis. Menka ir išsekusi sėdėjo prieš jį. - Ar ji pakankamai stipri, kad 
iškęstų vargą ir pavojus, kurie tykos kelyje?“ 

Baigusi savo pasakojimą, Marta pakėlė akis. Jos ir riterio žvilgsniai 
susitiko taip netikėtai, jog ji jautėsi lyg persmelkta kiaurai. 

Tamsiose svetimšalio akyse atsispindėjo laužo šviesa. Keista, bet 
šis beveik demoniškai veikiantis žvilgsnis nekėlė jokios baimės. Ji 
įžvelgė už šios suvaldytos, griežtos veido išraiškos paslėptą kančią. 

Užteko vieno karto, kad Marta suprastų, ką turėjo omenyje Eina, 
sakydama: 

— Akys yra sielos veidrodis. 

Jis skubiai užmerkė akis, kad paslėptų savo sutrikimą. 

— Ar pasiimsite mane, pone? Galiu prisijungti prie Jūsų būrio? — 
baugščiai paklausė ji. 

— Juk tu nepanaudojai jokių burtų ir nelaimes nešančių gudry- 
bių? 

— Prisiekiu savo mirusių tėvų atminimu - ne, — atsakė ji rimtai. 
Riteris atsistojo ir lengvu judesiu sumynė nedidelę ugnį. 

— Mūsų būrys nėra saugus. Ir gyvenimas, kai nuvyksime, nebus 
paprastas. Tu privalai tai žinoti, — tarė jis. Tada parodė jai sekti pas- 


kui, link žmonių, išsidėsčiusių aplink laužą. 

Vienas, šviesia skiautere, šešiolikos ar septyniolikos metų su durk- 
lu ir vėzdu artinosi jų link ir trumpai nužvelgė Martą. 

— Ką čia atvedate, pone? 

— Mes sulaukėme padidėjimo, - atrėžė riteris. - Perimk sargybą. 

— Kaip liepsite, pone, - per greitai šoktelėjęs į ūgį jaunuolis link- 
telėjo ir nuėjo į tą pusę, iš kurios jie atėjo. 

Jo ginklanešys, prisiminė mergaitė. Kaimo gyventojai taip pat pa- 
sakojo, kad jis buvo gerokai daugiau bendraujantis ir kalbesnis nei jo 
ponas. 

Daugiau nei tuzinas jaunų vyrų ir moterų, apsuptų keleto vaikų, 
būriavosi aplink ugnį. Tarp jų Marta atpažino Emą su Jonu. 

— Tai Marta, - trumpai tarė riteris. — Ji norėtų keliauti sa mumis 
ir prašo prieglobsčio nuo Vulfharto. 

Ema pažvelgė suglumusi. Skubiai nuėjo iki Martos ir pasisuko į 
ją. 

— Kas atsitiko? 

— Fina negyva. Ir Vultharto sargyba sudegino mūsų trobelę, nes 
Irmhilda vėl pagimdė negyvą kūdikį, - atsakė Marta tarsi su gumulu 
skersai gerklės. Iš naujo kilo jai prieš akis baisūs vaizdai. Staiga ji pasi- 
juto labai vieniša ir bejėgė. 

— Jie tave persekioja? — susierzinusi paklausė vyresnė moteris. 

— Tada mums grės dar ir pyktis. Ir tu nieko neturi? Kaip įsivaiz- 
duoji, iš ko gyvensi, kai nuvyksime? 

Nepažįstamosios balsas darėsi vis čaižesnis. 

— Tai Grizelda, seniausiojo žmona, - tyliai pakuždėjo Ema. - Ne- 
leisk jai tavęs įbauginti. 

Marta tarė: 

— Mūsų žiniuonė išmokė mane visko, ką žinojo pati. Aš galėsiu 
Jums padėti, kai karščiuosite arba kai kuris nors susižeis. Galėsiu 
padėti Jūsų vaikams ateiti į šį pasaulį. Sūnui, kurį tu nešioji savo įs- 
čiose. 

Visi nustebę sužiuro į Martą. Labai sutriko, tačiau sureagavo ši 


vargo paženklinta moteris, kuriai buvo skirti paskutiniai jos žodžiai. 

Kol jos vyras iš pradžių apstulbusiu žvilgsniu pažvelgė aukštyn ir 
tada nerangiai ją apkabino, ji sumikčiojo: 

— Iš kur tu žinai..? Juk net aš pati dar nesu tikra. 

Marta suglumusi žengė nuo vienos kojos ant kitos. Prieš pasaky- 
dama to nežinojo, ir net neįsivaizdavo, iš kur atsirado tas žinojimas. 
Tačiau buvo visiškai įsitikinusi. 

Ji nieko neatsakė, tik gūžtelėjo pečiais. Išsekimas ir nuovargis stai- 
ga pavertė jos galūnes švininėmis. 

— Aš ją gerai pažįstu. Ji turėjo patyrusią mokytoją ir bus mums 
tikrai naudinga, — užstojo ją Ema. 

— Būtų neblogai šalia turėti pribuvėją ir žiniuonę, net jei ir atrodai 
šiek tiek per jauna, - pamąstė plikagalvis vyras, sėdintis prie Grizel- 
dos. Jis kalbėjo nepakeldamas akių, tik šaka žarstė laužo žarijas. Taip, 
kad šviesiai raudonos liepsnos lakstė viršun. 

— Tačiau mes turėsime tave išmaitinti. O mūsų atsargos nėra di- 
delės. Niekas nežino, kiek ilgai keliausime. O kas bus, kai nukeliausi- 
me? Viena šeima gaus tave priglausti pas save. Arba tu ištekėsi... 

— Kai ateis laikas, tai būtinai įvyks, - nutraukė jį tamsiaplaukis 
riteris. — Kaip našlaitė ji turi dingstį prašyti mus prieglobsčio. Jei 
Vulfhartas atsiųs raitelius, kurie jos ieško, jūs tylėsite. Patys nebeno- 
rite būti atiduoti jo savivalei. Taigi paimkite ją kartu, o visa kita bus 
mano rūpestis. 

Riteris staiga pakilo ir nuėjo ton pusėn, kur buvo pasiuntęs gin- 
klanešį. 

Tyla užgulė visus aplink laužą. Marta vieną po kito apžiūrinėjo 
veidus. 

Ūmus skausmas sutvinkčiojo dešiniajame smilkinyje. 

Vieną akimirką jai pasirodė, jog galvoje suskambėjo balsas: 

— "Trys mirs, o vienas mus visus siaubingai išduos. 


"Tada ji pamatė artėjančią žemę. 


— Kąjis padarė?! - suliepsnojo pykčiu markizas Otas. Plačiapetis, 
maždaug penkiasdešimties metų vyras žilais smilkiniais ir kampuotu 
smakru nušlavė nuo stalo ritinius pergamentinio popieriaus ir indus 
su gėrimais. Ąsotis nukrito ant grindų ir sudužo, taurė trinksėdama 
ridinėjosi iš vieno galo į kitą. Kai triukšmas galų gale nutilo, puikiais 
sienų papuošalais išdabintoje salėje vieną akimirką viešpatavo mirti- 
na tyla. 

Pasiuntinys žengė koja už kojos ir nusiminęs svarstė, kas jo sveika- 
tai būtų palankiau: pakartoti žinią ar patylėti. 

Kaip jau įprasta, kažkuris iš salėje buvusių nukreipė žvilgsnį į Ja- 
dvygą, markizo žmoną. Riteriai, tarnai ir dvasiškiai - visi laukė, kada 
gražioji ponia vėl įsikiš ir nekaltą blogos naujienos nešėją išgelbės 
nuo Oto pykčio. 

Tik nelaimingasis pasiuntinys nedrįso pažiūrėti šviesiaplaukės 
markizės pusėn. Jis gerai žinojo, kad Jadvyga turėjo daug priešų, nes 
kišdavosi į Oto reikalus ir dažniausiai labai energingas valdovas, ku- 
riam niekas nedrįsdavo paprieštarauti, jos ne tik nesustabdydavo, bet 
ir daugeliu atvejų paklausydavo savo protingos jaunos žmonos. „Šią 
akimirką šioks toks įsikišimas būtų neblogai, - mąstė pasiuntinys, — 
ypač iš moters pusės“. Tačiau šįkart Jadvyga cylėjo. 


Jis kovojo su savimi, kad pakartotų žinią. 

— Vyskupas Gerungas išsiuntė žvalgus, kad atvestų Aamandų nau- 
jakurius. 

Jis nusilenkė ir sparčiai žengė du žingsnius atgal. 

Otas barbeno ranka į stalą. 

— Šis dvasininko pavainikis! 

— Ivardykitės, Jūs kalbate apie vyrą, priklausantį Šventosios Mo- 
tinos bažnyčiai, - įsiterpė vienas iš dvasininkų, stovėjusių salėje. 

Bėdą menančia išraiška markizas puolė dvasininko link. Šis krūp- 
telėjo, tačiau nepasijudino iš savo vietos. Otas liko stovėti pusė žings- 
nio prieš jį, suraukė savo juodus tankius antakius ir grasinamai žvelgė 
į akis. 

- Jei Jūsų vyskupas yra toks šventas, ar ne geriau jam būtų rūpintis 
žmonių sielomis? Tai jo darbas, — šaipėsi jis vis garsiau ir garsiau. — 
Kodėl jis nesirūpina pagonių slavų atvertimu, kurių čia yra daugiau 
nei pakankamai!? 

Markizas sunkiai vilkdamas kojas grįžo prie savo išpuošto krėslo 
ir sunkiai į jį sudribo. 

— Aš žinau ne viską, kas dedasi mano šalyje, tik todėl, kad ji nėra 
pakankamai apgyvendinta, — niurzgėjo jis. — Šalia valdantys Liu- 
dvikas iš Tiūringijos ir Magdeburgo arkivyskupas tiesia į ją rankas. 
Imperatorius Pleisenlande ketina įkurti imperiją. Ir, lyg nebūtų pa- 
kankamai užsiėmęs, galiausiai nugalėti lombardus! O jei aš nebūčiau 
vedęs jo žaviosios dukros, dar Albrechtas norėtų savo žvėrišką alkį 
numalšinti mano žemėmis. 

Pasisukęs Jadvygos pusėn nuožmiai nusišypsojo. 

Ši linktelėjo pabrėžtinai meiliai nusišypsodama. 

— Mano tėvas, Brandenburgo markizas, visada bus Jūsų ištikimas 
sąjungininkas, mano vyre. 

Otas suniurnėjo. 

— Norėčiau ir aš to tikėtis. Kam reikia dar daugiau priešų prie sie- 
nos, kai šalia jis turi pakankamai! 

Jadvyga labai gerai žinojo, kodėl ši žinia taip supykdė markizą. 

Oto tėvas Konradas buvo tapęs galingiausiu kunigaikščiu į rytus 


nuo Zalės. Tačiau kai jis prieš dešimt metų padalijo savo palikimą 

penkiems sūnums, Otas, kaip vyriausias sūnus, ir Markas Meisenas 
gavo svarbiausias sritis, tačiau buvo toli nuo ankstesnės tėvo įtakos. 
Energingai skatinamos kolonizacijos metu jis galėjo praplėsti savo 
įtakos sferą. O pavydusis Meiseno arkivyskupas norėjo užbėgti jam 
už akių. 

„Visur tas pats, - mąstė Jadvyga. - Arkivyskupai ir kunigaikščiai, 
popiežiai ir imperatoriai - visi jie pykstasi dėl savo įtakos zonų. 

Norėdama nuraminti, ji uždėjo savąją ranką ant Oto, o kita mos- 
telėjo pasiuntiniui. 

— Leiskite šiam gailesčio vertajam eiti, kol jis iš baimės neprarado 
sąmonės. 

Otas išleido jį paniurusia veido išraiška vangiai pakeldamas ran- 
ką. 

- Jei Gerungas iš tikrųjų laukia atvykstančių naujakurių iš Eland- 
rijos, - ramiai kalbėjo toliau Jadvyga, - jie dar ilgai bus kelyje. Kas 
žino, ar jų verbuotojams išvis pasisekė. Jūs į Frankoniją nusiuntėte 
savo žvalgus, mano pone ir vyre. Pirmieji su savo valstiečiais jau se- 
niai yra kelyje į čia. 

Ji plačiai nusišypsojo. 

— Arjau yra žinių iš Kristiano? Jei damai derėtų, galėčiau lažintis, 
kad jis iš visų, kuriuos išsiuntėte, su savo kolonija naujakurių atvyks 
pirmas. 

Už dešimties žingsnių nuo grato stovėjęs šviesiaplaukis riteris su- 
siraukė. 

— Man atrodo, kad tavo ištikimiausias priešas vėl sulaukia daugiau 
pagarbos nei yra vertas, - pakuždėjo jam vienas iš trijų lygiai taip 
pat brangiai apsirengusių riterių, kurie stovėjo su juo vienoje grupėje. 
Kiti piktdžiugiškai šaipėsi, tik karžygys žvelgė įniršęs į priekį. 

— Taip, atrodo, lyg turėtų pasisekimą tarp damų, - pridūrė antra- 
sis ir pradėjo garsiai kvatoti iš savo sąmojo, kai šviesiaplaukis degė 
pykčiu. 

Visą dėmesį jie buvo nukreipę į save, tačiau, jų laimei, šią akimirką 


į salę įėjo vyresnysis liokajus ir viską išblaškė. 

— Pasiuntinys su laišku nuo markizo Albrechto iš Brandenbur- 
go, - pranešė jis ir įleido purvais aplipusį jaunuolį, kuris atrodė taip, 
lyg prieš jį būtų įvykdytas nusikaltimas. 

— O, nuo mano tėvo, - apsidžiaugė Jadvyga ir suplojo rankomis. 


— Naujienos šeimoje mus pralinksmins, mano vyre. 


yo oe 


sw 


Otas iš tikrųjų laukė naujienų iš Brandenburgo, kurios jį pralinks- 
mintų. Bet apie šeimos gandus, kaip Jadvyga pasakė norėdama ap- 
gauti čia esančius, laiške visiškai nebuvo kalbama. Perskaitęs šį laišką 
jis tikėjosi sužinoti naujų detalių apie Saksų kunigaikščių maištą prieš 
vyrą, kurį jie vis išprovokuodavo ir mirtinai įžeidinėdavo - Heinri- 
chą fon Liovę, Saksonijos ir Bavarijos hercogą. 

Braunšvaige gyvenantis Heinrichas Velfė buvo galingiausias ir 
neapkenčiamiausias vyras Šventojoje imperijoje. Heinrichas val- 
dė dvi hercogystes, ir tai jam garantavo tiek pat įtakos, kiek turėjo 
imperatorius. Jis vadino save karaliumi, kai imperatorius Fridrichas 
fon Štaufenas, kurį lombardai praminė „Barbarosa“ dėl jo raudonos 
barzdos, buvo Italijoje. Imperatorius ten praleido didžiąją laiko dalį. 
Įvyksiančios vestuvės tarp Braunšvaigiečio ir mažosios Matildos, 
Anglijos karaliaus Heinricho Plantageneto ir jo žmonos Eleonoros 
Akvinietės dukters, turėjo tik dar labiau sustiprinti jo pozicijas ir, 
kaip spėjama, valdžios poreikis išaugs iki begalybės. 

Tačiau Velfės, imperatoriaus pusbrolio ir perspektyvaus preten- 
dento į karūną, elgesys netrukdė tol, kol šis su savo didžiule kariuo- 
mene rėmė jį karo žygiuose į Italiją. Kaip dažnai Liovė negailestingai 
laužydavo įstatymus ir pasisavindavo svetimas žemes, taip Fridrichas 
Raudonbarzdis nusprendė savo naudai ir kunigaikščių skundams 
neteikti didelės reikšmės. Todėl vis daugiau kilmingųjų vienijosi į 
sąjungą prieš Velfę: Saksonija nuo Šiaurės jūros iki Harco, jo prieši- 


ninkai nuo imperijos pietvakarių iki pietryčių. 

Otas ilgai delsė prisijungti prie sąmokslininkų, kurių galva buvo 
Jadvygos tėvas. Jis buvo atsargus, nes buvo kalbama apie rizikingus 
susidūrimus. Tačiau prieš porą mėnesių atėjo ta akimirka, kai jis, ne- 
norėdamas prarasti orumo galingo uošvio akyse, šito nebegalėjo iš- 
vengti. Albrechtas Lokys, Oto tėvo bendražygis, privalėjo pirmiausia 
jam perduotą Saksonijos hercogystę perleisti Heinrichui ir priklausė 
pikčiausiems Liovės priešams. 

Dėl gresiančio maišto Heinrichas atsisakė dalyvauti ketvirtajame 
imperatoriaus žygyje į Italiją. Tačiau vos spėjus perkelti imperatoriaus 
kariauną, prasidėjo maištas prieš Liovę. Prieš pat Kalėdas Albrechtas 
Lokys kartu su Tiubingeno žemių grafais apgulė Heinricho tvirtovę 
Haldenslebene netoli Magdeburgo, tačiau nesėkmingai. Kaip visa- 
da, kai senas kovų išbandytas Lokys kurdavo planus prieš savo mirti- 


ną priešą, Otas ir jo broliai turėdavo būti šalia. 
ą priešą J 


Markizas nusikosėjo. 

— Naujienos iš šeimos... Jūs teisi, mano mieloji! Paduokite man 
laišką. O jūs ten, pradinkite! 

Rankos mostelėjimu Otas išbaidė pasiuntinį, tarnus bei dvasinin- 
kus ir kreipėsi į šviesiaplaukį riterį. 

— Mano brangusis Randolfai, kartu su savo ištikimais draugais 
paieškokite mano brolio ir, jei rasite, tuoj pat atvykite pas mane. At- 
siveskite kartu ir narsųjį Arnulfą. 

Karžygys trumpai linktelėjo ir kartu su savo trimis palydovais pa- 
liko salę. 

Lauke pagriebė pasiuntinuką už rankos ir taip išgąsdino, kad ąso- 
čio turinys ištiško jam ant batų. 

— Stuobrys! - skėlė riteris pasiuntinukui stiprų antausį. - Kur yra 
grafas fon Groicšas? 

Berniukas ėmė mikčioti: 

— Grįžta tiesiai iš medžioklės... 

— Tučtuojau eik pas jį ir pasakyk, kad markizas nori jį pamatyti! 
Tada paskubėk ir atsiųsk man Arnulfą! 


Pasiuntinukas nusilenkė ir nubėgo. 

Riteris trumpai nužvelgė berniuką. Tada nusivedė savo palydovus 
į laisvą vietą, kur niekas negalėjo jų slapta pasiklausyti. 

— Prakeiktas Kristianas, - sušnypštė jis. - Iš pradžių atrodė, kad 
šis pavainikis su savo užduotimi galiausiai dings iš mano akiračio. Ir 
štai galbūt jam pavyko tapti net garbės kariu! Gėda visuomenei. Ne- 
trukus elgetos ir vargetos valstiečiai užsinorės tapti riteriais. 

Storulis, kuris salėje taip garsiai kvatojosi, bandė nuraminti Ran- 
dolfą. 

— Ko tu nerviniesi? Šitas su savo valstiečių manta dar ilgai judės 
per mišką. O ten gali daug kas atsitikti. Jei ne, mes vis dar galime prie 
to prisidėti... 

Pikta pašaipa nuvilnijo storulio veidu. 

— Tikriausiai turėsime taip padaryti, priklausomai nuo to, kokių 
žinių apie kelionę sulauksime! 

— Džiaugiuosi, kad tu vėl blaiviai mąstai. Imperatorius nori išleisti 
įstatymą, pagal kurį į riterius įšventinti galės būti tik tie, kurių tėvai 
ar seneliai turėjo kilmingo kraujo. Tada tokioms padugnėms bus ne- 
įmanoma įsimaišyti į mūsų tarpą. Pamiršk tą vargetą! Jei nežus pake- 
liui, atvykę čia ir neturėdami ką valgyti, jo valstiečiai užmuš jį patys. 
Na, eime, mes turime ir svarbesnių reikalų. 

Tik trečiasis iš grupės riteris kruopščiai sušukuotais rausvais plau- 
kais ir žaliu apsiaustu sulaikė kitus. 

— Nemanote, kad gražioji Jadvyga rodo akivaizdų dėmesį Kristia- 
nui? — paklausė jis pakėlęs antakius. 

Storulis numojo ranka. 

— Tas, kuris pasakys bent žodį prieš Jadvygą, bus miręs. Otas ne- 
leidžia niekam pas ją patekti. | 

- Kaip galima būti šitaip apsėstam moters? — atsakė raudonplau- 
kis ir nuleido balsą. 

— Jis turėtų išklausyti, kai aiškiai pasakoma, kad ši garbinga meilė 
nuėjo per toli. 

- Žinoma, ji yra pakankamai protinga, kad būtų neištikima savo 


vyrui, - suurzgė Randolfas. 

— Galbūt. Tačiau ar Otas tikrai tuo tiki? - paklausė raudonplau- 
kis gudriai šaipydamasis. - Vien tik įtarimo turėtų pakakti, kad tas 
dvasna užsitrauktų nemalonę. Mums tik reikia sulaukti tinkamo mo- 


mento. 


Kai salė ištuštėjo, Otas nekantraudamas išvyniojo pergamentą. 

— Leisk pažiūrėti, brangusis, — ištarė Jadvyga ir skaitė per jo petį, 
taip nusižengdama papročiams, bet Otas, atrodo, nepastebėjo. 

Ji ilgai tylėjo. Tada tyliai priminė: 

— Jei imperatoriaus karo žygis į Italiją nepasiseks, jo pyktis kaip 
Dievo rykštė kris ant mūsų. Visą kaltę jis suvers mums, nes dėl mūsų 
Heinrichas neprisijungė prie imperatoriaus kariuomenės. 

- Juk jis privalo! - pašėlo Otas. 

— Prisimink praėjusios vasaros susirinkimą Boineburge. Arkivys- 
kupai, markizai imperatoriui pateikė skundą prieš Velfę ir nieko ne- 
įvyko. Išdavikas taip ir neatvyko, kad apgintų savo pasisakymą. Jei su 
tuo susitaikysime, tapsime pajuokos objektu. 

— Taigi nuspręsta. Dievas mums padės, — tyliai ištarė Jadvyga. 

Netardami nė žodžio jie laukė atvykstančių pakviestųjų. 


Po kiek laiko į salę įžengė grupelė ginkluotų vyrų. Visų priekyje 
ėjo Dedas fon Groicšas, jaunesnysis markizo brolis, tvirto kūno su- 
dėjimo vyras. Jam iš paskos sekė Randolfas su trimis savo bičiuliais, 
Arnulfas, pripažintas kovotojas, kuris jau valdant Oto tėvui sėkmin- 
gai vedė būrius į mūšį. Ant kairės rankos trūko dviejų pirštų, podagra 
apsunkino ėjimą, tačiau jis buvo laikomas labai patyręs kovoje. 

Otas pakilo ir laikė iškėlęs aukštai pergamentą. 

— Mano ištikimieji! Kristianas iš Oldenburgo iškovojo dar vieną 
didžiulę pergalę prieš Liovę ir užėmė Bremeną! 

Nuskambėjo džiaugsmo šūksniai. Sužlugdyta Haldenslebeno 
apsuptis buvo stiprus smūgis, tačiau būtent Oldenburgo gyventojai 
šiek tiek vėliau iškovojo nelauktą pergalę prieš Heinrichą ir užėmė 


tvirtai saugomą Vejė pilį. Taigi ir Bremeną. 

— Bremeno gyventojai priėmė juos savo mieste labai džiaugsmin- 
gai, - tęsė Otas. - Kitame teismo posėdyje Heinrichas privalės per- 
duoti Haldenslebeno pilį Magdeburgo arkivyskupui. 

Vėl suskambo susižavėjimo kupini šūksniai, vis dėlto vienu rankos 
mostu markizas juos nutildė. 

— Tačiau tai dar neįvyko. Heinrichas nepasiduos be kovos. Jis su- 
tvirtino savo lindynę, subūrė kariauną ir nuniokojo visą žemę iki pat 
Magdeburgo sienų. Vadinasi, turėtumėme paskubinti mūsų sąjungi- 
ninkus į pagalbą. 

— Pagaliau! - sudundėjo Dedas. 

— Mano vyrai šito jau laukė po ilgos ir nuobodžios žiemos. 

Otas nelaukė kitokios reakcijos. Bet jis paskelbė dar vieną ypatin- 
gą naujieną. 

— Tada Jūs džiaugsitės girdėdami, kad prie mūsų sąjungos prisi- 
deda dar vienas narys - Rainaldas iš Daselių giminės, Kelno arkivys- 
kupas. 

Šis pareiškimas akimirkai visiems užgniaužė kvapą, kol dalyviai 
pradėjo kalbėti vienas per kitą. 

— Kancleris ir imperatoriaus patikėtinis! 

— Vienintelis, kuriuo besąlygiškai pasitiki imperatorius! 

„Išskyrus jo žmoną Beatričę Burgundietę“, - mąstė sau Jadvyga. 

— Kadangi Rainaldas su imperatoriumi persikėlė į Italiją, jis agi- 
tuos iš ten, - pranešė Otas ir pasisuko į savo brolį. 

— Tu, Dedai, turėsi greitai išvykti, kad savo grafystėje pasirūpin- 
tum tuo, kas būtina. 

— Juk prieš valgį tu neišsiųsi manęs iš namų, - nuskardėjo storojo 
grafo fon Groicšo balsas. 

Stovintys aplink juokėsi. 

— Kaip aš galėčiau? - Otas netrukus pasisuko į senąjį karį. 

— Arnulfai, nujok pas Albrechtą ir paprašyk jo pagalbos, kad at- 
liktų žvalgybą, kada Liovė labiausiai pažeidžiamas. 

Karžygys uždėjo ranką ant širdies ir nusilenkė. 

— O Jūs, Randolfai, daug raitininkų man paruošite? 


Storulis žengė žingsnį pirmyn. 

— Savaime suprantama, mano kunigaikšti! Tuoj pat pradėsiu pa- 
siruošimą. 

Tokia reikalų eiga gerokai pakėlė jo nuotaiką. Kaip akmuo ant 
širdies Otui gulėjo šalies užėmimas. Ką reiškė krūva apdriskusių 
valstiečių prieš būrį apsiginklavusių vyrų, kuriuos jis galėjo sutelkti 
markizui ? 

Galiausiai Otas pamojavo juodai apsirengusiam plikagalviui 
piršto storumo barzdele, kuris visą laiką beveik nepastebėtas lindėjo 
kamputyje ir atrodė susiliejęs su šalia jo esančia siena. 

— Aloyzai, paklauskite žvaigždžių, kada būtų geriausias laikas 
vykdyti mūsų veiksmų planą. 

— Kaip pageidausite, mano pone! 

Sudžiūvėlis žemai nusilenkė markizui ir vėl susiliejo su savo kam- 
pu. 

Prieš tai jis ir Jadvyga apsikeitė trumpais žvilgsniais, kas akylam 
stebėtojui turėjo išduoti, jog jie abu vienas kito karštai nekenčia. 


— Gerai, gerai, - pasakė Otas. - Kibkite į darbą. 


— Ar pakviesite gėrimui į mūsų kambarį, mano vyre? — paklausė 
Jadvyga, kai vyrai paliko salę. 

Otas pasižiūrėjo nustebęs. Sarkastiškai nusišypsojęs pagriebė jos 
ranką, pabučiavo ir be žodžių nusekė iš paskos. | 

Jiems peržengus slenkstį Jadvyga išprašė laukan savo tarnaites, 
kompaniones ir atsisėdo. 

Otas vangiai prisišliejo prie durų, sukryžiavo rankas ir pašaipiai 
pažvelgė į ją. 

— Dėl ko man priekaištausi, brangioji? 

Jadvygos nepaveikė toks jo tonas. 

— Manai, kad protinga šalia turėti šitą šarlataną, kai kalbama apie 
konfidencialius pranėšimus? 

— Aš žinau, kad tu negali pakęsti Aloyzo, mano turte, jis joks šar- 
latanas, o didžiai mokytas vyras. Laikai jį netikusiu, nes tavo myli- 
miausią sūnų pavadino apsėstuoju. 

— Ditrichas nėra apsėstas demonų. Jis dar toks mažas. Kaip gali šis 
žvaigždininkas priimti tokį sprendimą apie jo būklę? 

Dabar ji sukryžiavo rankas ant krūtinės ir provokuojamai pažiū- 
rėjo į Otą. 

— Kada paskutinį kartą jo pasisakymai atitiko tikrovę? 

— Aš negaliu prisiminti nė vieno karto, kada jis būtų buvęs netei- 
sus. 

— Nes jis viską susako taip, kad galima suprasti visaip, kaip tik 
įmanoma! Jis vėl tau sakys, kad žvaigždės pataria kitą mūšį rengti 
antradienį, po mėnulio pilnaties. Jis taip sako kiekvienąkart. 

Jadvyga atsistojo, įpylė vyno, padavė Otui taurę. 

— Nesipykime. Bet aš šiuo žmogumi nepasitikiu. Ir tu neturė- 
tum. 

Susimąsčiusi ji išgėrė vieną gurkšnį ir pastatė taurę. 

— Kaip tu žadi pagrįsti karą prieš Liovę? 

Otas trumpai primerkė vieną akį ir gudriai nusišypsojo. 

— Galbūt mūsų ištikimybe imperatoriui ? 

Jadvygos balse nuskambėjo sarkazmo gaidelė. 

— Tai keistai skamba iš lūpų vyro, kuris laukė metus, kol pagaliau 
savo imperatoriui prisieks ištikimybę, ir kuris į rūmus nuvažiuoja tik 
tada, kai to niekaip neįmanoma išvengti. 

— Mano brolis Ditrichas kartu su imperatoriumi persikėlė į Italiją, 
taip part Dedas dažnai yra rūmuose. To turėtų pilnai užtekti, - išdėstė 
Otas ir trumpai nusijuokė. 

— Taip, man sunku atvirai pripažinti, kad aš imperatoriaus sos- 
te mieliau matyčiau dievobaimingąjį Raudonbarzdį, nes jis vis tiek 
didžiąją laiko dalį būna Italijoje, kitaip nei nenuspėjamasis Liovė. 
Pakankamai blogai jau tai, kad turime du popiežius - mums tikrai 
nereikia dar ir dviejų imperatorių. Jei šie du galingiausi imperijos vy- 
rai laikytųsi vieningai, mes, kiti kunigaikščiai, taptume silpni. 

Jadvyga susimąsčiusi sukiojo žiedą, kurį jai buvo padovanojęs 
Otas. 

— Tai, kad Rainaldas Daselis vadovaus sąjungai, šiaip ar taip sukels 
abejonių. 

— Tu esi velniškai protinga moteris. 


— Tu, mano pone ir vyre, neturėtum keiktis. 

— Ach, baik. Čia, pilyje, aš turiu pakankamai dvasininkų, kurie 
išriš mano nuodėmes... Rainaldas yra pavojingas vyras. Jis visada pri- 
galvoja intrigų, bet niekada neveikia prieš imperatoriaus interesus. 

Jadvyga pakėlė antakį. 

— Ką tu manai, kodėl jis vadovauja sąjungai ? 

— Velfė per dažnai prisidėdavo prie bažnyčios, - atsakė Otas. — 
Galiausiai po ginčo su Freisingu... 

Markizė susimąsčiusi linktelėjo. Prieš dešimt metų hercogas 
Heinrichas sugriovė Freisingo vyskupo muitinę, kad šiek tiek aukš- 
čiau, prie Isaro upės, galėtų pasistatyti savo. 

— Tačiau jam tai apsimokėjo, - pamąstė ji. 

— Nauja muitinė jam duoda didžiulę naudą, - suniūrnėjo Otas. 

— Kalbama, kad šitas Miunchenas žydi ir veši... Kažkas turėtų su- 
stabdyti Heinrichą. 

— Galų gale juk mes nenorime, kad išauštų tokia diena, kai visų 
išliaupsintasis imperatorius sukluptų ant kelių prieš savo vasalus, kad 
paprašytų karinio pastiprinimo? - ironiškai citavo Jadvyga žymų ta- 
pusį markizo posakį. 

Otas tik nusijuokė ir pabrėžtinai lėtai nuslinko savo žmonos link. 
Jo akyse žaidė liepsnelės. 

— Man labai patinka šnekučiuotis su tavimi tokiomis temomis. 
Tai taip... uždega. 

Jadvyga nužiūrinėjo savo vyrą. Žinojo šią jo povyzą ir mėgavosi 
ja. 

Kai jąištekino už daugiau nei dvidešimčia metų vyresnio Meiseno 
markizo, savaime suprantama, jos žodis nebuvo lemiamas. Vedybos 
buvo sutartos tam, kad pasibaigtų varžybos tarp buvusio bendražy- 
gio Konrado iš Vetinų giminės ir Albrechto Lokio. Ji buvo labai su- 
krėsta ir gailiai verkė išgirdusi, už ko tėvas nori ją ištekinti. 

"Tačiau prieš pat vestuves senelė ją pasikvietė ir be jokių užuominų 
išdėstė pamoką, kuri jaunajai atėmė žadą ir raudoniu nudažė skruos- 
tus. 

— Jei laikui bėgant norėsi laimėti savo vyro prielankumą, pirmąją 


vestuvių naktį pasirodyk išauklėta ir nepatyrusi, kokia tu ir esi. Bet 

niekada daugiau, - pakuždėjo Eilika, kurios visi prisibijojo. Ji per savo 
gyvenimą išsikovojo pripažinimą tarp kilmingųjų ir dvasininkų. 

— Ir tada pamiršk, ko reikalauja bažnyčios tarnai: kad žmona turi 
ramiai ir padoriai gulėti po vyru ir jį pakęsti. Suteik jam tokį jausmą, 
lyg būtų laukinis žvėris, kuris vos pažvelgęs užkaitina tavyje kraują — 
tada jis bus tarsi vaškas tavo rankose! 

Jadvyga pasinaudojo jos patarimu, kai įveikė pirmąjį pasibjaurėji- 
mą. Ir šito nepasigailėjo. Otas maldavo jos. Prieš savo patarėjų valią 
jis pasikviesdavo ją priimdamas sprendimus ir noriai išklausydavo jos 
nuomonę. Ji būtų mirusi iš nuobodulio, jei reikėtų rūpintis tik mo- 
teriškais darbais. 

Tačiau, nepaisant pražilusių smilkinių, jos vyras vis dar buvo sto- 
tingas. Tokią akimirką kaip ši, kai jis žiūrėjo į ją gėrėdamasis ir kupi- 
nas geismo, jautėsi jo sužavėta. Šypsodamasi žiūrėjo jam į akis ir ėmė 
žaisti viršutinio jo rūbo virvelėmis. 

Vieną akimirką Otas buvo nustebęs. 

— Šiuo paros metu? Moterie, mes pasielgsime kaip Erikas ir Enidė 
naujajame Kristiano iš Trojos romane, - murmėjo jis eidamas link 
Jadvygos ir bučiuodamas jai pečius. 

— O kada? Tujau žinai, kokius didvyriškus žygius netrukus atliksi 
už bausmę, - burkavo Jadvyga. 

Otas nusišypsojo jai. 

— Liovei ar čia, su tavimi? 

Degdamas nekantrumu jis išvarstė suknelę, parvertė ją ant pa- 
galvių ir godžiai įsisiurbė į krūtinę. Jadvyga dejavo iš malonumo ir 
raitėsi prieš jį. 

— Tu - begėdė moteris! - suniurnėjo Otas ir užslinko ant jos. — 


Bet būtent tai man tavyje ir patinka. 


— Brangusis! 

— Hm. 

Jadvyga atsikėlė ir pradėjo narplioti plaukus, kai Otas dar gulėjo 
užmerktomis akimis. | 


— Mums reikės pinigų, kad apmokėtume žygį. 

Otas tingiai pramerkė akis. 

— Tada šiek tiek pasiskolinsime iš žydų. 

— Kas nutiks su naujakuriais? 

— Kaip tau kilo šis klausimas? 

— Tu pažadėjai palengvinti jų pradžią. Jie negali tokį tolimą kelią 
visko, kas reikalinga, atsigabenti kartu su savimi. Jiems reikės galvijų 
ir grūdų, kad nemirtų iš bado. 

Otas dejuodamas persivertė ant šono ir pasirėmė ant rankos. 

— Aš nesu jų žindyvė. Ir taip leidžiu jiems atvykti savo sąskaita, 
duodu žemės ir dešimčiai metų atleidžiu nuo rinkliavos. 

— Žinau. Bet pagalvok apie tuos vargšus kaimiečius — išskyrus 
tuos, kuriems nepavyko išgyventi. Tikrai nori perleisti laimėjimą 
Gerungui? 

Otas atsisėdo ir akylai stebėjo savo žmoną, kuri vis dar tvarkėsi 
savo plaukus. 

— Tu bandai mane paveikti. Nemanyk, kad tau pavyks, - tarė jis 
griežtu balsu. — Pinigus aš galiu išleisti tik vieną kartą. Žygis greitai 
duos mums naudos. O iki tol, kol naujakuriai pradės mokėti dešim- 
tinę, dar daug laiko praeis. 

— Mes turėjome jiems skirti daugiau palydos, - Jadvyga išdrįso 
paprieštarauti, nors žinojo, kad jai nepasiseks. 

— Per vėlu. O dabar leisk tave aprengti. Laikas mums pasirodyti 


salėje ir pavalgyti. 


Pasiuntiniai išjojo dar prieš valgį. Kai Otas įsakė juos išsiųsti, nie- 


kas nepastebėjo, kad jų nebebuvo. 


Kel 


Pirmąjį rytą, kurio Marta sulaukė kartu su keliautojais, po ilgo 
laiko pro pilką debesų šydą pagaliau prasiskverbė nedrąsūs saulės 
spinduliai. Stovykloje vyko pasiruošimas išvykimui. 

Vaikai lakstė vienas paskui kitą. Aplinkinių juokui Grizelda, de- 
ganti pykčiu, parvertė du didesnius ir grasindama mojavo jiems sam- 
čiu. Jaunieji įsimylėjėliai Jonas ir Ema stovėjo apsikabinę, negalėdami 
vienas nuo kito atitraukti rankų. 

Tai matydamas Kristianas jautė širdyje veriantį skausmą. Tačiau 
išstūmė jį užgriuvusius prisiminimus. Stebėdamas žmones, kurie juo 
pasitikėjo, tyliai glostė savo širmiui kaklą, šėrė jį susitraukusiu obuo- 
liu. 

Šie valstiečiai dar niekada nuo savo gimtosios vietos nebuvo nu- 
keliavę toliau vienos ar dviejų dienų trukmės žygio. Ar pavyks jiems 
įveikti nežinomybės baimę ir kelionėje tykančius pavojus? 

Tai buvo daugiausia jauni, stiprūs žmonės, apsisprendę svečioje 
žemėje ieškoti laimės. Visą žiemą jie ruošėsi, gamino ar taisė tai, ką 
galėjo pasiimti. 

Tai, kad ir kaimo kalvio sūnus keliavo kartu su jais, buvo laimin- 
gas atsitiktinumas. Vieną dieną Jonas turėjo perimti tėvo kalvę, bet 
nenorėjo savo mergaitės atiduoti į pilies valdytojo rankas. „Sunku 
patikėti, kad jis iš viso tam ryžosi“, - mąstė Kristianas. Moterims 
Vulfhartas buvo negailestingas. O penkiolikos metų Ema tarp kitų 


kaimo mergaičių buvo tikras grožio įsikūnijimas. 

Iki šiol, atrodo, visi sėkmingai susidorojo su kelionės vargais ir rū- 
pesčiais, išskyrus vieną moterį, kuri diena iš dienos vis labiau nyko. 
Galbūt ta mergaitė Marta galėtų jai kuo nors padėti? 

Jis vėl metė žvilgsnį į naujai atvykusiąją. Jiems galėjo prireikti 
žmogaus, nutuokiančio apie gydymą ir vaikų priėmimą. Gimdymas 
moterims visada buvo gyvenimo ar mirties klausimas. Būtų sunku, 
jei naujoje gimtinėje, kur naujakuriai bus palikti vienui vieni, mo- 
terys išmirtų gimdydamos. Nors, tiesą sakant, ši mergaitė buvo per 
jauna, kad dirbtų pribuvėja. Bet Kristianas buvo įsitikinęs, kad ne dėl 


to joje buvo kažkas nepaprasto. Kodėl, jis negalėjo paaiškinti. 


Marta džiaugėsi. Artėjantis išvykimas užliejo ją jauduliu ir įtam- 
pa. Bet kokias baisias mintis apie praėjusios dienos įvykius ji nustū- 
mė į šoną. Su šiais žmonėmis ji pradės naują gyvenimą. 

Kelias gali būti sunkus ir pavojingas, bet šiandien net ir tai nej- 
stengė jos išgąsdinti. Jei Viešpats suteikė jai tokią galimybę, pasirū- 
pins ir tuo, kad sveika ir gyva pasiektų savo tikslą. 

Kai Marta praėjusį vakarą susmuko netekusi sąmonės, netikėtai 
moterų abejingumas virto užuojauta. Keletą kartų stipriau sudavu- 
sios jos ją atgaivino ir davė užkąsti. Net Grizelda, kuri iš pradžių jos 
taip nemėgo, stengėsi prablaškyti: 

— Mes visi privalome laikytis kartu. 

O Berta, sielvarto paženklinta moteris, kurios nėštumą ji atspėjo, 
vis klausinėdavo, ar ji esanti tikra tuo, ką pasakė. 

— Aš esu tokia laiminga, - pasakė Berta. Jos akys spindėjo glos- 
tant garbanas, kyšančias iš po gobtuvo. 

— O pirmiausia Guntramas. Mes taip ilgai troškome vaikelio! 

Ji apkabino Martą ir, tarsi norėdama apsaugoti, uždėjo ranką ant 
pilvo. 

— Mano mergaitei nebuvo nei pusės metų, kai baisus karščiavimas 
ją iš manęs atėmė. O abiejų berniukų netekau per siaubingą badmetį, 
kai riteriai, kuriuos su Vulfhartu siejo nesantaika, po blogo derliaus iš 
mūsų atėmė net grūdus. Po viso šito aš vis nepastojau. 


Marta uždėjo savo ranką ant josios. 

— Šįkart viskas bus gerai. Aš žinau. 

Vieną akimirką galvoje vėl švystelėjo kraupi nuojauta iš vakarykš- 
tės dienos: 

— Trys mirs, o vienas mus žiauriai išduos. 

Prasimanymai! 

Ji ištiesė iš šalčio sustingusias kojas, atsikėlė ir nuėjo prie mote- 
rų, kad padėtų ruošti pusryčius. Tai buvo skurdus maistas iš košės, 
kuri buvo pilama ant įkaitusių akmenų. Iš jos išėjo ploni paplotėliai. 
Marta jautė, kad buvo iš visų pusių apžiūrinėjama, o ir pati galėjo 
geriau panagrinėti savo bendrakeleivius. Netrukus pamatė, kad jos 
žinios bus panaudotos. Beveik visi vaikai slogavo ir kosėjo, pas vy- 
resniuosius ji pastebėjo pūliuojančias votis, kraujuojančias dantenas 
ir nušašusias galvas. Mažiausiai viena moteris laukėsi, o ir Ema tikrai 
tuoj pastos. 

Viena senyvo amžiaus moteris taip sirgo, kad Martai kilo abejo- 
nių, ar apskritai galės jai kuo nors padėti. Bet prieš einant pas ją, priė- 
jo naujasis ponas. Besiblaškančia širdimi ir nuleistomis akimis Marta 
laukė jo. Ko galėtų jam reikėti? 

Jos nuostabai, lengvu galvos linktelėjimu jis parodė į tą pusę, ku- 
rion ką tik žiūrėjo. 

— Gal galėtum ją prižiūrėti? Aš neturėjau jos imti kartu. Bet ji 
puolė ant kelių, maldaudama keliauti kartu. 

Martos žvilgsnis buvo tarsi atsakymas. Ji bejėgiškai patraukė pe- 
čiais. 

— Mažiausia, ką galėčiau padaryti - šiek tiek palengvinti jos būk- 
lę, pone. 

— Tada padaryk tai, - tarė Kristianas ir nuėjo pulko priekin. Jį 
pribloškė ne tik Martos atvykimas. Dabar, dienos šviesoje, jos akyse 
atrado tai, kas jį klaidino. Jos priminė kitas akis — tas, kurių gilumoje 


glūdėjo senos paslaptys. 


Maisto greitai neliko. Kai garsiai šūkaudami vyrai kėlė karves ir 
jaučius bei kinkė juos į vežimus, moterys iššveitė katilus ir pašaukė 


vaikus. 

— Duok man savo pintinę, aš galiu ją panešti, - paprašė Marta 
moters papilkėjusiu veidu, kurios būkle rūpinosi ir Kristianas. 

Kupina dėkingumo pavargėlė padėjo užsiversti žilvičių ryšulį ant 
nugaros ir paėmė už rankų dvi šviesiaplaukes mergaites, maždaug 
ketverių ir šešerių metų. 

Kristianas už visus sukalbėjo maldą. Tada būrys pajudėjo. Martos 
spėjimu, priskaičiavus vaikus, jį sudarė maždaug keturiasdešimt žmo- 
nių. Riteris ant savo širmio jojo priekyje, o jo ginklanešys Lukas ant 
rudžio saugojo kolonos galą ir vedė savo pono arklį su ryšuliais. Visi 
kiti ėjo pėsčiomis. Nė vienas iš persikėlėlių negalėjo sau leisti turėti 
arklį. 

Vyrai garsiai šūkaudami ginė sunkiai apkrautą jaučių kinkinį, ap- 
karstytą vištų narveliais. Būsimi naujakuriai negalėjo daug pasiimti 
su savimi. Kaimas buvo skurdus. Kai kurios šeimos stūmė savo turtą 
vežimėliuose. Iš jų kyšojo įvairaus dydžio puodai, puodynės, kirviai, 
verpimo rateliai ir statinės, pripildytos sėklų ir žirnių atsargų, buro- 
kų, kopūstų ir grūdų. Pulką papildė pintinėmis apkrautas asilas, pora 
avių ir šunų. 

Pirmoji atkarpa, einanti per mišką, buvo varginanti. 

Šiuo metų laiku nebuvo pro šalį važiuojančių vežimų, jokių ver- 
gų, kurie tvarkytų kelius. Išversti medžiai nuolat priversdavo sustoti. 

Buvo šalta. Daug kur dar bolavo sniego likučiai. Iš šalčio Marta 
spaudė skarą arčiau pečių. 

Didžiuliu ryšuliu nešina Marta grįžo į savo pusę ir atsistojo prie- 
šais draugę, keliaujančią kartu, kurią ji galėjo matyti iš savo vietos 
kolonoje. 

Vyras apvalia praplikusia galva, vakar žarstęs anglis lauže ir taip 
sukėlęs Martos ateities viziją, buvo vardu Hildebrandas. Jis buvo se- 
niausias iš viso būrio. 

— Geriau neprieštarauk jo žmonai Grizeldai, - pasakė Ema susi- 
raukusi. 

Tada atsisuko į sergančiąją, kurios pintinę nešė Marta, ir į liūdnai 


nusiteikusį vyresnį vyrą šalia jos. 

— Tai Viprechtas ir Vilhelma. O ten, priekyje - senoji našlė Greta. 
Jos klauso net vyrai, patys to nenorėdami. 

Marta smalsiai pasižiūrėjo į mažytę moterį baltais plaukais, ener- 
gingai kalbinančią jaunuolį, kuris ją šiek tiek pralenkė. 

— Ji vyksta kartu su dviem savo sūnumis, kurie jaunajam riteriui 
apdirbs žemę. Vienas yra kaip tik tokio amžiaus, kad laikas vesti. 
Galbūt greitai jis taps tavo vyru? 

Ema sukikeno, tačiau Marta buvo suglumusi. Tvirtai sudėtas jau- 
nuolis, kuris kaip tik tuo metu pykosi su Greta, dar šįryt apžiūrinėjo 
ją žvilgsniu, kuris gąsdino. Prieš jai ką nors atsakant, įsiterpė Jonas, 
kuris visai šalia jų vedė jaučių kinkinį. 

— Nejaugi neturite ką veikti, tik paleidusios liežuvius kitus apkal- 
binėti? — pasityčiojo jis, o aplink tamsias akis išryškėjo juoko raukš- 
lės. 

Ema atsisuko ir paglostė jo skruostą. 

— Ji turi susipažinti su žmonėmis, su kuriais kada nors gyvens. 
Galų gale juk ji čia vienintelė mergina, kurios amžius tinkamas ište- 
kėti. 

— Išskyrus tave! Galbūt dar aš pamąstysiu dėl vestuvių? - erzinosi 
kalvis. 

— Tu dar pasigailėsi šito, - atsakė Ema tokiu pačiu tonu. - Apsi- 
žvalgyk — čia daug kandidatų, kurie tik ir tykoja... 

Susirėmimą nutraukė garsūs šūksniai, ataidėję iš būrio priekio. 
Kolona sustojo. Kaip paaiškėjo, stora šaknis, išvirtusi ant tako, at- 
laisvino pirmojo kinkinio ratą. Jonas nubėgo pirmyn, kad padėtų 
sutaisyti. 

— Nežinau, kokį sąmokslą surengė vaikinai, tačiau vakar jie susita- 
rė dėl kažko, kas susiję su tavimi, - Martai pašnabždėjo Ema. Ji išsi- 
gando vien tos minties, kad šie jauni vyrai galėtų apžiūrinėti ją kaip 
prekę ir diskutuoti apie tai, kad ji jau tinkama santuokai. 

— Aš dar nenoriu tekėti, - atsakė ji tyliai. Nors buvo reikiamo am- 
žiaus, dar nesirgo mėnesinėmis, o jos kūnas nebuvo įgavęs moteriškų 
formų. 


Ema nusijuokė. 

— Galbūt vieną dieną tu to nė nesitikėsi. 

Ji buvo tikra, kad ilgai netruks, kol vaikinai ims peštis dėl to, ku- 
riam iš jų atiteks mergina. 

„Ema gerai sako“, - pagalvojo Marta. Kuri dar turi laimę ištekėti 
už savo mylimojo? Santuokos būdavo sutariamos tėvų, neatsižvel- 
giant į tai, ar jaunieji pažįsta vienas kitą ir jaučia vienas kitam prie- 
lankumą. Būdavo tokių sutuoktinių, kurie laikui bėgant suprasdavo 
vienas kitą arba netgi pajusdavo simpatiją. Tačiau daugelio moterų, 
kurias ji pažinojo, likimas buvo kasdieninė kančia, vienas nėštumas 
po kito ir labai dažnai dar šalia - smurtas. 

Staiga jos džiaugsmas išblėso. Ji jautėsi taip, lyg širdį būtų užgu- 
lęs milžiniškas akmuo. Martai tapo aišku, į kokią bėdą ji pakliuvo. 
Gimtajame kaime iš savo darbo būtų gyvenusi sunkiai, bet teisingai. 
Keturiasdešimties ar penkiasdešimties žmonių grupė, kuri pati ma- 
žai ką turėjo, buvo per menka, kad užsidirbtų duonai iš savo verslo. 
Jei ir toliau norės dirbti pribuvėja ir žolininke, jai iš tikrųjų reikės 
sutuoktinio, kuris ją išlaikytų. 

Ema, pajutusi Martos nepasitenkinimą, uždėjo ranką jai ant pe- 
ties. 

— Riteris Kristianas paėmė tave savo globon. Jis žino, ką daro. 
Nors niekada neparodo jokių emocijų, nebekalbu jau apie tai, kad 
nusišypsotų, - bandė ji pasukti pokalbį kita linkme. 

— Jį gaubia kažkas liūdno, bet nepikto, - įsiterpė Marta. 

— Galbūc slepia širdies paslaptis. Bet mums jis yra feodalas ir ne- 
leis savęs vedžioti už nosies, - tarė Ema. 

Marta iš tolo stebėjo riterį, kuris spinduliavo santūrią jėgą, stul- 
binančiai lengvai valdydamas savo arklį. „Širmis yra laukinis ir pa- 
vojingas, nė vienas negali prie jo artintis, išskyrus jį patį ir ginklane- 
šį ,—- pareiškė kiti iš pat ryto. Gyvulys, žinoma, buvo labai brangus, o 
Kristiano drabužiai — atvirkščiai, daug kuklesni nei Vulfharto, kuris 
amžinai turėjo piniginių problemų, o jo kardas buvo be jokių pagra- 
žinimų. Kaip tai derėjo tarpusavyje? 

Kas jį slėgė? Kai ryte trumpą akimirką pažvelgė jam į akis, išvydo 


jose jau užgesusią viltį. 

Po valandėlės kelias pradėjo kilti aukštyn, todėl jie vis turėjo pa- 
stumti, kad vežimėliai judėtų į priekį. Šitaip vargstant daugiau nešalo 
nė vienas. Martos veidu taip pat sruveno prakaitas. Pečius slegianti 
našta darėsi vis sunkesnė, tvirtinamosios virvės giliai smigo į pečius. 
Už virvių ji užkišdavo pirštus, kad sušvelnintų spaudimą. 

Pokalbiai nutilo. Buvo daug geriau taupyti kvėpavimą. 

Tik dvi šviesiaplaukės mergaitės šalia Vilhelmos, kurios ėjo prieš 
Martą, nedavė ramybės savo sergančiai motinai. 

— Mes vėl einame namo? Jau greitai ten nuvyksime? — skubino 
mažoji. 

— Ne, Marija, - bejėgiu balsu tarp kosulio priepuolių atsakė Vil- 
helma. - Daugiau niekada ten negrįšime. 

Marija liko stovėti ir ėmė verkti. Joana, vyresnė už tas dvi, timpte- 
lėjo žliumbiančias seseris prie savęs. 

— Kaip toli dar? Toliau nei iki prakeiktos kūdros? - norėjo žino- 
ti. 

— Daug toliau. Savaites būsime kelyje. 

— Neįmanoma! - įsiterpė liesas strazdanotas dešimtmetis su 
kuokštu raudonų plaukų ant galvos. Jis buvo šiek tiek atsilikęs nuo 
grupės, nes avis, kurią vedė, buvo sustojusi, kad paieškotų keleto žo- 
lės stiebų. 

— Pasaulis tikrai nėra toks didelis, - pareiškė jis rimtų rimčiausia 
veido išraiška ir tuo pačiu žvilgtelėjo į Martą. 

— Iki saracėnų žemių, kur gyvena pagonys ir kur riešutai yra tokie 


dideli kaip vyro galva, tikrai nėra taip toli! 


Saulė vėl buvo dingusi. Kai keliautojai, palikę mišką už nugarų, 
keliavo per žemę, nuklorą laukinėmis pievomis ir pavienėmis medžių 
grupelėmis, telkėsi tamsūs debesys ir pakilo ledinis vėjas. Prasidėjo 
kruša. Ant žmonių ir gyvulių smarkiai pabiro žirnio dydžio grūde- 
liai. Sunku buvo toliau ginti jaučius. Žmonės dėjosi ant galvų apdan- 
galus ir kailius. Neilgai truko, kol žemė suminkštėjo taip, kad vežimų 


ratai smigo giliai į purvą ir judėjimas į priekį tapo dar sunkesnis. 

Marta laikė galvą žemai nulenktą, kad apsisaugotų nuo vėjo ir lie- 
taus, kai staiga iš būrio galo atbėgo berniukas. 

— Greičiau slėpkis! - sušuko jai. - Atrvyksta raiteliai. Galbūt ieško 
tavęs! 

Ir nubėgo toliau, pas Kristianą. 

Marta išsigandusi žvalgėsi, kur galėtų pasislėpti. 

— Tūpk čia, - sušuko Berta, sparčiai nuėmė jai nuo nugaros ne- 
šulį ir parodė į savo vežimėlį. Marta greitai įlipo į jį ir susigūžė tarp 
statinės ir pintinės su burokėliais. Atsargiai žvalgėsi iš po vilnonio 
apsiausto, kurį Berta buvo ant jos užmetusi. 

Kristianas būriui davė nurodymus kiek įmanoma pasitraukti į 
šoną, kad praleistų nepažįstamus jojikus. Bet jie jau buvo sustoję ko- 
lonos gale ir kalbėjosi su ginklanešiu. Martos širdis ėmė daužytis iš 
išgąsčio, kai atpažino: Vulfharto pakalikai vis dar buvo šalia jos. 

Kristianas apsuko savo arklį ir nukreipė į būrio galą. 

— Kas atsitiko? — paklausė jis Osvaldo ir Ludolto. 

— Mes ieškome vienos mergaitės, kuri nusipelno užtarnautos 
bausmės. Maždaug tokio ūgio, — randuotasis laikė ranką ties savo 
krūtine, - raudonplaukė ir mokanti raganavimo meno. 

— Kojūs norite iš jos? 

— Ji užkerėjo mūsų pilies valdytojo paveldėtoją. Nuo tada ji din- 
go. 

— Galbūt pasidarė nematoma. Ji yra pavojinga, - pridūrė Ludol- 
fas ir susirūpinęs apsižvalgė. 

— Tokia mergaitė čia nepraėjo, - atsakė Kristianas nutaisęs neper- 
regimą veido išraišką. 

— Hm. Geriau likite plačiai atmerktomis akimis, - suniurzgėjo 
Osvaldas ir paglostė savo randą. - Kas žino, kokios žalos ji dar prida- 
rys. Sučiupkite ją, jeigu pamatysite. Mūsų ponas už tai atsilygins. 

— Ačiū už patarimą, - atsisveikino Kristianas, apsuko širmį ir nu- 
jojo į būrio priekį. Sulaukę jo ženklo, žmonės vėl leidosi į kelią. 

Osvaldas ir Ludolfas trumpai pasitarė ir apsisuko. 

— Gali išlįsti, - po kurio laiko tarė Berta. Marta su palengvėjimu 


išlindo iš po kailio. 

— Išsisukome, jie tikrai nebegrįš, - sušuko Guntramas. 

— Ojei ir taip, mes tave apsaugosime, - suskambėjo ginklanešio 
balsas. Prieš ją išdygo raudonplaukis, kuris nelaikė pasaulio pakanka- 
mai dideliu, kad per jį būtų galima keliauti kelias savaites, ir vienme- 
tis berniukas varno juodumo plaukais. 

— Mano vardas - Kunas, o čia - Bertramas, - pristatė raudonplau- 
kis save bei savo draugą ir nubėgo. Marta nusišypsojo jiems pavymui. 

Kai ginklanešys nuo savo žirgo kreipėsi į ją, berniukai jau buvo 
nubėgę. 

— Nemanau, kad jie dar kartą grįš. Bet nesijaudink, aš atidžiai ste- 
bėsiu, - pažadėjo jai. Ironiškai mirktelėdamas priėmė jos padėką ir 
praleido kitus pro jį praeiti, kol vėl užėmė savo vietą būrio gale. 

Vaikinas, kuris ją įspėjo ir buvo gal pora metų vyresnis už Martą, 
liko jos pusėje. 

— Ašesu Karlas, - prisistatė ir pažvelgė į ją suglumęs. Bet tuo metu 
vienas iš vyrų paprašė pagalbos, nes jaučių kinkinys vėl buvo įstrigęs. 
Metęs į ją apgailestaujantį žvilgsnį, vaikinas nubėgo į priekį. 

— Mūsų brolis, - eidama šalia jos paaiškino Marija tarsi atlikdama 


svarbų darbą. 


Kai Kristianas pasiūlė sustoti pailsėti, saulė jau turėjo būti iškilusi 
aukštai už debesų. Keliautojai dejuodami nusiėmė savo nešulius ir 
susmuko ant žemės. 

Grizelda ir senoji Greta išdalijo duoną ir džiovintą žuvį. Marta 
dar nebuvo gavusi savo porcijos, kai šalia jos įsiplieskė ginčas. 

— Kasparai, nemanai, kad neturėtum apvalgyti savo žmonos? — 
senoji našlė energingai subarė kresną vyrą susivėlusiais plaukais, kuris 
iš žmonos rankų išplėšė jos racioną. 

— Man to reikia labiau nei jai. Kaip po skurdaus pasninko maisto 
turi likti jėgų tokiam sunkiam darbui! — sušvokštė vyras. Kai kurie 
vyrai pritariamai sumurmėjo. 

Greta pasilenkė į priekį ir įnirtingai įsispoksojo į Kasparą: 

— Jai reikia jėgų lygiai taip pat kaip ir tau! Duok šen žuvį! 

Našlė norėjo atimti iš Kasparo antrą porciją. Jis buvo pasiruošęs 
suduoti, bet staiga atsirado Kristianas ir nutvėrė jam už rankos. Vie- 
nu mostu jis parklupdė piktuolį ant kelių ir nužvelgė jį kupinas pa- 
sibjaurėjimo. 

- Čia niekas nekels rankos prieš moterį! 

Kasparas susivaldė. 

— Bet, pone, - ėmė jis mikčioti. - Kai moteris ima priešintis savo 
vyrui, ją būtina priversti paklusti. 

— Ne, kol aš čia vadas! 

Stovintieji aplink netekę amo įsispoksojo į savo naująjį poną. To- 
kio pikto dar nebuvo jo matę. 

Kasparas niurzgėdamas atidavė žmonai žuvį, kurią ji akimirksniu 
sudorojo. 

— Atrodo, naujas ponas bus mūsų užtarėjas, - pakuždėjo Ema 
Martai. 


Gavusi savo porciją, Marta atsisėdo šalia Vilhelmos ir ėmė raustis 
savo pintinėje, ieškodama tiamino ir tinktūros iš didžiojo debesylo, 
vaistinės svilarožės ir pankolių. 

— Paimk tai. O šįvakar išvirsiu tau tepalo, kuris palengvins kvėpa- 
vimą, — tarė. 

Moteris į ją pasižiūrėjo kupinu dėkingumo ir nusivylimo žvilgs- 
niu. 

— Tu esi geras vaikas. Bet tai nebepadės. Aš per dažnai spjaudausi 
krauju. 

Marta pervargusi nubraukė ant veido užkritusią plaukų sruogą. 
Ar turėtų Vilhelmai pameluoti, kad ją paguostų? 

Bet staiga Vilhelmos veidas prašviesėjo. 

— Greitai mes sutiksime atsiskyrėlį, dvasiškį. Norėčiau nueiti pas 
jį ir paprašyti palaiminimo. Gal padovanos siūlą iš savo drabužių. 


„Šis žygis Vilhelmai per sunkus, — pamąstė Marta. - Kaip ištvers 


> Na 
J): 
Dažni nėštumai, sunkus darbas arimuose, prastas maistas — visa 


tai laikui bėgant pavertė daugumos kaimo moterų kūnus nebesu- 

gebančiais pasipriešinti. Sergant daugeliu ligų ji kartu su Fina būtų 
galėjusi padėti. Ar tai būtų sulaužytas pirštas, ar pūliuojanti žaizda. 
Tačiau matant, kaip žmogus nyksta iš alkio, Martą apimdavo vis gi- 
lesnis liūdesys ir kartu pyktis. 

— Tu privalai save saugoti. Tavo vaikams tavęs reikia, — galiausiai 
tarė ji pavargusiu balsu. 

Kone piktai šovė Vilhelma akis į viršų. 

— Manai, mes patys viską pasirenkame? Niekada nebepamatyti 
savo šeimos ir vargą, kuris mūsų dar laukia? Ji pažvelgė į Johaną ir 
Mariją. — Aš tai darau dėl vaikų. Karlas, vyresnėlis, tikrai išsivers. Ta- 
čiau aš privalau apsaugoti savo mergaites. 

— Nuo ko apsaugoti? 


Į šį klausimą Vilhelma taip ir neatsakė. 


Tam, kad keliautojai atgautų jėgas, Kristianas davė labai mažai lai- 
ko, nes jie išprašė jo padaryti nedidelį lanką, kad sutiktų atsiskyrėlį, 
kuris turėjo gyventi netoli tako. 

Dėl šio trukdžio riteris smarkiai neapsidžiaugė. Tačiau suprato 
baimes žmonių, kurie juo nepasitikėjo. Ilgai užtruktų, kol sutiktų 
dvasiškį, kuris kartu su jais keltųsi į naująją tėvynę. Jo palaiminimas 
nuimtų nuo širdies visos tos nežinomybės naštą, kuri taip slėgė. To- 
dėl, nors ir nenorėdamas, davė savo sutikimą. 

Iki atsiskyrėlio olos jie ėjo tik pėsčiomis. Todėl paliko Luką ir tris 
vyrus, kad saugotų vežimą, gyvulius ir persikėlėlių turtą. Visų nuos- 
tabai, Marta pasiprašė likti prie savo vežimėlio. Ji norėjo nedideles 
savo vaistažolių atsargas papildyti pora jaunų amalų, kuriuos rado 
netoliese. 

— Ar tai ženklas, nurodantis kelią? - paklausė Kristianas ir pažvel- 
gė į tris aukštus kėnius, kurie stovėjo taip arti vienas kito, kad atrodė 
lyg suaugę. 

Su šiek tiek padidėjusiu jauduliu Hildebrandas linktelėjo. 

— Nuo čia dar trys dešimtys žingsnių į kairę. 

Kristianas ėjo pirmyn ir skynėsi kelią sau bei kitiems per tankiai 


apaugusį, vos atpažįstamą taką per mišką. 

— Čia jis turėtų būti! - netrukus sušuko Hildebrandas ir parodė į 
urvą uoloje. Įėjimas į jį buvo visiškai apaugęs. Iš ten sklido graužiantis 
dvokas. 

- Būk pasveikintas, garbingasai, - garsiai sušuko Kristianas. - Čia 
yra žmonės, norintys paprašyti Jūsų palaiminimo. - Tačiau niekas 
nesujudėjo. 

Kristianas atsargiai prisiartino prie olos ir pažvelgė vidun. Pasi- 
baisėtina smarvė užgniaužė kvapą. 

- Čia nieko nėra. 

- Jis neabejotinai kur nors netoliese. Palaukime akimirką, pone, - 
nedrąsiai paprašė Hildebrandas. 

Kristianas dar kartą sušuko atsiskyrėliui, kai netoli savęs išgirdo 
vos juntamus garsus. Staigiu judesiu apsisuko ir pačiupo kardą. 

Paskui greitai įsikišo kardą į makštį ir iškėlė aukštyn delnus kaip 
taikos Ženklą. 

- Atleiskite man! Šie žmonės nori su Jumis pasikalbėti, — ištarė 
jis, o kiti puolė ant kelių prieš nepažįstamąjį. 

Senolis kėlė baimę. Purvini styrantys skudurai vos dengė jo gan- 
dro plonumo kojas ir buvo sunku atpažinti, kad tai ne kas kita, o 
vienuolio abitas. Jo ploni plaukai styrojo susivėlę ir tikriausiai metų 
metus buvo nešukuoti bei neplauti. 

Senolis išgirdo šnabždesius ir palingavo galva. 

— Tiek daug! 

Tada pirštu parodė į klūpančiuosius ir sušuko: 


— Nuodėmingieji! Visi sugadinti! Jūs visi esate žuvę! 


AP 


Marta nuskynė keletą ankstyvųjų šalpusnių bei gysločio lapų ir 
sudėjo juos į pintinę. Tada apžiūrėjo medį, ant kurio šakos amalas 
augo pakankamai žemai, kad ji galėtų pasiekti auglius. Bet vos paėjo 
kelis žingsnius, jos petį palietė sunki ranka. Ji krūptelėjo ir visa išblyš- 
kusi iš išgąsčio apsisuko. 

Tačiau šalia stovėjo ne Osvaldas ir Ludolfas, ko ji labai bijojo, o 
Lukas - ginklanešys. 

— Aš tik norėčiau nuskinti šiek tiek amalo, jaunasis pone! — paaiš- 
kino Marta nusiraminusi. 

— Ar čia kur nors auga? - paklausė Lukas ir pasisuko į šalia augan- 
tį medį. Tada jis suprato. 

— O, per aukštas... Tu negali ten užlipti, nes merginos šito neda- 
ro, — tarė jis plačiai išsišiepęs. - Jau antrą kartą per vieną dieną turėsiu 
gelbėti tave iš keblios situacijos. 

Ginklanešys metė žvilgsnį atgal tikrindamas, ar gyvuliams ir veži- 
mams viskas gerai, ir ruošėsi kopti į medį. 

— Palaukite, prašau paimkite šį peilį, - paprašė Marta. — Ir, prieš 
skindamas lapus, sukalbėkite maldą, kad gydomoji šių augalų galia 
padėtų žmonėms. 

— Bus padaryta, — atsakė jai Lukas ir smalsiai apžiūrinėjo mažą 
skurdų peilį, kurį Marta jam padavė. Jis buvo labai senas, nuo nau- 
dojimo ašmenys visiškai susiaurėję. Peilio movoje buvo išdrožti keisti 


pagražinimai. 

— Jaunasis pone, neleiskite lapams nukristi. Jei jie palies žemę, ne- 
teks savo gydomosios galios, - sušuko mergina Lukui. 

Netrukus jis iškėlė aukštyn didžiulį pluoštą. 

— Pakaks? 

Marta linktelėjo. Lukas nušoko žemyn ir su juokingu nuolanku- 
mu perdavė jai lapus ir peilį. Marta suglumusi padėkojo, sudėjo lapus 
į pintinę ir įsikišo peilį. 

— Duokite man savo ranką, - tarė ji Lukui. Nustebęs jis pažvelgė 
į Ją: 

— Kairę! 

Lukas norėjo patraukti ranką, bet Marta jau buvo ją energingai 
pačiupusi ir sukėlusi rankovę aukštyn. Pro jos akis neprasprūdo tai, 
kad ginklanešys, lipdamas į medį, labai saugojo kairę ranką ir jo vei- 
das buvo iškreiptas skausmo, kai turėjo ją apkrauti. 

— Ji privalo būti sutvarstyta. 

Dabar buvo Luko eilė suglumti. 

— Juk čia nieko baisaus. Ir taip užgis, - sumurmėjo jis. 

Marta sušnypštė. Iš rankos sąnario per rankos dilbį plūstelėjo 
kraujas. Ji atsargiai pirštais braukė per sutinusią, tamsiai mėlyna spal- 
va nusidažiusią odą. Jautėsi kietumas. Jo kairės rankos pirštai buvo 
lediniai ir drėgni. 

— Kaip jūs ruošiatės vesti du arklius, būdamas tokios būklės? Sės- 
kitės! — ji parodė į didelį akmenį šalia savęs ir ėmė pintinėje ieškoti 
tepalo. Lukas buvo per daug apstulbęs, kad merginos drovumo staiga 
neliko nė kvapo, todėl nebesipriešino. 

Nors jis stengėsi neiškreipti veido, šiek tiek krūptelėjo, kai ji pirštų 
galiukais sukamaisiais judesiais pradėjo švelniai trinti tepalą į odą. 

— Po šito Jūs galėsite lengviau judinti riešą bei ranką, - pažadėjo 
Marta. - Taigi sėdėkite ramiai. Kaip tai atsitiko? 

— Nedidelė nesėkmė su Dragu... 

— Dragu? 

— Riterio Kristiano širmiu. 

— Retas vardas arkliui, - pamąstė Marta atsargiai bandydama pa- 


judinti rankos sąnarį. - Pasakykite, jei bus per skaudžiai. 

— Bus tikrai daug geriau, - patikino Lukas. 

Iki šiol jis dar nebuvo artimiau susipažinęs su šia į skudurus susi- 
vyniojusia būtybe. Dalinai paslėptos, dalinai atviros galūnės jaunąjį 
ginklanešį jau seniai traukė. Ji to nepastebėjo. Tai jį pralinksmino ir 
tuo pačiu stebino. O dabar šis vaikas jam vadovavo lyg mūšio vadas. 
Atrodė, kad ji supranta tai, ką daro. Ilgainiui ranką užpildė maloni 
šiluma. 

Jis vėl perėmė iniciatyvą. 

— Drago išvertus iš užsienio kalbos reiškia drakoną. Širmis tampa 
pabaisa, kai pasijunta puolamas. Jei Kristianas neleidžia, niekam ne- 
pavyksta ant jo užlipti. 

— Bet Jums leidžia? - paklausė Marta. Ir jos skruostai nuraudo, 
nes ką tik prisipažino girdėjusi paskalų apie ginklanešį. 

Jis plačiai nusišypsojo. 

— Dažniausiai. Praėjo dveji metai, kol galėjau prie jo prisiartinti. 
Vieną kartą aš nenumačiau jo elgesio, jis prispaudė mane su visu bal- 
nu prie medžio. Bet tai nebuvo rimta, kitaip užuot glosčiusi mane 
savo švelniomis rankomis, krapštytum mano liekanas iš po jo kano- 
pų. 

Jis įžūliai nusijuokė. 

— Tęsk... 

Išsigandusi ji atitraukė savo ranką. Norėjo tik pagydyti jo sužeidi- 
mą, nieko daugiau. Jis suprato tai klaidingai? Tikisi iš jos ko kito? 

— "To turėtų pilnai užtekti, jaunasis pone, - baikščiai suburbėjo ji. 

„Dabar aš ją išgąsdinau“, - susigėdęs pripažino Lukas. Kad tarp 
jų neįsivyrautų nejauki tyla, ėmė pasakoti, jog Dragas buvo Biomeno 
valdovo dovana Meiseno kunigaikščiui Markui. 

— Velnio dovana! Iš pradžių visi buvo sužavėti brangiu arkliu. Ta- 
čiau nė vienam nepavyko užlipti ant jo. Jis sutrypė du vyrus, keletui 
įkando ir prispaudė. Botago kirčiai, alkis - niekas neveikė. Jau norėjo 
jį užmušti. 

Ginklanešys padarė reikšmingą pauzę, bet Marta nieko neklausi- 


nėjo, tik nekantraudama žiūrėjo į jį. Taigi jis kalbėjo toliau. 

— Mano ponas Kristianas yra šauniausias riteris, kokį esu matęs. 
Kai jis šiam gyvuliui pirmą kartą uždėjo balną, niekas net ketvirti- 
nės nebūtų statęs už jo gyvenimą. Žinoma, tikras riteris neparodo 
baimės. Tačiau atrodė, kad jam visiškai nesvarbu, kad gyvulys jį tuoj 
sutryps. 

Marta apstulbusi žvelgė į tuštumą. Tai buvo tiesa! 

Ji taip gyvai įsivaizdavo šią sceną, lyg visa tai vyktų prieš jos akis. 
Tai buvo Kristianas, abejingas tam, mirs ar gyvens. Gyvūnas turėjo 
pajusti, kad šis riteris, skirtingai nei kiti, jam nejaučia nė kruopelytės 
baimės ar jaudulio. Dragui nepavykus jo numesti, arklys pripažino jį 
savo šeimininku. 

Šiurpulys nubėgo Martos nugara. Labiausiai ji dabar norėjo kar- 
čiai nusijuokti. „Aš keliauju su svetimu žmogumi, į nepažįstamą 
šalį, - pagalvojo ji, - persekiojama Vulfharto tarnų, kurie nori mano 
kraujo, tykojama keleto jaunuolių, kurie galbūt jau meta kauliukais 
dėl manęs, ir vedama riterio, kuris taip ilgisi mirties!“ 

Kartumas greitai nuslinko. Galiausiai juk Kristianas nedelsdamas 
priglobė ją po savo sparnu. Ir jautė, kad gali juo pasitikėti. „Ką tokio 
jis iškentėjo, kad sau linki mirties?“ - klausė savęs susirūpinusi. 

Lukas vis dar kalbėjo ir, atrodo, nė nepastebėjo, kad akimirkai 
buvo netekęs klausytojos. Ji trumpai sumirksėjo įr vėl sutelkė dėmesį 
į ginklanešį, kuris buvo nuklydęs į prisiminimus. 

- Jei tik tu būtum tai mačiusi! Visi paliko savo darbus tik išgirdę, 
kad Kristianas šiai pabaisai uždėjo balną. Po šio įvykio jis pelnė visų 
pilies vyrų pagarbą. Tarnai pešasi dėl to, kad jis išmokytų juos tinka- 
mai joti. - Jis pažvelgė į Martą didžiuodamasis. Buvo aišku, ką tuo 
norėjo pasakyti. 

— Kristianas norėjo prajodinėti Dragą markizui. Bet eržilas nega- 
lėjo pakęsti kunigaikščio ant savo nugaros. Galiausiai markizas Otas 
perleido šį gyvulį mano ponui, bet su viena sąlyga — kad jis visiems 
pasakos, kas tokį brangų arklį savo vasalams... ir kas gi ten atsitiko? 

Marta staiga atsisuko ir išbalusiu veidu įsispoksojo į mišką. 

Lukas ją lengvai papurtė. 

— Ei! 

— Lauke kažkas atsitiko, - suburbėjo Marta. 

Ginklanešys pasižiūrėjo į ją nustebęs. Jis permetė akimis mišką ir 
nepastebėjo nieko, kas keltų nerimą. Bet dar kartą pažvelgęs į sumi- 
šusį Martos veidą nebedelsė nė minutės. Pačiupo ietį, perspėjo kitus, 


kurie buvo atsilikę, kad paruoštų kinkinius greitam išvykimui. 


Keliautojai išsigandę įsispoksojo į senį, kuris kupinu neapykantos 
balsu barėsi, leisdamas iš savo juodos burnos seilių krušą. 

— Kodėl jūs man trukdote? Jau beveik regėjau viziją, tačiau jūs, 
bedieviai, ją nubaidėte! 

Dauguma moterų skubiai persižegnojo. Hildebrandas ėmė mik- 
čioti. Senis, neleidęs jam pratarti nė žodžio, bedė pirštu į plikagalvį, 
kuris išsigandęs susmuko. 

— Aš tave pažįstu! Kas atvedė tave čia, toli nuo vietos, į kurią tave 
paskyrė Dievas? 

„Jis viską žino“, - pagalvojo Kristianas, vienintelis likęs stovėti ir 
apžiūrinėjo senį su vis didesniu nepasitikėjimu. 

Šis sušnypštė: 

— Aš žinau, ko jūs norite. Tačiau Jūs buvote apgauti. Nejaugi būti 
tarnais nebeužtenka? 

Atsiskyrėlis pakėlė balsą iki tokio garsumo, kokio Kristianas iš 
šios trapios figūros tikrai nesitikėjo. 

- Jei Visagalis norėtų, kad jūs vestumėte savo ūkius, būtų juos da- 
vęs. Nesipriešinkite Dievo tvarkai! Gailėkitės dėl to ir apsigręžkite! 

Kristianas pamatė, kaip sustingo keliautojai ir žengė du žingsnius 
senio link. 

— Dievas suteikia jiems galimybę vietoje tarnų tapti valstiečiais. Ir 
jie seka jo raginimu, - pasakė griežtai. Tada apsisuko. - Mes švaisto- 
me laiką. Keliaukime toliau. Tuoj pat. 

Senis nutipeno porą žingsnių už jų ir liko stovėti. 

— Bedieviai! Būkite prakeikti! Alkis, vargas ir neviltis kris ant 
jūsų, mirtis ir prakeikimas! - šaukė jis degančiomis akimis, aukštai 


iškėlęs rankas. - Jūs visi mirsite! 

Kristianas dar kartą apsisuko ir žengė link senio taip arti, kad jį 
pasiekė graužianti smarvė. 


— Tai atsitiks kiekvienam! Ir tau pirmajam. Tylėk! 


Lukas ir Marta stovėjo prie kinkinių ir įsitempę žiūrėjo miško pu- 
sėn. Neilgai truko, kol jie pastebėjo kitus, kurie, vedami Kristiano, 
skynėsi kelią per tankmę. 

Laukiantieji iškart pastebėjo, kad iš tikrųjų kažkas buvo negerai. 
Prieš jiems pradedant klausinėti, surinko Kristianas aplink save vals- 
tiečius, kuriuos gąsdinančiai paveikė mintys apie mirtį. 

— Neklausykite to seno painaus vyro. Neleiskite savęs įbauginti, — 
aiškiu balsu kreipėsi Kristianas į žmones, kurie iki tol sekė juo. - Aš 
niekada nežadėjau, kad mūsų kelias bus lengvas. Tam reikės visų 
mūsų jėgų ir drąsos. 

Jis trumpai apsižvalgė aplink. 

— Dar yra laiko apsisukti. Nusiminusiems ir išsigandusiems tarp 
mūsų nėra vietos. 

Niekas neatsakė. Kai kurie apsikeitė žvilgsniais, dauguma sustin- 
gę Žiūrėjo į Žemę. 

— Kas atsitiko? - Marta tyliai paklausė Bertos. 

Ji glaustai papasakojo. Akyse kaupėsi ašaros. 

— Ar tu supranti? Jis turėjo palaiminti dar negimusį mano vaike- 
lį... ir štai jis jį užkeikė. Mus visus užkeikė! 

— Apsisuksi? 

Neilgai delsusi Berta, tarsi saugodama, uždėjo rankas ant pilvo. 

- Jis turi užaugti mums priklausančioje sodyboje. 

Riteris trumpai permetė akimis keliautojų būrį. 

— Ar nori kuris iškart eiti? 

— Ką čia dar svarstyti? 

Visi nustebę pasisuko į galinę eilę, iš kur sklido garsus senosios 
Gretos balsas. Našlė, rankas įrėmusi į klubus, niekinančiai pažvelgė 
persikėlėlių pusėn. 

— Norite gyventi kaip tarnai po Vulfharto botagu, atgal į skur- 


džią, nualintą žemę? Pasiduodami jo savivalei ir pražūtį nešantiems 

kareiviams? Jūs parodėte daugiau drąsos nei per visą savo gyvenimą 
ir iškeliavote. Nerizikuodami neturėsite geresnio gyvenimo. Taigi se- 
kite paskui šį svetimšalį ir naujoje gimtinėje pradėkite kurti naujus 
gyvenimus. 

Ilgai tvyrojo tyla. 

Kristianas sudrumstė ramybę. 

— Iki aušros kiekvienas privalo apsigalvoti - keliaus kartu toliau 
ar apsisuks atgal. Po šito nenoriu girdėti jokių skundų ir matyti nu- 
siminusių veidų. 

Jis atsainiai davė ženklą iškeliauti, užšoko ant savo arklio ir nujojo 
į priekį. 

Kolona pajudėjo tylėdama. 

Marta aiškiai jautė, kad siaubas kaip tamsus debesis užgulė būrį. 
Triukšmingas reikalų aptarinėjimas nuslūgo. Tik kur ne kur prislo- 
pinti pokalbiai susimaišydavo su dusliu murmėjimu. 

Staiga vežimų eilė sustojo. Iš priekio aidėjo susijaudinusių žmo- 
nių šūksniai. 

— Marta, Marta, greičiau ateik! Vilhelmai tavęs reikia! 

Mergina nubėgo prie priekinio jaučių kinkinio, kuriame gulėjo 
ligonė. Vilhelma sėdėjo atsirėmusi ir atsikosėjo krauju. Ant jos dra- 
bužių plytėjo tamsios dėmės. Šalia vežimo sustingęs ir bejėgis stovėjo 
Viprechtas. Joana pašiurpusi žiūrėjo į savo motinos apdarus, mažoji 
Marija ėmė verkti. 

Marta įlipo į vežimą, parėmė Vilhelmą ir paėmė jos ranką. Ji pa- 
prašė kailio, kad mirštančiajai būtų šilta, ir nubraukė nuo prakaito 
drėgną plaukų sruogą, užkritusią jai ant kaktos. 

„Aš niekuo nebegaliu jai padėti, - nusiminusi pagalvojo Marta. — 
Antras kartas vos per dvi dienas, kai esu bejėgė: 

— Nepriekaištauk sau, - tyliai tarė Vilhelma Martai. - Aš žinojau, 
kad nepasieksiu tikslo. Prieš išvykdama buvau išpažinties ir tikiuosi, 
kad Visagalis maloningai priims mane danguje. 

Vilhelma įsikibo į Martos ranką. 

— Ar pasirūpinsi mano mergaitėmis? Prašau! 


Marta nebyliai linktelėjo. 

Iš Vilhelmos burnos vėl pasipylė kraujas. 

Kai galėjo įkvėpti šiek tiek oro, vos girdimu balsu kreipėsi į Vi- 
prechtą. Šis sutrikęs priėjo. 

— Pažadėk man, kad neapsisuksi atgal. Keliauk toliau su kitais. 
Prisiek! 

Viprechtas žvilgtelėjo aukštyn ir neryžtingai linktelėjo. 

— Prisiekiu. 

Įdėjusi Vilhelmos ranką į jos vyro, Marta atsitraukė. 

— Atsisveikink su ja. 


— Įkursime čia stovyklą nakčiai. - Kristianas davė nurodymą vy- 
rams. Vis tiek jie šiandien nebūtų toli nukeliavę. 

„Pirmoji mirusioji, - mąstė jis priblokštas. Kiek jų dar bus? Mano 
pareiga — saugoti šiuos žmones. Jonas priėjo arčiau. 

— Mums ją palaidoti čia, pone? 

Kristianas apsižvalgė. 

— Ne, poryt pasieksime kaimą, kuriame yra bažnyčia. Ten ji galės 
atgulti amžinajam poilsiui šventoje žemėje. 

Jaunasis kalvis atsikvėpė. 

— Kaip tu manai? - nuleistu balsu paklausė Kristianas. — Ar kiti 
tiki, kad jos mirtis — tai prakeikimo pildymosi pradžia? 

Prieš atsakydamas, Jonas rūpestingai pasvarstė. 

— Turbūt dauguma, nors nė vienas to nepasakys. Bet visi matė, 
kad jau iškeliaudama ji sirgo mirtina liga. Ji būtų numirusi ir likusi 
kaime, pone. 


Kristianas susimąstęs linktelėjo ir nuėjo prie arklių. 


Tuo metu, kai moterys nuliūdusios į katilą pjaustė sietinius, Mar- 
ta ir Greta nuprausė Vilhelmos kūną ir užsiuvo jį į gelumbę. 

— Kodėl ji prisiėmė tokį vargą? — Marta ištarė tai, kas visą dieną 
gulėjo ant širdies. 

— Kiekvienas iš mūsų turėjo sunkiai suvokiamų priežasčių, - at- 
sakė Greta. — Vargas, Vultharto baimė ar brolienės, kuri vadovavo 


ūkiui, niekšiškumas... Tu pati pabėgai, kad išgelbėtum savo gyvybę. 

Vilhelma taip pasielgė norėdama apsaugoti savo mergaites nuo Vi- 
prechto brolio. Jis ilgai jų tykojo. Buvo tik laiko klausimas, kada už- 
puls mažyles. - Ji nusispjovė. - Tebūna jis prakeiktas! 

Marta drebėdama pažiūrėjo į kitą pusę - į Joaną ir Mariją, kurios, 
vos rydamos ašaras, raudojo Emos glėbyje. 

— Bet Viprechtas... negi jis nesugebėjo apsaugoti savo dukterų? 

Greta niekinamai suprunkštė. 

— Jis nepatikėjo ir nieko nenorėjo apie tai girdėti. Karlas būtų 
padaręs viską, kad apgintų savo seseris, bet prieš savo dėdę neturėjo 
jokių šansų. 

Marta žvilgtelėjo pirmiausia į Viprechtą, kuris stovėjo nuošaliai 
ir meldėsi, tada į Karlą. Jaunuolis sėdėjo šalia niūria veido išraiška ir 
pjaustė skiedras nuo pagalio, nesudarydamas įspūdžio, jog žinojo, ką 
darė jo rankos. | 

Marta nebyliai grįžo prie savo darbo. 

Kai jos baigė ir sukalbėjo maldą už mirusiąją, ji griebėsi už šir- 
dies. 

— Greta, galiu tavęs kai ko paklausti ? 

Našlės veidą vieną akimirką nušvietė gudri šypsena. 

— Turi omenyje, kodėl aš paskutinėmis gyvenimo dienomis palie- 
ku šiltą namų židinį ir keliuosi į nežinią? 

Marta linktelėjo. 

— Žinai, mergaite, aš pažinau keletą ponų. Vulfhartą ir jo brolius, 
kurie vienas iš kito medžiojo palikimą... Nė vienam niekas netiko. 

Ji vėl nusispjovė ir jų pusėn pasiuntė riebų keiksmą. Tada giliai 
įkvėpė. 

— Prieš mirdama norėčiau pamatyti, ar iš tikro yra tokių teisingų 
ponų, kaip pasakojama senose istorijose, kurie rūpinasi žmonėmis, 
užuot išsunkę juos iki paskutinio kraujo lašo. Manau, kad riteris 
Kristianas galėtų būti kaip tik toks. 

— Ojei tu klysti? 


Senoji trumpai nusijuokė. 

— Nugyvenau per daug metų, kad leisčiausi klaidinama. Juk tu 
taip pat jauti! 

Marta pasijuto beveik perregima ir sutrikusi tylėjo. 

— Klausimas tik, - netrukdoma tęsė Greta, - ar jis toks išliks ir ar 
mūsų naujasis kaimas yra pakankamai nuošalioje vietoje, kad būtų 


galima tai išsaugoti. Valdžia viską keičia. 


Visi pavalgė tylėdami. 

Tada Kristianas atsistojo. 

- Jūs turėjote laiko dar kartą apmąstyti savo sprendimą, - sušuko 
jis. - Tas, kuris bijo senio užkeikimo, turi grįžti. Kiekvienas laisva 
valia gali nuspręsti apsisukti. 

Kurį laiką būryje viešpatavo tyla. 

Vėliau pakilo Hildebrandas. 


— Mes keliausime su Jumis toliau, pone. 


Sprendimą Kristianas priėmė ramiu veidu, tačiau palengvėjusia 
širdimi. Galbūt su šiais žmonėmis jis galės įgyvendinti svajonę, apie 
kurią dar niekam nepasakojo. Svajonę apie bendruomenę be alkio, 
savivalės ir smurto. 

O galbūt nauja užduotis padės jam įveikti karčius prisiminimus ir 
skausmą, užvaldžiusius jo dvasią. Jis nenorėjo pasiduoti tol, kol turė- 


jo šią viltį. Dar ne. 


Ž išlėjo 


Šiąnakt Marta neužmigo taip greitai kaip praeitą naktį, kai ji nuo 
bėgimo buvo visiškai nusivariusi nuo kojų. Kitų nerimas užkrėtė ir ją. 
Vilhelmos mirtis ir atsiskyrėlio prakeiksmas sustiprino tai, ko Mar- 
ta vakar būdama nuvargusi nė nepastebėjo: jos bendražygių baimė 
prieš naktį vietovėje, kurioje dar niekas iš jų niekada nėra buvęs. 

Marta atsigulė prie vaikų ir susivyniojo į antklodę, kurią jai davė 
Ema. Šen bei ten girdėjo žmones, besišnabždančius tarpusavyje. Ji 
dar kartą atsargiai atsisėdo, pataisė šaką po savo nugara ir įsispoksojo 
į tirštai apniukusį dangų, kuriame nebuvo įmanoma įžiūrėti nė vie- 
nos žvaigždės. 

Ilgai ugnies, kuri Kristiano nurodymu turėjo degti visą naktį, 
traškėjimas buvo vienintelis šlamesys. Tačiau greitai ji išskyrė štai ką: 
paslaptingą braškėjimą, šlamėjimą, šnarėjimą visai netoli jos. Arklys 
trypė ir prunkštė. 

— Gulk vėl, mergaite, prižadinsi kitus. Rytoj tau prireiks jėgų, — 
tyliai ragino senoji Greta. 

Marta atsigulė ant nugaros, sukryžiavo po galva rankas ir mąstė, 
kokių sunkumų likimas jai dar galėjo paruošti. Joana ir Marija pa- 
sislinko arčiau jos ir prisiglaudė. Galiausiai Marta susisupo į antklodę 
ir užmigo. 

Į sargybą paskirti vyrai baugiai spoksojo į neperregimą tamsą. 
Galų gale Kristianas ir Lukas perėmė sargybą iki aušros. 

Naktis praėjo be incidentų. 

Kitą rytą jų laukė sekinanti atkarpa. Daugelyje vietų ji ėjo taip 
stačiai įkalnėn, kad vyrai turėjo stumti vežimus įsirėmę visu svoriu. 
Nuokalnėje po ratais reikėjo dėti stabdžius, kad vežimai per daug 
neįsibėgėtų. Taip, per savo neatidumą, vyras galėjo lengvai netekti 
rankos. 

Pilki debesys buvo vis dar užkloję dangų. 

Martai netarus nė žodžio, jai atiteko darbas rūpintis Joana ir Ma- 
rija, kurios beveik nekalbėjo, laikas nuo laiko verkdavo, tačiau nesi- 
traukė iš jos pašonės. 

Be Karlo tapo nebeapsieinama, kai įklimpdavo jaučių kinkinys 
arba vienam iš rankinių vežimų grėsdavo apsiversti. Iš pradžių jis la- 
bai dažnai ateidavo pas Martą, kad prižiūrėtų savo mažąsias sesutes, 


kurios jį labai mylėjo. Tačiau greitai jis nuo jų nutolo. 


Lukas, kuris po incidento tą dieną akylai stebėjo Martą ir jaunus 
vaikinus, suprato, kodėl Karlas staiga tapo toks santūrus. Kai Marti- 
nas, vyriausiasis Gretos sūnus, manė nesąs stebimas, grubiai pačiupo 
jam už apsiausto ir užsipuolė: 

- Nekišk nagų prie merginos! Žinok, kol mes esame kelyje, nepri- 
siartins prie jos nė vienas! Tik tada, kai atkeliausime, bus nuspręsta, 
kam ji atiteks. | 

„Tikriausiai manai, kad tu ir būsi tas“, — niršdamas pamąstė 
ginklanešys. Protingas manevras. Tarp valstiečių jaunimo jis -buvo 
stipriausias ir negailestingiausias. Nė vienas iš vaikinų nedrįstų jam 
prieštarauti. Tačiau kas žino, kas sukasi įsimylėjusių moterų galvose? 
Galbūt Burcharto grojimas Aeita padarytų Martai didžiulį įspūdį? 
Ar Karlo draugiškumas? Martinas pakeliui turėjo daug darbo, nes 
reikėjo susidoroti su visais varžovais. 

Pažvelgus į Maitą neatrodė, kad jai kiltų minčių apie meilę ar 
vedybas. Ji nemėtė viliojančių žvilgsnių ir elgėsi daug rimčiau nei 
jos pažįstamos, tokio pat amžiaus merginos. Kai paėmė jo ranką ir 
švelniai įtrynė tepalu, neatrodė užsisvajojusi, todėl, prieš darydamas 
kvailus pastebėjimus, jis galėjo susiprasti klydęs. Lukui rodėsi, lyg vis 


dar jaučia jos šiltas rankas. 


Pribuvėjos paslaptis 67 


Meiseno pilyje Luko laukė Rozalinda, linksma tarnaitė, išmokiusi 
jį meilės žaidimų ir iš jo nieko kito nesitikėjusi, tik kartas nuo karto 
numalšinti švelnumo troškulį. Nuo to laiko jis negalėjo žiūrėti į mer- 
giną neįsivaizduodamas, kaip liečia jos minkštą krūtinę ir nuskęsta 
šiltame glėbyje. Nuo kelionės pradžios jis daugiau neturėjo jokios 
moters. Jo darbo nepalengvino ir tai, kad kiekvieną naktį privalėjo 
"Klausytis aistringų Jono ir Emos dejonių, kurie nekreipė dėmesio 
į garsius Grizeldos priekaištus, esą užsiima paleistuvystėmis, ir dar 
pasninko metu, kai tai draudė net bažnyčia. 

Jo prisiminimuose vėl iškilo akimirka, kai palietė Martą. Jis buvo 
uždėjęs ranką ant jos smulkių pečių, kai ji, krūpčiodama ir mirtinai 
išsigandusi, norėjo pasitraukti iš stovyklavietės. 

Ji turėjo būti apsaugota. Ne tik nuo stuobrių Vulfharto tarnų, ku- 
rie jos ieškojo. Bet ir nuo šių valstiečių jaunuolių, kurie ją persekiojo 
taip, kaip medžiotojai persekioja nieko nenutuokiančius žvėris. Ne- 


išleis jos iš akių. Tiek, kiek leis jo pareigos. 


Kai nusikamavę keliautojai pagaliau sustojo, Kristianas pasišaukė 
vyrus pas save. 

— Nuo šiandien kiekvieną vakarą, kol moterys rūpinsis maistu, 
mes pradėsime mokytis kovos pratimų, - pranešė jis. 

Vyrai pasižiūrėjo nustebę. Valstiečiams buvo uždrausta nešiotis 
ginklus. "Tokį nurodymą buvo davęs imperatorius. 

Tik Jonas iškart pritarė. 

— Bet pone, mes juk ne kariai — mes valstiečiai, - nedrąsiai pa- 
prieštaravo Hildebrandas. 

— Tuoj eisime per tokią miško dalį, kurioje gresia pavojai. Jiems 
nugalėti vieno ar dviejų patyrusių kovotojų gali ir neužtekti, - be jo- 
kio tolesnio paaiškinimo atkirto Kristianas. 

Staiga nuskambėjo moters balsas: 

— Vilko pėdsakai! Vilkas! 

Moterys ir vaikai pašoko ir susispaudė vienas šalia kito, vyrai nu- 
skubėjo prie vežimų, kad iš jų paimtų paruoštus kirvius ir lazdas aš- 


triomis viršūnėmis. Iš išgąsčio spiegiančias mergaites Marta nustūmė 

į grupės vidurį ir iš vežimo ištraukusi lazdą paėmė ją tvirtai abiem 
rankomis. 
kus. - Jie mažiausiai dienos senumo. 

Jis pamojo Jonui sekti su juo pėdsakais ir paieškoti naujų. O Lu- 


kui liepė saugoti stovyklavietę. 


Neilgai trukus tolumoje jie atpažino tris raitelius, kurie sparčiai 
artinosi ta kryptimi, kuria būrys atkeliavo. Marta žengė Luko link. 

— Jie atvyksta blogų ketinimų vedini, — tarė ji. 

— Manai, jie pikti? - paklausė jis. - Taip, geriausia būtų likti atsar- 
giems. Pasislėpk! 

Trumpai pasikalbėjęs su Hildebrandu, Lukas dingo, kad į akis 
krintantį Kristiano arklį paslėptų tarp medžių. 

Raiteliai greitai atvyko į poilsiavietę ir prieš pat keliautojus su- 
stabdė arklius. Buvo su šarvais ir iki dantų apsiginklavę. 

— Kas jus čia atnešė, alkanieji? Kas jums davė leidimą keliauti 
per šią teritoriją? — šiurkščiai paklausė plačiasprandis stambus vyras 
buku veidu. Vogčiomis jis peržvelgė grupę. 

Hildebrandas išėjo į priekį ir žemai nusilenkė. 

— Mes esame naujakuriai, keliaujame į rytus, pone. 

Dičkio veide nuvilnijo klastos šešėlis. 

— Norint laisvai pereiti per šią žemę, reikia susimokėti kelių mo- 
kesčius. Už kiekvieną iš jūsų po vieną pfenigį, o už vežimą - keturi. 

— Atleiskite, pone, - nuolankiai atsakė Hildebrandas, - mes neži- 
nojome apie kelių mokestį. Mes neturime pinigų. 

— Jūs neturite pinigų! Na, taip, - pasišaipė vadas glostydamas 
savo barzdą. Jo kolegos juokėsi. 

— Galbūt mes leisimės su jumis į kalbas. Tai priklauso nuo to, ko- 
kios draugiškos pasirodys jūsų moterys. 

Riteriai nušoko nuo arklių. Keliautojai susibūrė į vieną krūvą. 

Vadas išsitraukęs kardą artinosi prie Emos ir smaigaliu pakėlė jos 


sijoną. 


Pribuvėjos paslaptis 69 


— Tu ten ir jūs dvi! - jis parodė į Bertą ir Martą, kurios išlindo iš 
slėptuvės pamačiusios, kad raiteliai nepriklauso Vulfharto pilies ka- 
riaunai. 

Kiekvienas ginkluotasis čiupo vienai iš moterų už rankos. 

Ema mirtinai išbalo ir ėmė drebėti, Berta raudodama suklupo ant 
kelių. 

— Pasigailėkite, pone! 

Iš įrūžio ir baimės išbalęs Guntramas sugniaužęs nuleistas rankas 
į kumščius ėjo vyrų link. 

— Paleiskite jas! - šaukė jis. - Tam neturite jokios teisės. Tas, kuris 
smurtauja prieš moterį, pagal įstatymus yra baudžiamas mirtimi. 

Vadas vangiai įrėmė kardą Guntramui į krūtinę. 

— Verčiau būk ramiai, ūkininkėli. Kas čia kalba apie smurtą? Mes 
tik pasiimsime tai, kas mums priklauso. 

Marta stovėjo lyg sapne. Ji beveik nejautė šiurkštaus pagriebimo 
už rankos, tarsi iš tolumos girdėjo kitų balsus — tai buvo maldavimai, 
pasipiktinimo šūksniai ir susirūpinimo kupinas šurmulys: 

— Kur dingo riteris ir jo ginklanešys? - jai atrodė, lyg vėl girdėtų 
savo galvoje balsą, kuris šįkart kuždėjo: 


— "Tau nieko neatsitiks. 


Kristianas su Jonu sekė vilko pėdsakais. Tačiau jis nesitikėjo lauki- 
nio žvėries užpuolimo. Lokiai, lūšys ar vilkų būrys aplink jų didžiu- 
lę triukšmingą koloną padarytų didžiulį kelio vingį. O jei plėšrūnai 
būtų buvę netoliese, arkliai tuoj pat sukeltų visus ant kojų, jo širmis 
pirma visų. 

Jis rūpinosi kai kuo kitu. Netrukus jie turėjo keliauti per tą miško 
vietą, apie kurią sklido prastos kalbos. Šis miškas atrodė tarsi pra- 
keiktas, buvo sakoma, kad jei kas nors į jį įžengė, neiškeliaus gyvas. 
Kristianas daug kartų perėjo šį mišką skersai ir nesutiko nei demonų, 
nei raganių. Tuo pasinaudodama susibūrė sumani gauja nusikaltėlių. 
Jo ir Luko, gerai apsiginklavusių raitelių ant savo greitų arklių dar 
niekas nebuvo užpuolęs. Bet šįkart jie keliavo didžiule lėta vežimų 


virtine, kurioje buvo gabenami grūdai, įrankiai, šilti apklotai ir įvai- 

rūs galvijai. Viliojantis grobis, kuris daugumai stovyklautojų buvo 
vertas rizikos susiremti su pora ryžtingų vyrų. 

Jie dar nebuvo labai nutolę nuo stovyklos, kai iš ten pasigirdo 
kėkšto riksmas. 

Kristianas skubiai apsisuko. 

— Tai Luko ženklas. Kažkas atsitiko! 

Jie bėgo stovyklavietės link. Bet prieš tai jis sustabdė Joną. 

— Pirma turime sužinoti, kas atsitiko. - Abu artinosi prie stovyk- 
los, apaugusios didžiuliais medžiais. 

Prieš juos iškilęs vaizdas patvirtino, kad iš tikrųjų buvo imtasi at- 
sargumo priemonių. Trys ginkluoti vyrai grasindami stojo prieš ke- 
liautojus. Vienas iš jų labai garsiai įtikinėjo valstiečius, susibūrusius 
aplink Hildebrandą. 

"Tada kiekvienas nepažįstamasis čiupo po jauną moterį. Jonas no- 
rėjo pulti, bet riteris nutvėrė jį už rankos. 

— Palauk! 

Kristianas pamatė, kad keli vyrai nepastebimai artinosi prie veži- 
mų, kuriuose gulėjo ietys ir kirviai. Tačiau jis norėjo išvengti kraujo 
klano. Kovą prieš šiuos tris ginkluotuosius jis privalėjo laimėti vie- 
nas. Joks magistratas neišteisintų valstiečių, jei pakeltų ranką prieš 
turinčius aukštesnį rangą. Jų pasisakymai prieš šiuos raitelius būtų 
nieko verti. | 

Kristianas buvo patenkintas, kad Luko tarp valstiečių nebuvo. 
Kaip ir buvo tikimasi, artimiausią akimirką ginklanešys išdygo šalia 
jų. Jam ir Jonui riteris trumpai nupasakojo savo planą. 

Vadas tuo metu kardo smaigaliu nusitaikė į Guntramo krūtinę. 

- Pakaks! - išsitraukęs kardą Kristianas artinosi vado link. - Tuoj 
pat paleiskite moteris. Aš saugau šiuos žmones ir jiems yra suteiktas 
laisvas praėjimas. 

— Kas jį suteikė? Girtuoklis Vulthartas? Jis toli nuo čia. Kaip Jūs 
ketinate vienas kovoti prieš mus? Šitie kaimo stuobriai nepadės. 

— Dėltoaš, Jumis dėtas, nekirsčiau lažybų, - atsakė Kristianas, kai 
jo ženklo sulaukę vyrai iš vežimų pačiupo ietis ir nukreipė jas prieš 
įsibrovėlius. 


Jis tęsė įpykęs: 

— Žmonės, tokie kaip Jūs, šmeižia visą gynybą. Negi Jūs neprisie- 
kėte saugoti bejėgius? Stokite į dvikovą su manimi. 

Marta susigūžė. Užpuolikas svėrė pusantro karto daugiau nei liek- 
nas riteris iš Meiseno ir dar jį saugojo šarvai. Negana to, jo kautynių 
patirtis buvo mažiausiai dešimt metų didesnė. 

Nepažįstamieji turbūt mąstė panašiai ir į iššūkį atsakė pašaipiu 
juoku. 

— Sutinku. Tai bus puikus būdas padaryti apšilimą. Jei pralaimė- 
site, pasiimsime tai, kas mums priklauso, - atsakė įsibrovėlių vadas ir 
metė iškalbingą žvilgsnį į moteris. 

Tik Luko lūpose žaidė vos matoma šypsena. 

„Nejaugi jis taip pasitiki savo pono meistriškumu valdant kar- 
dą? - išsigandusi svarstė Marta. - Arba Dievo teisingumu, kuris ko- 
vojančiam už teisybę padeda nugalėti dvikovoje?“ 

Jei Kristianas pralaimėtų, ji negalėtų pasprukti, nes vienas iš ne- 
pažįstamųjų laikė ją geležiniuose gniaužtuose, spoksojo į ją, laižėsi 
lūpas ir nepadoriai judėjo. 

Bet jos baimė matyti Kristianą gulintį ant žemės mirtinai sužeistą 
ir kraujuojantį buvo didesnė nei dėl to, kas jos laukė jam pralaimėjus. 

Tą pačią akimirką Marta ėmė nujausti, kad jos ir tamsiaplaukio 
riterio likimai sujungti kažkokiu slaptu būdu, kuris toli peržengė 
aplinkybių ribas, kad Kristianas esąs jos naujos gimtinės ponas. Ji ne- 
byliai meldėsi, kad netektų stebėti, kaip jis miršta. 


Kristiano priešininkas užėmė savo poziciją. Keliautojai pagarbiu 
atstumu sustojo į ratą aplink juos. 

Marta suklupo ant kelių. Tuoj pat ginkluotasis vėl pakėlė ją ir pri- 
spaudė prie savęs. 

— Nagi, ateik, mano gražuole, - pasakė jis gašliai šaipydamasis ir 
šlykščiai smirdėdamas ėmė kvėpuoti tiesiai į veidą. 

Priešininkai kovojo be šarvų. 

Nors kova ką tik prasidėjo, jos baigtis jau buvo apspręsta. Kristia- 
nas tokiais žaibiškais smūgiais kūlė priešininką ir stebinančiai išsisu- 
kinėjo, kad tik patyrę kovotojai galėjo tiksliai sekti tai, kas vyko prieš 
jų akis. Stipriu kirčiu jis nutrenkė priešininką prieš save į upelį. 

Suglumęs nepažįstamųjų vadas ėmė svirduliuoti ir akimirkai ne- 
teko pusiausvyros, tuo pasinaudojo Kristianas, kad vienu apsukriu 
manevru jį nuginkluotų. Kardas nuskriejo į vandenį. Smūgis išvertė 
priešininką iš kojų. Kol moterys džiūgavo, Kristianas nugalėtajam į 
kaklą įrėmė kardo smaigalį. 

Jis atsargiai apėjo aplink jį, kad matytų sąjungininkus, kurių vie- 
nas vis dar laikė įsikabinęs Martą, kitas jau buvo paleidęs Bertą ir pa- 
siruošęs traukti lauk kardą. 

— Tavimi dėtas šito nedaryčiau, - sušuko Kristianas. 

Tą pačią akimirką nepažįstamieji po gerklėmis pajuto peilius. Visą 
dėmesį jie buvo sutelkę į kovą ir nepastebėjo, kaip Jonas ir Lukas pri- 
slinko jiems iš už nugarų. 

Įsibrovėlis, stovintis šalia Bertos, neryžtingai patraukė kardo ran- 
keną. 

— O tu, niekše, tuoj pat patrauk savo purvinas letenas nuo mer- 
ginos! — sušnypštė Lukas kitam, kuriam prie kaklo laikė durklą. Jis 
jautėsi smarkiai gundomas padaryti šiam šlykštynei mažų mažiausiai 
lengvą žaizdą kaip bausmę už tai, kad taip grubiai elgėsi su Marta. 
Gaila, tačiau jo pono nurodymai buvo aiškūs ir neginčijami. 

- Pasiimkite savo arklius ir dinkite. Čia nereikia mokėti jokių mo- 
kesčių, — vis dar įniršęs ir kupinas paniekos sušuko Kristianas. Nuga- 
lėtajam jis davė ženklą keltis ir kartu su savo vyrais nešdintis iš čia. 

— Jei mums dar kartą įkyrėsite, iškelsiu jums ieškinį dėl taikos ša- 
lyje sulaužymo. 

Tiedu su savo permirkusiu vadu paniurę pajudėjo. 

— O jei reikia moterų, eikite pas paleistuves... Jei tik jos priims 
tokius drąsius didvyrius, - šaukė Greta jiems pavymui keliautojams 


besijuokiant. 


— Gerai jautiesi? > vis dar iš išgąsčio išbalusios Martos paklausė 
Lukas. Keista mergina. Kiek galėjo ją stebėti, atrodė stebinamai rami 
ir šalrakraujiška, kol Kristianas stojo į dvikovą. Po to jos nebebuvo 
įmanoma atpažinti. 

Tik vargais negalais išgirdusi jo klausimą Marta atitraukė žvilgsnį 


nuo riterio. Lukas žiūrėjo į jos liepsnojančias akis ir pajuto kylančią 


Pribuvėjos paslaptis 73 


pavydo bangą. Žinoma, jis didžiavosi savo pono pergale. Tačiau negi 
jis neužsitarnavo bent trupučio jos pasigėrėjimo? Juk galiausiai jis 
nutraukė nuo jos kaklo tą netikusį vyrą. 

Marta greitai nusiramino. 

— Dabar aš vėl gerai jaučiuosi, jaunasis pone. Ačiū Jums, - pasakė 
ji ir nuleido akis. Negi jis norėtų ko nors daugiau nei padėkos? 

Lukas jautė kylantį jos nepasitenkinimą ir pabandė nuraminti. 

— Mes niekada neleistume, kad tau kas nors pakenktų. 

- Žinau, - ginklanešio nuostabai atsakė Marta. Bet nespėjus jam 
apie tai pamąstyti, jų link artėjo Greta šypsodamasi savo bedante 
burna. 

— Mūsų ponas kovoja drąsiai, - pagiriamai tarė Lukui senoji. 

— Taip, dažniausiai jį nepakankamai įvertina, - šaipydamasis atsa- 


kė Lukas pradėdamas galąsti Kristiano kardą. 


Marta norėjo nueiti prie artimiausio upelio, kad nusipraustų vei- 
dą lediniu vandeniu ir taip nusikratytų svaigulio. Bet vos nuėjusi 
porą žingsnių už nugaros išgirdo šakos trakštelėjimą. Ji atsisuko ir 
priešais save išvydo Martiną. 

Jis plačiai šypsojosi. 

— Ar bent numanai, kaip labai mums visiems susukai galvas? 

Jis prisitraukė ją prie savęs ir ėmė glostyti skruostą. 

— Aš dieną naktį svajoju apie tave! 

Mergina sustingo. Grubūs nepažįstamojo nutvėrimai už rankos 
ją šiek tiek sužeidė. 

— Nagi, - sušnabždėjo Martinas jausdamas, kaip Marta įsitempė. 
Jis prispaudė ją prie medžio kamieno ir įsirėmė savo rankomis taip, 
kad ši nebegalėjo pajudėti. 

Tada prisispaudė prie jos ir pabučiavo. 

Per suknelę Marta jautė jo kietą lytį. Tai ištirpdė jos sąstingį. Net 
jei vis dar buvo nekalta, žinojo, ką reiškia šis ženklas. Iš visų jėgų pa- 
sistengė išsprūsti iš jo rankų ir nubėgo atgal. 

— Nebijok! — jai pavymui sušuko Martinas. - Aš esu geriausias, 
kurį tu gali gauti! 


Supykęs jis kumščiu trenkė į medžio kamieną. 


— Gerai padaryta, - gyrė Kristianas kalvį ir uždėjo ranką jam ant 
peties. - Jūs taip pat laikėtės didvyriškai, - šūktelėjo kitiems vyrams. 

Jis žinojo, kad jeigu tie trys užpuolikai būtų savo darbą atlikę nuo- 
dugniau, neabejotinai būtų pralietas kraujas, nes keliautojai nebuvo 
išbandyti kovoje. Bet jis teisingai spėjo, kad nepažįstamieji ieškojo 
tik peštynių, kuriose, neįdėdami daug pastangų ir nesulaukę pasi- 
priešinimo, būtų pasiėmę grobį. Nors be savo pono leidimo užpuldi- 
nėdami keliautojus ir juos apiplėšinėdami būtų jį supykdę. 

Įspūdinga Kristiano pergalė dvikovoje laimėjo riteriui beribį jo 
bendrakeleivių susižavėjimą. Nė vienas iš vyrų ar vaikinų daugiau ne- 
suabejojo savigynos pamokų reikalingumu. 

„Net jei keliautojai jautėsi pervargę ir naudojosi paskutinėmis savo 
jėgomis, prieš sutemstant įsirengę stovyklą, vyrai ir jaunuoliai kiek- 
vieną vakarą noriai užėmė savo vietas ir leidosi mokomi, kaip pa- 
skirstomi smūgiai ir kaip jais apsikeičiama. 

Kristiano ir plačiasprandžio dvikova didžiausias fantazijas suža- 
dino paauglių galvose. Dėl to jie nedavė Lukui ramybės, kad šis juos 
mokytų. „Tai negali pakenkti“, - galvojo jis ir gavo savo pono leidi- 
mą. Jaunesnieji, kurių vadeivos buvo Kunas ir Bertramas, taip kūlėsi 
vienas su kitu medinėmis lazdomis, kad net pokšėjo. 

Lukas turėjo ką veikti, kad nukreiptų jų laukinį entuziazmą tinka- 
ma linkme. Padrąsinimais jis nesišvaistė. 


— Atsargiai! Tikroje kovoje tu jau būtum negyvas. 

Kunas dejavo, nusviedė lazdą į šoną ir nusimetė apsiaustą, kad pa- 
sižiūrėtų, kokio dydžio mėlynes užsidirbo. Tada šaipydamasis jis vėl 
čiupo lazdą ir prispaudė Bertramą. 

Netrukus, kaip ir buvo sakęs Kristianas, jie keliavo per kaimą su 
bažnyčia. Klebonas, dar jaunas vyras, davė sutikimą palaidoti Vilhel- 
mą šventoje žemėje. 

— Atsisveikinkite su savo mylima motina. Ji dabar žiūri į jus iš 
dangaus, — tarė Joanai ir Marijai. Kai Jonas ir Guntramas ėmė kasti 
žemę ant mirusiosios, mergaitės raudodamos glaudėsi prie Martos. 

Klebonas keliautojams išdalijo alaus ir didžiulį puodą grūstinės 
bei leido pernakvoti bažnyčioje. 

— Toks būrys šiandien vargu ar tilptumėte pilyje, - pasakė jis ir 
parodė į vos už mylios nuo bažnyčios nutolusią tvirtovę. 

— Riteriai čia nuo seno iš visų apylinkių renkasi turnyrui. Čia su- 
sirinko visokiais būdais atkeliavę žmonės. 

Pavargę po naktinių maldų už Vilhelmos sielą, kitą rytą jie vėl iš- 


keliavo. 


Kelias vis platėjo ir jie sėkmingai judėjo į priekį. Dar nebuvo nu- 
tolę nuo kaimo, kai kelią užtvėrė sunkus spalvotas dėžės formos ve- 
žimas. 

— Namas ant ratų, - suspiegė Marija. 

Keistas vežimas buvo nuslydęs nuo kelio ir stovėjo pavojingai pa- 
krypęs. Du vyrai, iš rūbų sprendžiant - fokusininkai, stengėsi grąžin- 
ti vežimą ant kelio. 

Kristianas sustabdė būrį ir pasikvietė porą bendrakeleivių, kad 
padėtų ištiesinti vežimą. 

— Būk palaimintas, kilnusis pone, jūs taip pat, gerieji žmonės! 

Fokusininkas perdėtai pagarbiai nusilenkė Kristianui. 

— Aš esu Liudmilas, žinomiausias muzikantas aplinkinėse žemė- 
se. Niekas taip gražiai nedainuoja kaip aš, - gyrėsi jis savo puikiai 
skambančiu balsu, užšoko ant akmens ir ištiesė ranką. 

— Didūs ponai, sužavėti mano meistriškumu, apdovanodavo 


mane savo drabužiais, kol patys salėse stovėdavo nuogi. Mane išgir- 

dusios moterys susigraudindavo iki ašarų, vyrai sukildavo didvyriš- 
kiems žygiams. 

— Didvyriškiems žygiams? Turbūt lovoje? - sušuko Greta. Mote- 
rys ėmė prunkšti. 

— Kur tik Jūs panorėsite, mano gražuole, - atsakė dainius ir nusi- 
lenkė prieš mažytę senolę. 

— Neleisk sau per daug, tu, kanapini, - atrėžė našlė ir įsirėmė ran- 
komis į klubus. 

Liudmilas buvo liekno kūno sudėjimo. Nepaisant jo jaunystės, 
viršutinė galvos dalis jau buvo praplikusi, bet jo plati burna, mėlynos 
liepsnojančios akys ir gražaus tembro balsas suteikė jam kažkokio ža- 
vesio. 

Dauguma vaikų buvo sužavėti jo drabužiais. Išsižioję stebėjo ant- 
blauzdžius - vieną raudoną, kitą žalią. Spalvos jo švarko rankovėse 
buvo susiliejusios. 

— Atsidėkodami kitame sustojime parodysime jums vaidinimą, — 
bendromis jėgomis grąžinus vežimą ant kelio pažadėjo Liudmilas. — 
Bet kokiu atveju, mums būtų labai patogu kaip įmanoma greičiau 
palikti šią nesvetingą vietovę. 

— Matyt, pilies ponui tavo meistriškumas nepasirodė toks jau ste- 
binantis, - gerai nusiteikusi juokavo Greta. 

Liudmilas nusijuokė. 

— Ne, jam taip nepasirodė. Dėl to ir iškeliavome taip greitai. 

Muzikantas išsiviepė. 

— Aš tikrai padariau viską, kas įmanoma, kad pagerbčiau bjaurią 
pilies šeimininko žmoną. Ir kaip man atsimokėjo už gera? Jos kvai- 
lumas prieš vyrą sukėlė pavydo priepuolį, - pasakojo jis apsimestinai 
pasipiktinęs. 

Keliautojai juokėsi: 

- Jis nėra įpratęs, kad kas nors artintųsi prie jo aitvaro, - iš fokusi- 
ninkų vežimo sušuko jo bendražygis rudaplaukis garbanotas vaikinas 
su spalvotai dryžuota kepure, kurį dainininkas pristatė kaip Ilarijų. 

— Stuobrys, kuris nėra nieko girdėjęs apie naujus papročius, ku- 


riuos pagal akvitaniečių ir burgundiečių pavyzdį įvedė mūsų impe- 

ratorius - kad moterys nebesodinamos į boštą, kaip buvo įprasta, o 
joms rodoma pagarba, skiriamos dainos, - atrėžė Liudmilas. 

— Dabar tegul pars galvoja, kaip užgesinti tą ugnį, kurią aš užžie- 
biau jo damai. Tai yra teisinga. Lyg bausmė. 

Dabar kartu juokėsi keliautojai ir artistai. 

— Jūs bent suprantate juokus. Reikėjo išgirsti vikarą: linksma 
mėsa, suviliota nuodėmei... Kas šiapus juokiasi, anapus verks... - per- 
kreiptomis akimis ir nenatūraliai aukštu balsu dėstė Liudmilas. 

— Bažnyčios tarnai nemėgsta, kai žmonės juokiasi. Bet pilies šei- 
mininkas ims greitai apgailestauti, kad išsiuntė mus neatsilyginęs. 

— Kodėl jis turėtų? — išsprūdo Martai. Ji nenuleido akių nuo dai- 
nininkų ir stebėdamasi klausėsi jų kalbų. 

Liudmilas jai nusilenkė. 

— Mano saule, pyktis su muzikantu yra labai neprotinga. Todėl, 
kad mes galime sueiliuoti pašiepiančią dainą apie šykštuolį ir jo 
šlykščią žmoną. 

— Negi už tai jūsų nenubaustų? - norėjo žinoti Marta. Liudmilas 
nusijuokė. 

— Pasitaikius tokiam nutikimui privalome būti pakankamai grei- 
ti. Bet ar tu pripažintum, kad esi minima šioje dainoje? Ši daina pa- 
sklistų ir būtų dainuojama visų dainininkų daugelyje vietovių. Todėl 
protingas namų šeimininkas, gaišdamas su mumis laiką, saugosis. 

Ne tik Martai ši kelio atkarpa buvo pati linksmiausia iš buvusių 
iki tol. Vaikai bėgo netoli artistų vežimo, netgi Kunas su savo už- 
sispyrusia ožka nekantraudamas stebėjo, kaip Liudmilas ir Ilarijus 
kartu kuria naują dainą. Joana ir Marija kuriam laikui pamiršo savo 
sielvartą. | 

Nukeliavus nuo pilies apie septynias ar aštuonias mylias Kristia- 
nas davė ženklą sustoti pailsėti. Šiandien tai buvo anksčiau nei tikė- 
tasi, bet vieta stovyklavietei buvo gerai parinkta. 

Nors Kristianas to nepripažino, su nekantrumu laukė artistų pa- 
sirodymo. Liudmilo vardas jam pasirodė pažįstamas. 

Daug klajoklių kėlėsi iš kaimo į kaimą ir iš pilies į pilį: muzikantai, 


akrobatai ir ugnies rijikai. Jie kalbino žmones, perduodavo naujienas 

apie tai, kas naujo atsitikę kitoje vietovėje. Tačiau tarp jų buvo ne- 
daug tokių, kurie grojo tikrai gerai ir galėjo padeklamuoti didžiąsias 
poemas apie didvyrius. Fokusininkai su savo grubiais pokštais, dai- 
niai girgždančiais balsais, prastai surimuotomis eilėmis ir potraukiu 
žaisti kauliukais nutėškė muzikantų vardą į purvą. Tikrus stebuklus 
apie vieną iš jų žmonės pasakojo taip pat ir Meiseno pilyje, nors jis 
niekada nebuvo ten atvykęs. Apie Liudmilą. Buvo pasakojama, kad 
jis savo dainomis galėjo prajuokinti verkiančiuosius ir pravirkdyti 
besijuokiančius. 

Kristianas nekantravo sužinoti, ar prieš jį tikrai buvo Liudmilas, o 
ne kažkas, kas tik pasiskolino išgirstąjį vardą. 

Moterys prikrovė avižinės košės, muzikantai prisidėjo unguriu. 

— Garantuotai pavogtas, - burnojo Greta. 

Ilarijus nusijuokė. 

— Geriau sakykim: virtuvėje mes turėjome savo stebėtoją... 

Martai į akis krito tai, kad dainininkas nešiojosi krūvą raktų nuo 
vežimo. „Priklauso jiems dar kas nors? — svarstė ji. - Tačiau kodėl jis 
nepasirodo?“ 

Galiausiai artistas paprašė laukiančių klausytojų patogiai įsitaisyti 
rateliu. 

Iš vežimo jis pasiėmė kai ką, ką Marta jau buvo mačiusi. 

- Liutnia. Su ja kurs muziką, tuoj pamatysite, - paaiškino ji tyliai 


Joanai su Marija ir džiaugėsi. Tai žadėjo kažką puikaus! 


Tuo metu Ilarijus iš už diržo išsitraukė fleitą. 

— Jis yra poetas, o aš - dainius. Jis kuria pačias nuostabiausias ei- 
les, kuo jūs patys tuoj įsitikinsite, tačiau dainuoti nemoka. Todėl aš 
užkišau jo nasrus fleita, - juokavo Liudmilas ir davė ženklą savo pa- 
lydovui. : 

Jie pradėjo nauja daina, skirta pilies ponui ir jo žmonai. Savo bal- 
su ir grimasomis Liudmilas imitavo netikusiai svečius priimantį šei- 
mininką, jo žmoną ir kunigą, kol žiūrovai raitėsi susiėmę už pilvų 
ir šluostėsi ašaras. Martai taip pat greitai ėmė skaudėti šonus. Taip 


gardžiai jie jau seniai nebuvo juokęsi. 

— Dabar paklausykite pasakojimo apie riterį, kuris atranda di- 
džiulius turtus, bet praranda mylimąją, - pranešė dainius ir tyliu, 
melancholišku tonu pradėjo groti liutnia. 

Šįkart sarkastiškumo gaidelė Liudmilo balse dingo. 

Marta susižavėjusi sekė, kaip dainius visiškai įsijautė į grojimą. Jo 
balsas vieną akimirką buvo pakylėtai džiugus, kitą vėl prasiverždavo 
tyli dejonė. Jai dar niekada neteko išgyventi nieko panašaus. Lyg už- 
burtas jos žvilgsnis vis nukrypdavo į Kristianą. Nors veidas neišdavė 
jo jausmų, jautė, kad ši istorija sukrėtė jį iki širdies gelmių. Negi jis 
prarado moterį, kuri labai daug reiškė? Seserį ar mylimąją? 

Kai dainius baigė, viešpatavo jaudinanti tyla. 

Moterys dūsavo, dauguma braukė ašarotas akis. 

— Jūs esate didis menininkas, Liudmilai, - galiausiai tarė Kristia- 
nas savo maloniu kreipimusi išreiškęs dainininkui savo pagarbą. „Jis 
iš tiesų yra Liudmilas, - sukrėstas galvojo jis. - Ir toks geras, kaip ir 
sklinda kalbos: 

— Jūsų grojimas dar ilgai išliks mūsų atmintyje. 

Išgirtasis energingai nusilenkė. 

— Pasiūlykite mane savo ponams, kilnusis riteri! 

— Meiseno pilyje Jūsų vardas jau yra žinomas. Markizas Otas yra 
meniškos sielos vyras, o jo žmona - labai graži moteris. Jei ten nuvyk- 
site, jus tikrai nuoširdžiai priims ir dosniai apdovanos. 

— Jūs sakote Meisenas? Iki ten laukia tolima ir pavojinga kelio- 
nė, - pasakė dainius ir suraukė kaktą. 

— Bet pasaulis yra didžiulis. Vienas Dievas žino, kur kelias mus 
dar nuves. 

"Tada jis vėl pažvelgė į publiką. 

— Ei, nenorėčiau jūsų paversti liūdinčiais gluosniais! Atrodo, mes 
turėtume dar kai ką pridėti. 

Jis parodė Ilarijui ženklą ir jie abu pradėjo vaidinti pasakojimą 
apie neturtingą valstietį, su kuriuo žaidė kaimo seniūnas, dvaro val- 
dytojas ir kunigai, kol šis galiausiai jiems atkeršijo pasinaudodamas 
jų gobšumu. 

Kol žiūrovai plojo, Liudmilas priėjo prie Martos ir paėmė jos ran- 


ką. 

— Mano saule! Vien nuo tavo žvilgsnio mano širdis sudužo. Kaip 
tu ją išgydysi? Bučiniu? 

Kiti vėl nusijuokė. Tik Lukas sugniaužė kumščius. „Jei šitas valka- 
ta išdrįs pabučiuoti, aš jį parversiu ant žemės“, - mąstė jis įsitempęs ir 
neramiai laukė Martos reakcijos. 

Bet ji atsakė sąmojingai: 

— Man rodosi, tavo širdis sveika. Tai išduoda tavo veido spalva ir 
nagų forma. 

— Ir ką gi išduoda mano nagų spalva? 

— Kad progai pasitaikius turėtum nusiplauti rankas, - įžūliai at- 
rėžė Marta. 

Visi juokėsi, Liudmilas taip pat. 

— Dėkoju už patarimą, mano saule! Tu ne tik graži, bet ir protin- 
ga. - Perdėtai pagarbiai jis atsiklaupė ant kelių prieš Martą ir garsiai 


čepsėdamas pabučiavo jos ranką. 


Marta jau beveik snaudė, jos galvoje dar skambėjo artistų melodi- 
jos, kai netoli savęs išgirdo tylų, viliojantį kvietimą. 

— Sst. Sst. - O tada garsiau: - Mergaite! 

Ji energingai pasisuko. Jau seniai moterys ją buvo įspėjusios, kad 
visi klajokliai yra nenaudėliai ir tik sukelia pavojų kiekvienai padoriai 
merginai. Tačiau Liudmilas nesileido atstumiamas ir klebeno ją už 
rankos. Drąsumo jo veide nebebuvo likę nė lašo, tik susirūpinimas. 

— Ar galėtum padėti? Kiti sako, kad tu nusimanai apie gydymą. 
Prašau, eime su manimi. 

Marta tyliai atsikėlė ir palydėjo jį iki karietos. Kai įlipo į vidų, 
pamatė ant šiaudų maišo gulintį į antklodę susuptą vaiką, maždaug 
dvejų metų amžiaus. Šalia jo sėdėjo jauna moteris rausvais plaukais, 
kuri būtų atrodžiusi lyg nužengusi iš paveikslo, jei ne nuo verkimo 
pabrinkęs veidas ir pajuodusios akys. 

„Vadinasi, maistas buvo tikrai jai“, - mąstė Marta. 

Jauna moteris pasižiūrėjo į Martą labai nusiminusi. 

- Prašau, padėk! Ji karščiuoja jau keletą dienų. Bet nuo praėjusio 
vakaro taip blogai, kaip niekada nebuvo, - raudojo ji. - Gailestinga- 
sis Dieve, nepasiimk mano vaiko. 

Liudmilas atsisėdo šalia jaunos moters ir uždėjo ranką jai ant pe- 
ties. Atrodė toks pat nelaimingas kaip ir ji. Marta patraukė antklodes 
į šoną ir pridėjo ranką prie degančios mažylės kaktos. Vaikas kvėpavo 
trūkčiodamas ir gargaliuodamas, jo akys nuo karščio blizgėjo. 

Marta pasisuko į Liudmilą, kurio nepaleido iš akių. 

— Greitai atnešk man iš upelio vandens. Pilną kibirą. 

Kai dainius grįžo, ji suvilgė skarą lediniame vandenyje ir dėjo vai- 
kui ant kojų. Drebulys ir dejonė ėjo visu mažyčiu kūneliu. 

— Ką tu čia darai?! - sušuko pasibaisėjusi motina. 

— Mes privalome kuo greičiau iš kūno ištraukti karštį, - paaiškino 
Marta ir mažajai ant kaktos uždėjo kitą skarą. Kai pagaliau mergai- 
tės kvėpavimas tapo šiek tiek ramesnis, davė nurodymą motinai, kad 
atsargiai įpiltų jai šiek tiek atsigerti ir išlipo iš vežimo, kad atsineštų 
savo vaistažolių ir tinktūrų. 

Martai atsitraukus vos porą žingsnių, iš tamsos išniro Grizelda ir 
nutvėrė jai už rankos. 

— Negi tau nė kiek negėda, tu, vėjavaike? Pas mus nėra vietos kek- 
šėms. 

Tam, kad susivoktų, Martai prireikė šiek tiek laiko. 

— Ten, viduje, yra moteris su mirtinai sergančiu vaiku. Aš privalau 
jiems padėti, - apsigynė ji. 

— Nemeluok man, begėde! Manai, kad aš nemačiau, kaip ramiai 
tu stovėjai, kai tie trys vagys norėjo mus užpulti? Vargu ar tikėjaisi 
šito, — šnypštė Grizelda. 

Marta sutrikusi pažvelgė į senąją. 

Prie jų priėjo Liudmilas. Jis išgirdo balsus ir greitai suprato, dėl ko 
kilo ginčas. Todėl paprašė Grizeldos žvilgtelėti į vežimą. Bet seno- 
ji dingo daugiau nebepratarusi nė vieno niekinančio žodžio. Marta 
kiek galėdama tyliau susirinko savo atsargas ir mažajam ligoniui su- 
pylė plukių tinktūros bei sunaudojo paskutinį tepalą iš astros šaknies, 
kuriuos ji turėjo savo krepšyje. Vis keitė kompresus, kurie sušildavo 
nuo karščiuojančio kūno. 

Kai maža mergaitė pagaliau ėmė ramiai kvėpuoti ir užmigo, ji pa- 


mokė jauną mamą, kaip toliau prižiūrėti dukrelę. 

— Manau, kad sunkiausią ji jau ištvėrė. Visa kita priklauso nuo gai- 


lestingos Dievo rankos. Pasikvieskite mane, jei vėl pablogėtų, — tarė 


ji 


Nors Marta buvo nuvargusi, šis nutikimas neleido nusiraminti. Ji 
buvo įsitikinusi, kad mažoji pasveiks. Bet pyko ant Grizeldos. 

Kiekvieną vakarą, kai jie nuvargę susėsdavo aplink laužą, ji pasku- 
tinėmis savo jėgomis bei žaizdotomis pėdomis iki išnaktų rūpinda- 
vosi ligomis ir sužeidimais, kurie kankino keliaujančiuosius. Ir vieto- 
je padėkos privalėjo klausytis tokių priekaištų! Niekam nebūtų kilę 
jokių įtarimų, jei vis dar apžiūrinėtų ligonius kartu su Fina. 

Jei nori dirbti ir toliau, privalo neiti, kai yra kviečiama naktį. Kaip 
jai išsaugoti savo reputaciją, kol dar nesulaukė garbingo protingos 
moters amžiaus? Ją vis dažniau užplūsdavo dusinantis jausmas, kad 


naujasis gyvenimas bus daug sudėtingesnis, nei ji dabar įsivaizdavo. 


Kitą rytą Liudmilas vėl užsidėjo linksmo dainiaus kaukę. 

Kitame kelio išsišakojime muzikantai atsisveikino su keliautojais. 
Bet prieš kiekvienam pasukant savo keliu, Liudmilas trumpam pasi- 
kvietė Martą į šoną. 

— Kaip padėką turiu tau įspėjimą dėl kelio, - pašnabždėjo jis. — 
Vakar mes sutikome du raitelius, ieškančius tavo metų mergaitės, 
mokančios gydyti, kuri neva turinti stiprių raganiškų galių. Neatro- 
dė, lyg jie norėtų su ja tik paplepėti. Ponas juos išmetė, nes niekaip 
negalėjo jos rasti. Todėl nori jai už tai atkeršyti. 

Jis pažvelgė į Martą daug sakančiu žvilgsniu ir nuėjo prie savo ve- 
žimo. Marta sukrėsta liko stovėti. 

Ji manė, kad Vulfharto vyrai jau seniai pasiliko toli nuo jų. Ka- 
dangi niekaip nesiryžo dėl to kreiptis į Kristianą, nusprendė apie dai- 
niaus įspėjimą papasakoti Lukui. Šis susirūpinęs išplėtė akis ir tada 
raminančiai nusišypsojo. 

— Nebijok. Aš pasakysiu savo ponui ir pats atkreipsiu dėmesį į 
būrio galą. Laikykis viduryje ir tau tikrai nieko neatsitiks. 


Jis jau ginė savo rudį, kad praneštų naujieną Kristianui. 


Nuo to laiko, kai jie įžengė į tankią miško sritį, per kurią tęsėsi 
slėniai ir krito lengvas rūkas, Martą vis persekiojo jausmas, kad jie 
yra stebimi. 

Iki tol visur buvo ramu. Martos mintys vėl ėmė suktis apie sumu- 
šimus, kuriuos pastebėjo ant Hiltrūdos kūno. Nejaugi jausdamas, 
kad Kristianas jo nestebi, Kasparas mušė savo žmoną? 

Staiga ją persmelkė tykančio pavojaus nuojauta ir ji įkvėpė oro. Po 
pirmojo išgąsčio ji nubėgo kolonos priekio link. 

— Ten priešakyje... kažkas negero! — sušuko ji dar bėgdama, vos 
pasiekusi Kristianą. 

Riteris sureagavo akimirksniu. Jis sutvardė savo širmį ir pakėlė 
ranką kaip ženklą būriui sustoti. Tada jo žvilgsnis vėl nukrypo į išvir- 
tusį medį, kuris užtvėrė jiems kelią prieš pat posūkį ir kurį nepatikliai 
apžiūrinėjo dar prieš Martos pasirodymą. 

— Šis medis buvo nukirstas kirviu — ir labai neseniai, - pasakė jis 
vis dar kvapo neatgaunančiai merginai. - Ideali vieta pasalai. 

Jis apsuko širmį ir surikiavo vežimus taip arti vienas kito, kaip tik 
buvo įmanoma. Trumpai papasakojo Martai apie savo įtarimus. 

— Turėtume laukti tiesiog čia? Ar patikrinti? — paklausė išsigan- 
dęs Hildebrandas. 

— Mes sustosime čia pailsėti, - nurodė Kristianas ir nušoko nuo 
arklio. 


Jis atidžiai apsižvalgė aplink. 

— Jie ateis patys. Mes nelįsime į jų pinkles. Elkitės pakankamai 
normaliai, kaip įprasta, tačiau laikykitės netoli ginklų. Tegul niekas 
neina atsinešti vandens. Laužo mes taip pat nekursime. 

Jis pagiriamai pažvelgė į Martą, kuri vis dar buvo sutrikusi. „Ši 
mergina turi šeštąjį pojūtį, kokį turi patyrę kovotojai, o gal net geres- 
nį“, - mąstėjis. Bėgdama dar negalėjo matyti nukirsto medžio. Prisi- 
minė pirmąjį susitikimą su ja. Tada ji pajuto jo buvimą netoliese, nors 
negalėjo nei matyti, nei girdėti — jis stovėjo pasislėpęs toje vietoje, į 
kurią ji atbėgo. O Lukas pranešė, kad ji ir prieš kitų grįžimą žinojo, 
kad kažkas atsitiks. Vis dėlto Kristianas nustūmė mintis į šoną. Šią 
akimirką gresiantis pavojus reikalavo viso jo dėmesio. Viskas priklau- 
sė nuo to, ar ir kada pasalūnai praras kantrybę ir išlįs iš savo slėptuvės, 


kad užpultų besiilsinčius. 


Keliautojai susėdo ant žemės, Grizelda išdalijo duoną. Stebint iš 
šalies, ši scena atrodė įprasta ir kasdienė, nepaisant to, kad vyrai šį- 
kart lyg atsitiktinai saugodami sėdėjo ratu aplink moteris ir vaikus. 
Bet Marta jautė visų baimę bei Kristiano nekantrumą. 

„Mes negalime čia amžinai tupėti ir laukti, - mąstė riteris. Kada 
nors turėsime pereiti šią vietą. Jis nepastebimai apsižvalgė tarp me- 
džių ieškodamas slaptų stebėtojų. | 

— Ten, - pašnibždėjo Lukui ir Jonui. - Ir ten, anoje pusėje, dar 
vienas. Aš imu tą dešinėje, jūs - kitą. 

Parodžius ženklą, jie puolė ir parvertė ant žemės du pasalūnus, 
kurie ketino juos užpulti peiliais bei lazdomis. Po akimirkos iš miško 
pasileido apie dvidešimt apdriskusių figūrų ir riaumodami su blyk- 
čiojančiais ginklais lėkė stovyklos link. 

Moterys ėmė klykti, vaikai spiegti, kai kurie iš jų pašliaužė po ve- 
žimais. 

Bet vyrai jau buvo pačiupę į rankas kirvius bei ietis ir kovojo. Jonas 
mojavo sunkiu kalvio kūju. Net kai kurios moterys stvėrė už lazdų ir 
badė užpuolikus, kurie supuolė prie vežimų, kad žaibo greitumu pa- 


čiuptų narvą su vištomis ar maišą ir vėl dingtų. 

Kristianą atakavo iš abiejų pusių, bet akies krašteliu pamatė, kad 
Kunas ir Bertramas taip pat norėjo mestis į kovą. Jis patiesė savo prie- 
šininkus ir partempė Kuną atgal. 

- Jūs liekate čia! Čia jums ne žaidimas! — šaukė jis vaikinams ir 
metėsi į kitą pusę link rėkiančio bei mirtinai išsigandusio Hildebran- 


do, kurį užpuolikas buvo prispaudęs kirviu. 


Marta stovėjo tarsi paralyžiuota siaubo, baimės, riksmų ir kraujo 
maišatyje. Baisusis scenarijus aplink ją staiga susiliejo su kitu, su ta 
diena, kai nusikaltėliai nužudė jos tėvus. Visus tuos metus ji tikėjo, 
kad daugiau niekada šito nebeprisimins. Bet dabar žinojo - ji viską 
matė. Vaizdai pro jos akis lėkė žaibo greitumu. Kai gauja atvyko, jos 
mama skubiai įkišo ją į krūmus ir prisakė jokiu būdu iš ten nepasi- 
judinti. Iš slaptavietės ji stebėjo, kaip jos tėvas veltui bandė išgelbėti 
motiną. Du nepažįstamieji parvertė jį ir užmušė kirviu. Kitas baisiai 
dideliu peiliu badė jos motiną tol, kol riksmai nutilo. 

Čaižus riksmas išplėšė Martą iš jos prisiminimų. 

Ji pamatė tiesiai į ją lekiantį ir vėzdu mojuojantį vieną iš pasalūnų, 
kurio veidas buvo sudarkytas išdegintos akies. Pasibaisėjusi ji iškė- 
lė ranką, kad apsigintų nuo smūgio. Vis dėlto jo nebuvo. Kristianas 
paskutinę sekundę patiesė užpuoliką stipriu kardo kirčiu. 

Tai sugrąžino Martą į realybę. Ji greitai nustūmė netoli verkšle- 
nančią Mariją po vežimu ir susirūpinusi žvalgėsi Joanos. Rado mažą- 
ją pasislėpusią po kitu vežimu, išplėstomis akimis spoksančią priešais 


save. Tada pagriebė lazdą, kad apsisaugotų pati. 


Po neilgos, tačiau kruvinos kovos pasalūnai paspruko. 

Kai kurie jauni vaikinai norėjo leistis paskui juos, tačiau Kristia- 
nas pašaukė atgal. 

— Išlieta pakankamai kraujo. 

Užuot įsikišęs kardą į makštį, Kristianas šluostė jį ir apžiūrinėjo 
kovos pasekmes. 

Septyni užpuolikai gulėjo negyvi. Bet ir keliautojai patyrė daug 


nuostolių. 

Kasparas ir jo gležna žmona Hiltrūda iš siaubo netekę amo tupėjo 
šalia savo sūnaus Paulo lavono. Paulas - tas vaikinas, kuris, kilus ki- 
virčui tarp Kasparo ir Gretos, norėjo savo maistu pasidalyti su moti- 
na. Kirvio kirtis suskaldė jo galvą. 

Dešinėje pusėje suriko Greta, kai pamatė ant žemės gulintį ir ne- 
judantį Kuną - savo įsūnį, tiek tuo metu žinojo Marta. Našlė puolė 
prie vaikino, kuris aiškiai nepaklausė Kristiano įspėjimo. 

Marta atsipeikėjo iš sąstingio. Paului ji niekuo nebegalėjo padėti, 
tačiau galbūt galėjo Kunui. Ji pritūpė šalia jo, patikrino raudonplau- 
kio pulsą ir apčiupinėjo galvą. 

— Jis gyvas, - nuramino ji Gretą ir atsargiai paguldė vaikiną taip, 
kad šis gulėtų ant šono. 

— Nejudinkite jo. Jei atsibudęs išvems viską, ką turi skrandyje, tai 
bus geras ženklas. 

Ji atsistojo, kad apžiūrėtų kitus sužeistuosius, iš savo atsargų pač- 
mė kraujažolės ir padavė lapus šalia esančioms moterims. 

- Išvirkite juos! Atneškite dar daugiau vandens ir suraskite keletą 
švarių skudurų. 

Ema į juostas suplėšė gabalą drobės. 

Grizelda raudodama stovėjo šalia Hildebrando, kuriam iš prasi- 
žiojusios žaizdos dešinėje rankoje tekėjo kraujas.. 

— Kaip jis su tokia ranka kada nors dar trauks plūgą? - aimanavo 
ji 

Marta atsargiai pakėlė Hildebrando rankovę, lygiai suspaudė 
žaizdos kraštus ir ant jos uždėjo šiltus kraujažolės lapus. 

— Jo ranka sugis, - ramino Grizeldą dėdama sužeistajam įtemptą 
tvarstį. Hildebrandas sėdėjo ant žemės išbalęs kaip kreida ir abejin- 
gas, leido su savimi daryti viską. Marta paėmė taurę vandens, kruopš- 
čiai įlašino keletą lašų šunvyšnės sulčių ir padavė Hildebrandui. 

— Išgerk, tai numalšins skausmą, kol siūsiu žaizdą. Aš palauksiu, 
kol lašai ims veikti. 

Kol Grizelda iš baimės ir palengvėjimo šluostėsi akis, Marta per- 
metė akimis kitus sužeidimus. Sulaukusi aktyvios kitų moterų pa- 


galbos, ji pradėjo plauti žaizdas ir jas tvarstyti. Kol priėjo Marija ir 

timptelėjo jai už rankovės. Mažoji atrodė priblokšta ir patraukė ją 
Karlo link, kurio blauzdikaulis buvo lūžęs. 

Marta atsargiai apčiupinėjo lūžusį kaulą. 

— Kodėl tu manęs nepakvietei anksčiau? - paklausė ji priekaišrau- 
dama, bet Karlas tik graudžiai pažvelgė į ją. 

Marta davė ir jam kelis lašus šunvyšnės sulčių. Šiuo atveju gydy- 
mas negalėjo laukti ilgiau, bet bent jau vėliau šis vaistas numalšins 
didžiausią skausmą. 

Ji pasikvietė du nesužeistus vyrus. 

— Laikykite jį tvirtai, štai, paimkite už jo pečių. Aš privalau ištie- 
sinti kaulą. 

Karlas sudejavo. Tarp dantų ji įdėjo gabalą medžio. 

- Įsikąsk! 

Vaikinas pažvelgė į ją išbalęs iš baimės. Marta palaukė vieną aki- 
mirką, tada atsuko jam nugarą. Ji dar kartą patikrino, ar stovi teisin- 
gu kampu ir sukalbėjo trumpą maldą. Tada stipriai įsirėmė į žemę, 
čiupo Karlo koją ir atstatė kaulą į pirminę padėtį. 

Tai buvo kojų chirurgo darbas, tačiau tokiame atokiame kaime 
kaip jos gimtasis, žmonės negalėjo būti labai išrankūs. Per retai klajo- 
jantys chirurgai užklysdavo į jų kraštą. Esant būtinam reikalui kaimo 
žmonės visada kreipdavosi į senąją Finą, apie kurią šnekėjo, jog ji iš- 
mananti savo rankų darbą. 

Vis dar iš įtampos drebančiomis rankomis Marta išėmė medžio 
gabalą iš Karlo burnos ir padrąsinančiai nusišypsojo. 

— Gerai. Dabar tu galėsi visą kelią važiuoti vežime. - Vaikinas silp- 
nai šyptelėjo jai atgal. 

- Tavo tokia padermė, vienam iš mūsų pasaldinti likimą. 

Marta trumpam uždėjo rankas ant sužeistos vietos, kad nuramin- 
tų iškankintą žaizdą. 

Nuo svaiginančiųjų sulčių Karlo akių vyzdžiai išsiplėtė ir patam- 
sėjo bei įgavo neįprastą blizgesį. 

— Palik savo rankas ten ir visi ims man pavydėti! — atrodė, kad jis 
negali atitraukti nuo jos savo vis labiau stingstančio žvilgsnio. Turėtų 


ateiti Martinas ir jį prilupti. O jeigu. 

„Negi visi šie vaikinai neturi galvoje nieko kito?“ - supykusi mąs- 
tė Marta. Ji pasiuntė vieną berniuką, kad paieškotų dviejų tiesių šakų 
Karlo kojai. 

- Jis pasveiks, - pasakė Marijai, kuri stovėjo šalia brolio ir verkė, o 


Joana stebėjo viską susižavėjusi. 


Gražiais dūriais susiuvusi Hildebrando žaizdą ir vėl ją aptvars- 
čiusi, Marta nuėjo prie upės nusiplauti rankų ir atsivėsinti smilkinių. 
Žmonių baimė, riksmai ir dejonės sukėlė jai galvos skausmą. 

Nusikamavusi ji atsiklaupė ant kranto. Bet jai nespėjus įmerkti 
rankų į šaltą vandenį, prie jos priėjo Lukas. Ginklanešys buvo pri- 
blokštas. 

— Prašau, ateik ir pažiūrėk, ar galėsi padėti. Dragas yra sužeistas. 

Brangusis Kristiano širmis! Bet kaip jai apžiūrėti arklį, kuris nie- 
ko neprisileidžia artyn? 

Riteris, kuris kovai pasibaigus įtikinėjo, kad sužeistaisiais bus pa- 
sirūpinta, stovėjo šalia eržilo, glostė jį ir su juo kalbėjo. 

Prie jo kojų gulėjo vienas iš nusikaltėlių. Kanopos spyris sumalė 
jo veidą į kruviną masę. Jis norėjo pavogti arklį, tačiau šis šoko ant 
užpuoliko. Krisdamas, o gal jau gulėdamas ant žemės, jis spėjo išsi- 
traukti peilį ir giliai įsmeigti gyvuliui. 

— Ar gali dėl jo ką nors padaryti? - paklausė Kristianas. Jo visada 
ramus veidas šįkart buvo labai neramus. 

Iš saugaus atstumo Marta pamatė, kad sužeidimas gijo be niekie- 
no pagalbos. 

— Geriau aš pati nebūčiau padariusi, pone, — tarė ji stebėdama- 
si. — Aš tik dar kartą nuvalysiu žaizdą vienu tepalu tam, kad nebūtų 


uždegimo. 


Ji nubėgo atsinešti visko, ko reikėjo. 
Kai grįžo, Kristianas vis dar raminančiai kalbino gyvulį. 
— Duok man savo ranką, - pasakė jis, paėmė dešiniąją merginos 


ranką ir palaikė po eržilo šnervėmis. Tada uždėjo ją arkliui ant kaklo 

savąją laikydamas virš jos ir taip pristatė Martą gyvuliui, tarsi jis būtų 
žmogus. 

Jam prisilietus Marta mieliau būtų susigūžusi ir patraukusi savo 
ranką, bet tai išgąsdintų eržilą. Šiurpulys nubėgo jos nugara. Ji apžiū- 
rinėjo riterio ranką, kuri stipriu kardo smūgiu išgelbėjo jos gyvybę, 
o dabar ramiai gulėjo ant josios. Gražiai sugijęs randas tęsėsi skersai 
rankos. Marta spoksojo į ją stengdamasi atsispirti norui pažvelgti 
aukštyn į Kristiano veidą. Šito negalėjo būti. Jis buvo jos ponas. 

— Dragas nekenčia ir bijo žmonių dėl to, ką jie padarė, - paaiški- 
no riteris ir parodė į skaudžių botago kirčių pėdsakus, kuriais buvo 
nusėtas visas eržilo šonas. - Bet aš manau, kad dabar tu su juo sutar- 
si, — jis nuėmė savo ranką nuo Martos ir žengė pusę žingsnio atgal. 

Marta mintyse draugiškai pasisveikino su širmiu ir atsargiai uždė- 
jo jam ant žaizdos kompresą. Dragas stovėjo gana ramiai. 

Lukas nustebęs sulaikė kvėpavimą, tačiau Kristianas, atrodo, ne- 
buvo nustebęs. 

— Dėkoju tau, - draugiškai tarė riteris, kai Marta baigė. - Eik, 
užkąsk ir pailsėk. 


Kai du vyrai traukė medį, kuris buvo užtvėręs jiems kelią, pasi- 
rodė, kad jis iš tikrųjų buvo šviežiai nukirstas tam, kad sustabdytų 
vežimų koloną. Tikriausiai nusikaltėliai stebėjo juos gana ilgą kelio 
atkarpą. 

Visai netoli posūkio jie rado nuogą lavoną ūkininko, kuris šįryt 
juos palydėjo kelio galą. Linksmas vyras, turėjęs daug planų, ką darys 
su pinigais, kuriuos gaus pardavęs savo ėriukus turguje. 

Lukas ir Jonas jam pasiūlė iki ten keliauti kartu, nes vienam pa- 
vojinga, o šis miškas neturėjo gero vardo. Tačiau jis atsisakė, norėjo 
greičiau grįžti pas savo šeimą. | 

Dabar jis gulėjo kraujo klane, miške. Plėšikai nepaliko jam net 
drabužių. 

„Tiek daug mirčių, tiek daug kraujo, - mąstė Marta sužvarbusi. — 
Negi tai buvo jaunojo ūkininko mirties šauksmas, kuris ją pasiekė ir 


perspėjo apie užpuolimą?“ 

Keliautojų mantos nuostoliai buvo nedideli. 

Nusikaltėliai buvo iš anksto nužiūrėję jų atsargas. Vienas pačiupo 
vištos narvą, buvo sudaužytos kelios puodynės. 

Šeimose, kurioms neteko apraudoti mirusiųjų ar sužeistųjų, bai- 
mė ir kovos nuotaika greitai peraugo į pakylėjimą. Jie išgyveno, su- 
mušė užpuolikus, išgelbėjo savo turtą. Nusikaltėliai buvo beteisiai. 
Joks žemiškasis teisėjas nepatrauktų jų atsakomybėn dėl to, kad jie 
žudė. 

Marta prisivertė dar kartą apžiūrėti apakintąjį, kuris būtų ją už- 
mušęs, jei Kristianas paskutinę minutę nebūtų įsiterpęs. Mirusysis 
buvo beveik vaikas, liesas ir išbadėjęs kaip dauguma užpuolikų. 

Aplinkui daug kaimiečių dėl nederliaus ar ginčų su riteriais, ku- 
rie neretai padegdavo jų laukus, prarado savo pragyvenimo šaltinius. 
Tiems, kuriems nepavyko tapti padieniais darbininkais, neliko kitos 
išeities, kaip pasitraukti į miškus. 

„Kas būtų buvę iš manęs, jei nebūčiau galėjusi prisijungti prie ke- 
liautojų? — mąstė Marta. — Arba iš kitų po nepasisekusios javapjū- 
tės? 

Bet po šio kruvino susitikimo neliko vietos gailesčiui. Tai buvo 


kova dėl gyvenimo ir mirties. 


Kristianas liepė vyrams palaidoti mirusiuosius. Jis įsakė paruošti 
Paului kapą su nedideliu mediniu kryžiumi ir prižadėjo mišias už jo 
sielą. Už užmuštą ūkininką jie pasimeldė čia pat. Artimiausiame kai- 
me paprašys, kad kas nors praneštų jo šeimai šią žinią ir nupasakotų 
vietą, kurioje jis yra palaidotas. Nusikaltėlių kūnus jie palaidojo šiek 
tiek toliau, kad žvėrys negalėtų jų iškasti. 

Po to kaip įmanoma greičiau pajudėjo toliau. 

Kristianas jojo ant ryšulinio arklio ir vedėsi šalia Dragą. Karlas ir 
Kunas buvo paguldyti į vežimą jaučių kinkinyje. Kunas atsipeikėjo 
ir, kaip buvo pasakyta anksčiau, išsivėmė. Jis buvo visas išbalęs, kai jo 
draugas Bertramas, eidamas šalia vežimo, ryškiomis spalvomis tapė 


nutikusius įvykius, kai Kunas buvo partrenktas. Beveik pralinksmė- 

jusi Marta klausėsi, kaip Kunas netrukus ėmė girtis, kad jis buvo kaip 
tik pasiruošęs užmušti vieną iš užpuolikų, jei tik nebūtų gavęs lazda 
per galvą. 

Bet Lukas ėmėsi auklėti vaikinus. 

— Tas smūgis sumalė tavo smegenis į košę? - pašnairavo jis. - Tavo 
elgesys vos nekainavo gyvybės. Nepaklausei mano pono paliepimo ir 
matai, kas iš to išėjo. 

Kunas nutilo. Šią akimirką jis labiausiai troško tapti nematomas. 

— Keletas pratimų su lazda nė vieno dar nepadarė kovotoju, - tęsė 
ginklanešys griežtu balsu. - Tas, kuris stoja į kovą, privalo būti gerai 
apsiginklavęs ir klausyti žmonių, turinčių patirtį, kitaip jis nesulauks 
senatvės. 

Kunas jautėsi vis mažesnis. 

— Supratai? 

Vaikinas linktelėjo ir tuo pačiu metu iš skausmo suraukė veidą. 

— Gerai. Dievas nori mus apsaugoti nuo tokios padėties, kai net 
dešimtmečiai kovoja. 

Po šių žodžių Lukas pagaliau išspaudė šypseną. 

— Taip, vis dėlto tu buvai drąsus. Bet dažniausiai vien drąsos ne- 
pakanka. 

Kunas paslapčiomis išsiviepė ir ėmė šiek tiek žvaliau žvalgytis po 


apylinkes. 


Kiekvieno sustojimo metu Marta rūpinosi sužeistaisiais, tikrino 
tvarsčius, dėjo kompresus ir skalbė raiščius. Žaizdos gijo gerai, kaip 
ir Drago sužeidimas. Todėl ji paprašė Kristiano leidimo apžiūrėti se- 
nus eržilo randus, atsiradusius nuo smūgių, kuriais buvę šeimininkai 
norėjo primesti jam savo valią. 

— Tikra laimė, kad turime šalia šią merginą, — tarė Lukas Kristia- 
nui ir galvos judesiu parodė į Martą, kuri apžiūrinėjo sužeistą Hil- 
debrando ranką. 

— Ji tikrai turi gydančias rankas. Iki šiol nė vienoje žaizdoje nepra- 


sidėjo uždegimas, - pritariamai atsakė riteris. 

- Ji tiesiog neįtikėtina. - Lukas dūsavo ir mąstė: jos rankos nuolat 
kvepėjo vaistažolėmis. Šimtąjį kartą svarstė, kaip galėtų paglostyti 
jos žvilgančius kaštoninius plaukus. 

Svajingas ginklanešio žvilgsnis, kuriuo jis stebėjo merginą, nu- 
stebino Kristianą. Dėl šviesių garbanų ir linksmo būdo aplink Luką 
Meiseno pilyje sukdavosi spiečiai merginų. Tačiau pilyje persekioti 
kurią nors tarnaitę buvo vienas dalykas, o štai šitai - jau kitas. 

— Ji yra mano globotinė. Netoleruosiu jokių flirtavimų, kurie ti- 
kriausiai merginai sukeltų problemų, - griežtai pasakė riteris. 

— Suprantama, jokio Airto, - pakartojo Lukas nepakitusia susiža- 
vėjimo kupina veido išraiška. — Ji yra labai ypatinga. 

- Žinai, ko iš tavęs tikisi tėvas. 

— Taip, - atsiduso Lukas. Kaip pirmagimis, jis privalėjo parvesti 
žmoną su kraičiu. Nuo to priklausė, ar šeima išgalės jo jaunesniems 
broliams ir seserims suruošti kraičius ar apmokėti stojimą į vienuo- 
lyną. 

Kai, Kristianui davus leidimą, Lukas nutolo, riteris nepastebimai 
pažvelgė į Martą. 

Kristianas aiškiai suprato, kas ji tokia. Viskas atitiko. Tačiau da- 
bar pirmąjį kartą Marta atrodė ne kaip sulysusi, prieglobsčio ieškanti 
mergina, o jauna, subrendusi moteris. Ji buvo labai maloni, tačiau 
protinga ir daug stipresnė nei atrodė. Ir, be jokios abejonės, net pati 
to nežinodama turėjo kažkokio žavesio. 

Jo širdis ėmė plakti greičiau kai pamatė, kad Lukas pasuko Martos 
link ir eidami kartu prie Drago šnekučiavosi. Dėl Dievo meilės, ne- 


jaugi jis iš tikrųjų pavydi savo ginklanešiui? 


Gyvenino "Prieskoniai 


Keliautojų būrys skynėsi sau kelią tolyn, į rytus. 

Negailestingai skubindamas ir užtikrintas, kad eina teisingu keliu, 
Kristianas spartino vežimų koloną. Niekas neprieštaravo dėl tempo 
ar ankstyvo išvykimo. Visi žinojo, kad norėdami išgyventi žiemą turi 
laiku pasiekti naująją gimtinę dar prieš sėją ir derliaus nuėmimą. 

Marta jautė, kad ištvertas pavojus ir laimėjimas prieš nusikaltėlius 
pakeitė jos bendrakeleivius. Jie susibūrė į bendruomenę. Net Grizel- 
da ėmė kalbėti su ja draugiškai - dėkinga už tai, kad mergina išsau- 
gojo jos vyro ranką ir tuo pačiu darbo jėgą. 

Kasparas, rodėsi, norėjo nusikratyti kaltės jausmo dėl sūnaus žū- 
ties. Niekieno neraginamas jis guodė gležną žmoną, kuri ėjo šalia jo 
paraudusiomis nuo ašarų akimis. 

Dėllūžusios kojos Karlas privalėjo dalį kelio pragulėti jaučiais kin- 
kytame vežime. Ir, net jei jis nesiskundė, buvo matyti, kad kiekvienas 
bilstelėjimas sukeldavo jam didžiulį skausmą. Kiekvieno sustojimo 
metu seserims jis išdroždavo mažus žvėrelius ir tai kiekvienąkart su- 
keldavo vis didesnį Joanos ir Marijos susižavėjimą. 

Vieną vakarą įsitikinęs, kad niekas jo nestebi, padovanojo nuste- 
busiai Martai šukas, kurias pats išdrožė, rūpestingai nulygino ir pa- 
puošė gražiais ornamentais. 

Marija, paslapčiomis stebėjusi šią sceną, uždainavo: 

— Karlas myli Martą! Karlas myli Martą! 

Karlas, visada su savo mažosiomis sesutėmis elgęsis gražiai, šįkart 


pašnairavo į ją toks įsiutęs, kad mergaitė pabėgo. Bet jo ausys vis tiek 

užkaito iki raudonumo. Marta ėmė sukti galvą, kaip greičiau sugal- 


voti pretekstą nuo jo pasprukti. O Karlas laukė Martino teismo. 


Saulė jau buvo kaitri, medžių pumpurai skleidė švelniai žalsvas 
lapų viršūnėles. Jie keliavo pro laukus, kuriuos akėjo valstiečiai arba 
vaikai baidė varnas nuo pasėlių. Kur tik galėjo, priėmė vienuolynų 
svetingumą, kur juos priglausdavo nakčiai. Pasninko pabaiga, iškil- 
mingos Velykų mišios vienoje iš bažnyčių, kurią jie aplankė pakeliui — 
darė viską, kas tik buvo įmanoma, kad, nepaisant kelionės nuovargio 
ir kančių, bent šiek tiek pakeltų nuotaiką. 

Jie sekė senu prekybos keliu, vedančiu į Bochumą ir Lenkiją. Pla- 
čiame, judriame kelyje, kuris vietomis kilo į viršų ir dėl to reikėjo 
daugiau jėgų, jie sėkmingai keliavo pirmyn ir dažnai susidurdavo su 
draugija: ūkininkais, kurie važiuodavo į turgų, dvasininkais, keliau- 
jančiais į tolėliau esančias parapijas, arba pirkliais, kurie važiavo iš 
kaimo į kaimą siūlydami pirkti adatas, puodus, peilius, prieskonius 
ir spalvotus kaspinus. Vieną kartą jie sutiko net grupę piligrimų, išsi- 
ruošusių tolimon kelionėn į Kompostelą, iki šventojo Jokūbo kapo. 

Keliautojai dažnai praeidavo kaimus arba turgavietes, kur galėjo 
papildyti savo atsargas, išsikeisdami jas į tai, kas atrodė nebereikalin- 
ga. 

Vienos viešnagės metu susirūpinusi moteris jiems padovanojo 
duonos ir medaus vaikams. 

— Viešpats man už tai atlygins. Prieš kelerius metus du mano sū- 
nūs persikėlė į rytines žemes tam, kad paverstų žemę dirbamą. Kas 
žino, kaip jiems ten sekasi? — paklausė ji ir nusišluostė akis. 

Tačiau ne visų kaimų gyventojai buvo tokie draugiški, kai karava- 
nas norėdavo apsistoti jų vietovėje. Dauguma ūkininkų žiūrėjo į juos 
nepatikliai, iškoneveikdavo lyg elgetas ar padugnes, vagis ir vengė 
priimti svetimšalius pernakvoti jų klojimuose. 

— Paskutiniais metais pro čia kėlėsi šimtai tokių kaip jūs. Niekas 
apie juos daugiau negirdėjo, - pasakojo paniurusi moteris, pas kurią 
jie norėjo išsikeisti keletą pupų. - Bet patys esate kalti dėl visko, kas 


jums gali atsitikti. Ko jūs ieškote svetimoje žemėje? 

Po keleto dienų jie priėjo kaimą, kuriame praeitą žiemą buvo mi- 
rusi žiniuonė. Marta paprašė Kristiano leidimo apžiūrėti kelis gyven- 
tojus. 

— Tai Vulfharto tarnams gali padėti rasti mūsų pėdas, - pasakė 
riteris. 

Marta ištiesė jam beveik tuščią savo pintinę. 

— Aš daugiau nebeturiu vaistažolių ir tepalų. Galbūt galėčiau su- 
sitarti su kaimo seniūnu, kad kaip užmokestį už savo darbą galėčiau 
paimti kai ką iš žiniuonės atsargų? 

Kristianas abejodamas sutiko ir nuėjo pas kaimo vyriausiąjį, kad 
susiderėtų dėl atlygio už jaunosios gydytojos darbą. 

Visą popietę ir pusę nakties Marta rūpinosi kaimo ligoniais. Ap- 
žiūrėjusi paskutinįjį - sudžiūvusį senolį, ji karštais kompresais bandė 
atverti ant jo kojos pūliuojančią votį, o jis apie ją nė nenutuokęs, tik 
murmėjo sau po nosimi. Baigusi darbus, ji dienos šviesoje žiūrinėjo, 
ką galėtų paimti iš mirusiosios atsargų. Tepalai jau buvo apkartę ir 
daugiau nebenaudojami. Kituose indeliuose rado džiovintų vaba- 
lų, nagų ir kulnelių, kurių taip pat nebūtų panaudojusi. Galiausiai 
iš palubės nusiskabė keletą pundelių džiovintų augalų: ramunėlių, 
čiobrelių, mėtų ir to, ką dar rado. 

Garsus girgždėjimas privertė ją apsisukti. Tarpduryje stovėjo kai- 
mo seniūnas ir dirbtinai šypsodamasis ją nužiūrinėjo. 

— Jei nori, gali pasilikti pas mus. Galėtum net įsikelti į šią trobe- 
lę, - pasiūlė jai. 

Tačiau iš to, kaip ją apžiūrinėjo, Marta suprato, kad šis vyras nori 
paversti ją savo kekše. Ir vėliausiai tada, kai ji taptų nėščia, žmonės 
išvytų ją iš kaimo. | | 

Drebančiomis rankomis ji čiupo už vaistažolių ryšulėlių. Bet jo 
pasalūniškas žvilgsnis tarytum sakė, kad jos nepraleis. 

Jos laimei, būtent tą akimirką durys sugirgždėjo dar kartą ir į 
kambarį įėjo Lukas. 

— Mano šeimininkas pageidauja, kad dar kartą apžiūrėtum Dra- 


gą, - pasakė jis ir mirktelėjęs leido suprasti, jog tai tėra pretekstas. 

Nesakiusi daugiau nė žodžio, dėkinga Kristianui už apsaugą, ji 


šmurkštelėjo lauk. 


Marta ramiai vaikščiojo po pievą, pilną gėlių. Aplink ją buvo gir- 
dėti tik paukščių balsai, iš tolumos vėjas atpūtė melodingą Burcharto 
grojimą fleita. Švietė saulė, žolė spinduliavo gaivią žalumą. 

Staiga iš krūmų traukdamas kardą prieš ją iššoko milžiniškas vy- 
ras. Vulfhartas! 

Garsiai riaumodamas iš pykčio, pilies šeimininkas puolė ją. Mirti- 
nai išsigandusi ji norėjo bėgti, tačiau negalėjo pajudėti iš vietos. 

Norėjo šauktis pagalbos, bet nepajėgė ištarti nė žodžio. 

Apimta siaubo mergina pabudo. Ji buvo visa šlapia nuo prakaito. 
Širdis daužėsi. 

Košmarai prasidėjo praėjus savaitei po užpuolimo. 

Didžioji dalis ją užklupusių siaubingų scenų buvo tos pačios. 
Vulfhartas, kuris stovėjo virš jos pakeltu kardu ir norėjo nukirsti ran- 
kas ir kojas... Liepsnose skęstanti Serafina, kuri priekaištaujančiu bal- 
su šaukė: „Kodėl tu man nepadėjai?“ Kartais įsimaišydavo ir vaizdi- 
niai iš jos tėvų žūties. Jie atrodė lyg be veidų. Marta niekaip negalėjo 
atsiminti, kaip jie atrodė. Bet ji vėl ir vėl matė mirtį nešančius ginklus 
užpuolikų, puolančių jos motiną ir tėvą, ir iš žaizdų trykštantį krau- 
ją. 

Greta pribėgo prie Martos ir uždėjo ranką jai ant peties. 

— Kas tave taip kankina, vaikeli? — paklausė našlė ir klausėsi pai- 
naus, trūkčiojančio Martos atsakymo. 

— "Tai ne tavo kaltė, o Dievo noras, - galiausiai pasakė senoji švel- 
niu ir šiltu balsu, nepanašiu į įprastinį, persmelktą pašaipos. - Tu 
padarei viską, ką galėjai, daug daugiau, nei kas nors galėjo tikėtis. 

Patyrusi moteris padėjo merginos galvą sau ant peties. Martai 
atrodė, lyg šis mažytis gestas suardė užtvanką, iki tol sulaikiusią jos 
ašaras. Sielvartas dėl Finos mirties ir baisi jos tėvų baigtis, Vulfharto 
grasinimų ir jo raitelių baimė, praradimas visko, ką ji gyvenime turė- 
jo - viskas prasiveržė. Kol raudojo, Greta ją švelniai sūpavo, vis glostė 


plaukus ir tyliai šnabždėjo raminančius žodžius. 

Ilgai užtruko, kol nustojo ašarų lietus. Marta nusišluostė veidą ir 
paskutinį kartą sušnirpštė nosimi. 

— Turi būti priežastis, dėl ko Dievas pasiuntė tave šiuo keliu, - pa- 
sakė senoji. - Tu esi stipri, net jei kiti to ir nemato. Bet paklausyk pa- 
tarimo: jei tave kada vėl užklups rūpesčiai, dėl Dievo meilės, neleisk, 
kad kiti tai pastebėtų. Kitaip visas likęs pasaulis užpuls tave lyg gauja 
išbadėjusių vilkų. 

Kai pervargę keliautojai vėl įsirengė stovyklą nakčiai, jau iš tolo 
girdėjo atbildantį sunkų vežimą, traukiamą keturių didelių arklių. 

Du vyrai didelėmis nosimis, tokie panašūs vienas į kitą, jog pri- 
valėjo būti broliai, išlipo iš karietos ir neslėpdami smalsumo artinosi 
prie jų. Vyresnysis nusiėmė kepurę, iš po kurios pasimatė jo pliktelė- 
jusi galva. 

— Lai Dievo palaima lydi jus visus! Ar galėtume prisėsti prie jūsų 
ir kartu suvalgyti savo maistą? 

— Ateikite arčiau, — atsakė Kristianas. 

— Mes vežame druską iš Halės, o keliaujame į Biomeną, - kalbė- 
jo vyresnysis. - Aš esu Fridrichas, kaip mūsų imperatorius, o čia yra 
mano brolis Hansas. 

Jie vaitodami atsisėdo prie laužo. Marta pastebėjo, kad Fridrichas 
laikė nugarą tiesiai ir, norėdamas pasukti galvą į šoną, sukdavosi visa 
viršutine kūno dalimi. 

Hansas, kuris kaip ir brolis turėjo šviesią garbanotą barzdą, bet 
dar nebuvo praplikęs, iš vežimo atnešė duonos ir sūrio. 

— Jūs tikrai turite pilną vežimą druskos? - susiraukė Marija. 

— Neapsigauk, mažyle! Net jei šafranas, imbieras ar pipirai yra 
brangesni, druska yra vertingiausias prieskonis, - kalbėjo Hansas. Jis 
pasilenkė prie mergaitės ir tyliu balsu, lyg sakytų didžiausią paslaptį, 
tarė: 

— Tai gyvenimo prieskonis! Nes kiekvienas patiekalas be druskos 
nėra skanus, ar tai būtų duona, sriuba ar kepsnys. 

Dejuodamas iš skausmo jis ištiesė kojas. 

— Kaip klostosi reikalai jūsų žemėse? — norėjo sužinoti Kristia- 


nas. 

— Dėl prekybos druska Halė žydi ir veši. Ir taip nuo arkivyskupo 
Vichmano, miesto šeimininko, laikų, kai jis atleido prekeivius ir dva- 
siškius nuo druskos mokesčio, kurį daugiau privalo mokėti kiekvie- 
nas, kuris tik įžengia į miestą ir jame išsikrauna savo prekes. 

— Kodėl jie iškrauna savo prekes? - paklausė Marija, kuri su nesle- 
piamu smalsumu apžiūrinėjo vežikus. 

Hansas nusijuokė. 

— Tai tik taip vadinasi, mažyle - krovimo įstatymas yra viena 
seniausių miesto privilegijų. Pro šalį keliaujantys pirkliai prieš išva- 
žiuodami privalo trim dienom išdėlioti savo prekes pardavimui. Ar 
jau esi mačiusi miestą, kuriame gyvena ne vienas tūkstantis žmonių? 

Marija suraukė nosį. 

— O ką reiškia tūkstantis? 

Fridrichas grybštelėjo broliui į šoną. 

- Tu giriesi mažai mergaitei, kuri net nesupranta, ką turi omeny- 
je. Tačiau riteriui dar nesuteikei žinių. 

Jis kreipėsi į Kristianą. 

- Atleiskite mano plepiam jaunesniajam broliui, pone. Jūs norė- 
jote išgirsti naujienų, - jis reikšmingai pažvelgė į Kristianą. - Jūs jas 
sužinosite. Karas plečiasi kaip liepsna karštą vasaros dieną. 

Kristianas linktelėjo. 

— Miestai ir kaimai yra užimti baimę keliančių Liovės karinių da- 
linių, - tęsė druskos vežikas. - Braunšvaigietis liepė nuniokoti žemę 
aplink Magdeburgą. Žmonės kuždasi, kad prieš jį sudaryta nauja, 
galinga sąjunga jau žygiuoja. Ir Heinrichas pagrasino, jog verčiau su- 
niokos savo šalį pats, nei perleis ją priešams. 

Druskos vežikas pūslėta ranka perbraukė plikę viršugalvyje. 

— Heinrichas yra žiaurus vyras. Jis įvykdys tai nė neabejodamas. 
Anksčiau mes iš kasyklos netoli Goslaro perveždavome bronzą. Ber 
rudenį nusprendėme geriau keliauti į Halę pasiieškoti darbo druskos 
kasyklose. Tikiuosi, kad karas mūsų ten nepasivys. 

Jis padarė pertrauką ir nugėrė gurkšnį iš tvirtos medinės gertuvės. 

— Jei leisite, mes mielai prisijungsime prie jūsų vilkstinės tol, kol 
keliausime viena kryptimi. Keliauti su tokiu vertingu kroviniu be pa- 
lydos yra labai pavojingas darbas. 

— Dar keletą dienų mes judėsime šiuo keliu, tada pasuksime į pie- 
tus. Iki tol Jūs su malonumu galite keliauti kartu, jei tik nepasirody- 
sime jums per lėti, - pasiūlė Kristianas. 

Druskos vežikai pajuto palengvėjimą — priešingai nei Kristianas. 
Fridricho pranešimas sustiprino jo būgštavimus, kurie jau seniai ne- 
ramino. Markizas Otas planavo prisijungti prie Velfės priešų. Jei jis 
leisis į mūšį, pakvies ir Kristianą keliauti kartu. Tada ilgą laiką nauja- 
kuriai privalės tvarkytis vieni. Dar liūdnesnė buvo mintis, kad karas 


gali užgriūti ir jų nutolus; kaimelį. 


Dejuodamas sustirusia nugara Fridrichas pasikėlė iš stovyklavie- 
tės, kad susirastų krūmą gamtiniams reikalams atlikti. Kai grįžo prie 
laužo, prieš sėdantis jį užkalbino Marta. 

- Jei leisite, aš norėčiau apžiūrėti Jūsų nugarą. Galbūt galėčiau pa- 
dėti, kad lengviau judėtumėte, — pasakė ji. 

Fridrichas pažvelgė į ją nustebęs, o Hansas ėmė juoktis. 

— Ji gana gražiai gyja, mažyle, - šaipėsi. 

— Tavo lūpomis kalba pavydas, broleli, - atsikirto vyresnysis. 

Berta įsikišo. 

— Ji moka gydyti ir savo amatą išmano puikiai. 

Vežikas pasižiūrėjo į Martą dvejodamas. 

— Tavo amžiaus? 

— Mes tuoj pažiūrėsime, - pasakė Marta. Ji akimis paieškojo ly- 
gaus lopinėlio žemės, druskos vežikas pasiklojo savo viršutinį drabu- 
Žį ir ant jo atsigulė. 

- Jūs turėtumėte pasikelti švarką, - tarė Marta. - Bet galite užrišti 
man akis. Aš galiu pajusti rankomis tai, ką man reikėtų žinoti. 

Marta nepamiršo Grizeldos kaltinimų prie muzikantų karietos ir 
žinojo, kad jos griežtas žvilgsnis ją stebi. 

Keliautojai ėmė šnabždėtis tarpusavyje. Hansas atsinešė juostelę 
drobės, užrišo Martai akis ir nuvedė ją prie brolio, kuris buvo apsup- 
tas daugelio vyrų, o moterys susirinko deramu atstumu nuo jų. 

Marta atsiklaupė ir pasikliovė tik jautrumu pirštų galiukų, ku- 


riuos buvo pasitepusi jonažolės aliejumi. Ji atsargiai slinko slankste- 

liais, kad pajustų, kaip išsidėstę kaulai, ir atpalaiduotų įsitempusius 
raumenis. 

— Ką tu man darai? - neramiai paklausė Fridrichas. 

— Ramiai! Jei pasiseks, jums tuoj pagerės. 

Švelniu paspaudimu ji grąžino slankstelį atgal į teisingą padėtį ir 
valandėlę palaikė savo šiltas rankas ant tos vietos. 

"Tada paprašė jo atsisėsti, atsargiai pasukiojo jo galvą į kairę ir į 
dešinę, paskui truktelėjo ją taip, kad baisiai sutraškėjo. 

— Tu nori mane suluošinti? —- sušuko šis pasipiktinęs, bet jo pro- 
testas nė kiek nerūpėjo Martai. 

— Dabar lėtai pasukite galvą į dešinę, į kairę... Taip, taip yra gerai. 
Kaip Jūs jaučiatės? 

— Aš vėl galiu normaliai judėti! — suriko Fridrichas susižavėjęs. — 
Hansai, tu, netikėli, ar matei? Kitą kartą, kai šios merginos nebus 
šalia, tu darysi tai! 

Marta atsistojo ir nusijuokė. 

— Verčiau nereikia! Pasiieškokite gero chirurgo. Bet pirmiau pasi- 
žiūrėkite, kaip jis apžiūrinėja klientus, kad nuo netinkamo gydymo 
Jums dar labiau nepablogėtų. 

Kai druskos pirkliai po poros dienų atsisveikino su būsimais nau- 
jakuriais, Fridrichas padovanojo Martai maišelį druskos. Ji čia pat 
perdavė jį Grizeldai apsidžiaugusi, jog gali kažkuo prisidėti prie at- 
sargų. 

— Galbūt mes dar kada nors susitiksime, - sušuko Hansas keliau- 
tojams. 

— Vargu ar įmanoma, - sumurmėjo Hildebrandas. 


— Kas gali žinoti, - atsakė Fridrichas ir paragino savo kinkinį. 


- Dar šiandien mes pasieksime Šventosios Mergelės Marijos vie- 
nuolyną Chemnice, - vieną rytą prabilo Kristianas. 

Ši žinia tarp keliauninkų sukėlė džiaugsmo ir palengvėjimo ban- 
gą, nes tai reiškė, kad jie jau buvo netoli savo tikslo. Net jei jaunasis 


miestas Chemnicas priklausė imperatoriui, benediktinų vienuolynas 

praktiškai priklausė markizo Oto įtakos zonai, nes jo tėvas Konradas 
jau prieš tai buvo vienuolyno valdytojas. Čia prie jų pagaliau turėjo 
prisijungti ir kunigas. Kristianas dar prieš išvykdamas turėjo omeny- 
je jo vykimą kartu. 

Tėvas Bartolomėjas, kuris priėmė keliautojus vienuolyne ir turėjo 
juos lydėti toliau, pasirodė esąs pražilęs, apvalokas vienuolis su juoko 
raukšlėmis aplink akis. Jis buvo įšventintas į vienuolius ir pasiruošęs 
savo monotonišką gyvenimą praleisti tarp keturių vienuolyno sienų, 
kad pasirūpintų keliautojų sielų išganymu. 

— Būkite pasveikinti šioje šventoje vietoje, - tarė jis skambiu bal- 
su, kai brolis per vartelius jam pranešė apie keliauninkų vilkstinės 
atvykimą. 

— Kaip matau, jums gali prireikti ne tik dvasinės paramos, bet ir 
šaukštų, peilių, vandens, muilo, adatos, siūlo, - jo apvaliame veide 
nušvito geraširdiška šypsena. 

Marta slapčiomis apžiūrėjo savo suknelę, taip pat ir kitų rūbus. 
Švarkai, sijonai, kepuraitės, apsaugančios plaukus nuo purvo ir sveti- 
mų utėlių, buvo ne tik purvini, bet ir daugelyje vietų įplyšę ar vargiai 
besusiūnami. Ji nusprendė iš Bertos ar Emos pasiskolinti adatą. 

Karlą ir Hildebrandą Bartolomėjus nusiuntė į ligonių salę, kad 
vienuolis apžiūrėtų jų žaizdas, o kitiems atvykėliams parodė kelią į 
svečių namus vyrams ir moterims. 

Taip pat parodė jiems šulinį, iš kurio galėjo pasisemti vandens. Tai 
sukėlė kai kurių vyrų nepasitikėjimą. 

— Skalbimas ir maudymasis yra moteriška ir susilpnina kūną, - su- 
niurzgėjo Hildebrandas, kai tėvas pasikvietė Kristianą į vienuolyno 
kiemelį, kur jie galėjo netrukdomi pasikalbėti. 

— Džiaugiuosi galėdamas Jus matyti sveiką ir gyvą, tėve, - pasvei- 


kino riteris šventiką, kad galėtų jam papasakoti apie kelionę. 


Kristianas susipažino su Bartolomėjumi savo pirmosios kelionės į 
Frankoniją metu, kai apsinakvojo vienuolyne. Tada jis susidarė įspū- 


dį, kad nepaisant savo amžiaus, vienuolis buvo per daug energingas 

ramiam vienuolyno gyvenimui, ir nujautė, jog Bartolomėjaus broliai 
tikrai apsidžiaugtų galėdami juo atsikratyti. 

— Taip, aš apšauktas užsispyrėliu, - pasakė dvasiškis šypsodamasis 
ir nepastebimai surimtėjo. - Man nesunku gyventi skurde ir skaisty- 
bėje, bet sunkiai sekasi būti nuolankiam ir klusniam, kai matau, kaip 
žmonės engiami arba tiesiog miršta badu. 

Kristianas ilgai kalbėjosi su Bartolomėjumi vis labiau vienas ki- 
tam atverdami savo širdis - daugiau nei buvo galima tikėtis iš jauno 
riterio ir baltaplaukio dvasiškio. 

Bartolomėjus įstojo į vienuolyną, kai grįžo iš kryžiaus žygio — pa- 
vargęs, pasibaisėjęs ir išsekintas skerdynių. 

— Aš buvau šalia, kai beveik prieš dvidešimt metų karalius Konra- 
das išžudė kareivių būrius iki paskutinio vyro, - pasakojo jis ir paniu- 
rusiomis, sustingusiomis akimis žvelgė į Kristianą. — Tie, kurie tai iš- 
gyveno, mirė nuo Damasko plieno strėlių, alkio ar kivirčų. Pamačius 
tokią gausybę kraujo žmones apimdavo žudymo manija. Aš mačiau 
per daug žuvusiųjų. Net jei anapus gyvenimas yra daug geresnis, no- 
rėčiau, kad dauguma jų vis dar vaikščiotų šia žeme. 

O Kristianas pasakojo apie savo sumanymą nuvesti naujakurius į 
rytus, apie savo svajonę jiems ir kartu su jais įkurti gyvenvietę, kurio- 
je viešpatautų viltis ir teisingumas. 

— Aš ieškau dvasiškio, kuris pasirūpintų šiomis sielomis. Gal Jūs 
galėtumėte man ką nors pasiūlyti, tėve? - galiausiai paklausė jis. . 

Bartolomėjus ilgai žiūrėjo į jį ir tada suniurnėjo: 

— Aš pakalbėsiu apie tai su abatu. Rytoj po rytinių mišių jūs išgir- 
site atsakymą. 


Keliauninkai susirinko vienuolyno bažnyčioje ir su pagarba, vil-- 
timi bei smalsumu žvelgė į šventiką, pasidabinusį baltų plaukų vai- 
niku. 

Bartolomėjus žinojo, kad jie laukia ne tik lotyniškų žodžių, kurių 
nė vienas nesuprato. 

— Mūsų Dievo aukštybėse džiaugsmui jūs apsiėmėte tą vargą, 


žemę, kurion vykstate, paversti dirbamą. Telaimina Dievas Jūsų dar- 

bą, kuriam pasiryžote, ir jūsų kelią. — Tada jis sukalbėjo maldą už 
Vilhelmos, Paulo ir jaunojo ūkininko, kurį užmušė plėšikai, sielas. 

Kitą dieną Bartolomėjus sutuokė Emą ir Joną. Vietoje jaunosios 
tėvo gėlėmis pasipuošusią Emą prie altoriaus vedė Kristianas. Mote- 
rys žiūrėjo susigraudinusios, kai kurios šluostėsi ašaras, kai kunigas 
prieš visą bažnyčią sudėjo jaunosios poros rankas į vieną ir priėmė jų 
santuokos įžadus. 

Švęsti visa bendruomenė persikėlė į pievą. Visos grupės džiaugs- 
mui Jonas atritino statinę alaus, Kristianas prisidėjo pusiau kepta 
kiaule, kurią jaunavedžiams nupirko kilnios širdies vedamas. Alkani 
keliauninkai griebė šventinį maistą. Burchartas pirmą kartą nebuvo 
pašieptas dėl grojimo fleita, o kaip tik įsakmiai paragintas parodyti, 
ką moka geriausiai. Drovusis vaikinas laimingas užgrojo porą žino- 
mų melodijų taip, kad jo grojimas greitai tapo daugiabalse, net jei ir 
nelabai gerai skambančia. 

„Tai vienareikšmiškai laiminga pora, - mąstė Marta, išvydusi 
spinduliuojančius jaunavedžius. - Ar mano pačios vestuvės kada 
nors bus tokios džiaugsmingos?" 

Slapčiomis ji nužvelgė visus jaunus vaikinus, kurie šiandien ne- 
taupė kandžių pastebėjimų, nukreiptų jos pusėn. Nė vieno iš jų ne- 
galėjo įsivaizduoti jaunikiu. Martinas neišleido jos iš akių. Ji pasiryžo 
šįvakar nė vieno žingsnio nežengti viena, kad niekas negalėtų jos vėl 


patykoti. 


Tamsusis už 


Kitą rytą būrys iškeliavo su nauju ryžtu - šįkart po maldos, kurią 
už juos sukalbėjo tėvas Bartolomėjus — ir įsitikinimu, kad nuo šian- 
dien jis taip darys kasdien. 

Kelio atkarpa buvo varginanti, kraštovaizdis kalnuotas ir nusė- 
tas milžiniškomis uolų nuošliaužomis. Jie du kartus turėjo perbristi 
sraunią upę šaltu kaip ledas vandeniu. 

— Dabar prieš mus driekiasi paskutinė kelio atkarpa, - paaiški- 
no Kristianas vieno sustojimo metu. - Nuo čia iki kalnyno pietuose 
auga tankus miškas, į kurį įžengė tik nedaugelis. Jis vadinamas Miri- 
kvidi, tamsiuoju mišku. Ten yra mūsų tikslas. 

Kai kurie keliauninkai skubiai persižegnojo. 

Miškas prasidėjo už trijų ar keturių mylių nuo kelio. Jie paliko 
mišką ir ėjo siauru skardingu taku, kuris tai stačiai kilo, tai vėl leidosi. 
Kuo toliau jie skverbėsi į tamsų mišką, tuo storesni ir aukštesni ten 
augo medžiai. Dauguma jų buvo apaugę kerpėmis, todėl labai greitai 
žemės daugiau nebepasiekė nė vienas saulės spindulys. 

Keliautojai išsigandę apsižvalgė. Marta pajuto, kaip žmones apė- 
mė šiurpas. Šis miškas buvo kitoks nei tie, kuriuos jiems iki tol teko 
pereiti - labai senas, gūdus ir niūrus. Gyveno čia drakonai, pikti vai- 
duokliai, burtininkai, o kūdrose undinės? 

Motinos savo mažus vaikus paėmė tvirtai už rankų, ragino vy- 
resniuosius nė per žingsnį nenuklysti iš tako ir dėl šventos ramybės 


nespoksoti į ramų vandenį, kitaip undinė gali nusitempti juos į gilu- 

mą. Marta taip pat atidžiai žiūrėjo, kad Marija ir Joana visada būtų 


šalia. 


Kristianas vedė juos pro urvus siaurais duobėtais takais, kuriais 
naudojosi daugelis kartų brakonierių, medaus surinkėjų ir kontra- 
bandininkų, keliaujančių į Biomeną ar atgal. Dauguma šių takų vedė 
upelių tekėjimo kryptimi. Neretai jaučių kinkiniai turėdavo sunku- 
mų, kai reikėjo pro juos praeiti. Kartais, kai kelias nebūdavo pakan- 
kamai platus, kad pravažiuotų vežimai, kaip kelią jie panaudodavo 
upės tėkmę. 

Būrys buvo netoli nukeliavęs, kai pasigirdo Marijos spiegimas: 

— Juodas vyras! 

Kristianas pasuko savo arklį ir išsitraukęs kardą nujojo pirmyn. 
"Tačiau jis greitai nuleido savo ginklą. Tarp medžių stovėjo suodinas 
vyras, ojo amžiaus nebuvo įmanoma nustatyti. Jo rūbai taip pat buvo 
suodini. 

Išsigandęs jis žengė į priekį ir sukosėjo. 

— Aš nenorėjau nieko išgąsdinti. Esu Gernotas, angliakasys, - tarė 
jis atsiprašinėdamas. 

Jie pakvietė jį trumpam poilsiui. Kristianas ketino pasinaudoti 
galimybe ir paklausti jo apie mišką bei nupirkti Jono kalvei medžio 
anglių. 

Gernotas pasakojo, kad šioje vietovėje gyvena jau seniai. Bet štai 
jis norėtų atsisakyti savo darbo, nes prieš kurį laiką mirė jo žmona ir 
jis nebegalėjo vienas pasirūpinti kasykla bei tiekti tiek anglies, kiek iš 
jo reikalavo eiguliai. 

— Galbūt galėčiau keliauti su Jumis? - paklausė jis nuleidęs akis. 

— Kodėl gi ne, - atsakė nustebęs Kristianas. - Medienos, kurią 
mums perleis kunigaikštis, turėsime pakankamai. Tikrai atsiras žmo- 
gus, galėsiantis tau padėti. 

Gernotas negaišo nė minutės. 

— Sutarta. Aš tik pasiimsiu savo daiktus. 

Jonas ir Guntramas jį palydėjo. Po kurio laiko jie grįžo su kirviais, 


pora kailių, sorų kruopų atsargomis ir dviem maišais anglies. Juos jis 

suguldė į vežimą, kuriame atsirado vietos, nes keliautojai pakeliui jau 


buvo sunaudoję dalį krovinio sau ir gyvuliams. 


Šen bei ten miškas praretėdavo ir matydavosi didesni laukinių 
pievų arba pelkių plotai. Žemė buvo tokia klampi, kad vežimų ratai 
giliai įsmigdavo ir dažnai įklimpdavo. Angliakasys papasakojo, kad 
išvakarėse smarkiai palijo. 

Naktį vėl ėmė lyti. Tai nebuvo tiesiog lašnojimas, iš dangaus pasi- 
pylė kaip iš kibiro, lijo be perstojo. Greitai jų nebeapsaugojo nė pas- 
togės nuo lietaus, kurias jie buvo pasistatę iš šakų ir kailių. Tie, kurie 
jau miegojo, prabudo ir peršlapę bei šaldami ieškojo pastogės, kur 
galėtų pasislėpti. 

— Ar tau kada savo gyvenime teko matyti tokį lietų? - Marta pa- 
klausė senosios Gretos. - Aš manau, kad taip bus visą dieną. Lyg tuoj 
mus užkluptų dar vienas tvanas... 

Našlė perkreipė veidą. 

— Negaliu atsiminti. 

Greta pasisuko į angliakasį. 

— Šioje vietovėje taip dažnai būna? 

— Taip prastai ne. Manau, kad netoli nuo čia yra trobelė. Ten mes 
galėtume prisiglausti. 

— Puiku, kad jis tai prisiminė dabar, - sumurmėjo Jonas užklojęs 
savo apsiaustą ant iš šalčio virpančios Emos. 

— Man labai gaila, aš buvau tai pamiršęs, — atsiprašė Gernotas. — 
Prieš dvejus ar trejus metus pro čia taip pat keliavo žmonės, kurie, 
kaip ir jūs, norėjo persikelti toliau į pietus. Jie čia paliko du ligonius. 

Kristianas pasiuntė Luką ir Gernotą paieškoti trobelės. Greitai jie 
grįžo atgal permirkę iki paskutinio siūlo, tačiau patenkinti. Keliauto- 
jai skubiai susidėjo daiktus ir nusekė paskui juos. 

Lietaus vanduo nebesusigėrė į žemę, o telkėsi į vis didėjančias 
balas. Pavargę ir peršalę jie pasiekė grubiai iš lentų suręstą trobelę, 
kurioje prieglobstį nuo darganos galėtų rasti nebent tik moterys ir 
vaikai, ir tik jei labai susispaustų. Didžiuliai voratinkliai leido spėti, 


kad trobelė jau ilgą laiką buvo negyvenama. 

— O kas atsitiko ligoniams? - paklausė Marta angliakasio. 

— Neįsivaizduoju. Gal juos kas paėmė, iškeliavo toliau, o gal mirė. 
Jeigu jie mirė, žvėrys tikrai nepaliko jų nė kaulelio. 

„Jie mirė, - pagalvojo Marta apsižvalgiusi ir kampe pastebėjusi 
surūdijusį daiktą. - Niekas neiškeliautų be savo valgomojo peilio: Ji 


trumpam sutiko Kristiano žvilgsnį ir suprato, kad jis mąstė tą patį. 


Kristiano nurodymu keliautojams buvo išdalyta duona. "Tuo 
metu, kai kiti valgė, jis ėmėsi atidžiai tyrinėti vietovę. 

Po minutės jis perspėjo Hildebrandą, Joną ir kitus vyrus. 

— Mes privalome toliau kopti šia kalva, ir greitai. 

Hildebrandas susierzinęs įvertino statų šlaitą. 

— Tokia drėgna žeme su kinkiniais tikrai niekada neužkopsime į 
kalvą, pone. Neįmanoma, per statu! 

— Tada užveskite gyvulius po vieną! Kiekvienas turi paimti tiek, 
kiek pakelia. Kitaip mes viską prarasime! Upė ims tvinti. 

Kol vyrai stengėsi įvykdyti nurodymą, Marta kaip užburta žiūrėjo 
aukštyn į vieną medį. Kristianas sekė jos žvilgsnį ir krūptelėjo: srai- 
gės šliaužė aukštyn medžio kamienu ir buvo pasiekusios beveik vyro 
ūgio aukštį. 

— Aukštyn! Visi greitai aukštyn į kalvą! - suriko riteris. 

Žaibišku judesiu jis paragino savo prunkščiantį bei trypčiojantį 
širmį ir kitus arklius, paėmė už rankų du vaikus, kad kartu su jais 
didžiuliais šuoliais užlėktų į kalvą. Kita bėgo Marta, nutvėrė jai pa- 
tikėtas mergaites ir tempėsi kartu su savimi. Kristianas nulaipino 
vaikus nuo arklio, nučiuožė stačiu šlaitu žemyn ir pačiupo bejėgį, į 
ramentus įsirėmusį Karlą už pečių. 

Galiausiai pajudėjo ir kiti. Moterys stvėrė už vaikų arba dėžių, vy- 
rai bėgiojo norėdami užginti viršun gyvulius. Jonas skubiai nukirto 
virves, kuriomis buvo surišti jaučiai, nes neišėjo jų greitai atrišti. Tie, 
kurie jau buvo užnešę savo nešulius, slydo nuo kalvos žemyn, kad iš 
vežimų paimtų atsargas. 

— Pirmiausia sėklas! - sušuko Kristianas, kai įsitikino, kad visi 


sėkmingai užkopė viršun. 

Padėdamas Hiltrūdai, kuri paskutinėmis savo jėgomis paskui save 
tempė maišą ir įklimpusi į purvą vis parklupdavo, jis nepatikliai ne- 
paleido iš akiračio upės tėkmės. 

Staiga sušuko: 

— Šalin iš ten! Palikite viską! Greitai viršun! 

Po keleto akimirkų griaudėjimas pertraukė lietaus šniokštimą. 
Įduba artėjo galinga vandens srovė. Šėlstantis potvynis pasiglemžė 
su savimi viską, kas pasitaikė jo kelyje. Verpete sukosi šakos ir žvėrių 
dvėsena. 

Žmonės sutrikę stebėjo, kaip viską griaunanti srovė sutrupina tro- 
belę ir ją nuplauna, taip pat vežimus, o kartu su jais ir didžiąją dalį jų 
turto. Vienas vežimas buvo nuneštas srovės ir atsistojo skersai ban- 
guojančios upės. 

Grizelda sušuko ir jau norėjo bėgti prie vandens. 

Kristianas sulaikė ją ranka. 

— Lik čia! "Ten rastum tik mirtį! 

Hildebrando žmona sukliko. 

— Mes mirsime iš bado! 

Riteriui nespėjus atsakyti, priėjo Greta ir skėlė Grizeldai du stip- 
rius antausius. 

— Mums taip neatsitiks! Sėskis ir kad nepajudėtum iš vietos. 

Ryžtingai nusiteikusi našlė pamojo Hildebrandui ir aprėkė jį: 

— Pasirūpink, kad tavo žmona neužkrėstų visų savo baimės kupi- 
nais riksmais. 

Luko įspėjamasis šūksnis juos pertraukė. 

Kristianas nusileido žemyn ir pamatė, kaip susijaudinęs ginklane- 
šys rodo į apačią. Vienas iš vyrų nepastebėtas nuslinko žemyn, kad 
išgelbėtų dar ką nors iš putojančio ir kunkuliuojančio vandens. 

— Atgal! Grįžk atgal! - sušuko Kristianas. 

Marta matė, kaip vyras stengėsi laikytis už medžio, o kita ranka 
dar kažką žvejojo. Staiga jis nusprūdo ir įkrito į vandenį. 

— Burchartas! - suriko viena iš moterų, kiti pasibaisėję viską ste- 


bėjo. 

Tik dabar Marta atpažino tą, kuris šėlstančiame vandenyje ko- 
vojo už savo gyvybę. Vaikinas turėjo mokytis dirbti Jono kalvėje. 
Nepaisant jo pasirodymo vestuvių šventėje, kiti jaunuoliai jį vis dar 
pašiepdavo dėl to, kad groja Aeita. Galbūt jis tik norėjo įrodyti savo 
darbštumą. 

Burcharto kūnas tai panirdavo po vandeniu, tai vėl iškildavo, už- 
kliuvo už vieno medžio kamieno, kuris kabėjo skersai įdubos, atsi- 
trenkė į jį ir liko kabėti. Jo galva vis pradingdavo šniokščiančiame 
vandenyje, kad vėl trumpam išnirtų. 

Kristianas nubėgo prie savo nešuliais apkrauto arklio, kad paimtų 
virvę. 

— Nesijudinkite iš vietos, — perspėjo jis stovinčius aplink. 

Jis tvirtai pririšo virvę prie vieno medžio ir apsivyniojo ja aplink 
liemenį. Tada atsargiai nusileido į įdubą, pačiupo nelaimingąjį ir 
davė ženklą, kad kiti juos užtrauktų į viršų. 

Kančios iškreiptu veidu jis galiausiai pasiekė viršūnę ir pagul- 
dė nejudantį kūną ant žemės. Dabar ir kiti galėjo pamatyti tai, ką 
Kristianas pastebėjo dar gelbėdamas: Burcharto galva vienoje pusėje 
buvo suknežinta ir kabojo nenatūraliu kampu - jam buvo nulūžęs 
sprandas. 


Kol Bartolomėjus uždegė žvakę ir pradėjo kalbėti maldą, keliau- 


— Trys mirs. 

Vėl ir vėl Martos galvoje sukosi šis sakinys, kurį ji įsiminė pirmąją 
jos pabėgimo svetur naktį. 

Vilhelma, Paulas ir dabar Burchartas. 

Tai buvo atsitiktinumas? Ar baisios vizijos išsipildymas? 

Brutalia jėga ši mintis užvaldė visus jos jutimus - lietų, šaltį, pasi- 
baisėjimą ir raudą. 

Vyrai subūrė gyvulius į vieną krūvą ir tvirtai surišo. Jaučiai beveik 
nepajudėjo iš vietos, į kurią vyrai juos atvedė. Dragas prilaikė nera- 


mius arklius šalia savęs. 

Vis dar pylė kaip iš kibiro, po jais nė kiek nesumažėjusia jėga 
šniokštė ir kunkuliavo purvinas vanduo. 

Kristianas ieškojo tinkamos vietos ir nurodė vyrams ten sudėti 
išgelbėtus daiktus. Jis pasiuntė keletą vaikinų, kad nuluptų nuo me- 
džių žievės, parinktų šakų, kad, nepaisant drėgmės, būtų galima su- 
sikurti laužą. 

- Išvirkite mums ko nors šilto! Tai, kas iš atsargų sušlapo, mes vis 
tiek privalėsime greitai suvalgyti, kad nesugestų, - pasakė jis mote- 


rims ir pakilo į trumpą žvalgybą. 


— "Tai beviltiška, - Gutramas, sėdėdamas prie rūkstančio nedide- 
lio laužo buvo pirmasis, kuris kažką pasakė. Visą tą laiką jis sėdėjo 
užsidengęs veidą pūslėtais delnais. Staiga pakėlė į viršų akis. 

— Dėl savo dar negimusio sūnaus mes su Berta keliausime į Meise- 
ną ir bandysime įsidarbinti pilyje ar pas kurį nors pirklį. 

— "Tu nori pasiduoti? — paklausė Jonas glausdamas prie savęs 
Emą. 

— Kaip mes išgyvensime dykynėje, kai viską praradome? Mes mir- 
sime iš alkio! - sušnypštė Kasparas. 

Daugelis moterų kūkčiojo prispaudusios prie savęs vaikus, dvi iš 
jų apsikabinusios verkė. Hildebrandas neapsisprendęs žvilgčiojo tai į 
vieną, tai į kitą ir labai norėjo, kad Kristianas būtų šalia. 

Marta bijojo. Ji laikė rankomis apglėbusi Joaną ir Mariją, kad jos 
iš abiejų pusių bent truputį apšiltų. Kaip bus su ja, jei bendruomenė 
atsisakys sumanymo kurti kaimą? Viena pati ji buvo visiškai bejėgė. 

„Prašau, neišsibėgiokite, - maldavo nebyliai ir spaudė prie savęs 
abi mergaites taip stipriai, tarsi taip aplink save suspietusi ji laikytų 
visą keliautojų grupę. - Nepasiduokite būdami taip arti tikslo!“ 

Stojo slogi tyla. 

Greta vėl pertraukė visų tylėjimą. 

— Mes vis dar gyvi. Ir Burchartas toks būtų, jei nebūtų pasielgęs 
taip lengvabūdiškai, — tvirtu balsu pasakė ji. - Mes juk turime ran- 
kas ir galimė viską pradėti nuo pradžių. Aš pasitikiu mūsų naujuoju 


ponu. 

Griselda, kuri sėdėjo ant žemės galvą pasirėmusi rankomis, piktai 
pažvelgė aukštyn. 

— Tau lengva kalbėti - vieną dieną tu tvarkysi namų ūkį, tavo sū- 
nūs dirbs žemę, - sušuko ji. - Tau nieko netrūks. O kas bus su mu- 
mis? Ką mes duosime žiemą savo vaikams valgyti? - baikščiai žvelgė 
ji į barbenantį lietų. - Galbūt atsiskyrėlis buvo teisus su užkeikimu. 

Nepastebimai priėjo tėvas Bartolomėjus ir griausmingai įsiterpė. 

— "Iylėk, paika moterie! Neleisk būti vedama aklumo. Dievas 
mums atsiuntė išbandymą. Su jo pagalba ir mūsų pačių ryžtingumu 
mes tai įveiksime. 

Eidamas apsižvalgyti Kristianas kivirčijosi pats su savimi. Žuvo 
trys žmonės, kurie pasikliovė jo globa. Tai buvo Dievo valia ar jis ne- 
pakankamai gerai juos saugojo? 

Kai priartėjo prie stipriai rūkstančio laužo, į jį nukrypo nusivylę, 
nepasitikintys žvilgsniai, bet tuo pačiu spinduliuojantys tikėjimą. 

— Visai netoli nuo čia mes dar galėtume išgelbėti dalį savo man- 
tos, - paskelbė jis. - Posūkiuose užstrigo keletas statinių. 

Hildebrandas nusikosėjo. 

— Guntramas nori mus palikti ir keliauti į Meiseną ieškoti laimės. 

Nepasikeitusia veido išraiška Kristianas priėmė šią žinią. 

— Dar kas nors? 

Prieš kuriam nors iš vyrų atsakant, užkimusi sušuko Berta: 

— Palaukite! 

Guntramas pasižiūrėjo į ją nustebęs. 

Berta pačiupo jo ranką. 

— Aš taip par kaip ir tu noriu, kad mūsų sūnus gyventų ir išaug- 
tų neskęsdamas nepritekliuje. Tačiau mieste mes nebūsime saugesni. 
Pabandykime čia! Kiekvienas iš mūsų iškeliavome, nes turėjome sva- 
jonę — svajonę apie savo nuosavą žemę. 

— Ji teisi, - Greta kreipėsi į Guntramą. - Kaip jūs mieste išlaikysi- 
te vaikus, jei nerasite darbo? Miškas ir upė mus išmaitins. Galėsime 
rinkti medų, riešutus ir virti 4žuolo žievę. O galiausiai juk išgelbėjo- 
me visus galvijus. 


Pakilo pritariamas murmesys. 

Guntramas piktai dėbtelėjo į Bertą. 

— Tu tikrai ketini tam ryžtis? Besilaukdama? 

Ji apsisprendusi linktelėjo. 

— Kaip tik todėl. Tokios būklės manęs dabar tikrai niekas neimtų 
į tarnaitės. 

Kristianas įsitempė. 

— Grizelda ir Greta eis sa manimi patikrinti, ką iš atsargų dar būtų 
galima išsaugoti. Niekas, ką bus galima dar pasėti, nebus liečiama. 
Mes nemirsime badu. 

Kristianas nustebęs pastebėjo, kad Marta taip pat prašo leidimo 
kalbėti. Jis padrąsinamai linktelėjo. 

— Mes turime prikaupti lietaus vandens. Upės vanduo artimiau- 
siomis dienomis bus nebegeriamas, - pasakė ji. 

Instinktyviai visi nukreipė žvilgsnius į dumbliną, sūkuriuojančią 
sriubą po jais. 

Dvi moterys atsistojo, kad paieškotų indų, kuriuos galėtų tam pa- 
naudoti. 

Kristianas akimis sekė Joną, kuris norėjo tarti žodį. 

— Mes rinksime atžalas, gaudysime triušius ir visa kita, ką galime 
gauti pagal įstatymą. Kunigaikštis mums leidžia žvejoti. Vaikinai iš- 
rankios paukščių lizdus, moterys ieškos grybų ir uogų. Ir nepamirš- 
kite: dvi karvės turėtų veršiuotis, mes turėsime pieno. Negalime at- 
sisakyti savo sumanymo. Iškeliavome, kad paverstume žemę dirbamą 


ir gyventume nuosavuose namuose. Būtent tai mes ir darysime. 


Kristianas, Jonas ir Hildebrandas pasidalino užduotis. Darbštu- 
mas pasirodė esanti gera priemonė prieš prarastą ryžtą. Kai lietus pa- 
galiau baigėsi, Kristianas pasiuntė vyrus apieškoti krantą. Paragino. 
juos prisirišti virvėmis, kaip jis pasielgė gelbėdamas Burchartą. Taip 
ties kitu posūkiu jie išgelbėjo du kirvius, daugumą statinių ir net 
maišą su Gernoto dovanotomis medžio anglimis. 

Bartolomėjus davė vyrams nurodymą iškasti kapą Burchartui. 
Laimei, semtuvė buvo tarp tų daiktų, kuriuos jie buvo išgelbėję. Tada 


jis už žuvusįjį sukalbėjo maldą. 


Pribuvėjos paslaptis 113 


Kai pervargę vakare sėdėjo aplink laužą ir laukė, kol grūdai košei 
išvirs, jie pasitarė, ko griebsis iškart atvykę. 

Didžiosios dalies atsargų praradimas sugriovė ankstesnius planus. 
Jie sugaiš daugiau laiko maisto paieškai nei suplanuota. Lygiai taip 
pat greitai jie privalės kirsti medžius, kad galėtų sėti. Taip jie susitarė 
namų statybą nukelti rudeniui, o pradžiai įsirengti laikinas pastoges. 
Išgirdus šį sprendimą Martai palengvėjo, nes buvo atidėtas klausi- 


mas, kas ateityje priims ją į savo namus. 


Murzini, išsekę, bet nusiteikę ryžtingai, jie iškeliavo diena vėliau, 
kai vanduo jau buvo nusekęs. Vyrai ir moterys buvo sunkiai apkrauti. 
Jie turėjo įveikti stačias kelio atkarpas ir daugiau slydo nei ėjo. Tik 
mintis, kad jie vos po vienos ar dviejų dienų pasieks savo tikslą, padė- 
jo jiems sukaupti paskutines jėgas. 

Kai ėjo pro mažą kūdrą, matė, kaip saulės spinduliai driekėsi per 
dangų, lyg nieko ir nebūtų įvykę. Tik padrikai gulintys suversti me- 
džiai ir pūnantys gyvūnų palaikai leido suprasti, kad šią vietovę už- 


klupo visa griaunanti gamtos jėga. 


Kitos dienos popietę Kristianas netikėtai sustabdė keliautojų 
būrį. Jis parodė tankiai apaugusią miško proskyną su nedidelėmis 
kalvelėmis, kur augo medžiai ir krūmai: beržai, pušys, bukai, kėniai, 
eglės, alksniai ir lazdynai. Proskyna galėjo atsirasti čia prieš kurį lai- 
ką prasiautus miško gaisrui. Per vietovę gražiai sukinėdamasis tekėjo 
upelis. 

— Mes atėjome. Čia kursime savo kaimą. 

Vienai akimirkai įsiviešpatavo tyla. 

Marta giliai kvėpavo. Jie tai pasiekė! Po daugelio savaičių nežino- 
mybės ir nenusakomų pastangų jie pasiekė tikslą! Sujaudinta prisi- 
traukė arčiau Joaną ir Mariją. 

Grizelda pravirko. 

Guntramas įkišo rankas į žemę. Ji pabiro tarp jo pirštų. 

Tėvas Bartolomėjus atsiklaupė ant kelių ir sukalbėjo padėkos 
maldą. 

Staiga visi ėmė glėbesčiuotis, juokdamiesi, verkdami ir negalintys 
patikėti, kad jau pasiekė savo tikslą, dėl kurio iškentė visus nepritek- 
lius ir pavojus. Visi išmetė iš rankų tai, ką nešėsi, ir puolė vienas prie 
kito, kad galėtų apkabinti. 

— Mes jau čia! Mes jau čia! 

Kunas sušuko ir juokdamasis sudavė Bertramui per petį. Karlas 
šlubčiodamas nuėjo prie savo seserų ir paleido ramentus. 

Lukas stengėsi visoje šioje sumaištyje išlikti ramus, kaip priklausė 
patyrusiam ginklanešiui. Bet jis paslapčia ieškojo Martos. Kai pama- 
tė, kaip Karlas apkabino savo mažąsias sesutes ir tada lyg tarp kitko 
šalia stovėjusią Martą, jo žvilgsnis sustingo. 

Jis pastebėjo, kad ir Kristiano žvilgsnis buvo nukreiptas į šią sce- 
ną. 

Kai džiugesio banga pagaliau aprimo, užvirė darbas. Vaikinai nu- 
vedė gyvulius prie upės pagirdyti, moterys garsiai taukšdamos ruošė- 
si gaminti maistą. Vyrai kartu apėjo žemę ir kūrė planus, kur reikėtų 
pasėti pirmiausia. Kristianas pažymėjo vietovę dar prieš išvykdamas, 
tačiau jo padalijimas turėjo būti išspręstas iškart po rudens sėjos. 
Taip ilgainiui jie viską kartu apdirbs. 

— Žemė šioje upės pusėje yra mūsų dispozicijoje, - susijaudinu- 
siems naujakuriams paaiškino riteris. — Ten, ant kalvos, yra gera vieta 
bažnyčiai. Didžiulė liepa taps mūsų kaimo liepa, po kuria galėsime 
rengti pasitarimus ir teismą. 

Vienintelė Marta stovėjo rami ir susimąsčiusi apžiūrinėjo žemę, 
kuri turėjo tapti jos namais. Dėl jos jie paliko savo tėviškę, pasirin- 
ko pavojų kupiną kelią ir pačiame jo gale beveik keliais šliaužė per 
nuniokotą gamtą. Medžiai žadėjo gerą medieną tvirtiems, apsaugą 
teikiantiems namams. Galės jie čia visi kartu susikurti laimingą gy- 
venimą? 

Kristianas ir Lukas priėjo prie jos, už vadžių vedė Dragą. 

— Rytoj aš josiu į Meiseną ir pranešiu kunigaikščiui, kad naujaku- 
riai jau atvyko, — pasakė riteris. - Tu keliausi su manimi. 


Marta nustebusi pažvelgė į jį. 

- Jaunesnysis markizo sūnus serga. Po to, ką mačiau kelyje, galbūt 
galėsi jam padėti. 

— Kas jam yra, pone? - pasiteiravo Marta. 

— Vienas mokslininkas jį pavadino apsėstuoju, tačiau motina ne- 
nori to pripažinti. Laikas nuo laiko jį vis išmuša keistas karštis, kar- 
tais jis praranda sąmonę ir ima drebėti. 

Marta žvilgtelėjo susirūpinusi. 


— Pasižiūrėsiu, ką galiu padaryti. 


Tą vakarą ilgai niekas nenurimo. Dauguma kalbėjosi tarpusavyje 
ir kūrė planus. Jonas ir Ema atsigulė nuošalyje, būsimame lauke, taip 
rūpindamiesi žemės vaisingumu. 

Kristianas šįkart atsisakė naktinio budėjimo ir, atrodo, tuoj pat 
užmigo. Bet jo mintys vis sukosi apie kitą dieną. Kas po tokio ilgo 
laiko jo laukia Meisene? 

Lukas taip pat atmerktomis akimis svajojo apie savo ateitį, kurią 
po šios popietės piešė žibančiomis spalvomis. Viskas jam atrodė aiš- 
ku: Marta pagydys jaunąjį grafą, Otas ir Jadvyga bus jai už tai dėkingi 
ir dosniai atsilygins. Galbūt net skirs vietą gerbiamuose jų rūmuose. 
O tada nebijodamas, jog tėvas gali jo išsižadėti arba atimti visą riterio 
paveldą, jis galėtų tikėtis jos rankos. 

Vėl prisiminė jos rankų kvapą, plaukų blizgesį, žalių akių žvilgsnį. 
Koks jausmas užplūstų švelniai prisilietus prie jos lūpų? Aistra sukilo 
aukštyn į jo strėnas. 

Kol galės turėti ir pažadinti joje moterį, saugos kaip neįkainojamą 


lobį. 


Tuo metu Marta apie nieką nemąstydama spoksojo į žvaigždėtą 
dangų. Vos už kelių žingsnių girdėjo kūkčiojančią Bertą. Guntramas 
ramindamas ją kalbino. 

- Juk viskas gerai. Tu tai įveikei. Viskas jau praeityje, - šnabždėjo 
jis. 


„Ne, - galvojo sau Marta. - Dabar viskas tik prasideda“ 


ANTRA DALIS 


Kai Marta kitą rytą pabudo, nusistebėjo tyla. Buvo girdėti tik 
keletas paukščių, bet trūko šurmulio, kuris būdavo ruošiantis tęsti 
kelionę. 

Tada atsiminė. Jie jau buvo atvykę! Tiksliai šioje vietoje turėjo iš- 
dygti kaimas. 

Šalia jos susiglaudusios gulėjo Joana ir Marija. Šiek tiek tolėliau 
kažkas apsivertė ant kito šono ir ėmė tyliai knarkti. 

Ji atsargiai atsisėdo, kad nesutrikdytų tylos, ir piešė sau vaizdi- 
nį, kaip turėtų atrodyti ši gamta, kai čia stovės namai ir bus įdirbta 
žemė. 

Vieną akimirką ji mintyse išvydo svajonių vaizdinį: rūko stulpai, 
kurie kilo nuo upės pakrantės. Ir ši beveik nulūžusi liepos šaka... iš 
tolo atrodė kaip pakaruoklis... 

Ji ryžtingai pramerkė akis, kad išsklaidytų fantazijas. Tada top- 
telėjo: šiandien ji kartu su Kristianu ir Luku išjos į Meiseną. Net jei 
mintis tokį ilgą laiką būti kelyje kartu su dviem vyrais baugino, ją 
užgožė išankstinis džiaugsmas. Ji niekada nebuvo mačiusi damų, ap- 
sirengusių puošniais apdarais, ir pilies, kuri tikrai buvo daug didesnė 
ir įspūdingesnė nei Vulfharto. Galų gale juk riteris ir ginklanešys iki 
šiol su ja buvo draugiški. 

Kol Marta gydė širmį, Lukas jai daug papasakojo apie Meiseną. 
Teigė, jog ten gyvena daug šimtų žmonių. Ir pilies kieme stovės ne 
vieneri, o treji rūmai ir viena didžiulė bažnyčia. Tačiau galbūt jis tik 


gyrėsi. 

Marta tyliai atsistojo, nuėjo prie upės atsigerti šiek tiek vandens ir 
apsiprausti veidą. Truputį tolėliau stovėjo Kristianas bei Lukas ir, kol 
ginklanešys girdė arklį, kalbėjosi tarpusavyje. 

Kristianas pasikvietė ją arčiau. 

— Tu jau pasiruošusi? Norėčiau greitai iškeliauti, mūsų dar laukia 
visos dienos kelionė. 

Marta linktelėjo. 

— Kaip pageidausite, pone. Tuoj pat pasiimsiu savo vaistus. 

Bet kokiu atveju, daug ji nebeturėjo. Ryšulėlis žolelių, kurias ji su- 
rinko pakeliui, per liūtį ir potvynį tapo nebenaudojamos arba buvo 
prarastos. 

Jai grįžus Dragas žengė žingsnį jos link ir draugiškai pabaksnojo į 
petį. Tą akimirką Lukas iš nuostabos net išsižiojo. 

"Tuo metu stovykloje jau virė gyvenimas. Kristianas paprašė Gri- 
zeldos, kad įdėtų šiek tiek maisto kelionei. 

— Mes grįšime anksčiausiai po dviejų dienų, - pranešė jis. 

Grizelda pasirūpino atsargomis. 

Tuo pat metu prie jų priėjo Hildebrandas ir Jonas. Senolis paglos- 
tė savo plikę ir atsikosėjo. Sumišęs jis ištiesė Kristianui kirvį. 

— Pone, mes norėjome Jūsų paklausti... Ar suteiksite mums gar- 
bę... — tada drąsa jį apleido. 

Jonas tęsė mintį: 

— Mes prašome Jūsų išrinkti pirmąjį medį, kurį turėtume nukirsti. 
Galbūt suteiksite mums garbę ir prieš iškeliaudamas kirsite pirma- 
sis 2 

Kristianas čiupo kirvį ir ieškodamas apsižvalgė. Priėjo prie tiesiai 
prieš juos augusios pušies, kuri vieniša stovėjo viduryje tarp žema- 
ūgių krūmynų. Jonas,su Hildebrandu pakvietė kitus ir sekė paskui. 
Kristianas palaukė, kol aplink jį susirinks visa kaimo bendruomenė, 
patikrino, kuria kryptimi turėtų virsti medis, ir stipriais kirčiais talžė 
kamieną, kol garsiai braškėdama pušis atsitrenkė į žemę. 

Naujakuriams džiūgaujant jis iškilmingai perdavė kirvį Hilde- 


brandui. 

— Tegul viešpaties palaiminimas saugo šią žemę ir mūsų darbą, — 
tarė jis. — Joju į Meiseną, kad praneščiau markizui apie mūsų atvyki- 
mą bei netektis kelyje, kad paprašyčiau šiek tiek atsargų. 

- Sėklos būtų neblogai, - pasakė Jonas. - Ir geležis. Mes prarado- 
me per daug įrankių. 

- Žiūrėsime, - atsakė Kristianas. - Jūs žinote, ką daryti. 

— Gerai, pone, - atsakė Hildebrandas ir vėl pasitrynė pliką pa- 


kaušį. 


Tuo metu Lukas pabalnojo širmį. 

— Tu josi su manimi, - trumpai paaiškino Kristianas Martai. 

Ji lėtai priėjo prie didžiulio širmio. Riteris užlipo, laikė eržilą 
įtempęs už vadžių ir raminančiai jį pakalbino. 

— Eikš čia, mano gražuole, - tarė Lukas sukryžiuodamas rankas, 
kad Marta galėtų užlipti. 

Šviesiaplaukis ginklanešys buvo nusivylęs, kad žlugo jo svajonė 
kartu su Marta joti į Meiseną ant vieno arklio. Kita vertus, jį būtų 
labai gluminę tai, kad valandų valandas turėtų merginą priešais save 
balne ir negalėtų leisti pastebėti savo jausmų. Taigi jis pakeitė savo 
nusiminimą įprastinėmis akiplėšiškomis manieromis. 

— Ir vėl kelyje! Bet taip jau yra su šiuo ponu... 

Marta suspindėjo. 

— Dabar aš pamatysiu gražias damas ir kilminguosius riterius. 

Ji nepastebėjo, kad Kristianas nenoromis paviršutiniškai nusišyp- 
sojo, kai Lukas pasipiktino. 

— Cha, o ką tu matai čia? Ne narsų riterį? Ir dar jo ginklanešį! 
Tikrų tikriausią darbštumo pavyzdį! 

Juos pertraukė Greta paduodama Kristianui kažką apvalų, suvy- 
niotą į skarelę. 

— Štai, pone, sūris. Jį laikiau ypatingai progai. Melsiuosi, kad įgy- 
tumėte kunigaikščio palankumą. 

Kol Kristianas dėkojo, našlė vėl nutaisė savo šelmišką bedantę 
šypseną: 

— ...ir mums parvežtumėte keletą naudingų dalykų. 

Martą glumino Kristiano artumas ir jo prisilietimai, bet ji žavėjosi 
pro šalį praskriejančia gamta. Dragas risnojo greitai ir tolygiai. Ne- 
buvo galima pastebėti jokių jo nuovargio pėdsakų. Kai saulė jau buvo 
aukštai danguje, jie pasiekė kaimelį. Kristianas sustojo prie krosnies, 
šalia kurios plušėjo sena moteriškė. Marta įkvėpė nuostabų šviežiai 
iškeptos duonos aromatą. Kiek ilgai jie jos nevalgė? 

— Galėtum mums parduoti vieną kepalą duonos? - paklausė ne- 
pažįstamosios Kristianas ir ištiesė jai mažą monetą. Susirūpinusi mo- 
teris nustebinta pažvelgė aukštyn, tada nusilenkė ir skubiai paėmė 
pinigą. 

— Štai, kilnusis pone, tegul Dievas saugo Jus kelionėje! 

Riteris padavė Martai dar šiltą duoną ir pajojo šiek tiek tolėliau, į 
proskyną, kuri saulės spinduliuose atrodė lyg fėjų karalystė: minkšta 
žolė dengė žemę, šen bei ten švysčiojo laukinės gėlės, visą vietą supo 
beržai mirgančiais lapais. 

— Mes sustosime čia, - paaiškino Kristianas. 

Lukas iš krepšio su maistu paėmė sūrį bei alų ir pavedėjo arklį ga- 
nytis. Tada jie įsitaisė minkštoje žolėje ir išsidalijo šviežią duoną. 

— Labai gardu, - tarė Lukas kramtydamas pilna burna. - Jau bu- 
vau beveik pamiršęs, koks jos skonis. 

Valgydama Marta pro pusiau nuleistas blakstienas stebėjo Kris- 
tianą, kad ištaikytų tinkamiausią momentą užduoti klausimą, kuris 
nedavė jai ramybės visą pusdienį. 

Kai riteris ruošėsi keltis ir joti toliau, ji pagaliau pasiryžo. 

— Mano pone, nubaus mane grafienė, jei negalėsiu išgydyti jos sū- 
naus? 

Ši neduodanti jai ramybės mintis keliaujant iš džiaugsmo virto į. 
drebulį. 

— Neturėtum dėl to nerimauti, - pasakė Kristianas ir draugiškai 
pažvelgė į ją. - Jadvyga yra protinga ir teisinga. Beveik visuose reika- 
luose kunigaikštis jos klauso. 

Mergina pastebėjo nustebimą Kristiano balse. Atsakymas šiek 


tiek nuramino, bet ji vėl norėjo kai ko paklausti. 

— Bet juk moteris privalo tylėti. Nejaugi grafo patarėjai nepyksta, 
kai ji kišasi į reikalus, kuriuos sprendžia tik vyrai? 

Kristianas nepastebimai surimtėjo. 

— Neabejotinai. Bet kol Otas rodo jai neribotą palankumą, jie ne- 


gali šito atvirai demonstruoti. 


Saulė jau buvo peržengusi zenitą, kai jie pagaliau pasiekė Meise- 
ną. Miesto vaizdas užgniaužė Martai kvapą. Lukas neperdėjo. 

Pilį supo plati upė, kurioje blizgėdama atsispindėjo saulė. Viršuje, 
ant didžiulės uolos plynaukštės, puikavosi įspūdingi statiniai ir di- 
džiausia bažnyčia, kokią Marta buvo mačiusi. Bet juos visus pranoko 
milžiniška apvali balta pilis, kuri buvo matoma iš toli. Marta dar nie- 
kada nebuvo regėjusi tokio didelio ir gražaus pilies bokšto. 

Nuo upės iki tvoros, juosiančios pilį, susigrūdę vienas šalia kito 
stovėjo nesuskaičiuojama gausybė namų, kurių dauguma turėjo net 
antrą aukštą. 

Pilį karalius Heinrichas pastatė prieš daugelį metų kaip tvirtovę 
kariuomenės pulkams prieš bohemiečius ir rytų žemes — taip pasa- 
kojo šnekusis Lukas. Vėliau Meisenas tapo vyskupo rezidencija. O 
netrukus buvo paskirtas dar vienas imperatoriaus dvaro grafas, kuris 
rūpinosi pilies apylinkių saugumu. 

Nenuvargę jie pasiekė miestą ir jojo pro tankiai apstatytą amati- 
ninkų gyvenvietę žemutinėje pilies dalyje, kurioje viešpatavo įspū- 
dinga veikla. 

Marta apstulbusi konstatavo, kad namų stogai kyšojo išilgai kelio 
daugelį uolekčių ir buvo laikomi medinių atramų. „Uždengta gat- 
vė, - nusistebėjo ji. Lyjant čia buvo galima vaikščioti sausomis kojo- 
mis, jei kelias nebūtų pilnas šiukšlių. 

Daug vienas per kitą skubančių žmonių, kurie grūdosi bei stum- 
dėsi, jaudinantis garsių balsų ir kvapų mišinys žavėjo Martą. 

— Naminė duona, ką tik kepta naminė duona, - šaukė storas vyras 
ir laikė aukštai iškėlęs dėžę, iš kurios gardžiai kvepėjo - tikrų tikriau- 


sias kontrastas gatvių smarvei. Bet Kristianas nerodė jokio susido- 

mėjimo. Akies krašteliu Marta dar stebėjo, kaip prekiautojai staigiai 
apsisukdavo ir siūlydavo duoną kitiems. 

Puodžiai darbavosi tarp gražiai išdailintų ąsočių ir taurių, kito- 
je pusėje savo prekes dėliojo pynėjai. Maždaug šešerių ar septynerių 
metų mergaitė varėsi priešais save avį, sena moteris atsargiai nešėsi 
pintinę su kiaušiniais, jos dešinėje keletas vyrų juokėsi ir tyčiojosi iš 
ant žemės gulinčio senio, kuris bergždžiai stengėsi atsikelti. Elgeta 
juos užkalbino tokia kalba, kurios Marta nesuprato, ir gavo iš Kris- 
tiano monetą. Du ginkluoti vyrai švilpė pavymui vienai merginai, 
kuri skubėjo pasičiupusi sijoną. Toliau priekyje garsiai plūdosi bran- 
giai apsirengęs vyras su skrybėle, pilna povo plunksnų, ant kurio kaž- 
kas iš viršutinio aukšto išvertė kubilą purvino vandens. 

Kuo aukščiau pilies jie ėjo stačiu keliu, tuo labiau kvapą gniaužė 
nuostabiai po jos kojomis žibančios upės vaizdas. 

Medinių lentų tiltu, pakankamai plačiu, kad tilptų trys raiteliai, 
jojantys vienas šalia kito, jie pasiekė tvirtovę. 

— Mes turime markizui skubią žinią, - pranešė Kristianas sargy- 
bai, kuri parimusi ant savo iečių stovėjo vartuose. Nekeisdami pozi- 
cijos jie juos įleido. 

Pilies kiemas sudarė tokį įspūdį, lyg čia būtų kariuomenės stovyk- 
la. Visur aplink stovėjo, sėdėjo ir bėgiojo apsiginklavę vyrai. 

— Kai pasirūpinsi arkliais, surask Raimundą, Gero ir Richardą, — 
davė riteris nurodymą Lukui ir pamojo Martai. 

— Tuoj eisime į rūmus. 

Marta greitai susitvarkė suglamžytą sijoną ir pirštais suglostė 
plaukus. „Aš atrodysiu čia kaip elgeta“, - mąstė ji liūdnai žvelgdama 
į savo nuogas kojas ir skurdų rūbą. Kai Kristianas pasakė, jog turės jį 
lydėti į Meiseną, ji buvo trumpai nulėkusi prie upelio, kad išskalb- 
tų sudžiūvusį purvą. Dabar drabužis buvo švarus, tačiau nudėvėtas, 
daugelyje vietų taisytas ir iširęs per siūles. 

Bet spūstis ir garsus triukšmas turgaus aikštėje greitai nukreipė jos 
dėmesį kitur. 

Skalbykla, kepykla, pieninė, kalvė... spėliojo ji atskirų pastatų, 


esančių šiapus tvoros, paskirtį. Si pilis buvo maža gyvenvietė, pilna 

žmonių, kurie triukšmingai dirbo savo darbus. Arklininkai aplink 
vedžiojosi arklius, kalvis kalė gabalą geležies, kurią įgudusiais jude- 
siais laikas nuo laiko apsukdavo. Už poros žingsnių du riteriai juok- 
damiesi ragino keletą ginklanešių, kurie stengėsi nuo šarvų nuvalyti 
rūdis. 

Kristianas nebedavė jai laiko toliau pasižvalgyti. Jis dideliais žings- 
niais ėjo pirmyn taip, kad Marta turėjo stengtis, jog spėtų paskui ir 
šurmulyje nepamestų jo iš akių. 

Per pilies kiemą Kristiano link artėjo riteris rudais garbanotais 
plaukais ir juokdamasis jį apkabino. 

— Būk pasveikintas! Jei tu atsivedei čia naujakurius, būsi pirmasis, 
kuriam pavyko tai padaryti šiais metais. 

Kristianas atsakė į garbaniaus apkabinimą. Marta dar niekada ne- 
buvo mačiusi riterio tokio atsipalaidavusio ir taip nuoširdžiai besi- 
juokiančio. 

— Raimundai! Aš jau pasiunčiau Luką tavęs ieškoti, bet tu vėl bu- 
vai daug kartų greitesnis. Koks čia sujudimas? Ruošiamės mūšiui ? 

Raimundas juokdamasis papurtė galvą. 

— Pirmiausia tu! Papasakok, kaip jums sekėsi! 

— Aš čia atvedžiau keturias dešimtis žmonių. Pakeliui mes patyrė- 
me skaudžių netekčių, tačiau tai jau pokalbis prie bokalo alaus, - in- 
formavo Kristianas. - Kaip paskutinėmis savaitėmis sekėsi kova prieš 
hercogą Heinrichą? 

— Kristianas iš Oldenburgo užėmė Bremeną. Miesto gyventojai 
džiūgaudami jį pasveikino, jų neapykanta Braunšvaigiečiui, matyt, 
buvo pasiekusi aukščiausią tašką... O iškart po Velykų Liovė turėjo 
perduoti Haldeslebeną arkivyskupui Vichmanui. Tačiau jis apie tai 
negalvojo, nužygiavo į Bremeną ir susigrąžino jį atgal. Miesto gyven- 
tojai buvo skaudžiai nubausti už tai, kad rėmė Kristianą. 

Raimundas nuleido balsą, tačiau Marta suprato kiekvieną jo 
žodį. 

— Otas nori su kitais savo sąjungininkais susitikti Magdeburge 
pas Vichmaną, kad pasiruoštų kitam smūgiui. O čia atsitiko keletas 
keistų dalykų. Bet tai irgi pokalbis dviese prie bokalo alaus. 

— "Taigi šįvakar. Kaip sekasi tavo jaunajai žmonai? Giminės pratę- 
sėjas jau suplanuotas? 

Raimundas suglumęs pasišaipė. 

— Nebūtų jokio stebuklo... 

— Pasveikink nuo manęs Elizabetą. Turiu eiti pas grafą. Jis gerai 
nusiteikęs? 

Raimundas perkreipė veidą. 

— Sunkus klausimas. Jis kaip tik grįžo iš medžioklės, bet su nedide- 
liu laimikiu. Pasakysiu kitiems, kad tu vėl čia. Pasimatysime vėliau! 

Kristianas dar kartą patapšnojo jam per petį ir nuėjo toliau. 

Staiga Marta pastebėjo, kaip įsitempė jo kūnas. Jis pamojo jai pri- 
eiti. 

— Lik šalia manęs. 

Milžiniškas šviesiaplaukis riteris ledo šaltumo mėlynomis akimis 
ėjo tiesiai link Kristiano. Šis lėtai, tačiau nepastebimai uždėjo ranką 
ant savo kardo dėklo. 

— Atgal iš tamsaus miško, dvasna? 

Milžinas pašaipiai nusijuokė. Tą patį padarė ir trys prabangiai ap- 
sirengę riteriai, stovėję šalia jo. 

— Mes jau tikėjomės, kad tave bus suėdę vilkai. Tačiau jie, matyt, 
nieko iš tavęs nenorėjo. O tas sudžiūvęs daiktas — tai viskas, ką suge- 
bėjai surinkti savo kelionėje? 

Kristianas žengė žingsnį jo link. 

— Randolfai, suteik priežastį tave iškviesti į dvikovą, - pasakė jis 
pakeltu balsu, - arba praleisk. 

Milžinas pasitraukė pusę žingsnio į šoną. 

— Neskubėk, mano vikrusis drauge. Ta valanda jau nebetoli. 'Ta- 
čiau to mes netvarkysime čia pat, pilies kieme... 

— Pragare tu atkentėsi už visas savo nuodėmes, - neapykantos ku- 
pinu balsu atrėžė Kristianas. Jis įsitikino, kad Marta nepaliesta praėjo 
pro riterius, ir nuėjo toliau. 

Martai nugara nubėgo šiurpulys. Ji jautė šviesiaplaukio ir jo paly- 


dovų žvilgsnius, duriančius į nugarą lyg peiliai, kol pagaliau jie įžengė 

į didžiausią pastatą pilies kieme. Kristiano ranka vis dar nejudėdama 


gulėjo ant kardo rankenos. 


Salėje buvo ruošiamasi vakarienei. Tarnaitės ir liokajai tampė suo- 
lus ir ant kaladžių dėjo didžiules medžio plokštes taip, kad iš jų išeitų 
stalai. Dauguma jų buvo apdengiami baltomis staltiesėmis. 

Kristianas paklausė vieno tarno, kur rasti namų valdytoją. Šis ne- 
byliai parodė laiptų pusėn. Jie paėjėjo toliau, kol rado, ko ieškojo. 

— Aš turiu markizui žinią. 

Namų valdytojas, senbernis kerinčiu apsiaustu, apžiūrėjo jį šiek 
tiek niekinančiu žvilgsniu. 

— Tai Jūs, Kristianai. Markizas užsiėmęs. Ar tai nepalauktų iki ry- 
tojaus? 

— Esu tikras, kad mano žinia jį tikrai pradžiugins. Aš atvedžiau 
čia naujakurių. 

Valdytojas pakėlė antakius. 

— Tikrai? Tai pakels jo nuotaiką. Eikite su manimi. 

Kristianas mostelėjo Martai ir jie sekė paskui vyrą, kuris juos vedė 
stačiais laiptais. Prie įėjimo į rūmus valdytojas rankos mostu juos su- 
stabdė. Tada nuėjo pirmyn, kad sėdinčiam priekyje salės kažką pa- 
šnibždėtų. 

Marta išplėstomis akimis apžiūrinėjo kambarį, kuris buvo apšvies- 
tas fakelais ir papuoštas sieniniais kilimais. Ant vieno drožiniais iš- 
gražinto plataus krėslo sėdėjo stiprus vyras, kurio smilkiniai jau buvo 
pražilę. Jame viskas - laikysena, puošni mantija, žvilgsnis ir atstumas, 
kurio visi nuo jo laikėsi - spinduliavo nenusakomą valdžią. 

Šalia jo stovėjo neparikliai žiūrintis vyras retais plaukais, toliau 
stovėjo du sargybiniai, už rašymo stalo, kairėje pusėje, sėdėjo sudžiū- 
vęs vienuolis. Viename mažai apšviestame kampe vos pastebimas 
sėdėjo plikagalvis juodais drabužiais su keista maža barzdele ir neju- 
dėdamas iš vietos, susikaupęs stebėjo įvykius. 

Valdytojas rankos mostu parodė Kristianui žengti į priekį. 

- Palauk čia, - pakuždėjo riteris Martai, paėjėjo porą žingsnių 


pirmyn, atsiklaupė ant kelių ir pagarbiai nulenkė galvą. 

— Jūs turite man gerų naujienų? Kalbėkite! - pareikalavo marki- 
zas tokiu balsu, kuris nuaidėjo per visą patalpą. 

— Turiu, mano pone ir valdove, - atsakė Kristianas. Jo balsas taip 
pat nuskambėjo tvirtai. - Vakar su būriu naujakurių iš Frankonijos 
pasiekėme tą vietą tamsiame miške, kur Jūsų pavedimu jie turi įkurti 
kaimą. Ribos yra pažymėtos, atvykėliai jau pradėjo kirsti medžius. 

Ner iš toliau Marta galėjo pamatyti, kad markizo veide nušvito 
pasitenkinimas. 

— Pasikelkite ir prieikite arčiau, — tarė jis savo griausmingu bal- 
su. - Papasakokite man daugiau! 

Kristianas kalbėjo trumpai. 

— Puikiai įvykdėte savo užduotį. Šiais metais Jūs pirmasis, kuriam 
pavyko į mano žemes atvesti naujakurių. Jūs sąžiningai nusipelnėte 
apkalbėto užmokesčio. 

Jis pamojo Kristianui prieiti arčiau krėslo. Šis padėjo kardą grafui 
po kojomis, atsiklaupė ir sulenkė rankas. Markizas padėjo ant jų savo 
rankas ir iškilmingai tarė: 

— Ašimu Jus į vasalus ir prisiekiu Jums būti teisingu valdovu ir tei- 
sėju bei saugoti Jus ir jūsiškius. Priimkite kaimą, kurį Jūs pats įkūrėte, 
kaip teisėtą turtą ir priverskite jį sužydėti! 

Kristiano balse buvo juntamas lengvas virpulys, kai jis atsakė: 

— Aš imu Jus lordu ir prisiekiu Dievu Jums ištikimai tarnauti, Jus 
ir jūsiškius saugoti kare ir taikoje. 

— Pasikelkite, vasale! 

Abu acsikėlė. Markizas apkabino Kristianą ir pabučiavo, tuo vai- 
nikuodamas ceremoniją. 

Tą pačią akimirką Marta išvydo damą, energingais, bet grakščiais 
žingsniais įėjusią į salę. Ji tuoj pat atkreipė visų dėmesį. 

— Aš teisingai išgirdau? Jau grįžote, Kristianai, ir Jus lydėjo sėk- 
mė:? 

Kristianas žemai nusilenkė. 

— Taip, mano ponia Jadvyga. 

— Priimkite mano sveikinimus! Esu tikra, kad likimas Jums dar 


yra daug paruošęs. 


Pribuvėjos paslaptis 129 


Iš savo ramaus stebėjimo posto Marta negalėjo nuleisti akių nuo 
markizės. Jadvyga iai pasirodė nuostabiai graži. Ji buvo jauna, nors 
nebe visai jaunutė, vilkėjo žibančią raudoną suknią su pasijoniu iš 
tokios baltos medžiagos, kokios Marta dar niekada nebuvo mačiusi. 
Viršutinis rūbas buvo ilgomis rankovėmis, kurios beveik krito ant 
žemės ir buvo apsiūtos auksu. Ji buvo užsijuosusi platų diržą iš to- 
kio pat švelnaus raizginio, kuris buvo labai siaurai apvyniotas aplink 
jos liemenį, o jo galai per klubus surišti į mazgą. Vietoje gobtuvo ar 
juostos, jos plaukai buvo pridengti trapiu šydu, kuris prie pat plaukų 
buvo sutvirtintas auksiniu lankeliu. Po juo buvo matyti gražiai su- 
pinti šviesūs plaukai. 

Jadvyga tarė lyg tarp kitko: 

— Ber ką aš matau? Jūs savaičių savaites neišlipote iš balno, o mano 
vyras nė nepasiūlo Jums išgerti? Otai, mielasis, aš suprantu, kad Jūs 
po šios popietės prastai nusiteikęs, bet mūsų šaunusis riteris čia nie- 
kuo dėtas! 

Marta buvo sužavėta supratingumu ir sumanumu, kai markizė pa- 
darė pastabą Otui jo nesukompromituodama. 

Jadvyga suplojo rankomis. Tarnas priėjo arčiau ir vykdė jos palie- 
pimą atnešti dvi taures vyno. 

— O man - karšto vyno, - pridūrė ji. 

- Žmona, Jūs vėl užbėgote man už akių, - tarė Otas paniurusia 
veido išraiška. - Suteikite mums malonumą ir pavakarieniaukite šį- 
vakar su mumis prie vieno stalo, - mitriai pridūrė jis Kristianui. 

Šis vėl nusilenkė. 

Tarnas atnešė tris kupinas taures. 

— Tuoj pat Jums iš virtuvės atnešiu karšto vyno su prieskoniais. 
Galbūt iš pradžių paimkite šį, - pasakė jis Jadvygai. 

Susimąsčiusi Marta vos nepražiopsojo, kad Kristianas kaip tik 
kalbėjo apie ją. Kažkas ją iš nugaros stumtelėjo ir paragino žengti į 
priekį. 

Marta klupinėdama atsistojo prie Kristiano. Bet besiklaupiant kai 


kas atkreipė jos dėmesį. 

Kaip tik tuo metu tarnas įnešė kitą taurę, kurią perdavė Jadvygai 
nusilenkdamas pagal visą etiketą. 

Marta lyg užburta įsispoksojo į garus, kurie raitydamiesi kilo iš 
taurės. Jos kairįjį smilkinį pervėrė skausmas. Apsvaigusi ji pasisuko 
į Kristianą. 

— Vynas yra užnuodytas. 

Kristianas sparčiai žengė tris žingsnius link Jadvygos, kuri jau lai- 
kė taurę prie burnos, ir atėmė ją iš jos rankų. 

— Kas Jums toptelėjo? - sudundėjo Otas ir sargyba apsupo Kris- 
tianą. Visiškai nesipriešindamas jis išskėstomis rankomis leidosi pri- 
spaudžiamas prie grindų. 

— Atleiskite, mano pone, o labiausiai Jūs, ponia, - pakeldamas 
galvą tiek, kiek buvo įmanoma, tarė jis užspaustu balsu. — Tačiau aš 
jau išmokau klausytis šios merginos nuojautos. Ji istoriją... 

Otas pažvelgė nustebęs. 

— Paleiskite jį, - paliepė jis sargybai, kuri tuoj pat pakluso. Kris- 
tianas vėl pakilo. 

Tuo metu priėjo vienas šuo, kuris tupėjo kambario nuošalėje, ap- 
uostė išpiltą vyną ir pabrukęs uodegą pasitraukė į šoną. Marta pa- 
čiupo ant žemės iškritusią taurę, pauostė ją, pirštu paėmė vieną lašą, 
likusį ant jos sienelių, ir atsargiai paragavo. 

— Nuodai, - tyliai pasakė ji Otui. 

Šis sureagavo iškart. 

— Iš šio kambario nepajudės nė vienas, - griežtai pareikalavo jis, 
atsistojo ir pagriebė savo brangųjį apsiaustą. 

- Jei sučiupsiu kurį nors liežuvaujantį, neteksite liežuvio. Įsidė- 
mėkite tai, - prisakė jis savo išbalusiam tarnui, kuris tuoj pat puolė 
ant žemės ir verkšlendamas užtikrino, kad yra nekaltas. - Virėją taip 
pat. Atsiųskite man' sargybos viršininką. Ir dinkite visi bei laukite, 


kol pakviesiu. Kristianai, likite čia. Jūs ir ši mergina. 


Jadygos SUS 


Kai kiti, kaip liepta, pasišalino iš salės, Otas nekantriai žingsniavo 
pirmyn ir atgal taip, kad jo tamsus rūbas bangavo. Jis nedavė Martai 
ramybės griežtais klausimais taip ją įbaugindamas. Ji negalėjo pasa- 
kyti, kas į taurę įpylė nuodų. 

Giliai kvėpuodamas, markizas vėl atsisėdo atgal. 

— Šį vaiką dažnai aplanko tokios nuojautos? — paklausė jis pykčio 
kupinu balsu. 

— Kelionės metu ji daug kartų įspėjo mus apie pavojų, - atsakė 
Kristianas. Po jo santūria veido išraiška slėpėsi tikra jausmų audra. Jis 
buvo toks laimingas, kad Marta išgelbėjo Jadvygą. Dabar jai pačiai 
buvo grasinama. To jis nenorėjo. 

— Esi aiškiaregė? Ar tu tvirtinsi, kad šią nuojautą siunčia dan- 
gus? - klausinėjo Otas. 

Vis dar klūpėdama prieš jį, Marta nuleido galvą. 

— Atleiskite, didingasis pone. Negaliu to paaiškinti. Tai mane gąs- 
dina. Tačiau aš nesu ragana. Prašau, patikėkite manimi. 

— Tada kalbėk pagaliau: kas norėjo nužudyti mano žmoną? — 
riaumojo jis vėl. | 

— Aš žinau tik viena, kad tai ne tarnas. Jis nieko apie tai nežinojo. 

— Iš kur tu žinai? 

Marta iškėlė rankas. 

— Negaliu šito pasakyti. 

Kristianas matė, kraujagyslė Oto smilkinyje pavojingai pritvinko 


ir jo veidas įgavo tamsiai raudoną spalvą. Sunerimęs jis žengė vieną 

žingsnį Martos link. Tačiau nespėjus paprašyti atleidimo savo globo- 
tinei, į salę įėjo sargybos vadas. Otas jam pamojo, kad prieitų. 

— Jūs neprieštarausite, mano vyre, jei pasiimsiu su savimi mūsų 
garbingo riterio globotinę? - lyg tarp kitko tarė Jadvyga Otui. Jai ne- 
praslydo pro akis išdavikiškai tvyksčiojanti jo kraujagyslė. - Vargšelė 
yra visiškai sutrikusi. Leiskite man su ja pakalbėti. 

Ji nelaukė Oto atsakymo, nuėjo prie durų ir parodė Martai, kad 
sektų jai iš paskos. 


Ant laiptų Jadvyga atsisuko. 

— Tu ką tik išgelbėjai man gyvybę. O Kristianas sako, kad galbūt 
galėtum kuo nors padėti mano mažajam Ditrichui. Bus matyti. Bet 
pirmiausia, — ji su lengva pašaipa pažvelgė žemyn į Martą, - mes kai 
ką padarysime su tavimi. Pagalvok, ką pasakė kunigaikštis - nė žo- 
džio apie šį įvykį! Bent ne kambariuose, kur tiek daug tauškiančių 
moterų. 

Marta nebyliai linktelėjo. 

Jadvyga ją nusivedė į erdvų kambarėlį ir pamojo tarnaitėms, kad 
prieitų. 

- Ši mergina yra ypatingas svečias. Paruoškite jai vonią ir parūpin- 
kite padorius drabužius. Kažką paprasto. Šitą, — ji parodė į varganą 
Martos suknelę, — geriau sudeginkite. Tada atveskite ją pas mane. 

Jadvyga paliko kambarį. 

Kol dvi tarnaitės pylė kibirus karšto vandens, trečioji, buka nosi- 
mi ir strazdanų nusėtu veidu, aikčiodama paruošė kubilą. 

— Kuo tu vardu ir ką čia veiki? - paklausė ji smalsiai apžiūrinėda- 
ma įbaugintą atvykėlę. 

— Aš esu Marta ir priklausau naujakuriams, kurie vakar atvyko į 
tamsųjį mišką. 

— Tai tiesa? - nustebo mergaitė, maždaug tokio pat amžiaus kaip 
Marta. - Tada tu išgyvenai tikrai pavojingą kelionę! Ar jūs sutikore 
laukinių žvėrių ir piktų dvasių? Raganų, velnių ir juodųjų vyrų? Pa- 
pasakok! Aš vardu Zuzana. 

Kumpanosė mergaitė šmėkščiojo tai šen, tai ten, išvertė daug 


skrynių, kraustė medžiagas ir nepaleido Martos iš akiračio. 

— Tai turėjo būti pakankamai varginantis kelias. - Ji pirštų galiu- 
kais iškėlė į viršų susidėvėjusią Martos suknelę. 

— Nesudegink jos, prašau, aš neturiu kitos, - paprašė Marta. — 
Darbui kaime būtų gaila kiekvienos suknelės. 

— Kaip pasakysi, - atsakė Zuzana ir susuko seną suknelę į ryšu- 
lėlį. - O dabar papasakok pagaliau apie piktuosius žvėris ir dvasias. 
Negi tamsiajame miške nebuvo baisu? 

— Pavojingi mums buvo ne laukiniai žvėrys ar demonai, o plėšikai 
ir nusikaltėliai, - atsakė Marta. 

Atrodė, jos atsakymas nuvylė Zuzaną. 

- Jokių vilkų, kurie būtų jus užpuolę? Jokių miško dvasių? O kaip 
su fėjomis, milžinais ir nykštukais? Negi nė vieno nematėte? Tada 
papasakok bent apie plėšikus. Kaip juos nugalėjote? 

Marta lėtai paniro į šiltą vandenį ir jautė, kaip dingsta įtampa. Jai 
atrodė, lyg kartu su purvu nusiplauna visi vargai, baimės ir blogi pri- 
siminimai. 

Ji mielai būtų pasimėgavusi vonia viena pati, ramybėje, ir kai ką 
apmąsčiusi. Per daug visko atsitiko, per daug mįslingi įvykiai rūmuo- 
se. Tačiau ji buvo sukrėsta to, su kokiu aiškumu Kristianas suvokė ir 
įvardijo tai, ko ji pati nenorėjo pripažinti: atrodė, lyg ji būtų aiškiare- 
gė. Painus ir pavojingas reikalas. 

Tačiau Zuzanos plepumas sugrąžino ją į tikrovę. Mergaitė sėdėjo 
prieš kubilą rankomis atsirėmusi į jo kraštus ir padėjusi galvą. 

— Čia kartais būna nuobodu, jei į pilį neatvyksta muzikantai. 

„Ji tikrai neduos man greitu laiku ramybės, - pagalvojo sau Mar- 
ta. - O draugės, kuri padės susiorientuoti šiame svetimame pasauly- 
je, man tikrai prireiks“ 

Taigi ji savo susižavėjusiai klausytojai papasakojo apie kelionę, 
apie užpuolimą ir potvynį, bet praleido savo neįprastus nujautimus. 
Zuzana klausėsi išplėstomis akimis ir pravira burna. 

Marta buvo tikra, kad jos istorijos greitu laiku pasklis tarp tarnų 
ir bus stipriai pagražintos. 

Kita mergaitė skersai kubilo uždėjo medinę lentą ir atnešė duo- 


nos, sūrio, alaus. 

- Štai, tu privalai pasistiprinti. Aiškus ponios įsakymas, - tarė ji. — 
Ką tu tokio padarei, kad pelnei jos malonę? Vonias mes ruošiame tik 
svarbiems svečiams. 

— Nieko ypatingo, - atsakė Marta. - Naujakuriai buvo kunigaikš- 
čio labai laukiami. 

Ji pasiūlė merginoms šiek tiek duonos ir sūrio, tačiau jos atsisakė. 

— Mes galime paimti iš virtuvės, jei tik apsukriai viską vykdome, - 
pasakė Zuzana. — Valgyk, tau to prireiks. Geriau pasakok toliau. Tu- 
rėtumėte būti laimingi, pasprukę nuo plėšikų. 

Tik pradėjusi valgyti Marta suprato, kokia buvo alkana. 

— Nesiilgi savo namų? — paklausė Zuzana ir nedavė laiko jai at- 
sakyti. — Kai čia atvykau, siaubingai ilgėjausi savo namų. Jaučiausi 
tokia vieniša ir ilgėjausi mamos bei savo jaunesniųjų seserų ir bro- 
lių, — pasakojo ji. - Tačiau laikui bėgant pripratau. Tėvas mane visa- 
da mušdavo. O čia aš gaunu pylos tada, kai ką nors padarau ir būnu 
sučiupta. Tai daug geriau. Tik reikėtų pasisaugoti namų rūmų valdy- 
tojo. Ir, žinoma, sargybinių bei riterių. Jei nepavyksta pasislėpti, jie 
tampa labai įkyrūs. 

Vieną akimirką Zuzanos žvilgsnis sustingo ir ji nurijo kartėlį. 
Tada vėl pasisuko į Martą. 

- Taigi būk atidi ir nepamiršk, kad tu niekada nesi viena! 

Priėjo kita tarnaitė ir atnešė apatinius rūbus iš nedažyto lino ir 
našlaičių mėlynumo viršutinį rūbą. Jis buvo paprasto kirpimo, tačiau 
gražesnis nei viskas, ką Marta kada nors turėjo. Ji dar kartą įlindo į 
vandenį, išsitrinko plaukus ir išlipo iš kubilo. 

Švelniai perbraukė naujos suknelės medžiagą ir ją apsirengė. Sau 
atrodė neapsakomai graži. 

— K3aš turiu daryti dabar? - susišukavusi plaukus paklausė ji Zu- 
zanos. 


— Aš pranešiu poniai, kad tu jau pasiruošusi. Eime su manimi. 


Zuzana nusivedė ją laiptais prie kambario ir pabeldė. 
— Pageidaujate dabar kalbėti su mergina, kuri atvyko su riteriu 


Kristianu? 

- Atsiųsk ją vidun. 

Zuzana įstūmė Martą vidun. 

— Palik mus vienas! - rankos mostu Jadvyga leido eiti tarnaitei 
ir puošniai apsirengusioms damoms, kurios kartu su ja buvo kam- 
baryje. Ji vis dar buvo apsirengusi tą gražią raudoną suknią ir sėdėjo 
priešais mažą stalelį, ant kurio buvo prikrauta daug pergamentų. 

„Moteris, kuri gali skaityti“, - nustebo Marta. 

— Prieik arčiau ir papasakok man, kaip tave aplanko nuojauta ir iš 
kur turi tiek daug žinių apie gydymą. 

Jadvygai mostelėjus į vieną iš pagalvių, gulėjusių ant gražiais dro- 
žiniais išpuošto krėslo, Marta atsargiai atsisėdo ir ėmė tyliai pasakoti. 
Ji buvo nusprendusi nieko nepraleisti - nei Vulfharto persekiojimo, 
nei keistų išgyvenimų kelionės metu. Jadvyga buvo protinga. Ji iš 
karto pastebėtų, jei Marta ką nors nuslėptų. 

Markizė atidžiai ją apžiūrinėjo, kartas nuo karto vis ko nors pa- 
klausdavo, tačiau nebuvo galima nuspėti, ką ji mąstė. 

Galiausiai pasakė: 


— Eime pas Ditrichą. 


Jau iš tolo buvo girdėti iš vaikų kambario sklindantis triukšmas, 
kuriame vis pasigirsdavo moters raginimai. 

— Aš esu pirmagimis! — garsiai šaukė septynerių ar aštuonerių 
metų vaikas. Kai jos įžengė į kambarį, jis švaistėsi mediniu kardu. — 
Aš valdysiu šalį! O šį nupeipėlį reikia uždaryti pas vienuolius, jis nie- 
kam tikęs. 

— Bet, jaunasis pone, nedera taip kalbėti, - nedrąsiai kreipėsi į jį 
auklė. 

— Takšt! — berniukas nepastebėjo, kad į kambarį įėjo jo motina, 
ir niekinamai žengė lovos link, kur gulėjo išblyškęs vaikas surištais 
rankų dilbiais. 

Jadvyga nuctvėrė jo ranką. 

— Albrechtai, palik savo brolį ramybėje. Tučtuojau! Kad nebegir- 
dėčiau daugiau tokių žodžių, - ji atėmė iš berniuko medinį kardą ir 


atidavė jį auklei. 

— Tėvas Gregorijus turėtų pasikalbėti su juo apie kilnumą prieš 
silpnuosius ir ligonius. 

Užsispyrusia veido išraiška berniukas leidosi išvedamas. 

— Jis yra paveldėtojas. Tačiau riteriško elgesio dar turėtų pasimo- 
kyti, - pasakė Jadvyga. Ji nusivedė Martą prie kito vaiko lovos. - Di- 
trichas, mano antragimis. Jam ką tik suėjo penkeri. 

Marta atidžiai apžiūrėjo smulkaus veido vaiką, kurio kvėpavimas 
trūkčiojo. 

— Čia yra Marta, mielasis, - švelniu balsu tarė Jadvyga. - Ji įveikė 
tolimą kelionę, kurioje patyrė daug nuotykių. 

Išbalusiame, protingame vaiko veide Marta įžvelgė smalsumą. 

— Kaip riteris? Juk moteris negali patirti nuotykių. - Mažo vaiko 
balsas buvo silpnas ir bejėgis. 

Jadvyga pasižiūrėjo į savo sūnų padrąsinamai. 

— Ne kaip riteris, bet vis tiek jaudinančių. Ji papasakos vėliau, jei 
norėsi. O dabar būk malonus ir atsakyk į jos klausimus. Galbūt ji ga- 
lės išgydyti tavo ligą. 

Ditrichas išplėtė akis. 

— Tu esi fėja? 

"Tačiau greitai jo veide vėl šmėstelėjo nusivylimas. 

— Ne. Fėja nešiotų nuostabią baltą suknią, o ne valstiečių drabu- 
Žius. 

Marta nusišypsojo ir atsisėdo ant lovos krašto. 

— Mėgstate istorijas apie fėjas, kurios išpildo norus? 

Ditrichas linktelėjo ir jį supurtė gilus kosulys. 

— Aš norėčiau būti stiprus riteris. 

— O Jūs nebijote, kad tai gali nepavykti, nes Jūs per dažnai sergate? 

Ditrichas pasuko galvą į šoną ir nebyliai linktelėjo. 

— Taip visi sako, - galiausiai ištarė jis. 

Marta pajuto jo karščiuojančius smilkinius ir paėmė už rankos, 

— Gydytojas ima Jūsų kraują? 

Dirichas linktelėjo. 


— Dažnai tai daro? 

Vėl linktelėjimas. 

„Šitas šundaktaris imdamas kraują nuvarys vaiką į kapus“, - piktai 
pamąstė Marta. Serafina būtų pastačiusi berniuką ant kojų per porą 
dienų. Bet tai ne tik kosulys. Kažkas silpnina jo dvasią. Nesunku su- 
prasti, kas tai galėtų būti. Kodėl jo protinga motina to nemato? 

Ji paėmė berniuko ranką, kad pelnytų visą jo dėmesį. 

— Galbūt Jūsų mama turėtų pasikalbėti su gydytoju, kad jis dau- 
giau nebeimtų kraujo. Aš turiu geresnę priemonę, kuri galėtų Jus iš- 
gydyti. 

Berniukas abejodamas pažvelgė į ją. 

— Daugiau nebeims kraujo? Bet kaip tu tada nugalėsi ligą? 

— Su vaistažolėmis. 

— Fe! Triušių maistas! Tai tik valstiečiams. Jie nesiskaito. 

„Jie duoda jums grūdų, mėsos, vilnos ir beveik viską, ko jums rei- 
kia“, - pagalvojo Marta. Vietoje to ji pasakė: 

— Jei Dievas savo gražiojoje žemėje leidžia augti augalams, jis ti- 
krai apie tai pagalvojo. Ir aš tikiu, kad keletas šių žolelių specialiai 
sukurtos tam, kad tokie jauni ponai kaip Jūs vėl taptumėte sveiki ir 
stiprūs riteriai. 

Mažasis žiūrėjo į ją vis dar skeptiškai. 

— Jūs pažįstate Dragą, Kristiano arklį ? 

Berniuko akys iškart sublizgo. 

— Greičiausias ir gražiausias žirgas visose markizo valdose. Dau- 
gelis norėjo jį turėti, tačiau ant jo nugaros užlipti gali tik Kristianas. 
Net mano tėvas, kuris yra markizas ir didis didvyris, to negalėjo pa- 
daryti! Aš taip pat norėčiau kada nors jodinėti ant tokio arklio! 

— Kelionėje Dragas buvo sužeistas, bet aš jį išgydžiau. Su žole- 
lėmis. Kai Jūs pasijusite geriau, galėsime apžiūrėti jo žaizdas. Lygiai 
taip pat žadu išgydyti ir Jus. 

Berniukas pažvelgė į ją susižavėjęs. 

Marta abi rankas uždėjo ant jo krūtinės ir pirštų galuose pajuto 
nemalonų jausmą, kaip visada, kai prisiliesdavo prie tos kūno vietos, 
kuriai būdavo kažkas negerai. Ji laikė savo šiltas rankas ant lieso kū- 


nelio, kol Ditricho kvėpavimas tapo ramesnis. 

— Aš paruošiu tepalų, kuriais įtrinsiu Jūsų krūtinę, dar Jūs gausite 
ir bitkrėslės sriubos. Tai, žinoma, nebus taip skanu kaip medaus py- 
ragas, tačiau Jums greitai pagerės. 

Marta pasilenkė prie Ditricho ir sąmoksliškai pakuždėjo: 

— Kaip manote, jei pakalbėčiau su virėju, kad šen bei ten į Jūsų 
vaistus įdėtų medaus, gertumėte juos drąsiau? 

Ditrichas vieną akimirką pasvarstė ir linktelėjo. 

— Gerai. Taigi sutarta. Ir pagalvokite apie tai, jog tikras riteris lai- 
kosi savo žodžio! 

Ditrichas nusiminęs atsisuko į ją. 

— Aš ne riteris ir niekada juo netapsiu. 

— Dažnai brolis Jums sako tokius dalykus? 

Berniukas linktelėjo. 

-— Jis yra pirmagimis ir vieną dieną taps žemių valdytoju. Iš manęs 
neišeis tikras riteris. Visi taip galvoja. Todėl greitai turėsiu keliauti į 
vienuolyną. Aš ten nenoriu. O tėvas... gėdijasi manęs. 

— Kas taip sako? Albrechtas? 

Ditrichas vėl linktelėjo. 

— O Jūs galvojate, kad negalite apie tai pasikalbėti su savo moti- 
na? 

- Kilmingas vyras juk negali prašyti moters pagalbos! 

Marta rūpestingai nuslėpė šypseną. 

— Manau, kad jei esi penkerių, tai galima. Žinote, ką aš dar ma- 
nau? 

Į ją vėl atsisuko smulkus veidukas, tik šįkart kupinas smalsumo ir 
lūkesčių. 

— Jūs turite narsaus riterio bruožų. 

— Iš kur tai žinai? 

— Tiesiog žinau. Jūs suteiksite savo tėvui garbę. Tačiau pirmiausia 
privalome pasirūpinti, kad atgautumėte jėgas. Dabar aš pakalbėsiu 
apie tai su Jūsų motina bei virtuvės meistru ir grįšiu atgal. Sutarta? 


— Sutarta. 


Stovėdama tarpduryje sukryžiavusi rankas Jadvyga atidžiai stebė- 


jo šią sceną. 

— Kątu ketini daryti? — paklausė ji, trumpam nuėjusi iki Ditricho 
lovos ir paglosčiusi jo plaukus. 

— Dažnai jam užeina traukuliai? - paklausė Marta. 

Jadvyga nebyliai linktelėjo. Nuovargis jos akyse virto rūpesčiu, ta- 
čiau tai galėjo pastebėti tik atidus stebėtojas. 

— Kada tai nutinka? Kai jis karščiuoja ar tiesiog iš giedro dan- 
gaus? 

— Kai karščiuoja. Jau kalbama, kad jis yra apsėstas. Negaliu tuo 
patikėti. 

Martai palengvėjo, bet kartu ji sutriko dėl gydytojo negabumo. 

— Šie traukuliai yra pavojingi, ypač jei ilgai tęsiasi, — pasakė ji ir 
nusibraukė atgal plaukus. - Tačiau jie kyla dėl karščiavimo, o ne dėl 
demonų. Duokite jam vyno ir alpinijos aviečių sirupe, numušančių 
karštį, ir bitkrėslės nuo kosulio. Žmonėms virtuvėje aš parodysiu, 
kaip tai turi būti ruošiama. 

— Esi tikra, vaike? Tada tave atsiuntė pats dangus, - ištarė Jadvyga 
su palengvėjimu. | 

Jos slapčiausias ir labiausiai slegiantis rūpestis buvo tas, kad sū- 
naus liga ją taip nubausti norėjo Dievas už tai, kad pasinaudojo savo 
senelės patarimu ir neatstūmė Oto tomis dienomis, kuriomis bažny- 
čia uždraudė aistros protrūkius. Sakoma, kad dėl to trečiadieniais, 
penktadieniais ir sekmadieniais pagimdyti vaikai būna išsigimę arba 
apsėsti. Ber Eilika tvirtino, kad tai tik išmonė bažnyčios tarnų, kurie 
buvo prieš visus geidulius. 

— Mes privalome padaryti viską, kad sustiprintume jo jėgas, - tęsė 
Marta. - Daugiau jokio kraujo leidimo, daug gryno oro ir saulės, kai 
karštis nuslūgs. Galbūt tarp ilgai tarnaujančių riterių yra ištikimas 


draugas, kuris tuo pasirūpins? Arba žvalus ginklanešys? 


Marta, Zuzanos lydima, nuėjo į virtuvę, kad paruoštų Ditrichui 
vaistų. Jos nuostabai ši virtuvė nebuvo kaip įprasta medinis statinys, 
kuris dėl gaisro pavojaus stovėjo atokiau nuo kitų pastatų. Tai buvo 
akmeninis skliautas pilies rūsyje. Pilnoje dūmų ir karščio patalpo- 


je dešimtys prakaituotų žmonių buvo užsiėmę daržovių pjaustymu, 

paukščių pešimu, žuvų išdarinėjimu ir mėsos ruošimu ant atviros 
ugnies. 

Zuzana nuvedė ją pas virtuvės meistrą, liesą vyrą, kurio lieknumas 
prieštaravo jo profesijai. Jis kaip tik bėrė prieskonius į padažą, tuo pa- 
čiu akies krašteliu stebėjo virtuvę ir į visas puses svaidė nurodymus. 

— Ko norite? - suburbėjo jis merginai toliau maišydamas savo ža- 
liąjį padažą. 

Zuzana persakė Jadvygos pavedimus. 

Virtuvės meistras pavartė akis. 

— Tai būtina dabar, kai turiu paruošti maistą dviems šimtams 
žmonių? 

Marta norėjo atsakyti, bet jis numojo. 

— Daryk, tik, mergaite, jei mažajam pagerės, būsiu patenkintas. 
Būtų gaila, jei berniukas neatsistotų ant kojų. Ei, tu ten! - jis atsisuko 
ir pamojo vienam vaikinui prieiti. 

— Paduok šitom dviem to, ko reikės, girdi? 

Virtuvės meistras mirktelėjo Martai, tada vėl nutaisė paniurusią 


veido išraišką ir susikaupė gamindamas padažą. 


Marta paprašė Ditrichui paruošti vištienos sultinio, papasakojo 
Zuzanai apie Ditricho vaistų sudėtį ir parodė, kaip juos paruošti. Kai 
pirmasis gėrimas buvo paruoštas, perkošė plikytus čiobrelius, įdėjo 
medaus ir pripildytą indą padavė tarnaitei. | 

— Paimk tai ir nunešk Ditrichui. Turi jį išgerti, kol dar šiltas. Aš 
padarysiu likusį ir tuoj ateisiu. 

Zuzana paėmė mažą krepšelį, susidėjo viską, kas jau buvo paruoš- 
ta, ir nuėjo viršun atsargiai laikydama rankose indą. 

Marta paruošė atsikosėjimą lengvinantį tepalą ir supylė jį į mažą 
puodelį, mandagiai atsisveikino su virtuvės meistru ir nuėjo į Ditri- 
cho kambarį. 

Ant laiptų ji sutiko prašmatniai atrodantį vyresnio amžiaus vyrą 
brangiu apsiaustu. Pasitraukė, kad jį praleistų, ir nuleido akis. Bet ne- 


pažįstamasis jau buvo nutvėręs už rankos ir tvirtai ją laikė. 

— O, naujas veidas, - linksmas, lengvai svyruodamas nustebo ir ją 
apžiūrinėjo. Nuo jo dvelkė vynu. 

Marta sulaikė nuleistą žvilgsnį ir norėjo apsisukti atgal, bet vyras 
ją stumtelėjo prie savęs. 

— Tu esi gražus vaikas, žinai tai? - pasakė jis gundančiai šypso- 
damasis, paplekšnojo per skruostą ir pasukiojo galvą, kad galėtų ją 
apžiūrėti iš visų pusių. 

— Eikš su manimi, — tarė jis tada ir nusitempė paskui nekreipda- 
mas dėmesio į jos sumišimą. 

Laiptų gale įstūmė ją į siaurą koridorių ir pabučiavo. 

— Ramiai, tu, kvailas daikte, - sušnypštė didikas. - Arba liepsiu 
tave nubausti. Tu privalai man paklusti! 

Visu savo svoriu jis prispaudė Martą prie sienos, o jo rankos slydo 
merginos liemeniu ir krūtine. 

Marta išsigandusi sudejavo. Ji bandė nusukti galvą ir šaukti. 

— Kas čia vyksta? 

Su palengvėjimu, bet kartu ir susigėdusi Marta atpažino Kristia- 
ną, kuris nebuvo kaip visada ramus, o priešingai — vos tramdė savo 
pyktį. 

Nepažįstamasis akivaizdžiai supyko. 

— Tai ne Jūsų reikalas, Kristianai! Ji privalo paklusti. Jei šią mažą 
kekšelę šiąnakt noriu turėti savo lovoje, ji privalo eiti su manimi! 

Kristianas žengė žingsnį jo link. 

— Ji jokia paleistuvė, o markizės viešnia ir mano globotinė. Tokios 
rūšies paklusnumo ji Jums neskolinga, grafe Hermanai! 

Kristianas skubiai patraukė Martą už savęs. 

— Markizė reikalauja pamatyti merginą, - šaltai pasakė jis ir davė 
ženklą kaip įmanoma greičiau dingti. 

Martai nereikėjo kartoti antrą kartą. Bėgdama laiptais ji išgirdo, 
kaip grafas iškošė pro sukąstus dantis: 


- Jūs to pasigailėsite, Kristianai! 


„Ai J 


Marta užlipo į kambarį drebančiomis kojomis. Ji nusiramino 
tada, kai stipriai kvepiančiais čiobreliais ir vaistine plaute rūpestingai 
trynė Ditricho krūtinę, kaklą ir nugarą. Neilgai truko, kol berniukas 
tolygiai kvėpuodamas užmigo. 

Su palengvėjimu griebė Zuzana jai už rankos ir nusivedė prie vie- 
no iš apatinių stalelių salėje, kur prasidėjo pietūs. Jaunos mergaitės ir 
moterys buvo sukišusios galvas į vieną krūvą ir garsiai prunkštė. 

— Čia Marta. Pasislinkite šiek tiek, kad atsirastų jai vietos, - pa- 
sakė Zuzana ir įlindo tarp kitų. — Įsivaizduokite, ji savaičių savaites 
keliavo per tamsųjį mišką ir turėjo apsiginti nuo viso būrio plėšikų! 

Kitos atrodė truputį nustebusios ir abejojančios tuo, kad Zuzana 
suteikė joms galimybę išklausyti jos pačios dramatiškai išreikštą ke- 
lionės versiją. 

Jų stalas dar nebuvo padengtas. Todėl Marta apsižvalgė milžiniš- 
koje salėje, apšviestoje fakelų ir žvakių. 

Viršuje, prie aukšto stalo, šalia Oto sėdėjo Kristianas, kaip sve- 
čias, Jadvyga, vienas dvasiškis ir keletas prašmatniai apsirengusių 
vyrų. Tarnai jiems pjaustė mėsą nuo kepto paršelio ir siūlė iešmus su 
kepta paukštiena. 

Lukas padėjo Kristianui ir buvo susirūpinęs, kad niekas nenu- 
stumtų jo į šalį. Vis dėlto jam pavyko pasitaikius progai pažvelgti į 
Martą ir slaptais gestais pasakyti komplimentą dėl jos suknelės, kai ji 
pagaliau sugavo jo žvilgsnį. Rozalinda jau buvo su juo pasisveikinusi 


ir leidusi suprasti, kad dar šiandien vakare jo lauks. Jam pietūs nėjo 

taip greitai, kaip norėjo. Bet taip pat stipriai jį kankino mintis, kaip 
Otas ir Jadvyga apdovanos Martą. 

Ant stalo, prie kurio sėdėjo merginos, galiausiai buvo atneštas di- 
delis dubuo su sorų koše, padėklai su sūdyta žuvimi, duona ir sviestu. 
Marta vaišinosi, bet jos žvilgsnis vis dar klajojo. Viskas jai atrodė kaip 
sapne - didelė salė, jos nauja suknelė, daug žmonių. Vos prieš pusdie- 
nį toks puošnumas būtų ją apakinęs. Tačiau kai kas, ką ji šiandien pa- 
tyrė, privertė susimąstyti, ar tik mirtinos intrigos ir nesantaika nebus 
gyvenimo čia kaina. 

Kodėl kažkas norėjo nužudyti Jadvygą? Ar Kristianas dabar turė- 
jo bijoti pilies grafo keršto? 

Ji džiaugėsi, kad išsisuko iš tokios baisios padėties. Tačiau niekada 
nenorėjo būti kalta dėl to, jog jis pateko į pavojų. 

Priekyje Marta pamatė prie stalo sėdintį Raimundą, tą riterį, kuris 
taip džiaugsmingai pasveikino Kristianą. Dešine ranka jis mosikavo 
vištos koja, o kaire buvo apglėbęs šalia jo sėdinčią jauną moterį, kuri 
kaip tik sakė jam kažką nutaisiusi šelmišką veido išraišką. Visi, sėdin- 
tys už stalo - dauguma riterių ir kelios moterys — visa gerkle juokėsi 
ir kilnojo taures. Jie gėrė į Kristiano sveikatą, kuris vos pastebimai 
pakeldavo savo taurę ir atsakydavo jiems. 

Prie aukštojo stalo viešpatavo paslaptinga tyla, kuri neliko nepa- 
stebėta Martos. Ji matė, kad Otas įnirtingai apžiūrinėjo kiekvieną 
patiekalą ir liepė ragauti Jadvygos vyną. Pati Jadvyga beveik nieko 
nevalgė ir atrodė, kad jai reikia daug pastangų, norint nuryti bent 
keletą kąsnių. 

Priešais Raimundo stalą Marta pastebėjo tą patį milžiną krentan- 
čiais į akis šviesiais plaukais, su kuriuo susikivirčijo Kristianas tik at- 
vykęs į gyvenvietę. 

— Kas jis toks? - paklausė Zuzanos ir atsargiai parodė į tą pusę. 

— Tas didelis? Randolfas. Būk su juo atsargi, bent kol esi čia su 
Kristianu, - sušnypštė Zuzana. 

— Kodėl? 

— Jis yra stipriausias ir įtakingiausias markizo vasalas, pavojingas 


ir žiaurus. Randolfas ir Kristianas yra priešai. Kiekvienas čia laukia 

dienos, kada Kristianas turės galimybę iškviesti jį į dvikovą dėl gyvy- 
bės ir mirties. 

— Bet kodėl? - išsigandusi paklausė Marta. 

— Randolfas kilęs iš senos, turtingos šeimos. Jis ir jo draugai ne- 
gerbia ir nekenčia riterių, neturinčių kilmingo kraujo. Apie Kristia- 
no kilmę niekas nieko nežino. Vieną dieną jis staiga pasirodė ir pra- 
dėjo mokytis būti ginklanešiu. Buvo šnabždamasi, kad jis yra Oto 
pavainikis. Bet jei manęs klausi — tai greičiau jo tėvo Konrado. Nes 
jis pasiūlė priimti Kristianą ginklanešiu. Dar didesnė negarbė buvo 
Randoltui, kai Kristianas jį nugalėjo turnyre. Anksčiau to dar niekas 
nebuvo padaręs! Iš pradžių visi galvojo, kad Kristianui kovoje tiesiog 
pasisekė. Tačiau kitą kartą jis vėl nugalėjo Randolfą. Šiek tiek vėliau 
Randolfas ėmė merginti Luitgardą, merginą, kurią mylėjo Kristia- 
nas. 

Prieš kalbėdama toliau, Zuzana greitai čiupo paskutinį gabalėlį 
žuvies. 

— Tėvas įsakė jai tekėti už Randolfo. Jis - galingas vyras. Prieš jį 
Kristianas neturėjo jokių šansų, neturėjo pinigų tinkamai apsigin- 
kluoti ir išlaikyti ginklanešį, buvo tik tarnautojas. 

— Tarnautojas? - suglumusi paklausė Marta. 

— Joks kilmingasis, o greičiau tarnas, - su nekantrumu paaiškino 
Zuzana. - Už tokio kilmingoji tikrai netekėtų, lygiai kaip ir joks ri- 
teris nevestų tarnaitės. Taigi Luitgarda pakluso. 

— Prieš savo norą, - kramtydama pilna burna papildė šalia-Zu- 
zanos sėdinti jauna moteris. - Tėvas norėjo išsiųsti ją į vienuolyną 
tuo atveju, jei nepaklus jo valiai. O kuri mergina gali sau išsirinkti 
jaunikį?! 

Martą nupurtė vien įsivaizdavus, ką reiškia būti paguldytai į vieną 
lovą su tuo milžinu baisiais veido bruožais. Lyg perskaitęs jos mintis, 
Randolfas ieškančiu žvilgsniu lėtai pasisuko į jos pusę, įsmeigė savo 
akis į josios ir piktai išsišiepė. 

— Nežiūrėk ten, - sušnabždėjo Zuzana. - Nuo jo tavęs niekas ne- 
apgins! Net bebaimis Kristianas, kuris negalės visada būti šalia. 

Marta staiga panoro būti toli nuo čia. 


— Arjis dar žiūri? — tyliai paklausė vos judindama lūpas. 

— Gali vėl įkvėpti oro. Jis užsiėmęs savo kompanionais, - tarė Zu- 
zana. 

— O Luitgarda? Kodėl ji nesėdi šalia? - panoro sužinoti Marta. 

— Nė vienos minutės nebuvo su juo laiminga. Dažnai ją mušda- 
vo ir įkalindavo. Kartais jos riksmus girdėdavo pusė pilies, - pranešė 
jauna moteris. - Kristianas kraustėsi iš proto, iš skausmo ir įtūžio 
norėjo iškviesti Randolfą į dvikovą. Bet markizas dvikovą uždraudė 
grasindamas griežtomis bausmėmis. Otas gerai žinojo, kad gyvas tur- 
nyro aikštę paliks tik vienas iš jųdviejų. Jo riteriai privalėjo kovoti su 
jų priešais, o ne vienas su kitu, reikalavo jis. O tai suteikė Randolfui 
teisę mušti savo žmoną. Tam neįmanoma paprieštarauti. 

Zuzana nubraukė peilį į duonos riekę ir tęsė savo pasakojimą. 

— Praėjus vos porai savaičių po vestuvių ji buvo rasta negyva palei 
tvorą. Atsitiko nelaimė, tačiau kiekvienas iš mūsų yra tikras, kad ji 
pati nušoko. Kristianas vis dar jos gedi. 

Marta sudrebėjo. Savižudybė buvo pati baisiausia nuodėmė ir at- 
nešdavo amžinąjį prakeiksmą. Gyvenimas kartu su Randolfu turėjo 
būti blogiau nei pragaras. 

„Tai paaiškina Kristiano liūdesį“, - kabindama košę mąstė ji ku- 
pina gailesčio. 

Staiga vėl pajuto, kaip pasišiaušė jos sprando plaukeliai. Ją apėmė 
jausmas, kad kažkas netoli ją stebi. Bet šįkart jau galėjo nustatyti, kas 
tai buvo ir iš kurios pusės. 


Kai markizas ir Jadvyga paliko salę, joje pasiliko tik keli uolūs gir- 
tuokliai prie riterių stalų. 

Martą apėmė nuovargis. Ji sekė paskui merginą, kad ši parodytų, 
kur ji miegos. 

— Aš turiu dar kai ką padaryti, bet, jei nori, gali čia susitvarkyti ir 
atsigulti pailsėti, - pasakė nauja jos draugė. 

Marta pasižiūrėjo, ką reikia padaryti, ir nutarė dar kartą nueiti į 
pilies kiemą ir pasimėgauti tyru nakties oru. Po tiek naktų, praleis- 
tų po atviru dangumi, oras dūmų pilnoje pilyje pasirodė tvankus ir 
slegiantis. Iš tvartų aidėjo žvengimas, o aplink — tylūs balsai. Kieme 


slankiojo daug ginkluotų vyrų, todėl Marta mieliau grįžo atgal. 

Ant laiptų ją staiga apėmė stipri pavojaus nuojauta. Ji apsigręžė. 
Visai šalia jos praskriejo ranka su peiliu, garsiai perbraukė sieną ir 
dūrė antrą kartą. Ašmenys žaibiškai perdrėskė jos suknelės rankovę. 

Marta pritūpė ir rėkdama pasileido bėgti per kiemą. 

— Koks čia triukšmas naktį? — griežtai sušuko sargybinis, kuris 
priėjo prie jos su kardu rankoje. 

— Kažkas norėjo mane nužudyti, - sulaikiusi kvapą išlemeno 
Marta. 

Greitai pribėgo dar keletas vyrų, tarp jų ir Kristianas, kuris nuste- 
bo sužinojęs susibūrimo priežastį. Jis pamatė ilgą įpjovą, kurią peilis 
paliko Martos suknelėje. 

— Aš tuo pasirūpinsiu, - pasakė jis sargybiniui ir patraukė mergi- 
ną šalia savęs. 

“ Susirūpinusia veido išraiška jis ėmė kalbėti. 

— Regis, tu šiandien įsigijai stiprų priešą, — pasakė jis ir pasišaukė 
arklininką, kuris ėjo pro juos. | 

- Pakviesk Raimundą, Richardą ir Gerą! Pasakyk jiems, kad Kris- 
tianui reikia jų pagalbos. Paskubėk! 

Vaikinas nuskubėjo. Po kurio laiko atėjo Raimundas ir dar du jau- 
ni riteriai, kurių Marta nepažinojo ir kurie pagal išvaizdą turėjo būti 
broliai arba pusbroliai. 

Kristianas trumpai papasakojo, kas atsitiko. 

— Prie kambarėlio pastatykite sargybą. Aš dar bandysiu patekti 
pas grafą. O tu, - jis atsisuko į Martą, - pasistenk užmigti. Mano 


draugai tave apsaugos. 


Kristianas užlipo laiptais viršun, į Oto ir Jadvygos kambarius. 

— Pranešk, kad čia su skubiomis naujienomis laukia Kristianas, — 
prie durų pasakė jis tarnui. - Paklausk, ar jie šiandien dar galėtų 
mane priimti! 

Neilgai laukęs, jis buvo įleistas. 

Otas ir Jadvyga dar nebuvo nuėję miegoti. Jadvyga atrodė išbalusi 
ir rimta. O visada spinduliuojančio jėga markizo Oto tokio išsekusio 


pats Kristianas nebuvo matęs, net po išsargautų naktų mūšiuose. 

Otas nekantriai palinko į priekį. 

— Ką nors sužinojote? Kalbėkite, - pareikalavo jis. 

Kristianas nusilenkė ir pradėjo pasakoti apie Martos užpuolimą. 
Jam bekalbant, Oto veidas dar labiau apniuko. 

— Noriu pamatyti tą merginą, - šiurkščiai įsakė markizas. 

— Jei ji matė veidus, atpažins žudiką. 

- Ji nieko nežino, ilgai su ja kalbėjausi, - paprieštaravo Jadvyga. — 
Ji yra pavojuje tol, kol mes ją čia laikome. 

— Ką man reiškia valstiečių mergaitės gyvenimas prieš mano žmo- 
nos? - pašėlo Otas. 

Jadvyga taip pat pakėlė balsą. 

— Ji yra našlaitė ir užsitarnavo mūsų globą. Surasti tą, kuris į gėri- 
mą įmaišė nuodų, greičiau yra sargybos darbas. 

"Tada ji draugiškesniu tonu tęsė: 

— Mes jai įsipareigoję ir dėl kitos priežasties. Ji moka gydyti ir 
rūpinasi Ditrichu. Mielai ją pasilaikyčiau čia. Bet geriausia būtų, jei 
kartu su Kristianu grįžtų į savo kaimą. Ten turėtų būti saugi. 

— Kokia čia nesąmonė, žmona? - užsiplieskė Otas. - Aš išleidžiu 
didžiules sumas brangiausiems gydytojams ir chirurgams, o tu ma- 
nai, kad šis vaikas galėtų žinoti daugiau nei mokyti vyrai ? 

- Ji yra užaugusi pas daug išmanančią protingą moterį ir žino- 
jo daugiau nei Jūsų astrologas, mano vyre. Jis sėdėjo šalia, kai tarnas 
padavė man nuodus, ir nieko nepastebėjo. Negi neturėjo to perskai- 
tyti iš žvaigždžių? Suraskite žudiką ir tada mes galėsime pasiimti ją į 
Burgbergą, kur mums padarys dar ne vieną paslaugą. 

Otas įsiterpė. 

— Ašir vienaip, ir kitaip mąsčiau, kas galėtų kėsintis į tavo gyvybę. 
Tas, kuris valdo, visada turi priešų. Bet kodėl ne aš, kodėl būtent tu? 

Nusiminęs jis paėmė jai už rankos. 

Jadvyga susimąsčiusi atsakė: 

— Liovė būtų nužiūrėjęs tave, o ne mane. Bet jis turi daug didesnių 
priešų nei mes. Todėl tai turėtų būti kažkas iš mūsų aplinkos. Yra pa- 
kankamai žmonių, manančių, kad aš turėčiau labiau rūpintis namais 


nei politiniais klausimais. 


148 SABINE EBERT 


Kristianas, kuris tą akimirką buvo pamirštas, žengė žingsnį pir- 
myn ir priklaupė prieš Jadvygą. 

— Leiskite man Jums tarnauti, ponia. Mano draugai yra Jums to- 
kie pat ištikimi kaip ir aš. Paaukosime savo gyvybes, kad tik Jus išgel- 
bėtume. 

Jadvyga vos matomai nusišypsojo. Iš to Kristianas negalėjo nu- 
spręsti, ar ją pralinksmino, ar sujaudino. 

— Taip skubate mirti, mano drauge? Žinau, kad Jūs ir Jūsų draugai 
laikomi drąsiausiais tarp jaunųjų riterių. Dėkoju už šį pasiūlymą. 

Otas pasiryžo. 

— Kristianai, tuoj pat iškeliaukite ir tylomis nuveskite merginą 
ten, kur ji bus saugi, kaip pasiūlė mano žmona. Rytoj duosiu Jums ke- 
letą slaptų pavedimų. Tada vykite pas savo valstiečius, kad jie judėtų 
į priekį kirsdami medžius. To mes tikrai neturėtume pamiršti. Jūsų 
draugai perims mano žmonos apsaugą. Jus pamatysiu per kitą jauna- 
tį, apsiginklavusį ir pasiruošusį žygiui. Tokiam laikui Jūs išleidžiamas 
atostogų. Bet negrįžkite atgal neišsiaiškinęs, ar merginai dar kas nors 
dingtelėjo. Darykite, ką privalote, kad ji ką nors atrastų! 

Nekantriu rankos mostu jis parodė, kad Kristianas gali eiti. Šis 


atsikėlė, nusilenkė ir paliko kambarį. 


Riteriui išėjus, Otas priėjo prie Jadvygos ir prisitraukė ją taip stip- 
riai, kad net skaudėjo. 

— Aš neištverčiau, jei tavęs netekčiau, - prislėgtu balsu tarė jis. 

Nustebusi ir sukrėsta ji padėjo galvą ant jo peties. Dar niekada 
nebuvo girdėjusi tokių žodžių iš jo lūpų. Galiausiai ji pakėlė galvą. 

— Galbūt tai tik mano rūpestis. Gal jų taikinys buvai tu. 

Otas tylėjo ir laikė ją suspaudęs. Tada užkėlė ant lovos ir nubėrė 
jos veidą bučiniais. | 

Otas visada buvo nekantrus meilužis, kuris stipria, skubia aistra 
ieškodavo pasitenkinimo. Bet šią naktį jis vėl ir vėl apkabindavo savo 
žmoną, ją mylavo taip, lyg laikytų savo glėbyje paskutinį kartą. Tada 
Jadvyga suprato, kad būtent to jis ir bijojo. 


Saugi Kiėsio 


— Visur ramu? - Kristianas tyliai paklausė Raimundo, kuris buvo 
pastatęs sargybą prie to kambario durų, kur miegojo Marta ir tarnai- 
tė. 

— Ramu, - patvirtino Raimundas. 

Jis uždėjo savo dešinę draugui ant peties ir pažvelgė į jį. 

— Ką žadi daryti? 

— Nugabensiu ją ten, kur bus saugu. Poryt iškeliausiu ir grįšiu at- 
gal per kitą jaunatį. Visą tą laiką būkite budrūs! 

Jis dar labiau prislopino savo balsą: 

— Ir nepastebimai, bet rūpestingai saugokite Jadvygą! 

Raimundas giliai įkvėpė. 

— Suprantu. "Tai kažkaip susiję su paskalomis. 

Kristianas vieną minutę pasiklausė, tada atsargiai šiek tiek pravėrė 
duris ir tyliai pašaukė Martą tikėdamasis, kad ji dar nemiega. Jis spėjo 
teisingai. Mergina iškart atsikėlė. Jis sušnibždėjo: 

— Eikš, mes iškeliaujame. 

Marta šmurkštelėjo į suknelę ir pasičiupo savo pintinę. 

Kristianas paprašė Raimundo parūpinti apsiaustą ir aulinius ba- 
tus, kokius nešiojo ginklanešiai. Jis dingo ir netrukus atnešė tai, ko 
buvo paprašyta. 

— Apsigobk šituo ir užsidėk kepurę, - pareikalavo Kristianas Mar- 
tos. Ji suprato ir užsikišo savo ilgus plaukus po kepure, kurią taip pat 


atnešė Raimundas. Tada įsispyrė į aulinius, kurie buvo per dideli. 

Eidama ji trumpai atsisuko į garbanių ir droviai šypsodamasi jam 
padėkojo. 

— Tegul Lukas netinginiauja, kol aš būsiu kelionėje. Tegul lanko 
kovos pamokas, kol prakaitas tekės upeliais, - dar pridūrė savo drau- 
gui Kristianas. 

Šis pasišaipė: 


— Su malonumu. 


Marta su Kristianu ėjo per nakties tamsoje paskendusį kiemą. Prie 
vartų riteris tyliai pakalbėjo su sargybiniais, kurie juos išleido pro ne- 
didelius vartelius. 

Beveik be garso Kristianas vedėsi Martą nuošaliomis gatvelėmis, 
jie dažnai stabtelėdavo, kad nebūtų pamatyti nei elgetų, nei patru- 
liuojančios naktinės sargybos. Marta ėjo basomis, milžiniškus auli- 
nius ji nusiavė ir nešėsi rankoje. Dabar suprato, kodėl riteris šįkart 
iškeliavo be arklio. Kanopų bildėjimas būtų juos išdavęs. 

Aplinkkeliais perėję visą miestą, jie pagaliau pasiekė nuošalią, 
skurdžią gatvelę, šiek tiek nutolusią nuo Burgbergo. Kristianas su- 
stojo prie mažos trobelės ir keturis kartus trumpai pabeldė į duris. 

Neilgai truko, kol durys atsivėrė. Labai sena moteriškė baltais su- 
sivėlusiais plaukais, pilnais šiaudų, stovėjo prie durų rankose laikyda- 
ma deglą. Tikriausiai miegojo. Ji apžiūrėjo abu lankytojus ir įsileido 
vidun. 

— Sėskis, mano sūnau, - pasakė senoji ir pakurstė židinį. 

Neslėpdama smalsumo, apžiūrėjo Martą. 

— Turi kokių nors sunkumų, mergaite? 

Kristianas atsakė už ją: 

— Ar galėtų kuriam laikui pasilikti pas tave? 

Senoji linktelėjo. 

— Gerai. Tu čia saugi, - tarė riteris Martai. Jo tamsios užuojautos 
kupinos akys buvo nukreiptos į ją. 

— Bet turi sutelkti visas savo jėgas. Mes turime išsiaiškinti, kas sly- 
pi už tų pasikėsinimų. 


Jis kreipėsi į senolę. 

— Jozefa, mums reikia tavo pagalbos. Tu gali padėti suvokti tuos 
dalykus, kuriuos ji pastebėjo nesąmoningai. 

Jis trumpai papasakojo dienos įvykius. Senoji tylėdama klausėsi, o 
vėliau kartu su Kristianu klausinėjo merginos apie kiekvieną mažy- 
tę deralę, kurios jai krito į akis, kai ji spėjo, kad Jadvygos taurėje yra 
nuodai. 

Marta užmerkė pavargusias akis ir atmintyje dar kartą iškilo tas 
vaizdas: šalia markizo stovėjo labai liesas vyras klastingu žvilgsniu, 
tolėliau — sargyba, kairėje sėdėjo raštininkas prie stalo. Ten buvo dar 
kažkas. Ji stengėsi įžvelgti jo kontūrus... 

Ji sukoncentravo visas mintis į neaiškią figūrą mažai apšviestame 
kampe. Plikagalvis juodu apsiaustu... Jis ten sėdėjo nesijudindamas ir 
nenuleido akių nuo Jadvygos. Bet iš jo laikysenos buvo matyti, kad 
yra labai įsitempęs. 

Kristianas ir Jozefa iškart teisingai suprato Martos veido išraišką. 

— Nagi, sakyk, - drąsino ją senoji. 

— Plikagalvis su keista barzdele... Jis spoksojo į Jadvygą... tarsi ty- 
kodamas pasaloje, pasiruošęs iššokti, kai ji gers. Bet jis to nepadarė. 

— Aloyzas. Astrologas, - pasakė Kristianas tvirtu balsu. - Apga- 
vikas, bet vienas iš pavojingiausių rūšies. Aš nežinau, kodėl Otas juo 
pasitiki. Nekenčia Jadvygos, nes ji mato jį kiaurai. 

Jozefa pasikasė smilkinius. 

— Galbūt pats sumaišė nuodus arba žinojo apie pasikėsinimą ir 
norėjo išgelbėti Jadvygą. O mergaitė jį pralenkė. 

Kristianas stipriai sudavė kumščiu į negrabiai sumeistrautą stalą. 

— Gali būti, kad jis pats sugalvojo visą šį reikalą, kad paskutinę 
akimirką pasirodytų kaip išgelbėtojas. Otas būtų jį už tai dosniai ap- 
dovanojęs, o Jadvyga iš dėkingumo jam būtų įsipareigojusi. Be to, tai 
būtų sustiprinę jo, kaip aiškiaregio, vardą. 

Jozefa aikčiodama pakilo, pasėmė šiek tiek vandens iš kubilo, ku- 
ris stovėjo šalia krosnies. 

— Mes negalėsime viso šito įrodyti, - pasakė ji. 

— Bet tai dar nepaaiškina, kas užpuolė Martą, - įsiterpė Kristia- 


nas. - Man reikia grįžti atgal. Galbūt Raimundas ras ką nors. Paim- 

siu tave, kai tik galėsiu, - draugiškai tarė Kristianas Martai, išėjo lauk 
ir tyliai uždarė duris. 

Senoji paruošė Martai lovą. Mažoje tamsioje trobelėje buvo daug 
šilčiau nei milžiniškose pilies salėse. Marta manė, kad po viso šio jau- 
dulio negalės užmigti, tačiau jau po kelių akimirkų jos akys užsimer- 
kė. 

Kristianas dingo nakties tamsoje taip tyliai, kaip ir atėjo. 

Po sutarto ženklo sargybiniai jį įleido atgal į pilį. Prie tvartų jo 
laukė Raimundas. 

— Čia dar niekas nieko nerado, - sušnabždėjo Kristiano draugas, 
kuris, Otui sutikus, buvo informuotas apie žlugus; pasikėsinimą nu- 
nuodyti ir turėjo padėti ieškoti kaltininko. - Markizas pats asmeniš- 
kai ėmėsi virtuvės meistro ir tarnų. 

"Kristianas papasakojo apie Martos ir Jozefos įtarimus. 

— Bet niekas virtuvėje nepastebėjo ko nors, kas kristų į akis. Jis juk 
Raimundas. 

— Kol Otas juo pasitiki, mes negalime padaryti nieko daugiau, tik 
rūpestingai jį prižiūrėti. 

— O vis dėlto. Eime su manimi. 

Sparčiais žingsniais Kristianas ėjo priekyje į rūsį, kuriame alche- 
mikas ir astrologas vykdė savo eksperimentus. Nuo jo kiti pilies gy- 
ventojai, bijodami piktų burtų ir vengdami smarvės, laikėsi kiek įma- 
noma atokiau. Šiandien buvo tamsusis mėnulis, tad Aloyzas tikrai 
vėl virs savo paslaptinguosius gėrimus. 

Kristianas trumpai pasiklausė prie durų. Jis iš tikrųjų išgirdo iš ten 
sklindantį marmėjimą, tada barkštelėjimą ir skambų prakeiksmą. Jis 
paprašė Raimundo palaukti lauke, atplėšė duris ir dideliais žingsniais 
įėjo vidun. 

Vyras, vilkintis juodais drabužiais, išsigandęs pakėlė akis. Jis buvo 
vos matomas akis graužiančiuose dūmuose. 

— Ką Jūs sugalvojorte? Jūsų buvimas čia gadina mano neįkainoja- 


mus eleksyrus, - tarė Aloyzas, tačiau greitai vėl susitvardė. 

- Aš Jums sugadinsiu daug daugiau, - atsakė Kristianas, patraukė 
plikį prie sienos ir įstatė jam į gerklę durklą. 

— Aš žinau jūsų tamsiąją paslaptį, - pasakė jis tyliai, grėsmingai 
žiūrėdamas į akis. - Ir dar žinau, kokią niekšybę Jūs sugalvojote. 

Iš astrologo veido dingo ir paskutinė kruopelytė spalvos. Jis porą 
kartų pravėrė burną, bet neišleido nė garso. 

- Žinokite, kad nuo šios minutės kiekvienas Jūsų žingsnis bus se- 
kamas, - tęsė Kristianas ir spaudė durklą dar giliau į savo priešininko 
gerklę. - Taigi nesiimkite nieko neapgalvoto! 

Visas drebėdamas vyras juodais drabužiais nebyliai linktelėjo. 
Kristianas dingo taip pat netikėtai, kaip ir atsirado. 

— Ar tai buvo protinga? Dabar tu įsigijai dar vieną priešą ir jis yra 
įspėtas, - sumurmėjo Raimundas, kai jie paliko rūsį. 

- Ber jis nebeplanuos tolesnio Jadvygos užpuolimo. Pasiimk kitus 
ir, kol aš būsiu kelionėje, nepaleiskite jo iš akių. Galbūt jis taps nera- 
mus ir iš baimės padarys klaidą, kuri jį išduos. 

— Suprantu. - Raimundas linktelėjo ir nuėjo ilsėtis, o Kristianas 


įsitaisė stebėti astrologą, kai šis išeis iš savo laboratorijos. 


Kai Marta pabudo, per atidarytas galinėje trobelės sienoje duris, 
vedančias į nedidelį sodą, skverbėsi saulės šviesa. Merginai prireikė 
šiek tiek laiko, kad prisimintų, kas atsitiko ir kaip ji čia atsidūrė. 

Ji atsikėlė ir nuėjo į sodą. 

Ten jau buvo senoji ir skynė augalus. Su nuostaba Marta pamatė, 
kad šis sodas buvo užveistas lygiai taip pat kaip Finos. Čia augo ir tos 
pačios vaistažolės. 

Senoji trumpam pakėlė akis. 

— Eime vidun. Turėtum būti išalkusi. 

Ji vaitodama pasikėlė, padavė Martai krepšį, kuriame buvo rūpes- 
tingai susluoksniuoti nuskinti lapai bei žiedai, ir kartu su ja nuėjo į 
namus. Ten iš molinio puodo paėmė duonos. 

— Arnešk alaus, jis yra ten, priešais, - pasakė ji, atriekė didelį gaba- 


I4 duonos ir padavė jį merginai. 

— Vakar turėjau keletą gerų sandorių ir nemažai uždirbau. - Ji pa- 
kėlė keptą vištą ir plačiai nusišypsojo. Jos veide išryškėjo daug raukš- 
lelių. 

Martos nereikėjo ilgai prašyti, kad valgytų. 

— Žmonės mane vadina senąja tetule, o slapčiomis - sena ragana. 
Tu taip pat turi tą dovaną. Bet dar neilgai, taip? Turi išmokti, kaip 
gyventi su šia našta. 

Mergina vos neužspringo iš išgąsčio. Iki šios minutės Jozefa jai at- 
rodė sena žolininkė, kaip būna kiekviename kaime. Tai išdavė sodas, 
džiovintų augalų ryšulėliai, sukabinti ant stogo sijų, ir daug molinių 
indelių lentynoje. 

Bet ši baltaplaukė moteris buvo kai kas daugiau? 

„Jos žvilgsnis, atrodo, galėtų pereiti kiaurai į mano vidų“, - mąstė 
Marta nežinodama, kad kiti žmonės jautė tą patį. 

Ji nebijojo Jozefos. Bet galbūt buvo per daug patikli? Ir ką turėtų 
reikšti tie plepalai apie dovaną? 

Jozefa suprato jos mintis. 

— Aš esu gydytoja, kaip ir tu, - pasakė ji ir uždėjo savo rankas ant 
Martos. - Bet ne tik tai. Dauguma bijo tokių moterų kaip mes, net 
jei jiems ir labai reikia mūsų patarimo, nes matome daugiau nei kiti 
ir kartais nujaučiame ateitį. 

Jozefa dar kartą ilgėliau pasižiūrėjo jai į akis ir išgėrė gurkšnį iš 
savo medinės taurės. 

Marta nebegalėjo sulaikyti savo baimės. 

— Aš nesuprantu viso šito! Esu niekas iš atokaus kaimo toli nuo 
čia ir nenoriu nieko daugiau, tik gydyti žmones. Bet vietoje to, man 
staiga į galvą ateina šitie dalykai ir atsirandu tarp sąmokslininkų ir 
žudikų. 

Jozefa padavė jai dar šiek tiek duonos. 

— Valgyk, vaike. - Ji atsiduso ir kantriai kalbėjo toliau. 

— Per vieną dieną pilyje tu tikrai susiradai daug priešų. Pirmiausia 
tau reikia susigyventi su šia dovana. Tik nedaugelis ją turi nuo gimi- 
mo. Vieną kartą reikia tai išsiaiškinti. Todėl aš ir sakau, kad tai yra 


našta. 

— Aš nenoriu jos turėti, - užsispyrusi atsakė Marta. 

— "Tai nuo tavęs nepriklauso. Ji skirta Dievo ir negali jos grąžinti. 
Tavo pareiga yra paskirti ją savo artimųjų gerovei. Jei nori, aš išmoky- 
siu tave, kaip su tuo susidoroti. | 

— To niekada nebūtų atsitikę, jei nebūčiau iškeliavusi iš savo kai- 
mo. 

— Tada tu dabar būtum mirusi. Jei Dievas tavo žingsnius pasuko 
šia linkme, vadinasi, jis turėjo tam priežastį. Galbūt išgelbėti Jadvygą 
buvo tavo užduotis. Galbūt tau yra skirta daug daugiau... 

Jozefa nuleido balsą ir rūpestingai palingavo galva. 

— Vakar tu įsigijai priešą. Ne tik todėl, kad išgelbėjai Jadvygą. Tu 
susirėmei ir su daktaru, paprieštaravai jo nurodymams ir paliepei kai 
ką visai kita. Kas bus jam, jei tau pasiseks? 

Marta nustebusi pakėlė akis. 

— Taip, dabar tu supranti, - apdairiai tarė Jozefa. - Mokyti ponai 
už savo paslaugas ima didžiulius pinigus, o į mus žiūri paniekinamai. 
Bet dažniausiai mums geriau sekasi. Gali būti, kad daktarai kitose 
vietovėse yra protingesni. Apie žydų mokslininkus pasakojami tikri 
stebuklai. Tačiau čia yra vos keletas niekdarių, kurie nedaro nieko 
kito, tik ima kraują ir duoda malto metalo. Patikėk manimi, jie nu- 
marino daugiau žmonių nei visi žudikai, kurie kada nors buvo nu- 
bausti šiame mieste. 

Senoji atsikėlė ir iš savo atsargų išrausė keletą šaknų ir ryšulėlių su 
džiovintais žiedais. 

- Žinai, kas atsitinka, kai moteris vartoja juos kartu? Arba štai 
šitą? 

Marta linktelėjo. Duotų kas nors šių trijų augalų tris savaites besi- 
laukiančiai moteriai, ji persileistų, kitos dvi žolės gali apsaugoti, kad 
moteris iš viso nepastotų. 

— Tada tavo mokytoja turėjo pasakyti, kad tu šią paslaptį saugo- 
tum labiau nei kurią kitą pasaulyje. Nes tai yra tai, ko vyrai bijo - kad 
mes, moterys, galime turėti valdžią dėl jų negimusių sūnų! 


Jozefa pasilenkė į priekį. 

— Ir aš daug ką numatau, - tarė ji įsakmiu balsu. - Ateis laikas, 
kai vyrai nebepakęs, kad protingos moterys kišasi į jų pelningą ama- 
tą — daktarai ar chirurgai. Aš jau matau liepsnojančius laužus. Jie mus 
sunaikins. Tada mirs labai senos žinios, kurias mes saugojame. Tos, 
kurios išvengs budelio, nebesiryš jų perduoti. 

Senoji giliai kvėpavo ir vėl atsilošė. 

— Dabar dar taip nėra. Jie privalo pateikti įrodymus, o tai gali at- 
sigręžti prieš kaltintojus. Jei pasiseks, mes viso šito nepatirsime. Bet 


turime būti atsargios. 


Jozefa nukraustė vištos likučius ir paprašė Martos jai padėti. Kam- 
barys tuoj prisipildė įvairių kvapų. Kartu virdamos tepalus, pildamos 
mikstūras į dubenėlius, sutrintus džiovintus augalus ir maišydamos 
sultis su taukais į tepalus, jos nusprendė, kad abi dirbo pagal tuos 
pačius receptus. 

— Tu turėjai gerą mokytoją, - gyrė Jozefa. 

Marta papasakojo apie Finą. Tai praskaidrino nuotaiką, o Joze- 
fa klausėsi labai atidžiai. Kaip paaiškėjo, Marta kai kuo lenkė senąją 
moteriškę: Jozefa nebuvo tokia sumani dirbdama su kaulų lūžiais, nes 
tokiais atvejais žmonės eidavo į miestą pas chirurgą. Už tai ji išdavė 
Martai priemonę dantų priežiūrai - mišinį iš vyno ir susmulkintų 
vynmedžio pelenų. Priešingai nei dauguma jos amžiaus žmonių, Jo- 
zefa turėjo daug dantų. 

Po kurio laiko jos išgirdo, kaip kažkas lauke kvietė Jozetą. 

— Pasislėpk sode, - pasakė senoji, pastūmė Martą už savęs ir įsi- 
leido moterį, kuri čaižiu balsu prašė pagalbos, nes nusiplikė virdama. 
Per užvertas duris Marta girdėjo, kaip Jozefa ramino moterį, dėjo jai 
šaldančius skudurus ir liepė vėl ateiti kitą dieną. 

— Vargšė, prie krošnies yra tikra nelaimėlė. Arba ji susidegins pati, 
arba sudegins maistą, arba viską iškart, - tarė Jozefa, kai moteris išėjo 
irjos vėl tęsė žolelių tepalų virimą. - Ji tokia apsukri audimo staklėse. 
Šeima galėtų gyventi geriau, jei vyras leistų jai visą dieną austi ir pa- 
sikviestų kokią mergaitę gaminti valgyti. Bet apie tai tas bukagalvis 


nenori nieko girdėti. 

Kurį laiką Jozefa stebėjo Martą. Galiausiai pasakė: 

— Nagi, klausk! 

Marta nustebusi pakėlė akis. 

— Gali būti rami, klausk, - pakartojo Jozefa. - To, kas tave visą tą 
laiką domina! 

Marta nutarė priimti pasiūlymą, nes atsakymo į šį klausimą ji tik- 
rai negalėjo įsivaizduoti. 

— Iš kur tu pažįsti Kristianą? 

Senoji plačiai išsišiepė. 

— Tikrai keista, tiesa? Jaunas, narsus riteris iš Burgbergo ir sena 
ragana iš nuošaliausio miesto kampo. 

Ji padarė reikšmingą pauzę. 

— Aš jį užauginau. 

Marta išpūtė akis. 

— Tu esi jo motina? 

— Ne. Ji mirė, kai Kristianas dar buvo mažas. Bet aš ją gerai paži- 
nojau, ji man buvo kaip dukra. Gyveno čia netoli. Aš priėmiau gim- 
dymą. Kad žinotum, koks mielas mažas rėksnys buvo tavo riteris. 

— O kaip tėvas? Kaip gali vaikas iš šios gatvės tapti riteriu? Ar taip 
yra, kaip žmonės kuždasi - kad jis yra nesantuokinis senojo markizo 
sūnus? 

Jozefa nusijuokė. 

— Matau, kad užteko vos vienos dienos pilyje, jog iš gandų susida- 
rytum vaizdą. Ne, Kristianas nėra Oto ar Konrado pavainikis sūnus. 
Jo tėvas buvo muzikantas. 

— Muzikantas? - Niekas nebūtų Martos labiau sugluminę. Mu- 
zikantai buvo laikomi gimusiais negarbingai. Nesuvokiama, kad vie- 
nas iš jų galėjo tapti riteriu. 

— Taip, net labai geras. Be to, geriausias markizo Konrado šnipas. 
Nežiūrėk tokia nustebusi! Jokiu būdu jis nebuvo vienintelis, kuris tai 
pilis ir iš jų išeiti. Kristiano tėvas dažnai buvo kelyje, sužinojo ir per- 
davė daug slaptų naujienų. Bet jis buvo išduotas atliekant pavojingą 


užduotį ir gyvas pririštas prie rato. 

Marta drebėjo. Budeliai dažniausiai būdavo pakankamai gailes- 
tingi ir prieš sulaužydami kaulus ir kūno dalis ištraukdami per rato 
stipinus, nuteistąjį pasmaugdavo. Kristiano tėvas turėjo patirti neįsi- 
vaizduojamas kančias, kol pagaliau iš jų išvadavo mirtis. 

— Negi niekas negalėjo jam padėti ? 

— Ne. Jis neišdavė savo pono. Kai Konradas apie tai pagaliau suži- 
nojo, buvo per vėlu. Jis norėjo bent pagrobti kūną, kad galėtų jį palai- 
doti šventoje žemėje, bet tai buvo neįmanoma. Kūną jie sudegino, o 
pelenus išbarstė į visas puses. Kristiano motinai dėl to sustojo širdis. 
Ji mirė šiek tiek vėliau. Markizas Konradas pasirūpino, kad berniukas 
atvyktų į Burgbergą būti ginklanešiu, o tada būtų parengtas riteriu. 
Jis pažadėjo jo tėvui pasirūpinti berniuku, jei šiam kas nors atsitiktų. 
Todėl slėpė jo kilmę. Jei būtų žinoma, kad jo motina buvo neturtinga 
mergaitė, o tėvas - muzikantas, Kristiano gyvenimą tai dar labiau 
apsunkintų. Ir taip jis gyvena neramiai. 

Jozefa nutaisė nuožmų veidą. 

- Jis yra teisingas vyras, gabus riteris ir narsus karys. Visa tai ne- 
beturėtų reikšmės. 

— Ar dėl to Otas uždraudė jam dvikovą su Randolfu? - norėjo su- 
žinoti Marta. Prisiminus tą milžiną, jai vėl nugara nubėgo šiurpulys. 

Jozefa karčiai nusijuokė. 

— Randoltas? Prieš Randolfą Kristianas yra bejėgis. Negaliu įsi- 
vaizduoti piktadarystės ar neteisingo poelgio, kurio Otas jam neat- 
leistų. Jis yra reikalingas markizui, nes niekas kitas negali pasiųsti į 
žygį tiek daug raitelių. Kristianas galėtų jį nugalėti turnyre, bet pats 
negali išprovokuoti, jei nenori baigti savo dienų kalėjime. Bejėgišku- 
mas, negalėjimas nieko padaryti prieš šį vyrą, kuris taip dažnai nusi- 
žengia riterio garbės taisyklėms, jam beveik sunkesnis nei sielvartas 
dėl Luitgardos. | 

Senoji abiem rankomis perbraukė per veidą ir vienai akimirkai 
paskendo prisiminimuose. 

— Kristiano tėvai labai mylėjo vienas kitą. Jis yra drąsus kaip tėvas, 
tik uždaresnis, kartais niūresnis. Po motinos mirties pasiėmiau jį pas 


save, kol senasis markizas slapta surado berniuką ir jį parsivedė. Kai 

Kristianas gali, aplanko mane ir rūpinasi. Jis norėjo mane perkelti į 
geresnį namą. Bet aš nenoriu. Čia turiu savo žolelių sodą ir savo kli- 
entus. Aš per sena dideliems pasikeitimams. 

Liesas, maždaug šešerių metų berniukas staiga pradarė duris ir 
puolė prie Jozefos Martą nužvelgęs tik trumpu smalsiu žvilgsniu. 

— Lai Dievas Jus laimina, tetule, - pasakė jis drąsiai ir išpoškino. — 
Aš turiu Jums naujieną. Ar gausiu ką nors saldaus kaip užmokestį ? 

Jozefa nusijuokė ir paglostė jam plaukus. 

— Lažinuosi, kad savo uždarbį jau turi kišenėje. 

Berniukas išsišiepė neparodydamas jokio sumišimo. 

Senoji perdėtai padejavo, apsisuko ir paėmė puodelį, į kurį jau 
buvo nukreiptas berniuko žvilgsnis. 

— Na, eikš čia. Bet pirma žinia! 

Berniukas metė žvilgsnį į Martą, timprelėjo už Jozefos suknelės, 
kad ši prie jo pasilenktų, ir pašnibždėjo kažką į ausį. Jozefa linktelėjo 
ir užtepė didelį kampą duonos medumi. 

Mažasis suspigo, pagriebė duoną ir dingo. Jozefa pasisuko į Mar- 
tą. 

- Žinia nuo Kristiano. Ankstyvą rytojaus rytą turi būti pasiruo- 
šusi. Josite atgal į savo kaimą. Lukas paims tave iš turgaus. Ten nuei- 
sime kartu, tada nieko neatsitiks. 

Martai palengvėjo. 

Būtų ją paėmęs, kai galėtų, sakė Kristianas, tačiau tai galėjo būti 
ir daug vėliau. Pas Jozefą ji jautėsi stebėtinai gerai, kaip namie. Bet 
bijojo, kad ją vėl iškvies į pilį. Tai, kas ten įvyko, kėlė baimę. Ją graužė 
sąžinė dėl to, kad palieka Ditrichą likimo valiai, bet berniukui jau 
buvo daug geriau ir Zuzana žinojo, ką reikia daryti. 

Ji norėjo atgal į kaimą. Pasiilgo Joanos ir Marijos, rūpinosi Berta, 
kuriai grėsė sunkus nėštumas, nerimavo dėl Karlo, kurio lūžusi koja 
po paskutinių dienų įtampos vėl ištino, dėl Gretos, kurios atsargūs 


judesiai išdavė, kad gėlimas galūnėse padidėjo. 


Kitą rytą Jozefa ir Marta iškeliavo į turgų. Tetulė buvo iškasusi 
Martai keletą savo augalų ir šaknis įvyniojusi į drėgną skudurėlį. 

— Tai pradžia tavo žolelių daržui, — tarė ji Martai ir padavė ryšulė- 
lį. Mergina dėkodama ją apkabino. 

Turguje viešpatavo tokia nenupasakojama sumaištis, kad Marta 
beveik pamiršo dairytis Luko. 

Jozefa pastūmė ją pro vieną prekystalį, kur stora moteris siūlė gy- 
vas vištas ir balandžius. Marta susigūžė, kai visai šalia jos užgiedojo 
puošnus gaidys, nes ūkininko žmona jį buvo pastačiusi ant kojų, lai- 
kė paukštį aukštai iškėlusi ir vienai moteriai su milžinišku gurkliu 
gyrė jo privalumus. 

Už poros žingsnių buvo mėsos stalai, ant kurių mėsininkai pagal 
pirkėjų pageidavimus perkirsdavo kiaulės ketvirčius į dalis. Ji pasi- 
traukė į šalį, kad neįliptų į kraujo balas, susidariusias po stalais. O ant 
jų gražiai darbavosi žiurkės. 

"Iš nugaros ją taip šiurkščiai pastūmė smirdintis vyras, kad vos ne- 
parvirto. Jozefa nutvėrusi jai už rankos ir sulaikiusi, kad neįkristų į 
purvą ir atliekas, ėmė rėkti ant vyro nekreipdama dėmesio į jo dydį: 

— Neturi akių, stuobry? 

Vyras atsisuko, pamatė Jozetą ir sustingo, tada persižegnojo ir 
skubiai pasitraukė. 

Jos slampinėjo toliau. Už poros žingsnių, prie duonos prekystalio, 
Jozeta pasisveikino su raudonplauke moterimi miltuota prijuoste. 

— Telaimina tave Dievas, Mechthilda. Aš tau atnešiau gėrimo nuo 
kosulio. — Iš suknelės klostės ji ištraukė nedidelį indą. Kepėjo žmona 
paragino ją pasirinkti ką nors iš jos prekių. 

Jozefa pasiūlė Martai, kuri ilgesingai žiūrėjo į prieš ją sudėtus ir 
viliojančiai kvepiančius kepinius. 

— Na, paimk! 

Marta klausiamai pažvelgė į ją ir paėmė gabalą medaus pyrago. 
Moteris įdėjo Jozefai į krepšį dar du kepalus duonos. Marta pasiūlė 
Jozefai pusę savo pyrago, o kai ji dėkodama atsisakė, mėgaudamasi 
suvalgė visą gabalą ir nulaižė nuo pirštų medaus likučius. 

Tuo metu tetulė pastebėjo Luką, kuris sunkiai apkrautas ėjo per 
turgų. Ji pamojo Martai ir nuėjo link ginklanešio. 


Prieš jam prieinant, ji trumpai pasisuko į Martą. 

— Sėkmės, mažyle! Sugrįžk, kai būsi tam pasiruošusi. Ir niekada 
nepamiršk: tu įsivėlei į didelio pono reikalus. Tai pavojinga. Todėl 
būk atsargi! 

Ji trumpam apkabino Martą ir jau kitą akimirką dingo tarp žmo- 
nių. 


Marta prislėgta ėjo link Luko, kuris žvilgsniu parodė jai laikytis 
nuošalėje ir palikti turgų. Ginklanešys nusivedė ją į mažo, bet gausiai 
lankomo restorano kiemą. Jie nuėjo į tvartą, kuriame stovėjo bėris, 
Kristiano arklys, ir šie juos pasveikino draugiškai prunkšdami. Lukas 
sukrovė maišus ir dėžes ant nešulinio arklio, o pats pasiėmė Martą su 
savimi ant rudojo. 

Pabrėžtinai ramiu tempu jis prajojo miesto gatves. Bet Marta jau- 
tė, kad yra įsitempęs. Tokio susirūpinusio ginklanešio ji dar nebuvo 
mačiusi. 

- Šiuo metu nematau nieko, kas galėtų mus sekti. Bet pasižvalgyk 
ir pati, gal ką pamatysi, - pakuždėjo jai Lukas. 

Ji atidžiai apsižvalgė. Bet iš tų žmonių, kurie užsiėmę lakstė aplink 
juos, atrodė, niekas jais nesidomi, išskyrus elgetą, kuriam Lukas nu- 
metė monetą. 

Jie paliko miestą be jokių nutikimų. Kai jų jau nebesimatė, ginkla- 
nešys staiga pakeitė kryptį ir sudavė savo arkliui pentinais. 

Šiek tiek vėliau jis ėmė laikytis vienos kelio krypties. Bet nespėjus 
Martai nieko paklausti, ji išgirdo kanopų bildesį. Vieną akimirką iš- 
sigando, bet jų akiratyje pasirodė Kristianas ir Raimundas. 

— Gerai jautiesi? - Kristianas susirūpinęs paklausė Martos. Ji link- 
telėjo. | 

Kristianas ir Raimundas nušoko nuo arklių, Marta ir Lukas pase- 
kė jų pavyzdžiu. Riteris trumpai ir tyliai pakalbėjo su draugu ir atsi- 


sveikindami apsikabino. Nedelsdami jie pasuko tamsaus miško link. 


Ati 


Kai Kristianas, Lukas ir Marta pasiekė jau besikuriantį kaimą, 
rado jame verdantį darbą. Virš miško proskynos, kuri jau buvo pa- 
keitusi savo pirminį vaizdą, sklandė dūmų kvapas. Daugelyje vietų 
krūmynai buvo sudeginti, kad naujakuriai galėtų pradėti kirsti kaip 
įmanoma greičiau. Jie buvo susitarę per tris dienas kirviu ir ugnimi 
tinkamiausiose vietose paruošti vietą pirmajai sėjai. Taip vėliausiai 
šią vasarą jie sulauktų, nors ir mažesnio, avižų ir miežių derliaus. No- 
rėdami turėti pirmųjų grūdų, žirnių ir pupų, jie turi išvalyti tankiai 
apaugusias vietas, kad iki rudens sėjos paruoštų kuo didesnius lau- 


kus. Jei oras leis, iškart po to pradės statyti namus. 


Netoli upės jau stovėjo laikina pastogė iš moliu užglaistytos pin- 
tos tvoros. 

Priešais raitelius išbėgo vaikai. Taip pat vyrai bei moterys trum- 
pam atidėjo savo darbus, kad pasveikintų atvykusiuosius ir pasižiū- 
rėtų, ką jie atsigabeno. 

Naujakuriams džiūgaujant Lukas iškrovė gabalą geležies Jonui, du 
maišus žirnių, kuriuos Grizelda tuoj pat paėmė saugoti, keletą kirvių, 
stiprių virvių ir tris paršelius, kurie kelionės metu labai triukšmavo. 

— Du veislei, o trečiasis taps mūsų Kalėdų kepsniu, - pranešė 
Kristianas ir sulaukė susižavėjimo kupinų šūksnių. 

Otas pasirodė dosnesnis nei buvo tikėtasi, kad vargo išbandytiems 
naujakuriams palengvintų naująją pradžią. Kristianas buvo tikras, 
kad didžiulę reikšmę tam turėjo Martos indėlis išgelbstint Jadvygą. 

Greitai per vietovę vėl aidėjo kirvių pokšėjimas. Į tą pačią visumą 
įsiliedavo ir Jono apdirbamos geležies skambesys. 

Hildebranda davė Martai vieną augalą jos vaistažolių darželiui ir 
rūpestingai pasodino tai, ką buvo įdavusi Jozefa. Nešdama vandenį ji 
stebėjo aplinkui verdantį stropų darbą. 

Net Kristianas, Lukas ir Bartolomėjus pasičiupo kirvius ir guldė 
medžius vieną po kito. Moterys ir didesnieji vaikai nugenėjo kamie- 
nus ir rideno juos į šoną. Kamienai buvo kraunami į atskirą vietą. Jie 
bus naudojami statant bažnyčią. Guntramas vadovavo grupei, kuri 
pirmiausia atkasdavo storiausias šaknis, o paskui su virvėmis ir sver- 
tais jas išraudavo. Iškastos šaknys bus skirtos malkoms. 

Karlas sėdėjo ant kelmo, laikė koją ištiesęs prieš save ir pūtė dum- 
ples Jono kalvėje po atviru dangumi. Mažesni vaikai rinko medienos 
likučius, Marija ginė paršelį prie stulpo miške. 

Berta ir Ema tuo metu virė visiems valgyti. Berta nėštumo metu 
jautėsi sunkiai, o kad Ema laukėsi, būtų pastebėjusi kiekviena paty- 
rusi moteris. 


Aplink tvyrojo šviežiai iškirstos medienos kvapas. 


Po vakarienės naujakuriai išsekę sėdėjo prie ugnies ir mėgavosi ra- 
mybės akimirka. 

Tyloje staiga pasigirdo Grizeldos balsas: 

— Mes turėtume sutuokti Martą su Viprechtu. Jai reikia vyro, ku- 
ris išmaitintų ir prižiūrėtų. O jam reikia ko nors, kas užsiimtų namų 
ruoša ir rūpintųsi mergaitėmis. 

Martą lyg žaibas būtų trenkęs. 

Viprechtas buvo triskart už ją vyresnis, jo plaukai išretėję ir pra- 
žilę, o burna beveik be dantų. Po žmonos mirties jis, atrodė, nematė, 
kas dedasi aplinkui, tapo viskam abejingas. 

— Taip, turėtume, - tarė Kasparas. - Bet ji neturi kraičio. Nepai- 
sant to, imtum ją, Viprechtai ? 

Pakalbintasis nerangiai linktelėjo ir metė sumišusį žvilgsnį į Mar- 


tą. Jis atrodė mažai nustebęs. 

Martos viduje sukilo pasibaisėjimas. Reikalas jau buvo aptartas? 
Tai buvo kaina, kurią turėjo sumokėti už išgelbėjimą nuo Vulfharto? 

Karlas pašoko. 

- Jūs negalite kalbėti rimtai, - suriko jis ir nušlubčiojo prie Mar- 
tos. — Turėčiau tada į tave kreiptis - motin? - šaukė jis pasipiktinęs. 

— Tavęs niekas neklausė, - supykęs subarė jį Hildebrandas. - Pra- 
šau atsisėsti. Žinoma, kad vadinsi ją motina, kai tavo tėvas paims ją 
į žmonas. 

Berniukas piktai suriko ir nukrito. 

„Negi niekas nenori man padėti?“ - abejingai mąstė Marta ir ap- 
sižvalgė. Ema pati atrodė nustebusi ir sumišusi. 

— Verčiau ištekintume ją už jaunesnio, kad jie susilauktų daug vai- 
kų, - įsiterpė Greta. 

— Tu nori jos tik savo sūnui, - įgėlė Grizelda. 

— Kodėl gi ne? - tarė senoji. - Viprechtas dar neturi jokio ūkio. O 
kai tokį turės, Joana galės perimti šį darbą. Ji jau nebe vaikas, greitai 
bus septynerių. 

— Aš noriu ją turėti, - garsiai įsiterpė Martinas. - Aš galiu jai pa- 
siūlyti daugiau nei žilagalvis. 

— Bet jokios žemės, - suprunkštė Grizelda. 

- Kaimo šeimininkas turi nuspręsti, - paskelbė Hildebrandas. 

Kristianas ir Lukas apžiūrėję arklius artinosi prie laužo atidžiai 
stebėdami ginčą. 

— Kas atsitiko? — norėjo sužinoti riteris. 

Hildebrandas jam paaiškino. 

— Jūs negalite to leisti, - pasibaisėjęs sušuko Lukas. 

Kristianas griežtai į jį pasižiūrėjo. 

— O kodėl, tavo nuomone, negaliu? 

Lukas rinko žodžius. Jaunikio amžius, kad jie abu visiškai netin- 
ka vienas kitam — visa tai čia negaliojo. Blaiviai mąstant, Viprechtas 
buvo Martai net labai gera partija. Bet jis negalėjo to suvokti protu. 

Lukas įkvėpė. Žinojo, kad jo elgesys buvo daugiau nei netinkamas. 
Jei jis pasakytų tai, ką norėjo, jo ponas išsiųstų jį visiems laikams. 

— Nes... nes Jūs turėtumėte labai gerai žinoti, kokia nelaimė būna, 


kai mergina atiduodama ne tam vyrui. 

Nepaisant tamsos jis matė, kaip susiaurėjo Kristiano akys. 

— Geriau pasirūpink arkliais, — tyliai tarė riteris ginklanešiui, ku- 
ris nedelsdamas puolė vykdyti nurodymą. 

Kristianas pasisuko į Martą. Visas jo vidus priešinosi tam, kad 
atiduotų šią merginą senam našliui. Ji jam per daug patiko - nebesi- 
priešindamas tam nusprendė jis. Bet į ją neturėjo jokios teisės. Būtų 
nesuvokiama, jei pats ją vestų. 

Per pirmąjį susitikimą jis pažadėjo ją apsaugoti. Jos išgąsčio kupi- 
nas žvilgsnis pasakė jam pakankamai. 

Galbūt santuoka suteiktų jai saugumą? 

Jam prireikė daug pastangų, kad susikauptų klausimui, kurį pri- 
valėjo užduoti. 

— Ar nori už jo tekėti ? 

Martai sužibo viltis. Kad neįžeistų Viprechto ir neužgautų kitų, 
ji teisingai tarė: 

— Šiuo metu aš iš viso nenoriu tekėti. 

— Tada aš nematau jokios priežasties skubėti, - nusprendė Kris- 
tianas neparodydamas savo vidinio susijaudinimo. - Be to, markizei 
greitai prireiks jos paslaugų. 

Kai būtų pastatyti namai, galėtų ją pasiimti į savo ūkį. Tada būtų 
ja pasirūpinta. Kad nekiltų jokių apkalbų, ji miegotų kartu su Greta 
atskirame kambaryje. Tačiau neliko nepastebėta, kad Gretos vyriau- 
siasis ją persekiojo. Nejaugi jis suteiks tam vaikinui dar papildomų 
progų? To tikrai neketino daryti. 


Marta atsikvėpė. Pavojus praėjo. Bent jau kol kas. Dėl to ji vėl 
prisiminė pavojus Meisene. Bet šią akimirką jie atrodė ne tokie grės- 
mingi nei įsivaizdavimas, kad Viprechtas iš jos gali pareikalauti san- 
tuokinių teisių. 

Ji atsistojo ir nuėjo miško pakraščiu norėdama šiek tiek pabūti 
viena. 

Bet ji greitai pastebėjo, kad ją seka Martinas. 

— Jie tai padarys. Tikrai suporuos tave su tuo seniu, jei mes nie- 
ko prieš tai nesiimsime, - pasakė Gretos sūnus sutrikusiu, bet kartu 


pykčio kupinu balsu ir čiupo jai už rankos. 

Marta tylėjo. O ką ji galėjo pasakyti? Buvo pakankamai sunku. 

— Grizelda neduos ramybės, - galiausiai tarė ji nuleidusi akis. 

Martinas priėjo arčiau ir prispaudė ją prie savęs. 

— Tada eikš pas mane, - sušniokštė jis. — Jei paimsiu tave tuojau 
pat, jie privalės tave atiduoti man! 

Vėl ją stipriai pabučiavo, rankos slydo jos krūtine. Marta, prisimi- 
nusi šlykštų susidūrimą su grafu, ėmė gintis. 

Tai supykdė Martiną. 

— Nesielk taip, - šaukė jis. - Nori savo nekaltybę išsaugoti tam 
senam ožiui? 

Parvertė ant žemės, užšoko ant jos ir ėmė kelti į viršų sijoną. Mar- 
ta priešinosi, bet buvo bejėgė prieš jauną vyrą, kuris visa galva buvo 
už ją aukštesnis. 

Staiga Martinas sustingo. Lukas, kuris, atrodė, išniro iš niekur, lai- 
kė jam po gerkle peilį. 

— Palik ją ramybėje — arba labai dėl to gailėsiesi, - suniurnėjo 
ginklanešys. Po Kristiano ženklo jis ėmė sekti Martiną, kai šis nuėjo 
paskui Martą. 

Martinas išsigandęs pakėlė akis, patraukė rankas nuo merginos ir 
atsistojo. 

— Aš noriu jai tik geriausio, - sušuko jis iš saugaus atstumo. 

— Mūsų nuomonės nesutampa dėl to, kas jai yra geriausia, - niū- 
riai atsakė Lukas padėdamas Martai atsikelti. 

Jis paėmė jos ranką. 

— Viskas gerai? 

Ji nebyliai linktelėjo. 


— Ačiū, - galiausiai tarė ji ir prapliupo raudoti. 


Kai mėnulis suformavo dar tik siauro pjautuvo formą, Kristianas 
ir Lukas vėl iškeliavo į Meiseną. Šįkart juos lydėjo Bartolomėjus, nes 
norėjo apsilankyti vienuolyne, kuris buvo statomas pusiaukelėje į 
Meiseną. 

„Grįžkite atgal sveiki, - galvojo Marta, nes žinojo, kad Kristianas 


ir Lukas kartu su Otu keliaus į mūšį. 

Čyrkšt! Garsas praplyšus sijonui, užkliuvusiam už šakos, privertė 
pabusti iš dienos sapnų. 

Dūsaudama Marta apžiūrėjo nuostolius. Neilgai begalės dėlioti 
lopus ant šios suknelės. 

Nusprendė skylės dabar neadyti. Tuoj ims temti, o ji norėjo nu- 
lėkti į pamiškę paieškoti augalų, kuriuos galėtų iškasti ir pasisodinti 
savo vaistažolių darželyje. Nedelsdama apsivilko naują suknelę, kurią 


jai padovanojo Jadvyga. 


Dar neįžengus į mišką perspėjantis jausmas privertė Martą atsi- 
sukti atgal. 

Jos nuojauta neapvylė. Keturi apsiginklavę raiteliai įjojo į kylantį 
kaimą. Priekyje jojo karžygys į akis krintančiais šviesiais plaukais. 

Vieną akimirką Marta sustingo ir greitai pasislėpė už storo ąžuolo. 
Ji atsargiai stebėjo iš už kamieno. Karžygys sustojo prie Hildebran- 
do ir su juo kalbėjosi. Hildebrandas drebėdamas nusilenkė ir parodė 
ranka ta kryptimi, kuria buvo nuėjusi Marta. 

— O ne! - sušnabždėjo ji. - Kodėl tai darai? Kodėl nepagelbsti 
man? 

Raiteliai pasisuko ir jojo tiesiai link jos. Mergina prisispaudė prie 
medžio kamieno ir nuleido akis į žemę, lyg taip taptų nematoma. Ji 
jautė vėjo gūsius, sukeltus stiprių prajojančių arklių, ir laikėsi tyliai, 
tik jos širdis daužėsi taip garsiai, kad jai atrodė, jog girdisi iki pat kai- 
mo. 

Raiteliai sustabdė arklius. 

— Ji negali būti toli, — išgirdo balsą, kurį iškart atpažino. 

Arklys nusižvengė, kanopų bildesys vėl priartėjo. 

Nė nepažvelgusi aukštyn Marta jau žinojo, kad ją surado. 

— Jokios nuostabos, - triumfuodamas pasijuokė pažįstamas bal- 
sąs. 

Marta žaibiškai sureagavo, ėmė bėgti, tačiau Randolfas tik nusi- 
juokė, apsisuko paskui ją ir jau kitą akimirką ją pačiupo ir užsimetė 
priešais save ant balno. Tvirtai pagriebęs prispaudė. 


— Vienas riksmas — ir aš perrėšiu tau gerklę! 

Jis pajojo nedidelį galą iki miško proskynos, tada sustojo ir nume- 
tė ją ant žemės. Keturi vyrai nušoko nuo arklių, vienas juos surišo, o 
kiti artinosi prie Martos. Ji paniškai mėgino nušliaužti į šoną. Ran- 
dolfas davė ženklą savo kompanionui, kuris pakėlė Martą ir geleži- 
niais gniaužtais laikė jos rankas už nugaros. 

Randolfas išsitraukė durklą ir prisiartino prie jos. 

Marta užmerkė akis ir nebyliai meldėsi: Viešpatie, kuris esi dan- 
guje, atleisk man visas mano kaltes ir maloningai priimk mane! 

Tada atsimerkė ir pažvelgė tiesiai į savo priešininko akis. 

Jis vedžiojo peilio galiuku per jos kaklą. Staiga sustojo ir ūmiu 
judesiu perpjovė jos suknelę ir apatinius marškinius iki pilvo. 

— Ne, mano gražuole, mes nenorime tavęs nužudyti. Tai būtų per 
daug paprasta, - pasakė jis, kai pasižiūrėjo į jos išsigandusį veidą. 

— Tai kristų į akis, jei Burgberge kas nors paklaustų apie tave. Bet 
norime tave įspėti: jei dar kartą įsiterpsi į kitų žmonių reikalus, at- 
sitiks kai kas blogesnio, nei kad keletas valstybės vyrų skirs tau savo 
dėmesį. 

Jo žvilgsnis klaidžiojo jos krūtimis, kurios kyšojo iš po suplėšytos 
medžiagos, ir įsakė: 

— Ant žemės, valstiečių paleistuve! 

Riteris, kuris laikė iš nevilties besiraitančią Martą, trenkė jai į ke- 
lius ir tą pačią akimirką paleido. Ji skaudžiai pargriuvo ant žemės. 
Kažkas patraukė jos rankas virš galvos ir pririšo prie medžio. 

Randolfas permetė ją lediniu žvilgsniu. Tada atsisegė diržą ir nu- 
metė jį, pakėlė savo rūbus ir ėmė negrabiai čiupinėti kelnes. 

Marta pasibaisėjusi pamatė į ją nukreiptą didžiulę lytį. 

Riteris atsiklaupė ant kelių ir vienu trūktelėjimu perplėšė jos dra- 
bužių likučius. Jo veide nušvito triumfuojanti pikta šypsena ir neval- 
domas geismas. | 

— Norėčiau tikėtis, kad dar nekalta mergelė, - tarė. Jo parankiniai 
nusijuokė. 

Jis šiurkščiai praskėtė jos šlaunis. Marta norėjo apsiginti, tačiau 
Randolfas tvirtai prispaudė jos kojas prie žemės ir mėgaudamasis ap- 


žiūrinėjo jos kūną. 

Martą apėmė mirtina baimė ir nenusakoma gėda, kad yra nuoga 
matant tiek vyrų. Ją išprievartaus. Gali nužudyti. Niekas jos nuo to 
neapsaugos. 

Nepaisant to, drebančiu balsu ji pabandė paskutinį kartą: 

— Prašau, pone, pasigailėkite! 

Vietoje atsakymo Randolfas sukišo pirštus jai tarp kojų ir sugrū- 
do giliai į pilvą. 

Iš skausmo Marta suriko. 

Tada Randolfas užšoko ir brutaliai į ją įsiskverbė. 

Tuo metu, kai vėl ir vėl šiurkščiai į ją įeidavo, jautėsi kaip pasodin- 
ta ant kuolo, atrodė, kad tuoj sudraskys, ji šaukė ir aimanavo. Kai jis 
pagaliau dejuodamas nuo jos nusirito, mergaitė iš skausmo ir pasi- 
baisėjimo raudojo ir drebėjo. 

Randolfas abejingai apžiūrėjo ją ir vėl pasikėlė savo apatinius. 

— Dabar jūs galite ją turėti. - Jis pamojo savo palydovams, kurie 
visą tą laiką ragino jį šūksniais. 

Vienas storulis raudonu prakaitu žliaugiančiu veidu prasigrūdo 
į priekį. 

— Leiskite man pirmam, aš jau pašėlau dėl mažylės! 

Kiti juokėsi, kol storulis minkė krūtis ir grūdo liežuvį jai į burną. 
Iš pasibjaurėjimo ji manė, kad supykins, bet nuo nepažįstamojo svo- 
rio vos gaudė orą. 

Kitas stipriai trenkė Martai į veidą, kad neapalptų, nes ji darėsi vis 
labiau apatiška. 

Kai kankintojai pagaliau atsitraukė, Marta nebegalėjo pajudėti. 

— Turėtum jaustis pagerbta, kad sukėlei kilmingiems ponams su- 
sidomėjimą. Bet nepamiršk: kitą kartą taip nebeišsisuksi! 

Vienu pjūviu Randolfas nupjovė virvę, kuria Marta buvo pririšta 
prie medžio. 

— Kol dar nepamiršau: ramiai papasakok savo riteriui apie mūsų 
apsilankymą. Aš apsidžiaugčiau galėdamas jį užmušti dvikovoje - jei 
prieš tai markizas jo neuždarys į kalėjimą. 


Ketvertas juokdamasis nujojo tolyn. 

Per mišką judėjo žiburiai. Marta iš tolo išgirdo balsus, kurie šaukė 
jos vardą, bet neišsidavė, kad jos nerastų. 

Jonas ir Ema buvo tie, kurie ją galiausiai rado. 

Susigūžusi, ištinusiu ir kruvinai sumuštu veidu, mėšlungiškai 
glausdama prie krūtinės suplėšytą suknelę, Marta spaudėsi prie me- 
džio, kol Jonas ją rado pašvietęs savo deglu. 

Pakako vos vieno žvilgsnio, kad jis ir Ema suprastų, kas atsitiko. 

Ema pribėgusi prie jos atsargiai paėmė į glėbį. Marta buvo sustin- 
gusi ir nebyli, bet Ema ramindama glostė jai plaukus, kol Marta ėmė 
raudoti. 

— Verk, mažyle, verk. 

Jonas nusikosėjo. 

„— Mes tavęs ieškojome, kai iki tamsos negrįžai atgal. Kai Hilde- 
brandas papasakojo, kad riteriai klausė apie tave, visi išsigandome. 
Kiekvienas čiupo po žiburį ir apieškojo skirtingus miško gabalus. 

— Buvai mačiusi tuos vyrus? Ko jiems iš tavęs reikėjo? — norėjo 
sužinoti Ema. 

Marta pakėlė sustingusias akis. 

— Apie tai niekas neturi sužinoti. Niekam nė žodžio! Net Kristia- 
nui, jokiu būdu. 

Ema pažvelgė į ją. 

— Esi tikra? 

— Taip! 

— Mes negalėsime nuslėpti, kad į kaimą buvo atkeliavę riteriai ir 
klausė apie tave, - įsiterpė Jonas. 

— Jis ilgai bus išvykęs. 

— Hm. Manai, kad dabar galime eiti į kaimą? 

Marta su samanomis nusivalė nuo šlaunų kraują, rankove per- 
braukė per veidą ir linktelėjo. 

Ema jai padėjo ir parėmė. Gėlė kiekvieną iškankinto Martos kūno 
ląstelę. 

Jonas suvyniojo Martą į savo apsiaustą, atsargiai paėmė ją ant ran- 


kų ir garsiai sušuko: 

— Mes ją radome! 

Buvo girdėti palengvėjimo kupini balsai. 

Kai kiti galiausiai pamatė juos grįžtančius, nustebę pasižiūrėjo į 
sutinusį merginos veidą. 

— Aš pasirūpinsiu ja, - pasakė Ema ir stumtelėjo Joną, kuris nešė 
Martą, į pastogę. Jonas paguldė ją ant žemės, Ema pamirkė skudurą 
šaltame vandenyje, jį išgręžė ir atsargiai uždėjo ant Martos veido. 

Grizelda sekė paskui juos. Vos vienas žvilgsnis į Martos suplėšytą 
suknelę, kuri kyšojo iš po nuslinkusio apsiausto, patvirtino jos įtari- 
mus. 

— Ašvisada nujaučiau, kad ji sulauks tokio galo, - nedavė ramybės 
seniausiojo žmona. 

— Palik ją ramybėje! Negi manai, kad ji to norėjo? — šiurkščiai 
atkirto Ema. 

— Jei tai išprievartavimas, kodėl ji nepateikia skundo - taip, kaip 
nustatyta įstatyme: suplėšytais drabužiais, drebančiomis rankomis, 
išverktomis akimis ir suveltais plaukais? 

— Nes piktadariams būtų lengviausia pasirūpinti liudytojais dėl 
jų reputacijos, kurie patvirtintų, kad jie niekada nepadarytų nieko 
panašaus. Nes mūsų žodis prieš pono nieko nereiškia. Ir todėl, kad 
mes visi turėtume kuo skubiau išsikelti, kad rastume teisėją, — įgė- 
lė Ema. - Nori, kad mes viską paliktume, dienų dienas praleistume 
miške tik tam, kad nesulauktume jokio teisingumo? 

Grizelda neatrodė sužavėta tokio vaizdinio. 

— Nieko apie tai nepasakok Kristianui, - dar kartą tyliai įsiterpė 
Marta. - Jei apie tai sužinotų, patektų į dar didesnį pavojų, o kartu 
su juo ir mes visi. 

Ji metė į Grizeldą skvarbų žvilgsnį. 

— Į didžiausią pavojų. Kristianas jokiu būdu niekada neturi suži- 
noti, kas buvo tie keturi vyrai! Tai galėtų būti jo galas ir mūsų visų 
žlugimas. Pasakok kitiems, kad pasiklydau bėgdama nuo šerno ir 
parvirtau. 


Grizelda ilgai svarstė. Tada neryžtingai linktelėjo ir išėjo lauk. 

— Noriu nusiprausti, - tarė Marta. Kai Jonas atnešė iš upelio pasė- 
męs kibirą vandens ir vėl išėjo, nutraukė nuo kūno sudraskytą sukne- 
lę ir lyg apsėsta ėmė trinti visą save, vėl ir vėl. 

Tada užsivilko seną suknelę, kurią jai atnešė Ema. Jadvygos suk- 
nelę ji numetė Emai. 

— Sudegink tai! 

Ši pasidėjo jąį šoną ir atnešė Martai taurę. 

- Štai, išgerk. 

Šaltas vanduo gerai veikė. 

Ema vėl ją apkabino ir paglostė plaukus. 

— Tai mūsų dalia, nuo kurios negalime pabėgti. Jie yra ponai, pri- 
valome jiems paklusti ir mokėti už Ievos klaidas. Tik aš kartais nega- 
liu patikėti, kad Dievas gali tai stebėti. 

Marta tylėjo. 

— Visi galvoja, kad aš pasprukau. - Ema karčiai nusijuokė. - Tu 
tikrai manai, kad Vulfhartas manęs nepastebėjo? 

Marta nustebusi pakėlė akis. 

— Tave taip pat būtų greitai pasiėmęs. Įsakė man vykti pas jį ir 
pagąsdino, kad jei jam nepaklusiu, įmes Joną į kalėjimą. Tai buvo 
bjauru, skaudėjo, buvo taip gėda. O tėvas Johanesas dėl visko suvertė 
kaltę man, nes esą jau nuo Ievos laikų moterys yra sugadintos. Taigi 
nė nesugalvok šio dalyko išpažinti. 

Kartais man atrodo, kad uždusiu prisiminimais, kai Jonas į mane 
pasižiūri. Jis niekada manęs apie tai neklausė. Bet negi manai, kad 
būtų savo noru palikęs kaimą, jei nebūtų nieko nutuokęs? Dabar 
man belieka tikėtis, kad mano vaikas gims iškart po Kalėdų. Tada 
bent būsiu tikra, kad jis yra Jono. 

Martą apėmė milžiniškas nebylus pyktis. 

Jie kėlėsi taip toli, į žmonių neapgyvendintą vietovę, iškentė tiek 
vargo ir pavojų, kad išvengtų bado ir smurto - o tada vėl sutiko alkį 
ir smurtą. 


Tai buvo vilties dėl naujo laimingo pasaulio pabaiga? 


Rikinga + UMJA 


Kristianas susikaupęs stebėjo sunkiai ginkluotą karinį dalinį, 
kuris buvo suformuotas joti kartu su Otu į Magdeburgą. Jie turėjo 
tikėtis pakeliui sutikti Liovės palydą. Bet ši mintis kėlė mažiausiai 
rūpesčių. 

Blogos naujienos pasiekė Meiseną jau nuo Bremeno užėmimo. 
Heinrichas leido savo padaliniams vieną dieną ir naktį plėšikauti 
mieste ir atkreipė dėmesį į tuos gyventojus, kurie iš miesto buvo pa- 
bėgę į pelkes. Iš karto po Bremeno arkivyskupo įsikišimo leido jiems 
grįžti sumokėjus neįtikėtinai didelę piniginę baudą. Tada Liovė už- 
ėmė Oldenburgą. Kristianas Oldenburgietis, dar neseniai pagerbtas 
didvyris ir kariniu požiūriu sėkmingiausias markizo Oto sąjunginin- 
kas, už pralaimėjimą sumokėjo savo mirtimi. 

Tai, kad Heinrichas taip pat nesilaikė paliaubų sąlygų, perpildė 
kantrybės taurę. Kai Kelno arkivyskupas ir ilgametis imperijos kan- 
cleris Rainaldas fon Daselis iš Italijos viską suruošė, aukštesnieji Kel- 
no bažnyčios pasiuntiniai savo vardu pakvietė Heinricho priešinin- 
kus į Magdeburgą, kad ten sudarytų apsaugos ir gynybos sąjungą. 

Ber kas būtų su naujakuriais, jei žlugtų Oto ir jo bendražygių pla- 
nai? Jis privalėjo palikti juos beginklius ir galėjo tik melstis, tikėtis, 
kad kaimas yra per daug nuošalus, jog jį užpultų priešų būriai. 

Jo mintys dažnai sugrįždavo prie žmonių, kurie juo pasitikėjo. 

Jonas ir Guntramas gintųsi nuo jų plikomis rankomis. Taigi ko- 


kius šansus turėjo jie prieš būrį apsiginklavusių raitelių? 

Ten buvo Greta ir Grizelda, kurios įnirtingai saugojo atsargas ir 
kaupė viską, ką duodavo miškas ir upė, kad visi išsimaitintų per žie- 
mą. Kaip toli jos nueitų, kad apgintų sėklas ir klėtis nuo užpuolikų? 

Ir Marta. Jo širdis suspurdėdavo visada, kai tik apie ją pagalvoda- 
vo. Kodėl jį apėmė jausmas, kad jai grėsė nelaimė? 

Dragas prunkštė ir trypė jausdamas savo pono nerimą. Kristianas 
įtempė vadeles ir įkalbinėjo eržilą. 

— Kur iš tikrųjų yra Randolfas ir jo ištikima šurvė? - paklausė jis 
pasisukęs į Raimundą, kuris prijojo iš šono, kai tik Kristianas nura- 
mino širmį. 

— Neįsivaizduoju, - pasakė jis. - Jie iškeliavo vakar anksti. Kaž- 
koks ypatingas pavedimas. Turėtų pasivyti mus pakeliui. 

Kol Kristianas svarstė, ką tai galėtų reikšti, prie jų pribėgo Elžbie- 
ta, jaunoji jo draugo žmona. 

— Palaukite, - sušuko uždususi. 

Susirūpinęs, tačiau meilus Raimundas pasilenkė prie jos. 

— Kas yra, širdele? 

Elžbieta sunkiai kovojo su ašaromis. 

— Pažadėk man, kad būsi atsargus! 

Už jų skambėjo keleto vyrų šūksmai, buvo aiškiai girdėti kandžios 
replikos: „Neregėtas elgesys!“ 

Raimundas nusišypsojo. 

- Žinoma. Jau eik, nebekelk daugiau scenų. 

Elžbieta pravėrė burną norėdama dar kažką pasakyti, bet nuleido 
galvą ir lėtai žengė atgal nepaleisdama iš akių savo vyro. 

Galiausiai jos žvilgsnis nukrypo į Kristianą: 

— Pargabenk jį man sveiką, girdi ? 

Jis rimtai pažvelgė į ją. 

— Būsiu jo pusėje, jei kiltų kova. Tu tai žinai. 

Po kurio laiko būrys pajudėjo. Dragą buvo vos galima sutramdyti. 
Eržilas negalėjo pakęsti nieko kito priešais save ir veržėsi į priekį. Var- 
gais negalais Kristianas jį nuramino ir nukreipė greta Jadvygos. Rai- 


mundas sekė visai šalia, kaip jie ir buvo susitarę kelionės išvakarėse. 

Iš karto, kai Kristianas ir Lukas išvakarėse atvyko į Meiseną, Otas 
pasikvietė riterį pas save. 

— Aš tikiu, kad Jūs paveldėjote šiek tiek savo tėvo talento - turiu 
omenyje ne tik dainavimą, - suniurzgėjo markizas, kai iš kambario 
išsiuntė visus ten buvusiuosius. - Apžiūrėkite ir paklausinėkite apie 
arkivyskupo rezidenciją. Daug aukštesniojo rango vyrų atvyks į Mag- 
deburgą — ir mažiausiai tiek pat šnipų. 

Apie atsargiai suformuluotą įtarimą dėl astrologo markizas neno- 
rėjo nieko girdėti. Bet jis sutiko su tuo, kad Kristianas ir jo draugai 
kelionės metu asmeniškai perims Jadvygos apsaugą. 

Tada Kristianas, Raimundas, broliai Richardas ir Geras pasiėmė 
po didelį bokalą alaus ir pasitraukė į atokesnį kampą. Ketvertas Mei- 
seno kieme susidraugavo dar pamokose apie ginklus ginklanešių lai- 
kais ir buvo laikomi narsiausiu kvartetu Oto palydoje. 

Pagal kilmę jie buvo visiškai skirtingi. Raimundas paveldėjo savo 
tėvo žemę, kuri avininkystės ir mažo, bet pelningo žirgyno dėka jam 
atnešė nemažą turtą. Richardas ir Geras, nesantuokiniai riterio vai- 
kai, buvo paskirti tam, kad tarnaudami Otui užsitarnautų sau vardą 
ir pinigų apsiginklavimui. O Kristianas buvo visiškai neturtingas, kol 
markizas jam perleido kaimą kaip feodą. Bet sugebėjimas apsieiti su 
arkliais ir griežtas indėlis į riterišką dorumą padarė juos draugais ir, 
suprantama, priešais tokių stiprių riterių kaip Randolfas, kurie neat- 
sižvelgdami į riterių garbės kodeksą imdavo tai, ką norėdavo. 

"Tuo metu, kai Raimundas jau buvo nužiūrėjęs savo jaunąją žmo- 
ną, o Kristianas sukosi aplink Luitgardą, broliai Richardas ir Geras 
nepraleido nė vieno meilės nuotykio, net jei ir nutylėdavo savo nesu- 
skaičiuojamų užkariautųjų vardus. 

Kiekvienas iš jų besąlygiškai patikėtų savo gyvenimą kitam. Pasku- 
tinio Kristiano apsilankymo Meisene metu įvykiai greitai pasikeitė, 
bec galiausiai liko laiko išsamiam pokalbiui. Jie sutarė kelionės metu 
išsiskirstyti. Vieni nesitrauks nuo Jadvygos, kiti nepaleis astrologo iš 


akių, kuris su savo padėjėjais ir prietaisais keliavo kartu su vilkstine. 

Tuo metu, kurį Kristianas praleido savo kaime, jo draugai nepastebi- 
mai lipo juodajam ant kulnų. Tačiau atramos taško, kas pilyje būtų 
galėjęs užpulti Martą, jie nerado. 

— Bus neramu, - pranešė Raimundas. Kristianas su pasitenkini- 
mu tai pripažino, kai iškart po atvykimo susitiko alchemiką ir tas 
nuskubėjo aiškiai išsigandęs. 

— Beje, tavo kaimas greitu laiku sulauks draugijos, - papasakojo 
Raimundas. - Konradas ir Bertoldas su savo naujakurių būriais yra 
pakeliui į gyvenvietes, kurios yra visai netoliese. 

Kristianas vos pastebimai susiraukė. Ir tuos du jis pažinojo nuo 
kartu leistų ginklanešių laikų, tačiau jie primygtinai stengėsi būti pri- 
imti į Randolfo palydą, dėl to ir buvo priešiškai prieš jį nusiteikę. 
"Tai nežadėjo jokios perspektyvos gerai kaimynystei. Kitiems tai buvo 
taip pat aišku kaip ir jam. 

— Taip vėlai? Tada šiais metais jie nebegalės nuimti derliaus, — tarė 
tik dėl to nustebęs. 

— Girdėjau, pirmiausia atkeliaus vyrai, kurie kirs medžius, statys 
namus ir pasiruoš žiemos sėjai. Šeimos turėtų atvykti kitais metais. 

— Atrodo, viskas numatyta, - atsakė Kristianas, ištiesė savo ilgas 
kojas ir atsilošė. - Bet patikėk manimi, kai mes kelyje iš Frankonijos 
sulaukėme netikėtumų, be moterų nebūtume taip greitai susitvarkę. 
Jos buvo tos, kurios vis skubino, kad dar spėtume pasėti. Jos kovojo 


už savo vaikus kaip vilkės ir vis dar kovoja. 


Kuo labiau jie artinosi prie Magdeburgo, tuo prasčiau atrodė pra- 
ėjusios kovos pėdsakai: sudeginti laukai, žmonės, kurie pamatę rai- 
telius paniškai bėgdavo tolyn arba nusivylę tūnojo prie savo namų 
griuvėsių, ir vyrai, prašančiai atkišę į priekį tuščias rankas. 

Jie keliavo per kaimą, virš kurio tvyrojo puvenų smarvė ir iš kurio 
nebebuvo likę nieko, išskyrus kelias sudegusias sijas, krūvą baisiai su- 
darkytų lavonų, kurių niekas nepalaidojo: vyrai supjaustytais kūnais, 
pusnuogės įvairaus amžiaus moterys ir merginos išnarintomis galū- 


nėmis, pamauti vaikai. 

Vyrai krūpčiodami persižegnojo. Otas sustabdė savo būrį ir vie- 
nam iš kareivių įsakė palaidoti žuvusiuosius kapinėse prie bažnyčios, 
o paskui sekti paskui. 

„Dieve, apsaugok mus nuo karo“, - dar kartą pagalvojo Kristia- 
nas jodamas šalia išbalusios markizės. Riteriai keliauja į mūšį, kad 
išsikovotų šlovę ir parsivežtų grobio, bet paprastiems žmonėms jis 


pakenkia labiausiai. 


Oto brolis Dedas su savo palyda prieš pat juos buvo nukeliavęs į 
Magdeburgą ir garsiai pasveikino pulką, kai jie pasiekė arkivyskupo 
rezidenciją. Prašmatniai įrengtoje salėje arkivyskupas Vichmanas pa- 
sveikino Jadvygą ir Otą, tada Jadvyga pagarbiai pasisveikino su savo 
tėvu ir vyresniuoju broliu Otu ton Brandenburgiečiu. 

— Tai mums svarbi diena, - tarė Albrechtas Lokys savo tvirtu 
balsu, kokio nepažįstamasis iš septyniasdešimtmečio tikrai negalėtų 
tikėtis. 

„Jis yra vienas galingiausių visoje imperijoje, tačiau jau dešimtme- 
čius besitęsianti nesantaika su Liove pavertė jį nemalonų“, - manė 
sau Jadvyga. Bet jos tėvas, atrodė, pagaliau nusimetė metų naštą. 
Šiandien jis kaip niekada arti savo svajonės. Buvo susirinkę beveik 
visi svarbiausi imperijos kunigaikščiai, vyskupai ir arkivyskupai, kad 
sudarytų sąjungą. Jei būtų vienas iš jų užpultas, kiti suteiktų jam pa- 
galbą. Prieš šią jėgą Heinrichas negalėtų ilgai atsilaikyti. 


— Prašau, kilmingoji ponia! — pažas padėjo Jadvygai pagalvėlę ant 
akmeninio suolo lango nišoje. Bet Jadvyga mieliau liko stovėti, kad 
galėtų stebėti, kai sąjungininkai prisiekia vienas kitam ištikimybę. 

Ji buvo vienintelė moteris salėje. Albrechto Lokio dukra aiškiai 
suprato, kad reikia palikti salę. Kartu atkeliavusioms damoms kita- 
me kambaryje buvo parūpinti muzikantai. Jie tauškė apie paskuti- 
niąsias vedybas ar nėštumus ir pagiriamosiomis dainomis aukštino 
jų sūnus. 

Jadvyga ne tik norėjo būti kuo toliau nuo to varginančio šurmu- 


lio - ji jokiu būdu nenorėjo praleisti šios akimirkos. 

Otas buvo labai užsiėmęs ceremonija. O ji, neatkreipdama dėme- 
sio, galėjo tiksliai įžiūrėti kiekvieną smulkmeną. Kaip jo patikėtinė ir 
šnipė. Jis tikėjo tuo, ką ji pastebės ir kas kitų liks nepamatyta. 

Jadvyga atidžiai apžiūrinėjo ratą aplink arkivyskupą Vichmaną: 
Kelno pasiuntinius, savo tėvą ir brolius, Grafą Liudviką fon Tiurin- 
geną ir jo sūnų grafą Adalbertą fon Sachseną bei kitus kilmingus ba- 
jorus ir dvasininkus iš Reino ir Elbės. 

Beveik be garso prie jos priėjo Kristianas. 

— Kas toks stovi grafui fon Arnsbergui iš dešinės? — tyliai paklau- 
sė jis. 

— Hartvigas, Bremeno arkivyskupas, - atsakė ji šnabždėdama. 

— "Tas neryžtingasis? Nejaugi jis nusprendė pereiti į mūsų stovyk- 
los pusę? 

— Galbūt Bremeno išplėšimas sudavė jam per skrandį arba per 
krikščionišką sąžinę. Bet aš nepasikliaučiau tuo, kad tai sustabdys, — 
niekinančiu tonu tarė Jadvyga. 

„Mes galime daug išlošti, bet taip pat daug ir netekti, jei sąjunga 
neišsilaikytų, - mąstė ji susirūpinusi. Buvo vis dar įsitikinusi tuo, 
ką pavasarį pasakė savo vyrui: „Jei sužlugs Italijos imperatorius, ant 
mūsų lyg Dievo teismas kris jo įtūžis: 

Kaizerio požiūriu, sąjunga buvo maištas prieš stipriausią jo paly- 
dovą. Tokį, kaip ir anksčiau, įpėdinis laikė Liovę. Dar jie galėtų sau- 
giai pasislėpti už plačios Rainaldo ton Daselio nugaros. Bet kuriam 
laikui? Jos tėvo ar arkivyskupų imperatorius tikrai neliestų. Bet ma- 
žesnius kunigaikščius jo pyktis pasiektų. 

„Ginklų žvangėjimas ir sąmokslininkų veidmainiškumas!“ —- mąs- 
tė Jadvyga įtemptai žvelgdama į kovingai nusiteikusią kompaniją sa- 
lės viduryje. Bet kas negins savo valdžios nagais ir dantimis, tą var- 
žovai užpuls lyg alkani vilkai. Ir kovojo ne vien vyrai, bet ir moterys. 
Tik vietoje kardo naudojosi nuodais ir intrigomis. 

Ją persmelkė negera nuojauta. 

Jadvyga džiaugėsi, kad šalia jos buvo bent Kristianas, kuris tvirtas 


ir ramus stovėjo prie šono ir raminančiai šypsojosi. 

Iš karto pasibaigus ceremonijai Kristianas paliko salę. Jis tikėjosi, 
kad tvartuose bus įdomu. 

Jo draugai buvo pasidaliję teritorijomis. Raimundas turėjo akylai 
stebėti kiemą, Richardas ir Geras budėjo prie aptvaro, kuriame buvo 
suvesti kitų pasiuntinių arkliai. Kristianas tykojo pasaloje tvarte, ku- 
riame Oto būrys buvo palikęs savo arklius. 

Nuo įėjimo į pokylių salę ataidėjo triukšmas. Sargybiniai, kuriems 
kažkas buvo atnešęs maisto ir alaus, tingiai ramstė vartus. Kiemas 
buvo tuščias, tik kartkartėmis pro šalį nuskubėdavo tarnai su dide- 
liais padėklais ar sunkiais ąsočiais. 

Kristianui neteko laukti ilgai. Jis iš karto atpažino sulinkusią fi- 
gūrą, kuri įžengė į tvartą ir pasiėmė vieną arklį. Tai buvo astrologo 
padėjėjas. 

Jis palaukė, kol berniukas užšoko ant arklio ir nujojo vartų krypti- 
mi, tada atsivedė savo širmį, kurį jau prieš tai buvo pabalnojęs. 

— Keliu į šiaurę, - sušuko jam nuo vartų Raimundas. 

Kristianas patvirtindamas pakėlė ranką ir nujojo. 

Jis laikėsi tokio didelio atstumo, kad tas nė nenumanė esąs seka- 
mas. 

Už keleto mylių jie prisiartino prie kalvos, ant kurios degė daug 
laužų. Čia stovyklavo Braunšvaigiečio būriai - žinojo Kristianas iš 
to, ką jam buvo papasakoję vyskupo rūmuose. 

Padėjėjas, kurį Kristianas tamsoje vos bepažino, sustabdė arklį. 
Šiek tiek padelsęs nušoko, nuvedė arklį kitapus kelio, pririšo prie me- 
džio ir dingo. 

Kristianas davė ženklą Dragui, kad šis jotų dideliais šuoliais. Maž- 
daug berniuko buvimo vietoje jis sustabdė arklį, nušoko nuo jo ir be 
garso ėmė žvalgytis. Jis teisingai spėjo. Kelio pakraštyje, įsisupęs į ap- 
siaustą, stovėjo padėjėjas. 

— Tai tik atsargumo priemonė, kad neprisidarytum į kelnes, kai 


išduosi priešą, — ramiu balsu tarė Kristianas traukdamas lauk savo 


kardą. 

Berniukas išsigandęs apsisuko. Kai mėnulio šviesoje atpažino, kas 
stovi prieš jį, susmuko. 

— Prašau Jūsų malonės, pone! Aš negaliu nieko apie... 

— Nusiramink, žiurke! Turėsi dar daug progų kalbėti, - supykęs 
barė jį Kristianas. Jis neturėjo jokio noro su belaisviu būti pamatytas 
priešų sargybos. Todėl surišo berniukui rankas, įsakė jam užlipti ant 
arklio, perėmė svetimo arklio vadeles ir pasuko abu gyvulius atgal į 
Magdeburgą. 

— Pasigailėkite, pone, aš nekaltas! Pakliuvau į savo meistro žaban- 
gus. Jis yra didis magas! Jis Jums baisiai atkeršys arba dosniai atlygins, 
jei mūsų neišduosite. 

Kristianas pasibjaurėjęs sustabdė arklį. Jis nukėlė padėjėją nuo 
balno, prispaudė jį prie medžio ir įbedė durklo smaigalį jam į kaklą. 

— Vienintelis, kuris dabar galėtų tave išgelbėti arba prakeikti, esu 
aš, — rėkė jis ant drebančio berniuko. - Jei nori kaip nors išgelbėti 
savo kaklą, prieš tai, kai atiduosiu tave markizui, papasakok apie klas- 
tingo meistro planus. 

Kristianas jautėsi blogai grasindamas peiliu tokiam skurdžiam 
žemės kirminui. Kaip giliai buvo įklimpęs Aloyzas, jei savo likimą 
patikėjo tokiam stuobriui ? 

Bet jis privalėjo sužaisti šį žaidimą iki galo. Paspaudė šiek tiek 
stipriau ir tuoj pat sulaukė norimo poveikio. 

Iš berniuko lūpų tarsi potvynis pasipylė žodžiai. Jis vos drįso 
įkvėpti oro. 

Berniukas patvirtino Kristiano įtarimą. „Aloyzas paruošė nuodus: 
Jadvygai, kad paskutinę akimirką iššoktų ir būtų apdovanotas kaip 
jos išgelbėtojas“, - prisipažino jis sugniuždytu balsu. 

— Bet tada ta svetimšalė mergina viską sugadino. 

Po Kristiano pagrasinimo Aloyzas išsigando dėl savo vietos Mei- 
sene ir norėjo galingam Saksonijos hercogui perduoti slaptą praneši- 
mą apie susitikimą Magdeburge. 

— Kur yra laiškas? 

Berniukas ėmė verkšlenti. 


— Mano... mano marškiniuose... 

Kristianas kaire ranka ištraukė pergamentą, dešine vis dar spaus- 
damas durklą prie gerklės. 

— O mergina? Tu ją užpuolei tą naktį po pasikėsinimo nunuody- 
ti? Turėjai ją nužudyti? 

— Ne! Net! - sukriokė padėjėjas. - Tikrai ne, pone! 

— Tada kas? - valdė jis besiraitantį berniuką. 

— Aš nežinau. Bet tą dieną buvo atvykę du nepažįstamieji. Jie jos 
ieškojo... 

— Kaip jie atrodė? 

— Keliautojai. Vienas su randu ant veido. Bet ar tai buvo jie, aš 
taip pat nežinau. Kitą dieną jie dingo. 

Kristianas nuslėpė savo nerimą. Jis liepė jaunuoliui prisiekti, kad 
visa tai žodis žodin atpasakos markizui, ir stumtelėjo jį iš už nuga- 
ros. 

— Ant arklio! 

Greitai jie nujojo toliau. Pasakius slaptažodį jie buvo įleisti pro 
Magdeburgo miesto vartus net naktį. 

Raimundas sutiko jį kieme. 

— Nori pažadinti markizą? — paklausė jis, kai Kristianas trumpai 
viską papasakojo. 

— Ne, mes parieksime šią žiurkę pusryčiams, — atsakė jis įpykęs. 


— Kardus! Išsitraukite kardus! 

Šis pavojaus signalas nenustebino nė vieno iš Oto būrio. Dvi sa- 
vaites jau keliavo atgal į Meiseną ir senokai laukė užpuolimo. 

Ginkluotieji sureagavo žaibiškai. Kristianas, Raimundas, Richar- 
das ir Geras apsupo Jadvygą atstatę pirmyn. ginklus ir pasiruošę ją 
apsaugoti nuo užpuolikų. Kol moterys klykdamos pasileido bėgti iš 
savo rikiuotės ir pasislėpė vežimuose, markizė liko didingai sėdėti 
ant savo arklio. 

Tai, kad priešininkai nestojo į mūšio lauką, o tykojo kaip plėšikai, 
nulėmė negailestingumą, kuriuo buvo vadovaujamasi šioje kovoje. 

— Nedori valkatos! - supykęs suriko Raimundas patiesdamas vie- 


ną užpuoliką. 

Sauja raitelių kovojo prieš daugybę gynėjų ir laikė juos tiesiog už- 
spaudę. Kristianas vieną akimirką buvo užspaustas dviejų raitelių ir 
turėjo daug darbo, kol vikriais smūgiais nuo jų atsigynė. Kardo smai- 
galys lietė jo ranką, bet staiga nuskambėjo garsi komanda, ir užpuo- 
likai žaibiškai atsitraukė. 

Patenkinti Oto žmonės susigrūdo kardus į makštis. 

Kristianas trumpai apsižvalgęs įsitikino, kad Jadvyga buvo nepa- 
liesta. Tada pašaukė Raimundą: 

— Kodėl jie taip staiga atsitraukė? 

Bet jo draugas tik suaimanavo. Išsigandęs Kristianas pamatė, kad 
Raimundui iš prasivėrusios žaizdos kairėje kojoje teka kraujas. 

Jis nušoko nuo arklio, perplėšė savo rankovę ir medžiagos juosta 
sustabdė kraujo tekėjimą tiek, kiek buvo įmanoma. 

— Aš pakviesiu felčerį. 

Prieš nueidamas, jis kreipėsi į Jadvygą. 

- Jūs tikrai nesužeista, ponia? 

— Taip, Jūsų ir Jūsų draugų dėka. Bet Jūs esate sužeistas! 

Jadvyga paėmė Kristiano ranką, iš kurios kraujavo. 

— Tai tik įbrėžimas. Raimundui prasčiau. Jei leisite, eisiu paieškoti 
gydytojo. 

— Luktelėkite dar vieną akimirką. - Jadvyga atsargiai užrišo šilki- 
nę nosinaitę jam ant rankos, o Kristianas tuo metu nekantriai Žval- 
gėsi felčerio. Jis pamatė, kaip markizas tapšnoja Randolfui per petį. 
Šis su savo būriu kovojo Oto pusėje ir dabar kažką pasakė, iš ko abu 
vyrai garsiai juokėsi. Tada jis pamatė Jadvygos ieškantį Oto žvilgsnį. 
Kristianas pastebėjo, kad Randolfas kažką pakuždėjo Otui ir šis vie- 
ną akimirką sustingo ir piktas pažiūrėjo jų pusėn. 

Jis ištraukė savo ranką, nusilenkė Jadvygai ir nuėjo ieškoti gydy- 
tojo. 

Skindamasis kelią pro triukšmaujančius riterius ir tarnus pamatė, 
kad vežimas, kuriame buvo vežamas grandinėmis surakintas Aloy- 
zas, kad Meisene stotų prieš teismą, buvo tuščias. Šalia vežimo per- 
pjauta gerkle gulėjo vienas iš sargybinių, antras buvo dingęs, o su juo 


ir astrologas. 

Po dviejų dienų Raimundas ėmė karščiuoti, jo sužeista koja buvo 
gąsdinančiai sutinusi. „O, kad čia būtų Marta“, - vis pagalvodavo 
Kristianas. 

— Ją reikia nupjauti, kitaip jis mirs, - pasakė felčeris po trumpos 
apžiūros, kai jie vienai nakčiai buvo įsirengę stovyklą. 

Šalia Raimundo klūpojęs Kristianas susigūžė. Jis žinojo labai ne- 
daug atvejų, kai kažkas po kojos amputacijos išgyveno. O jei ir taip: 
blogiausiu atveju vyras dar gali kovoti su viena ranka, o ginklanešys 
paduotų ginklus, bet be kairės kojos jis nebeužliptų ant arklio. Liktų 
tik gyventi kaip niekam nereikalingam luošiui. 

Felčeris aplaidžiai perbraukė per savo kruviną chalatą. 

— Ašatliksiu darbą švariai, nustebsite, kaip greitai viskas vyks. Tik 
pasiimsiu savo įrankius, — tarė jis ir nuėjo. 

Raimundas drebėjo. Vieną akimirką jo nuo karščio blizgančios 
akys pragiedrėjo. 

— Neleisk šito! Maldauju tavęs vardan mūsų draugystės, - tarė jis 
Kristianui ir taip stipriai suspaudė jo ranką, kad prireikė daug pa- 
stangų susitvardyti. 

Geras ir Richardas norėjo jį įkalbėti, bet Raimundas vos vienu 
rankos judesiu juos nutildė. 

— O Elžbieta? Aš jai pažadėjau, kad tave parvešiu sveiką ir gyvą! — 
prislėgtas priminė Kristianas. 

— Ji neprivalo gyventi su luošiu. Aš net negalėčiau jos išmaitinti. 
Pasirūpink ja. Tai viskas, ko tavęs prašau! 

— Tu tuo įsitikinęs? — tyliai paklausė Kristianas. 

— Taip. 

Kristianas svarstė. Nebedaug buvo likę iki jo kaimo. Su Raimun- 
du ant neštuvų tarp dviejų arklių jie galėtų atkarpą įveikti per tris 
dienas. Bet jo draugui tai būtų tikra kančia. Ir niekas negalėjo žinoti, 
ar jam iš viso liko tos trys dienos. Jei karštis ir toliau kils, koja gali 
gangrenuoti. 

Kai pamatė, kaip Marta moka gydyti, jį užvaldė begalinis pasiti- 


kėjimas mergaitės sugebėjimais. Bet ar išgelbėtų jo draugą, jei Rai- 

mundas gyvas pasiektų kaimą? Ir kas būtų, jei ji taip pat nematytų 
kitos išeities, kaip amputuoti koją? 

Juk ji nieko panašaus nepadarytų? 

Vieną akimirką prieš jo akis iškilo vaizdas: Marta kruvina prijuos- 
te ir kaulų pjūklu, palinkusi virš jo draugo kojos. Jis papurtė galvą, 
kad nuvytų šias fantazijas. Ji gydo žolelėmis, nėra jokia chirurgė. Bet, 
kita vertus, gerai prisiminė, kaip ji atstatė lūžusią Karlo koją. Ši mer- 
gina buvo ištvermingesnė, nei atrodė. 

— Rimtai apsisprendei? — dar kartą paklausė jis. 

Raimundas linktelėjo. 

— Gerai. Jei tu dar turi bent šiek tiek vilties ir pajėgtum kurį laiką 
iškęsti skausmą, paklausyk manęs. 

Kai sunkiai sužeistas bičiulis pritarė jo planui, Kristianas nuėjo 
pas Otą ir paprašė leidimo, kad kartu su Luku ir Raimundu galėtų 
palikti būrį. Tuo metu Richardas ir Geras liko ir saugojo sužeistąjį 


nuo felčerio, jei jis kartais grįžtų su savo pjūklu. 


Vistuvės 


Prasidėjus pirmoms menstruacijoms Marta apsisprendė. Pakan- 
kamai ilgai ji apie tai galvojo. 

Palaukė, kol vieną kartą Grizelda liko viena, sukaupė visą drąsą ir 
nuėjo pas ją. 

- Jei Viprechtas vis dar nori mane turėti, aš sutinku už jo tekėti. 

Grizelda nustebusi pakėlė akis. Tada jos veide nušvito piktdžiu- 
giška šypsena. 

— Pažiūrėk tu man. Dabar jis tau pakankamai geras? Ruošiesi iš- 
perėti pavainikį ? 

Marta sunkiai nurijo sukilusį pyktį. 

— Ne. Bet supratau, kad jaunai merginai reikia vyro ir gynėjo, — 
pasakė ji taip ramiai, kaip tik įstengė. 

Atrodė, Grizelda liko patenkinta tokiu atsakymu. 

Bet ji nenorėjo taip lengvai visko pabaigti. 

— "Tai turėtų nuspręsti Hildebrandas ir Viprechtas, - tarė susirau- 
kusi. - Tu privalėsi prisipažinti, kad nebesi tyra. O aš noriu pamacyti 
tavo kruvinus skudurus, kad švaria sąžine galėčiau pasakyti, jog Vip- 
rechtas į savo lizdą nesiguldo gegutės. 

— Jei jis manęs nenori, galiu eiti pas vyrus į kaimyninį kaimą, - at- 
sakė Marta tvirčiau nei ketino. - Jie tikrai ne tokie išrankūs. 

Prieš porą dienų Martinas, Kunas ir Bertramas buvo žvalgyboje 
ir netoli sutiko neseniai atkeliavusią naujakurių grupę, kurią sudarė 
vien vyrai. Bet jų vadas primygtinai pareikalavo, kad jo žmonės ne- 


turėtų nieko bendra su Kristiano kaimu, todėl neliko jokio ryšio su 

atvykėliais. Tik tėvui Bartolomėjui tai nesutrukdė apžiūrėti naujųjų 
kaimynų ir pasirūpinti jų sielomis. 

Grizelda nepatenkinta suprunkštė. 

— Dar to betrūksta, kad tave tiems perleistume! 

Taip Marta suprato, kad reikalas buvo jau beveik nuspręstas. Se- 
niausiojo žmona būtų tikrai neprieštaravusi atiduoti išniekintą mer- 
giną kitiems. Bet dėl jos sugebėjimų kaimas negalėjo Martos atsisa- 
kyti. 

— Pakalbėsiu su Hildebrandu ir Viprechtu. 

Grizelda įbruko Martai į rankas šaukštą, kad ši vietoje jos maišytų 


košę, ir nutaisiusi reikšmingą veido išraišką nuėjo. 


Kol naujiena apie artėjančias vestuves pasklido po kaimą, Marta 
pasislėpė miške, kad išvengtų Martino ir Karlo sveikinimų ir galimų 
protrūkių. 

Tik Ema surado ją slėptuvėje. 

— Kodėl tai darai? - subambėjo ji ir prisitraukė draugę arčiau sa- 
vęs. - Būsi mirtinai nelaiminga. 

Šio pokalbio Marta ir bijojo, todėl ir nepapasakojo Emai apie savo 
rūpesčius, kai ji ištisomis naktimis apie tai mąstė. 

— Nesituokiama dėl to, kad būtum laimingas, — tarė ji šiurkščiai. 

— Tai, ką Jonas ir tu jaučiate, yra išimtis. Tėvas Johanesas net laikė 
nuodėme, kai sutuoktiniai vienas kitą taip myli. 

Ji išsiveržė iš Emos glėbio ir žengė žingsnį atgal. 

— Gyvenimas suregztas taip, kad mergina negali likti be tėvo ar 
vyro priežiūros. Ir tikrai ne tokia kaip aš. Nėra kito kelio. 

— Bet negi tu negalėjai išsirinkti bent vieno iš jaunesnių vaiki- 
nų?! —- sušuko Ema. — Tokio, kurį galėtum pamilti? Tik pažiūrėk, 
kokie išprotėję dėl tavęs Karlas ar Martinas. 

Marta pagalvojo apie smarkius Martino bučinius, jo veržlią lytį, ir 
tie vaizdai iškart priminė Randolto ir jo kompanionų brutalumą. Jos 
kūną vis dar skaudėjo nuo sužeidimų, kurių jie pridarė. Negalėdama 
nieko padaryti, ėmė drebėti visu kūnu. 


— Aš negalėčiau to ištverti, - pagaliau ištarė ji tyliai. 

Ema suprato. Vėl prisitraukė ją prie savęs. 

— Ir Viprechtas pareikalaus savo teisių, - pasakė ji lygiai taip pat 
tyliai. 

„Taip, bet ne taip dažnai“, - pagalvojo Marta. 

— Paskutinėmis Vilhelmos gyvenimo akimirkomis aš jai pažadė- 
jau, kad pasirūpinsiu jos dukterimis, - galiausiai silpnai tarė ji. 

Paskutinę priežastį ji nutylėjo, nes vien ta mintis spaudė jai gerklę. 
Būdama žmona, ji niekada nebekeliaus į Meiseną ir jai nebereikės su- 
sitikti Randolfo. Kristianas neturėtų nieko sužinoti apie užpuolimą. 


Niekada. 


Kadangi niekas nežinojo, kada tiksliai turėjo grįžti Kristianas, 
Hildebrandas ir tėvas Bartolomėjus nukėlė vestuvių datą į šventosios 
Margaritos dieną, kurios, kaip derliaus deivės, paramos naujakuriai 
ypač tikėjosi. 

„Atgailaujančios nusidėjėlės Marijos Magdalenos diena po dviejų 
dienų būtų tikusi daug labiau“, - su kartėliu mąstė Marta. 

Bet jai buvo lengviau dėl to, kad vestuvės turėjo įvykti, kol Kristia- 
nas bus kelionėje. Vaizdas, kaip ji, nuotaka, pasirodo prieš jį ir Luką, 
galbūt net kaip Emą Kristianas atiduoda ją būsimam vyrui, draskė 
jai širdį. 

Grizelda nepraleido progos paaiškinti, kaip kilniai elgiasi Vi- 
prechtas ją imdamas, nors ji ir nebėra nepaliesta ir neatsineša į san- 
tuoką jokio kraičio. Marta įsikando sau į lūpą ir tylėjo. 

Kad jai nereikėtų tuoktis su savo apdriskusia suknele, Berta visai 
prieš pat gimdymą paruošė jai našlaičių mėlynumo suknelę, kurią 
Jadvyga padovanojo Martai. Nespalvotu vilnoniu siūlu ji susiuvo di- 
džiulę skylę, kurią buvo padaręs Randolfo peilis taip, kad toje vietoje 
išėjo kuklus siuvinėjimas. 

Marta pasistengė nuvyti į šalį mintis, kas atsitiko, kai paskutinį 
kartą buvo apsivilkusi šią suknelę. 

„Šįkart aš galiu tai ištverti, — įkalbinėjo ji save. - Šįkart aš pati pa- 


sirinkau. O Viprechtas, nors ir senas, bet nepiktas žmogus, nusivylęs 

našlys, kuris vis dar liūdi Vilhelmos ir nežino, kaip pasirūpinti savo 
mažomis dukterimis: 

Naktį prieš vestuves ji susapnavo gluminantį sapną. Ji matė save 
sukasusią menką žemės lopinėlį, o Liudmilas stovėjo šalia ir žiūrėjo į 
ją. Vienu kartu ją užplūdo neapsakomai liūdnas jausmas, kad ji nie- 
kada nepažins meilės, niekada nebus laiminga. Sapne ji ėmė raudoti 
ir suprato, kad iškasė savo pačios kapą, kuris jau buvo alkūnės gilu- 
mo. Tada Liudmilas ėmė groti švelnią, meilią melodiją. 

Marta pabudo ryte keistai nurimusi, nors turėjo tekėti. 

Išbalusi ir nebyli Marta sėdėjo su laukinių gėlių vainiku ant kaš- 
tonų rudumo plaukų prie ilgo stalo, kurį naujakuriai pastatė pievoje 
prie upelio. 

Pirmai vestuvių šventei naujajame kaime Grizelda ir Greta panau- 
dojo viską, kas buvo įmanoma. Kaimo gyventojai puotavo ir ruošė 
įvairias užduotis, kurias sutuoktiniai turėjo įvykdyti. 

Artėjo ta akimirka, kai Viprechtas turėjo pakilti ir parodyti Mar- 
tai, kad ji sektų paskui. Bet jos vyras neskubėjo. Jis atrodė ne mažiau 
suglumęs už nuotaką. Kartkartėmis paslapčiomis ją nužiūrėdavo ir 
vėl prisipildydavo savo taurę. 

Viprechtas jau buvo gerokai išgėręs alaus, o Marta jo beveik nepa- 
ragavo ir į burną įsidėjo vos kelis kąsnius. 

„Visgi kaip labai mano vestuvės skiriasi nuo Emos, - karčiai mąstė 
ji. - Bet tai yra mano sprendimas: 

Galiausiai Viprechtas atsistojo lengvai svirduliuodamas, išskie- 
menavo keletą padėkos žodžių tėvui Bartolomėjui ir pakėlė Martą 
nuo nelygiai iš medžio kamieno padaryto suolo. Kai ji trumpam at- 
sisuko, pamatė, kad Karlas spoksojo į juos sutrikęs. 

"Tėvas nuėjo pirmas, kad apšlakstytų jaunųjų guolį švęstu vande- 
niu. Po palaiminimo jis ir visi vestuvių svečiai vėl išėjo laukan, kad 


galėtų švęsti toliau. 


Viprechtas sumišęs nusikosėjo. 
— Nusirenk ir gulkis, - tarė jis pagaliau ir negrabiai pasičiupinėjo 


savo kelnes. Marta pakluso. 

Ji gulėjo ant šiaudų sustingusi, vienais apatiniais ir stengėsi nuvyti 
prisiminimus apie Randolfą. Narkozės gėrimas, kurio paslapčia išgė- 
rė, nedavė jokio rezultato. 

Jos sutuoktinis atsigulė, praskėtė jos kojas ir drebančiomis ranko- 
mis glostė jos krūtinę ir šlaunis. Tada įbedė pirštą į jos kūną. 

Ūmus skausmas pažadino siaubingus prisiminimus apie keturių 
riterių žiaurumą, ir ji susigūžė. Ji pervėrė Viprechtą tokiu neapykan- 
tos kupinu žvilgsniu, kad jis iškart nuo jos atsitraukė. 

— Tu, paleistuve! Nedrįsk manęs užkerėti, - suriaumojo jis po pir- 
mos išgąsčio akimirkos ir smogė jai į veidą. 

Jis buvo kaip nesavas iš baimės, pagriebė ją už rankų ir papurtė. 

— Aš nenoriu gulėti su ragana! Aš nenoriu gulėti su ragana! Grei- 
tai pasakyk tris Tėve mūsų, nagi! Noriu pažiūrėti, ar gali. 

Marta nuo smūgio buvo apsvaigusi. Kraujas iš lūpos lašėjo ant 
apatinių marškinių. Tik šis vaizdas sugrąžino ją vėl į realybę. Ji ran- 
komis perbraukė burną. Baimė joje didėjo. Ne dėl Viprechto įtūžio 
ar jo nuotaikos, o dėl to, kad jis vengs vykdyti santuoką. Tada viskas 
nueis veltui. 

— Tris Tėve mūsų! - reikalavo Viprechtas, kuris laikė prieš ją atki- 
šęs dešinės rankos rodomąjį ir mažąjį pirštus, kaip ženklą prieš blogį. 

Marta lėtai pasakė tris Tėve mūsų, rūpestingai saugodamasi, kad ne- 
apsiriktų. Kad ji tai sugebėjo, atrodo, šiek tiek nuramino Viprechtą. 

— Malonėk gulėti ramiai ir užsimerk, - suniurzgėjo jis ir prispau- 
dė Martą atgal ant šiaudų. Ji įsikando į lūpą ir sukaupė visas jėgas, 
kad paklustų neišvengiamam. 

Nebylus ir suprakaitavęs Viprechtas plušėjo ant jos. Ilgai užsitęsė, 
kol jo lytis pagaliau buvo pakankamai kieta, kad galėtų į ją įeiti. 

Po poros judesių viskas buvo baigta, vaitodamas nuo jos nusirito. 

— Viskas bus gerai, - sumurmėjo jai, užsitraukė ant savęs avies kai- 


lį ir po kurio laiko ėmė knarkti. 


Kitą rytą kiti varstė Martą daug sakančiais žvilgsniais. Jos kairė 
akis nuo Viprechto smūgio buvo sutinusi, tikriausiai veidas buvo pa- 


žaliavęs arba pamėlynavęs. 

— Dabar tu pagaliau paklusniai mokysiesi, - įgėlė Grizelda su ne- 
slepiamu pasitenkinimu. 

Kai Karlas pamatė ją tokią, staugdamas iš įniršio puolė ant savo 
tėvo. 

— "Tu - kekšės vaikas! Prakeiktas kekšės vaikas! Ką su ja padarei?! 

Trys vyrai turėjo laikyti jį tvirtai, kad apsaugotų, jog Karlas nešok- 
tų ant savo tėvo. Jis taip šėlo ir šaukė, kol Hildebrandas skėlė stiprų 
antausį. 

— Malonėk gerbti savo tėvą, - sušnypštė jis berniukui. - Apie 
bausmę už tokį elgesį mes dar pakalbėsime. 

Marta laikėsi nuo visų atokiau. Ji nenorėjo su niekuo kalbėtis. 
Nepratardama nė žodžio padavė valgyti Joanai ir Marijai, kurios su 
baime apžiūrinėjo savo naująją mamą, ir nuėjo prie upelio, kad atšal- 
dytų sutinusią veido pusę. 

Nei šį, nei kitą vakarą Viprechtas prie jos nesiartino. Dienų die- 
nas stebėjo ją droviai ir kartu gailėdamasis, o naktimis palikdavo ją 
ramybėje. 

Hildebrandas už bausmę apkrovė Karlą sunkiausiais ir nemėgsta- 
miausiais darbais. Paniuręs vykdė juos iš akių nepaleisdamas tėvo, kai 
šis prisiartindavo prie Martos net per dešimt žingsnių. 

Bet dėl vieno dalyko ji klydo. Nors buvo ištekėjusi, Martinas vis 
tiek sekiojo iš paskos. Vos dvi dienos praėjo nuo vestuvių, o jis jau vėl 
tykojo jos miške, toje vietoje, kur ji dažnai rinkdavo uogas ir ieškoda- 
vo retesnių šaknų. 

Iš pradžių jo nė nepastebėjo, bet vieną kartą pasijuto stebima. Kai 
apsisuko, pamatė jį stovintį atsirėmusį į medį ir sukryžiavusį rankas. 

Pabrėžtinai lėtai jis slinko prie jos. 

— Na, ištikimai mylinti žmona, kaip patinka santuokinis gyveni- 
mas? - vangiai paklausė jis. 

— "Tai tau neturėtų rūpėti. Palik mane ramybėje, aš užsiėmusi! 

— Vis dar trapi lyg nekalta mergelė, bet tokia jau nesi! 

Greitais žingsniais Martinas prišoko prie jos ir pagriebė ranką. 

— Nesielk taip! Juk niekas to nesužinos. Aš tau parodysiu, kam 


yra tinkamas jaunas stiprus vyras. 

Prisitraukė ją prie savęs ir norėjo pabučiuoti. Marta tvojo jam ke- 
liu taip, kad jo pagriebimas akimirkai sušvelnėjo. 

— Tai būtų baisi nuodėmė, - sušuko ji. 

— Cha, nuodėmė. Aš išpažinsiu ją ir turėsiu pasakyti tris „Sveika, 
Marija“. Bet tu būsi prakeikta, nes moterys yra tos, iš kurių jau nuo 
Ievos laikų kyla visos nuodėmės ir nelaimės. Na, eikš pagaliau... 

Nespėjus jam vėl prisitraukti Martos, ji atkišo prieš jį mažą peilį 
žolelėms. 

— Nesiartink prie manęs! 

Martinas nusijuokė. 

— Ojei taip? Ką padarysi? 

Jis ištiesė ranką norėdamas iš Martos rankų paimti peilį. Ji atsi- 
traukė žingsnį atgal. 

Kitą akimirką ant Martino galvos kažkas pokštelėjo. 

— Aš tau parodysiu, begėdi storžievi! 

Greta stovėjo su lazda rankoje ir apipylė savo vyriausiąjį keiks- 
mais. 

— Tam tave išauginau, kad man padarytum tokią gėdą? — šaukė 
ji ir atsistojo ant pirštų galiukų, kad galėtų skelti jam antausį. - Jei 
sučiupsiu dar kartą, išvarysiu iš namų! 

Martinas nedrąsiai pakėlė galvą. 

— Taip, mama. 

— Atsiprašyk jos. 

— Man labai gaila... 

— Judinkis, tu, dykūne, reikia pasirūpinti galvijais. Ten tu galėsi 
išlieti savo neišmatuojamą energiją! 

Kai Martinas nuleidęs galvą nuėjo, Greta pakėlė Martos krepšį. 


— Eikš, mažyle, mes einame atgal į kaimą. 


Nėlaininjas La ad LAN 


Kristianas su palengvėjimu atsikvėpė, kai tolumoje išvydo kaimą. 
Bet tada iš tos pusės išgirdo žemę drebinantį moters klyksmą. 

Jis numetė Lukui abiejų arklių, tarp kurių buvo neštuvai su be 53- 
monės gulinčiu Raimundu, vadeles ir sušuko jam kartu su sužeistuo- 
ju palaukti čia, o pats pasileido lėkti ant Drago. 

Kaimo gyventojai iš išgąsčio išsižiojo, kai pamatė savo poną įjo- 
jantį į kaimą su ištrauktu kardu. 

Kristianui prireikė šiek tiek laiko, kol jis nuvijo į šalį visų įmano- 
mų nelaimių, kurios tik galėjo įvykti, vaizdinius. Kaime buvo ramu. 
Tik prieš bendrą pastogę buvo susirinkęs nedidelis būrys žmonių, 
kurie priklaupė ir spindėdami iš džiaugsmo jį pasveikino. 

— Kas tai per klyksmai? — paklausė vis dar sunerimęs Kristianas. 

— Tai Berta, - susijaudinusia veido išraiška paaiškino Hildebran- 
das. — Vaikas gimsta. 

Kristianas giliai įkvėpė. Paskutinių dienų rūpesčiai dėl Raimundo 
vis blogėjančios padėties išsekino jo tikėjimo atsargas. 

Ber čia, atrodė, viskas sekasi gerai. Apsižvalgė ir nustebo, nes 
kaimo gyventojai buvo pradėję statyti pirmąjį namą. Sėja jau buvo 
praėjusi, pievoje šokinėjo du veršeliai, o ant kalvos buvo sukrauti ilgi 
kamienai bažnyčios statybai. 

Jonas sekė jo žvilgsnį ir šypsena vis platėjo. 

— Manėme, kad kai Jūs grįšite iš žygio, turėtumėte čia jaustis pato- 
giau, - pasakė jis. - Mes taip gerai spėjome su darbais, kad nuspren- 


dėme pirmiausia statyti Jūsų namą. Tikimės, kad Jums patiks. 

Vieną akimirką Kristianas buvo apstulbęs ir sujaudintas. 

— Dėkoju jums iš visos širdies! 

Jis perbraukė per savo pavargusį veidą, kuris dėl neskustos barz- 
dos ir tamsių ratilų aplink akis atrodė smarkiai pasenęs. 

— Atsivežiau sunkiai sužalotą žmogų. 

Kalvis išsigando. 

— Ar ne Jūsų ginklanešys? Jaunajam ponui kažkas atsitiko? 

— Ne, jis gerai laikosi. Vienas riteris iš Oto palydos ir geras mano 
draugas buvo sužeistas kovoje. Jam reikalinga Martos pagalba. Jis ir 
Lukas yra netoli nuo čia, aš tuoj pakviesiu. 

Kristianas apsuko savo arklį, bet tą pačią akimirką iš pastogės vėl 
pasigirdo klyksmas. Jis trumpam sustojo ir suraukė kaktą. 

— Kaip sekasi Bertai? Atlaikys? 

— Vienas Dievas žino. Marta yra prie jos. Moterys sako, kad jau 
nebedaug liko. 

Kai Kristianas su Luku ir Raimundu grįžo į kaimą, jie rūpestingai 
paguldė Raimundą prieš naująjį namą, du kartus didesnį už valstie- 
čių trobelę. 

Lukas pirmiausia nuvedė arklius netoliese pasiganyti ir liko prie 
sužeistojo. Kristianas grįžo atgal prie bendros pastogės, kur vis dar 
laukė Guntramas su keletu moterų, ir uždėjo ranką būsimam tėvui 
ant peties. 

— Kokie reikalai? 

Guntramas tik bejėgiškai paskėsčiojo rankomis. 

Iš vidaus pasigirdo širdį draskantis klyksmas, tada tylus verkšleni- 
mas. Grizelda įpuolė į vidų ir po kurio laiko išėjo lauk visa spindu- 
liuodama iš džiaugsmo. | 

— Berniukas! 

Tarp laukiančiųjų prasiveržė džiaugsmas. 

— Dėkui Dievui! Pono palaiminimas kris ant mūsų naujojo kai-- 
mo, - pasakė kažkas. 

— O Berta? - baugščiai paklausė Guntramas. 


Grizelda raminančiai linktelėjo. 

— Jai viskas gerai. Palauk dar šiek tiek. Tuoj galėsi užeiti vidun! 

Guntramas užsidengė veidą rankomis, kad paslėptų palengvėji- 
mo ašaras. Moterys sveikino gimus sveikam sūnui, atskubėję vyrai 
plekšnojo šviežiai iškeptam tėvui per petį. 

Šiek tiek vėliau išėjo Marta, rankose laikydama mažytį, verkšle- 
nantį, į skarą suvyniotą ryšulėlį. 

— Pirmasis Kristiansdorfo kūdikis — sveikas ir gyvas. Pamaniau, 
kad visi norėsite jį pamatyti, - išsekusi, bet kartu laiminga, sušuko ji 
dar tarpdury. 

Tada pamatė Kristianą. Vieną akimirką ji pamanė, kad širdis nu- 
stos plakusi. Bet greitai suėmė save į rankas ir su naujagimiu nuėjo 
tiesiai prie jo. 

— Ar suteiksite jam savo palaiminimą, pone? 

Kristianui prireikė daug pastangų nusukti žvilgsnį nuo išbluku- 
sių, tačiau aiškių smūgių pėdsakų jos veide. Vėliau jis tai išsiaiškins. 

- Žinoma. Tegul Greta atidaro statinę alaus. — Jis davė Guntra- 
mui monetą, kurią laimėjo Magdeburge žaisdamas kauliukais. - Štai, 
krikšto dovana tavo sūnui. 

— Ačiū, pone! Ar galėtume jį pavadinti Jūsų vardu? Vis dėlto pir- 
masis, gimęs Jūsų kaime. 

Kristianas mielai sutiko. 

Tada jis pasikvietė Martą, kuri su naujagimiu jau norėjo eiti atgal 
pas Bertą. | 

— Arjau gali Bertą palikti vieną? Man skubiai tavęs reikia. Aš atsi- 
vežiau mirtinai sužeistą Žmogų. 

Ji išsigando ir veide jis įskaitė tą patį klausimą, kurį buvo uždavęs 
ir Jonas. 

— Tai Raimundas.. 

— Aš tuoj ateisiu, pone. Berta jau gali pasirūpinti ir kitos mote- 
Lys. 

Mergina su naujagimiu nuėjo į trobelę. Kristianas skubiais žings- 


niais nuėjo pažiūrėti, kaip laikosi Raimundas. 

Pakeliui jį užkalbino Viprechtas. 

— Taip pat ir aš prašau Jūsų palaiminimo, pone. 

— "Tu jį turi. Kodėl klausi ? 

— Jis vedė, - sušuko Grizelda. 

— Mano nuoširdūs sveikinimai, - nustebęs tarė Kristianas. - Kas 
yra ta laimingoji? 

— Marta. 

Kristianas liko stovėti ir nepatikliai žiūrėjo į jį. „Dieve, prašau pa- 
daryk, kad visa tai būtų netiesa“ Bet sumišusi, o kartu ir išdidi Vi- 
prechto veido išraiška rodė, kad tai ne pokštas. 

Jo viduje sukilo šaltis. 

Vargais negalais jis įstengė suvaldyti pyktį, kuris tiesiog užvirė 
jame. 

— Nejaugi aš nenusprendžiau, kad vestuvėms dar yra laiko? — 
griežtai sušuko jis, kad Viprechtas net susilenkė. Taip nusiteikusio 
kaimo gyventojai jo dar niekada nebuvo matę. 

— Taip, pone. Bet tada ji persigalvojo ir nebegalėjo to sulaukti, — 
vietoje Viprechto informavo Grizelda. - Tokiam jaunam daiktui rei- 
kia vyro, kuris ją prižiūrėtų ir išmokytų tinkamo elgesio. 

„Taip, - mąstė Kristianas sau piktas. - Tu nedavei jai ramybės tol, 
kol pagaliau buvo nuolat kontroliuojama. Tau ji yra baisi, tau ir ki- 
tiems. 

„Turėjau tai numanyti, - prikaišiojo sau. - Pasaulis netoleruoja 
jokios jaunos moters, kuri turi savitų minčių ir dar jas išsako, užuot 
tylėjusi, kaip yra priimta. Ne kartą Jadvyga sau tai leido, bet neturtin- 
ga žemos kilmės našlaitė - tikrai ne. 

Jis šiurkščiai paspaudė Viprechtui ranką. 

— Elkis su ja prideramai, aišku? Nemanyk, kad nepastebėjau pėd- 
sakų jos veide. Jei nuo šiandien jai bent plaukas nuo galvos nukris, 
pasigailėsi, kad kažkada gimei! 

Tuo metu, kai Viprechtas suglumęs vis dar spoksojo į jį, Kristia- 


nas atlėkė į vietą, kur gulėjo Raimundas. 

Jis nebyliai atsiklaupė, nubraukė nuo veido drėgnus nuo prakaito 
plaukus ir paklausė savęs, ar per šią dieną neteks dviejų žmonių, kurie 


tarp visų vaikščiojančių žeme jam reiškė daugiausiai. 


Marta upelyje lediniu vandeniu nusiprausė veidą bei rankas ir nu- 
bėgo į Kristiano namą, kur šalia ant žemės gulinčios figūros tupėjo 
riteris ir jo ginklanešys. 

Ji priėjo ir išsigando dėl Raimundo išvaizdos. Jaunąjį riterį buvo 
vos galima atpažinti. Jo veidas buvo sukritęs, visas degė nuo karščio. 

Nespėjus jai nieko paklausti, Kristianas be žodžių nutraukė ant- 
klodę ir apnuogino sutinusią koją su žaizda, aplink kurią jau buvo 
susidarę juodi ratilai. Jis nukreipė savo nusiminusį žvilgsnį į Martą, 
kad jos veide įskaitytų, ar draugui dar buvo likęs šansas. 

Marta sunkia tvardėsi. Kaip ji norėjo, kad dabar šalia būtų Fina 
ar Jozefa! 

Ji giliai įkvėpė, pasiruošė kalbėti ir sustojo. 

— Kol dar šviesu, jis privalo likti čia, lauke, — pagaliau tarė ji ir 
klausėsi pasakojimo, kas nutiko. 

— Jei jis nenori, nepjausiu kojos, - pasakė ji susimąsčiusi. 

Riteris pažvelgė nustebęs. 

— Esi jau kažką panašaus dariusi ? 

— Dar ne, pone. Du kartus teko amputuoti pirštą ir stebėti, kaip 
nupjaunama ranka, - atsakė ji. - Bet aš būčiau pasiryžusi, jei tai būtų 
buvusi vienintelė galimybė jį išgelbėti. Nežinau, ar man pavyks. Pri- 
reiks pagalbos. 

— Mes padarysime viską, ką tik galėsime, — iš karto atsakė Kris- 
tianas. 

Greta abejodama priėjo arčiau. 

— Nenorite jo įnešti į namą? Viduje turite ugnies, pone. Tėvas 
Bartolomėjus jau net palaimino krosnies vietą. 

Marta atsakė: 

— Man reikia kiek įmanoma daugiau šviesos. Bet tu gali pašildyti 
vandens. 


Greta linktelėjo ir dingo name. 

Marta pačiupinėjo degančius ligonio smilkinius ir paieškojo 
pulso. Jo širdis daužėsi kaip pašėlusi. Tada ji pasilenkė virš žaizdos, 
pauostė ją ir atsargiai palietė tas vietas, kurių šašuoti kraštai buvo su- 
pūliavę. 

Ji vėl giliai įkvėpė ir pažvelgė į Kristianą. Pamačiusi jo akyse nusi- 
vylimą ir skausmą, ji akimirkai pasisuko į šalį. Dabar ligoniui reikėjo 
visų jos jėgų. 

— Reikia numušti karštį, išpjauti žaizdą ir išvalyti, galbūt išdeginti. 
Todėl kažkas turės jį palaikyti. 

Ji pakėlė akis ir tyliai pridūrė: 

— Ir dėl visa ko... kai jis atsigaus... turėtumėte pakviesti tėvą Bar- 
tolomėjų. 

Lukas atsikėlė. 

— Ko tau reikia pirmiausia? Vandens ar tėvo? 

— Vandens. Daug tyro vandens iš upės. 

Kol Lukas ieškojo kibiro, ji paprašė Kristiano: 

— Paimkite jo ranką, pone! Net jei be sąmonės, laikykite ją, kal- 
bėkite su juo. - Ji padelsė. - Manęs neapleidžia jausmas, kad jo siela 
nori iškeliauti. Jūs privalote ją čia sulaikyti. 

Kai sutemo, Marta išvargusi liovėsi ir ištiesė savo geliančią nuga- 
rą. 

Ji vis dėjo drėgnus skudurus ligoniui ant smilkinių, rankų dilbių 
ir sveikos kojos, kad nuimtų karštį. Karštų verbenų kompresai pa- 
dėjo prasiveržti pūliuojančioms votims, tada jas išvalė, vandeniu vis 
drėkino ligonio lūpas. 

"Tuo metu atėjo Bartolomėjus. Tėvas susidėjo reikmenis paskuti- 

Marta pažvelgė į jį. 

— Ką dar būtų padarę apie gydymą išmanantys vienuoliai Jūsų vie- 
nuolyne? - paklausė ji ir nubraukė sudrėkusią nuo prakaito plaukų 
sruogą, iškritusią iš po skarelės, kurią ji dabar privalėjo nešioti kaip 
ištekėjusi moteris. 

— Pasimeldę, žinoma. 

— Turi būti sustabdytas karščiavimas, išvalyta žaizda. Tai tu jau 
padarei. Visa kita - Dievo rankose. Bet... 

Susimąstęs Bartolomėjus pasikrapštė smilkinį ir parodė į pajuo- 
davusius žaizdos kraštus. 

- Šituos privalai išpjauti arba išdeginti. Kitaip jis neišgyvens. 

Marta susirūpinusi linktelėjo. 

— Mane neramina, kad jis taip ir neatgaus sąmonės, tėve. Jam rei- 
kia skysčių. Bet taip aš negaliu jam nieko duoti. 

Ji atsistojo ir kreipėsi į Kristianą ir Luką. 

— Nešame jį į namą? 

Riteris ir jo ginklanešys atsargiai pakėlė ligonį ir lygiai taip pat 
atsargiai paguldė jį viduje, ant kailio, šalia židinio. 

— Aš padariau kai ką valgyti, - pasakė Greta, kuri visą laiką šeimi- 
ninkavo viduje. Viliojantis svogūnais ir mairūnais pagardintos sriu- 
bos kvapas pripildė visą namą. Nieko neklausdama ji pylė į medinius 
dubenis ir dėjo juos ant naujai pastatyto stalo. 

— Ar galime palikti jį taip gulėti? - paklausė Kristianas Martos. 

Ji linktelėjo. 

— Vienai minutei — taip. 

Staiga ir ji pajuto, kokia buvo alkana. O kitam darbui jai prireiks 
daug jėgų. 

Bartolomėjus sukalbėjo maldą už Raimundo sveikimą. Tada jie 
skubiai kabino sriubą ir valgė duoną, kurią davė Greta. 

Kristianas apsižvalgė ir, atrodė, pirmą kartą pastebėjo aplinką. 

— Jūs tikrai labai pasistengėte statydami šį namą, — tarė jis Gre- 
tai. - Staigmena pavyko. 

Ji spindėjo. 

— Guntramas padarė Jums net lovą. Galų gale juk nedera toliau 
kaip ir mums gulėti ant grindų. O kol parsivesite čia savo nuotaką, jis 
dar išraižys sijose ornamentus. Mediena stogui taip pat jau iškirsta, 
tik dar turi išdžiūti. Taip mes pirmiausia išėmėme velėnas. 

Ji giliai įkvėpė ir tyliai kalbėjo toliau. 

— Mes jau buvome išsigandę, kad galite nebegrįžti. Jums galėjo at- 


sitikti taip, kaip Jūsų vargšui draugui. Ar net dar blogiau. Bet pagal- 

vojome, kad jei jau mes Jums statome namą, tiesiog privalote grįžti 
atgal. 

Greta nutylėjo, kad Hildebrandas iš karto stvėrėsi šio pasiūlymo 
norėdamas nuraminti savo sąžinę, nes prieš ištekindamas Martą tu- 
rėjo gauti riterio leidimą, net jei ji nebuvo priklausoma. Ji nujautė, 
kad šios vestuvės dar pridarys nemalonumų. Ne tik todėl, kad ji šią 
mergaitę mielai būtų ėmusi į marčias, nors vis dar pyko dėl Martino 
elgesio. 

Martos mintys taip pat sukosi apie jos nelaimingą santuoką. Pro 
nuleistas blakstienas ji pažvelgė į Kristianą. Kiek daug jis sužinojo? 
Ar žinojo apie vestuves? O apie Randolfo užpuolimą? 

Ji nurijo paskutinį kąsnį ir atsistojo. 

— Padėsite man išdeginti, tėve? - paklausė Bartolomėjaus, kuris 
jai linktelėjo. 

— Tuoj grįšiu. Trumpam nulėksiu į kalvę ir pažiūrėsiu, kaip laikosi 
Berta. 

Ji paprašė Jono kaip įmanoma labiau išgaląsti jos mažąjį peiliuką 
ir jį įkaitinti. 

Berta ir naujagimis jautėsi gerai. Abu ramiai snūduriavo, karščia- 
vimo ar staigaus kraujavimo — nė ženklo. 

— Jei būtų kas nors negerai, iš karto ateik pas mane, — paprašė 
Joanos. Ji rimtai linktelėjo. 

— Kas atsitiko svetimšaliui riteriui, mama Marta? — norėjo suži- 
noti mažoji Marija. - Išgydysi jį ? 

Ji paglostė mergaitei plaukus. 

— Nežinau. Jis labai serga. Pasakyk savo tėvui, kad dar ilgai turėsiu 
ten būti. O jūs su Joana sau gražiai miegokite. 

— Ir Karlas! - įterpė mažoji, nutaisiusi reikšmingą veido išraišką. 

— Ir Karlas. 

Martai pasidarė lengviau, kad Bartolomėjus tuo metu jau buvo 
pasiraitojęs rankoves. Jie atsitūpė šalia ligonio ir trumpai pasitarė. 

— Aš pjausiu, Jūs deginsite? 


Bartolomėjus linktelėjo. 

— Vienuoliai įprastai nepjauna mėsos ir turi vengti kraujo. Bet 
mes privalome apsaugoti jo kūną nuo blogio antpuolių. Teko pakan- 
kamai dažnai tai daryti, kol apsisprendžiau stoti į vienuolyną. 

„Dėl kokios priežasties tai galėjo įvykti? — svarstė Marta. Tėvas 
Johanesas niekada nebūtų daręs nieko panašaus. Jis įžvelgė savo šven- 
tąją pareigą įteigdamas žmonėms baimę dėl amžino prakeiksmo. Jis 
niekada nepadėjo Finai ką nors išgydyti, tik nužiūrėdavo šią moterį 
kupinu nepasitikėjimo žvilgsniu. 

Jie pasikvietė Kristianą ir Luką. 

— Atsisėskite ant jo ir tvirtai laikykite. Gali būti, kad iš skausmo jis 
atsipeikės, - paaiškino Marta. 

Bartolomėjus paaukojo brangią vaško žvakę, kad Greta galėtų ge- 
rai apšviesti žaizdą. 

Martos peilis buvo dar šiltas nuo kalvės ugnies ir tvirtai gulėjo 
jos rankoje. Kartu su Bartolomėjumi ji sukalbėjo maldą, tada sulai- 
kė kvapą ir skubiais giliais judesiais išpjovė supuvusią mėsą. Tėvas iš 
karto uždėjo įkaitintą peilį ant kraujuojančios žaizdos. Garsus šnypš- 
timas ir sudegusios mėsos kvapas užpildė kambarį. Ligonis tyliai su- 
dejavo, blakstienos suvirpėjo, bet jis neatsibudo. 

"Tai sukėlė Martai didžiulį susirūpinimą. Ji atsargiai uždėjo ant 
žaizdos paruoštą linų sėmenų kompresą ir atsistojo. 

— Dėkoju Jums, - tarė tėvui Bartolomėjui, kuris atrodė susirūpi- 
nęs. - Dabar mums belieka tik laukti ir tikėtis, jog karščiavimas naktį 
nuslūgs. Aš budėsiu prie jo. 

— Nejaugi tavo vyras nelauks tavęs? - paklausė Kristianas. 

Lukas atsisuko ir išsižiojęs įsispoksojo iš pradžių į riterį, paskui į 
Martą. 

„Taigi jis žino“, - pagalvojo Marta ir nuleido galvą, kad niekas 
nepastebėtų jos akyse susikaupusių ašarų. 

— Aš jį perspėjau, kad turėsiu budėti prie ligonio, pone, - pasakė 
ji, pačiupo už tuščio kibiro ir išbėgo laukan. 

Iš namo pasigirdo Luko balsas, tada išgirdo už savęs skubius žings- 
nius. Ji neatsisuko. 


Netoli upės ją pačiupo Lukas ir apsuko. 

— Kodėl tai padarei? - sutrikęs paklausė jis. 

Koks buvo kvailas, beviltiškas svajotojas! Jis savaičių savaites įsi- 
vaizdavo, kaip Otas ir Jadvyga ją dosniai apdovanoja ir kaip jis parsi- 
veža ją namo. O dabar Marta buvo nerangaus senio žmona! 

Vien nuo minties, kaip Viprechtas savo raukšlėtomis negrabio- 
mis rankomis, drebėdamas iš geismo, numalšina savo gašlumą jos 
mergaitišku kūnu, jam pasidarė bloga. 

— Merginai reikia globos ir užtarimo, jaunasis pone. O tokiai - be 
tėvo ir be brolių — ypač, - nuleidusi galvą tarė Marta. 

— Ber juk Kristianas ir aš, mes tave globojame! - sušuko ginkla- 
nešys. 

„Kur Jūs buvote mėnesių mėnesius? Ką Jūs apie tai suprantate“, — 
norėjo sušukti Marta. Bet taip elgtis nepriderėjo. Ji prikando lūpą ir 
sumirksėjo norėdama suvaldyti ašaras. Tačiau neįstengė. 

- Atleiskite, jaunasis pone, aš turiu pasemti vandens, - sumurmė- 


jo ji ir pasileido prie upės. 


Kristianas atsisakė eiti miegoti, nes norėjo pasikeisdamas su Mar- 
ta budėti prie savo draugo. Jie vis lašino vandenį ant nuo karščio su- 
skeldėjusių Raimundo lūpų, šaldė jo paraudusius akių vokus ir de- 
gančius smilkinius. 

Vėlyvą naktį karštis nukrito, ligonio kūnas labai atšalo. Marta 
užmetė ant jo antklodę, įkaitino akmenį ir uždėjo jį ant Raimundo 
kojų. Tada pati trumpam užsnūdo, visiškai išsekinta ligonio priežiū- 
ros ir gimdymo naktį prieš tai. 

Baisiai aimanuodama ji pašoko iš košmaro ir sutrikusi apsižvalgė. 

Kristianas paėmė jos ranką ir pasižiūrėjo gailesčio kupinomis aki- 
mis. Jis švelniai paglostė jos delną ir raminančiai pašnibždėjo: 

— Tai tik blogas sapnas. 

Švelnus prisilietimas ją suglumino. Bet Marta staiga nurimo ir iš- 
sigandusi atitraukė savo ranką. 

Kristianas nuėjo prie vandens kubilo, kad paslėptų savo veidą. 
Tiesdamas taurę vandens jis vėl save puikiai kontroliavo. 


— Gerai, kad prabudai. Man atrodo, jis vėl karščiuoja. 

Jie pakartojo šaltus kompresus. 

Auštant rytui ligonio kvėpavimas tapo ramesnis, nors pulsas vis 
dar buvo silpnas ir netaisyklingas. Žaizda atrodė gerai, gresiančio už- 
degimo nematyti nė ženklo. Bet niekas nerodė, kad Raimundas at- 
gaus sąmonę. Nepaisant antklodžių ir ugnies artumo, jo kūnas buvo 
pavojingai atšalęs ir išbalęs. 

Marta susimąsčiusi apžiūrinėjo ligonį. Jis mažai ką beturėjo ben- 
dro su tuo linksmu garbaniumi, kuris per pietus Oto salėje sėdėjo 
apkabinęs savo jauną žmoną. 

- Jis ir žmona - kokie jų santykiai? — paklausė Kristiano ir ėmė 
kramtyti apatinę lūpą. 

Jis sutrikęs pakėlė akis. 

— Turėjau omenyje: ar ji jam ką nors reiškia? O jis jai? Ar dėl jo 
atvyktų čia? — Ji išskėtė rankas, lyg norėdama apimti nuošalų kam- 
pelį, kuris jai negalėtų pasiūlyti nieko, prie ko kilminga dama yra pri- 
pratusi. 

Kristianas suprato. 

— Taip. Jie puikiai sutaria. 

— Tada atgabenkite ją čia. Galbūt ji galės sugrąžinti jo sielą. Aš 
padariau viską, ką galėjau. 

Kristianas pažadino Luką. 

= Jok kuo greičiau ir pargabenk čia Elžbietą! 

Greta įdavė ginklanešiui šiek tiek maisto ir jis tuoj par iškeliavo. 

— Pakalbėkite su juo, - Marta vėl paragino Kristianą rodydama 
į jo draugą. - Pasakykite jam, kad mylimoji jau kelyje pas jį. Tegul 
nedrįsta išeiti. 

Ji jautėsi apgailėtinai ir išėjo laukan. Vienai minutei sustojo, kad 
įkvėptų tyro, šalto ryto oro. 

Šalia jos išdygo Kristianas. 

— Manai, kad meilė galėtų jį sugrąžinti ? 

— Taip. 

Kristianas sustingo. Srengdamasis neparodyti kartėlio savo balse, 
jis galiausiai tarė: 


— O tu pati nori gyventi be meilės? 

Atsakyta buvo greitai. Per greitai. 

— Mergaitėms reikėjo mamos. O Viprechtas yra geras vyras. 

— Taip? Jis toks? O iš kur atsirado tai? 

Jo balsas nuskambėjo griežtai, tačiau mėlynę aplink kairę mergi- 
nos akį jis palietė švelniai. 

— Aš pargriuvau, — sumurmėjo Marta nukreipusi išsigandusį 
žvilgsnį į žemę. „Dieve, dabar jau kalbu kaip Irmhilda“, - mąstė ji 
prislėgta. 

- Tikrai? 

Kristiano rūpinimasis vieną akimirką sužadino norą juo pasitikė- 
ti. Bet to būti neturėjo. 

— Tai gerai, pone, — tarė ji taip tvirtai, kaip tik galėjo ir nusuko 
žvilgsnį. 

Kristianas abejojo. Ar reikėjo jam gilintis? Tėvas Bartolomėjus 
nebūtų jų sutuokęs, jei abu nebūtų su tuo sutikę. 

— Tada nuoširdžiai sveikinu, - galiausiai atsakė jis ir nuėjo atgal į 
namą. 


Temstant grįžo Lukas, lydimas Elžbietos ir Amalijos, senosios 
našlės. 

Jauna moteris iš karto pripuolė prie Kristiano. 

— Kurjis? Kaip laikosi? 

Kristianas palydėjo ją į namą. 

- Jis gyvas. Tai viskas, ką galiu pasakyti. Dabar jam reikia tavęs. 

Jis padavė jai atsigerti ir pristatė Martai. 

— Atsigulkite šalia jo, sušildykite, pasakykite, kad čia Jūs! - patarė 
jaunoji žolininkė. 

Lukas ir Kristianas atsargiai pakėlė Raimundą ir paguldė jį į lovą, 
kurią buvo sumeistravęs Guntramas. 

Su ašaromis akyse juos sekė Elžbieta. 

Marta pasisuko į Kristianą. 

— Geriau palikime juos vienus, pone. Pakvieskite mane, jei kas 
nors atsitiks, - pasakė ji Elžbietai. - Greta pasirūpins Jumis ir praneš 


man, įei Jums ar Jūsų vyrui manes prireiks. 
J ų vy 

Tada sunkiai vilkdama kojas, pavargusi ir sužeista širdimi ji nuėjo 


iki savo pastogės, kur Viprechtas jau laukė jos. 


kino. 
Reikėjo dar kai ką sutvarkyti. 


Tik atvykęs Lukas davė ženklą, kad atnešė iš Meiseno svarbių 
naujienų. 

Ginklanešys buvo greta, kad pagirdytų ir pašertų arklius. 

— Gerai padaryta! - pagyrė Kristianas ir uždėjo ranką jam ant 
peties. - Turėjai joti kaip koks patrakėlis. 

— Kaip gašlūnas, traukiamas dviejų damų ant puikių kumelių, — 
šaipydamasis pasakė ginklanešys. - Galiu pasakyti, kad dar niekada 
nemačiau taip greitai jojančios moters kaip Elžbieta. 

— Vis dėlto galėjai pakalbėti su Richardu ir Geru? 

— Taip. Abu paklausinėjo apie tuos keliautojus, kurie ieškojo Mar- 
tos, — pranešė Lukas. - Du svetimšaliai, kuriems maždaug tinka ap- 
rašymas, norėjo likti tarnauti pas sargybos vadą. Bet jis juos pasiuntė 
į Mochau pilį. Mes nežinome, ar jie vis dar ten. 

— Bet kokiu atveju jie kelyje. Geriau būkime atidūs. 

— Jadvyga ir Otas sulaukė blogų naujienų, — tęsė Lukas. - Im- 
peratorius sustojo prieš pat Romą. Milžiniška epidemija sunaikino 
beveik visą kariauną. Pelkių karštinė pakirto 2000 vyrų, tarp jų ir 
Rainaldą fon Daselį. 

Kristianas akimirkai sustingo. 

— Kaip reagavo imperatorius? — galiausiai paklausė jis. 

Lukas nuleido balsą. 

— Buvo priblokštas,ir piktas. Jis turėjo pašėlti — jei kunigaikščiai 
būtų nesukilę, hercogas Heinrichas Herbanas būtų jį palydėjęs ir 
pralaimėjimo būtų išvengta. Vienintelis geras dalykas: užtruks kelis 
mėnesius, kol jis galės grįžti iš Italijos ir vėl atvyks čia. Galbūt jo pyk- 
tis iki to laiko išgaruos. 


— Ką sako Otas? 

— Tyli. Bet Jadvyga mirtinai išbalo, kai pasiuntinys pranešė apie 
Rainaldo mirtį, taip sakė Geras. Tai reiškia, kad Kelno vyskupai be 
Rainaldo nebeketina remti maišto. 

Kristianas padėkojo savo ginklanešiui už naujienas. Bet šis dar ne- 
norėjo išeiti. 

— Kaip Jūs manote? Sulauksime imperatoriaus pykčio? 

— Mes jo jau sulaukėme. Iki šiol Fridrichas visada stengėsi tarpi- 
ninkauti tarp priešininkų stovyklų, net jei ne visada sekėsi. Bet jei jo 


nelaimė pasieks Romą, tada lai padeda mums Dievas! 


Kai pasirūpino arkliais, Lukas nuėjo paieškoti Martos. Pyktis dėl 
jos vestuvių dar nebuvo praėjęs, bet dėl šiurkštaus elgesio jį graužė 
sąžinė. Visiškai neriteriška. Be to, jai kai ką atnešė. Vis dėlto niekada 
negalvojo, kad tai atiduos jai kaip vestuvių dovaną. 

Pro jo akis nepraslydo tai, kokia ji buvo nusiminusi. Lyg dalis jos 
būtų mirę. „Kas galėjo ją priversti pritarti šioms vedyboms?“ - spė- 
liojo jis. Nusprendė vėliau pasiklausinėti jaunuolių. 

Jis greitai rado Martą prie upės, kur ji sėmė vandenį. 

— Pažvelk, aš tau kai ką atnešiau, - pasakė jis ir atkišo spurdantį 
ryšulėlį. 

— Kačiukas! 

Sujaudinta ji priglaudė mažą pilkai dryžuotą gyvūnėlį prie skruos- 
to. Jauniklis iš karto ėmė murkti. 

— Tu jam patinki. - Lukas apsidžiaugė. 

— Ačiū, jaunasis pone! — tarė mergina graudžiai nusišypsojusi. 

Lukas dar norėjo kažką atsakyti, bet, nepasakęs nė žodžio, nuėjo 


atgal. 


Kitą popietę Raimundas pirmą kartą atmerkė akis. Jo gerklė ir 
burna buvo per daug išdžiūvusi, kad prakalbėtų. Tik lengvai sude- 
javo ir sujudėjo. Elžbieta palengvėjusia širdimi ėmė verkti ir glostyti 
jo veidą. 

Senoji Greta pakvietė Martą ir visame kaime paskleidė naujieną, 
kuri sukėlė palengvėjimą ir džiaugsmą. Kas būtų atsitikę, jei svetim- 
šalis riteris būtų jų kaime numiręs? Galbūt jo galingasis siuzerenas 
būtų nubaudęs ne tik Martą, bet ir juos visus? 

Martos rankų dėka ligonis sparčiai taisėsi. Jis buvo smarkiai suly- 
sęs, bet nebekarščiavo. Kantriai ir lėtai didino vandens porcijas, ku- 
rias ji su Elžbieta pakaitomis lašindavo Raimundui. Greitai Marta 
leido Gretai išvirti ligoniui stiprinančio sultinio ir avižinės košės. 

Po poros dienų Raimundas nebegalėjo ilgiau išbūti lovoje, todėl 
ėmėsi pirmųjų šlubčiojančių žingsnių. Marta patenkino jo norą, bet 
kartu su Elžbieta prižiūrėjo, kad jis nepersistengtų. Žaizda kairėje 
kojoje buvo gili ir skaudėjo, bet gijo gerai. Ar vyras su šiuo sužeidimu 
kada nors vėl galės taisyklingai vaikščioti, priklausė nuo to, ar jis vėl 
sustiprins raumenis ir sausgysles. 

Po trijų savaičių Raimundas buvo taip išgijęs, kad Kristianas jam 
pasisiūlė iš Meiseno atgabenti vežimą, kuriuo galėtų parvežti jį ir 
moteris. 

Bet Raimundas atsisakė. 

— Į Meiseną aš grįšiu ant arklio ir niekaip kitaip, — rimtai apsi- 


sprendęs paaiškino jam draugas. - Juk iškentėsi čia dar kelias dienas, 

širdele? — paklausė jis Elžbietos, kuri kaip tik buvo prie jo prisiglau- 
dusi. 

— Aš noriu, kad tu pasveiktum. Tai viskas, kas dabar svarbiausia. 

Tik našlė Amalija, kuri palydėjo Elžbietą kaip kompanionė, kad 
išsaugotų jos gerą vardą, suraukė nosį. Tai nepraslydo Kristianui pro 
akis, bet jam buvo vis vien. 

Jaunoji draugo žmona buvo paėmusi abiejų riterių rūbus, kad juos 
išgražintų dailiomis siūlėmis, paskui pradėjo siuvinėti staltiesę ant 
būsimos Kristiansdorfo bažnyčios altoriaus. Kristianas ir Lukas tre- 
niravosi kartu su Raimundu, kad šis kuo greičiau atgautų jėgas. Kai 
jie vakarais susitikdavo, išeidavo tikras susibūrimas. Kristiano greitu- 
mas ir gebėjimas apsieiti su kardu pranoko viską, ką kaimo gyvento- 
jai buvo kada matę. O Lukas pasirodė esąs gabus mokinys. 

Buvo nepaprastai daug darbų, kuriuos reikėjo padaryti vienu 
metu. Turėjo būti išvalyta dar daugiau miško, nuimtas pirmasis der- 
lius ir pasiruošta rudens sėjai. 

Nors vyrai ir moterys vakarais būdavo išsekę iki nukritimo, ne- 
begalėjo ilgiau nukelti namų statybos, nes blogas oras neleido laukti 
ilgiau. 

Prižiūrimi Kristiano, jie džiaugsmingai sprendė, kuri šeima gaus 
kurį pažymėtą sklypą, ir ėmė rinktis vietas būsimoms trobelėms. 

Guntramas dėl savo sugebėjimo apdoroti medį ir du jauni vaiki- 
nai buvo paskirti statyboms. Kiekvienam namui jie iškasdavo po al- 
kūnės gylio duobę, įstatydavo į kiekvieną kampą po akmenį ir iš sto- 
rų kamienų pastatydavo stačiakampį. Tarpus pripildydavo virbais, o 
plyšius užtaisydavo moliu, kurio rado netoli upės. Žiemą trobelėse 


vietos ras ir gyvuliai. 


Vieną popietę į kaimą įžengė nelauktas lankytojas. Svetimas vals- 
tietis randuotu veidu klausė apie protingą moterį. Kaip paaiškėjo, jis 
buvo kaimyninio kaimo seniūnas, kuris iki šiol vengė kontakto su 
Kristiansdorto gyventojais. 

Jis buvo nuvestas pas Martą, padrikais žodžiais nupasakojo jai 


sunkią savo padėtį. Jo brolis dirbdamas susižeidė koją, žaizda neno- 

rėjo gyti, jis jautėsi vis prasčiau. Netrukus iš skausmo išprotėjęs su- 
žeistasis pašėlo ir buvo pasiruošęs nusikirsti koją kirviu. 

— Tarp mūsų nėra nė vieno, kuris apie tai ką nors išmanytų. Bet 
mes išgirdome apie tave. Padėk jam ir tikrai nesigailėsi, - suniurnėjo 
valstietis, pristatytas Vilhelmo vardu. 

Marta paslapčia nusistebėjo, iš kur žmonės gretimame kaime apie 
ją girdėjo. Bet dabar svarbesnis buvo ligonis. 

— Ką su juo padarėte? 

Vyriausiasis gūžtelėjo pečiais. 

— Sudavėme lazda, kad nurimtų, ir tada pririšome prie rąsto. Ten 
jis dabar guli ir vėl rėkia. 

„Jis bent neužduso savo vėmalais, kai atgavo sąmonę“, - su paleng- 
vėjimu pagalvojo Marta. 

— Turiu atsiklausti savo pono. 

Kartu su nepažįstamuoju ji nuėjo į Kristiano namą. Jis klausėsi 
pasakojimo ir atidžiai apžiūrinėjo valstietį. 

— Esame pasiruošę gerai kaimynystei. Bet negi jūsų ponas neuž- 
draudė jums su mumis kalbėtis? 

Vilhelmo veide šmėstelėjo gudri šypsena. 

— Mes negalime jums niekuo padėti. Bet nebuvo pasakyta, kad 
negalime kreiptis į jus nelaimės atveju. Šią akimirką jo nėra, todėl 
nereikia prašyti jo sutikimo. Bet jis tikrai būtų nepatenkintas, jei ne- 
tektume stipraus vyro todėl, kad nieko nesiėmėme. 

Kristianas pažvelgė į Martą. 

— Būtum pasiruošusi padėti ? 

— Jei Jūs leisite, pone. 

— Garantuoji jos saugų sugrįžimą? — paklausė valstiečio. 

— Na žinoma, pone, - suskubo šis patikinti. 

Kristianas nusprendė. 

— Ji vyks. Ber aš ją lydėsiu. 

To Vilhelmas tikrai nelaukė. Jo veide buvo galima įskaityti, kad 
palengvėjimas dėl pažadėtos pagalbos buvo sumišęs su baime. Ber- 


toldas galėjo sužinoti, kad pats Kristianas buvo įžengęs į jo kaimą. 

Bet norėdamas sulaukti pagalbos jis negalėjo atsakyti riterio reika- 
lavimo. 

Jie išvyko neatidėliodami. Dragui draugiškai pasveikinus Martą, 
Kristianas vėl pasiėmė ją su savimi ant eržilo. Taip jie greitai pasiekė 
kaimyninį kaimą. 

Sužeistasis vis dar gulėjo ant žemės tvirtai surištas, pritvirtintas 
prie lentos ir neišleido nė garso. 

Kaimo gyventojai pagarbiai priartėjo prie atvykėlių, nusilenkė 
Kristianui, sustojo greta ir ėmė šnabždėtis. 

„Čia tikrai vieni vyrai, kaip ir buvo sakę Kunas ir Bertramas“, — 
nusistebėjo Marta. Ji ignoravo žvilgsnius, kurie ją apžiūrinėjo, ir nu- 
ėjo prie sužeistojo. Jis nebuvo be sąmonės - aimanavo ir pasuko į ją 
savo galvą. 

Nepatenkinta Marta numetė į šalį karvės mėšlo gabalą, kurį kaž- 
kas buvo uždėjęs ant žaizdos. 

Koja buvo raudona ir visa liepsnojo, todėl atsisakė minties dėti 
karštus kompresus. Žaizda buvo taip stipriai supūliavusi, kad vis tiek 
būtų netrukus prasiveržusi ir Vilhelmo brolis būtų galėjęs pasiju- 
dinti. Ji peiliu įdrėskė žaizdą, rūpestingai išspaudė pūlius ir ištraukė 
medžio skeveldrą, kuri sukėlė nelaimę. Marta džiaugėsi, kad jos pa- 
cientas buvo vis dar tvirtai pririštas, nes gydymo metu riaumojo kaip 
ant iešmo. 

Akies krašteliu pamatė, kaip jos link įtartinomis veido išraiškomis 
eina keletas vyrų. Kristianas, stovėjęs šalia, uždėjo ranką ant kardo ir 
greitai išblaškė grupę. 

Dabar Marta suprato, kodėl riteris keliavo kartu. 

Ji rūpestingai išplovė žaizdą, uždėjo ant jos gydančių žolelių, užri- 
šo ir davė vyriausiajam nurodymus, kaip toliau slaugyti brolį. 


Tada kartu su Kristianu išjojo atgal į kaimą. 


Siek tiek vėliau naujakuriai nuėmė pirmąjį derlių. Avižų ir miežių 
buvo nedaug. Moterų veidai vis labiau niaukstėsi, kai jos ėmė mąsty- 
ti, ar su tokiomis atsargomis išgyvens per žiemą. 


— To neužteks, - aimanavo Grizelda, bet Greta įsiterpė. 

— Tada pasiųsk savo Bertramą žvejoti ir rinkti gilių! Kunas taip 
pat turi eiti kartu, nes tie abu turi per daug šunybių savo galvose. 

Net jei derlius pasirodė mažesnis, buvo pirmasis naujame kaime. 
Todėl Kristianas liepė atidaryti statinę alaus, kad jie galėtų atšvęsti. 

Kitą dieną Raimundas, Elžbieta ir senoji našlė norėjo grįžti atgal 


į Meiseną. 


— Pajodinėkime šiek tiek, - pasiūlė Raimundas Kristianui pasku- 
tinį vakarą kaime. 

Jie pasibalnojo arklius ir nušuoliavo į krintančias sutemas. 

Miško proskynoje Kristianas sustabdė arklį. Jie susėdo ir užsikūrė 
nedidelį laužą. 

— Niekada nemaniau, kad dar kada nors užlipsiu ant arklio, - ga- 
liausiai tarė Raimundas. 

— Oaš nemaniau, kad dar kada su tavimi taip sėdėsiu ir kalbėsiuo- 
si, - atsakė Kristianas. Vienai akimirkai į jis užmerkė akis. - Tai buvo 
sunkiausias momentas mano gyvenime, kai tu liepei man prisižadėti, 
kad išsiųsiu felčerį. Tada visi jau buvo nuleidę rankas. 

— Visi, išskyrus Martą. Štai mes ir pradėjome kalbėti apie tai, kas 
svarbu. 

— Kaip labai? 

— Nagi, aš tavo draugas. Pažįstu tave jau šitiek metų. Kas yra tarp 
tavęs ir mažylės? 

- Ji rūpinasi mano žmonėmis ir yra puiki gydytoja. 

Raimundas skvarbiai nužvelgė savo draugą. 

— Aš tave stebėjau, kai gulėjau ligos patale, o ji manimi rūpinosi. 
Dabar tavo veido išraiška primena tuos laikus, kai tu praradai Luit- 
gardą. 

— Vadinasi, man reikia pakeisti veido išraišką. 

Raimundas čiupo už Kristiano peties. 

— Nemulkink manęs, ir juo labiau savęs. Ji tau kažką reiškia. Su- 
tinku, kad yra nepaprasta mergina. Graži vidumi. 

— Ji jokia mergina - ištekėjusi moteris. 


— Ji žmona vieno iš tavo valstiečių. 

Raimundas trumpam nutilo ir atsargiai kalbėjo toliau. 

— Yra gana daug feodalų, kurie neskiria tam didelės reikšmės. 

Kadangi Kristianas tylėjo, jis tęsė: 

— Bet, žinoma, tavo savigarba neleis jos taip paprastai pasiimti. 

— Būtent! — užsiplieskė Kristianas. — Šie žmonės išsikėlė iš savo 
tėviškės tam, kad pabėgtų nuo savo pono, kuris negailestingai ėmė 
tai, ko panorėdavo - ar tai buvo grūdai, ar moteris. Turiu ir aš įves- 
ti tokius papročius? Čia jie ieško teisingumo ir taikos. Todėl mes ir 
persikėlėme! 

Raimundas atsiduso. 

— Tu teisus, bet nevisiškai. Žinoma, tu nesi panašus į Vulfhartą. 
Bet gal ji taip pat tavęs nori? 

— Tai nėra klausimas, - ūmiai atrėžė Kristianas. 

— Jei mes, riteriai, nesilaikytume mums priklausančių taisyklių, 
tiesiog imtume tai, ko panorėtume, tik todėl, kad ginklai ir mūsų pa- 
dėtis tai leidžia. Kas tada sulaikytų pasaulį ? Kas sulaikytų mus? Tada 
viešpatautų tik savivalė ir prievarta. 

Jis atsistojo ir sumynė laužą. 

— Jokime, kol dar nesutemo. Rytoj tavęs laukia įtempta diena. 

Raimundas sulaikė draugą jam nespėjus užšokti ant arklio. 

— Ji nelaiminga. Kai ją išvydau pirmą kartą Burgberge, mačiau 
liepsneles jos akyse... Nuo to laiko ji nebeatpažįstama. 

— Žinau, - atsakė Kristianas. — Ir man drasko širdį, kai matau ją 
tokią. Bet prieš Dievą ir žmones ji dabar visiems laikams yra kito 
žmona. 

Prieš nujodamas, jis dar kartą atsisuko į Raimundą. 


žE Nepaisant to - ačiū! 


Švento Martino dieną Marta ir Viprechtas su savo mergaitėmis 
pagaliau turėjo nuosavą trobelę. Sunkia širdimi Marta rinkosi savo 
nedidelę mantą iš pirmosios pastogės, kurioje jie visi daug mėnesių 
gyveno kartu. 

Jautėsi blogiau nei kada nors - savo santuokos belaisve. Ji sulyso ir 


didžiąją dalį laiko slankiojo kaip vaiduoklis. Visus slaptus troškimus 

nustūmė į šoną ir visiškai atsidėjo darbui. Tik švelnumas, kuriuo ją 
apdovanodavo Joana ir Marija, teikė paguodos. 

Karlas labai stengėsi, kad palengvintų Martos gyvenimą. Su tėvu 
jis beveik nekalbėjo. 

Vieną dieną po šventojo Martyno, kol kaimas nebuvo visiškai ap- 
snigtas ir skendintis vienumoje, Kristianas ir Lukas iškeliavo į Meise- 
ną. Pasiuntinys atnešė jiems žinią nuo markizo, kuria Otas ir Jadvyga 
pakvietė riterį praleisti šventes Burgberge, o per žiemą iš jų sūnaus 
Ditricho ir sūnėno Konrado padaryti stropius raitelius. 

Sustingusi ir nebyli Marta žiūrėjo abiem pavymui, kai šaltas vėjas 
skverbėsi kiaurai per jos drabužius, o mažytės snaigės sukdamosi kri- 
to ant jos. Oras jai nebuvo svarbus. Vienintelis šaltis, kurį jautė, kilo 
iš vidaus. 

Joana priėjo ir tyliai ją stebėjo. Tada pagriebė Martos ranką ir ryž- 
tingai tarė: 

— Einam namo! Kitaip dar susirgsi ir numirsi. 

Marta abejingai leidosi mergaitės vedama miegoti. Marija apklojo 
savo pamotę antklodėmis ir savo mažomis rankytėmis ėmė glostyti 
jai veidą. Tuo metu Joana aikčiodama traukė per trobelę naujai pa- 
darytą suolą, kad galėtų ant jo užlipti ir pasiekti pastogėje sukabintas 
vaistažoles. 

-— Kas nuo kosulio? Čiobreliai ir šalavijas? Jie yra čia? 

Pati to nepastebėdama mergaitė mėgdžiojo Martos toną. 

— Iš to padarysiu tepalą ir tu greitai pasveiksi. 

Marija ir Joana nenujautė, kad jų silpnų rankyčių dėka gęstantis 
Martos noras gyventi vėl suruseno. 

„Joms manęs reikia, jos mane myli“, - mąstė Marta. 


"Taigi gyvensiu toliau. Kol kas. 


TREČIA DALIS 


TA 


Ą "A 


(60 m. fgpušė 


Marta dirbo savo darže taip susikaupusi, kad Joaną pastebėjo tik 
tada, kai ši stovėjo šalia jos. 

— Sulaukėme svečių! Pažvelk, - tryško džiaugsmu paprastai labai 
rami Joana ir susijaudinusi parodė į mišką, kuris ribojo vietovę iš va- 
karų pusės. 

Marta atsistojo ir prisidengė ranka akis, kad prieš saulės šviesą ga- 
lėtų pažinti, kas artinosi prie kaimo. 

Mažiausieji jau buvo nubėgę prie vežimo ir džiūgaudami lydėjo jį. 

— Hansas ir Fridrichas, — atspėjo ji ir nusišypsojo savo įdukrai. 
Abu druskos pirkliai vos prieš porą savaičių jau buvo apsilankę kai- 
me, kad paprašytų Martos pagalbos. O Marija ir Joana susižavėjo iš- 
kalbingaisiais broliais, ir atvirkščiai - jie susižavėjo jomis. 

Marta nusivalė nuo rankų žemes ir nuėjo prie keliautojų. 

— Būkite pasveikinti! Užeikite į namus, turiu Jums alaus ir šviežiai 
iškeptos duonos. 

Aikčiodami abu nulipo nuo vežimo ir paprašė Karlo pasirūpinti 
arkliais. 

— Tu esi tikras turtas, mergaite, — suspindėjo Fridrichas. - Nors 
dabar jau esi gerbiama žmona. Bet mintis vis dar gali skaityti. 

— "Tai, kad Jūs ištroškę ir alkani, buvo nesunku atspėti, - pajuoka- 
vo Marta ir nebeatpažino savęs. Susižavėjimą keliantis keliaujančių 
brolių linksmumas ją kiekvienąkart keistai atpalaiduodavo. 

— Leiskite man toliau spėti, Fridrichai, - vėl sustirusi nugara? O 


Hansui gelia rankas? 

— Pataikei, mažyle, - tarė Fridrichas. Tada tapo paslaptingas. — 
Šįkart yra dar viena priežastis. Ar yra riteris Kristianas? Mes turime 
jam svarbią žinią. 

— Ypač svarbią, - patvirtino Hansas. 

— Jis neturėtų būti toli, nuėjo tik pasižiūrėti pas angliakasį, - pa- 
sakė Marta. Ji pasiėmė katę, Luko dovaną, kuri jau buvo išaugusi į 
pagarbos vertą pelių medžiotoją, ir pasilenkė prie Marijos: 

— Bėk ir surask poną! Paprašyk, kad atvyktų čia, ir pasakyk, kad jo 
laukia svečiai su skubia žinia. 

— Gerai. - Mažoji jau buvo išbėgusi. 

Marta padavė svečiams gėrimo ir pasiūlė pasisveikinti su kaimo 
seniausiais. Ji pastebėjo, kad Grizelda jau buvo priėjusi prie namo, 
kad pasižiūrėtų į atvykėlius, ir nenorėjo jai suteikti jokios progos 
skleisti paskalas. 

Dideliais gurkšniais Fridrichas ištuštino taurę. 

— Ach! Malonumas kūnui ir sielai! 

Sąmoksliškai jis pasilenkė prie Martos ausies. 

— Dabar aš esu pasiruošęs akis į akį susitikti su drakonu. 

Marta prieš savo norą nusišypsojo, paėmė iš brolių medines tau- 
res, palydėjo juos pas Hildebrandą ir Grizeldą ir grįžo prie savo dar- 
bo. Hansas ir Fridrichas vėl pasirodys čia, kai apsikeis visomis įmano- 
momis mandagumo frazėmis. 

Šiek tiek vėliau ji pamatė iš miško grįžtantį Kristianą. Marija sekė 
jį didžiuodamasi, kad taip greitai įvykdė nurodymą. 

Riteris dideliais žingsniais priėjo prie vežikų. 

— Būkite pasveikinti! Jums turbūt patinka mūsų mažas kaimelis 
tamsiajame miške? 

— Jei klausiate manęs, tai jis tampa vis gražesnis ir įspūdingesnis, — 
tarė Fridrichas ir parodė į žemės liniją. Paraleliai nuo upės stovėjo 
eilė namų, už kurių iki miško pakraščio tęsėsi pirmieji laukai. Vie- 
tovės centru tapo Kristiano namas su kaimo liepa priešakyje, o ant 
kalvos stovėjo kukli medinė bažnyčia, kurios pašventinti iškart po 


Velykų buvo atvykęs pats Meiseno vyskupas Gerungas. 

— Nuo mūsų paskutinio apsilankymo jis vėl pasikeitė ir pasipuošė. 
Jūs čia turite stropių žmonių, riteri Kristianai. 

— "Taip, turiu. Kas Jus šįkart čia atvedė? Vėl mūsų Martos sugebė- 
jimai? 

— "Taip, ir tai. Bet mes turime Jums kai ką pranešti. 

- Jei leisite, prie šešių akių, - pridūrė Hansas. 

Kristianas neparodė savo nustebimo. Rankos mostu pakvietė ve- 
žikus į savo namus ir paliepė Gretai patiekti alaus bei karštos sriu- 
bos. 

Kol vaišinosi, Kristianas svarstė, kokią žinią jie galėjo atnešti. Jo- 
kių blogų naujienų būti neturėjo, bent tai jis manėsi įžvelgęs jų veidų 
išraiškose. Bet būtų buvę labai nemandagu iš karto užsipulti juos su 
klausimais. Taigi kantriai laukė, kol abu ištuštino dubenius. 

— Gardu, - aiktelėjo Fridrichas ir susiėmė už pilvo. 

— Motule Greta, prie krosnies tu tiesiog genijus. 

- Jei toks ėdrūnas kaip Jūs taip sako, aš galiu didžiuotis, - šaipyda- 
masi atšovė senoji ir paėmė dubenius, kad upėje iššveistų su smėliu. 

Kai Greta išėjo pro duris, Kristianas skatindamas pažvelgė į Fri- 
drichą. 

— Na, kas atsitiko? 

Druskos pirklys perbraukė savo beveik nuplikusią galvą ir pasižiū- 
rėjo į jį sąmokslu žibančiomis akimis. 

— Atsimenate tą uolienos gabalą, kurį paskutinio apsilankymo 
metu radome upės vagoje ir pasiėmėme? 

— Kurį aš radau, broli, - geraširdiškai įsiterpė Hansas. 

Žinoma, Kristianas prisiminė. Šis reikalas sukėlė naujakurių 
nuostabą ir draugiškas patyčias. Kai vežimas įklimpo nuo lietaus su- 
minkštėjusioje žemėje ir vyrai bandė jį išstumti, Hansas pasilenkė ir 
paėmė nuo žemės juodą akmenį, kuris atlaisvino ratą ir įskilimo vie- 
toje blizgėjo tarsi metalas. Jis pakišo jį broliui po nosimi ir galiausiai 
įsimetė į vežimą. 

— Jei norite rinkti akmenis, mielai kviečiame vėl apsilankyti, bet 
jei į vežimą imsite tik po vieną, šiek tiek užtruks, kol dirva išsivalys, — 


juokavo tada Guntramas. 

— Mes jautėme, kad šis akmuo ypatingas, nes kažką panašaus ma- 
tėme kasyklose netoli Goslaro, - tęsė Fridrichas. - Todėl davėme jį 
apžiūrėti kalnakasiams. Ir jie labai nustebo. 

Jis reikšmingai pažvelgė Kristianui į akis. 

— Tai ne paprastas akmuo, o švino rūda. Ir joje tiek daug sidabro, 
kiek dar nebuvo kasyklose aplink patį Goslarą. Trumpai drūtai: Jūsų 


kaimas stovi ant gryno sidabro. 


Kol Hansas ir Fridrichas ieškojo Martos, kad numalšintų jų skaus- 
mus, Kristianas susimąstęs liko sėdėti prie stalo. 

Viena buvo jam aišku: vežikų atskleista stebinanti tiesa pastatys 
visą kaimo gyvenimą ant kortos. Net jei iki šiol apie tai žinojo tik jis 
ir druskos pirkliai, reikalo nebebuvo galima nuslėpti. 

Kaip pasakojo Fridrichas, asmenys, apžiūrėję akmenį, buvo iš 
Goslaro, pasiruošę iš karto susikrauti įrankius ir su jais keliauti čia, 
nes tikėjosi greitai praturtėti. Tie žmonės, kurie Harco kalnyne apie 
tai žinojo, tylės, kad kiti nerastų jų pėdsakų, tačiau reikalai vis vien 
jau buvo pajudėję. 

Nepažįstamieji atvyks ir išraus žemę. Jei ras sidabro, tuo susigun- 
dys ir naujakuriai, kurie čia dirbo sunkiau nei kada nors gyvenime 
ir turėjo tik tai, kas būtiniausia, kad išgyventų. Kalnakasiams reikės 
maisto ir alaus, odos ir virvių, kalvio darbo, daug medienos ir medžio 
anglies. Jie mokės už tai skambančiomis monetomis, jei tik ras čia 
sidabro. 

Paskui virvininkus ir kailiadirbius seks daug kitų amatininkų, bet 
taip pat ir nuotykių ieškotojų bei valkatų, vagių. Tada bus galima ar- 
sisveikinti su šio kaimo ramybe ir atsiskyrėliškumu. 

Ber kokias neįtikėtinas galimybes tai visiems atvertų! Jis atsikėlė, 
kad išeitų į lauką, kur moterys svečių garbei ruošė visam kaimui ben- 
drą vakarienę. 

Sprendimą dėl to, ar jo kaime bus kasamas sidabras, galėjo priimti 


tik markizas ar imperatorius. Jis privalėjo nedelsiant apie tai pranešti 


Otui. 

Iš Viprechto trobelės veržėsi širdį draskančios aimanos. 

— Ar galiu įeiti? — į tamsą sušuko Kristianas. 

— Tuoj baigsiu, pone, - sušuko jam Marta. - Nesileiskite suklai- 
dinamas šio kenčiančiojo. Dabar jis graudžiai aimanuoja, tačiau galų 
gale turėtų jaustis daug geriau. 

Kai Kristiano akys priprato prie silpnos šviesos, jis pamatė, kaip 
pasikėlė Fridrichas ir atsargiai pajudino pečius ir nugarą. 

- Ištikrųjų! Ši mažylė vėl tai padarė, - sušuko trykšdamas džiaugs- 
mu. 

Marta padavė jam molinį indelį. 

— Raudonasis aliejus su trupučiu kadugio. Kitąkart įtrinkite skau- 
dančias vietas, turėtų palengvėti. - Ji įdėjo Hansui į ranką puodelį su 
tepalu. 

Tada įsirėmė rankomis į šonus. 

— Eime laukan ir pažiūrėkime, ar valgis jau paruoštas. 

Kristianas įsiminė tą vaizdą: paprastai užsisklendusi ir dažnai 
prislėgta Marta dabar patenkinta šypsojosi atlikusi gerą darbą. Jam 
širdyje pasidarė gera. Kai apžiūrinėdavo žmones, ji virsdavo kito- 
kia - energinga ir tikra tuo, ką daro. Praėjo daug laiko tuo tada, kai 
matė ją besišypsančią. 

Kai vežikai plepėdami ėjo laukan, Kristianas sustabdė Martą ir 
Viprechtą. 

— Keletui žodžių. 

Nustebę abu pažvelgė į jį. Kristianą vėl užliejo apmaudas matant 
juos stovinčius vieną šalia kito. 

— Rytoj aš privalau išjoti į Meiseną. Markizė pageidavo kitai pro- 
gai pasitaikius parsivežti kartu Martą, kad apžiūrėtų jos jaunesnįjį 
sunų. 

Jis kreipėsi į Viprechtą. 

— Kiek laiko mes užtruksime, priklauso nuo to, ar markizas yra 
Burgberge, ar išvykęs. Jei turėsime keliauti paskui jį, užtruks keletą 
savaičių, kol galėsiu, - jis sustojo, nes neįstengė pasakyti „tavo žmo- 


ną — Martą parvežti atgal. 

Viprechtas paskubomis linktelėjo. 

— Kaip pageidausite, pone. 

— Aš paprašysiu Gretos, kad prižiūrėtų tavo namus. 

Viprechto veide šmėkštelėjo gudri pašaipa. 

Tada Kristianas kreipėsi į Martą, kuri stovėjo nebyli. 

— Susikrausi, kas tau reikalinga? Norėčiau iškeliauti rytoj anksti. 

Tūkstančiai dalykų sukosi Martos galvoje. Prisiminimai apie pir- 
mą jojimą į Meiseną, kurio metu ji buvo tokia laiminga, apie trik- 
dantį svetimą gyvenimą jame, apie Jadvygą ir nuodų taurę, naktinį 
pasikėsinimą. Ir apie Randolfą. 

Negi dabar viskas pasikartos? 

Iš jos veido riteris suprato apie Martą apėmusią baimę. 

Ramindamas jis uždėjo ranką jai ant peties, net jei jautėsi taip, lyg 
tai būtų liepsnojančios anglys. 

— Nesirūpink. Pasikėsinimas nunuodyti yra išaiškintas. Astro- 
logas pabėgo ir tikrai niekada nebepasirodys Oto akiratyje. Dabar 
mes taip pat žinome, kas tave užpuolė tą naktį: du Vulfharto raiteliai, 
kurie vis dar ieškojo tavęs. Jie taip pat toli nuo ten. Tau nieko neat- 
sitiks. 

Martos širdis daužėsi. Kaip tik dabar ji bandė susitaikyti su savo 
likimu. Naujas verpetas turėjo ją išplėšti ir nunešti į tą vietą, kur ji ir 
Kristianas sulaukė tik pykčių ir pavojų. 

Ber ji galės aplankyti Josefą, nes buvo pasiruošusi iš tos protingos 
moters išmokti visų paslapčių, kurias ši žinojo. Turėjo išmokti šiomis 
žiniomis apsiginti. 

Ir vieną dieną ji išvengs Viprechto. 

Nuo vestuvių nakties jos niekada nebemušė, bet elgėsi atsargiai 
ir nepatikliai. Prieš kurį laiką po namo stogu pakabino šermukšnio 
šaką, saugančią nuo raganų burtų, o naktimis vis reikalaudavo savo 
teisių, nors dažniausiai jam kildavo sunkumų norint pabaigti aktą. 
Tikriausiai jį ragino kaime sklindančios pašaipos dėl to, kad jauna 


žmona niekaip nesusilaukia vaiko. 

Marta, kaip pribuvėja ir žolininkė, žinojo pakankamai, kad apsi- 
saugotų nuo nėštumo. Bet nerangų Viprechto savininkiškumą vos 
begalėjo pakęsti. 

Galų gale juk niekas jos nė neklaustų, nori ji į Meiseną ar ne. Tai 
jau buvo nusprendę kiti. 

"Taigi giliai įkvėpė ir tepasakė: 

— Kaip pageidausite, pone. 

Kol ji tariamai ramiai pildė savo vaistų pintinę, svarstė, kaip šįkart 
galėtų išlaikyti savo pyktį viduje. „Kartais reikia pasidaryti nemato- 
mai“, - kažkada jai pasakė Zuzana. Skara, kuri slėpė plaukus ir kartu 
darė ją nematomą, turėtų padėti. 

Ką ji tada sau galvojo: palaidais plaukais nekaltai mergelei įžengti 
į šį svetimą, pavojingą pasaulį! Tai ir turėjo atkreipti į ją žvilgsnius ir 
pyktį. 

Ji privalėjo užsivilkti našlaičių mėlynumo suknelę, kad nesupyk- 
dytų Jadvygos, tačiau pirmiausia reikėjo tamsiai nudažyti Emos išsiu- 
vinėtas puošnias vilnones gijas, kad jos nebekristų į akis. Valstiečių 
žmonos ir tarnaitės nenešiojo siuvinėtų drabužių. 

O Ditrichą gydys taip atsargiai, kad šįkart daktaras nesijaustų 
įžeistas. 

"Tačiau nepaisant visų sumanymų, naktį ją kankino vis grįžtantis 
sapnas. Ji jojo per būrį laukinių žvėrių, kurie, atrodė, jos nė nematė. 
Bet gerai žinojo, kad jei tik jie pastebės bent mažytę jos baimę arba 
padarys neapgalvotą judesį, kraujo ištroškę padarai tuoj pat puls ir 


sudraskys. 


Beveik po metų nuo pirmos kelionės į Oto pilį Marta kartu su 
Kristianu ir Luku jojo į Meiseną. Vėl švietė saulė, bet ji buvo kupina 
neramių minčių ir jautė paslėptą Kristiano įtampą. 

Jie artėjo prie kaimelio, kuriame riteris beveik prieš metus iš vals- 
tiečio žmonos nupirko ką tik iš krosnies ištrauktos duonos. 

Pasiekus tą vietą, ji išsigando - viskas buvo virtę dykyne. Nebuvo 
matyti nė vieno Žmogaus, šuns ar vištos, laukai buvo neapdirbti. 

— Kas čia atsitiko, pone? — paklausė ji Kristiano. 

- Jie atidavė savo kaimą, kai pamatė, jog vėl nuėmė nepakankamai 
derliaus, kad iš jo išgyventų visą žiemą. Jie išsikėlė gausiai prisnigus. 
Tie, kurie pasiekė Meiseną, bandė ten įsidarbinti arba gyvena kaip 
elgetos. 

Marta drebėjo. "Taip pat ir Kristiansdorfui ši žiema buvo sunkus 
metas, porcijos menkos, apskaičiuotos. Bet nė vienas nebadavo. Dėl 
to, ką atgabeno Kristianas, ir nepermaldaujamo Gretos ir Grizeldos 
būdo dėka, kai jos saugojo atsargas ir jas paskirstė. Net naujagimiai 
išgyveno - Guntramo ir Bertos sūnus ir Emos dukrytė, kurią Marta 
priėmė per Grabnyčias. 

Dabar ji džiaugėsi, kad neįsirengė stovyklos kur nors netoli apleis- 
to kaimelio. Vietovė jai iš karto pasirodė prakeikta. 

Jie sustojo šiek tiek vėliau. Lukas pririšo arklius ir ištraukė mais- 
tą, kurį buvo įdavusi Greta. Marta taip pat pasirausė savo krepšyje 
ir ištraukė kai ką netikėto. Nustebusi išvyniojo mažą ryšulėlį, vieną 


akimirką įsitempė, bet tuoj pat nurimo. 

Dabar suprato, kodėl Joana ir Marija paslapčiomis apžiūrinėjo jos 
krepšį. Tuo metu, kai manė, jog yra nestebimos, mergaitės įdėjo jai 
atsisveikinimo dovaną - keletą medaus kamuoliukų, kuriuos Marta 


gamindavo vaikams pasmaližiauti. 


Šįkart jie pasiekė Meiseną ne šviečiant saulei, o krentant šaltai 
dulksnai. 

Jojant pro teismo aikštę šiurpus reginys privertė Martą krūptelėti. 
Ant spygliuotos lovos vienas ant kito gulėjo du kūnai, per kuriuos 
buvo persmeigtas kuolas. Jie buvo pusiau supuvę, paukščiai išlesę 
jiems akis. Tik drabužiai leido atpažinti, kad čia meilės akto metu 
žiauriai išsityčiojus buvo nužudyti vyras ir moteris. Tuščios moters 
akiduobės buvo nukreiptos į Martą. Jai atrodė, kad girdi mirties 
klyksmo ir žiūrovų šūksnių aidą. 

Kristianas pasekė jos žvilgsnį. 

— Santuokos laužytoja ir jos meilužis, - pasakė jis. 

Ledinis šiurpas nubėgo žemyn Martos nugara. Tas, kuris užklum- 
pa savo žmoną su svetimu vyru, pats turi paskirti jai bausmę. Bet 
koks žiaurus turėjo būti vyras, kad išgalvotų tokią mirtį ir dar pats 


viską stebėtų? 


Burgberge šįkart buvo kur kas mažiau veiklos nei tada, kai Marta 
buvo paskutinį kartą. Rūmai atrodė beveik tušti. 

Kristiano veidas apniuko. 

— Oto čia nebus, - tarė jis. 

Paklaustas rūmų valdytojas patvirtino jo spėliojimus. 

— Markizas yra išvykęs pas Albrechtą Lokį, - pasakė jis. 

— Žmona taip pat iškeliavo su juo? — mandagiai pasiteiravo Kris- 
tianas. 

— Ne. Rasite jos kambariuose, - atsakė rūmų valdytojas, kuris at- 
rodė toks pat išdidus, kokį Marta ir prisiminė. 

Kristianas davė Lukui keletą trumpų nurodymų ir pakvietė Martą 
sekti paskui jį. 

Dideliais žingsniais jis skubėjo laiptais į viršų, pranešė apie savo 
atvykimą, įėjo vidun ir suklupo prieš ją ant vieno kelio. 

Jadvyga šįkart buvo apsirengusi raudoną suknelę su tamsiai mėly- 
nais apsiuvais ir dailiai išsiuvinėtomis ilgomis rankovėmis. Jos žvilgs- 
nyje atsispindėjo palengvėjimas. Markizė skubiai nuėjo prie Kristia- 
no ir parodė jam, kad atsistotų. 

— Kristianai, Jus ir Martą siunčia pats dangus! Ditrichas serga, aš 
jau pasiunčiau pargabenti gydytoją. Ar apžiūrėtum jį? — kreipėsi į 


Martą. - Kristianai, atveskite ją čia, aš tuoj grįšiu. 


"Tai, ką Marta išvydo Ditricho kambaryje, privertė pamiršti visus 
gerus sumanymus. 

Gydytojas mokslininko drabužiais stovėjo pasilenkęs virš mirti- 
nai išblyškusio vaiko, už kurio ausų buvo tankiai pridėliota dėlių. Kai 
jie įžengė į kambarį, jis nė nepakėlė galvos, tik toliau dėjo dėles ant 
Ditricho smilkinių. 

— Ką čia darote? Jūs jį nužudysite! - pasibaisėjusi suriko Marta. 

Gydytojas paniekinamai suprunkštė. 

— Šalin, kvailas daikte! Kiekvienas išsilavinęs vyras žino, kad dėlės 
yra patikrinta priemonė prieš šią ligą, išskyrus pakaruoklio kraują — 
dar šiandien bus tuo pasirūpinta. 

Jis pamojo tarnui. 

— Išvyk juos iš čia! Ši valstiečių išnara neturi čia ką veikti. 

Marta sunerimusi atsisuko į Kristianą. 

— Pone, jis nužudys berniuką! 

Neilgai svarstęs jis išsitraukė kardą ir puolė prie gydytojo. 

— Jūs tuoj pat pasitrauksite nuo berniuko ir pasišalinsite iš šito 
kambario! 

Medikas buvo beužsiplieskiąs, bet Kristianas nutaikė kardą jam į 
krūtinę. 

— Norite priklausyti nuo jo? 

Mokslininkas trumpai žvilgtelėjo. Kai suprato, kad iš išsigandu- 
sių tarnų nesulauks jokios pagalbos, išsitiesė. 


— Jūs dar to pasigailėsite! Nė nenutuokiate, su kuo turite reikalų! 

Ir dėbtelėjęs neapykantos kupinu žvilgsniu nuskubėjo. 

Marta pripuolė prie Ditricho ir pačiupo jo ranką. 

— Greičiau, greičiau atneškite druskos, - sušuko ji tarnaitėms, ku- 
rios vis dar nesijudino. 

— Negirdėjote, ką ji pasakė? Bėkite, - suriko Kristianas. - Ar no- 
rite, kad jums ant sąžinės gulėtų berniuko mirtis? 

Išsigandusios moterys šmurkštelėjo laukan. 

Marta surado berniuko pulsą ir išsigandusi pažvelgė į jį. 

— Būk narsus, mažyli, - šnabždėjo ir glostė jo ranką. Atsargiai 
pabandė patraukti dėles, bet nė viena nebuvo tokia išpampusi, kad 
leistųsi lengvai nuimama. 

Kai pagaliau viena iš tarnaičių atnešė druskos, gausiai apibėrė ja 
dėles, kol jos raitydamosi pagaliau nukraičiojo nuo Ditricho galvos 
odos. 

Ji pasidėjo berniuko galvą sau ant krūtinės ir glostė jo plaukus. 

— Laikykis! 

Ligonis, atrodė, į nieką nereagavo, buvo baltas kaip drobė ir labai 
šaltas. Marta ėmė pakaitomis trinti jo rankas ir kojas, kad pagreitintų 
kraujotaką. 

— Kas čia atsitiko? - Energingas Jadvygos balsas pažadino tarnus 
iš sąstingio. — Ką tik pro mane pralėkė įniršęs medikas ir pasiskundė, 
kad prievarta buvo sukliudyta jo gydymui. 

Kristianas žengė žingsnį pirmyn. 

— Jums leidus, ponia, tai buvau aš. 

Markizė nustebusi įsispoksojo į jį. 

Marta greitai parodė į dvi dešimtis po jos kojomis vis dar besirai- 
tančių dėlių. 

— Medikas norėjo ištraukti iš Jūsų sūnaus galvos visą kraują! Neži- 
nau, ar jis pridarė daug žalos. 

Išbalusi Jadvyga priėjo ir pasibjaurėjusi kojos pirštų galiukais nu- 
stūmė dėles į šoną. 

— Išvalykite šį purvą, - įsakė tarnaitėms, kurios iškart puolė rinkti 
gyvių. 

— Ką tu gali padaryti? — susirūpinusi paklausė markizė. 

— Man reikia jį sustiprinti, geriau, jei šiek tiek jo kraujo ištekėtų. 
Prašau, leiskite čia ateiti Zuzanai. Tegul ji atneša rozmarino tinktū- 
ros. Jei tokios nebūtų - stipriausio vyno, kokį virtuvės meistras turi 
rūsyje. Reikia daugiau antklodžių ir karštų akmenų. 

Su nerimu ji pakėlė akis į Jadvygą. 

— Tikiuosi, spėjau laiku. 

— Kai tik mano vyras grįš, liepsiu išvaryti tą gydytoją, - supykusi 
pranešė Jadvyga. Ji peržvelgė visas moteris. 

— Darysite viską, ką jums pasakys, ir atnešite viską, ko jai prireiks, 
kad išgydytų mano sūnų. Ar supratote? 

Tarnaitės skubiai linktelėjo. 

— Tu gerai juo pasirūpinsi, - pasakė markizė Martai ir pasisuko į 
Kristianą. 

— Atleiskite man, dėl visų rūpesčių pamiršau pasiūlyti Jums pa- 
sveikinimo gėrimo ir nepaklausiau, kokios naujienos Jus taip skubiai 
čia atvedė. Prašau, eikite su manimi. 

Kristianas pasiuntė Martai padrąsinantį žvilgsnį ir nusekė paskui 


kunigaikštienę. 


Salėje Kristianas iš Jadvygos rankų paėmė taurę vyno. 

— Kas atvedė Jus į Meiseną? — paklausė markizė su šypsena, kuri 
neįstengė paslėpti jos veide nuovargio ir susirūpinimo. 

— Atnešiau markizui svarbių ir skubių žinių. Kur galėčiau rasti 
Jūsų vyrą? 

— Neverta joti paskui jį. Dar šiandien laukiame jo sugrįžtančio. 

Jadvyga nuleido balsą. 

— Jūs žinote, imperatorius grįžo iš savo nelemto žygio į Italiją ir 
Saksonijos kilminguosius sukvietė į reichstagą Viurcburge. Ten ne- 
laukiama nieko gero. Fridrichas ir toliau stovi Liovės pusėje ir apibū- 
dina mus kaip taikos laužytojus. Jau du kartus dalyviai kovose prieš 
hercogą Heinrichą jo nepaklausė. Dabar imperatorius trečią kartą 
atsiuntė mums paraginimą atvykti į imperatoriškąją tarybą. Šįkart 
mes privalome nuvykti, kad nesupykdytume jo. Otas yra išvykęs pas 

mano tėvą, kad su juo aptartų tolimesnius veiksmus. Be to, pasiėmė 
Albrechtą, kad mano tėvo rūmuose jis būtų parengtas tapti pažu. 

Pavargusi ji perbraukė per akis. 

— Tikiuosi, kad griežta mano tėvo ir jo riterių ranka pavers ber- 
niuką geresniu ir labiau besitvardančiu vyru. Bet dar daugiau rūpes- 
čių man kelia imperatorius. Jei neįvyks stebuklas, mano sūnaus cha- 
rakteris nebebus esminis dalykas Meiseno ateičiai, nes jis niekada jo 
nevaldys. Mes negalėtume sumokėti imperatoriui piniginės baudos. 
Visi žino, kad mano vyras viską sudėjo į karo žygius. 

— Vadinasi, mano žinia bus Jums dukart laukiama. Bet ji yra kon- 
hdenciali. 

Jadvyga rankos mostu davė suprasti, kad visi dalyvaujantieji pasi- 
trauktų į salės pakraštį, ir paprašė Kristiano prieiti arčiau. 

Tuo metu, kai jis tyliai pasakojo apie vežikų atradimą, jos veidas 
suspindo. Sujaudinta čiupo jo ranką. 

— Jus atsiuntė pats dangus! Kokios nuostabios galimybės. 

— Tai galėtų padaryti Otą turtingiausiu kunigaikščiu visoje im- 
perijoje. 

— Kristianai, Jūs esate atsakas į mano maldas. Kai tik mano vyras 
grįš, pasistengsiu, kad nedelsdamas Jus priimtų. 

Ji paleido jo ranką ir parodė atsistoti. 

— Norėčiau dar kartą pažiūrėti, kaip laikosi Ditrichas. Palydėsite 
mane? 

Kristianas nusilenkė ir nusekė paskui, lydimas įtarių tarnų žvilgs- 


nių. 


Martos pastangų dėka Ditrichas jau buvo atgavęs sąmonę. Išbalęs 
jis atsirėmė į savo pagalvę, bet leido, kad Zuzana jį maitintų saldumy- 
nais, o Marta pasakotų istorijas. 

Kai motina ir Kristianas įžengė į kambarį, jis pasikėlė ir pareiškė: 

— Aš jaučiuosi daug geriau. Ar galiu rytoj vėl joti su Jumis, Kris- 
tianai? 


Jis su palengvėjimu nusišypsojo. 

— Manau, turėtume paprašyti Jūsų mamos ir slaugytojos leidimo, 
sužinoti, ar Jūs jau pakankamai stiprus. 

Jadvyga klausiamai pasižiūrėjo į Martą, kuri tik trumpai pasvars- 
tė. 

— Rytoj pažiūrėsime, ar jau laikotės ant kojų. Bet pirmiausia turite 
vėl gerai vaikščioti savomis kojomis, o tik tada ryžtis lipti ant arklio. 

Ditrichas susiraukė. Bet nespėjus jam nieko pasakyti, kieme pasi- 
girdo garsūs signalai. 

Viena iš tarnaičių nubėgo prie lango. 

— Markizas ir jo palyda grįžta, - pranešė ji. 

Jadvyga pasisuko į duris. 

— Džiaugiuosi, kad tu vėl geriau jautiesi, Ditrichai. 

"Tada nuėjo, kad pagal papročius prie pilies vartų pasitiktų marki- 
zą su pasveikinimo gėrimu. 

Otas buvo įsitempęs ir suirzęs. 

— Mano vyre, jei Jūs viską sutvarkėte, eikime į mano kambarį pa- 
valgyti, galbūt galėsiu Jus nuraminti. 

— Tai užtruks, - lipdamas nuo arklio subambėjo Otas. Jadvyga 


linktelėjo ir nuėjo pas virtuvės meistrą pateikti jam keletą nurody- 


mų. 


Jadvyga susimąsčiusi sėdėjo savo kambarėlyje. Stalas buvo nu- 
krautas mėgstamiausiais Oto patiekalais. Durys prasivėrė taip staiga, 
kad ji susigūžė. 

— Lauk, - sušuko markizas moterims, kurios išsigandusios pabė- 
go. 

Otas greitai atsidūrė šalia Jadvygos, nutvėrė ją už rankų ir papur- 
tė. 

— Kekše! Išdavike moterie! 

Jadvyga sutrikusi pravėrė burną, bet Otas neleido jai pasiaiškinti. 

— Tylėk! Kitaip liepsiu išplakti kieme visiems matant. 

Jis nutraukė virvę nuo lovos užuolaidos ir skubiai pririšo jos ran- 
kas prie lovos stulpo. 

— Galėsi visą naktį svarstyti, kam turi būti ištikima, — sušniokštė 
jis. - O aš apmąstysiu, kokios bausmės tau pakaktų. 

Otas išlėkė lauk paskui save užtrenkdamas duris. Jadvyga dar gir- 
dėjo, kaip įsakė tarnams, kad niekas, kas nori išgyventi iki ryto, ne- 
peržengtų šio kambario slenksčio. | 

Draskoma įvairiausių minčių, ji pasiliko. Kas atsitiko? Kokiomis 
paskalomis buvo įtikintas Otas? Ir kas kris kartu su ja į bedugnę? 

Buvo aišku tik viena: tai bus ilga ir bjauri naktis. Ir tikriausiai ne 


tik jai. 


Kristianas sėdėjo su Raimundu, Geru ir Richardu prie vyno ąso- 


čio, kai priėjo du sargybiniai. 

- Jūsų kardą, Kristianai, - pareikalavo vienas iš vyrų. - Markizo 
pavedimu esate suimamas! 
Raimundas išsitraukė durklą, bet Kristianas nutvėrė jam už ran- 
kos. 
— Tai gali būti tik nesusipratimas. Kuo aš kaltinamas? 
— "Tai Jūs sužinosite pakankamai greitai. 
Netardamas nė žodžio, Kristianas atsistojo ir ištraukė kardą. Kai 
sargybiniai atkakliai stengėsi surišti rankas, jo draugai pašoko. 
— Nurimkite, viskas paaiškės, - pasakė Kristianas, nors pats atro- 
dė nustebęs dėl to, ką pasakė. 
Sargybiniai šiurkščiai pastūmė jį pirmyn. Prie durų dar kartą ap- 
sisuko ir tarsi prašydamas sušuko Raimundui: 
— Pagalvok apie savo sužeistą koją. 
'- Kąjis turėjo omenyje? - sumišęs paklausė Geras. 
Raimundas stvėrė už savo kardo movos. 
— Martą! Jis turėjo omenyje, kad turime pasirūpinti merginos 
saugumu. 
Jis jau buvo pakeliui prie durų. 
— Surasiu ją. O jūs pasistenkite sužinoti, kuo jis kaltinamas ir ką 
galėtume padaryti. Ir suraskite Luką. Nemanau, kad jie nužiūrėjo ir 


ginklanešį, tačiau saugumas yra saugumas. 


Kaip ir tikėjosi, Raimundas rado Martą pas Ditrichą, kuris tuo 
metu miegojo. 

— Eime su manimi, - tepasakė ir skubiai išsitempė ją laukan. 

Kai pasiekė nuošalią vietą, atsisuko į ją. 

— Kristianas yra suimtas. Gal tu ką nors apie tai Žinai? 

Marta iš išgąsčio išbalo. 

— Tai mano kaltė." 

Raudodama ji papasakojo apie susidūrimą su mediku. 

— Nenorėjau jam pakenkti. Aš visada sukeliu tik pyktį... Kas dabar 
bus su juo? 

— Manai, kad Jadvyga tiki mediku ir mano, kad Kristianas norėjo 


sukliudyti jos sūnui sveikti ? 

— Ne, ne Jadvyga, - išlemeno Marta. - Ji nieko negali padaryti. 
Tarp jos ir markizo įvyko baisus ginčas, apie tai kalba jau visi rūmų 
tarnai. Jis kaltina žmoną neištikimybe ir užrakino ją kambaryje. 

Raimundas sudejavo. 

— Jei kažkas sukūrė tokį planą prieš Jadvygą ir Kristianą, tada, 
Viešpatie, būk mums gailestingas. Kažkas nori pašalinti jį iš kelio, 
Jadvygą taip pat. Galbūt tu taip pat pavojuje. Eikš! Kai Kristianą su- 
ėmė, jo aiškus noras buvo, kad apsaugotume tave. 

Skubiai ją palydėjo į Elžbietos kambarėlį ir pasiuntė savo ginkla- 
nešį pas Gerą, kad jis pasaugotų Martą. 

— Iš pradžių pasislėpk čia. Netrukus sugrįšiu ir išgabensiu tave iš 


pilies. 


Po trumpo pokalbio, tiksliau sakant, davus kelias monetas, Rai- 
mundui pavyko susitarti, kad sargybiniai trumpam įleistų jį į kalinių 
rūsį pas Kristianą. Jis antra tiek išsigando, kai rado draugą ne greta 
sargybinių, o sukaustytą grandinėmis. 

— Susidūrei su rimtais sunkumais, - pasakė jis. 

Kristianas sausai nusijuokė ir pajudino ranką tiek, kiek leido 
grandinės. 

— Aš irgi drįsčiau taip teigti. 

— Paklausyk, dabar ne laikas kvailiems pokštams. Ar žinai, kodėl 
esi suimtas? 

— Jei turi omenyje tai, kuo esu kaltinamas, tai neturiu nė men- 

— Tai būtų pats nepavojingiausias paaiškinimas! Kai tave suėmė, 
Otas apkaltino Jadvygą santuokos sulaužymu. Tai neatrodo kaip su- 
tapimas. Ar galėtų kas nors patvirtinti, kad nederamai prie jos prisi- 
artinai ? 

— Dėl Dievo meilės! - Kristianas sudejavo, jo grandinės žvangte- 
lėjo. 

— Aš neseniai su ja kalbėjausi — prieš visus kitus, buvusius salėje, 
bet niekas neturėjo girdėti, apie ką mes kalbėjomės. 


Suimtasis giliai įkvėpė. 

— Žinai, kas atsitiko Jadvygai? O kaip Marta? Ji saugi? 

- Ji pas Elžbietą. Geras ją saugo. O Jadvygą Otas uždarė jos kam- 
barėlyje. Niekas nežino, ką jis sumąstė. 

Skausmo iškreiptu veidu Raimundas pažvelgė į Kristianą. 

— Mes padarysime viską, kad iškrapštytume tave iš čia. Martą iš- 
gabensiu iš pilies, kad niekas jos niekuo neapkaltintų. Juk tai turėjai 
omenyje? 

— Taip. Nuvesk ją į saugią vietą. Į apatinį ketvirtį, toliau ji žinos 


pati. Tai svarbiausias dalykas. 


Elžbieta priėmė Martą į savo kambarėlį ir atrodė labai susirūpi- 
nusi. 

- Vyrai rūpinasi Kristianu. Mes dar nežinome, kas jam taip pa- 
darė. 

Padavė Martai keptos mėsos ir vyno, bet ji net nepalietė šių ska- 
nėstų. Šiuo metu nebūtų galėjusi į burną įsidėti nė kąsnio. 

Jai prieš akis stovėjo baisus paveikslas, kurio negalėjo nusikraty- 
ti: du teismo aikštėje prie stulpo prirakinti kūnai, kurie šįkart turėjo 
Kristiano ir Jadvygos veidus. Martą krėtė toks siaubas, kad ji negalėjo 
nustoti verkti. 

Geras ir Lukas įėjo ir įsispoksojo į raudančią Martą. Didžiulių pa- 
stangų dėka Lukas nuvijo norą priglausti ją prie savęs ir nuraminti. 

— Taigi esi ta protinga moteris, išgelbėjusi Raimundo koją, - ban- 
dė sušvelninti situaciją Geras. — Aš įsivaizdavau tave visiškai kitaip: 
senesnę, ne tokią patrauklią ir ne tokią liekną... 

Elžbieta įsikišo. 

— Gerai, tam dabar nėra laiko! Ar jūs ką nors sužinojote? 

Tą akimirką grįžo Raimundas ir tarė: 

— Blogai. 

Jis papasakojo, ką sužinojo, tada kartu su Marta nujojo į žemutinį 
ketvirtį, kaip norėjo Kristianas. Jadvygai ji vis tiek nebūtų galėjusi 
pagelbėti. 


— Jis sakė, kad nuo čia pati žinosi, kur eiti toliau. 


Pribuvėjos paslaptis 233 


Marta linktelėjo, nuslydo nuo arklio ir padėkojo. Bet baimė ir rū- 
pestis veržė jai širdį. 

— Ar galėsite jį išgelbėti, pone? - paklausė. 

— Nesirūpink, - Raimundas bandė nuraminti ją, o kartu ir save. — 
Kristianas ne pirmą kartą pakliūna į sunkumus, ir prieš tai visada iš- 
sisukdavo. Mes nepaliksime jo likimo valiai. 

Neramia širdimi Marta žiūrėjo Raimundui pavymui, kol jis dingo 
gatvės šurmulyje. Tada nuėjo į Jozefos namus. 

Jai įėjus senoji neatrodė labai nustebusi. Ji atidžiai nužvelgė Mar- 
tos veidą ir pasakė: 


— Dabar matau, kad pasiruošusi. 


Jau aušo rytas, kai markizas pagaliau grįžo pas Jadvygą. Nė neke- 
tindamas išlaisvinti iš žeminančios padėties, sustojo už dviejų žings- 
nių nuojos ir sukryžiavo rankas. 

— Na, ką turi man pasakyti? 

Išbalusi iš nuovargio ir pykčio Jadvyga įsitempė nepatogioje padė- 
tyje, kurioje privalėjo praleisti visą naktį. 

— Otai fon Vetinai! Kas šovė tau į galvą, kad taip su manimi pa- 
sielgei ir šitaip apkaltinai?! Dar niekada niekas nebuvo manęs šitaip 
įžeidęs. Net nežinau, kuo tu mane apskritai kaltini. 

— Ach taip, - pasišaipė Otas. - Taigi tu esi ištikima, pasiaukojusi 
žmona? O kas per paslaptingi susitikimai su Kristianu? 

Jadvyga įkvėpė oro. 

— Šis priekaištas toks absurdiškas, kad pats turėjai suprasti, jog čia 
kažkas rezga pinkles. Niekada neturėjai pagrindo ir dingsties mani- 
mi abejoti. Taip pat ir Kristianu. Jis vienas ištikimiausių tavo palydo- 
vų. Jis išgelbėjo mano gyvybę, o šiandien — ir tavo sūnaus! 

Oto veide vieną akimirką šmėkštelėjo abejonė ir nustebimas. Bet 
tada jis su naujai įsižiebusiu įtūžiu arkišo jai prieš akis pergamentą. 

— Iš pradžių tu kuždiesi su juo mano salėje ir mirksi jam akutėmis 
prieš visus tarnus. O tada štai kas - kaip tai paaiškinsi? 


Jadvyga trumpai žvilgtelėjo į laišką. 


234 SABINE EBERT 


— Aš neatsakysiu, kol neišlaisvinsi manęs iš šitos negarbingos pa- 
dėties. 

Otas pasvarstė ir atrišo ją. 

Jadvyga nuginė šalin mintį nagais pulti ant jo. 

— Tikrai laikai mane tokia kvaila, kad aš susirasiu meilužį ir dar 
paliksiu raštišką susitarimą kaip įrodymą? Net nežinau, ar Kristianas 
moka skaityti. Vargu ar kuris riteris moka. Ir tai, ką jis man prieš visų 
akis pakuždėjo, buvo slapta, tačiau nepaprastai daug žadanti naujie- 
na, kuria norėjo tave nudžiuginti. 

Otas vėdavo pergamentu. 

— Jis buvo rastas tarp Kristiano daiktų. 

— Kiekvienas galėjo jį ten padėti. Kristianas turi čia pakankamai 
priešų — aš taip pat. Bet iki šios nakties galėjau pasikliauti tuo, kad 
vyras mane nuo jų apsaugos, užuot paklausęs jų ir numetęs mane 
jiems suėsti. 

Ji giliai kvėpavo, kad nusiramintų. 

— "Tai, kad tiki tokiais kaltinimais, mane labai žeidžia. Jei tau ne- 
krenta į akis nė vienas iš čia esančių raštingųjų, kuris nori pakenkti 
man ir Kristianui, leisk papasakoti apie susidūrimą, kuris šiandien 
įvyko tarp jo ir gydytojo. Tik Kristiano dėka ši jauna žolininkė, ka- 
daise atskleidusi pasikėsinimą nunuodyti, išgelbėjo Ditricho gyvy- 
bę. 

Otas staiga pasijuto sukrėstas dalykų, apie kuriuos nieko nežino- 
jo. Jo išdidumas ir ginčo su Jadvyga stiprybė neleido pasiduoti. Bet 
jautėsi įsipareigojęs nusileisti. 

— Liepsiu atnešti maisto. Bet tu negali išeiti iš šio kambario ir su 
kuo nors kalbėtis. 

— Gerai, - atsakė Jadvyga, nors jis nesitikėjo sulaukti jokio atsaky- 
mo. — Tu galėsi iki galo išsiaiškinti tuos dalykus ir apsvarstyti, kaip 
ketini manęs atsiprašyti, mano vyre. 

Paskutinius du žodžius ji sviedė tokiu kupinu neapykantos balsu, 
kad Otas, suvokdamas, jog galėjo suklysti, jautėsi daug blogiau nei 


prieš tai. 


Pribuvėjos paslaptis 235 
* 


Savo gėdai, Otas išsiaiškino sąmokslą per trumpą laiką. Mintyse 
jis prakeikė Randolfą, kuris ištisus mėnesius vis atkreipdavo jo dėme- 
sį į tai, kaip Kristianas ir Jadvyga kalbasi, taip išpureno žemę tam, kad 
paruoštų paskalas, kurios buvo pateiktos iškart parvykus atgal. 

Lėtai kurstytas ir staiga užsiliepsnojęs pavydas jį apakino. 

Giliai savo viduje visada bijojo, kad jo gražioji žmona gali įsimylėti 
jaunesnį vyrą. Nepastebimai ji turėjo įtakos Kristianui ir, pasitaikius 
progai, buvo jo tarpininkė. Bet viską apsvarstęs suprato, kad iki šiol 
niekada neturėjo priežasties suabejoti jos ištikimybe. Net jei būtų 
buvusi tokia šaltakraujė ir lengvabūdė, kad jį apgautų, tikrai niekada 
nebūtų palikusi jokių laiškų kaip įrodymo. 

Išklausęs auklę, papasakojusią visas smulkmenas apie atsitikimą su 
mediku, priešais jis sutiko Raimundą. Šis priklaupė prieš jį ant kelių 
ir paprašė išklausyti tarną, kuris matė iš kambario, paskirto Kristia- 
nui iškart po jo atvykimo, šmėkštelėjusią prisidengusią figūrą. 

Otas, grieždamas dantimis, pasuko atgal pas Jadvygą svarstyda- 
mas, kaip galėtų nuraminti savo žmoną. 

Jis pasielgė netinkamai. Vardan pagarbos jai turėjo viską sutvarky- 
ti kitaip. Bet kaip? Suknelėmis ir papuošalais jis galėjo palenkti kitas 
moteris, bet ne Jadvygą. Ji numestų dovanas jam po kojomis. 

Retai jis jautėsi taip prastai ir neryžtingai kaip tą akimirką, kai vėl 
įžengė į kambarį. 

Jadvyga laukė jo apsigaubusi kailiniu apsiaustu. Tikriausiai nebu- 
vo miegojusi. Nepaisant to, atrodė pakankamai žvali. 

Otas nusiminęs atsistojo prieš ją. 

Kai Jadvyga pažvelgė, atrodė užsisklendusi savyje, nepratarė nė 
žodžio. Tyliai dūsavo. Jadvyga buvo išdidi moteris. Jis nė nesitikėjo, 
kad ji viską palengvins. 

Lėtai priėjo ir prisitraukė prie savęs. Ji sustingo. 

— Atleisk man, mano meile, aš pasielgiau neteisingai. Pavydas 
įsiutino mane, - tarė jis. 

Trumpai akimirkai Jadvyga leidosi jo apkabinama, bet staiga išsi- 


laisvino ir žengė žingsnį atgal. 

- Žinai, kas blogiausia? — paklausė ji šaltu balsu. — Ne tai, kad 
praleidau naktį surišta, ne visų tarnų apkalbos. O tai, kad tu daugiau 
nebepasitikėsi manimi. Aš visada buvau pirmoji ir svarbiausia są- 
jungininkė. Ir būtent dabar, kai mūsų laukia imperatoriškoji taryba, 
kurią mes atlaikysime tik tada, kai protingai suksimės, o tu klausai 
pirmo pasitaikiusio šmeižiko. 

Imperatoriaus pakvietimas į tarybą! Jį Otas buvo visai pamiršęs. 

Kad Jadvyga jo vėl neatstumtų, nugalėjo norą ją prisitraukti. Bet 
pačiupo jos rankas. 

— Jadvyga! Prieš tave stovi vyras, kurį apakino meilė. Net jei nega- 
li man atleisti... padaryk tai dėl Meiseno žemių! Man reikia tavęs ir 
tavo protingo patarimo. 

Jadvyga abejojo. Ji negalėjo ir nenorėjo taip lengvai atleisti. Buvo 
per daug įsižeidusi. Bet ji neturėjo leisti, kad vėl sukiltų jo ūmus pyk- 
tis. 

Juolab, kad Oto kaltinimas buvo nepagrįstas, bet giliai viduje ji 
užgniaužė mintis, apie kurias niekas neturėjo sužinoti. Iš visų vyrų, 
kuriuos ji pažinojo, labiausiai ją traukė Kristianas. Kaip tik todėl, kad 
Kristianas po Luitgardos santuokos su Randolfu Burgberge rimtai 
nemergino nė vienos jaunos damos, visoms rodė tik mandagumą. 
Gražus ir narsus riteris buvo daugelio moterų pokalbių, slaptų dū- 
savimų ir susigėdusių skaisčių mergelių žvilgsnių priežastis. Taip pat 
ir Jadvyga pasitaikius progai svajodavo, kaip būtų gera gulėti jo glė- 
byje. 

Laimei, tarp jų niekada nebuvo atsitikę nieko, kas peržengtų jos, 
kaip siuzerenės, ir jo, kaip ištikimo riterio, santykių ribą. Ji visada 
žinojo, kad už bausmę nevalia buvo prarasti Oto globos ir malonės. 
Apie slaptas svajones jis nieko negalėjo žinoti. Taigi ji turėjo pasi-. 
telkti savo sumanumą; kad iš ginčo išbristų be nuostolių ir galbūt net 
sustiprėjusi. 

— Turėtum pradėti nuo to, kad ištaisysi tą neteisybę, kurią paty- 
riau, - supykusi pasakė ji. - Nepamiršk, kad tavo įsakymu dar vienas 
nekaltasis sėdi vienutėje. 


Otas atsiduso. 

— Tuoj pat tai sutvarkysiu ir dosniai atsilyginsiu. 

Kažkas sulaikė Otą ištarti Kristiano vardą. Vietoje to, eidamas 
tarė: 

— Kaip manai? Turėtume surengti šventę, kad kiekvienas pamaty- 
tų, jog esi mano širdies dama ir kad baigtųsi visos kalbos? 

Jadvyga sutramdė aimaną. Ji tam neturėjo jokio noro. Bet tai 
buvo geriausias būdas nutildyti visus paskalų nešiotojus ir užkirsti 
kelią tiems, kurie tikėjosi, kad ji pateks į Oto nemalonę. | 

Jai pritarus, Otas tyliai džiūgavo. Jeigu padovanos suknelę ir pa- 
puošalų šventei, ji nebegalės atsisakyti. Galbūt dovanos pagreitins jų 
susitaikymą. 


Visų nuostabai Otas neliepė atvesti Kristiano, o pats nulipo pas jį 
į požemius. Jis nurodė sargybiniui nuimti grandines, į atramą įstatyti 
fakelą ir išeiti laukan. Šiam pokalbiui nereikėjo jokių liudininkų. 

Jis atidžiai apžiūrėjo Kristianą, kuris nustebo atpažinęs, kas stovi, 
ir atsiklaupė priešais savo poną. 

Kristianas visą naktį galvojo, kokia klasta padarė įtaką jo suėmimui, 
kaip viskas baigėsi Martai ir Jadvygai ir ar dar kada nors išvys dienos 
šviesą. Ką galėjo reikšti tai, kad markizas asmeniškai atėjo pas jį ? 

Otas nusikosėjo ir rankos mostu leido jam atsistoti. Stovėdamas 
tiesiai Kristianas nubraukė nuo smilkinių plaukus, o nuo drabužių 
nupurtė šiaudus. 

— Jums buvo pateikti svarūs kaltinimai, bet jie paneigti. Esate lais- 
vas vyras. Kaip atlygį už padarytą skriaudą aš atiduodu Jums į žmo- 
nas rūmų valdytojo dukterį. 

Kristianas buvo vienu metu nustebęs ir pasibjaurėjęs. Edelharda 
buvo viena gražiausių Burgbergo moterų, tačiau jos plepumo jis ne- 
galėjo pakęsti. Be kita ko, buvo girdėjęs kalbant, kad jos reputacija 
nebebuvo nepriekaištinga. 

— Dėkoju Jums už šį garbingą pasiūlymą, pone, - pasakė jis tokia 
veido išraiška, lyg vietoje vyno būtų gėręs actą. Tada jam išsprūdo 
vienas pastebėjimas, už kurį kitą minutę mieliau būtų nusikandęs 
liežuvį. 

— Ar turiu pasirinkimą tarp šitų, - jis parodė į šiaudus ir grandi- 


nes, — If jos? 

Tą akimirką Otas atrodė taip, lyg tuoj prasiverš jo įsiūtis. Bet tada 
ėmė skardžiai juoktis. 

— Dar nebuvau matęs, kad kažkas, būdamas tokioje padėtyje, pra- 
dėtų su manimi derėtis, - sušuko jis nusiraminęs. 

Priėjo arčiau, uždėjo ranką Kristianui ant peties ir rimtai pažiūrė- 
jo jam į akis. 

— K3 Jūs turite prieš Edelgardą? Ji graži, iš geros šeimos ir iš manęs 
kaip kraitį gauna nemažą kiekį pinigų. Ko daugiau gali norėti vyras 
iš moters? 

„O, gali, - mąstė Kristianas, — ir tai puikiai žinai. Tie, kurie iš- 
moksta branginti tokias protingas moteris kaip Jadvyga ar Marta, tų 
nebepatenkintų merginos, kurios tik tauškia apie vyrus, nėštumus ir 
siuvinėjimą. 

Bet Oto balse jaučiamas grasinimas jam patvirtino tai, ką vieną 
kartą jam papasakojo Elžbieta: kad Edelgarda patenkino Oto malo- 
nę irjis nori ja nusikratyti. 

— Kodėl ji turėtų tekėti už neturtingo tarnautojo ir persikelti į 
nuošalų kaimą? - įsiterpė jis. 

— Tai jau ne Jūsų rūpestis, — šiurkščiai atrėžė Otas ir nuėjo prie 
durų. Tada dar kartą apsisuko. — Tai nėra pasiūlymas, tai įsakymas. 
Dar šį mėnesį vesite ją. Nusiskuskite ir pasiruoškite susitikimui su 
nuotaka! 

Kristianas vos tvardė savo pyktį. Šiuo metu jis nė neketino vesti — 
ir jau tikrai ne tą nepakenčiamai kvailą merginą. Iš vienos nemalo- 
nios padėties jis pakliuvo į kitą. Ir šįkart, atrodė, nėra jokios išeities. 

"Tuo laiku Otas patenkintas kopė viršun. Vienu kartu jis išsprendė 


dvi problemas. 


Jadvyga liepsnojo pykčiu. 

— Kaip atlygį už tavo nepasitikėjimą ir naktį kalėjime Kristianas 
turi vesti tą žąsį, kuri po širdimi nešioja /av0 pavainikį? — šaukė ji. 

Otas susigūžė. Jis tikėjosi, kad Jadvyga nieko nežino apie jo aferą, 
bet vėl nepakankamai ją įvertino. 


Tačiau jo žmona dar nebaigė. 


240) SABINE EBERT 


— Man tas pars, ką darysi, jei ji tau atsibodo. Bet negali įžeisti vie- 
no iš ištikimiausių savo palydovų prieš jo valią įbrukdamas nuvalkio- 
tą meilužę kartu su tavo pavainikiu! 

— Kartu su ja gaus tokį didelį kraitį, kokio niekada nesitikėjo. Tai 
niekas? — metė jai atgal Otas. 

— Nemanau, kad jam tai labai svarbu. Gali ją atiduoti vienam iš 
savo numylėtinių. Jie pakankamai ilgai šliaužioja aplink tave, todėl 
su džiaugsmu paims ją, net jei iki gimdymo būtų likusi savaitė. 

Otas užuodė paskutinį savo šansą. 

— Tu taip stengiesi, kad Kristianas liktų nevedęs, - pasakė jis pa- 
vojingu tonu. - Gal galiausiai kaltinimai yra pagrįsti? 

— Ir tai sakai tu — tas, kuris taip susirūpinęs tuo, kad nuslėptum 
pridaręs problemų nekaltai merginai?! - šėlo Jadvyga. 

*— Tylėk! Čia visai kas kita. 

— Taip, žinoma! 

Įpykusi ji atsistojo ir pateikė paskutinį savo kozirį. 

— Be to, Kristianas neturėtų laiko nuotakos merginimui ir vestu- 
vėms, jei nori gauti naudos iš naujienos, kurią norėjo pranešti, kol dar 
nebuvai jo įmetęs į kalėjimą. 

Ji įrėmė į šonus rankas ir pasilenkė. 

— Ar tu galų gale jo apie tai paklausei? Ar tik aprėkei ir pastatei 
ant kortos jo garbę? 

— Vardan visų šventųjų — kas per naujiena? 

Jadvygos akys pavojingai susiaurėjo. 

— Geriau pats jo paklausk. 


Kristianas buvo ką tik užlipęs į kambarį, užsipylęs ant savęs kibirą 
vandens ir apsivilkęs švarius drabužius. Mielai būtų išjojęs su Dragu 
per laukus, per žmonių neapgyventas vietas, kad iš galvos išblaškytų 
mintis, kurios jį kankino. 

Draugai juo rūpinosi ir gynė; jie nusipelnė tai sužinoti iškart po 
išlaisvinimo. 

Galbūt jis galėtų susitarti su Edelgarda, kad po vestuvių ši liktų 
Burgberge, o jis vėl išvyktų į savo kaimą. Net mintis, kad reikės su 

ja gultis į vieną lovą, sukėlė jam bodėjimąsi. Vestuvės pririš ją iki pat 
mirties ir atims iš jo viltį kada nors išsirinkti moterį, kuri jam kažką 
reikš. 

Pirmąjį jis sutiko Luką. Ginklanešys skubiai užtikrino nė vienos 
akimirkos neabejojęs, kad viskas bus išaiškinta. Jis atrodė nusirami- 
nęs. Išsiuntęs jį toliau treniruotis, Kristianas sutiko Raimundą, Gerą 
ir Richardą, kurie džiugiai jį apkabino. 

Kristianas papasakojo apie markizo įsakymą. 

— Jei būčiau laisvas vyras, paprašyčiau Oto atleisti mane nuo pa- 
reigų, kad galėčiau išvengti šių vedybų, - graudžiai tarė jis. 

— Galbūt nebus taip blogai, - bandė nuraminti Geras. - Dėl to- 
kio kraičio kiti vyrai vedė daug baisesnes merginas. 

Kristianas užsiplieskė iš pykčio. 

— Pasikalbėk su Otu. Mielu noru galėsi ją pasiimti. 

— Nesipykite! Galbūt yra išeitis, - visų nuostabai įsiterpė Elž- 
bieta. 

- Atsimenate, kaip našlę Amaliją erzino barbariški santykiai tavo 
kaime, kai mes ten buvome? Galbūt reikėtų ją nusiųsti pas Edelgar- 
dą, kad apie tai papasakotų. Tai ji tikrai noriai padarytų ir nudažytų 
viską juodžiausiomis spalvomis. 

Susimąsčiusi Elžbieta suraukė kaktą. 

— Otuiji jau atsibodo ir greitai turėtų būti atsikratyta, nes jis nori 
už kažką atsilyginti Jadvygai. Bet, be abejonės, nejaučia jai tokios ne- 
apykantos, kad nesusigraudintų, jei ji imtų verkšlenti, jog nenori į 
tokį užkampį. 

— Nė nežinojau, kad ir tu gali suregzti pinkles, mieloji. 

Elžbieta atvirai nusijuokė jam į veidą. 

— Tai yra pirmas dalykas, kurio išmoksti būdamas čia, jei nenori 
sužlugti, arba taip kaip šiuo atveju — jei nori apsisaugoti nuo nelai- 
mės. 

Nespėjus daugiau niekam nieko pasakyti, į kambarį įėjo pažas. Jis 


nusilenkė ir mandagiai tarė: 

— Riteri Kristianai, markizas ir jo žmona laukia Jūsų savo kamba- 
riuose. 


Kristianas pabrėžtinai lėtai atsistojo ir nuėjo. 


— Sakote, kad Jūsų kaime galima rasti daugybę sidabro? — Otas 
palinko savo krėsle į priekį ir neišleido Kristiano iš akių. 

— Bent jau taip spėja tyrinėtojas iš Goslaro, - atsakė Kristianas. 

Šįkart jau po pirmųjų žodžių jis laimėjo visą Oto dėmesį, kuris 
tuoj pat suvokė naujienos svarbą ir užuodė šansą. Mintyse ėmė kurti 
planus. Jo nuotaika pagerėjo. 

— Reikėtų iškviesti patyrusius kalnakasius... 

— Druskos pirkliai sakosi pažįstantys daug tokių, kurie pajudėtų 
tuoj pat, jei tik gautų leidimą čia kasinėti. Jie dejuoja dėl mokesčių 
naštos ir karo. Yra vienas kalnakasys, kuriam atsitiko tokia didžiulė 
neteisybė, kad jis tik ištyręs aplinkybes išgautų geros rūdos. Vadinasi, 
čionykštė rūda yra daug vertingesnė nei Goslare. 

Otas apsvarstė. 

— Jei išleisčiau įstatymą, kad bet kurioje vietoje laisvai kasti gali 
kiekvienas, kuris atiduos man trečdalį savo pelno... Ar tada jie at- 
vyks? Ir kokį kiekį sidabro aš surinkčiau per metus? 

— Mano vyre, jei norite čia įrengti kasyklą, Jums reikės imperato- 
riaus leidimo, - įsiterpė Jadvyga. 

Otas suniurzgėjo. 

— Ši imperatoriškoji taryba man neatrodo ypač patogi proga ko 
nors paprašyti imperatoriaus, išskyrus atlaidumą. 

Jis pirštais pabarbeno į krėslo atlošą. 

— Ar imperatoriaus priimta iškasenų panaudojimo teisė nėra ly- 
giai tokia pat kaip romėnų įstatymas? Čia, vokiečių žemėse, jį tikrai 
galima interpretuoti kitaip... Turiu apie tai papasakoti savo teisinin- 
kui. Ir man reikia patyrusių kalnakasių. Kristianai, turite palenkti 
juos į savo pusę, kad atvyktų čia kasinėti. 

— Galbūt iš pradžių reikėtų patvirtinti, kad ta vieta, kur buvo ras- 
tas akmuo, yra gausi iškasenų, - paprieštaravo Kristianas. — Iki šiol 


mes turime ištirtą tik vieną akmenį. Manau, pirmiausia turėčiau at- 

sivesti tik tyrinėtoją ir pirmą mažą grupelę patikimų kalnakasių bei 
pasirūpinti, kad apie tai nebūtų kalbama. Kitaip mes tik pritrauksi- 
me valkatas ir vagis. 

Otas atsilošė ir pritariamai pažvelgė į Kristianą. 

— Jūs teisus. Iš pradžių laikykime šį įvykį paslaptyje. Vis vien viskas 
priklauso nuo to, kokius nurodymus imperatorius duos taryboje. Po 
to nuspręsime, ar paprašysime jo leidimo, ar imsimės ko kito. Niekas 
negali užbėgti mums už akių. 

— Ber ar Jūs nepažadėjote Kristiansdorfo ir kaimyninių kaimų 
vyskupui Gerungui pastatyti Marijos vienuolyną, kuriame bus įreng- 
ta Jūsų kapavietė? — įsiterpė Jadvyga. — Tada iškasenos atiteks vie- 
nuoliams, o ne Jums. 

Otas užsiplieskė. 

— Buvau beveik pamiršęs! Dar viena priežastis greitai ir nepastebi- 
mai išsiaiškinti, kas tai per daiktas. 

Kupinas dėkingumo jis pažvelgė į Jadvygą, čiupo ranką ir ją pa- 
bučiavo. 

— Kurdamas planus su Jumis, vis sulaukiu naudos. 

Tuo metu, kai Jadvyga metė į jį keistą žvilgsnį, Otas kreipėsi į 
Kristianą. 

— Jums šios vestuvės nelabai tinkamos? 

— Visiškai ne, pone, - budriai atsakė Kristianas, nes staigus temos 
pakeitimas jį nustebino. 

— Na ir gerai, - geranoriškai tarė Otas. - Tada Jūsų nebespausiu. 
Atiduosime Edelgardą tam, kuris vietoje to nenorės sėsti į kalėjimą. 

Markizas nusijuokė. 

— Turiu Jums naują užduotį. Lydėsite mane į imperatoriaus tarybą 
Viurcburge. Priklausomai nuo to, kaip ten klostysis reikalai, toliau 
galėsite keliauti tiesiai į Harcą, kad pakviestumėte kalnakasius. 

Kristianas su palengvėjimu nusilenkė. 

— Kaip pageidausite, pone. 

Būdamas geros nuotaikos Otas jau norėjo leisti Kristianui eiti, bet 
Jadvyga jį trumpam sulaikė. 


— Žinote, kur slepiasi Marta? Negaliu jos niekur rasti. 

- Jei leisite, ponia, kai mane suėmė, bijojau, kad ir ji gali būti už- 
pulta, todėl pasirūpinau, kad atsidurtų patikimose rankose, - prisi- 
pažino Kristianas. - Tikiuosi, kad atleisite mano savavališkumą. Jei 
pageidausite, pristatysiu ją tuoj pat. 

— Taip ir padarykite, Kristianai. Ir dėkoju Jums, kad numatėte šią 
gėdą, — pasakė ji skvarbiai nužvelgdama Otą. 

— Mano sūnui geriau, bet nenorėčiau dabar palikti jo čia vieno. 
Norėčiau, kad jis būtų šalia manęs, žinočiau, jog juo gerai rūpinama- 
si. Ar galėtume pasiimti Martą ir Ditrichą kartu į Viurcburgą? 

— Kaip pageidausite, ponia, — tarė Kristianas ir Otui davus leidi- 


mą skubiai nuėjo. 


Kai Kristianas įėjo į Jozefos trobelę, Marta skambiai suriko ir už- 
sidengė veidą rankomis. Vėl pasirodė ašaros, tik šį kartą džiaugsmo. 

Jozefa nuėjo prie jo ir apkabino, nors nesiekė nė jo pečių ir turėjo 
pasistiebti ant pirštų galiukų. 

— Mes rūpinomės dėl tavęs, vaikine. 

Kristianas trumpai papasakojo, kas atsitiko. Apie vestuves neužsi- 
minė. Marta nepaleido jo iš akių ir visa spinduliavo iš džiaugsmo, o 
jos žvilgsnis privertė viską pamiršti ir šildė jo širdį. 

— Marta, būk gera, nubėk iki kepyklėlės ir atnešk keletą gerų da- 
lykų. Turime tai atšvęsti, - tarė Jozefa. Ji pasirausė tarp savo tepalų 
indelių ir ištraukė vieną didesnį. 

— Paduok šeimininkei, juo galėsi susimokėti. 

— Maistui prisidėsiu aš. - Kristianas įdėjo Martai į delną monetą 
ir Jozefos indelį pastatė atgal ant lentynos. 

Kai Marta išėjo, Jozefa atsisėdo šalia Kristiano ir padėjo savo nu- 
vargusias rankas ant jo. 

— Džiaugiuosi, kad tu vėl čia, - pasakė. - Ir kad atsiuntei man 
mergaitę. 

Ji skvarbiai pažvelgė į Kristianą. 

— Niekada nebuvau patyrusi nieko panašaus. Ji ne tik žino viską, 
ko galėjau ją išmokyti apie vaistažoles ir tepalus. Jos ranka tikrai gy- 


danti. Nepaprastas sugebėjimas. Dabar ji mokosi elgtis su juo. Būda- 

mas šalia jos tu stebėsiesi. Bet ji atkreips vis daugiau dėmesio, net jei 
saugosis. Tu privalai ją ginti. 

— Taip ir darysiu. 

— Ji daug iškentėjo. Ir jūsų dar laukia sunkūs laikai. Bet, tikėk ma- 
nimi, viskas baigsis gerai. 

Jozeta matė, kaip apniuko Kristiano veidas. Ji apsimetė nepaste- 
binti ir paėmė jo ranką. 

— "Tu jai priekaištauji, kad ištekėjo už to senio. Ber Marta taip pa- 
sielgė iš bėdos. Galbūt jai tai kol kas išgelbės gyvenimą. Kaip gerbia- 
ma Žmona ji nekrenta į akis. Tavęs nebus visada šalia, kad ją prižiū- 
rėtum. 

Šiek tiek parylėjusi Jozefa pasakė: 

— Ji dėl tavęs akis išverkė. Neužverk prieš ją savo širdies! 

Praėjo kiek laiko, kol Kristianas atsakė. 


— Nedarysiu šito. Niekada nedariau. 


Pakelii Jas S akogkkks 


Dabar ji turėjo joti net pas imperatorių! Iš visų pasikeitimų nuo 
paskutinio pavasario šis atrodė nepaprasčiausias. Kai tėviškėje gyve- 
no Finos trobelėje, tikėjo, kad liks joje iki savo dienų galo ir rūpinsis 
aplink gyvenančių žmonių negalavimais, nėštumais. 

Bet bėgdama nuo kraujo ištroškusio Vulfharto netikėtai pakliuvo 
į ilgą kelionę, kovojo su plėšikais, išgelbėjo markizės gyvybę, ištekėjo 
ir dabar vienoje prašmatnioje karietoje, kartu su jauniausiuoju mar- 
kizo sūnumi, keliavo į milžinišką svetimą miestą, į imperatoriaus ta- 
rybą. 

Jau savaitę ji buvo kelionėje, saugoma sunkiai ginkluotų raitelių. 
Ginkluota palyda keliavo su Otu ir Jadvyga į Viurcburgą: riteriai, 
liokajai, tarnaitės, taip pat ir liesasis virtuvės meistras, kuriam teko 
sunki užduotis pasirūpinti tokiu skaičiumi žmonių, kadangi jie ne- 
nakvojo nė pas vieną Oto palydos narį. Meiseno vyskupas Gerungas 
prisijungė prie kolonos su savo misija. 

Daugiausia laiko Marta praleido šalia Ditricho, kuriam markizė 
neleido keliauti ant savo puikaus mažo arkliuko, kol šis atgaus jėgas. 

Berniukas labai pasitikėjo Martos gydymu, o ji pamėgo jį dėl 
smalsumo ir draugiškumo. Bet taip pat jautė, kad Ditrichą neramino 
mintis, jog į imperatoriškąją tarybą kartu su senelio palyda galėjo at- 
vykti ir jo brolis Albrechtas, kuris vėl apsunkintų jo gyvenimą. 

Iki paskutinio sustojimo ji bandė praskaidrinti berniuko nuobo- 
dulį pasakojimais. Bet tada į vežimą įlipo dvasiškis, pareiškė jai, kad 
dingtų, ir pradėjo kitą lotynų kalbos pamoką. 

Marta nulipo nuo dardančio vežimo, kad tolesnį kelio galą nueitų 
pėsčiomis kartu su Zuzana. 

Grįžusi iš kelionės, Zuzana turėjo ištekėti už kalvio padėjėjo. 

— Jis ves mane, net jei šiek tiek matysis, - užtikrino ji ir uždėjo 
rankas ant pilvo. - Tuo pasirūpino markizė. Tegul Dievas ją saugo. 

Zuzana papasakojo Martai apie savo nelaimę. Nepaisant atsar- 
gumo, ji neišvengė vieno riterio ir netrukus suprato, kad laukiasi. 
Jadvyga labai supyko dėl to, kas buvo padaryta vienai iš jos mergi- 
nų, tada greitai suorganizavo vedybas su kalvio padėjėju, jam už tai 
pasiūliusi didžiulį kraitį. Tai apsaugos Zuzaną nuo patekimo į pa- 
leistuvių namus, esančius prieš miesto vartus, kurie buvo lankomi 
sargybinių. 

— Kaip manai, ar bus man malonus, net jei vaikas ne jo? - baugiai 
paklausė jau ne pirmą kartą. - Ar negalėtum duoti man kokios ste- 
buklingos priemonės, kad mane pamiltų? 

Marta atsiduso. 

— Juk žinai, kad nieko panašaus neturiu ir negaliu paruošti. Aš 
išmanau tik apie vaistažoles, o ne apie kerus. 

— Tai gali aiškinti kitiems! Aš esu tavo draugė. Nebūk tokia pasi- 
pūtusi ir padėk man. 

— Pas imperatorių tikrai bus klajojančių pirklių, kurie pardavinėja 
amuletus ir meilės eleksyrus. Galbūt rasi ten ką nors? 

Zuzana įsižeidusi tylėjo. 

Nuo to laiko, kai buvo imta kalbėti, kad Marta moka gydyti ir Ja- 
dvyga ją iškėlė net iki medikės, sulaukė aktyvaus bendrakeleivių ant- 
plūdžio. Daugelis prieidavo dieną ir paprašydavo ko nors nuo dantų 
skausmo, podagros ar kosulio. O kiti priešingai - ypač moterys — 
prieblandoje ieškojo apsaugos ir klausinėjo apie meilės gėrimus arba 
priemones, kurios padėtų išsaugoti vyrus. Kaip įmanoma mandagiau 
jų atsikratydavo. 

Atsisakyti padėti buvo ne mažiau pavojinga nei tuo užsiimti. 

Slaptai stebint galimą klientūrą, buvo gera proga panaudoti dalį 


tų žinių, kurias jai perdavė Jozefa. 


248 SABINE EBERT 


"Tomis dienomis Meisene Marta išnaudojo kiekvieną laisvą aki- 
mirką, kad pasimokytų iš šios protingos moters. Toks trumpas buvo 
tas laikas, bet turbūt svarbiausios dienos jos gyvenime. 

Pas Jozetą ji išmoko suprasti gydančią savo rankų jėgą. Dabar jau- 
tė, kai uždėdavo ranką ant nesveikos kūno vietos, galėjo panaudoti 
šildančią jėgą, kuri iš jos tekėjo. 

Su tuo, ką protingoji moteris jai perdavė, staiga gavo ir raktą nuo 
daugelio nepaaiškinamų dalykų, kuriuos išgyveno, ir atsakymus į 
daugybę klausimų, susijusių su jos ranka. 

— Matyk ne tik akimis, bet ir širdimi, - pasakė senoji. - Išlaisvink 
savo pojūčius, bet taip, kad niekas to nepastebėtų, ir tu pajusi, kas 
nusiteikęs geranoriškai, kas meluoja ir kas nori tau pakenkti. 

Pagaliau ji suprato praėjusių metų įvykius, kurie iki šiol buvo likę 
mįslingi. Ji geriau nei daugelis kitų žmonių galėjo pajusti paslėptus 
jausmus ir nuo to laiko naudojosi kiekviena proga taip stiprinti savo 
jutimus. Neišsenkančios Zuzanos žinios apie paskutinių metų apkal- 
bas dvare netikėtai patvirtino slaptą jos nuojautą. 

— Ji slapta susitikinėja su pardavėju, — pašnabždėjo apie vieną 
damą, kuri paprašė gėrimo, galinčio jos vyrui atimti jėgas. Susitiki- 
mas su ja sužadino Martai jausmą, kad ši išsigandusi slepia kažkokią 
paslaptį. 

— Jis užsiima juodąja magija, - pakuždėjo Zuzana apie jos vyrą, 
šalia kurio būnant Martai per nugarą nuėjo šiurpulys. | 

Bet kokiu atveju naujai atrastas sugebėjimas buvo naudingas tuo, 
kad ji galėjo išvengti Randolto. 

Keliantis baimę karžygys visada buvo prie Oto. Kai išvydo jį pir- 
mą kartą, tai atsitiko netikėtai, bet jo žvilgsnis perskrodė ją kiaurai. 
Atrodė, kad pasaulis.aplink sustingo, ji nebegirdėjo nieko, ką pasa- 
kojo Ditrichas. Randolfas atsisuko nutaisęs šaltą abejingą šypseną ir 
stebėtų, kokia ji įsitempusi. 

Netrukus sužinojo, kad prieš jį ir jo draugus drebėjo visos tarnai- 


tės. 

Kai tik ją apimdavo slegiantis jausmas, kad Randolfas arba jo ben- 
dražygiai galėtų prie jos prisiartinti, Marta tuoj pat imdavo dairytis, 
kur galėtų pasislėpti. Grėsmingas skriaudikų artumas vis priversdavo 
ją prisiminti tą siaubingą dieną prieš vienerius metus. Ir net labiau 
nei baisaus milžino ji nekentė tų, kurie stebėjo, kaip ji buvo prievar- 
taujama, kurie juokėsi iš jos nelaimės ir vėliau jį mėgdžiojo: storasis 
Giselbertas, Elmaras rūpestingai sugarbiniuotais rausvais plaukais ir 
Ekehartas, kuris tik pasitaikius progai ją nužiūrinėdavo, todėl jai nu- 
gara nueidavo pagaugais. Ji žinojo, kad negalės amžinai nuo jų slaps- 
tytis. Bet norėjo kiek įmanoma daugiau nutolinti šią baisią akimirką, 
kada vėl jiems atiteks. Joje vis dar ruseno viltis, kad išlaikys paslaptyje 
tai, jog Randolfas ją išniekino ir pagrasino. Kristianas privalėjo nie- 


kada apie tai nesužinoti - jos, savo ir viso kaimo labui. 


Kelionės metu Martai ramybės nedavė dar vienas rūpestis. Joze- 
fa ją paskatino rimtai vertinti regėjimus, kurie kartais šaudavo lyg iš 
giedro dangaus, nors ir viskas joje tam priešintųsi. Negi tam ji nebu- 
vo per daug nereikšminga? Bet Marta daug galvojo apie tai, ką manė 
išgirdusi tada, kai pabėgo nuo Vulfharto ir prisijungė prie naujakurių 
būrio: „Trys mirs, o vienas mus žiauriai išduos“. 

"Trys žmonės iš tų, su kuriais jie kartu keliavo, neišgyveno kelionės 
į jų naująją gimtinę ir gulėjo palaidoti svetimoje žemėje. Negi tikrai 
kažkuris iš kaimo bendruomenės išduos kitus? Kodėl? Kokia nelai- 


mė dėl to ištiks? Ir kuris išduos? 


Zuzana nutraukė jos pamąstymus. 

— Kai tas riteris mane parsivertė į šiaudus ir paėmė, dar pasijuokė 
iš mano sielvarto. Kad tik būsimas vyras būtų šiek tiek švelnesnis. 

— Ar tu su juo jau permiegojai ? 

- Žinoma! Galų gale juk jis turėtų bent tikėtis, kad išpėra yra jo, 
net jei vaikas gims septynių mėnesių. - Ji atsiduso. - Jis kupinas jėgų, 
bet valgydamas yra vikresnis nei lovoje. O tavo vyras? 

Marta apmaudžiai paspyrė akmenį, pasimaišiusį jai po kojomis. Ji 


nenorėjo kalbėti apie Viprechtą. Džiaugėsi bent kurį laiką jo nema- 

tydama. Nors žinojo, kad yra tokių moterų, kurios džiaugėsi lovos 
reikalais, niekaip negalėjo įsivaizduoti, kad ir jai galėtų taip būti. Per 
giliai buvo užsilikęs pasibaisėjimas ta diena, kai Randolfas ir jo bend- 
ražygiai ėmėsi prieš ją smurto. O Viprechtas nepadarė nieko, kad su- 
švelnintų jos pasibjaurėjimą. 

— Jis šiek tiek vyresnis, - sumurmėjo atsakydama. 

— O, tada tu laiminga, - suspindėjo Zuzana. - Jei nemirsi gimdy- 
dama, galbūt greitai tapsi našle ir paveldėsi ūkį. Tada galėsi išsirinkti 


jauną, patrauklų vyrą. Jis privalės gerai elgtis, kad tave gautų. 


Martai geriausios akimirkos būdavo tos, kai prie jų vežimo priei- 
davo Kristianas arba Lukas. Kristianui, priklausiusiam palydos ap- 
saugai, buvo paskirta užduotis sustojimų metu ir vakarais rūpintis 
Ditrichu. Kai tik Oto sūnus ėmė jaustis geriau, paimdavo jį ir pus- 
brolį Konradą mokytis jodinėti arba valdyti kardą. Tuo pačiu jis vi- 
sada tardavo gerą žodį Martai, buvo su ja labai draugiškas. 

Lukas kartu su kitais ginklanešiais rūpinosi grupe, bet, kai tik ga- 
lėdavo, prijodavo prie jų ir pasakodavo įvairias istorijas, pajuokauda- 
vo. 

— Jis tave įsimylėjęs, - pasitaikius progai pašnabždėjo Zuzana. — 
Jis visada su tavimi taip elgėsi ar nuo to laiko, kai Rozalinda nebejsi- 
leidžia jo į savo lovą? 

Marta nieko nesupratusi ir šiek tiek suirzusi pažvelgė į ją. 

— Rozalinda, virtuvės tarnaitė, - nekantraudama paaiškino Zu- 
zana. - Buvo jo meilužė, bet ištekėjo už arklininko ir šis nepaleidžia 
jos iš akių. 

- Jis visada buvo draugiškas su manimi - ir nieko daugiau, - ener- 
gingai atsakė Marta.- 

— Nevaidink skaistuolės. O vis dėlto — negi jis tikrai niekada ne- 
bandė tavęs pabučiuoti? Čia visos merginos juo susižavėjusios. Jis 
gerai atrodo ir yra linksmas vaikinas. 

— Ne, nebandė. - Bet Marta buvo labai suglumusi. Kodėl toks 


jaunas ponas kaip Lukas turėtų ja domėtis? 

— "Tada jis nusiteikęs rimtai, — spėliojo Zuzana ir patempė ją į 
šoną. - Pamąstyk, negi tu nenori čia bent šiek tiek atsipalaiduoti. Jis 
tikrai maloniau su tavimi elgiasi nei tavo žilius. Bet jei ir toliau svajoji 
apie riterį Kristianą, tada mesk jį iš galvos. 

Marta pasibaisėjusi pašoko. 

— Nieko nesakyk, - lyg tarp kitko tarė Zuzana. - Juk matau, kokiu 
žvilgsniu jį varstai. Žinoma, jei jis to pareikalaus, privalėsi paklusti. 
Bet aš netikiu, kad Kristianas galėtų versti moterį gultis su juo į lovą. 
Taigi pataupyk savo pyktį. Jis — tavo šeimininkas! Jei jam atsibosi, 
išmes tave ir apsunkins tavo gyvenimą. Jie visi tokie. Greičiau užšals 


pragaras, nei riteris ves nekilmingąją. 


Pavargusi ji slinko atgal iš slaptos vietelės, įrengtos stovyklos pa- 
kraštyje — atskirai vyrams ir moterims. Jos galvoje vis dar sukosi Zu- 
zanos žodžiai. 

Staiga pajuto pavojų, apsisuko, bet buvo per vėlu. Į jos smilkinį 
stipriai dunktelėjo akmuo. Netekusi sąmonės ji parkrito ant žemės. 

Kai atsibudo, buvo juoda ir visas pasaulis sukosi aplink ją. Jos 
sąmonė pamažu sugrįžo ir tapo aišku, kodėl taip tamsu. Akys buvo 
užrištos, burna užkimšta, rankos surištos. Ji kabėjo žemyn galva ir ši 
tvinkčiojo nuo subėgusio kraujo, kažkas kuteno veidą. Tada Marta 
suprato, kad guli skersai arklio nugaros. Kažkas ant jos galvos buvo 
užmovęs maišą. 

Jos kūnu nuvilnijo išgąsčio banga. O ne, tik ne dar kartą! Nusivy- 
lusi ji pabandė pasipriešinti. 

— Ramiai, ragana, - nuskambėjo už jos. Sunki ranka taip stipriai 
prispaudė, kad ji vos gaudė orą. 

Balsas Martai pasirodė pažįstamas. Bet jis buvo ne Randolto ir ne 
vieno iš jo draugužių, kaip kad ji bijojo. Jų balsus ji atpažins iki savo 
gyvenimo galo. Vis dar apsvaigusi ji bandė prisiminti. 

Nuo nepažįstamojo sklindantis prakaito, alaus ir svogūnų dvo- 
kas padėjo jai prisiminti: Osvaldas, randuotasis! Bet kaip taip galėtų 
būti? 


Tarsi patvirtindamas, iš šono nuskambėjo Ludolfo balsas: 

— Nudurk ją, jei ji tau kelia rūpesčių! 

— Ne, taip lengvai ji neišsisuks. Aš noriu keršto, — įsiutęs atsakė 
Osvaldas. - Ji turi būti nubausta už tai, kad mes privalėjome bėg- 
ti kaip nususę šunys. Noriu pamatyti, kaip ji prieš mane šliaužios ir 
verkšlens dėl savo gyvybės. 

Marta sustingo. Gabalėlis po gabalėlio jai prieš akis iškilo kiekvie- 
na detalė to ryto, kai Fina gulėjo mirties patale, o juodu išgabeno ją 
į Vulfharto pilį. Įniršusi prisiminė, kaip Osvaldas lietė jos krūtinę. 
Bet Ludolfas buvo išsigandęs, kad Fina galėjo juos prakeikti. Galbūt 
galėtų pasinaudoti šia baime. 

Ji prisivertė kvėpuoti ramiai, kad nugalėtų šleikštulį, kilusį dėl to, 
jog jai buvo užkimšta burna ir į galvą buvo sutekėję daug kraujo. Jei 
šiedu norės ją nužudyti, ji negalės apsisaugoti. Bet šįkart drebanti iš 
baimės ir verkdama nesiraitys ant žemės kaip prieš Randolfą. 

Osvaldas sustabdė savo arklį, nušoko nuo jo ir persimetė surištą 
Martą per petį. Šiek tiek panešė, ji išgirdo sugirgždant duris ir buvo 
numesta ant žemės. 

— Atkimšk jai burną, - nurodė Osvaldas savo draugužiui. 

Marta buvo pakelta aukštyn taip, kad atsiklaupė ant kelių. Kažkas 
nutraukė nuo jos galvos drobę ir ištraukė iš burnos skudurą. Akys 
liko užrištos. 

Ji giliai įkvėpė. 

— Osvaldai ir Ludolfai, - tarė ji kiek galėdama tvirčiau, - jei mane 
paliesite, prakeiksiu jus! 

— Ar girdi... Ji tikrai ragana, - sumikčiojo Ludolfas. - Mus pažino 
nė nepamačiusi. Ką dabar daryti? 

— Nieko tokio, - atsakė Osvaldas. - Jei žinai, su kuo turi reikalų, 
noriu pamatyti baimę tavo akyse. 

Po akimirkos Martai nuo akių buvo nuimtas raištis, o su juo ir 
skara, prilaikiusi jos plaukus. 

Prieblandoje ji suprato, kad yra apleistoje trobelėje, galbūt buvu- 
siuose medkirčio ar angliakasio namuose. 


Osvaldas priėjo prie jos rankoje nešinas kirviu. 

— Vulfhartas paskyrė tau bausmę. Nemanyk, kad pavyks jos ilgiau 
išvengti. 

Marta susigūžė ir sutramdė riksmą. 

— Bet prieš tai turime suvesti senas sąskaitas, - kupinas pykčio su- 
šnypštė randuotasis. Pakėlė ją ant rankų ir pririšo rankas prie sijos. 
Marta turėjo pasistiebti, kad galėtų kojų pirštų galais pasiekti žemę. 
Tada iš už juosmens jis išsitraukė sunkų botagą. 

Prieš akis jai iškilo kraupus valstiečių, pririštų prie gėdos stulpo 
Vulfharto pilyje, vaizdas. Osvaldas jų nugaras buvo pavertęs kraujuo- 
jančia mase. Bet ji pabandė nuvyti šį kraupų prisiminimą ir tvirtai 
pažvelgė Ludolfui į akis. 

— Būkite prakeikti! Kad jus užpultų maras ir raupsai! Jei pakelsite 
prieš mane ranką, jums gyviems galūnės nupus! 

— Nustok, - sukliko Ludolfas. - Užrišk jai vėl akis ir užkimšk bur- 
ną. 

Osvaldas stipriai smogė į veidą ir jos galva trinktelėjo į siją. Iš 
skausmo jai pasidarė silpna. Pabrėžtinai lėtai jis apėjo aplink ją. Be- 
veik švelniu mostu permetė į priekį jos kaštonų rudumo kasą. Tada 
vienu truktelėjimu perplėšė jos suknelę ir apnuogino nugarą. 

Nepaisant baimės Marta jautė, kaip Osvaldą apėmė svaigulys, ku- 
rio labiau nei ko nors kito buvo išmokę bijoti Vulfharto kaimų gy- 
ventojai. Vyrams kirvio nebeprireiks. Ji mirs nuo Osvaldo botago. 

Randuotasis paėjėjo atgal ir pasiruošė smūgiui. 

Marta sukando dantis, nebyliai meldė jėgų ir susitvardžiusi laukė 
pirmojo kirčio. 

Bet nespėjus jo sulaukti, su triukšmu prasivėrė durys. 

Osvaldas sustojo pusiaukelėje, atsisuko ir pamatė į trobelę įpuo- 
lančius du riterius ištrauktais kardais. 

Kristianas įbedė kardo smaigalį nustebusiam randuotajam į ger- 
klę ir ištraukė iš už jo diržo peilį. Lygiai taip pat greitai Raimundas 
užpuolė Ludolfą. Martos jis išsigando labiau nei priešininko. 

Kristianas trumpai švilptelėjo. Lukas įėjo į trobelę. Ginklanešys 


akimirkai sustojo ir sutrikęs pažvelgė į surištą ir pusiau apnuogintą 

Martą. Tada po Raimundo ženklo priėjo prie Osvaldo, kad surištų 
jam rankas. 

Tuo metu Kristianas pripuolė prie Martos, perpjovė pančius ir 
pagavo ją, kai ši susmuko. 

— Jie tau ką nors padarė? - paklausė jis prislėgtu balsu. 

Ji papurtė galvą. Bet tuo ir baigėsi jos savitvarda — ji ėmė drebėti 
visu kūnu. 

Kristianas sušuko Raimundui ir Lukui: 

— Išveskite iš čia tuodu! 

Jis apglėbė drebančią Martą ir prisitraukė prie savęs. 

— Tai jau praeitis. Jie jau nieko tau nebepadarys, - kalbėjo jis ra- 
mindamas. Ji vėl susmuko ant kelių. 

Kristianas taip pat atsiklaupė ir atsargiai suėmė delnais jos veidą. 

— Nebebijok, - tyliai pasakė. 

Jis švelniai nušluostė ašaras. 

Laikydamas ją suvokė tai, ko niekada nenorėjo pripažinti: jis my- 
lėjo ir troško šios jaunos moters. Prisiminimai apie Luitgardą išblės- 
davo šalia jos. 

Nebegalėdamas ilgiau paneigti savo jausmų, atsargiai lūpomis pa- 
lietė josios, pajuto, kaip ji trumpam sustingo ir vos pastebimai atsakė 
į jo bučinį. 

Visus metus nuo tada, kai tapo riteriu, jis laikė susitvardymą jo 
padėties idealu. Bet dabar tai buvo pamiršta. Jo bučinys tapo aistrin- 
gas, rankos glostė šilkinius plaukus, kurie po ilgo laiko buvo nepri- 
dengti, švelniai slydo jos kaklu ir nuogais pečiais. 

Marta susigūžė. 

Jis staigiai nuo jos atsitraukė. 

Kaip galėjo pasinaudoti jos sutrikimu! Marta pamanys, kad taip 
jis norėjo pasiimti atlygį, kurį ji skolinga. 

— Atleisk man, - galiausiai kimiai sušnabždėjo jis. - Rūpindama- 
sis tavimi visai pamečiau galvą. 

Apgobė ją savo apsiaustu ir netardamas nė žodžio išnešė laukan. 


Marta nuleido blakstienas ir nedrįso net kvėpuoti. 

Kristianas atsargiai atrėmė ją į medį. 

Marta užsimerkė ir supyko ant savęs. Ką tik prieš akis regėjo mirtį, 
o štai pasielgė kaip kokia pasileidėlė! 

Ką sau galvojo, kai atsakė į jo bučinį? Nieko. "Tą akimirką joje pa- 
prasčiausiai neliko vietos mintims. Jo švelnus prisilietimas užliejo ją 
tokiu jausmu, kurio niekada dar nebuvo išgyvenusi. Ši akimirka ga- 
lėjo tęstis amžinai. Bet tada išgąstis dėl vyro rankų ant nuogos odos 
privertė ją atsipeikėti. 

Jis buvo jos ponas. Jei nebūtų jam atsakiusi, jis būtų paėmęs ją čia 
pat, trobelėje. Viena jos dalis to netgi troško. Tai buvo jai nesuvokia- 
ma. Viskas, ką ji buvo prieš tai patyrusi dėl to, ko vyrai nori iš moters, 
užpildė ją baime ir pasibjaurėjimu. 

Bet kai išsigando, jis iš karto atsitraukė. Ji manė suprantanti, kad 
santuokos sąvokos suvokimas draudė paimti moterį, kuri jam nepri- 
klausė arba kuri jo nenorėjo. Bet ką jis dabar apie ją pagalvos? Ir kaip 


ji vėl galės su juo susitikti ? 


Kol Lukas grubiai stūmė priešais save Osvaldą, negalėjo iš galvos 
išmesti to vaizdo, kuris jo laukė trobelėje: Marta apnuogintais pe- 
čiais, bejėgė, pririšta prie sijos, o už jos — niekšas su botagu rankoje. 

„Tu, pavainiki, norėjai ją įskaudinti, sudraskyti jos baltą odą, ku- 
rios aš taip ir neišdrįsau paliesti, - įtūžęs mąstė jis. Pats negalėjo 
tiksliai pasakyti, ar šios mintys jį išblaškė ir suteikė Osvaldui progą 
pasprukti, ar jau buvo suplanavęs tolesnę įvykių eigą. 

Osvaldas puolė bėgti, deja, netoli paspruko. Lukas žaibo greitu- 
mu iš už diržo stvėrė peilį ir iš visų jėgų metė. Smaigalys atsidūrė Os- 
valdo kakle. Jis parkrito ant žemės, trumpai sugargaliavo ir nutilo. 

Vienai akimirkai Lukas buvo savimi patenkintas. Jis pasiėmė pei- 

Kristianas metė į savo ginklanešį kiaurai veriantį žvilgsnį. 

„Jis tai žino, - pagalvojo Lukas prislėgtas. - Jis žino, kad norėjau 
jį nužudyti. Ir taip pat žino kodėl. Nes norėjau atkeršyti už Martą. 
Nes aš ją myliu: 

Bet Kristianas nepratarė nė žodžio. 

Raimundas buvo tas, kuris galiausiai nutraukė tylą. Jis parodė į 
Ludolfą: 

— Ką mes su šituo darysime? 

Kristianas pažvelgė į besiraitantį sučiuptąjį. 

— Padaryki man paslaugą ir nešdinkis iš čia, - šaltai pareikalavo 
jis belaisvio. 

— Ne, pone, aš pasiduodu. Nepridarysiu Jums jokių rūpesčių, - 
verkšleno šis. 

— Tikrai gaila. Negaliu tavęs tuojau nužudyti, privalau leisti ki- 
tiems nuteisti, — tęsė Kristianas be jokio gailesčio. 

— Gerai jį surišk, perduosime ginkluotės vadui, - šūktelėjo jis Rai- 
mundui. 

"Prieš iškeliaudamas Kristianas priėjo prie Ludolfo ir pervėrė jį 
rūsčiu žvilgsniu. Ludolfas susigūžė. 

— Tu manai, kad mergina yra ragana, - kandžiai tarė Kristianas. — 
Bet negali to įrodyti. Taigi gerai pamąstyk, ar šį priekaištą ištarsi gar- 
siai! Jei ji nėra ragana, tavęs laukia bausmė, kuri buvo numatyta jai. 
Jei ji tokia, prakeiksmas tave persekios iki pat grabo lentos! 

Ludolfas verkšlendamas prisiekė visais šventaisiais, kad nepratars 
apie Martą nė vieno blogo žodžio ir visiems laikams paliks ją ramy- 
bėje. 

Tada Kristianas pagaliau kreipėsi į savo ginklanešį. 

— Tu nužudei žmogų. Iš karto po visko eisi išpažinties. Aš tave 
palydėsiu. 

- Žinoma, pone. 

— O dabar rūpinkis mergina. 

— Kaip pageidausite. 

„Nėra nieko mielėsnio už tai“, - mąstė sau Lukas ir nusistebėjo, 
kad Kristianas perleido jam šią užduotį. Iki šiol jo ponas pats asme- 
niškai rūpindavosi viskuo, kas buvo susiję su Marta. Jis greitai atsira- 
do prie medžio, į kurį ji vis dar buvo atsišliejusi - mirtinai išbalusi ir 
nutaisiusi keistą veido išraišką. 


— Ar gali atsikelti? - susirūpinęs paklausė Lukas. - Tave panešti? 

— Viskas gerai, jaunasis pone, — tarė Marta. Jis padėjo atsargiai 
prižiūrėdamas, kad Kristiano apsiaustas nenuslystų jai nuo pečių, 
nors jo burna vis dar džiūvo įsivaizduojant jos nuogą odą. 

Iš savo krepšio Lukas ištraukė spalvotą skarą. 

- Štai, jei nori pridengti savo plaukus. 

— Ačiū! - Skubiai ją pačiupo ir apsirišo. Su gailesčiu stebėjo, kaip 
jos kasa vėl pradingsta po audiniu. 

— Juos abu pastebėjome ir neišleidome iš akių dar šiandienos rytą. 
Jie buvo trupėje, kuri prisijungė prie mūsų iš Mochau pilies. Bet nesi- 
tikėjome, kad tavęs ten tykos. Dar truputis ir mes būtume pavėlavę... 
Man labai gaila. 

Ji suvirpėjo ir metė į jį tokį žvilgsnį, už kurį jis būtų nuraškęs 
žvaigždes nuo dangaus. 


- Jei ne Jūs, dabar jau būčiau negyva. 


Zuzana, vos pažvelgusi į naują, gražią Martos skarą, kandžiai 
tarė: 

— Tu, veidmaine! Niekada nebūčiau pagalvojusi, kad taip greitai 
pasinaudosi mano patarimu dėl Luko. 

"Tada ant Martos pečių ji atpažino Kristiano apsiaustą ir išpūtė 
akis. 

— Tu klaidingai supratai, - įpykusi tarė Marta. - Mane užpuolė, 
bet Kristianas ir Raimundas išgelbėjo. Man nieko neatsitiko. Reikia 
tik Čia susiūti. 

Ji nusiėmė apsiaustą ir sugriebė suknelės puses. 

Zuzana išsigando, bet greitai susigriebė. 

— Leisk man tai padaryti. Juk negali čia prie visų akių nusirengti 
suknelės. 

Ji pastebėjo, kad Martai ne viskas buvo gerai, bet nutarė apie tai 
paklausti vėliau. 

Kai įplyšimas buvo susiūtas, Marta susirado vietą, kur galėtų nu- 


migti, susisuko į kamuoliuką ir įsistebeilijo į tuštumą. 


D IA 
inperatoriškajė taryla Vardaro 


Susispaudę, brangiais apsiaustais bažnyčios tituluotieji ir aukšto 
rango kilmingieji stovėjo imperatoriaus rezidencijos Viurcburge pri- 
imamojoje salėje. Fleitininkai grojo ramias melodijas, nuo didelio 
kiekio žvakių kvepėjo bičių vašku ir esencijomis iš rytų. Per langų 
angas skverbėsi saulės spinduliai, nuo kurių žėrėjo brangūs papuoša- 
lai ir trapūs aukso siuviniai. 

Jadvygos akys lyg užkerėtos buvo nukreiptos į imperatorių — ga- 
lingiausią krikščionį vyrą. Paskutinį kartą matė jį, kai buvo dar vaikas 
ir gyveno pas tėvus. Todėl prisiminimai apie trumpą susitikimą buvo 
slogūs. 

Po jų santuokos Otas aplankė imperatorių tik vieną kartą. Ir tai 
buvo prieš šešerius metus. Tada markizas išsiruošė į tolimą kelionę — 
į Italiją, kad paprašytų Fridricho leidimo padovanoti vienuolynui aš- 
tuonis šimtus pėdų žemės, kuri jam priklausė kaip feodas. Vienuoly- 
nas turėjo būti pastatytas tamsiajame miške. Tada dėl besiartinančio 
Ditricho gimimo Jadvyga negalėjo jo lydėti į Lodi ir paslapčiomis tuo 
labai džiaugėsi. Nes Otas su imperatoriumi nebuvo visiškai atviras, ir 
tai sukėlė jos nepasitenkinimą. Jis papasakojo Fridrichui apie dovaną 
benediktinų vienuolynui. Tuo pačiu jos vyras planavo iškraustyti vie- 
nuolius, kurie buvo žinomi kaip medkirčiai. Imperatorius vienuolių 
neminėjo geru žodžiu, nes jie pripažino kitą popiežių paskirdami į jo 


vietą Rainaldą fon Daselį. 

Per šitiek metų Fridrichas neprarado savo didžiojo žavesio. Štau- 
fenų dinastijos atstovas buvo įpusėjęs ketvirtą dešimtį, jo plaukai vis 
dar žėrėjo rausvu auksu, tai paskatino italus jį pavadinti Barbarosa, jo 
veido bruožai buvo harmoningi, laikysena išdidi, žvilgsnis budrus. 

Pats Otas, kuris Meisene iš saugaus atstumo dažnai niurzgėda- 
mas mestelėdavo pastebėjimų apie raudonbarzdį, atrodė, negalėjo 
nuneigti Fridricho charizmos. Jo žvilgsnį į imperatorių prikaustė ne 
baimė dėl artėjančios tarybos. Jos vyras bijojo tik nedaugelio dalykų. 
Visuose sumanymuose - įskaitant dalyvavimą saksų kunigaikščių 
maište - jo niekada nepaliko įsitikinimas, kad labai pasistengęs gali 
viską pakreipti į gera. 

Atėjo jų eilė pasveikinti imperatorių. Jadvyga ir Otas iš būrio 
puošniai apsirengusių kunigaikščių žengė sosto link ir atsiklaupė. 

— Otai, mielasis kunigaikšti iš Meiseno. Seniai Jus matėme mūsų 
rūmuose, bet nepamiršome ištikimos tarnybos, kurią Mums įrodėte. 
Mes taip pat vertiname miškų kirtimą, kurį Jūs vykdote. Galbūt tai ir 
sutrukdė Jums apsilankyti Mūsų taryboje. Tai ir kiti... reikalai. 

Imperatoriaus veido išraiška nepasikeitė ir liko tokia pat draugiš- 
ka. Nebuvo galima nuspėti, koks piktas jis yra dėl maišto prieš Hein- 
richą Liovę. 

— Atsikelkite! Jūs taip pat, gražioji ponia! Girdėjome, kad į tarybą 
atsivežėte ir jauniausiąjį sūnų. Pristatykite jį Mums! 

Jadvyga padovanojo Fridrichui spindinčią šypseną, nusilenkė ir 
parodė Martai, kartu su Ditrichu laukusiai salės pakraštyje, atsiųsti 
berniuką į priekį. 

Ditrichas savo užduotį įvykdė nepriekaištingai. Jis nužygiavo 
tiesiai per salę stebint daugeliui kilmingųjų svečių ir nusilenkė kaip 
pridera. 

— Koks tavo vardas, jaunasis vyre? — geranorišku balsu paklausė 
imperatorius. 

— Ditrichas, Jūsų didenybe. - Berniukas kalbėjo aiškiai ir skam- 
biai, neabejodamas ir nemikčiodamas. 

— Kaip ir tavo dėdės, narsaus rytų žemių markizo? Darbštus ri- 


teris, kuris puikiai atlieka savo pareigas. Imk jį savo pavyzdžiu, tada 

galėsi metus ar dvejus padirbėti pas mus pažu. Jei tik tėvai neturi dėl 


tavęs kitų planų. 


Kai nustebęs Otas dėkojo imperatoriui, Marta didžiuodamasi 
stebėjo globotinį. Kaip gerai jis pasirodė! 

Ji dar negalėjo suvokti, kad stovi salėje pas imperatorių tarp visų 
šių kilmingų ponų ir ponių. Bet tai, kad ji lydėtų Ditrichą, jei impe- 
ratorius norėtų jį pamatyti, buvo aiškus Jadvygos pageidavimas. Kai 
Marta paaiškino, kad jaunasis ponas visiškai pasveiko, įsikišo Jad- 
vyga. 

— Man tavęs reikia ne kaip gydytojos. 

Jadvyga paėmė jai už smakro ir pažvelgė į akis. 

— Po pirmojo mūsų susitikimo žinau, kad tu matai ir jauti tai, kas 
nuo kitų yra užslėpta. Net jei tą patyrimą bandai nuo kitų nuslėp- 
ti. Noriu, kad šiandien stebėtum visus įvykius ir po to papasakotum 
man savo įspūdžius. 

Už tai Jadvyga parūpino jai puikią suknelę ir tinkantį gobtuvą, 
su kuriais Marta atrodė visiškai neatpažįstama. Ji užsileido gobtuvą 
žemai ant veido, kad kiek įmanoma labiau pasislėptų, ir negalėjo su- 
laukti, kada galės atiduoti svetimus daiktus ir šmurkštelėti į savo ne- 
išvaizdžius drabužius. 

Ją apstulbino vien Viurcburgo miesto dydis su puošniomis bažny- 
čiomis ir namais. Trikdė imperatoriškosios rezidencijos prašmatnu- 
mas šalia milžiniškos katedros ir daug prabangiai apsirengusių žmo- 
nių. Užliejo ir pribloškė spalvų puikumas, muzika, nesuskaičiuojama 
daugybė žvakių, net kvapai. 

Visai šalia jos stovėjo Kristianas, kuris po jos išgelbėjimo nuo Os- 
valdo ir Ludolfo nepratarė jai nė žodžio, ir tai Martą dar labiau bau- 
gino. Jis didžiuodamasis žiūrėjo į Ditrichą, kuris vėl ėjo pas juos. 

— Gerai padaryta, - tarė jis berniukui, kurio veidas spindėjo iš 
džiaugsmo. Ne kiekvienas šešiametis taip drąsiai stoja prieš impera- 
torių. Ir dar mažiau šešiamečių suteikiama garbė imperatoriaus dvare 
tapti pažu. 

Ditricho akys žibėjo. 

— Imperatoriaus žmona yra dar gražesnė už mano mamą, - žavė- 
josi jis. Tada atsiminė dvariškių elgesį ir pasitaisė: 

— Imperatoriaus žmona yra tokia pat graži kaip mano mama. Bet 
jos suknelė gražesnė. 

Marta jam nusišypsojo. Tada susikaupė ir susikoncentravo ties 
įvykiais salėje, kur imperatorius toliau sveikino imperijos didžiuo- 


sius. 


Jadvygos žvilgsnis nukrypo į Beatričę Burgundietę, sėdėjusią šalia 
imperatoriaus. Mintyse ji paskaičiavo: prieš gerą dešimtį metų graži 
lyg iš paveikslo ir išsilavinusi Beatričė būtent šioje salėje šventė savo 
ir Fridricho vestuves. Šiek tiek vėliau jaunutė Jadvyga ištekėjo už dvi- 
dešimčia metų vyresnio Oto fon Vetino. 

Nepaisant jos jaunumo, Beatričė ne tik pakeitė visus rūmus, pasi- 
kvietė į imperiją trubadūrų ir suteikė dvariškių gyvenimui spindesio. 
Nuo pat pirmos dienos imperatorius buvo tarsi jos apsėstas ir dauge- 
lyje reikalų klausydavo jos patarimo. O ji pasižymėjo drąsa. Buvo pa- 
sakojama, kad metų pradžioje Beatričė užtruko Italijos mieste Susa, 
pro kurio vartus negalėjo prasmukti Fridrichas tam, kad imperato- 
rius, apsirengęs tarno drabužiais, galėtų pasprukti neatpažintas. 

Jadvyga jautė, kad Beatričė atsakė į jos žvilgsnį, ir pasiuntė jai vos 
matomą supratingumo kupiną šypseną. Markizė beveik nepastebi- 
mai nusišypsojo atgal. Taip, jos buvo beveik seserys. Jaunos moterys, 
kurių netenkino tai, kad turėjo gimdyti savo vyrams sūnus ir būti ša- 
lia jų puošniu daiktu, kaip buvo iš jų tikėtasi. Jos panaudojo visą savo 
sumanumą, kad patrauktų savo pusėn stipriausius ir darytų įtaką jų 
politiką. 

Tai buvo pavojingas žaidimas tarp įtarių klerikų kilmingųjų akių, 
kurie vadovavosi nuostata, kad moteris privalo tylėti ir yra per kvaila, 
jog galėtų suprasti reikšmingus ryšius. Jos privalėjo elgtis protingai, 
kad išvengtų atvirų ir slaptų priešiškai nusiteikusių žmonių veiks- 
mų. 

Jadvygos žvilgsnis nuslydo prie poros, stovėjusios šalia impera- 


toriaus ir jo žmonos. Į juos krypo daugiausia žvilgsnių: Heinrichas 

Liovė ir jo auklė Marilda. Metų pradžioje hercogas iškėlė prabangias 
vestuves su anglų karaliaus Heinricho Plantageneto ir jo žmonos 
Eleonoros Akvitanietės dukra. Genialus ėjimas, privalėjo pripažinti 
Jadvyga. Ir štai Liovės uošviu tapo anglų karalius - tai užtvirtino jo 
pretenzijas į karūną. 

Jadvyga atidžiai apžiūrėjo Anglijos karaliaus dukterį, kuriai buvo 
vos daugiau nei vienuolika metų. Jei Marilda paveldės savo tėvų tem- 
peramentą, Liovė vietoje vaiko savo pašonėje greitai turės aistringą 
ir išdidžią žmoną, kuri giminės pilį Dankvarderode greitai užpildys 
muzikantais, poetais, architektais, dailininkais ir juvelyrais bei daly- 
vaus jam priiminėjant sprendimus. Visuose Europos dvaruose buvo 
pasakojamos istorijos, kaip Heinrichas iš Anglijos ir jo žmona Eleo- 
nora tarpusavyje pešėsi ir vienas kitą apgaudinėjo bei nieko - visiškai 
nieko - nedovanojo. 

Atrodė, tartum visas puošnumas aplink ją ir net imperatoriaus 
buvimas Matildai nedarė jokio įspūdžio, kaip ir šalia stovintis jos vy- 
ras - plačiapetis, tankiais juodais plaukais, niūriai spoksantis į salę. 

„Ar anglė sugebės apsukti savo vyrą aplink mažąjį pirštelį, paaiš- 
kės tada, kai jaunoji galės sušildyti meilės guolį, - mąstė sau Jadvy- 
ga. - Klausimas buvo tik, ar ji kaip Beatričė taps slapta sąjungininke, 


ar pavojinga prieše p 


Kunigaikščių prisistatymas baigėsi. 

Įtampa žaibiškai užliejo salę. 

Kiekvienas laukė, ką imperatorius nuspręs dėl saksų kilmingųjų, 
kuriems pakako įžūlumo paklusti jo įsakymui tik po trečio iškvieti- 
mo. 

Marta sulaikė kvėpavimą. Šurmulyje ji kai ką išgirdo apie kivirčus, 
kurie dabar turėjo būti nagrinėjami. Nuo Oto ateities priklausė ir jos 
kaimo likimas. Paskirs imperatorius Meiseno žemes negailestingajam 
Saksonijos hercogui? Ar karas taip pat sunaikins jos naująją tėviškę? 

Ji ieškojo Jadvygos, bet šios veide nebuvo matyti jokios įtampos. 
Šalia stovėjo markizas, jo veide nebuvo matyti jokios atgailos, tik vos 


nuslepiamas užsispyrimas. 

Imperatorius palaukė vieną akimirką, kol įsivyravo tyla, užuot 
savo tvirtu balsu užpildęs salę. 

— Mano ištikimieji pavaldiniai. Mes labai džiaugiamės matydami 
Jūsų tiek daug mūsų taryboje. Ypač džiaugiamės, kad kunigaikščiai ir 
vyskupai iš saksų šalių pagaliau rado tolimą kelią pas savo imperato- 
rių. Praėjusiais metais kivirčo su Mūsų ištikimu draugu ir pusbroliu, 
Saksonijos ir Baierno hercogu, metu įstūmė jį į keblią padėtį. 

Jadvyga susilaikė tik didžiulių pastangų dėka. Vien tai, kad her- 
cogas stovėjo šalia imperatoriaus, o ne prie kitų kunigaikščių, rodė 
tai, jog Fridrichas su juo vis dar palaikė artimus santykius. Dabar jis 
nedviprasmiškai tai pasakė. Imperatorius buvo žymus tuo, kad ne- 
gailestingai bausdavo savo priešus. Net jei jis paims Ditrichą pažu, 
dar nereiškia, kad pasigailės jo tėvo. 

Markizė tvinksinčiais smilkiniais laukė žodžių, kurių bijojo jau 
vienerius metus. 

Imperatorius iki tol kalbėjo draugiškai, su lengva ironija. Bet štai 
jo balsas sugriežtėjo. 

— Mes žinome, kad galbūt Jūs dėl savo elgesio turėjote tam tikrų 
priežasčių ir ne kartą pateikėte skundą dėl hercogo Heinricho. Bet, 
nors tai ir atmetėme, Jūs buvote nepatenkinti Mūsų sprendimu ir net 
pakilote prieš jį su ginklais. Prieš tą, kuris yra ištikimiausias mano 
eskorto vyras. 

Fridrichas negailestingai pažvelgė į būrį. 

— Prašau maište dalyvavusius kunigaikščius žengti į priekį. 

Jadvygos tėvas Albrechtas Lokys žengė tiesiai prieš imperatorių, 
suklupo ant kelių ir nulenkė savo žilą galvą. Juo pasekė jo sūnūs ir 
landgrafas Liudvikas G iš Tiuringeno. Iš imperatoriaus palydos žen- 
gė Oto brolis Ditrichas, rytinių žemių markizas, ir atsiklaupė šalia jų. 
Beveik tuo pačiu metu kartu su juo tvirtais žingsniais į priekį paėjėjo 
ir Otas, kuriuo pasekė jo broliai Dedas fon Groicšas ir Heinrichas 
Vetinas. Vis daugiau kunigaikščių spraudėsi pro eiles, kol galiausiai 
daugiau nei trys dešimtys kilmingųjų klūpojo prieš imperatorių, kad 
priimtų jo nuosprendį. 


Marta išplėtė akis. 

Jai atrodė, kad imperatoriaus padėtis buvo sunki. Kai tiek daug jo 
kunigaikščių vadovavo karui prieš galingiausius jo vasalus, jis nega- 
lėjo su tuo taikstytis, jei norėjo ir toliau ginti Liovę. Bet tokio mas- 
to maištas galėjo sudrebinti visą imperiją. Jei prieš Liovę būtų sukilę 
pusė jo kunigaikščių, imperatorius nebūtų galėjęs nekreipti dėmesio 
į jų bruzdesio priežastis. 

Ar imperatoriui nedavė ramybės panašios mintys? 

Fridrichas griežtai žvelgė į klūpančiuosius. 

— Kartu su daugybe dvasiškių, kurie už tai atsakys prieš Dievą, — 
jis metė niūrų žvilgsnį į tą pusę, kur stovėjo vyskupai ir arkivysku- 
pai. - Jūs ne tik užpuolėte Saksonijos ir Baierno hercogo žemes, bet 
taip pat ir sukliudėte tam, kad jis kartu su savo kariauna lydėtų mus 
į Italiją. Mums labai trūko jo stiprių dalinių. Taip Jūs pastatėte Mus, 
Dievo malonės išaukštintą imperatorių, į pavojų ir esate kalti dėl 
nuostolių, kuriuos Mes patyrėme Italijoje. 

Salėje buvo taip tylu, kad būtų buvę galima išgirsti ant žemės 
krentančią adatą. 

— Bet kaip žinote, Mums svarbiausia, kad Mūsų žemėse viešparau- 
tų taika ir būtų išsaugota imperijos garbė. 

Imperatorius vėl padarė pauzę, kad paskelbtų nuosprendį. 

— Pakluskite Mūsų valiai! Mes atsisakysime bausmės su sąlyga, jei 
visi dalyviai pasirašys paliaubas. Mes duodame Jums savaitę, kad visi 
kartu aptartumėte sąlygas. Po to šis nemalonus ginčas turi būti pa- 
baigtas visiems laikams. Žinoma, jei Jūs toliau norite būti laiminami 
Mūsų malonės. 

Imperatorius įsakė prieš jį klūpintiems kunigaikščiams atsikelti. 

- Jūs laisvi. Norėtume, kad nedelsdami imtumėtės derybų. 

Elegantišku rankos mostu jis parodė hercogui Heinrichui sekti 
paskui kitus ir eiti į pasitarimų kambarį. Lydimas savo svitos Liovė 
nusliūkino paskui savo priešininkus. 

„Ką aš turėčiau pranešti Jadvygai, - susirūpinusi svarstė Marta. — 
Markizei jau turėjo būti aišku, kad niekas iš čia esančių nežada nusi- 


leisti“ 


Jadvygai palengvėjo, bet tuo pačiu ji buvo susirūpinusi. Impera- 
torius atsisakė bausmės, bet jos tėvo, taip pat kaip ir jos vyro, veido 
išraiška nerodė pasirengimo susivienyti su Liove. 

Kadangi negalėjo prisijungti prie vyrų, privalėjo laukti, kol impe- 
ratorius užbaigė audienciją ir ją kartu su kitais paleido. Jadvyga netu- 
rėjo jokios galimybės nuraminti savo vyro. 

Ji tariamai atidžiai sekė tolimesnius įvykius, kur buvo aptariamos 
jai visiškai neįdomios temos. Bet mintys sukosi apie tai, kas galėjo 
dėtis pasitarimų kambaryje: abipusiai kaltinimai, priekaištai ir gra- 
sinimai. 

Prieš kiek laiko jos tėvas pasakojo, kad Liovė, dar jaunas vyras, 
vieną kartą net derybų metu čiupo ginklą ir liepė suimti arkivyskupą 
bei katedros rektorių. 

Kai imperatorius su žmona pakilo ir paliko salę, Jadvyga palaukė, 
kol spūstis šiek tiek praretėjo, kad pasižvalgytų, kur yra Ditrichas. 

Bet jai nereikėjo eiti toli. Prabangiai apsirengęs maždaug dešim- 
ties metų pažas mandagiai jai nusilenkė. 

— Jadvyga iš Meiseno? Imperatoriaus žmona kviečia Jus pas save. 

Jadvyga nustebusi sekė paskui berniuką, kuris per visą rezidenciją 
nuvedė ją prie gausiai apkaustytų durų, pabeldė, palydėjo ją vidun, 
nusilenkė ir vėl be garso dingo. 

Beatričė mostelėjo vienai iš tarnaičių, kuri jai ir Jadvygai įpylė 
vyno į meistriškai apdirbtas auksines taures. 


Ji parodė savo viešniai atsisėsti į krėslą šalia ugnies. 


266 SABINE EBERT 


- Jūs galite didžiuotis savo jauniausiu sūnumi, markize, - tarė Be- 
atričė subtiliai šypsodamasi. - Išugdys Jūsų vyras iš jo riterį ar jam 
numatyta dvasiškio ateitis? 

Jadvyga nuleido galvą. 

— Imperatorius padarė berniukui šiandien didžiulę malonę, už 
kurią aš taip pat norėčiau padėkoti. Ditrichas svajoja tapti riteriu. 
Todėl mano vyras mano, kad būtų neteisinga išsiųsti jį į vienuolyną, 
jei trūksta tam pašaukimo. 

Ji atsargiai apgalvojo kiekvieną savo žodį. 

— Vieną dieną Ditrichas valdys Veisenfelso apylinkes, kai mūsų 
pirmagimis Albrechtas paveldės Meiseną. 

Mintyse dar nuskambėjo žodžiai: Jei jis paveldės Meiseno žemes. 

Imperatoriaus žmona neparodė, ar suprato užslėptą klausimą. Bet 
ji taip pat rūpestingai rinko žodžius. 

— Kas žino, kas bus ateityje? Laimei, moterys turi tvardomąjį po- 
veikį dažnai užsiplieskiančiam vyrų temperamentui. 

Pasirūpinkite, kad Jūsų karštakošis vyras sutiktų su paliaubomis, ir 

jam nieko neatsitiks. 

Jadvyga suprato. Ji atsargiai tęsė: 

- Jūsų didenybe, aš nepaprastai gailiuosi, kad mano vyras sukėlė 
imperatoriaus nepasitenkinimą. Bet jo ketinimai buvo kilnūs ir dėl 
imperijos gerovės. Jam kilo... abejonių dėl aplinkybių, kurios galėjo 
atsirasti imperatoriui viešint Italijoje. | 

Heinrichas išsikovojo tiek valdžios, kad nebeilgai tęsis, kol jis smogs 
imperatoriui į nugarą. 

— Aš suprantu. Ir vertinu Jūsų susirūpinimą. 

Bet šiuo klausimu Fridrichas manimi netiki. Jis pasitiki Liovės gar- 
bingumu - priešingai nei as. 

Slaptas žaidimas, kurį ji žaidė prieš visų akis, Jadvygai priminė fo- 
kusininką, kuris kvapą atimančiame aukštyje ant virvės išlaiko pu- 
siausvyrą ir gali nukristi bet kurią akimirką. Nė vienas žodis, kuris 
buvo čia pasakytas, neturėjo klausytojams sukelti įspūdžio, kad ji ir 


Beatričė kišasi į imperatoriaus politiką. Jei Fridrichas priimtų spren- 

dimus tik klausydamas savo žmonos pasiūlymų, tai būtų interpre- 
tuojama kaip silpnybė. To negalėjo atsitikti. 

Beatričė davė ženklą, kad pokalbis baigtas, tuo labai nustebinda- 
ma Jadvygą. Ji buvo įsitikinusi, jog imperatorienė ją pasikvietė tam, 
kad praneštų kažką svarbaus. Ji turėjo galvoje tik kaip palenkti Otą? 
Ar kažko nenugirdo? 

Jadvyga atsikėlė ir nusilenkė. 

Bet prieš jai pasitraukiant, Beatričė lyg tarp kitko pastebėjo: 

— Mes džiaugtumėmės ateityje dažniau matydami Jus ir Jūsų vyrą 
imperatoriškoje taryboje. Kita taryba įvyks Goslare, kuris yra impe- 
ratoriaus valdžioje. 

Tai buvo slapta žinia! Jadvyga pasistengė nuslėpti savo nustebimą 
ir nusilenkė. 

— Ačiū Jums už malonę, didenybe! 


Supratau ir padarysiu viską, ką galiu. 


Jadvygai einant iš salės, jos galvoje padrikai sukosi mintys. Kaip 
kompensaciją už tai, kad Liovė jam pagelbėjo, Fridrichas perėmė iš 
hercogo Goslaro miestą, kurio rūda gausios kasyklos užpildė jo iždą. 
Tai ji turėjo pranešti Otui bei jo sąjungininkams ir remdamasi šiuo 
argumentu pasirūpinti, kad jie pritartų taikos sudarymui. 

"Turėjo kiek įmanoma greičiau pakalbėti su Otu ir savo tėvu. Tar- 
nas parodė jai salę, kurioje priešingos pusės jau buvo pradėjusios de- 
rybas, ir laukė netoliese. Būtų buvę nederama pasiųsti ką nors su pra- 
nešimu, o ir niekas nebūtų išdrįsęs to padaryti. Net per storas sienas 
buvo girdėti, kad viduje vyko aštri diskusija. Bet iš salės kada nors 
kažkas išeis. Ji meldėsi, kad tai būtų jos tėvas arba vyras. 

Pirmas, kuris pasirodė, buvo Ditrichas, temperamentingas jau- 
nesnysis Oto brolis. Jam atidarius duris laukan prasiveržė garsūs, su- 
sijaudinę balsai. Staigiais žingsniais Ditrichas lėkė Jadvygos link, ją 
atpažino, sunkiai susitvardė ir sulėtino žingsnius. 

— Kada nors iškviesiu tą pavainikį į dvikovą, - vis dar kupinas pyk- 


čio suurzgė rytinių žemių markizas, bet tada prisivertė nusišypsoti. 

— Ar Jūs tik nesiklausote, sese? Jei gerai pažįstu savo brolį, jis vis 
tiek viską, kas čia vyksta, Jums praneš. 

Jadvyga paėmė jo ranką ir patraukė keletą žingsnių į šoną, kad 
niekas jų negirdėtų. Iš visų Oto brolių Ditrichą ji gerbė labiausiai. 
Jis buvo nuovokus ir dėl dažnų lankymųsi imperatoriaus rūmuose jo 
bendravimo manieros buvo nepriekaištingos. Priešingai nei Otas, jis 
valdė savo impulsyvų temperamentą. Jo dabartinė būsena atspindėjo 
visą derybų eigą. Jadvyga apsidžiaugė pirmiausia sutikusi Ditrichą. Jo 
įžvalgumas padės. 

— Trumpam nutraukite savo pokalbius! Gavau svarbios informa- 
cijos. 

Ditrichas pažvelgė į ją nustebęs. 

— Kaip Jūs tai įsivaizduojate? Turiu plikomis rankomis išskirti dvi 
gaujas vilkų, kurie pasiruošę perplėšti vieni kitiems gerkles? 

Jadvyga jam nusišypsojo. 

— Jums tai pavyks. Sugalvokite ką nors. Pasiūlykite trumpam už- 
kąsti, kad nuramintumėte aistras, arba pasakykite, kad visi geriau 
vieną naktį apie tai pamąstytų arba eitų miegoti, nes toks karštako- 
šiškumas šiaip ar taip nieko gero neduos. Turiu skubiai pakalbėti su 
savo tėvu arba vyru! Jeigu bus įmanoma, grįžkite kartu su jais. 

— Pažiūrėsiu, ką galiu padaryti, - giliai įkvėpęs tarė svainis. - Ti- 


kiuosi, kad žinote, ką darote, ir žinia yra tikrai svarbi. 


Marta vėl nuvedė mažąjį Ditrichą pas auklę, kurios piktas žvilgsnis 
sakė, kad tai ji turėjo pamatyti imperatorių. Tada Marta nuėjo į savo 
kambarį, kad galėtų nusirengti svetimus drabužius ir vėl šmurkštelti į 
savus paprastesnius. Ji negalėjo rasti Jadvygos, todėl išnaudojo ramy- 
bę, kad pamąstytų apie įvykius salėje. 

Neilgai trukus užėjo Zuzana. 

— Eikš, mums kaip tik tavęs prireikė. Nueikime prie pirklių pre- 
kystalių ir pažiūrėkime, gal rasime ką gražaus! Aš pasakiau, kad tau 
reikia naujų vaistų, ir gavau leidimą. 

Nelaukusi Martos atsakymo išsitempė ją laukan, kur atkeliavę pre- 


keiviai aplink rūmus buvo susistatę savo palapines ir prekysralius. 

Šį kartą Marta džiaugėsi pramoga, nes jai dabar labai rūpėjo, ką 
praneš Jadvygai. Įspūdžiai buvo pernelyg stiprūs. O atsainus Kristia- 
no elgesys ją taip gąsdino, kad jos mintys sukosi tik apie tai, o ne apie 
Jadvygos pavedimą. 

Be to, pirmą kartą savo gyvenime ji turėjo šiek tiek pinigų. Gink- 
luotės vadas ir viena iš rūmų damų pakeliui jai sumokėjo. Marta išgy- 
dė tarnaitės išbėrimą ant veido; ginkluotės vadas vieną vakarą pake- 
liui į Viurcburgą paprašė jos apžiūrėti žaizdą, kuri nenorėjo gyti. Ta 
proga ji jam pasiūlė numalšinti ir jo podagros surakintų rankų skaus- 
mą. Šiek tiek paniurzgėjęs Arnulfas sutiko ir netrukus jau dejavo iš 
pasitenkinimo, kai ji savo stipriomis rankomis švelniai masažavo ir 
trynė gydančiu aliejumi. 

Galbūt ji dabar galės nusipirkti keletą sėklų vaistažolių darželiui 
bei po smulkmeną Joanai ir Marijai. 

Kartu su Zuzana koja į koją spraudėsi per daugybę triukšmaujan- 
čių žmonių, o mintys sukosi apie tai, ką garsiai siūlė prekeiviai. 

Nuo kepėjo kiosko sklido toks viliojantis kvapas, kad ji mielu 
noru būtų nusipirkusi vieną iš pyragų. Bet susivaldė. Nežinojo, kiek 
galės nusipirkti už turimus pinigus, todėl norėjo juos panaudoti kaip 
įmanoma geriau. 

— Pažvelk - muzikantas! — sušuko Zuzana ir nubėgo ta krypti- 
mi, kur spūstis buvo ypač didelė. Kai jos buvo pakankamai arti, kad 
triukšme suprastų, apie ką dainuojama, Martai ši daina pasirodė pa- 
Žįstama. Ji pasistiebė ant pirštų galiukų ir susijaudino. 

— Tai Liudmilas! Aš su juo susipažinau kelyje į tamsųjį mišką, — 
sušuko ji Zuzanai. 

- Liudmilas? Tikrai? Muzikantas, apie kurį žmonės kalba, kad jis 
gali pravirkdyti besijuokiančius, o verkiančius prajuokinti? - paklau- 
sė draugė nustebusi. 

Abi jaunos moterys energingai prasibrovė į priekį nepaisydamos 
piktų žmonių šūksnių. 

— Pats pasitrauk, storuli, - šaukė Zuzana storam senam vyrui, ku- 


ris ją iškoneveikė. 

Liudmilas kaip tik baigė savo dainą, energingai nusilenkė pub- 
likai ir jo jauna raudonplaukė žmona ėjo aplink su kepure, į kurią 
daugelis įmetė pinigų. Ji sugavo Martos žvilgsnį, tada ją atpažino ir 
draugiškai pamerkė akį. 

Beveik tą pačią akimirką ją pamatė Liudmilas ir pasuko jos link. 

— Mano saule! Kaip tu atsiradai imperatoriaus rūmuose? — pa- 
klausė jis nustebęs ir su perdėtu mandagumu pabučiavo ranką. 

— Likimas mus kartais atveda į pačias keisčiausias vietas, - šypso- 
damasi jį pasitiko Marta. - Kaip jums sekasi? O jūsų mažajai dukry- 
tei? Kur yra Hilarijus? 

— Viskas savo laiku, mano gražuole! Negaliu versti publikos lauk- 
ti. Kol šviečia saulė, ši vieta pilna dosnių klausytojų prikimštomis 
piniginėmis. 

— Aš privalau paklausti, ar gausiu tam leidimą, — atsakė Marta, 
kuriai širdyje palengvėjo ne tik dėl susitikimo. Ji žinojo, kad Jadvyga 
savo pilyje mielai turėtų gerą muzikantą. Galbūt ji galėtų patarpi- 
ninkauti. 

Kartu su Zuzana, kuri dėl šios pažinties žvelgė kupina pavydo, 
jos klausėsi Liudmilo dainų. Kai muzikantas galiausiai baigė savo 
pasirodymą, jos patraukė toliau prie tankiai apspistų prekystalių, nu- 
krautų gundančiais dalykais. 

Marta susižavėjusi apžiūrinėjo puikius audinius ir žibančius va- 
rinius žiedus, spalvotus spindinčių spalvų kaspinus ir šukas iš kaulo 
gražiai išraižytais raštais, 

Savo krepšyje ji pagrabinėjo šukų, kurias buvo padaręs Karlas, kai 
kovoje su plėšikais susilaužė koją. Jai atrodė, kad nuo to laiko praėjo 
visa amžinybė. Marta ilgai nenorėjo pripažinti, kad Karlas ją įsimy- 
lėjęs. Dabar buvo jo pamotė, o tai jų santykių nelengvino. Jie mažai 
bendraudavo vienas su kitu. Bet ji bandė palengvinti savo gyvenimą 
pas Viprechtą ir netardama nė žodžio dirbdavo sunkiausius darbus. 

Kartais svarstydavo, kas būtų atsitikę, jei būtų ištekėjusi už Karlo, 
o ne užjo tėvo. Bet tokios mintys buvo beprasmės. Niekas nebūtų 
tam pritaręs, nes Karlas buvo per jaunas, kad galėtų kurti savo šei- 


mą. 

Ji pasivedė Zuzaną šiek tiek į šalį ir paslapčia nuo kitų žvilgsnių 
parodė jai monetas. 

— Kaas galėčiau už jas nupirkti? 

— O ką nori turėti? - linksmai paklausė Zuzana. 

Marta parodė į prieš jas esantį prekystalį. 

— Peilį posūniui, juostas plaukams podukroms ir keletą žolelių 
arba sėklų. 

Zuzana suraukė nosį, taip ji dažnai darydavo, kai mąstydavo. 

— Pažiūrėsime. Geriausia būtų, jei leistum man viską padaryti, o 
pati nesakytum nė žodžio. Šitie gudrūs prekiautojai iš karto atpa- 
žins, kad tu nesiorientuoji, ir paprašys iš tavęs dvigubai. Bet tu man 
padėsi rasti gerą meilės gėrimą! 

Ji nusitempė Martą prie žirklių galąstojo prekystalio, kuris prekia- 
vo ir peiliais. Jis iš karto suvokė, kad priešais stovi pirkti apsisprenidu- 
sios klientės. 

— Pas mane Jūs rasite geriausias prekes, mano gražuolės. Ir viskas 
už tinkamą kainą, - sušuko joms garsiai ir parodė į plačius ir siaurus 
ašmenis. 

Zuzana suraukė nosį. 

— Pirmiausia norime apžiūrėti. Ar tikrai jie tokie aštrūs? Anas ten, 
jau pradėjęs rūdyti... 

Įžeistas, bet neieškantis žodžio kišenėje pirklys priėmė Zuzanos 
priekaištą ir ėmė su ja derėtis. Marta suprato, kad abu jie vienas su 
kitu žaidė gerai išmoktą žaidimą. Kai Zuzana apsisuko eiti toliau, 
pirklys, kaip ir buvo tikėtasi, nusileido iki tos kainos, kurią ji buvo 
pasakiusi paskutinę. Taip Marta atsikratė vienos monetos, o už ją įsi- 
gijo puikų peilį Karlui. 

Su tokiu pat apsukrumu Zuzana išsiderėjo ir raudoną bei mėlyną 
kaspinus Joanai ir Marijai. Už likusius pinigus, kuriuos jai grąžino 
prekeivis, Marta norėjo pasižvalgyti sėklų, kurias galėtų išauginti 
savo sode ir iš jų daryti gydomuosius gėrimus. 

Bet prieš tai Zuzana ją pasivedėjo į vieną palapinę turgaus pakraš- 


tyje, kur jas gudriu žvilgsniu stebėjo susiraukšlėjusi senė. 

— Norite meilės gėrimo? — paklausė ji ir ištiesė Zuzanai mažytę 
spalvotą puodynėlę. — Paslapčia įpilk šito jam į valgį ar alų, ir tave 
mylės, geis net tada, jei nepagimdysi jam sūnaus, tik dukterį. 

Zuzana čiupo už indelio ir padavė Martai. Ji nuėmė siūlus, kurie 
prilaikė dangtelį, ir pauostė turinį. 

— Avies šlapimas, sumaišytas su valerijonu, - pašnabždėjo ji Zuza- 
nai į ausį. - Tikrai nori šito įpilti savo būsimam vyrui į alų? Už tai jis 
greičiau prilups, nei tavęs užsigeis! 

Zuzana nutaisė įsižeidusį veidą. 

— Ar turi ko nors kito? - paklausė ji senės. 

— O, jis geriau veikia, jei tu slapta išvirtum jo apatinius ir šiek tiek 
įpiltum to vandens. Tada amžiams nepažvelgs į jokią kitą moterį, pri- 
siekiu tau savo motinos akių šviesa. 

-- Tikriausiai tavo motina yra akla arba seniausiai mirusi. Einam iš 
čia, - sušnypštė Marta Zuzanai į ausį ir išsitempė ją iš palapinės. 

— Aš tuoj grįšiu, - sušuko Zuzana senei. Lauke ji susiraukė. - Tu 
juk žinai, kam man reikia to gėrimo! 

- Paieškokime dar, - tarė Marta. - Senė yra apgavikė. Čia tikrai 
yra ko nors geresnio. 

Ji norėjo eiti toliau, tačiau sustojo ir apsisuko. 

— Kas atsitiko? — paklausė Zuzana, tačiau Marta lengvu mostu 
pakėlė ranką ir apsižvalgė aplink. Vieną akimirką ji pagalvojo, jog 
pamatė kažką pažįstamo. Akies krašteliu stebėjo juodą šešėlį, šmėkš- 
telėjusį tolyn. Ten tikrai buvęs Oto astrologas? Ar tai įmanoma? O 
jei ir taip - ar ją pastebėjo? 

Susimąsčiusi ji atsisuko į savo draugę. 

— Tik pamaniau, kad kažką atpažinau. 

Zuzana nedavė ramybės, kol Marta papasakojo jai apie savo įtari- 
mus. Tada jos abi ėmė žvalgytis. 

— Vadinasi, jis norėjo Oto planus išduoti hercogui Heinrichui, - 
referavo Zuzana. - Neilgai trukus, kai Kristianas tai išsiaiškino ir 
įkalino Oto astrologą, šis po vieno užpuolimo kažkokiu paslaptingu 
būdu dingo. Daugelis sako, kad jį išlaisvino užpuolikai. Bet galbūt jis 


tiesiog išnyko pasinaudodamas savo paslaptingais burtais. 

Ji čiupo Martai už rankos. 

— Gali būti, kad jis dabar priklauso Liovės palydai. Bet kaip mes 
galėtume tai išsiaiškinti? Todėl nebeturime kada žvalgytis - o tu tai 
tikrai ne... 

Martai kilo viena mintis: 

— Liudmilas! Jis gali padainuoti Heinricho žmonėms ir tuo pačiu 
apsižiūrėti. Eikš! 

Kaip įmanoma greičiau ji nusitempė Žuzaną per žmonių grūstį į 


tą vietą, kurioje jos buvo sutikusios muzikantą. 


Asiskyrę kai 


Jadvyga nekantriai laukė savo vyro. Po keleto nesėkmingų bandy- 
mų buvo atidėjusi rankdarbį į šoną, atsisakė užkandžių, o skaitydama 
psalmes nerado trokštamos ramybės. Ji užvertė brangią knygą, ėmė 
vaikščioti pirmyn ir atgal. Otas ir kiti kunigaikščiai vis dar ginčijosi 
su Braunšvaigiečiu dėl paliaubų, kurių pareikalavo imperatorius, są- 
lygų. 

Ji nemėgo laukti, kai kitur buvo priimami sprendimai. Bet šįkart 
neliko nieko kito. Jos svainis Ditrichas, kaip buvo pažadėjęs, pasirū- 
pino, kad ji Otui ir savo tėvui galėtų pranešti apie pokalbį su impera- 
toriaus Žmona. Žinoma, ši naujiena sukėlė sąmyšį. Jei jų sąjunginin- 
kai būtų sužinoję, kad už dalyvavimą ginče taip pat būtų nubaustas 
ir Liovė, pasitenkinimas šiomis slaptomis žiniomis būtų paskatinęs 
kompromiso suradimą. 

- Pakvieskite man Martą, - galiausiai įsakė ji. Šiek tiek vėliau tar- 
naitė įvedė ieškomąją. 

Marta priklaupė, tačiau Jadvyga skubiu judesiu pakvietė ją prieiti 
arčiau. 

— Dėkoju tau, kad atvedei man muzikantą. Jis tikrai nepaprastas. 
Paprašysiu savo vyro pakviesti jį į Burgbergą ir tarnauti mums. 

Marta nusišypsojo. Ji žinojo, kad Liudmilas slaptu Jadvygos pave- 
dimu jau ieškojo Aloyzo. Kai prisiminė istoriją apie Kristiano tėvą, 
kurią jai papasakojo Jozefa, šnipo darbas atrodė tikrai paplitęs papil- 


domas muzikantų uždarbis. 

Jadvyga lengvai pasilenkė. 

— Kiek girdėjau, šiandien priešpiet buvo būtina tau apžiūrėti 
mano jaunesnįjį sūnų, nes jis buvo sumuštas. Bet ne savo auklės ir ne 
mokytojo. Kas tai buvo? 

Marta sumišusi nuo vienos kojos žengė ant kitos. 

— Atleiskite, ponia. Ditrichui pažadėjau to neišduoti. 

- Jis taip pasielgė? — Markizė pakėlė vieną antakį, įtartinai pažvel- 
gė įją ir laukė atsakymo. 

— Jums bus nemalonu tai išgirsti... - sumurmėjo Marta. 

— Taigi tai buvo Albrechtas, - suraukusi kaktą padarė išvadą Jad- 
vyga. 

Marta atsiduso. 

— Štai, Jūs jau žinote... 

Oto vyriausiasis sūnus greitai sužinojo, kad jo jaunesniajam bro- 
liui buvo suteikta garbė būti išmokomam dirbti pažu imperatoriaus 
rūmuose. Kupinas pykčio ir pavydo jis išslinko iš savo senelio palydos 
ir taip siaubingai jį sumušė, kad Martai teko apibintuoti jo krūtinę, 
nes buvo sulaužyti du šonkauliai, ir dėti verbenos kompresus ant su- 
tinusios kairės akies. Berniuko veidas ir kūnas buvo nusėti nušašusių 
įdrėskimų ir mėlynų dėmių. 

Vis dėlto nelygioje kovoje Albrechtas taip par neliko nenukentė- 
jęs. Kaip didžiuodamasis savimi pasakojo Ditrichas, jam pavyko kelis 
kartus suduoti ir įspirti. 

Jadvygai nespėjus nieko atsakyti, Otas plačiai pravėrė duris ir sku- 
biai priėjo prie Jadvygos. 

— Tučtuojau pakvieskite Kristianą, - įsakė jis vienam iš pažų, ku- 
ris nieko nelaukdamas nubėgo. 

— Nebūk tokia susirūpinusi, mano turte. Mes jau susitaikysim su 
Liove, - tarė Otas imdamas Jadvygos dešinę ir prispaudė prie jos savo 
lūpas. Atrodė pralinksmėjęs. Kai vėl pakėlė galvą, pridūrė: 

— Bent iki kitos tarybos. 

Rankos mostu jis išginė iš Jadvygos kambario visus tarnus ir mo- 


teris iš jos palydos. 

Leidžiantis laiptais žemyn, Marta priešais sutiko Kristianą. Ji nu- 
leido akis ir prisispaudė prie sienos, kad jį praleistų. Sirdis daužėsi 


taip garsiai, kad ji bijojo, jog jis tai išgirs. 


— Žinai, ką mūsų planams reiškia imperatoriaus sprendimas? — 
tyliai paklausė Jadvyga. 

Otas nė nemanė nuleisti balso. 

— Žinoma, jei jis iš Heinricho atims Goslaro kasyklas, ne mums 
jas perduos. Vadinasi, mes galime padaryti tik viena - surinkti faktus 
ir tuoj pat pradėti kalnakasybos darbus. Po to žiūrėsime toliau. 

— Norėčiau, kad viską pradėtum šiek tiek atsargiau. Suverenios 
teisės priklauso imperatoriui! Jam priklauso viskas, kas yra giliai že- 
mėje. Kad ieškotum rūdos, tau reikia jo leidimo! 

'- Jo dabar niekaip negausime. Jei iškasenos pasirodys gausios, 
imperatorius saugos Kristiansdortą lygiai taip kaip ir Goslarą. Tu- 
rime išsiaiškinti, ar ten iš viso ko nors yra, ir užsitikrinti sau teises. 
Kristianas nesakė, ar būrys jau kelyje? Tada jie turi juos tik surinkti. 
Kada nors imperatoriui prireiks mūsų paslaugos, kad jo sūnus būtų 
išrinktas karaliumi. Tada ateis tas momentas, kai galėsiu jo paprašyti 
teisės kasinėti — ir nė sekundės anksčiau. 

Ciniškai šypsodamasis Otas pažvelgė į savo žmoną. 

-— Nejaugi tai, kad būtent tuo metu, kai Heinrichas turi atsisaky- 
ti kasyklos Goslare, mes atidarysime savo, neturi savotiško žavesio? 
Mūsų kasykla, gali būti, yra dar turtingesnė. 

Jadvyga privalėjo nusišypsoti. 

— "Tai jau. Mano senelis kadaise buvo vadinamas Otu Turtinguo- 
ju - galbūt tau pavyks tai dar kartą. Bet mes neturėtume pradėti da- 
lytis grobio, kol žvėris dar nesumedžiotas. 

Tarnas pranešė apie Kristiano atvykimą. 

— Jūs atvykote pačiu laiku, - Otas pasveikino riterį, kuris tuo 
metu jau buvo priklaupęs ant kelio ir laukė įsakymo. 

— Nujokite į Harcą ir atgabenkite tą kalnakasį, apie kurį pasako- 
jote. Jį ir tiek žmonių, kiek jam reikia, kad patikrintų, ar Jūsų kai- 


mas tikrai yra ant sidabro. Bet viskas turi įvykti tyliai. Jei nuojauta 

pasitvirtins, kitais metais pakviesime atvykti daugiau kalnakasių. O 
pirmiausia — tik tuos keletą. Jei kalnakasys tikrai susikivirčijo su savo 
ponu, jis ir jo šeima išvykdami nesukels jokios sensacijos. 

Kristianas nusilenkė. 

— Kaip įsakysite, pone. 

— Išjokite dar šiandien. Parsigabenkite juos į kaimą kaip įmano- 
ma greičiau, kad jie galėtų pradėti savo darbą. Moterys su maišais 
ir ryšuliais turėtų iškeliauti iš paskos, kai tik jų vežimai bus pakrau- 
ti. Paimkite kartu dar savo draugus, kurie ves antrą būrį. Ir keletą 
bendrakeleivių kaip palydą. Nenoriu, kad ten tektų kokią nuomoti. 
Kelionės priežastis ir tikslas turėtų išlikti paslaptyje. Prekeivis duos 
jums pinigų. 

Kristianas linktelėjo ir atsistojo, kad išeitų iš kambario. Einant 
durų link Otas jam įkandin sušuko: 

— O kai ką nors sužinosite, nedelsdamas praneškite man! 

Kristianas permetė mintyse, kada kartu su kalnakasiais galėtų 
įžengti į kaimą, jei tik viskas gerai seksis, kur juos apgyvendintų ir 
kaip galėtų papildomus kaimo gyventojus aprūpinti maistu, jei jie 
atkeliaus rudens pradžioje. 

Bet pirmiausia jis dar turėjo čia kai ką sutvarkyti. 

Nuėjo pas Gerą bei Richardą ir paprašė palydėti jį į Goslarą. Nu- 
rodė Lukui pabalnoti žirgus ir paruošti viską išvykimui. 

— O aš? Nenori, kad būčiau šalia? - paklausė Raimundas. 

Kristianas uždėjo ranką jam ant peties. 

— Man būtų ramiau, jei pasirūpintum tuo, kad Marta po tarybos 
saugiai pasiektų kaimą. 

- Žinoma, gali manimi pasitikėti. 

"Tada Kristianas nuėjo ieškoti Martos. Jo nuostabai, rado pas 
ginklakalį, kuriam į podagros apimtas rankas trynė skaniai kvepian- 
tį tepalą. Šis aimanavo iš pasitenkinimo. Arnulfas pastebėjo tai, kas 
Martą privertė nusišypsoti. Kristianas stebėjosi jos sugebėjimu ištirp- 
dyti net užsispyrusius vyrus ir jos retai bepasirodančia šypsena. Tada 


Marta pamatė jį ir sustingo. 


278 SABINE EBERT 


— Kas atsitiko? — paklausė Arnulfas, kuris buvo užmerkęs akis. 
Tingiai žvelgdamas atpažino Kristianą, kuris apžiūrinėjo Martą rim- 
tu žvilgsniu. 

— Kas naujesnio, vaikine? Tu buvai geriausias iš visų, kuriuos iš- 
mokiau elgtis su kardu. Bet tai nesuteikia jokios teisės išgąsdinti ma- 
žąją gydytoją, - protestavo senasis ginklakalys. 

— Kai ji kiekvieną kartą pasirūpina mano letenomis, jaučiuosi 
kaip naujas ir visiškai nebejaučiu kardo svorio. 

— Dieve apsaugok, - sutiko Kristianas. 

Jis atsisėdo ant taburetės ir tarė: 

— Aš palauksiu, kol jūs baigsite. 

Matant Kristianui Martai pasidarė sunku susikoncentruoti dar- 
bui. Galiausiai ji į skepetą nusišluostė rankas ir susikrovė savo ryšulį. 

— Rytoj ateisiu vėl. Pakvieskite, jei manęs reikės, - pasakė ji Arnul- 
fui ir sustirusiais žingsniais pajudėjo link Kristiano, kuris ją nebyliai 
stebėjo. 

Jis atsikėlė. 

— Markizas išsiunčia mane su ypatinga užduotimi. Mes su Luku 
būsime kelyje daugiau nei mėnesį. Kai Otas su savo palyda iškeliaus 
iš imperatoriškosios tarybos, Raimundas pargabens tave namo. 

Marta išbalo ir netardama nė žodžio įsistebeilijo į žemę. 

Perskaityti jos mintis buvo neįmanoma, net jei už tai jis būtų viską 
atidavęs. Kai tokiu neatleistinu būdu prarado jai valdžią, jis niekada 


nebegalės laisvai su ja kalbėtis. 


Kitą rytą, iš karto po pamaldų, Marta iškeliavo į „Juodąjį šerną, 
kad susitiktų su Liudmilu. Viena pati ji negalėjo ieškoti viešbučio, 
nes būtų susigadinuši reputaciją, o ir po Kristiano išvykimo turėjo 
labiau nei bet kada saugotis Randolfo. Todėl ji nuėjo pas Arnulfą ir 
paprašė ją palydėti, kad galėtų įvykdyti Jadvygos užduotį. 

— Turi pakviesti muzikantą? - paklausė gerai nusiteikęs ginklaka- 
lys. — Aš pats eisiu kartu. To Liudmilo aš nekantriai laukiau. Apie jį 


pasakojamos puikios istorijos. 

Senasis kovotojas užsijuosė savo kardą ir abu skynėsi kelią garvelė- 
se, kuriose dar knibždėjo žmonių. 

Nepaisant ankstyvo laiko, „Juodasis šernas“ jau buvo pilnas. 

— Muzikantai? Jie nuėjo į ankstyvąsias mišias, - informavo vieš- 
bučio šeimininkas, vyras išretėjusiais plaukais, storomis lūpomis ir 
purvina styrančia prijuoste. - Niekada nebūčiau pagalvojęs, kad ke- 
liaujantys žmonės gali būti tokie dievobaimingi. Galite palaukti čia, 
netrukus jie turėtų grįžti. 

Jis galva linktelėjo į kampą, kur ant suolo dar būtų vietos, jei tik 
svečiai susiglaustų. Arnulfas su Marta pasislinko pro spūstį į šalį ir 
numetė šeimininkui monetą, o šis tuoj pat atnešė du bokalus alaus, 
duonos ir sūrio. 

— Valgyk, mažyle, tau gali to prireikti, - padrąsino Arnulfas ir 
pats ėmė vaišintis. 

Bet vos jiems pasidalijus duoną atsivėrė durys ir į barą įžengė Liu- 
dmilas. Marta parodė į jį ginklakaliui. Arnulfas atsikėlė ir nuėjo prie 
muzikanto. 

— Tu esi Liudmilas? — paklausė jis ką tik atvykusiojo. Šis metė 
žvilgsnį į apsiginklavusiįjį ir išbalo. Jis trumpam pažvelgė į Ilarijų, ku- 
ris iškart paėmė už rankų jauną žmoną ir dukrą, kad kartu su jomis 
dingtų iš kambario. 

— Ne, ne, Jums nereikia nieko bijoti, - skubiai pasakė Arnulfas, 
kuris nepraleido pro akis jo reakcijos, prisitraukė arčiau Martą, kuri 
tarė: 

— Meiseno markizo ir jo žmonos pavedimu turime paklausti, ar 
šįvakar jiems padainuotumėte ir pavaidintumėte. 

Liudmilas atsikvėpė. Jis greitai susitvardė, ėmė elgtis kaip aktorius 
ir energingai nusilenkė. 

- Su malonumu, kilmingasis pone! Bet leiskite man prieš tai tarti 
keletą žodžių šiai gražuolei. 

Arnulfas žvilgtelėjo į Martą ir ji nuramindama linktelėjo. Muzi- 
kantas nusivedė ją į viešbučio kiemą, kur buvo galima juos matyti, 


bet ne girdėti. 

Jis nuleido balsą. 

— Čia mes galėsime pasikalbėti labiau nepastebėti nei rezidencijo- 
je. Vakar vakare dainavau hercogui Heinrichui ir po to pasiteiravau, 
ar ten nėra mokslininko, kuris nurodytų geriausią žvaigždžių padėtį 
mano vestuvėms. Vyras, pas kurį mane nusiuntė ir kuris neleido man 
peržengti savo kambarėlio slenksčio, atrodo lygiai taip, kaip tu buvai 
man jį nupasakojusi. 

— Privalau tai pranešti markizei. 

Liudmilas pačiupo Martai už rankos. 

— Būk atsargi! Tai pavojingas žaidimas. Gal būtų geriau, jei lai- 
kytum šį reikalą paslaptyje ir pasisaugotum, kad, kol jūs esate Viurc- 
burge, jo ir tavo keliai niekada nesusikirstų. 

Jis paėmė ir antrą jos ranką. 

— Laikykis atokiau nuo viso to. Tu tik pasižiūrėk - kuo virto links- 
ma mergaitė, su kuria susipažinau kelyje? Rūpestis baigia tave suėsti. 

Martos akys užsiliepsnojo. 

— Tu negali pasiduoti, - maldaudamas tarė Liudmilas, - nepri- 
klausai tiems žmonėms, kurie gali gyventi be meilės. 

Jis ėmė tyliai dainuoti dainą apie meilę. Marta rankomis užsiden- 
gė veidą. 

Jau kitą akimirką šalia jos atsirado Arnulfas ir grubiai nutvėrė mu- 
zikantą už rankos. 

— Ei, ką tu jai padarei? 

Marta greitai nusišluostė veidą. 

— Viskas gerai, Arnulfai, jis man nieko nepadarė, jis norėjo tik 
gero. 

Ginklakalys nepatikliai nužvelgė dainininką. 

— Jūs pamirštate — aš esu aktorius, kuris verkiančius prajuokina, o 
besijuokiančius pravirkdo, - deklamavo Liudmilas. 

— Tada pasirūpink, kad ji vėl juoktųsi! - suniurzgėjo Arnulfas. 

— Kitą kartą. Iš visų neišverktų ašarų kartais kelios turi nuriedė- 


ti, —- švelniai atsakė muzikantas ir nuėjo pasiimti fleitos. 

Nepraėjo nė diena, kai Kristianas buvo išvykęs, o pas Martą atėjo 
vyresnysis ginklanešys. 

— Vienas iš riterių klausė apie tave. Turi atsinešti savo tepalus ir 
aliejus. 

Jai nepatiko vaikino veido išraiška. Nuojauta aiškiai sakė, kad tu- 
rėtų bėgti nuo jo kuo toliau, o ne sekti iš paskos. Bet jei vienam iš 
ponų jos reikėjo, negalėjo išsisukinėti. Taigi ji čiupo savo pintinę ir 
nusekė paskui jį į riterio kambarius. 

— Čia, - pasakė jis, pasibeldė ir žengė žingsnį atgal. Marta delsė. 
Labiausiai ji norėjo tuoj pat apsisukti. Kitą akimirką durys prieš ją 
atsivėrė, ginklanešys įstūmė ją vidun ir durys už jos nugaros braškė- 
damos užsidarė. 

Ji apsigręžė ir norėjo sprukti, bet vienas iš vyrų uždarė skląstį ir jai 
išsišiepė. Tai buvo Gizelbertas, storiausias iš Randolfo draugų. 

Pats Randolfas stovėjo priešais duris sukryžiavęs ant krūtinės 
rankas ir spoksojo į ją nutaisęs tokią šypseną, nuo kurios jai sustingo 
kraujas. 

— Labas, mano mieloji, - ramiu ir tuo pačiu grėsmingu balsu tarė 
karžygys. - Pastebėjau, kad tu gali tylėti. Juk apie mūsų apsilankymą 
nieko nepasakojai Kristianui, tiesa? 

Jis lėtai paėjėjo jos link du žingsnius. 

— Aš tave įspėjau. Taigi parylėk dar šiek tiek! 

Nucvėręs už plaukų jis prisitraukė ją prie savęs ir nulenkė galvą že- 
myn. Martos krepšys nukrito ant žemės, vienas iš nedidelių spalvotų 
indelių sudužo ir paskleidė stiprų mėtos kvapą. 

— Kam aš turiu brangiai mokėti Viurcburgo kekšei, jei galiu čia 
tokią turėti už dyką, - sušuko Randolfas savo draugams, kurie tuoj 
pat ėmė juoktis. 

— Paimti nekaltą mergaitę, kuri rėkia ir draskosi, teikia didesnį 
malonumą, - tarė Gizelbertas. 

— Tu sulauksi savo, - atsakė Randolfas. - Mušk ją tol, kol suteiks 


tau malonumą. 

Jis grasinamai pažvelgė į Martą, kuri buvo sustingusi po jo įnirtin- 
go pagriebimo. 

— Jei manai, kad gali pasislėpti už Kristiano ir Oto žmonos nuga- 
rų, labai apsigauni. Niekas tau nepadės. Galiu kiekvieną dieną liepti 
tave pakviesti, ir tu negalėsi nieko padaryti. Supratai ? 

Marta vis dar tylėjo. 

Visą laiką bijojo šios akimirkos. Paprasti žmonės priklausė nuo 
galingųjų nuotaikų. Tai niekada nepasikeis. Ji galėjo tik suteikti jiems 
malonumą pasimėgaujant jos baime. 

Randolfas taip šiurkščiai užsuko rankas už nugaros, kad ji pasilen- 
kė į priekį. Tada jis numetė ją veidu žemyn ant lovos ir pakėlė sijoną. 
Kai Randolfas visa jėga vėl ir vėl į ją skverbėsi, jo svoris taip spaudė, 
kad ji vos galėjo įkvėpti oro. 

Marta iš skausmo sukando lūpas, bet neišleido nė garso ir nesigy- 
nė. Tai nieko nebūtų pakeitę, išskyrus tai, kad ji būtų turėjusi pasi- 
aiškinti dėl mėlynių, smaugimo žymių ar išmušto danties. Skausmas 
draskė jos kūną ir iš akių riedėjo ašaros. 

— Gizelbertas teisus. Kai rėki, patinki man labiau. Bet tai tuoj 
įvyks, - pasakė Randolfas tvarkydamasis rūbus. Tada pamojo prieiti 
kitą. 


Bertallo Kainas 


Buvo prabėgusios jau keturios savaitės, kai Raimundas pargabeno 
Martą atgal į kaimą, bet Kristiano ir Luko dar nebuvo nei matyti, 
nei girdėti. Nors naujakuriai iš Martos sužinojo, kad riteris išsiųstas į 
ilgesnę kelionę markizo pavedimu, jų spėliojimai, kas jų poną galėjo 
nuvesti tokion tolybėn, darėsi vis dažnesni. Daug klausimų kėlė ir 
nurodymai, kuriuos Kristianas perdavė Raimundui. 

Kad Greta turėjo padaryti tiek alaus, kiek tik įmanoma, dar sukė- 
lė džiaugsmo šūksnius. Taip pat ir tai, kad pirmoji jų pastogė, kurioje 
iš pradžių visi kartu miegodavo ir kurios viena dalis buvo naudojama 
galvijams ir kaip kluonas, turėjo būti suremontuota, nors dabar pats 
derliaus nuėmimo įkarštis ir jie turėjo svarbesnių darbų. Bet kodėl 
angliakasiai turėjo būtent dabar įrengti du papildomus pastatus, kai 
buvo reikalinga kiekviena rankų pora?! 

Ponas turėjo savo priežasčių, todėl jie gerai dirbo, vykdydami jo 
nurodymus. 

Kai Marta vakarais mirtinai pavargusi ir išsekusi ieškodavo ramy- 
bės, Joana ir Marija dažnai prašydavo: 

— Papasakok mums apie imperatorių! 

Ji nenorėjo kalbėti apie kelionę. Per daug buvo įvykę, ką būtų mie- 
lai pamiršusi. 

Bet vaikai, taip pat ir vyresnieji, negalėjo atsiklausyti apie Viurc- 
burgo miestą ir imperatoriškosios tarybos puikumą. Viprechtas žiū- 
rėjo į savo toli nukeliavusią žmoną su didesniu nepasitikėjimu nei 


bet kada anksčiau. Po visų įvykių pasaulyje, kurio jis nebuvo matęs 

ir niekada nepamatys, ji jam atrodė dar paslaptingesnė. Po Martos 
sugrįžimo jis laikėsi nuo jos akivaizdaus atstumo — taip pat ir nakti- 
mis. Galbūt jis net jautė, kad kažkas atsitiko, ir tai padidino jos apa- 
tiškumą bet kokiam prisilietimui. Kai Viprechtas prisiartindavo vos 
per kelis žingsnius, ji sustingdavo kaip ledas, nes tuoj pat iškildavo 
prisiminimai apie naują Randolfo ir jo draugų išpuolį. 

Kristiano nebuvimas kėlė jai tiek pat rūpesčių, kiek artėjantis su- 
grįžimas. 

Jei jam arba Lukui būtų kas nors atsitikę, būtų tai pajutusi. Tuo ji 
buvo tikra. Iš vienos pusės ji norėjo, kad abu būtų šalia, o iš kitos — 
ji vis sutrikdavo pagalvojusi apie jo bučinį. Po to karto vietoje prieš 
tai rodyto rūpestingumo Kristianas elgėsi su ja šaltai. Amžiams? Ši 
mintis spaudė jai širdį. 

"Galvoje vis skambėjo Zuzanos žodžiai: „Kai jam atsibosi, jis tave 
nusmukdys ir apsunkins tavo gyvenimą“ 

Lyg jos gyvenimas ir taip nebūtų pakankamai sunkus! 

Vakarais ji vos galėdavo užmigti. Šalia knarkdavo Viprechtas, o ir 
mergaitės retkarčiais murmėdavo kažką neaiškaus. Svajonėse ji vis iš 
naujo prisimindavo Kristiano lūpų prisilietimą, jo rankas, švelniai, 
bet geidulingai glostančias jos plaukus ir pečius. Jos kūnas susitrauk- 
davo, kai įsivaizduodavo jaučianti jį šalia. 

Kai pagaliau užmigdavo, imdavo kankinti košmarai, kol ji šauk- 
dama pašokdavo. Kartais juose pasirodydavo link jos slenkančios ži- 
los pabaisos. Bet daugiausia ji sapnuodavo, kad ją prispausdavo sunki 
našta ir ji iš skausmo negalėdavo nei pasijudinti, nei būti pastebėta. 
Vietoje to, kad jai padėtų, žmonės toliau nė nepasijudindami dirbo 
savo darbus. Neatrodė, jog būtų ką nors pastebėję, niekas nepriėjo, 
kad išlaisvintų ją iš kančių. 

Kitą dieną ji svirduliuodavo kaip pritrenkta, su juodais ratilais po 


akimis, vis palydima įtaraus Grizeldos žvilgsnio. 


Kai pagaliau kažkas prisiartino prie kaimo, paaiškėjo, kad tai ne 
Kristianas. Mulo žvengimas pranešė apie svečius. Vilhelmas, kaimy- 


ninio Bertoldo kaimo seniausiasis, akivaizdžiai skubėjo pas Martą. 

— Pas mus vienai moteriai gimdymo metu iškilo sunkumų. Ar gali 
padėti? — paklausė jis. 

— Turiu paprašyti savo vyro ir mūsų seniausiojo leidimo, - atsakė 
ji, padėjo į šalį pjautuvą, nupurtė rankas ir nuėjo pas Hildebrandą. 
Vilhelmas sekė paskui. 

— Galite pasiskolinti mūsų pribuvėją, bet susimokėkite už tai, — 
pasiūlė Hildebrandas. - Ką jūs siūlote? 

Kol Marta upėje švariai nusiplovė rankas ir grįžusi į trobelę į savo 
pintinę susidėjo reikmenis, reikalingus kūdikio priėmimui, abu vyrai 
ėmė derėtis. 

Kai grįžo, vyrai jau buvo susitarę. Hildebrandas jai linktelėjo. 

— Tu gali eiti. 

Pakeliui ji tiksliau išklausinėjo Vilhelmą apie sunkumus, kurių at- 
sirado gimdant. Tačiau jis negalėjo daug pasakyti. Moteris jau buvo 
pagimdžiusi keletą vaikų, todėl niekas nemanė, kad pasikviesti pri- 
buvėją būtina. Bet kai gimdymo skausmai užsitęsė dvi dienas, jie pa- 
prašė savo pono leidimo pasikviesti pagalbos iš Kristiansdorto. 

Pasiekusi kaimyninį kaimą Marta pamatė, kad ir čia jau pakanka- 
mai pastatyta ir iškirsta. Krūva rąstų skleidė tokį pat šviežios medie- 
nos kvapą, koks tvyrojo ir virš jos kaimo. 

Kai kurie namai jau buvo beveik pastatyti. Atkeliavo šeimos tų 
vyrų, kurie praėjusiais metais pradėjo kirsti vieni. Aplinkui matė mo- 
teris, besidarbuojančias mažyčiuose pupų laukuose, ir vaikus, velkan- 
čius medieną arba baidančius varnas. 

Vilhelmas nusivedė ją pas riterį, kuriam priklausė šis kaimas. Ber- 
toldas buvo maždaug tokio pat amžiaus kaip Kristianas, bet ne toks 
aukštas, greičiau kresnas. Netardamas nė žodžio jis apžiūrėjo ją ir 
trumpai linktelėjęs leido eiti. Tada, su juntamu palengvėjimu seniau- 
siasis trumpiausiu keliu nuvedė ją į gimdyvės namus, kuriuose buvo 


įtartinai tylu. 


Marta įėjo vidun ir pamatė moteris, susirinkusias aplink šiaudų 


guolį. 

— Tu esi pribuvėja? - abejodama paklausė viena moteris. - Mes 
nebežinome, kuo dar galėtume padėti. Vaikas jau gimė negyvas, bet 
ji niekaip nenustoja kraujuoti! 

Marta atsisėdo šalia mirtinai išblyškusios moters, gulinčios kraujo 
klane, ir paėmė jos ranką. Buvo per vėlu jai kuo nors padėti. 

Aplink ją stovėjusios moterys iškart suprato jos žvilgsnį. 

— Paklausiu, ar galėtume pakviesti tėvą Bartolomėjų, - tarė viena 
ir išėjo laukan. 

Kita nusekė jai iš paskos ir šiek tiek vėliau grįžo su liesu vyriškiu 
bei trimis mažomis mergaitėmis. 

— Atsisveikinkite su savo motina, - pasakė ji vaikams, kurie ėmė 
verkti. 

— Man labai gaila, - ištarė Marta ir pasislinko į šalį. 

Viena moteris pamojo jai prieiti. 

— Eime, duosiu tau ko nors valgyti. Galbūt galėsi man padėti dėl 
kūną traukiančio mėšlungio. 

Tuo metu, kai ji Ana prisistačiusiai moteriai virė gėrimą iš rasaki- 
los, ši papasakojo apie moterų ir vaikų kelionę į Bertoldo kaimą, kurį 
jie pasiekė prieš keletą savaičių. 

Bet netrukus į namus įlėkė berniukas. 

— Svetimšalė pribuvėja turi ateiti pas poną! 

Marta atsistojo, draugiškai linktelėjo Anai ir leidosi berniuko nu- 
vedama pas Bertoldą. 

Jis pažvelgė į ją ledinėmis akimis. 

— Kaip išgirdau, per tavo aplaidumą mirė viena mano kaimo mo- 
teris. 

Marta stengėsi atsakyti kuo ramiau. 

— Atleiskite, pone, tai ne mano kaltė. Kai aš atvykau, ji jau buvo 
vos gyva. 

Bertoldas šiurkščiu rankos judesiu ją nutraukė. 

— Aš nepakęsiu jokių atsikalbinėjimų! Džiaukis, kad neliepsiu ta- 
vęs išplakti. Likdama čia, jos vietoje, padengsi man nuostolį. 


Jis pamojo Vilhelmui. 

- Ji dirbs man. Pasirūpink, kad nepabėgtų. 

Vilhelmas suglumęs pažvelgė į Martą ir negrabiai nusilenkė prieš 
Bertoldą. 

— Kaip pageidausite, pone. Kur man ją nuvesti? 

— Paskirstyk jai darbų mano laukuose. Bet prieš tai privalo ap- 
žiūrėti tuos, kurie kuo nors skundžiasi. Tada atvesk ją atgal į mano 
namus. 

Marta buvo apstulbinta Bertoldo įžūlumo, kai jis ją paprasčiausiai 
panoro pasilikti. Bet ji buvo tikra, kad netrukus namuose jos kas nors 
pasiges ir pareikalaus ją paleisti. Todėl nesipriešindama sekė paskui 
Vilhelmą. Vos įžengusi į kaimą ji pastebėjo, kad čia labai reikalinga 
gydytoja, norėjo pasilikti, kol mažų mažiausiai pasirūpins sunkiau- 
siais atvėjais. 

Kad neišleistų jos iš akių, Bertoldas liepė apžiūrinėti ligonius tie- 
siog kaimo viduryje. Taip ji galėjo pagydyti tik tuos negalavimus, 
kuriems apžiūrėti nereikėjo išsirengti, kas nebūtų buvę priderama. 
Iki pat nakties ji gydė pūliuojančius sužeidimus ant rankų ir kojų, 
niežuotą odą, klibančius dantis ir kosulio priepuolius. Tuo pačiu vis 
ieškojo galimybės tamsoje pabėgti iš kaimo. Bet vienas stiprus vyras 


rūškana veido išraiška visada stovėjo šalia ir nepaleido jos iš akių. 


Kai vakare Vilhelmas parvedė ją į Bertoldo namus, sunerimo. 

Riteris išprašė visus lauk ir neįprasta veido išraiška nužvelgė ją. 
Kai galiausiai prakalbo, jo balsas skambėjo kažkaip keistai. 

— Vadinasi, tu esi ta ragana, per kurią Otas iš savo rūmų išvijo 
astrologą? Dėl kurios Kristiano ginklanešys nužudė pirmąjį vyrą ir 
prieš kurią vis dar dreba iš baimės keliautojas iš Frankonijos? 

Marta nustebusi paklausė, iš kur Bertoldas visa tai žino, bet atsa- 
kymo nesulaukė. 

Bertoldas neryžtingai pakėlė ranką prie jos skruosto. Bet nuleido 
ją neprisilietęs. „Jis manęs bijo?“ - pagalvojo Marta. 

Tada jis apsisuko ir pasiėmė tvirtą virvę. 


— Nesumąstyk pabėgti ar bandyti kokių nors raganiškų burtų! 


288 SABINE EBERT 


Jis užrišo virvę jai ant liemens, užmetė jos galą ant stogo sijos ir 
pritvirtino ją taip aukštai, kad niekas negalėtų pasiekti. 

— Suvalgyk tai ir miegok! 

Jis numetė jai gabalą duonos ir nuėjo. Marta dar išgirdo, kaip lau- 
ke nurodė saugoti namą. Sena moteris įėjo vidun, pažvelgė į ją per- 
kreiptu veidu ir nieko netardama darbavosi prie krosnies. 

Marta suvalgė duoną, tada susisuko į kamuoliuką ir apsvarstė 
situaciją. Gimdymai dažnai užtrukdavo ilgiau. Iki rytdienos niekas 
kaime nesistebės, jei ji negrįš. Kiekvienas pamanys, kad ji rūpinasi 
dar keletu ligonių. 

„Kodėl Hildebrandas, kaip tąsyk Kristianas, neužtikrino, kad ji 
saugiai grįžtų atgal?“ —- nusiminusi mąstė ji. Iš kitos pusės žiūrint — 
Vilhelmo žodis nieko nevertas prieš Bertoldo įsakymą. Tikriausiai 
Bertoldas iš pat pradžių buvo suplanavęs ją pasilaikyti šiek tiek il- 
giau, nes jo kaime niekas nenusimanė apie ligas ir jų gydymą. 

Vėlią naktį riteris grįžo atgal ir prislinko prie jos skurdaus guolio. 
Ji sustingo ir apsimetė mieganti. Bertoldas stipriai dvokė alumi. Bet 
jis pabuvo vos keletą minučių, nuėjo iki stalo ir liepė tai senai mote- 
riai atnešti jam dar daugiau alaus. 

Marta praleido naktį kaip koks gyvulys, pririšta virve ir šaldama, 


bet vienui viena. 


Kai kitą rytą Bertoldas nuėmė nuo jos virvę, ji pasiūlė dabar pat, 
nelaukiant, kol prašvis, pradėti apžiūrinėti ligonius. 

— Laukuose negaliu apsieiti nei be tavęs, nei be kitų, - paniuręs 
atsakė jis. 

- Jei jie greičiau pasveiks, galės geriau Jums dirbti. O dienos švie- 
soje aš lengviau nustatysiu, kas jiems yra, - bandė įtikinti Marta. 

— Kaip nori. Bet neužtruk per ilgai! Pasakyk jai, ko tau reikia, — 
niurzgėdamas parodė į seną moterį, kuri rūpinosi jo namais. 

Marta paprašė senolės karšto vandens bei švarių skudurų ir kaimo 
viduryje pasistatė taburetę, kad galėtų priimti ligonius ir sergančiuo- 


sius. 

Sargybinis vėl neišleido jos iš akių. 

Bet po pietų ją apėmė jausmas, kad yra stebima ir iš kitos pusės. Ji 
paprašė sargybinio leidimo netoliese esančiuose krūmynuose atlikti 
gamtinius reikalus. Neįprastai lėtai ir pastebimai ji nusliūkino iki jų 
ir laukė. 

Po akimirkos sušnabždėjo: 

— Liskite lauk! 

Lapai sušlamėjo, tada pro medžių šakas išlindo pasišiaušusi Bert- 
ramo galva. Iš karto po to šalia jo išniro strazdanų nusėtas Kuno vei- 
das. 

— Jonas ir dar keli iš mūsiškių yra čia. Mes susirūpinome dėl ta- 
vęs, - sušnabždėjo jis. - Prieš pasirodydami mudu turėjome pirmiau- 
sia apžiūrėti, kokia čia padėtis. 

Marta trumpai papasakojo apie savavališką Bertoldo sprendimą 
ir jos nutarimą prieš ruošiantis pabėgimui pasirūpinti kaimo ligo- 
niais. 

Bertramas iš pasipiktinimo išpūtė skruostus, o Kunas tuo metu 
žibančiomis akimis tarė: 

— Mes pranešime vyrams. Jei jie nenorės tavęs atiduoti savo noru, 
palauk iki sutemos. Tada mes kaip nors nukreipsime jų dėmesį. Tai 
bus pokštas! Kai visi nubėgs prie upės, lėk prie to krūmo anoje pusė- 
je. Ten mes tavęs lauksime. 

Marta pagyrė vaikinus už jų drąsą ir nutaisiusi pačią ramiausią 
veido išraišką grįžo į savo vietą. 

Šiek tiek vėliau, kai Jonas ir Viprechtas įžengė į kaimą, gyventojai 
sustingo ir ėmė kuždėtis. 

— Mes atvykome iš Kristiansdorfo ir norėtume pasiimti savo pri- 
buvėją, kurios pagalbos jūs paprašėte, - garsiai sušuko Jonas. - Aš 
esu Jonas, kalvis, o čia - Viprechtas, jos vyras. 

Niekas nepajudėjo, kol iš savo namo neišėjo Bertoldas ir neatsi- 
stojo plačiai, ranką uždėjęs ant kardo makšties. Tuo metu Martą sar- 
gybinis nusitempė į kitą namą. Atsargiai ji prislinko prie nedidelio 


langelio ir klausėsi, kas atsitiko. Vėjas atnešdavo jai atskirų žodžių 

nuotrupas, bet buvo akivaizdu, kad Bertoldas atmetė įžūlius reikala- 
vimus. Po kurio laiko Kristiansdorfo gyventojai pasišalino. 

Niurzgėdamas jis nurodė sargybiniui, kad ji tęstų savo darbą. 
Marta vėl susikoncentravo ties susikrimtusia moterimi, kuri skundėsi 
veriančiu skausmu kairėje akyje. 

„Koks galėtų būti tas dėmesio nukreipimo būdas? - svarstė ji. — Ir 
kodėl su jais nebuvo Hildebrando?“ 

Kalvis galėjo pareikalauti, kad su juo būtų elgiamasi kaip su ger- 
biamu vyru. O Viprechtas turėjo teisę reikalauti kaip jos vyras. Bet ar 
neturėjo pirmasis kalbėti kaimo seniausiasis? Galbūt galvojo netei- 
singai ir kitų plane jis vaidino svarbų vaidmenį ? Bet veikiausiai Hil- 
debrandas tenorėjo išsisukti nuo ginčo. Jis nebūtų rizikavęs ginčytis 
su aukštesnio rango žmogumi ir jau tikrai ne dėl jos. 

Marta kiek įmanoma slėpė savo nerimą ir svarstė, kaip tinkamu 
momentu geriausia būtų pasprukti nuo sargybinio. 

Lyg tai būtų būtina mikstūrai, sutrynė aštriąją mėtą į miltelius. 
Kai šias dulkes ji papūs sargybiniui į veidą, jos kelioms minutėms jį 
apakins. 

Staiga dauguma kaimo gyventojų atsitiesė ir ėmė nepatikliai žval- 
gytis aplink. Ji pasiruošė pabėgimui. Šiek tiek vėliau kažkas Čaižiai 
suriko: 

— Dūmai! Dūmų kvapas! Kažkur dega! 

Kitą akimirką ji pamatė šalia medienos krūvos ant upės kranto 
liepsnojančią ugnį. Kaimo gyventojai nubėgo prie gaisravietės, kur. 
po minutės viešpatavo sąmyšis. 

Marta jau norėjo bėgti, tačiau vos žengus pirmą žingsnį ją už pe- 
ties nutvėrė Bertoldas. 

- Lieki čia! Neleisiu manęs taip lengvai apgauti. 

Žaibo greitumu Marta metė jam į akis miltelius, kuriuos buvo pa- 
slėpusi dešinėje rankoje. Kai Bertoldas skubiai kita ranka užsidengė 
veidą, merginą laikiusi ranka atsileido. Staiga jis suriko, suklupo ir 
paleido ją. Akies krašteliu Marta matė, kad Kunas buvo prišliaužęs 


arčiau ir sutrenkė lazda jam per kojas. 

Kol Bertoldas pusiau matydamas vėl pritūpė, Marta ir Kunas kiek 
įkabindami bėgo iki slėptuvės, kurioje jų laukė Jonas, Guntramas, 
Viprechtas ir Bertramas. Šiek tiek vėliau prie jų dar prisijungė Marti- 
nas ir keletas kitų jaunuolių. Juokdamiesi ir girdamiesi savo darbais, 
jie iškeliavo namo. 

— Kur Hildebrandas? - Marta, visiems padėkojusi, tyliai paklausė 
Jono. 

— Oi, sena žaizda sukėlė jam tiek rūpesčių, kad negalėjo vykti kar- 
tu, - suniurnėjo kalvis nutaisęs daug pasakančią veido išraišką. 

Kupinas nuotykių Martos išlaisvinimas kaime sukėlė daug kalbų 
ir juoko. Guntramas ir Jonas nakčiai suorganizavo sargybą, kad būtų 
saugūs dėl galimo Bertoldo kaimo gyventojų keršto žygio. Bet visur 
buvo ramu. Atrodė, kad Bertoldas atsisakė revanšo. Vis dėlto be jo- 


kio užmokesčio Marta gydė beveik pusę jo kaimo. 


Ateiies Manai 


Kitą rytą Marta prabudo įsitikinusi, kad Kristianas ir Lukas buvo 
nebetoli. Katei besiglaustant aplink kojas Marta neramiai ir nervin- 
gai dirbo lysvėje. Jos žvilgsnis vis nukrypdavo ta kryptimi, iš kur juo- 
du turėjo pasirodyti. 

Kai saulė jau buvo peržengusi aukščiausią padėtį, Marta staiga at- 
sitiesė ir įsispoksojo į siaurą takelį, kuris iš vakarų pusės vedė į kaimą. 
Kaimo gyventojų nuostabai ji ten ilgai stovėjo. Greta apdairiai atsi- 
stojo šalia jos. 

— Matai ką nors? - norėjo sužinoti senoji. 

Nespėjus Martai atsakyti, pasigirdo arklio žvengimas. Bet tai 
nebuvo Dragas — tuo ji buvo tikra. Ką tai galėjo reikšti? Ji skubiai 
susižvalgė su Greta. Tuo metu prie jų priartėjo dar daugiau kaimo 
gyventojų. 

Po akimirkos į kaimą įjojo Lukas ant savo rudojo. 

Marta susigūžė. Kur buvo Kristianas? Jam kažkas atsitiko? Bet: 
Lukas atrodė kaip visada žvalus, sustabdė arklį prieš Hildebrandą ir 
nuo jo nušoko. 

— Mane siuntė ponas. Jis parvyks dar šiandien, - paskelbė jis, o 
valstiečiai tuo metu kalbėjo padėkos maldas. Martai taip pat pa- 
lengvėjo, kai sugavo Luko žvilgsnį. Ji skubiai nuleido blakstienas ir 
užsidengė veidą, nes išsigando, kad ginklanešys galėjo per daug su- 
prasti. 

Vieną akimirką Lukas atrodė suglumęs. Bet netrukus jis kreipėsi į 
Hildebrandą ir Grizeldą. 

— Ponas parsives dvylika naujų žmonių, - atskleidė jis nustebu- 
p vy jų žmonių j 
siam kaimo seniūnui. - Jūs turite paruošti viską jų atvykimui: išvirti 
didelį katilą maisto ir kluone padaryti daugiau vietos. 

— Dvylika žmonių? Bet ko jiems čia reikia? Ir iš viso, kas jie tokie, 
jaunasis pone? - čaižiai suriko Grizelda, kol jos vyras stuktelėjo jai į 
šoną. 

— Ššš... moterie! Patylėk ramiai, ponas bus apie tai jau pagalvojes. 

y p p Jau pagalVOję 
Tu išgirdai, todėl pasirūpink tuo. 

— Kristianas pats jums viską paaiškins, - atsakė Lukas. - Jis netru- 
kus parjos. 

Sypsodamasis jis kreipėsi į Gretą: 


— Na kaip, ar atsiras bokalas alaus iš toli parkeliavusiam vyrui? 


Kol moterys nuėjo atvykėliams ruošti maisto ir padaryti vietos 
klojime, jaunuoliai žvalgėsi, ar nematyti Kristiano ir jo paslaptingos 
palydos. Jau temo, kai Kunas įbėgo į kaimą mosikuodamas ranko- 
mis. 

- Jie atvyksta, jie atvyksta! 

Palengvėjusia širdimi, bet kartu ir prislėgta, Marta nuo savo darbo 
pakėlė akis. Ji, kaip ir kiti, išbėgo priešais atvykėlius, kad prideramai 
pasveikintų kaimo šeimininką. 

Pro nuleistus akų vokus ji apžiūrėjo riterį ir žmones, kuriuos par- 
sivedė kartu. Tai buvo dešimt vyrų ir dvi moterys, viena iš jų laukėsi. 
Vadas buvo gerai apsirengęs ir prie kairiojo šono net kabojo kardas. 
Vadinasi, jis turėjo priklausyti aukštesniam rangui. Kas galėjo jį čia 
atvilioti? Nepažįstamojo žvilgsnis ėmė intensyviai klaidžioti žeme, 
tad ji susidarė įspūdį, kad jis kažko ieško ir mielai neilgai trukus iš- 
raustų iš jos iškasenų. 

Kristianas pristatė jį naujakuriams kaip vyriausiąjį kalnakasį Her- 
maną. Kol Greta pilstė alų pirmiausia Kristianui, po to vyriausiajam 
kalnakasiui bei jo palydai atsigaivinti ir kaimo gyventojų susibūri- 
mas ėmė lėtai skirstytis, Marta nepastebimai išsmuko. 

— Kas naujesnio? — pasiteiravo Kristianas, padėkojęs Gretai ir iš 


troškulio nugėręs didelį gurkšnį. 

Žinoma, nuotykis buvo pirmas dalykas, apie kurį jis sužinojo. Jau- 
nuoliai vos galėjo sulaukti, kol papasakos apie sėkmingą žygį į kai- 
myninį kaimą. 

Jiems besigiriant, Kristiano veidas pastebimai niaukėsi. 

Ieškodamas jis apsižvalgė aplink. Kai pamatė Martą, besidarbuo- 
jančią savo vaistažolių darželyje, paprašė pasakotojo akimirką sustoti 
ir skubiai nuėjo pas ją. 


Marta jau iš tolo pamatė dideliais, sparčiais žingsniais link jos 
einantį Kristianą. Jis buvo supykęs. Ant jos? Galvoje vėl ėmė suktis 
Zuzanos perspėjimai. 

Apsimetė, kad jo nepastebėjo, ir dirbo toliau atsukusi jam nugarą. 
Ji turėjo pasistengti, kad nedrebėtų rankos. 

Kristianas nesunkiai pakėlė ją ir nekantraudamas atsuko į save. 

— Bertoldas prie tavęs prisiartino? - griežtai paklausė jis. 

Ji trumpam pakėlė akis į viršų. 

— Ne, pone. Jis nieko man nepadarė. 

Ją šiek tiek nuramino vos pastebimas Kristiano atodūsis vis dar 
piktame veide. „Jis nepyksta ant manęs, jis nejaučia man neapykan- 
tos“, - su palengvėjimu mąstė ji. 

Kadangi jis neatrodė įsitikinęs jos žodžiais, pridūrė: 

— Jis žinojo viską: apie astrologą, apie mediką... 

Neįžvelgiama veido išraiška Kristianas grįžo pas vyrus. Lukui ir 
Hildebrandui įsakė pasirūpinti vyriausiojo kalnakasio bei jo žmonių 
apgyvendinimu ir išdalyti jiems maistą. 

— Aš netrukus grįšiu, - eidamas sušuko jis, užšoko ant arklio ir 
nujojo Bertoldo kaimo kryptimi. 

Neilgai truko, kol Kristianas grįžo atgal. Netardamas nė žodžio, 
tačiau patenkinta veido išraiška jis nusisegė kardą ir padavė Lukui 
pagaląsti. | 

"Tada vėl nuėjo pas Martą ir trumpai tarė: 

— Ateityje, jei panorėsi, galėsi nebijodama lankyti ligonius Ber- 
toldo kaime. Jie su tavimi elgsis prideramai, tau sumokės ir leis išeiti 
tada, kada panorėsi. 


"Tuo metu Kunas ir Bertramas klausinėjo ginklanešio. 

— Jį nudūrė? - su neslepiamu susižavėjimu paklausė Kunas. 

Lukas nutaisė šypseną, ištraukė kardą iš makšties ir nuodugniai 
apžiūrėjo. 

— Hm. Ant jo nėra jokio kraujo. Ir tik du įbrėžimai. Manau, kad 
tai buvo tikrai trumpa kova, kol tas atsiklaupė ant kelių ir mūsų po- 
nui pažadėjo viską, ką jis tik norėjo girdėti. 

— O, šitą ir aš būčiau mielai pažiūrėjęs, — ilgesingai aikčiodamas 
tarė Kunas. 

— Aš taip pat, aš taip pat, — išsišiepęs atsakė Lukas. - Tai pamo- 


kanti situacija. 


Kai nepažįstamieji buvo pavalgydinti ir apgyvendinti, Kristianas 
pasiuntė pakviesti Hildebrandą ir Joną. Vyriausiąjį kalnakasį ir tėvą 
Bartolomėjų jis aplankė asmeniškai, kad pasikviestų pas save. 

Kai Greta kiekvienam pastatė po bokalą alaus, Kristianas be užuo- 
lankų perėjo prie reikalų. 

— Markizo įsakymu, vyriausiasis kalnakasys Hermanas ir jo žmo- 
nės čia, mūsų kaime, ieškos sidabro. Yra daug žadančių požymių, kad 
Dievas palaimino šią vietovę iškasenomis. 

Jonas ir Hildebrandas iš nuostabos išpūtė akis. Kristianui davus 
ženklą, ėmė kalbėti Hermanas. 

— Rytoj, dienos šviesoje, mes pabandysime rasti rūdos korido- 
rius, — apdairiai tarė jis. - Ar jie yra gausūs, sužinosime išlydę mėgi- 
nius. Bet pirmas įspūdis nepaprastas. Visur aplink ant žemės pavir- 
šiaus matau švino blizgesį. Gali būti, kad iš pradžių mums nė nereikės 
kasti, tik surinkti. 

Hildebrandas nebegalėjo susilaikyti. 

— Vadinasi, visi tie sunkūs juodi akmenys, dėl kurių mes taip pyks- 
tame ardami, yra iš sidabro? Tikro sidabro? 

— Bent iš dalies. Juose yra ir švino, galbūt dar vario, - prislopintu 
balsu atsakė vyriausiasis kalnakasys. 

— O geležies? — norėjo sužinoti Jonas. 

— Neaišku. 

Retai daug kalbėdavęs Hildebrandas buvo toks susijaudinęs, kad 


jo balsas trūkčiojo. 

— Mes gyvename ant sidabro! Dievas mus palaimino! Visi būsime 
turtingi! - šaukė jis ir kalbėdamas į orą prunkštė seilių lašelius. 

Kristianas energingai pakėlė ranką. 

— Palaukite! 

Seniausiojo akyse užsiliepsnojęs godumas neliko nepastebėtas. 

— Harce mačiau daug kalnakasių. Dauguma tikrai nėra turtinges- 
ni už tave, daugelis net skurdesni, nes tu bent turi gabalą žemės, kurį 
gali dirbti, - griežtai pabarė seniausiąjį Kristianas. 

Jis pažvelgė į vyriausiąjį kalnakasį, kuris pritardamas linktelėjo ir 
pats kalbėjo toliau. 

— Kalnakasio darbas yra sunkus ir pavojingas. Pusę savo gyvenimo 
jis praleidžia kalno tamsumoje, grasinamas prasto oro ir kaprizingų 
kalno dvasių. Neretai jis kasa mėnesių mėnesius, kol pagaliau susidu- 
ria su gysla, kuri pakankamai gausi, kad galėtų išmaitinti jo šeimą. O 
dauguma jos niekada neranda... 

Hildebrandas, nieko nesupratęs, įsistebeilijo į Kristianą: 

— Bet, pone! Tada Jūs atvedate mums būrį vargšų, kai mes patys 
rūpinamės, kaip išgyventi žiemą? 

— Turėtum geriau jį pažinoti, - subarė Jonas. | 

— Ir be kita ko suprasti, kad dėl savo godumo tu padarei nuodė- 
mę, - skubiai pridūrė tėvas Bartolomėjus. 

Hildebrandas išbalo ir puolė ant kelių. 

— Atleiskite man, tėve. Ir Jūs, pone. 

— Gana, - nutraukė jį Kristianas. - Tokiu būdu mūsų kaimas gali 
praturtėti. Bet ne per naktį. Pirmiausia turime susitarti, kaip neatidė- 
liodami derliaus nuėmimo ir medžių kirtimo galėtume padėti meis- 
tro Hermano vyrams. 

— Mano sūnus galėtų padėti. Jis yra greitas ir gudrus, - sušuko 
Hildebrandas, iš kurio veido išraiškos buvo macyti, kad jis įsivaizda- 
vo per Bertramą galėsiąs praturtėti. Tai pastebėjo ir Greta, kuri pa- 
niekinančiai suprunkštė ir taip stipriai bakstelėjo seniausiajam, kad 
dalis alaus išsitaškė ant jo apsiausto. 

— Ne. Niekas iš mūsų neapleis savo darbų, kitaip žiemą kentėsime 


nuo baisaus nepritekliaus, - paprieštaravo Kristianas. - Kai kaimas 

bus apsnigtas, o atsargos eis į pabaigą, sidabru nepasisotinsi. Iš pra- 
džių meistras Hermanas ir jo vyrai nuspręs, ar iš viso verta atidaryti 
čia kasyklą. Jie turės pastatyti lydymo krosnis ir iš sidabro kalti mo- 
netas. Užtruks, kol už jas galės nusipirkti grūdų. Bet jei iškasenos bus 
gausios, vieną dieną visi iš to turės naudos. 

Jis atsisuko į vyriausiąjį kalnakasį: 

— Kaip sutarta, kartu su savo vyrais pradėsite darbą. Mūsų kalvis 
dirbs Jums. Susitarkite su juo dėl atlygio — taip pat ir su angliakasiu 
dėl medžio anglies. 

— Vadinasi, tik Jonas ir Gernotas gaus šiek tiek sidabro? - sušuko 
Hildebrandas. 

— Mano sūnau, dabar tu padarei nuodėmę ir dėl pavydo, - supy- 
kęs įsiterpė Bartolomėjus, — ir dėl pagarbos savo ponui trūkumo. 

Hildebrandas nuleido galvą ir susigėdęs nutilo. 

Kristianas pakvietė svečius prieš namą. 

— Matote tą viršūnę už bažnyčios? Toje vietoje galite pasistatyti 
namus. Medienos jums duoda markizas. Jei prireiks, klauskite Gun- 
tramo, apie tai jis nusimano geriausiai. Bet aš spėju, kad tarp jūsų yra 
gabių dailidžių. 

Vyriausiasis kalnakasys linktelėjo. 

— Kartu pasikviečiau geriausius žmones. Ačiū už Jūsų pagalbą. 

Kai svečiai atsisveikino, Kristianas minutėlei sulaikė tėvą, dar kar- 
tą pakvietė jį į namą ir pats įpylė alaus. 

— Kas guli tau ant širdies, sūnau? — šiek tiek patylėjęs paklausė 
Bartolomėjus. 

Kristianas padelsė. 

— Hildebrando žodžiai buvo pirmasis žingsnis į tai, kas mūsų lau- 
kia? Pavydas ir godumas, nesutarimai tarp vyrų? 

— Jei taip, tada ir tarp moterų - kiek žinau, jos neatsilieka, - šyp- 
sodamasis tarė tėvas. 

Ber tada jo veidas surimtėjo. 

— Niekas negali pasakyti, kaip viskas bus. Bet čionykščiai žmonės 


pasitiki Jumis. Taigi tikėkite ir Jūs savimi. 

* 


Kitą rytą valstiečiai atidžiai stebėjo, kaip atvykėliai kartu su tėvu 
Bartolomėjumi ėjo į bažnyčią pasimelsti, kad būtų palaimintas jų 
dienos darbas, galintis pakeisti visų ateitį. 

Jie smalsiai žiūrėjo į keistą nepažįstamųjų elgesį. Vyriausiasis kal- 
nakasys ieškodamas ėjo žeme, šen bei ten kai ką palikdavo, kai kur į 
žemę įsmeigdavo pagalius ir keletui savo žmonių nurodė pakasinėti 
didesnius plotus. 

Valstiečiai nustebę palingavo galvas ir vėl nuėjo prie savo darbų. 
Niekas nenorėjo užsitraukti Kristiano pykčio. 

Kai visi buvo užsiėmę, pas Martą į trobelę atėjo besilaukianti sve- 
timšalė. 

Kita moteris, atvykusi kartu su kalnakasiais, turėjo virti jiems 
valgyti ir lopyti jų skalbinius. Tačiau ši buvo vyriausiojo kalnakasio 
dukra, vardu Gertrūda. Tą Marta jau žinojo. 

Gertrūda neraginama atsisėdo. 

— Žmonės kalba, kad tu - išmintinga moteris, — tarė kaip įprasta 
įsakmiai ir atkišo į priekį savo išpurtusį pilvą. - Iškrapštyk tą daiktą 
iš ten! 

Marta tą akimirką neteko amo. 

— "Tu tuoj gimdysi, - pasakė ji. - Tai vienintelis būdas atsikratyti 
pilvo. 

Nėščioji įsispoksojo į ją kupinu neapykantos žvilgsniu. 

— Privalai man padėti! Aš tau už tai sumokėsiu. - Iš piniginės ji 
ištraukė keletą monetų, kurios Martai pasirodė tikrai vertingos. 

— Įsidėk atgal savo pinigus, - draugiškai tarė nepažįstamajai. — 
Netrukus rankose laikysi savo kūdikėlį ir jį pamilsi. 

— Niekada! 

Išdidi Gertrūdos veido išraiška staiga dingo ir ji ėmė verkti. 

— Ašjo nenoriu! Ar čia kur nors aplink nėra moterų vienuolyno, 
prie kurio vartų galėčiau jį palikti?! 

Marta priėjo prie merginos ir paėmė jos ranką. Kadangi Gertrūda 
nenustūmė šalin, ji prisitraukė ją prie savęs ir guosdama glostė jos 
šviesius plaukus. Dar būdama pas Finą Marta išmoko, kad daugumai 
pacientų reikia ne vaistų, o tik paguodos. 

Smarkiai raudodama Gertrūda vis pasakojo savo istoriją. Elegan- 
tiškas jaunas vyras, Saksonijos hercogo palydos narys, ją mergino 
tol, kol pasidavė ir tapo jo meiluže. Patikėjo tuo, kad jis laikysis savo 
pažado ir ją ves. Galų gale juk vyriausiojo kalnakasio dukra nebuvo 
bloga partija. Bet kai išaiškėjo, kad ji laukiasi, paneigė kada nors bu- 
vęs su ja. 

— Kai mano tėvas apie tai sužinojo, pareikalavo jo tęsėti žodį. Bet 
tas niekšas viską paneigė. 

— Negi mama tavęs neįspėjo? — atsargiai paklausė Marta. 

— Ji jau seniai mirusi. Tėvas mane užaugino vienas. Kai jam teko 
patirti tokią gėdą, pateikė teismui skundą. Bet valdžia jį atmetė ir 
pareiškė, kad turėtų džiaugtis, jog manęs neišvys iš miesto už paleis- 
tuvavimą. 

Ji nusišluostė nosį rankove ir sušnirpščiojo. 

— Tikėjausi, kad šio pavainikio neteksiu pakeliui, tada niekas čia 
nebūtų sužinojęs apie mano nelaimę. Bet štai - aš amžiams turėsiu 
šią gėdą. 

Marta tylėjo. Ką ji turėjo pasakyti? Visos šios nelaimės akivaizdo- 
je Gertrūda turėjo džiaugtis, kad jos vaikas gims ne iš prievartos, o po 
sueities savo noru. 

— Prigulk vienai minutei, - galiausiai pasakė ji ir rūpestingai 
apžiūrėjo besilaukiančiąją. — Vaisius jau nusileido, greitai prasidės 
gimdymas. Gali būti, kad net labai greitai - šiek tiek per anksti. Jis 
čia, jauti tai? — Ji uždėjo Gertrūdos ranką ant beformio pilvo. - Ne- 
trukus tu laikysi jį savo rankose ir galėsi išbučiuoti. Gimdymo metu 
būsiu šalia tavęs. 

Padėjo jai pasikelti ir tam, kad aprimtų, paruošė gėrimą iš meli- 
sos ir jonažolės. Tačiau veido išraiška, su kuria išėjo iš trobelės, leido 
Martai suprasti, kad turėtų susirūpinti jauna moterimi ir jos negimu- 


siu vaiku. „Įsigijau priešę. Gali būti, kad labai pavojingą priešę: 


Kristianas palydėjo vyriausiąjį kalnakasį iki kasinėjimų vietos ir 
jam buvo paaiškinta, kur žvalgosi Hermanas. 
— Pradėkite čia kasti, - nurodė dviem savo žmonėms vyriausiasis. 


Nieko nelaukdami jie su kauptukais ir kirtikliais ėmė kapstyti žemės 

gabalą - maždaug trijų žingsnių ilgio ir tokio paties pločio. Žemė čia 
buvo rausva, augmenija skurdesnė nei įprastai. 

— Atrodo, lyg turėtume besitęsiantį koridorių, — tarė meistras 
Hermanas. Atsakydamas į klausiamą Kristiano veido išraišką, paaiš- 
kino: 

— Rūdos koridorius priartėjęs prie paviršiaus. Taip mes žinome, 
kur galime kasinėti. Čia mums reikalingas žmogus su virgule, kuris 
jaus praėjimą požeminėje Dievo karalystėje. 

Jis atidžiai apžiūrėjo nukastą vietą, apsikeitė trumpais žvilgsniais 
su kalnakasiais ir su palengvėjimu atsikvėpė. 

— Raudonas atspalvis yra dėl geležies, - tarė jis Kristianui. - Sako- 
ma: gera kasykla turi geležinę kepurę, sidabrinį pilvą ir švinines kojas. 
Tiesiai po mumis gali būti sidabro rūdos. 

-Kalnakasiai su savo įrankiais darbavosi žemėje, kol atsitrenkė į 
juodą žibančią uolieną. Jie apsikeitė reikšmingais žvilgsniais, bet nie- 
kas nieko nepasakė. 

Tada vyriausiasis kalnakasys įbedė į žemę pagalį ir pasisuko į vie- 
tą, kuri jau buvo pažymėta panašiai. 

— Įsivaizduokite pailgintą liniją nuo šių dviejų atžymų iki upės. 
Kur tiksliai druskos pirkliai aptiko pirmąjį radinį? — paklausė riterio 
Hermanas. 

Kristianas nustebęs suprato, kad kiekviena vieta buvo apgalvotoje 
linijoje. Hermanas jo veide perskaitė atsakymą ir nusišypsojo. 

— Nenorėčiau girti dienos be vakaro... 

Jis pamojo savo žmonėms prieiti ir kartu su jais nužingsniavo prie 
upės, visada ėjo palei įsivaizduojamą liniją. Nekreipdami dėmesio į 
tai, kad jų batai ir kelnės sušlaps, perbrido upę. Jų žvilgsniai buvo 
nukreipti į šlaitą kitame krante, kuris vienoje vietoje siekė pusę vyro 
ūgio. Vienas iš vyrų energingai mosikavo savo įrankiu, kad šlaitė 
apmažintų augmeniją. Kai žemė buvo šiek tiek nukasta, toje pat vie- 
toje pasimatė juoda uoliena. 

Kalnakasiai ėmė džiūgauti, kai kurie, nežiūrėdami, kad yra vande- 
nyje, atsiklaupė ant kelių ir sukalbėjo padėkos maldą. 

Vyriausiasis kalnakasys Hermanas labai patenkintas kreipėsi į 


Kristianą. 

— Ši trečia radinio vieta yra įrodymas. 

Plačiu mostu jis parodė į ženklinimus. 

- Išilgai nuo čia eina didžiulis rūdų koridorius. Riteri, jei jis tiek 
pat turtingas, kiek didelis, Jūsų kaimas taps žymus, o Jūs būsite reikš- 
mingas vyras. 

„Ar turtingas vyras yra reikšmingas vyras?“ — mąstė sau Kristia- 
nas. Turtai jam nieko nereiškė. Bet turtai buvo valdžia. Jei sidabras 
padės kaimo gerovei ir leis geriau apsaugoti jam patikėtus žmones, 


Kristianui tai buvo priimtina. 


Bažnyčioje, dėkodamas už Dievo malonę, vyriausiasis kalnakasys 
pastatė storą žvakę. Sužinojęs apie tokį Hermano tikėjimą, Kristianas 
nusišypsojo. Kalnakasiai į savo pirmuosius vežimus galėjo įsidėti tik 
pačius būtiniausius daiktus, vadinasi, meistras tikėjosi čia rasti kažką, 
už ką galėtų paaukoti tokią brangią žvakę. Kitu atveju kalnakasybos 
darbams jis ir jo žmonės būtų privalėję keltis į Bohemiją arba į Italiją, 
nes jie negalėjo grįžti atgal į Harcą. 

Išvykdami jie savo šachtose sunaikino transportavimo priemones 
ir keltuvus. 

Nuo kitos dienos naujakurių kirvių pokšėjimas susimaišė su kal- 
nakasių kirtiklių stuksėjimu. Tuo metu, kai dauguma atvykėlių rausė 
žemę, pagal meistro nurodymus du iš jų tiesiai ant upės kranto pra- 
dėjo statyti lydymo krosnį. Ji buvo iš vandens nušlifuotų akmenų ir 
molio. Vietą jie išrinko kartu su Kristianu. 

Valstiečiai, netgi Jonas, stebėjosi milžiniškomis dumplėmis, ku- 
rias jie prieš tai atitempė iš vežimo. Hermanas paaiškino, kad lydy- 
mui bus reikalingas milžiniškas karštis, didesnis nei geležiai kalti. 

„Iš ten ir atsklido dūmų debesys, kuriuos, tvyrančius virš kaimo, 
mačiau sapne po mūsų atvykimo?“ - klausė savęs Marta. 

Po penkių dienų kartu su moterimis, vaikais ir keletu įtaisų atvy- 
ko Geras ir Richardas. 

Kitą rytą broliai vėl iškeliavo, kad praneštų markizui apie kalna- 
kasių atvykimą. 


Medžioklė 


Jau kitą rytą iš Meiseno atjojo pasiuntinys ir pasiteiravo Kristia- 
no. 

— Po dviejų dienų markizas ir jo žmona leisis į medžioklę Jūsų 
kaime. Paruoškite viską jų priėmimui, - tarė. - Otas Jūsų paties lauks 
poryt anksti ryte ant sakalo uolos, kad dalyvautumėte medžioklėje. 

„Tik pasižiūrėk, - pagalvojo Kristianas. - Oto smalsumas dėl bū- 
simo sidabro lobio dydžio yra didesnis nei rūpestis, kad apie šį reika- 
lą bus imta kalbėti anksčiau laiko: 

— Kokio dydžio bus medžioklės grupė? 

— Suskaičiuota apie trisdešimt žmonių, — į keletą trobelių nu- 
kreiptu žvilgsniu tarė pasiuntinys. 

Kristianas liepė vyrui paduoti užkąsti ir įdėti lauknešėlį kelionei, 
o pats nuėjo pas vyriausiąjį kalnakasį. 

— Ar Jūsų bandytojai poryt jau galės pateikti rezultatus? 

— Nežinau, ar su tuo susidorosime, - šiek tiek pagalvojęs tarė Her- | 
manas. - Bet mes Jūsų nenuvilsime. 

— Gerai. Markizas yra labai nekantrus žmogus, jei jau žada čia pa- 
sirodyti. 

Hermanas pasirausė savo krepšyje ir ištraukė keletą sidabrinių 
monetų. 

- Ar gabus yra Jūsų kalvis, jei kalbama ne apie geležį? Galbūt jis 
galėtų iš jų ką nors padaryti, kas markizą ir jo gražiąją damą priverstų 
būti šiek tiek kantrenius? 


Kristianas iškart suprato. Jie kartu nuėjo pas Joną. 

Pasiruošimo buvo daug, bet Kristianui ne tik palengvėjo dėl to, 
kad markizas savo atvykimo dingstimi nurodė medžioklę. Tai reiškė, 
kad jam nebereikės rūpintis mėsa tokiam skaičiui svečių. Be to, atsi- 
gabens medžioklei skirtas palapines. Jo namas buvo per kuklus, kad 
jame būtų galima apgyvendinti markizą ir jo žmoną, kaimas vis dar 
per mažas, kad priimtų tokį didžiulį skaičių aukštą padėtį užimančių 
lankytojų. Jie netgi neturėjo pakankamai šiaudų, kad užpildytų sve- 
čių lovas. 

Vis dėlto nurodė naujai pakloti Guntramo jam padarytą lovą. 
Taip galės pasiūlyti Otui ir Jadvygai pernakvoti po tvirtu stogu. 

Jis susikvietė jaunuolius, kad šie medžioklės dalyvių arkliams pa- 
statytų aptvarą. Gretai buvo pasakyta iškepti duonos, nors jis žinojo, 
kad Oto dvariškiai buvo pripratę prie baltos ir daug kokybiškesnės 
duonos nei ta rupi, kurią jie galėjo iškepti iš miežių ir rugių. Tikriau- 
siai Otas atsigabens ir savo virėją. Bet galiausiai juk turės būti pamai- 
tinti ir medžioklės padėjėjai, arklininkai, tarnai. 

Jis pasiuntė Kasparą į mišką, kad parneštų medaus, o vaikai — 
šviežių uogų ir grybų. 

Šitiek daug darbų derliaus nuėmimo metu sukėlė ant kojų visą 
kaimą. Nepaisant to, Kristiansdorfo gyventojai buvo susirūpinę dėl 
atvyksiančių svečių. Daugelis jų dar nebuvo matę tokių ponų. Ar jie 
sulauks markizo malonės? 

Prieš išvykdamas į paskirtą susitikimą, Kristianas paaiškino jiems, 
kad apie aukštuomenės artinimąsi praneš medžioklės ragai. Tada 
kaimo gyventojai turėtų susirinkti, kad priklaupę pasveikintų sve- 
čius. Greta sutikimo gėrimui jau buvo nupoliravusi alavinę taurę, 
kurią Raimundas padovanojo draugui. 

Kunas ir Bertramas pasikeisdami įlipdavo į aukščiausius medžius, 
kad pamatytų besiartinančius svečius ir praneštų apie tai kitiems. 

Ber viskas įvyko kitaip. Vietoje triukšmaujančių, išdykaujančių 
medžiotojų, į kaimą įsiveržė du riteriai, iš jų vienas laikė į balną įsi- 


kabinusį vyrą. 


304 SABINE EBERT 


— Mes atgabenome sužeistąjį! Greitai pakvieskite savo žolinin- 
kę, - šaukė pirmasis riteris. 

Kol Marta pribėgo, vyrai atsargiai nukėlė nuo žirgo sužeistąjį ir 
paguldė ant žolės. 

— Jį užpuolė lokys. Pasirūpink juo! Jei mirs - pasigailėsi, - aprėkė 
ją vienas iš riterių. 

Kai Marta atpažino, kas gulėjo po jos kojomis mirtinai išblyškęs, 
giliomis žaizdomis krūtinėje, ją užplūdo toks jausmas, lyg kažkas ant 
širdies būtų uždėjęs ledinę ranką. Tai buvo Ekehartas, vienas iš Ran- 
dolfo draugų. Vienas jos skriaudikų. 

Neparodydama, kad yra sutrikusi, nurodė Hildebrandui atsargiai 
nugabenti sužeistąjį į Viprechto namus. 

 —- Mano žmona labai gerai juo pasirūpins, pone, - kaip pridera, su 
visais nusilenkimais, užtikrino Viprechtas. 

Antrasis riteris - Gizelbertas, storiausias iš Randolfo draugų — 
sekė paskui juos. 

Vos tik sužeistąjį įnešė į namus, Marta išsiuntė vaikus lauk. Gizel- 
bertas grėsmingai atsistojo prieš ją. 

— Jei mirs, tu taip pat mirsi! 

— Man vis tiek, — atsakė ji įpykusi. - Jei norite, kad Jūsų draugas 
gyventų, palikite šį namą. 

| - Išsikraustei iš proto, moterie? - sušvokštė Viprechtas ir suklupo 
prieš prabangiai apsirengusį riterį. 

— Atleiskite jai, kilmingasis pone! Ji nežino, ką sako, pikta dvasia. 
sutrikdė jos sielą. Neklausykite jos, pamirškite tai... Ji padarys viską, 
kas įmanoma! 

Riteris jam įspyrė ir toliau grėsmingai žvelgė į Martą. 

Ši čiupo už mažo indelio su vaistais. 

— Geriau palikite mane vieną. 

Gizelbertas grubiai nutvėrė ją už rankos. 

- Jei jam labai greitai nepagerės, maldausi manęs greitos mirties. 

Pagrasinęs jis išėjo iš namo, o Viprechtas tuo metu metė į Martą 


rūškaną žvilgsnį ir toliau atsiprašinėdamas nuskubėjo paskui riterį. 

Marta susimąsčiusi apžiūrinėjo sužeistąjį. Lokys sudraskė jo lie- 
menę ir suleido nagus giliai į mėsą. Iš kai kurių žaizdų vis dar sunkėsi 
kraujas. Ekeharto žaizdos neatrodė mirtinai pavojingos, bet jam tik- 
rai turėjo skaudėti. 

Staiga jis pramerkė akis ir pagriebė jos ranką. 

— Prašau, padėk man! - sudejavo. 

Stipriai patraukusi, ji išlaisvino savo ranką. 

— Nelieskite manęs, - sušuko ji kupinu neapykantos balsu. 

Ji apsisuko, kažko įlašino į vandens taurę ir laikydama jo galvą pri- 
glaudė prie lūpų. 

— Gerkite! 

Skausmo iškreiptu veidu jis tyrinėjo jos išraišką. 

— Tai nuodai? Kerštas už tai, ką mes tau padarėme? 

Nusivylęs jis užmerkė akis. 

- Bent pakviesi man kunigą? Jei negali man atleisti, galbūt Dievas 
galės. 

Sunkiai judėdamas Ekehartas paėmė taurę rūpestingai vengdamas 
prisiliesti prie Martos rankos ir ją išgėrė. Tada vėl susmuko. 

Marta atsisėdo šalia jo ir laukė. 

Gėrimas greitai suveikė. Tai buvo nuodai, bet silpni. Jam sugirdy- 
tas kiekis garantavo gilų miegą. 

Ji išgydys jį. Bet nebūtų ištvėrusi jausdama jo žvilgsnį ir girdėda- 
ma balsą. 

Priešingai nei kiti Randoltfo draugai, šis jos niekada nemušė. Bet 
matė, kaip draugai ją skriaudė ir paėmė ją prieš jos norą. Viurcburge 
ją dažnai persekiojo jo žvilgsnis, iš kurio spinduliavo ne pajuoka ar 
grasinimai, o kažkas, ko negalėjo paaiškinti ir kas jai suteikė ne ką 
mažiau baimės. 

Suveikus migdomiesiems, ji ėmėsi valyti žaizdas. Žvėrių padaryti 
sužalojimai dažnai supūliuodavo ir jie sunkiai gydavo. Mažiau sau- 
godama nei įprastai, visomis savo valomosiomis esencijomis, kokias 
tik turėjo, ji nuplovė uždžiūvusį kraują ir gilias nagų žymes. Siūdama 
žaizdas pajuto pasitenkinimą. Dienų dienas jis dar kentės skausmą. 


Jam buvo įvykdytas teisingumas! 

Pabaigusi ji atsitūpė ir paklausė savęs, ar ji taip pat nėra apnuody- 
ta - neapykantos. 

Ar sulauktų tėvo Bartolomėjaus malonės, jei tai išpažintų? Bet 
tada turėtų papasakoti ir visa kita, ką iki šiol nutylėjo. Taip susikaupė 
visos paslaptys ir ji turbūt buvo prakeikta. 

Apėmė toks jausmas, lyg viskas, ką po pirmo Randolfo užpuoli- 
mo ji buvo užspaudusi savyje, ėmė dusti. 

Geriau pasirūpins, kad Ekehartas būtų išgabentas iš jos namo. 
Kol Otas ir jo palyda čia liks, medžiotojų palapinėje retkarčiais ga- 
lės apžiūrėti jo žaizdas. Tačiau jis turėjo pradingti iš jos artimiausios 
aplinkos. 

Ji dar kartą pažvelgė į sužeistąjį, kad įsitikintų, jog ramiai miega. 
Tada išėjo laukan. 

Nors medžiotojai atvykdami į kaimą sukėlė nemažai triukšmo, 
dirbdama Marta nieko nepastebėjo. 

Kai išėjo iš namo, nustebusi pamatė, kad kiekvienoje laisvoje vie- 
toje buvo pristatyta palapinių, prieš kurias būriavosi grupelės žmo- 
nių arba ganėsi arkliai. Prie upės, aplink stalą, sėdėjo keletas damų ir 
riteris; jie šnekučiavosi. 

Lieknasis virtuvės meistras nuginė porą tarnų, kurie ant didžiulių 
iešmų skrudino du šernus ir kepė daug mažesnių žvėrelių. 

Tarp žmonių ji negalėjo rasti nei Kristiano, nei Oto arba Jadvy- 
gos. Jai palengvėjo, nes nebuvo matyti ir Gizelberto. 

Netoli namo laukė riteris, kuris ant savo žirgo atgabeno sužeistą 
Ekehartą. Jis atsistojo ir priėjo prie jos. 

— Kaip jis jaučiasi? 

— Miega, pone. Išvaliau ir aptvarsčiau žaizdas. Dabar paprasčiau- 
siai reikia laiko, kad vėl atgautų jėgas. Galbūt leisite jį nunešti į vieną 
iš medžioklės palapinių? 

Nepažįstamasis, atrodė, apsidžiaugė sulaukęs tokio pasiūlymo ir 
tuoj pat pasikvietė keletą vyrų, kad jie tuo pasirūpintų. 

Vos Otui įžengus į kaimą, Kristianas nuvedė jį pas vyriausiąjį kal- 
nakasį. 

— Pasakykite, kad turite gerų naujienų, — pareikalavo markizas 


Hermano. 

Šis žemai nusilenkė. 

— Turime, mano pone. Kristiansdorfas yra ant galingos sidabro 
gyslos. Ir tikriausiai netoliese yra dar daugiau. 

Vyriausiasis kalnakasys pamojo Jonui. 

— Iš pirmojo sidabro, kurį galėjome išlydyti, šis kalvis kai ką pada- 
rė, kas Jums ir Jūsų žmonai bus simboliu to, kas Jūsų čia laukia. 

Kalvis priklaupė ir ištiesė Otui sidabrinę sagtį. Joje plona vinute 
buvo išraižytas gėlės raštas, kurį jam pasufleravo Karlas: energingo- 
mis linijomis išraizgytos rožės. 

Kristianas nuslėpė savo nusistebėjimą vyriausiojo kalnakasio žo- 
džiais. Jis pats matė, kaip Jonas išlydė monetas tam, kad padarytų 
papuošalą, ir atkakliai tikėjosi, kad bandytojai tuo laiku galės pateik- 
ti išvadas. Per tą trumpą laiką po Oto atvykimo jis nesitraukė nuo jo 
nė per žingsnį, todėl nebuvo galimybės paklausti kalnakasio, ką jie 
surado. 

Apsidžiaugęs markizas paėmė papuošalą ir ištiesė jį Jadvygai. 

— Štai, mano turte, ar Jums patinka? 

- Ji yra nuostabi, - tarė Jadvyga šypsodamasi Jonui. - Visų pir- 
ma dėl to, kad tai simbolis to, ką mums visiems gali suteikti Kris- 
tiansdorfas. Meistre, kiek sidabro laukia po mūsų kojomis, kol bus 
ištrauktas į dienos šviesą? 

- Jei leisite, kilmingoji ponia ir Jūs, markize, tai Jums praneš patys 
lydytojai. 

Plati šypsena, nušvietusi Hermano veidą, leido Kristianui atsi- 
kvėpti. Taigi jie su tuo susidorojo — rezultatai turėtų būti geri. 

Keturiese jie nuėjo prie lydymo krosnies, kur aplink pūtimo dum- 
ples darbavosi dvi suodinos figūros. 

— Atleiskite, pone, negalime nutraukti savo darbo, - išskiemena- 
vo vienas iš dviejų, kai skubiai priklaupė ant kelio, - jei ugnis atvės, 
visas darbas nueis niekais. 

Hermanas parodė į apvalų indą krosnyje, kuris buvo pripildytas 
skysto metalo. 

— Tokios gausios rūdos nebuvau matęs per visą savo gyvenimą. 


Tai beveik grynas sidabras! 

Oto akys nušvito. 

- Eikime į Jūsų namą, Kristianai, — tarė jis ir pamojo vienam iš 
tarnų, kurie buvo netoliese. - Išgirdęs geras naujienas visada išalkstu. 
Tegul virėjas mums ką nors atneša - tuoj pat! 

Tarnas nusilenkė ir nuskubėjo. 

— Ko Jums reikia, kad galėtumėte pagaminti kiek įmanoma dau- 
giau sidabro? — be tolimesnių užuolankų paklausė Otas, kai kartu 
su Jadvyga, Kristianu ir vyriausiuoju kalnakasiu susėdo aplink stalą 
Kristiano name. 

— Daugiau išmanančių žmonių. Bet šiuo metų laiku nieko nebe- 
sulauksime, žiema per arti, - atsakė Hermanas. - Iki jos mes toliau 
dirbsime čia, ir kiek galėdami sparčiau. 

— Bet jums reikia ir pasistatyti namus. Negalime to reikalauti iš 
Kristiano žmonių - jie ir taip vargu ar turės pakankamai atsargų žie- 
mai, ypač kai dabar į kaimą atvyko dar daugiau alkanų burnų, - įsi- 
terpė Jadvyga. 

Otas mostelėjo ranka, lyg norėdamas nuo stalo nušluoti visas pro- 
blemas. 

— Atsiųsiu stalius, kurie Jums padės. Vežimą, pilną šiaudų ir pupų, 
visam kaimui ir ko Jums dar prireiks. Aš noriu, kad visas savo jėgas 
skirtumėte kasinėjimui ir lydymui. O kitų metų pradžioje atsiųsiu ką 
nors, kas parūpins Jums daugiau žmonių. 

Markizas kreipėsi į Kristianą: 

— Šiandien Jūs keistai nekalbus. 

Kristianui palengvėjo išgirdus, kad Otas pasirengęs kaimui atsiųs- 
ti papildomą siuntą. Bet vienas dalykas kėlė jam nerimą. 

— Aš esu nustebęs, kad Jūs su savimi atsigabenote šitiek žmonių. 
Jei pasklis kalbos, tai apsunkins Jūsų derybas su vyskupu Gerungu. 
Taip pat tai gali sudominti valkatas ir vagis, kurie pagalvos, kad iš čia 
jau galima pagrobti milžiniškus turtus. 

Otas pasimėgaudamas atsikando paukštienos ir numojo ranka. 

— Čia yra tik mano ištikimi vasalai. Jie turės man prisiekti, kad 
tylės. Vis tiek negalėsiu nuslėpti nuo vyskupo, kodėl noriu turėti šį 
kaimą. Kaip Jūs manote, meistre, ar turėčiau skubiai perimti ir kai- 


myninius kaimus? 

— Tai priklauso nuo Jūsų, pone. Po kelių savaičių mes galėsime 
daugiau pasakyti, jeigu mums leisite kasinėti ir ten. 

Otas nusišluostė pirštus ir trumpai susimąstė. 

— Klausykitės mano sprendimo: jei nuo šiandien kuris nors vyras 
visoje vietovėje norės ieškoti rūdos — tegul daro tai teisėtai. Su sąlyga, 
kad trečdalį savo iškasenų atiduos man. 

Vyriausiasis kalnakasys giliai įkvėpė. 

— Gerai, pone. Yra toks paprotys, kad kiekvienas, kuris randa gys- 
lą, pirmiausia apie tai praneša vyriausiajam kalnakasiui. Ar norite 
išlaikyti šią tradiciją? Ir ar pageidausite, kad vietoje Jūsų eičiau čia 
tarnybą aš, kaip kad man buvo patikėta senojoje gyvenvietėje? 

— Darykite tai, tačiau abipusiu susitarimu su Kristianu. Jis yra kai- 
mo šeimininkas. 

Hermanui nusilenkiant, Otas susidėjo nuo padėklo į burną pas- 
kutinius kąsnius ir pakilo. 

— Noriu, kad gavyboje nebūtų daroma jokių pertraukų. Jei kas 
nors ilgiau nei tris dienas neatvyks prie savo šachtos, ji atiteks ki- 
tam! 

Prieš nueidamas, jis uždėjo ranką riteriui ant peties. 

— Jūs padarėte mums didžiulę paslaugą. Neabejokite mūsų dėkin- 
gumu. 

Kristianas nusilenkė. 

Jadvyga atsistojo, susvirduliavo ir pačiupo Oto ranką. 

— Kas atsitiko, mano brangioji? Blogai jautiesi ? 

— Tikriausiai per staigiai atsistojau, — silpnu balsu atsakė ji. 

— Ar pakviesti Martą? - susirūpinęs paklausė Kristianas. 

Jadvyga nusišypsojo. 

— Tai tikrai nebūtina. Bet vis dėlto tegul ateina. Mielai ją vėl pa- 


matyčiau. 


— Sveikinu Jus, ponia, - tarė Marta, trumpai nužvelgusi Jadvygą. 

— Taip, mes esame dėkingi Kristianui už greitą ir protingą galimy- 
bių plėtojimą - jūsų kaimui ir Meiseno žemėms. 

— Atleiskite, ponia. Aš turėjau omenyje Jūsų savijautą. Jei pagei- 


dausite, paruošiu Jums keletą vaistažolių nuo rytinio pykinimo. 

Jadvyga nustebusi pažvelgė į Martą. 

— Tu vėl mane stebini. Iki šiol pati nebuvau tikra. Galų gale juk 
po Ditricho gimimo nebepastojau. Bet jei tu tiek daug žinai, pasakyk 
man - tai bus paveldėtojas ar dukra? 

— Manau, kad mergaitė. Ir tikrai tokia pat graži kaip mama. 

Jadvyga nusišypsojo. Vyrai visada norėdavo sūnų. Bet Otui ji jau 
du padovanojo. Sūnums jis turės padalyti savo turtą ir valdžia susi- 
skaldys. O tiedu, kuriuos jau turėjo, net vaikystėje tapo priešais, o kai 
užaugs, tikriausiai dar stipriau puls vienas kitą. Dukteris būtų galima 


ištekinti ir kartu, neskaidant šalies, gauti sąjungininkų. 


Medžiotojams, Kristianui, vyriausiajam kalnakasiui ir tėvui Bar- 
tolomėjui valgant, Marta džiaugėsi galų gale susitikusi su Zuzana, 
kurią jau senokai buvo pastebėjusi tarp svečių. Tik dabar ji galėjo pa- 
slapčiomis pasprukti. Laiminga dėl susitikimo ji apkabino draugę su 
ryškiai suapvalėjusiu pilvu. 

— Kaip sekasi su kalvio padėjėju? Jis gerai su tavimi elgiasi? - pir- 
miausia norėjo žinoti Marta. 

— O, jis valgo iš mano rankų, - šypsodamasi tarė Zuzana. 

— Taigi neprireikė jokio meilės eleksyro. 

Zuzana susiraukė. 

— Juk tu man jokio neparūpinai. Todėl turėjau sau padėti kitaip. 

— Ir kaip? | 

Zuzana pasivedė ją šiek tiek į šoną. 

— Pažadėk, kad cylėsi! 

Marta linktelėjo. 

— Aš buvau nuėjusi pas vieną paleistuvę žemiau pilies, anksčiau ji 
buvo melžėja. - Prieš kalbėdama toliau, Zuzana padarė paslaptingą 
pauzę. - Yra dalykų, kurių neturėtų žinoti nė viena padori žmona, 
nebekalbu apie tai, kad juos darytų. Tačiau būtent taip gali atvesti 
vyrą į protą. Dėl to jis viską padarys. - Ji sukikeno. 

Staiga Marta pakėlė ranką. 

— Tyliau! 

— Nebūk tokia šventuolė, - pasipiktino Zuzana. 

— Ne, aš ne tai turėjau galvoje, - skubiai pasakė Marta. — Tyliau! 
Kažkas čia ne taip. 

Atsigręžusi į savo išsigandusią draugę Marta pasilenkė į priekį ir 


žvalgėsi į visas puses. 


Gerai nusiteikęs prie stalo sėdintis Otas pakėlė savo taurę. 

— Šiandien gerų naujienų diena. Išgerkime į mano žmonos sveika- 
tą ir už sūnų, kurį ji pagimdys! 

Suskambėjo garsūs šūksniai ir linkėjimai. Jadvyga šypsodamasi 
juos priėmė. Ji nė nemanė prieštarauti. Dabar buvo netinkamas lai- 
kas kalbėti apie dukrą. 

Prie stalo didėjant triukšmui ir svečiams šiek tiek išgėrus Kristia- 
no žvilgsnis nukrypo į Martą, kuri pasilenkusi į priekį sustingusi įsi- 
spoksojo į mišką. Jos žvilgsnis jį įspėjo. 

Tą pačią akimirką pakilo Dragas ir garsiai žvengdamas pašoko į 
orą ant užpakalinių kojų. Ėmė loti šunys. 

— Pone, leiskite man trumpam pakilti nuo stalo, - tyliai paprašė 
jis Oto. - Bijau, kad kažkas negerai. 

Markizas, draugiškai mostelėjęs, leido jam eiti, o pats prisijungė 
prie triukšmaujančių ir besilinksminančių svečių. 

Atsargiai žvalgydamasis Kristianas nuėjo link aptvaro, kur suneri- 
mo dar daugiau arklių. 

Staiga iš miško pasileido lokys ir puolė prie už stalo susėdusio bū- 
rio. 

Svečiams klykiant iš išgąsčio pabaisa pakėlė ir vienu letenos smū- 
giu sutrupino galvą vienam iš virtuvės pagalbininkų. Nelaimingasis 
mirė dar prieš nukrisdamas ant žemės. 

Nuo stalo pašoko riteriai, bet prieš valgį jie visi buvo pasidėję savo 
kardus - o tarp jų ir jų ginklų pražiotais nasrais stovėjo vyro dydžio 
lokys. Tik stalo plokštės skyrė juos nuo žvėries. 

Vienintelis Kristianas galėjo laisvai pajudėti. Bėgdamas jis pačiu- 
po vieną iš iešmų, sudėtų netoliese, o kaire ranka iš ugnies ištraukė 


pusiau nudegusią pliauską. 

Riksmu ir staigiu judesiu jis atkreipė lokio dėmesį į save. Šis nuo 
stalo pasisuko prie pavienio priešininko. 

— Paleiskite šunis, - sušuko kažkas. 

— Ne, jie sudraskys vyrą, - pasigirdo priešingas nurodymas. 

Smarkiu smūgiu Kristianas lokiui į kūną suleido iešmą, bet šis įpy- 
kęs kairės letenos smūgiu sulaužė ginklą. Kotas sutrupėjo, vos pora 
colių kyšojo iš žvėries kūno. Buvo aišku, kad sužeidimas nebūtų jo 
parvertęs. 

Plėšrūnas buvo tokio pat ūgio, bet daug masyvesnis nei jo prieši- 
ninkas, įsiutęs riaumojo ir kėlė letenas Kristiano galvos link. 

Šis laiku išsisuko ir nagai praskriejo pro dešinį petį. Kairėje ran- 
koje, prie pat lokio kūno, jis laikė degančią pliauską, išsitraukė durklą 
ir visa jėga dūrė juo laukiniam gyvūnui į širdį. Tada jis atšoko atgal — 
visiškai neginkluotas. 

Vieną niekaip nesibaigiančią akimirką lokys ramiai stovėjo. Tada 
susvyravo ir dusliai nukrito ant žemės. 

Nusiraminusios damos plojo, riteriai šūkčiojo pripažinimo žo- 
džius. Dar niekas iš jų nebuvo matęs, kad įsiutusį lokį kas nors būtų 
paguldęs vienu peilio dūriu. 

Kristianas pamojo keletui padėjėjų, kurie negyvą žvėrį parvertė 
ant nugaros, išsitraukė peilį, jį nuvalė ir įsikišo argal į makštį. 

— Įrodėte, kad esate daugiau nei vienas iš mano narsiausių rite- 
rių, - skambiu balsu pagyrė jį markizas. | 

— Paimkite tai kaip padėką! 

Jis ištiesė riteriui brangakmeniais išpuoštą taurę. 

Damos gėrėdamosi apsupo Kristianą, daugelis riterių pripažinda- 
mi plekšnojo jam per petį - palankumo įrodymas, kurio mielai būtų 
atsisakęs, nes reikėjo labai pasistengti, kad nekrūptelėtų iš skausmo. 

Jadvyga pirma pastebėjo, kad petį ir ranką jis laiko nejudinda- 
mas. 

— Jūs sužeistas, Kristianai. Leiskite Martai Jus apžiūrėti. Primygti- 
nai reikalauju, - tarė ji susirūpinusia veido išraiška. 


Kristianas nusilenkė tiek, kiek leido jo sužeidimas. 

— Kaip pageidausite, kilmingoji ponia. Leisite eiti, markize? 
— Kaip aš galiu prieštarauti savo žmonai? — draugiškai pasakė 
Otas. - Eikite ir leiskite sutvarkyti Jūsų petį. Juk negaliu leisti, kad 


vienas geriausių mano kovotojų prarastų savo lankstumą. 


— Matai, kaip ta paleistuvė sukinėjasi aplink badmirį? - suniur- 
nėjo Gizelbertas Ekehartui. Jis nuo stalo paėmė sužeistajam, kuriam 
atsibudus prieš palapinę buvo įrengtas patogus guolis, keletą gabalų 
mėsos ir vyno. Niekas negalėjo jų girdėti. 

— O užuot kažko ėmęsis, Otas suteikia jai teisę visur kištis. Ran- 
dolfas spjaudytųsi nuodais ir tulžimi, - toliau putojo Gizelbertas. 

— Gerai, kad jis toli nuo čia. Otas jį vis dar kaltina dėl to, kad jis 
suabejojo Jadvyga, — tarė Ekehartas atsargiai stengdamasis pajudėti, 
bet jo krūtinę nusmelkė deginantis skausmas. 

— Vadinasi, Otas turėjo šiek tiek pakeliaklupsčiauti, kol išsikovojo 
savo teises markizės lovoje, - sušnypštė Gizelbertas. - Kokia gėda! 
Vyrui nedera prašyti moters to, kas jam ir taip priklauso. O moteris 
neturėtų kištis į vyrų reikalus. Tai nenormalu. 

— Pagoniški moterų burtai. Jai kažkaip pavyksta užkerėti jį lovo- 
Jets 

— .„tam, kad leistųsi patenkinamas, užuot padoriai ją prilupęs ir 
uždaręs kamaroje, - pabaigė sakinį storasis. 

— Dabar, kai laukiasi, nešios ją ant rankų ir apipils dovanomis. 
Taigi verčiau būk atsargus, - tyliai įspėjo Ekehartas. 

Gizelberto veidą nušvietė triumtuojanti veido išraiška. 

— Ji taps stora ir beformė, greitai nebegalės dalintis su juo viena 
lova. Otas yra ugningas eržilas - galbūt tai galimybė pateikti jam ku- 
melę, kuri sugebės jį pakerėti labiau nei šita žąsis. 

Jis piktai išsišiepė. 

— Tai patiks Randolfui. Kai tik grįšime į Burgbergą, nedelsdami 


su juo tai aptarsime! 

- Iškeliaukime rytoj anksti ryte, - paprašė markizo Jadvyga. 

Jis paėmė jos ranką. 

— Kaip pageidausi. Savo akyse pamatyti tokį žvėrį yra tikrai ne 
damai, ir juo labiau ne tai, kuri nešioja mano sūnų, - ramindamas 
tarė Otas. - Be to, dabar turiu daugybę darbo... 

— Greitai Kristiansdorfo nebebus galima pažinti, - pasakė Jadvy- 
ga ir žvilgsnis nuslydo per dar nedidelius, nuošalius kaimelius. 

Oto veido išraiška rodė, kad jis užsisvajojo. 

— Jei vyriausiasis kalnakasys teisus, galbūt greitai turėsiu čia pasi- 
statyti pilį. Kas žino, galbūt vieną dieną čia iškils netgi miestas. Mies- 
tas laisvuose kalnuose... Kaip tau patiktų, mano mieloji? 

Jadvyga jam nusišypsojo. 

'— Aš visada stebėjausi tavo drąsa rasti naujų progų ir jas išnau- 
doti. 

— Tam, kad kažką iš to turėčiau, privalėsiu nenuleisti akių, kad 
tikrai gaučiau trečdalį iškasto sidabro. Aš ketinu netrukus čia įrengti 
rūmus. 

— Bet juk tu gali visiškai pasikliauti Kristianu, - nustebusi pa- 
prieštaravo Jadvyga. - Jis niekada tavęs neapgautų, o jo žmonės yra 
ištikimi jam. 

— Pamatysime, - atsakė Otas. 

Jadvyga jautė, kad jis buvo priėmęs sprendimą, bet nenorėjo jo 
sakyti. Galbūt todėl, kad ji nepritartų? Tai sukėlė jos nepasitikėjimą. 


— Jei leisite, pone... Turiu dar šiek tiek įplėšti rankovę... 

— Na. 

Pusiau sustingusiu pečiu ir sukąstais dantimis Kristianas buvo be- 
veik nusirengęs savo odinį medžioklės apsiaustą. 

Marta atsargiai peiliu pagilino plyšį, kurį lokys nagais išdrėskė 
rankovėje, ir patraukė medžiagą nuo raumeningų jo pečių. 

Jau buvo karštame vandenyje pakaitinusi skudurų, dabar juos iš- 
gręžė ir uždėjo ant sužeistų vietų. Tai turėtų suminkštinti sudžiūvusį 


kraują ir atpalaiduoti raumenis. 

Kristianas tyliai sudejavo. 

— Tai buvo tas pats lokys, kuris prieš tai buvo kažką sužeidęs? — 
Marta žinojo, kad jai nederėjo šito klausti. Bet norėjo nukreipti jo 
mintis nuo skausmo ir nuo prisiminimų apie progą, kai jie paskutinį 
kartą sėdėjo šalia ir lietė vienas kitą. Labai tikėjosi, kad jis jau tai pa- 
miršo arba mažų mažiausiai šią akimirką apie tai negalvoja. 

— Mes ieškojome jo dar šįryt. Senas gudruolis, kuris mus mulkino. 
Ne kartą šunys negalėjo jo rasti. 

Marta atsargiai nuėmė skudurus ir užmerktomis akimis pajuto jo 
raumenų tvirtumą. 

— Atleiskite, pone, turiu ištiesinti Jūsų peties sąnarį. Duoti Jums 
narkozės gėrimo? — paklausė ji. 

— Ne, nereikia. - Kristianas smakru parodė į kilmingus svečius. — 
Negaliu sau leisti dabar miegoti ar būti apsvaigęs. 

— Juk markizas turi pakankamai draugijos, - atsargiai papriešta- 
ravo ji. 

— Būtent ja aš nepasitikiu. - Po trumpos pauzės jis paklausė. — 
Turėjai nemalonumų su Ekehartu? 

Ji nuleido blakstienas. 

— Ne, pone. 

— Nagi, tai liks tarp mūsų, - padrąsino ją Kristianas pastebėjęs, 
kad ji abejoja. 

Ji giliai įkvėpė ir vikriai atstatė sąnarį. Jis iš karto pajuto palengvė- 
jimą ir atsargiai pabandė pajudinti petį. 

— Palaukite ir geriau pabūkite ramiai. - Ji švelniai įtrynė į odą te- 
palo. Tada uždėjo savo ranką ant jo menties, o kitą tame pačiame 
aukštyje — ant krūtinkaulio. 

Kai jie abu nejudėdami sustingo, Kristianas pajuto, kaip iš jos 
rankų pulsuojanti šilta srovė užlieja visą kūną. Ji kaitino jo kraują ir 
malšino skausmą. 

- Kaip tu tai padarei? — susižavėjęs paklausė, kai ji galiausiai pa- 
traukė rankas. 

Ji pasižiūrėjo į žemę ir žengė nuo vienos kojos ant kitos. 

— Jozefa mane to išmokė. Galėjau tai ir anksčiau, bet to nesupra- 
tau. 

Kristianas susirūpinęs apsisuko ir paėmė jos rankas. 

— Arji tau pasakė, kad negali to daryti kiekvienam? Būtų pavojin- 
ga, jei apie tai sužinotų blogi žmonės. 

— Aš žinau. Jūs manęs neišduosite. 

Kristianas lengviau atsikvėpė, pabandė ištiesti ranką ir ją pasukti. 

— Gerai padaryta. Aš galiu ją vėl pajudinti. 

— Geriau pasaugokite savo dešinę ranką, - įspėjo Marta. — Ar tu- 
rėčiau ją sutvirtinti? Tai būtų geriausia. 

— Ne! Aš pažadu ją saugoti, kiek tik įmanoma... o jei reikėtų, lai- 
kysiu kardą kairėje rankoje. 

Jis trumpai nusijuokė. 

— Gali būti, kad dešinės man prireiks durklui. 

- Jūs tikitės nemalonumų? 

" Kristianas tylėjo, todėl Martos mintys nukrypo į žmonių grupę 

prie upės kranto. 


— Taip, - tada tarė ji. - Aš taip pat tai jaučiu. Nelaimė yra pasėta. 


KETVIRTIA DALIS 

Jadvyga aimanuodama rankomis įsikabino į gimdymo kėdės atlo- 
šą. Gimdymo skausmai tęsėsi jau visą naktį, bet ji nė vieno karto ne- 
suriko. Marta dar niekada nebuvo mačiusi moters, kuri taip ryžtingai 
kovotų su gimdymo kančiomis. 

Dėl to, kad šis nėštumas buvo daug sunkesnis nei du prieš tai buvę, 
markizė pasikvietė ne tik patyrusią senąją pribuvėją, kuri buvo visada 
kviečiama į gimdymus Burgberge, bet paskutinėmis savaitėmis dar 
ir Martą. 

Nors Kristiano čia nebuvo - Oto pavedimu jis turėjo Harce su- 
telkti kitus kalnakasius, šįkart Burgberge Marta labiau bijojo dėl Ja- 
dvygos nei dėl savęs. 

Zuzanos padedama ji išmoko nepaisydama klastos ir pavojų susi- 
vokti pilies dvariškių gyvenime. Randolfo šįkart net nebuvo macyti, 
jis buvo užsiėmęs kitais reikalais. 

Bet įprastai stipri markizė didžiąją dalį savo energijos prarado ne 
tik dėl nėštumo. Tai buvo blogos paskutinių mėnesių naujienos, ku- 
rios ją išsekino. Reichstage vasario pradžioje Valhauzeno imperato- 
rius liepė paimti įkaitais kai kuriuos Saksonijos kunigaikščius, kad 
prievarta sulauktų vis dar braškančios taikos tarp Heinricho Lio- 
vės ir jo priešininkų. Net jei Oto ir nebuvo tarp šių įkaitų, kelionė 
į reichstagą tapo pragaištinga kitu atžvilgiu. Ten jo dėmesį patraukė 
tamsiaplaukė aukšta gražuolė Oda, tolima Randolfo giminaitė, kuri 
labai greitai tapo jo naujausia meiluže. 

Oda buvo kitokio būdo nei jos pirmtakės, kurios Otui greitai atsi- 
bosdavo. Jis ne tik nuolat laikydavo ją netoliese, bet ir klausėsi jos pa- 

šnabždėjimų, o jo ir Jadvygos santykiai nepastebimai atšalo. Priešpiet 
Otas kaip tik buvo grįžęs iš kito reichstago Bamberge - su Oda pašo- 
nėje, kai Jadvyga gimdymo lovoje kovojo už savo ir dukters gyvybę. 

Gimdymas buvo komplikuotas, tai Marta pastebėjo vien pažiūrė- 
jusi. Bet ji negalėjo kištis, nors tvardėsi tik didžiulių pastangų dėka. 
Kambaryje vadovavo senoji pribuvėja, kuri dalyvavo ateinant į pa- 
saulį Albrechtui ir Ditrichui. 
siai paskelbė senoji. 

— Ne, palauk, - sušuko Marta. Tik pasistengusi, ji įkalbėjo moterį 
leisti gimdymo skausmams vystytis savaime ir netraukti vaiko, kaip 
darė daugelis pribuvėjų. Jei ji dabar neįsikiš, senoji taip perpjaus mar- 
kizės pilvą, kad galbūt žaizdos niekada nesugis teisingai — išskyrus 
žalą, kurią ji padarytų, jei savo suskirdusias rankas įkištų taip giliai į 
jos kūną. 

— Galbūt aš galiu apsukti vaiką, - tarė Marta sprausdamasi prie 
gimdyvės lovos. 

— Šunybė, — suprunkštė senoji. — Vaikas nori laukan kojomis į 
priekį, o ponia daugiau nebeturi jėgų. 

— Verta pabandyti, - nepasidavė Marta. 

— Prašau, ponia, leiskite man pabandyti. Galbūt pavyks ištraukti 
vaiką Jūsų nesužeidus. Tada greičiau pasveiksite, - įkalbinėjo ji mar- 
kizę, kuri mirtinai išbalusi ir prakaituotais plaukais sėdėjo gimdymo 
krėsle. 

— Gerai. Bet padaryk, kad viskas greičiau baigtųsi, - sudejavo Jad- 
vyga, pajutusi besiartinančius naujus skausmus. 

Nulydėjusi ją piktu žvilgsniu ir nepalankiai murmėdama, senoji 
pasitraukė į šoną. Marta laikė Jadvygos ranką, kol praėjo skausmas, ir 
užčiuopė sulėtėjusį pulsą. Vienu klausimu senoji buvo teisi: markizės 
jėgos jau buvo beveik išsekusios. Vaikas turėjo gimti kiek įmanoma 
greičiau, kitaip Jadvygai iškils pavojus. Bet skausmai nestiprėjo, o 
atvirkščiai — silpnėjo. 

— Gal galėtumėte pereiti į kitą lovos pusę? - susirūpinusi paklausė 
Marta, kai praėjo kitas spazmas. - Vaiko padėtį lengviau pakeisiu, jei 
Jūs gulėsite. 

Senoji pribuvėja niekinamai prunkštelėjo, o jos tarnaitės žengė 
keletą žingsnių markizės lovos link. 

Marta užmerktomis akimis grabinėjo Jadvygos pilvą, juto kūno 
dalis ir galvą mažos būtybės, kuri norėjo išvysti dienos šviesą, bet ne- 
galėjo. 

— Arneškite poniai karšto vyno, kad sustiprėtų, - paliepė Marta. 
"Tada, tarp greitai vienas po kito įvykusių spazmų, ji atliko planuotą 
paspaudimą, kad pakeistų vaiko padėtį. 

Didžiulį Jadvygos pilvą sujudino stiprus judesys. Marta atsikvėpė. 

— Dabar jis guli galva žemyn, kaip ir priklauso, - tuo įsitikinusi 
juokdamasi tarė Marta. Jei jos sumanymas nebūtų pavykęs, ji būtų 
vaiką nėščiosios pilve apsukusi ir ištraukusi viena ranka. Bet taip 
buvo geriau. 

Jadvyga, iki tol nešaukusi, tik gailiai aimanavusi, išspaudė trumpą, 
skausmo iškreiptą šypseną. 

— Tebūnie palaimintas Dievas, - sušnabždėjo ji. - Aš nebeturiu 
daugiau jėgų... Nebuvo taip prastai nei gimdant Albrechtą, nei Di- 
trichą... 

— Tuoj viskas baigsis, ponia! Duosiu Jums priemonę jėgoms at- 
gauti. 

— Ką tu čia dedi į vyną? - šiurkščiai įsiterpė senoji pribuvėja. 

— Tik šiek tiek amalo, - ramiai atsakė Marta skubiai maišydama 
nedidelį žiupsnelį pavojingo grybo, kuris auga ant rugių varpų. 

"Tai buvo pragaištingas nuodas, kuris nenusimanančių valstiečių 
nuimtas kartu su derliumi yra nuvedęs į beprotybę ir mirtį ištisus 
kaimus. Dauguma moterų juo išstumdavo ir nepageidaujamus vai- 
kus, net jei pačioms grėsdavo mirtinas pavojus. Bet nedidelis jo kie- 
kis pagreitindavo gimdymą. 

Marta padėjo Jadvygai, kuri prieš užeinant kitam spazmui skubiai 
išgėrė vyną. Tada ji atsiklaupė šalia markizės lovoje ir abiem ranko- 
mis paspaudė vaiką žemyn. 

Senoji pribuvėja įsitaisė tarp praskėstų gimdančiosios kojų. 

- Jau matyti galva, - susijaudinusi ir kartu su palengvėjimu sušu- 
ko ji, nes nelaimingas kilmingojo kūdikio gimimas pribuvėjai galėjo 


turėti pavojingų pasekmių. Abi puikiai tai žinojo. 

Kitą kartą išsipūtusį pilvą Marta spustelėjo švelniau. 

Tada senoji paskelbė: 

— Galva jau čia! Tuoj viskas bus baigta, ponia. 

Iškreiptu ir prakaitu žliaugiančiu veidu Jadvyga sukaupė paskuti- 
nes jėgas ir kūdikis išslydo iš jos kūno. 

Be jėgų ji susmuko atgal ir tik kaip per rūką pamatė aplink save 
verdantį darbą bei išgirdo susirūpinusius šūksnius. 

Kai vėl atsigavo, ant savo širdies pajuto dvi rankas, kurios spindu- 
liavo gaivinančią jėgą ir šilumą. 

Visai arti ji girdėjo Martos balsą. 

— Jūs turite dukrą, sveiką ir gyvą. 

Kol tarnaitės zujo aplinkui ir rinko kruvinus skudurus, senoji pri- 
buvėja atnešė jai numaudytą, į švarią lininę drobę susuptą naujagi- 
mę. 

Vis dar silpna Jadvyga pakėlė ranką, kad paglostytų tamsius duk- 
ros plaukų pūkelius, nusišypsojo ir įsakė: 

— Praneškite markizui ir vikarui. Nuprauskite mane, perrenkice, 
kad galėčiau tinkamai priimti savo vyrą. 

Moterys ėmėsi darbo. 

Bet netrukus grįžo viena iš tarnaičių ir neryžtingai tarė: 

- Atleiskite, ponia. Negalėjau rasti Jūsų vyro. 

— Jis išjojęs ? 

— Ne, dar turėtų būti Burgberge. Bet niekas negali pasakyti, kur 
jis užtruko. 

Jadvyga akimirkai užmerkė akis. 

— Nueik pas rūmų valdytoją, jis turi tuo pasirūpinti, — griežtai 
tarė. Ji liepė po nugara pakišti keletą pagalvių, kad galėtų atsisėsti, ir 
laukė. 

Marta, kaip ir kiekviena moteris šiame kambaryje, žinojo: jei Oto 
nebuvo įmanoma rasti, jis tikrai gulėjo pas Odą. Net dabar, kai žmo- 
na kovojo tarp mirties ir gyvenimo. Pirmas į kambarį įžengė vikaras, 
kuris - kadangi markizas ir toliau nesirodė - pakrikštijo naujagimę. 
Pavojus, kad žindomi kūdikiai po gimdymo kartais išgyvena labai 
trumpai, buvo per didelis, jog būtų galima rizikuoti atiduoti jos sielą 
pražūčiai. 

Galiausiai atėjo Otas. Jis pastūmė duris ir skubiais žingsniais pe- 
rėjo kambarį. 

— Kur mano sūnus? Parodykite jį man! 

Žindyvė, kuri kaip tik pervilko kūdikį, iš baimės susigūžė. Bet se- 
noji pribuvėja turėjo patirties tokiose kebliose kaip ši situacijose. Ji 
greitai pagriebė ryšulėlį ir ištiesė jį markizui. 

— Jūsų dukra, pone, sveika ir nuostabiai graži, - pasakė ji. 

Otas suglumęs pažvelgė į naujagimę, kuri savo kumščiukais mosi- 
kavo ore ir ėmė verkti. 

Prieš jam ką nors pasakant, senoji pabrėždama tęsė: 

- Jūs turėtumėte už ją padėkoti Visagaliui, ir už žmonos gyvybę, 
nes šįkart ji vos išgyveno gimdymą. 

Marta slapčia gėrėjosi senąja. Jei ji, kaip pribuvėja, ir nebuvo pa- 
kankamai mokyta, parodė didžiulę drąsą gindama gimdyvę. Nu- 
kreipdama markizo nusivylimą į save, vietoje priekaištavimo savo 
žmonai dėl nepagimdyto sūnaus, ji privertė jį į rankas paimti mažąją 
mergaitę. 

Slegiamas kaltės jausmo, Otas prisiartino prie gimdyvės lovos ir 
paėmė Jadvygos ranką. 

- Ačiū Jums, mano žmona. Kaip Jūs jaučiatės? 

Jadvyga, kurios uoslė nėštumo metu buvo sustiprėjusi, labiausiai 
norėjo patraukti savo ranką. Per aiškiai ji užuodė Otą, smirdintį pra- 
kaitu, sėkla ir kita moterimi. Iš pykčio ir išsekimo ji mieliausiai būtų 
ėmusi verkti. Bet kovoje, kuri jos laukė, ji privalėjo panaudoti kitus 
ginklus. 

— Pasižiūrėk į ją, ji yra graži ir stipri. Ji išgyvens. Po dvejų metų ga- 
lėsi ją sužieduoti su Bohemijos hercogo sūnumi, tada ant šios sienos 
turėsi ramybę. 

— Kokia įdomi mintis, - užsidegė markizas, kuris vietoje dukters 
pritariamai nužvelgė savo žmoną. Pirmą kartą po ilgo laiko ji vėl su- 
laukė išskirtinio Oto dėmesio. | 

— Norėčiau ją pavadinti Zofija, mano mamos garbei, - paaiškino 
Jadvyga. 

— Kaip Jūs pageidausite, - kilniaširdiškai tarė Otas. 


Jadvyga atitraukė savo ranką atgal ir trumpam užmerkė akis. 

— Aš esu pavargusi. Kartu su savo svita atšvęskite laimingą gimi- 
mą. Vėliau mielai Jus vėl pamatyčiau ir iš Jūsų lūpų išgirsčiau impera- 
toriškosios tarybos naujienas. 

Otas su palengvėjimu atsistojo. 

— Savaime suprantama. Pailsėkite. 

Jis išsiuntė lauk visus, kurie neturėjo saugoti jo žmonos miego, ir 
nurodė dosniai atlyginti senajai pribuvėjai. Senoji negalėjo nuslėp- 
ti bedantės šypsenos. Jai apsimokėjo rizikuoti ir pakišti markizui po 
nosimi jo dukterį. 

Marta liko kambaryje kartu su keletu moterų, kurios, užklojusios 
Jadvygą antklode, nebyliai pasitraukė į nuošalę. 

Markizė ilgai gulėjo užmerktomis akimis. Bet Marta žinojo, kad 
ji nemiega, nes ji suvokė jausmų netvarką, kuri neleido Jadvygai už- 
migti: palengvėjimas ir laimė, abejonės ir susirūpinimas. Kažką pa- 
našaus ji dažnai pastebėdavo ką tik pagimdžiusių moterų veiduose. 
Bet retai taip stipriai kaip dabar. 

Laikas praslinko visiškoje tyloje, kol Jadvyga pagaliau pramerkė 
akis ir tyliai pakvietė Martą. 

Klausiančiomis akimis Marta prisiartino prie gimdyvės lovos. 

Jadvygos balsas buvo toks silpnas, kad kiti kambaryje negalėjo jo 
suprasti. 

— Kai tu uždėjai savo rankas ant mano širdies... Atrodė, lyg mano 
kūnu tekėtų nepažįstama jėga. Ar gali tai pakartoti? Aš saugosiu tavo 
paslaptį. 

Marta, netardama nė žodžio, linktelėjo ir tyliai sukalbėjo trumpą 
maldą. Gydyti buvo jos pašaukimas. Šią akimirką jos sugebėjimo nie- 
kam taip labai nereikėjo kaip Jadvygai. 

Prisilietimas leido jausmams, kuriuos ji iš tolo nujautė, daug in- 
tensyviau tekėti jos pačios kūnu. Jadvygos nevilties gilumas netrukus 
įtraukė ją, ji jautė ir suprato didžiulę susilpnėjusios ir įžeistos marki- 
zės vienatvę bei baimę. Jei Jadvygai nepavyks vėl patraukti Oto į savo 
pusę, ji ne tik liks viena, bet dar ir bejėgė bus atiduota pavyduoliams 
ir priešams. 

Marta norėjo kiek įmanoma prisidėti prie to, kad markizė vėl at- 


gautų savo pirmines jėgas ir pradėtų kovą su varžove. 

Ištiesęs ranką Randolfas užstojo Odai kelią laiptais į viršų. Ji šaltai 
su vos juntamu smalsumu pažvelgė į jį ir laukė paaiškinimo. 

Randolfas skubiai patraukė ją į siaurą koridorių. 

— Esu skolingas tau padėką. Šią skolą mielai atiduosiu tavo lovo- 
je, - pakuždėjo jis. Jo žvilgsnis godžiai slankiojo Odos krūtine. 

Ji garsiai nusijuokė. 

— Turiu parodyti tau savo prielankumą ir tai suprasti kaip tavo 
dovaną? Tu pervertini save! 

Randolfas grubiai čiupo ją už rankos. 

— O tu pamiršti, kas stovi prieš tave. Man įprasta gauti tai, ko aš 
noriu. 

Oda metė į jį ledinį žvilgsnį. 

— Tai turbūt galioja tarnaitėms, kurias tu verti paklusti tavo valiai. 
Prieš tave stovi dama, kuriai pirmenybę teikia markizas. Aš tau padė- 
jau pelningame reikale, be to, pasitaikius progai, apsunkinti gyvenimą 
tam tarnautojui, kurio tu nekenti. Taigi parodyk man savo dėkingu- 
mą dovanodamas papuošalus ir sidabrą, o ne nerangiai artindamasis. 

Stipriai trūktelėjusi, ji išsilaisvino iš jo rankų. 

— Kitaip aš nuteiksiu Otą anuliuoti savo sprendimą. Gali būti tik- 
ras, kad man tai nebūtų sunku. 

Randolfas sunkiai tvardėsi ir pagriebė — šįkart švelniau - jos ran- 
ką. 

— Oda, brangioji... Manai, man buvo lengva tave pasiųsti į Oto 
lovą? 

Jis vėl ją prisitraukė. 

— Aš negaliu pakęsti minties, kad tu guli pas jį. Aš vėl tavęs no- 
riu... dabar... tučtuojau... 

Jo akys pavojingai sublyksėjo. 

Oda paniekinamai nusijuokė. 

— Nagi, paimk mane - čia pat, ant laiptų, taip, kaip darai su vi- 
somis išsigandusiomis mažomis mergaitėmis, kurioms nepasiseka ir 
pakliūna tau į rankas. Bet tai juk ne tai, ko tu iš manęs nori? 

Jos akys susiaurėjo, balsas buvo cylus ir kerintis: 


— Juk tu nenori nieko daugiau, tik kad užkaitinčiau tavo kraują... 

Jos ranka švelniai nuslydo jo krūtine. 

— Aš turiu suteikti tau malonumą, kokio tu prieš tai niekada ne- 
buvai patyręs, kol tu viską pamirši ir jausi tik savo vyriškumą ir mano 
kūną... 

Ji prispaudė savo ranką prie jo lyties, sustandėjusios po rūbais. 

— Padaryk tai, - prikimusiu balsu ištarė jis. 

Šalta veido išraiška ji staiga ištraukė savo ranką ir žengė du žings- 
nius atgal. 

— Su tuo Otas tikrai nesutiktų. 

Randolfas prarado savitvardą. 

— Lyg tau kada nors būtų rūpėję, su keliais tu užsiimi iš karto, — 
sušuko jis. Bet tuojau pat jo balsas vėl tapo maldaujantis. - Man ne- 
rūpi, jei aš tik vienas iš jų... Prašau, Oda... Aš dovanosiu tau aukso ir 
brangakmenių, papuošalų ir kailinių... 

Dabar jos veide šmėkštelėjo šypsena. 

— Aš pagalvosiu apie pasiūlymą, mano smarkusis riteri... Kai ką 
nors nuspręsiu, atsiųsiu tau Žinią. 

Juokdamasi Oda paspruko. 

Randolfas supykęs trenkė kumščiu į sieną. 

Ne, šiandien jis neis į viešnamį. Šiandien to turėtų tikėtis viena iš 
tarnaičių. Jis norėjo girdėti ją šaukiančią ir aimanuojančią, kad jį vėl 
apimtų jausmas, jog tai jis valdo moteris, o ne atvirkščiai. 

Paprastai apimtas tokios nuotaikos jis nujodavo į netoliese esantį 
kaimą, kad neišprovokuotų nemalonumų Burgberge. Bet šįkart tam 


nebuvo laiko. 


Marta visą naktį budėjo prie Jadvygos kankinama rūpesčio, kad 
gimdyvė dėl savo nerimo galėjo pradėti karščiuoti. Iš pradžių ji davė 
Jadvygai švelnių migdomųjų, kad nusiramintų. Ši užmigo iki kitos 
dienos. 

Poilsis, atrodė, jai buvo į naudą. Jadvyga atrodė rami, norėjo pa- 
matyti dukrą, valgyti, gerti ir pareikalavo pamatyti savo vyrą. 

Šįkart Otas atėjo greičiau nei dieną prieš tai ir atrodė susirūpi- 


nęs. 

— Kaip jaučiatės, mano turte? 

— Pakankamai gerai, kad su tavimi pasikalbėčiau apie paskutinę 
kelionę, - tariamai draugiškai atsakė ji. Rankos mostu ji išsiuntė visus 
iš kambario. 

Marta taip pat pakilo, kad kartu su Zuzana palauktų prie durų, 
kol vėl prireiks jų paslaugų. 

- Jei tik žinočiau, kaip šita Oda galėtų sudominti grafą, - pakuž- 
dėjo Zuzana, kol jos laukė. 

Taip pat ir Marta dažnai apie tai pagalvodavo. Nepažįstamosios 
širdis buvo iš ledo ir slėpė daug paslapčių, tuo ji buvo tikra. Bet Oda 
buvo apsimetinėjimo meistrė ir prieš Otą visada atrodė verta meilės. 

Netrukus iš kambario prasiveržė susijaudinę balsai. Marta ir Zu- 


zana susirūpinusios susižvalgė. 


— Tu negali kalbėti rimtai, - pašoko Jadvyga. 

— Kodėl gi ne? - šaltai atsakė Otas. - Imperatorius nori, kad kitos 
tarybos metu išrinktume jauniausiąjį jo sūnų karaliumi. Tai yra ge- 
riausia ir turbūt vienintelė proga paprašyti jo teisės sidabro gavybai. 
O iki to laiko noriu Kristiansdorfe įrengti rūmus ir būti paskyręs jų 
valdytoją. Randolfas yra tam labai tinkamas vyras. 

— Kristianas visada ištikimai tau tarnavo, savo apdairių sandėrių 
dėka jis prisidėjo prie tavo būsimų turtų. O tu jam už tai dėkoji prieš 
nosį pastatydamas ir suteikdamas prieš jį valdžią mirtinam jo prie- 
šui? Taip tu kaip siuzerenas atsilygini už ištikimybę, kurią prisiekei 
saugoti? 

— Tiedu nėra vaidingos bobos, o kartu tarnauja man. Kaip nors jie 
susigyvens vienas su kitu. Tamsusis miškas yra didelis. 

— Didelis, bet nepakankamai didelis jiedviem. Negi negali supras- 
ti? Viskas baigsis nelaime. 

Oto tonas buvo griežtas. 

— Aš jau nusprendžiau. Negaliu paprasto tarnautojo skirti dvaro 
valdytoju vietovėje, kurioje greitai iškils pilis ir greitai bus pora šimtų 
gyventojų. Randolfas yra kilmingo kilimo vyras, kuris padarė man 


daug paslaugų. Tai yra paskutinis mano žodis. 

— Daug gerų paslaugų... - Priblokšta iki sielos gelmių, Jadvyga 
atsigulė atgal. - Aš suprantu. Pavyzdžiui... pristatė šitą... damą? — ty- 
liai, bet su pavojinga potekste tarė ji. 

Otas negrabiai atsistojo. Prie pat durų jis dar kartą apsisuko. 

— Tai yra mano sprendimas, - šiurkščiai pakartojo jis. - O tu ver- 
čiau turėtum rūpintis savo sveikimu ir melstis už mūsų dukterį vieto- 


je to, kad net gimdydama rūpintumeisi mano reikalais! 


Iš kambario Otas išėjo nutaisęs savimi patenkintą veido išraišką ir 
linktelėjęs nusiuntė vidun tarnaites. 

Jadvyga tarp savo pagalvių sėdėjo išbalusi, veidas buvo lyg suak- 
menėjęs. 

Tada ji giliai įkvėpė ir paskirstė moterims užduotis, kol kambaryje 
liko tik ji ir Marta. Markizė skubiai pamojo jai prieiti. 

— Gerai paklausyk, mums lieka mažai laiko, - tarė ji. 

— Otas nori Kristiansdorfe pastatyti ponų dvarą ir jo valdytoju 
paskirti Randoltą. 

Marta paskendo savyje. Randolfas - Krostiansdorto rūmų valdy- 
tojas! 

Kokia nelaimė ištiks ją ir Kristianą, Mariją ir Joaną, Ėmą, Bertą ir 
visus kitus? 

— Otui nebeturiu jokios įtakos. Negaliu nieko padaryti dėl Kris- 
tiano, — tęsė Jadvyga. - Bet jis privalo apie tai sužinoti. Nubėk pas 
Raimundą. Jis turi tuoj pat išvykti ir surasti savo draugą. Kristianas 
privalo kuo greičiau joti atgal į savo kaimą. 

Jadvyga giliai įkvėpė. 

— Galbūt aš pastatysiu į didžiulį pavojų. Galbūt būtų protingiau 
neleisti jiems susitikti tamsiajame miške. Bet jei Kristianas nori ap- 
ginti jūsų kaimą nuo Randolfo, privalo būti ten, kai šis atvyks. 

Kančios iškreipta šypsena ji linktelėjo Martai. 

— Aš pasakysiu, kad pasiunčiau Raimundą pas savo tėvą su žinia 


apie Zofijos gimimą. O dabar bėk! 


Ka LEENJIMAS 


Randolfas iškeliavo su įspūdingu skaičiumi ginkluotų vyrų. Jis 
planavo apstulbinti kaimą savo įspūdingu pasirodymu. Niekas ne- 
numanė apie jo atvykimą, Kristianas buvo kažkur tame ruože nuo 
Harco iki tamsiojo miško, kad parsigabentų naujus apdriskusių kal- 
nakasių būrius. 

Mėgaudamasis Randolfas galvojo apie savo pirmąjį apsilankymą 
Kristiansdorfe — tada, kai jis paėmė mergaitę, kurią Kristianas nuolat 
vedžiojosi su savimi. Prisiminimai apie tai, kaip ji mirtinai išsigandu- 
si ir šaukdama iš skausmo raitėsi po juo, pakėlė jo nuotaiką. 

Jo veidu nuvilnijo nuožmi šypsena. Jis privers savo varžovo kai- 
mą paklusti jo valdžiai. Nespėjus Kristianui suvokti, kas įvyko, jis bus 
patrauktas iš kelio. Ir tada bus pašalinta ta gėda, kurią jam suteikė tas 
pavainikis ir kuri buvo lyg rakštis jo kūne. 

Mintyse jis jau matė iš baimės drebančius kaimo gyventojus, klū- 
pančius prieš jį. Moterys bus atiduotos jo žinion - kitas pranašumas, 
kuris parodys Kristiano bejėgiškumą ir jo paties pergalę pavers idea- 
lia. | 

Viurcburgo taryboje ta maža ragana iš tikro jam tyliai pasiprieši- 
no. Ber šitie laikai jau praėjo. Čia, nuošaliame miško kaime, jis galės 
su ja elgtis visiškai kitaip nei prie pusės dvaro akių. Jadvyga prieš dvi 
dienas išsiuntė ją namo, tuo jis buvo įsitikinęs. 

Jis galėtų surakinti Martą grandinėmis ir taip priversti paklusti, 
kol ji jam įkyrės. Arba iškart atvykęs, visiems matant, paimti ją tam, 


kad šitie valstiečiai imtų gerbti savo naująjį šeimininką. 

Randolfas pajuto, kaip jo lytis sustandėjo. Taip jis negalėjo joti 
toliau, todėl pasiūlė sustoti pailsėti. 
Jie turėjo laiko. Jis galės pasimėgauti savo artėjančiu triumfu dar 


šiek tiek ilgėliau. 


Visiškai apsiginklavęs Randolfas savo būrio priekyje įjojo į kaimą. 
Šarvai ir šalmas turėjo sukelti daugiau baimės, kaip ir jo ūgis, stiprus 
žirgas bei sunkūs ginklai. Jam iš paskos sekė nemažai riterių, būsimas 
valdytojas, storas, pagyvenęs vyras, kurio akys neramiai lakstė į šalis, 
ir dešimtys apsiginklavusių tarnų. 

Nepasiekęs nė pirmos trobelės, Randolfas sustingo. Jo žirgas su- 
reagavo į jojiko judesį ir norėjo stotis. Tik vargais negalais jis vėl jį 
suvaldė. 

Prieš ji apsišarvavęs, apsijuosęs kardą, laikydamas dešiniąją ant 
makšties, stovėjo Kristianas ir užtvėrė jam kelią. Jo pusėje buvo dva- 
siškis, už jų stovėjo Richardas ir Geras. 

Kaip tai buvo įmanoma? Negi Kristianas neturėjo būti toli nuo 
čia? 

O per kunigą jis negalėjo taip paprastai prajoti. Įniršęs jis sustab- 
dė arklį ir apsižvalgė. Valstiečiai, kurių puolimo ant kelių jis tikėjosi, 
stovėjo šiek tiek toliau ir įtartinai žvelgė į jį, o moterų ir vaikų nebuvo 
matyti. Kairėje pusėje grupė kalnakasių būrėsi aplink garbingais dra- 
bužiais vilkintį vyrą, kuris ir pats turėjo kardą bei akivaizdžiai buvo 
jų vadovas. 

— Kas tave atvedė į mano kaimą, Randolfai? — garsiai paklausė 
Kristianas. 

Tai sugrąžino Randolfą į save. Jis greitai grįžo į įprastą valdingą 
pozą. Jei Kristianas jo įsikraustymą nori patirti kartu — dar geriau! 
Stebėjimas iš arčiau dar labiau padidins jo pergalę. 

— Pasitrauk ir praleisk mane ir mano žmones! Markizo įsakymu 
dabar aš esu šio kaimo šeimininkas. Taigi nubėk ir atnešk gėrimo 
mums pasveikinti, - pašaipiu balsu įsakė jis. 


Bet jo varžovas nė nepajudėjo, kad atlaisvintų kelią. 

— Galbūt vieną dieną tu čia valdysi pilį kaip teisėtas jos valdovas. 
Tačiau čia dar nėra jokios pilies. Kiek aš žinau, markizas pavedė pa- 
statyti pilį kitoje upės pusėje, - garsiai, kad kiekvienas girdėtų, pasa- 
kė Kristianas. 

— Kaimo šeimininkas esu aš. Šie žmonės nėra belaisviai ir yra 
mano žinioje. Kol jie niekam neįsiskolinę, neturi su tavimi jokių rei- 
kalų. Apie sidabro rinkliavą tu gali pasikalbėti su vyriausiuoju kalna- 
kasiu. Geriausia tuoj pat - ir pažvelk kitapus, - Kristianas parodė į 
kitą, neapstatytą upės pusę. 

Putodamas iš įniršio Randolfas išsitraukė kardą. 

— Tu priešiniesi markizo įsakymui? 

Kristianas stovėjo nejudėdamas. Tik lūpų kamputis pašaipiai 
krūptelėjo. 

— Tu turėtum pakankamai gerai žinoti, kad tuo atveju, jei aš prie- 
šinčiausi, viskas vyktų daug žvaliau. 

Už jo stovėję Geras ir Richardas negalėjo nuslėpti šypsenos, kai 
Randolto veido išraiška priminė besiartinančią audrą. 

Nejaugi jis savo pašonėje girdėjo kikenimą? Valstiečiai iš jo tyčio- 
josi? 

— Visiems matant ir girdint noriu tau paaiškinti, ką tu gali, o ko 
ne, - ramiai tęsė Kristianas. - Ten yra brasta, mes nekliudydami leisi- 
me Jums persikelti į Jūsų žemės pusę. Kalnakasiai, laikydamiesi tvar- 
kos, iš tavęs ar tavo valdytojo išskaičiuos Oto sidabro dalį. Jei norėsi, 
galėsite net pasinaudoti mano kalvio darbu - žinoma, už tam tikrą 
mokestį. Bet tu neengsi mano žmonių. 

Iki tol ramiai kalbėjusio jaunojo riterio balse dabar įsimaišė šiek 
tiek sarkazmo. 

— Deja, negaliu jums atnešti pasveikinimo gėrimo - būtent dabar 
baigėsi mūsų alaus atsargos. Man tikrai labai gaila, Randolfai. Ma- 
tydamas, kaip tave įkaitino jaudulys, bijau, kad nuo šalto alaus tavęs 
neištiktų širdies smūgis. 

Randolfas supykęs nušoko nuo arklio ir žvilgančiu kardu puolė 


prie Kristiano. 

— Tu, pavainiki! 

Tą pačią akimirką kardą išsitraukė ir Kristianas. Jis žengė du žings- 
nius į priekį, kad nepastatytų į pavojų kunigo. 

— Išsiaiškinkime viską čia ir dabar - vieną kartą ir visiems lai- 
kams? - provokuodamas, nutaisęs negailestingą veido išraišką pa- 
klausė jis. 

Randolfas vieną akimirką sustingo. Iškilo prisiminimai apie abu 
pralaimėjimus, kuriuos jis patyrė kovodamas su Kristianu dvikovoje. 
Jis jokiu būdu negalėjo prieš šiuos žmones prarasti garbės. Jei jis da- 
bar susivaldys, netrukus atsiras tūkstančiai galimybių atkeršyti Kris- 
tianui ir jo valkatoms. 

— Labai šito norėtum, badmira? - suurzgė jis. 

Jis šiurkščiai kreipėsi į kalnakasius: 

- Klausykitės visi! Nuo dabar visi Hartvigui, mano valdytojui, — 
jis parodė į storulį klastingu žvilgsniu, - atiduosite trečdalį iškasenų, 
kaip įsakė markizas. Kas bandys apgauti, gali jau dabar sukalbėti pa- 


skutinę savo maldą. 


Marta, sunėrusi drebančias rankas, stebėjo įvykius pro nedidelį 
langelį savo trobelėje. 

Marija ir Joana smalsiai žvelgė į ją. Kaip ir visi kiti vaikai bei mote- 
rys, jos, Kristiano paliepimu, liko namų prieglobstyje. Bet mergaitės 
jautė, kad dabar verčiau netrukdyti jų pamotės. 

Marta turėjo sukaupti visą drąsą, kad, kai tik Jadvyga ėmė jaustis 
geriau, kartu su Richardu ir Geru grįžtų atgal į kaimą. 

Kai tik Raimundas perdavė jai Jadvygos įspėjimą, Marta nubėgo 
pas Jozefą patarimo. 

— K3 man daryti? Jie nužudys Kristianą! O aš negaliu grįžti į kai- 
mą! - raudojo ji. 

Šią išmintingą moterį taip pat išgąsdino Oto sprendimas. Bet ji 
išliko rami. 

— Kol Kristianas ten, pasirūpins, kad Randolfas negalėtų taip įžū- 
liai elgtis, kaip norėtų, ir jo neliks jūsų kaimelyje, - šiek tiek pagalvo- 
jusi tarė ji. - Jis paskirs valdytoją ir grįš į Meiseną. 

— Tu turi papildomą priežastį jo bijoti, tiesa? — susirūpinusi pa- 
klausė ji. 

Marta vos pastebimai linktelėjo, nors jai gniaužė gerklę. 

— Turėjau tai numanyti, - suaimanavo Jozefa. - Ar Kristianas tai 
žino? 

Marta papurtė galvą. 

— Ir niekada neturi sužinoti. 

Senoji ilgai mąstė. 

— Porai dienų, kurias Randolfas kol kas pasiliks, tu galėsi nesimai- 
šyti jo kelyje. Bet jūs visi pavojuje. Neilgam, kol ims tekėti kraujas... 
Viskas priklauso nuo to, ar žmonės kaime laikysis kartu ir bus Kris- 
tiano pusėje. 

Martai į galvą vėl šovė kraupus įspėjimas: vienas jus visus baisiai 
išduos. Dabar pragaištinga pranašystė įgavo prasmę. 

Ji negalėjo padaryti nieko kito, tik išklausyti Jozefos patarimų ir 
dalyvauti voratinklyje, kurį rezgė Jadvyga, kad padėtų Kristianui. 

Raimundas jojo lyg genamas šunų, kad rastų savo draugą ir praneš- 
tų jam blogas naujienas. Tada jis turėjo vadovauti naujai kalnakasių 
grupei, kurią buvo pasikvietęs Kristianas, kol šis trumpiausiu keliu 
gins savo žirgą namo, kad parvyktų dar prieš Randolfo pasirodymą. 

Tuo pat metu Jadvyga meistriškai sužinojo, kokius įgaliojimus 
Otas suteikė Randolfui, ir su Zuzanos bei Martos pagalba neišleido 
iš akių pasiruošimo kelionei. Zuzana pastačiusi ausis bastėsi aplink, 
šnekučiavosi su virėju ir arklininku. Pas Arnulfą Marta jautėsi saugiai. 
Bet ginkluotės vadas buvo jau girdėjęs apie Oto sprendimą ir neslėpė 
simpatijos Kristianui. Jis norėjo padėti Kristianui ateityje laukiančiu 
sunkmečiu, todėl pristatė jam porą patikimų pakeleivių. 

Prieš išvykstant Randolfui, Jadvyga pasiuntė į Kristiansdortą pa- 
stiprinimą — Richardą ir Gerą. Marta keliavo kartu su jais, nors ir bi- 
jojo naujo susitikimo su Randolfu. Bet ji būtų neištvėrusi pasilikusi 
Meisene be darbo, sužinotų, kad Kristianas nužudytas, o jos kaimas 


sudegintas. 

Taigi kaime visi buvo pasiruošę Randolfo pasirodymui. 

Kai ginkluotas būrys prisiartino, tą pat akimirką Kunas ir Bertra- 
mas davė ženklą, kad moterys ir vaikai pasislėptų namuose, o vyrai 
galėtų susirinkti. 

Nepaisant įtampos, Martai palengvėjo, kai pamatė įjojantį apsi- 
ginklavusį Randolfą. Metalinis šalmas paslėpė kyšančius jo plaukus; 
galbūt Hildebrandas nė nesuprato, kad šis riteris jau vieną kartą buvo 
apsilankęs kaime, nes tai įvyko beveik prieš dvejus metus. 

O šįkart ji neišsigando ir Kristianui išsitraukus savo kardą, kai 
Randolfas puolė ant jo. Randolfas pradėjo ginčą nepaisydamas Oto 
nurodymų, todėl Kristianas galėjo jį nužudyti. 

Bet nekenčiamajam į galvą šovė ta pati mintis, nes jis vėl įsidėjo 
kardą į makštį. 

Išdidžia veido išraiška, kaip leido aplinkybės, jis davė savo žmo- 
nėms ženklą pasitraukti į šalį ir joti per upę. Jis pats žingsniavo prie- 


kyje ir vedė savo žirgą per brastą. 


— Nedaug trūko, - tarė Richardas, kai Kristianas atsisuko į jį ir 
Gerą. Kiekvienas iš jų mintyse sukalbėjo po maldą už tai, kad pirmas 
susitikimas praėjo be kraujo praliejimo. 

— Gerai padaryta, mano sūnau, - patenkintas pasakė tėvas Bar- 
tolomėjus. 

Prie jų pribėgo Lukas ir išsišiepė per visą veidą. 

- Šito vaizdo nepamiršiu visą gyvenimą. 

— Nesidžiauk per anksti, - paragino jį Kristianas. - Tai buvo tik 
ginčo pradžia, o ne pabaiga. Jis dažnai ieškos ir ras progų apsunkinti 
mums gyvenimą. 

Kreipdamasis į visus jis paragino: 

— Nesuteikite jam progos jums ką nors padaryti. Ypač kai manęs 
čia nebus. 

Tada Kristianas kreipėsi į vyriausiąjį kalnakasį. 

— Galbūt norėsite, kad Jus palydėčiau, kai vesite derybas su tuo 


Hartvigu ? 

— Aš eisiu kartu, - įsiterpė tėvas Bartolomėjus. - Jie nesikėsins į 
Dievo tarną. 

Kristianas susimąstęs pasižiūrėjo į juos. 

— Gerai. Bet taip labai tuo nepasitikėkite. Į budėjimą mes turėsi- 


me pasiimti dar du žmones. 


Karlas ir Viprechtas susijaudinę grįžo pas Martą bei mergaites į 
namus ir smulkiai nupasakojo įvykius. Joana ir Marija jų pranešimo 
klausėsi išpūtusios akis. Marta tuo metu išdalijo visiems sriubos. 

Bet ji vis žiūrėjo pro lango plyšį. Kai kiti jau buvo pavalgę, ji pa- 
traukė stalą arčiau lango, kad maldama džiovintas vaistažoles galėtų 
stebėti įvykius kitoje upės pusėje. 

— Kristianas vienai nakčiai paskyrė sargybą, aš eisiu pirmas, - pa- 
skelbė Karlas ir išėjo laukan. 

- Judvi liksit namie, - pasakė Marta mergaitėms. 

— Kitaip ateis piktas vyras ir mus muš? - paklausė Marija. 

— Riteris Kristianas apsaugos mus, - įsitikinusi paskelbė Joana. — 
Bet tu turi būti drąsi ir daryti viską, ką jis lieps. 

Marta dar kartą nusistebėjo vyresniosios podukros žodžiais. Mer- 
gaitė darėsi vis labiau panašesnė į ją. 

— Nori man padėti? 

Ji tuoj pat priėjo. Darbas su vaistažolėmis žavėjo Joaną. Ji dar ne- 
pakankamai žinojo ir norėjo išmokti visko, ką mokėjo jos pamotė. 

Bet šįkart Marta nesusikaupė darbui. Kol Joana vikriai plėšė nuo 
kotų lapus ir žiedus, Marta toliau stebėjo, kas vyksta kitame krante. 

Randolfas vaikščiojo išdidus ir įsakinėjo. 

- Širą arčiau! Noriu šį būrį visada turėti prieš savo akis, o jie turė- 
tų visada matyti mane, - sušuko jis, žymėdamas būsimo dvaro vietą, 
taip garsiai, kad naujakuriai jį aiškiai suprato. Savo tarnams jis įsakė 
pasistatyti palapines, iškirsti medienos ir nieko nelaukiant pradėti 
dvaro statybas. Tada jis užšoko ant arklio ir palikęs savo pralaimėji- 
mo vietą nujojo Bertoldo kaimo kryptimi. 

Marta su palengvėjimu gilai įkvėpė ir norėjo imtis savo mikstūrų. 


Bet tą pačią akimirką ji pamatė į trobelę įeinantį Kristianą. 

— Palikite mus trumpam vienus, - pareikalavo riteris Viprechto 
ir mergaičių. Kai šie paliko namą, jis pažvelgė į Martą, kuri jau buvo 
beveik išsigandusi. Ji vis dar mangs bijo? - toptelėjo Kristianui. 

Jai jau turėjo būti maždaug šešiolika metų. Iš išsigandusios ir tuo 
pačiu ryžtingos mergaitės, kuri pabėgo nuo savo baisaus šeiminin- 
ko ir prisijungė prie naujakurių, išaugo jauna moteris, kuri žavingu 
būdu savyje sujungė švelnumą ir tvirtumą. Ji buvo graži, nesvarbu 
ar Jadvygos įsakymu išpustyta imperatoriaus salėje, ar kuklia valstie- 
tės suknele ir žaliais pirštais čia, trobelėje, kur tvyrojo stiprus mėtos 
kvapas. Taip pat po dvejų metų santuokoje joje nebuvo matyti jokių 
nėštumo ženklų. Galbūt Viprechtas tikrai jos neliečia, vėl vylėsi jis. 

Padorumas reikalavo, kad Kristianas su ja kalbėtųsi prie visų akių. 
„Tačiau ką tai reiškia, aš juk esu jos šeimininkas“, - mąstė jis. Vip- 
rechto tai nelietė. O įspėjantis jausmas sulaikė jį nuo priekaištų jai 


dėl į kaimą atvykstančių svetimų vyrų žvilgsnių. 


Marta stovėjo nuleidusi akis. Jos mintys sukosi viena per kitą. Ko- 
dėl Kristianas atėjo? Paskutinį kartą jis įžengė į trobelę prieš metus, 
kai jai ir Viprechtui pranešė, kad ji turinti keliauti kartu su juo į Mei- 
seną. Šiek tiek vėliau, pakeliui pas imperatorių, jis išgelbėjo ją nuo 
Osvaldo bei Ludolfo ir pabučiavo. 

Kodėl jis dabar norėjo pasikalbėti su ja akis į akį, kai nuo to laiko 
buvo jai toks abejingas? Ar jis sužinojo apie tai, kad bijoti ir nekęsti 
Randolfo ji turėjo daugiau priežasčių nei kiti? 

Galiausiai Kristianas nutraukė tylą. 

— Ačiū už viską, ką jūs su Jadvyga padarėte, norėdamos mus įspėti 
ir sugadinti Randolfui dieną, - tarė jis. Martos akys vis dar buvo nu- 
leistos žemyn. Jo balsas šiltas, jame jautėsi šypsena. 

Jis to dar nežinojo. 

Bet tada ji pajuto, kad staiga Kristianas tapo rimtas. 

— Ar yra dar kas nors, ką tu žinai ar spėji? - suskubo jis. - Kas 


nors, kas galėtų mums padėti apsaugoti kaimą. 

Ji pakėlė akis, nuvijo sutrikimą ir pasvarstė. Pergalė buvo laikina. 
Kristianas, taip kaip ir ji, žinojo, kad jie iš Randolfo turėtų laukti 
keršto ir pinklių. 

Ji kovojo su noru papasakoti jam baisią nuojautą, kuri ją nerami- 
no nuo pat pirmo vakaro, kai pabėgo nuo Vulfharto. 

— O trys yra mirę. Gali būti, kad prisidės dar kas kita, — tarė ji. 

Kristianas susirūpinęs pažvelgė į ją. 

— Viskas, kas atsitiks su mūsų kaimu, priklauso nuo to, ar mes 
laikysimės visi kartu. Aš turiu susidaręs gerą nuomonę apie mūsų 
žmonių drąsą. Bet ar jie galės pasipriešinti viso būrio jėgai ir grasini- 
mams? Arba pagundai sidabrui? 

Jis jai linktelėjo. 


— Aš nepamiršiu tavo įspėjimo ir būsiu atidus. 


Kai Kristianas išėjo, į trobelę sunkiai plumpuodamas ir paniuręs 
grįžo Viprechtas. 

- Kojis iš tavęs norėjo, moterie? - subambėjo jis. - Jis man nepa- 
tinka, kai nori pasikalbėti su tavimi vienas. 

— Jis norėjo žinoti, ar markizė neskyrė jam dar pavedimų, - trum- 
pai atsakė Marta ir, kaip buvo galima numanyti, Viprechtas liko labai 
nepatenkintas. Jo jaunos žmonos ir tokio aukšto pono ryšys buvo 
jam kaip ir anksčiau nepriimtinas. 

Šią naktį ji negalėjo užmigti. Gulėjo įsitempusi ir klausėsi garsų, 
kuriuose susimaišė Viprechto knarkimas, mergaičių kvėpavimas ir 
šiaudų šnaresys, kai vėjas blaškėsi aplink trobelę. Kitoje upės pusėje 
skambėjo riterių šūksniai ir arklių trypimas. Ar pasiryš girti nepa- 
Žįstamieji juos užpulti? O gal Randolfas grįš kartu su Bertoldu, kad 
atkeršytų? 

Ji galėjo pagaliau užmigti, kai išgirdo tylius Kristiano ir Karlo bal- 


sus, kurie budėdami praėjo pro jų namą. 


Randolfas negrįžo atgal. Po dviejų dienų iškeliavo ir riteriai, ku- 
rie jį palydėjo. Jie praleido laiką gerdami ir garsiai treniruodamiesi, 


piktomis veido išraiškomis plūsdami valdytoją, kai šis meistrui Her- 

manui išsakė savo reikalavimus. Bet Kristiano ir tėvo Bartolomėjaus 
dalyvavimas pasitarnavo tuo, kad susitikimo metu nebuvo išlieta 
kraujo. 

Dabar kitoje upės pusėje buvo likę tik tarnai ir Hartvigas, kurio 
veido bruožai Martai priminė storą žiurkę. 

Jis paragino savo vyrus kirsti medieną, paruošti ir šalia būsimo 
dvaro pastatyti visą eilę kitų pastatų, kurių skaičius stebino Kris- 
tiansdorfo gyventojus. 

Buvo galimas dalykas, kad Randolfo žmonės vėl atvyks į kaimą. 
Hartvigas kontroliavo lydymo krosnis, ko jam niekas negalėjo už- 
drausti, jie dalyvaudavo mišiose mažoje medinėje bažnytėlėje, ir, ka- 
dangi Kristianas kaip ir anksčiau vienintelis turėjo teisę kaimui da- 
ryti alų ir kepti duoną, privalėjo jų nusipirkti iš Gretos. Tais pinigais 
Kristianas galėjo sumokėti dviem vyrams, palydėjusiems Raimundą, 
kai šis, praėjus dviem savaitėms po Randolfo išvykimo, į kaimą par- 
sivedė kitą grupę kalnakasių. Tai buvo penkiolika vyrų kartu su savo 
šeimomis, kurie po Hermano žinios apie turtingą iškasenų žemę taip 
pat sulaužė kopėčias į savo šachtas ir taip sugriovė paskui save visus 
tiltus. 

Tai priklausė nuo Kristiansdorto žmonių ryžtingumo ar nuo jų 
skaičiaus, bet Hartvigas ir jo žmonės buvo ramūs, nepaisant pašaipių 
pastebėjimų. 

Ber kiekvienas žinojo, kad tai neilgai tetruks. 

Kiekvienas žinojo, kad kažkas atsitiks. 

Ir kiekvienas to laukė. 


Atėjinai 


Marta vėl pabudo iš miego. Jos sapne kaimą apgaubė milžiniškas 
juodas debesis, prasiskverbė į kiekvieną trobelę ir subadė visus žmo- 
nes. 

Ji jautė ledinį šaltį. Atsikėlė, atsargiai, kad nepažadintų kitų, 
šmurkštelėjo į savo suknelę ir užsimetė ant pečių skarą. Prislėgta ir 
sušalusi ji išėjo iš namo. 

Skaisčioje mėnulio šviesoje ji apžvelgė apylinkes, kad įsimintų 
kiekvieną detalę, lyg darytų tai paskutinį kartą. 

Nuošalus kaimelis tamsiojo miško viduryje, kurį jie pradėjo staty- 
ti prieš beveik dvejus metus, buvo vos atpažįstamas. Laukai išsiplėtė, 
miškas šiek tiek atsitraukė atgal. 

Hermano žmonės netoli bažnyčios pasistatė savo gyvenvietę. Prie 
upės stovėjo trys lydymo krosnys, iš kurių veržėsi tiršti dūmai. Dau- 
gelyje vietų žemė buvo išrausta, virš siaurų šachtų stovėjo svirtys, su 
kuriomis kubiluose arba maišuose iš galvijų odos kalnakasiai pasi- 
keldavo rūdą ar vandenį. Daug kur buvo pastatytos mažos medinės 
trobelės, šalia stovėjo suolai, ant kurių moterys ir vaikai skaldydavo 
uolienų nuotrupas. Šalia viena kitos augo krūvos su tuščiomis uolie- 
nomis. 

"Tuo metu buvo apstatyta ir kita upės pusė. Aplink šeimininko na- 
mus stovėjo dešimt mažesnių medinių namų. Kristiansdorfo gyven- 
tojai kaip ir anksčiau spėliojo, kam jie bus panaudoti. 

Vėjas patempė jos suknelę. Marta sužvarbusi užsitempė skarą 


glaudžiau pečių. 

Brėško rytas. Netrukus gaidžiai ims žadinti kaimą, kalnakasiai 
smarkiais smūgiais toliau brausis gilyn, o naujakuriai ims iš miško 
žemę laukams ir ganykloms. 

Ji vis dar stovėjo nejudėdama ir leido žaisti jos sąmonei, kaip ją 
buvo išmokiusi Jozefa. Tuo metu katė glaustėsi jai aplink kojas ir ste- 
bėjosi, kad šįkart niekas į ją nekreipia dėmesio. 

Anapus upės, norėdamas nusilengvinti, iš namų išsvirduliavo tar- 
nas. 

Sužvengė Dragas. Šiek tiek vėliau iš namo išėjo Kristianas. 

Marta žinojo, kas atsitiko. Ji lėtai nuėjo prie Kristiano, kuris metė 
į ją klausianųį žvilgsnį. 

Atsistojusi šalia jo, ji galva parodė dvaro pusėn. 

— Šiandien. 

"Daugiau ji nieko nepasakė. 

Kristianas suprato ir taip. 

— Išrikiuosiu sargybą. Ačiū už įspėjimą. 

Netardama daugiau nė žodžio, Marta grįžo atgal. Kad ir kas šian- 
dien nutiktų — nelaimė įvyks. 


Ji dar negalėjo grįžti namo, turėjo šiek tiek laiko pabūti viena. Lė- 
tai nuėjo link bažnyčios, atsiklaupė prieš altorių ir pradėjo karštai 
melstis. O, Viešpatie, nepalik mūsų varge! Apsaugok mus ir suteik 
mums jėgų išlaikyti visus egzaminus, kurie mūsų laukia! 

Ji išgirdo žingsnius, bet neatsisuko. 

Tik kai ji atsistojo ir norėjo eiti, priėjo antras naktinis lankytojas 
ir uždegė žvakes: tėvas Bartolomėjus. 

— Tai pamaldus uolumas ar ypatinga bėda, kuri tave tokią anks- 
tyvą valandą čia atvedė, mano dukra? — draugiškai susirūpinęs pa- 
klausė jis. | 

Delsdama ji ieškojo tinkamų žodžių. Tėvas iki šiol jai parodė labai 
daug supratingumo. Bet bažnyčioje kalbėti apie regėjimus jai atrodė 
per drąsu. 

— Bijau dėl taikos mūsų kaime, - galiausiai pasakė ji. 

— Taip, aš taip pat, — atsidusęs atsakė tėvas. — Mes visi galime tik 


pasimelsti, kad taurė pro mus praeis. 

Bažnyčios durys vėl atsivėrė. Suėjo kalnakasiai, kad visi kartu pa- 
simelstų prieš darbo pradžią, kaip tai darydavo kiekvieną rytą. 

Marta šmurkštelėjo laukan. 

Tuo metu kaimas jau budo gyvenimui. Bet prieš grįždama namo, 
ji nuėjo į kapines. Ten ji sustojo prie pirmojo Kristiansdorfo kapo — 
Gertrūdos vaiko. Jis gimė dviem savaitėmis per anksti, ko Marta la- 
bai bijojo. Aštuonių mėnesių vaikų plaučiai dažnai būdavo per silp- 
ni. Ji privalėjo vis įpūsti oro į mažytį kūnelį, kol mažas padarėlis ėmė 
kvėpuoti savarankiškai. Tada ji buvo tikra, kad jis gali išgyventi. Kitą 
rytą jis buvo miręs. Martai kilo įtarimas, kad vyriausiojo kalnakasio 
dukra pati uždusino vaiką, kurio nenorėjo. Bet to buvo neįmanoma 
pastebėti. Naujagimiai dažnai miršta. Nuo to laiko Gertrūda pasi- 
traukė jai iš kelio. Šiek tiek vėliau apie ją ėmė suktis Martinas. 

Marta dažnai lankydavo kapą ir meldėsi už sielą mažos būtybės, 
pavadintos Anos vardu. 

„Kuris iš mūsų bus kitas“, - paklausė ji savęs dar kartą ir jos galvo- 


je vėl suskambėjo sakinys: vienas mus baisiai išduos. 


Netrukus ji jau buvo užsiėmusi kasdieniais rūpesčiais. Bet iki pie- 
tų Marta nebaigė tų darbų, kuriais buvo užsiėmusi. Du kalnakasiai 
atnešė vyrą, kuris susižeidė ir iš skausmo taip garsiai šaukė, jog vienas 
jį šiurkščiai apibarė, kad neprižadintų piktų kalno dvasių. 

— Pats kaltas, kvaily. Turėjai matyti, kad uoliena toje vietoje yra 
išklibusi, — niurzgėjo jis. 

Sužeistasis, jaunas vyras, iš gėdos susigūžė. Kaip pranešė vienas iš 
kalnakasių, jaunuolis užlipo ant akmens, kurį neapgalvotu smūgiu 
pats išjudino. Jo kairė koja ir pėda kraujavo, bet nelaimėje jis sulaukė 
laimės - niekas nelūžo. Marta išvalė žaizdas ir aprišo. Ne tik angli- 
ninkas ir kalvis po kalnakasių atvykimo turėjo daug daugiau darbo, 
ji taip pat. 

Darbininkai prie lydymo krosnių sunaudodavo milžiniškus kie- 
kius medžio anglies ir malkų; Jonas ir Karlas turėjo daug darbo pri- 
žiūrėdami kirtiklius, taip kalnakasiai vadino savo įrankius. Kiekvie- 


nas dirbdamas nešėsi įvairių metalų, kurie kaip milžiniška grandinė 

buvo suverti ant virvės ir galėjo būti pritvirtinami prie medinio stie- 
bo. Darbas su uolienomis greitai atšipindavo įrankius, juos vis reikė- 
davo grūdinti ir pagaląsti. 

Marta buvo užsiėmusi ne tik tokiais nelaimingais atsitikimais kaip 
jauno kalnakasio. Darbas Harco kasyklose kalnakasių gyvenimuose 
paliko gilių pėdsakų. Juodosios dulkės negrąžinamai įsiskverbė ne 
tik į jų odą, bet ir į plaučius. Nors kalnakasiai bent jau kol kas galėjo 
dirbti dienos šviesoje, o ne sutemose, dauguma jų sunkiai gaudė orą 
ir sausai kosėjo. Ir beveik visiems vyresniesiems gėlė rankas ir kojas. 

— "Tai dėl darbo šaltame vandenyje, - paaiškino vienas iš vyrų, ku- 
ris ją aplankė tada, kai skausmai taip sustiprėjo, kad jis nebegalėjo 
nulaikyti kaplio ir geležies. Pašiurpusi ji įsivaizdavo kalnakasių darbą 
beveik visiškoje tamsoje. Nematant šviesos, graužiančiose dulkėse 
arba iki kelių lediniame vandenyje, nematant saulės, apsupti nemato- 
mų dvasių, kurios vienu žvilgsniu sukeldavo akmenų krušą ir galėjo 
užversti žmones, tūnančius giliai žemėje. 

Bet vyras perskaitė jos mintis ir atsakė jai šypsodamasis. 


— Tam, kas bijo, kalne ne vieta. 


Kai buvo pasirūpinta nelaimingojo koja, Marta nukreipė savo dė- 
mesį į apylinkes. Kiti kaip įprasta ėjo prie savo darbų. Nei Kristiano 
ir jo Drago, nei Luko nebuvo maryti nė kvapo. Taip pat trūko Kuno 
ir Bertramo, kurių išdaigos kaime vis sukeldavo netvarką. Marta spė- 
jo, kad riteris ir jo ginklanešys stebėjo artimiausias apylinkes, o abiejų. 
vaikinų paprašė iš slėptuvės stebėti kaimą, ypač jo dalį kitoje upės 
pusėje. 

Ji rūpestingai apžiūrėjo medžius miško pakraštyje. Svaigiame 
aukštyje ji pamatė tabaluojančias dvi poras kojų. Ten tūnojo abu pa- 
auglių iniciatoriai, kurių, kaip buvo sutarta, šįkart niekas neieškojo. 

Staiga į kaimą įjojo Kristianas. Jis nušoko nuo arklio, švilptelėjus 
iš niekur išdygo Lukas. Riteris skubiais žingsniais vieną po kito su- 
rado tėvą Bartolomėjų, vyriausiąjį kalnakasį, Joną, Hilodebrandą ir 


ginkluotuosius. 

Marta nežinojo, ką išvydo Kristianas. Bet pamačius jo elgesį, kai- 
mą užliejo juntama įtampa. 

Riteris su savo laukiniu žirgu jojo kelio, vedančio į kaimą iš vaka- 
rų, viduryje. Šalia jo žengė tėvas Bartolomėjus su mediniu kryžiumi 
rankoje. Šiek tiek toliau už jų susirinko Arnulfo žmonės. Atrodė, kad 
kiti vyrai ramiai sau dirbo toliau, bet Marta suprato, kad jie buvo 
pasiruošę. Kalnakasių įrankiai, naujakurių kirviai ir Jono kalvės kūjis 
nelaimės atveju būtų panaudoti vietoje ginklų. 


Kaip ir kitos moterys, ji pasiuntė vaikus į namą. 


Marta pasiliko prie trobelės. Neilgai truko, kol ji išgirdo didelės 
besiartinančios žmonių grupės keliamą triukšmą. 

Iš dvaro išėjo Hartvigas, nutaisęs triumfuojančią šypseną, ir su- 
kryžiavo rankas. 

Pirmiausia iš miško atjojo Bertoldas ir Konradas, abiejų kaimy- 
ninių kaimų šeimininkai. Jiems iš paskos sekė beveik trys dešimtys 
vyrų. Dalis jų jojo ant žirgų, kiti ėjo pėsčiomis. Kolonos galą sufor- 
mavo sunkiai prikrautas jaučių tempiamas vežimas, šalia kurio ėjo 
dvi moterys pusiau apnuogintomis krūtinėmis. 

— Kas jus atvedė į mano kaimą? - mandagiai paklausė Kristianas 
duodamas suprasti, kad taip lengvai neduos kelio. 

Bet prieš atvykėliams ką nors pasakant, iš šalies pasigirdo Hartvi- 
go balsas. 

— Atleiskite, Kristianai, bet šie žmonės atvyko mano pavedimu. 
Taigi leiskite jiems važiuoti į tinkamą vietą prie upės. 

Nepajudinama veido išraiška Kristianas paragino savo eržilą ženg- 
ti kelis žingsnius atgal ir leido Bertoldui, Konradui ir visai jų palydai 
pereiti vandenį. Tuo metu, kai aplink dvarą prasidėjo veiklus stum- 
dymasis, iškrovę vežimus žmonės pasidalijo pastogėmis, o paleistu- 
vės iš karto buvo apsuptos Hartvigo vyrų, Kristianas pasuko arklį ir 
nujojo į savo namą. 

Šiek tiek vėliau šalia Martos, stebėjusios atvykėlius, kol jie sode 


šeimininkavo pagal savo priedermę, išdygo Lukas. 

— Mano ponas klausia, ar tu gali ką nors pasakyti apie tuos žmo- 
nes štai ten, — tarė jis. 

Marta nusivalė rankas ir atsistojo. 

— Pažvelk pars! Dvi nusmukusios mergšės, du kalnakasiai. Turiu 
omenyje tuos du, kurie anoje pusėje pluša su rąstais. Jų oda tokia pat 
blyški kaip Hermano vyrų. O kiti? Jie jokie valstiečiai. 

- Žinau, ką turi omenyje, — pasakė jai ginklanešys. - Krūva lau- 
kinių. Dauguma jų atrodo kaip žemiausios rūšies mušeikos. Atrodo, 
lyg netrukus čia kažkas įvyks. 


— Aš pažįstu tuos du žmones, - pasakė Hermanas susirūpinusiu 
veidu žengdamas link Kristiano. - Jie dirbo mūsų kasykloje, bet mes 
juos iš ten išmetėme, nes jie paliko savo kolegą bėdoje. Mes neto- 
leruojame nieko panašaus. Kalne tūnančių pavojų esame išmokyti, 
kad vienas gali pasikliauti kitais. 

— Ką vyrai ten daro? — paklausė Kristianas ir parodė į grupę žmo- 
nių, kurie su įrankiais dirbo prie žemės ir iš paruoštų rąstų statė po- 
lius. — Tai reiškia tai, ko aš bijau? 

— Dėl Dievo, Jūs teisus, - sudejavo vyriausiasis kalnakasys. - Ne- 
trukus mes sulauksime svečių. 

Šiek tiek vėliau Hartvigas bei vienas kalnakasys perkirto upę ir 
nuėjo pas Hermaną. 

— Čia Jūs esate vyriausiasis kalnakasys? — įžūliai paklausė vyriš- 
kis. 

— Taip, Tytmarai, - nepatenkinta veido išraiška atsakė Herma- 
nas. - Kas tave čia atvedė? 

— Aš manau radęs rūdos ir noriu paskelbti savo teises į kasyklą. 

— Jei aš gerai informuotas, tokiame procese privalo dalyvauti ma- 
žiausiai du žmonės, - klastingu balsu įsiterpė Hartvigas. - Galbūt 
turėtume pasikviesti Kristianą, kad viskas būtų teisinga. Jei suteiksite 
mums malonumą ir palydėsite į mūsų pusę! 

Hermanas nebyliai linktelėjo Kristianui. Netardami nė žodžio 
jie sekė tuodu. Iš arčiau Kristianas tiksliai atspėjo, kokį planą vyrai 
buvo sugalvoję per tokį trumpą laiką ir kaip gerai buvo pasiruošta 


smūgiui. 

Turėjome užbėgti jiems už akių? - įpykęs klausė jis savęs. Bet tai 
būrų baigęsi kruvinu ginču, jei jo žmonės būtų norėję kasinėti kitoje 
upės pusėje ir dar šalia šeimininko namų. Hartvigas atrodė įkvėptas 
triumfo, jo nedidelės akys plėšrūniškai žybčiojo. 

— Nejaugi markizas nepasakė: kur žmogus norės ieškoti sidabro, 
ten jis turi teisę ieškoti? — paskelbė jis. — Taigi, meistre. Šis vyras rado 
čia vietą, kuri pagal visus požymius tikrai verta eksploatuoti. Atlikite 
savo pareigą! 

Hermanas akimirką nužiūrėjo Tymarą su vos įžvelgiama panieka. 
Tada jis susigūžė ir pasakė žodžius, kurie turėjo būti ištarti pagal seną 
paprotį. 

— Kuris koridorius yra tavo, kurioje šachtoje daug rūdos? 

— Šioje, — atsakė Tytmaras, parodė į ją ir vos laikėsi iš džiaugsmo. 

— Vieta atrodo vertinga. Taigi stok ant jos ir ištark priesaiką! 

Tytmaras uždėjo du dešinės rankos pirštus sau ant galvos ir de- 
klamavo: 

— Prisiekiu visais dievais bei šventaisiais ir kviečiu juos paliudyti, 
kad šis koridorius yra mano. O jei jis ne mano, tada tai yra ne mano 
galva, o ši mano ranka tegul ateityje nebeatliks jos funkcijų. 

— Tegul taip bus. - Meistras su virve pradėjo matuoti lauke atkar- 
pą, kuri priklausė šachtos savininkui. 

— Žemė kitoje upės pusėje jau yra atiduota, už tai aš tau atmatuo- 
siu laukus šiaurės kryptimi, - paaiškino Hermanas. - Jei šachtoje bus 
tris dienas nedirbama, ji atiteks kitam savininkui. Trečdalis pajamų 
bus atiduodama markizui. 

— Gerai, gerai, - tarė Tytmaras, vis dar susijaudinęs iš džiaugsmo. 

— Na, tai seksis kuo puikiausiai, - geranoriškai pasakė Hartvi- 


gas. - Dėkoju Jums, meistre. Jums taip pat, Kristianai! 


Kai Kristianas ir Hermanas apsisuko ir jau norėjo eiti pas savo 
žmones, pamatė Luką, duodantį jiems ženklą. 

— Greičiau ateikite, kitaip bus pralietas kraujas, - sušuko ginkla- 
nešys. 

Guntramo lauko pakraštyje buvo susirinkusi grupė vyrų, kurie 


garsiai ginčijosi ir įtūžę mosikavo rankomis. 

Vienas iš Hartvigo žmonių stovėjo viduryje žmonių ant Guntra- 
mo dirvos ir suteikė daug rūpesčių. 

Kristianas greitai prasiskynė kelią per susirinkusią minią. 

— Kas čia atsitiko? - griausmingu balsu paklausė jis. 

— Šis ponas rausia mano žemę ir gadina sėją, - supykęs sušuko 
Guntramas. Stipriai sugriebęs liesą išbalusį vyrą, užsuko ranką jam 
už nugaros ir paklupdė. Šalia nepažįstamojo gulėjo kirtiklis, gabalas 
žemės buvo iškirstas, aplink mėtėsi išrautos varpos. 

— Paleisk jį, - įsakė Kristianas. 

Guntramas nenoromis pakluso. 

— Ko tu čia ieškai? — užsipuolė Kristianas nepažįstamąjį, kurio 
veide baimę greitai pakeitė gudrumas. 

— Sidabro rūdos, žinoma, ko daugiau. Kiekvienas gali kasinėti 
ten, kur spėja, kad jos yra. O čia yra sėkmę žadanti vieta! 

Kristianas žinojo, kad ši vieta buvo rūdos koridoriaus linijoje. Bet 
Hermano žmonės iki šiol darbavosi taip, kad valstiečių dirvos liktų 
nepaliestos. Buvo pakankamai gerų vietų, jie nenorėjo jokių pykčių — 
o derlius galiausiai juk turėjo išmaitinti taip pat ir kalnakasius, kurie 
galėjo pasirūpinti daugiausiai tik nedideliais daržais už savo namų. 

"Tuo metu Kristianas pamatė kartu su vyriausiuoju kalnakasiu at- 
einantį Hartvigą ir laukė. 

— Jūsų Žmonės sučiupo vieną mano vyrų. Tai turės pasekmių! — 
pagrasino dvaro valdytojas. | 

— Reikalas visai ne tame, - atsakė supykęs Kristianas. - Jis pasikė- 
sino į valstiečio pasėlius! 

— Nesikarščiuokite, jaunasis riteri! Mes juk viską sutvarkėme taip, 
kad visi liktų patenkinti. Šis vyras juk neįrengė dar jokios šachtos, 
bet, jei aš teisingai suprantu šią padėtį, jis taip pat norėtų užregis- 
truoti rūdos telkinį. Netiesa? 

Blyškusis stropiai linktelėjo. 

— Meistrė, atlikite savo pareigą, - pareikalavo Hartvigas. 

— Palaukite, — tarė Kristianas. - Žemė priklauso Guntramui. Šis 


vyras negali taip paprastai kasti rūdos kito žmogaus dirvoje! 

— Bijau, kad Jūs klystate, Kristianai, - mėgaudamasis pasakė Har- 
tvigas. - Kur žmogus nori kasti sidabrą, turi teisę tai daryti — taip 
skamba markizo žodžiai. Meistre? 

— Pojų jis gali čia kasinėti, - nenoriai tarė Hermanas. 

Guntramas ir aplink jį stovėję vyrai įsiutę sušuko. 

— Tada jis privalės jam sumokėti kompensaciją už sugadintą žemę 
ir derlių arba pasiūlyti jam dalį savo pelno, - pareikalavo Kristianas. 

— Apie tai markizas nieko neužsiminė, - šaltai atsakė valdytojas. 

— Nes iki šiol nebuvo pasitaikęs toks atvejis, - atsakė jam Kristia- 
nas. - Turėtume apie ginčą pranešti markizui ir paprašyti jo būtinų 
potvarkių. 

— Nesuprantu, kodėl tai turėtų būti gerai. Meistre, nenorėtumėte 
pagaliau atlikti savo darbo? Šis vyras nori paprašyti teisių čia kasti. 

Hermanas atsakė iš pradžių gerai viską apgalvojęs. 

— Bijau, kad čia ypatingas atvejis. Mes turėtume leisti nuspręsti 
markizui. O kadangi čia dar nestovi įranga, aš įvertinsiu rūdos gau- 
sumą šioje dirvoje ir išmatuosiu šachtos plotį tada, kai pargabensi- 
te naujienų iš Meiseno. Iki tol čia nebus kasinėjama. Kiek aš žinau, 
Hartvigai, Jūs vis tiek keliausite ten artimiausiomis dienomis, kad 
pristatytumėte pirmąjį sidabrą. 

— Būtinai. Galbūt norėtumėte mus palydėti ir papasakoti markizui 
Otui apie šį atvejį, Kristianai? Toks stropus riteris kaip Jūs būtumėte 
labai naudingas mūsų apsaugoje, kai vešime tokį brangų krovinį. 

Nepaisydamas aiškios pašaipos Hartvigo balse, Kristianas šaltai 
atsakė: 

— Sutinku. Kada mes išvykstame? 

— Kada Jūs pageidausite, galime ir rytoj anksti. 

— Gerai. Bet pasirūpinkite, kad kol grįšime atgal, Jūsų žmonės ne- 


besukelrų jokių pykčių. 


Kai Hartvigas ir kalnakasys pasišalino, Kristianas sušuko Guntra- 
mui: 
— Nesitikėk per daug. Kai Otas pamacys sidabro krovinį, tai pa- 


žadins jo norą gauti daugiau. Bet kokiu atveju aš su juo pakalbėsiu, 

kad galėtumėte pasilikti savo žemę arba kad mažų mažiausiai būtų už 
tai atlyginta. 

— Prakeikta vagių gauja! Kas liks iš mūsų? — tarė įsiutęs Guntra- 
mas. Tada nuleido galvą ir nuėjo į savo trobelę. 

Vis dar garsiai diskutuodami, kiti vyrai taip pat norėjo grįžti prie 
savo darbų. 

— Sustokite, - sušuko Kristianas ir palaukė, kol visi atsisuko. - Kas 
benutiktų, kol būsiu kelionėje, neleiskite, kad jus kuo nors sužavėtų! 
Aš pakalbėsiu su tėvu Bartolomėjumi. Galite tikėtis jo globos. 

Vyrams nuėjus, Kristianas pasikvietė šalia savęs Luką. 

— Šįkart tu manęs nelydėsi į Meiseną. 

— Bet kodėl ne, pone? - pasipiktino jis. 

— "Tai buvo kruopščiai paruošta — ir tikrai ne vieno Hartvigo. No- 
riu, kad stebėtum, kas čia vyks. Rimtu atveju ginklanešio žodis bus 
vertingesnis nei valstiečio. 

Jis pasižiūrėjo į ginklanešį. 

— Nevykdysi čia jokių didvyriškų žygių ir nemėginsi susiimti su 
Hartvigo vyrais. Supratai? 

Lukas, vis dar nusivylęs, linktelėjo. 

— Yra ir kita priežastis, - ramiu balsu tęsė riteris. - Gali būti, kad 
kelionės metu jie norės mane patraukti iš kelio. Tai patogi proga. Tada 
jie turėtų nužudyti ir tave kaip liudininką. Todėl tu pasiliksi čia. 

— Pone! 

— Tai paskutinis mano žodis. Saugok kitus, bet nesileisk į bepras- 
mes kovas. Jei reikalai čia pablogėtų, atjok į Meiseną apie tai pranešti. 
Tuoj pat eik pas Raimundą. Supratai ? 

— Taip, pone, - nenoromis atsakė Lukas. 

Kristianas uždėjo ranką jam ant peties. 

— Neleisiu jiems to taip lengvai padaryti. 

Šį vakarą Kristiansdorfo gyventojų namuose viešpatavo iš dalies su- 
irzusi, iš dalies prislėgta nuotaika. Aplink dvarą tuo laiku ūžė puota. 

Hartvigas triumfuodamas žvelgė į vyrų būrį. Rytojaus diena atneš 
tobulą pergalę. Labiau apsvaigintas nuo šio vaizdinio nei nuo alaus, 


jis įsakė vienam iš savo tarnų: 

— Atvesk man vieną iš kekšių! Raudonplaukę - tučtuojau! Net jei 
turėtum užmušti iš jų kokį nors vyrą. 

Tų dviejų padarų moterų pavidalais laikas jau buvo praėjęs. Rytoj, 
kai Randolfas atsilygins jam už savo paslaugas, jis galės leisti sau pasi- 
imti vieną iš geriausių Meiseno mergšių arba praleisti vakarą baseine 
ir ten išsirinkti gražiausią merginą. Bet jis nenorėjo laukti tiek ilgai. 

Kaip įsakyta, šiek tiek vėliau grįžo tarnas, o kartu su juo raudon- 
plaukė paleistuvė. Ji pritūpė prieš Hartvigą ir plačiai jam nusišypsojo, 
praverdama savo bedantę burną. Jos oda buvo blyški ir suglebusi, o 
tukni krūtinė vos pridengta. 

Rankos judesiu jis parodė jai eiti į jo lovą ir aprėkė tarną: 

— Kas yra? Ką tu čia vis dar veiki ? 

— Atleiskite, pone... - išlemeno šis. - Kažkas nori su Jumis pasi- 
kalbėti... Iš kitos upės pusės... 

— Kas, kvaily? Riteris ar kalnakasių vyriausiasis? Ar kunigas? 

— Ne, vienas iš valstiečių. Jis sako, kad nori pasakyti Jums kažką 
svarbaus — slapto... 

„Tik pasižiūrėkit, - pagalvojo Hartvigas. - Kažkas nori painkšti 
dėl malonės, ar jau atvyksta pirmieji perbėgėliai ?“ 

Tai galėjo būti įdomu. Kita vertus, jis labai skubėjo užsilipti ant 
raudonplaukės. 

— Pasakyk jam, kad tuoj ateisiu su juo pasikalbėti. Tegul palaukia 
tvarte, jei bijo, kad jį gali kas nors pamatyti. 

Žemai nusilenkęs tarnas išėjo. Gerai nusiteikęs Hartvigas kreipėsi 
į kekšę, kuri aukštai sukeltu sijonu raivėsi prieš jį lovoje. 

— "Tuoj turėsiu išeiti, mano gražuole. Todėl apsisukime greitai - o 


jei aš po to dar grįšiu, palauksi manęs čia ir parodysi, ką dar moki! 


Pasibjaurėjęs purvu smirdančia kekše, bet su palengvėjimu, kad 
atsikratė spaudimo, Hartvigas nuėjo ieškoti valstiečio, kuris jam no- 
rėjo pasakyti kažką slapto. 

Tarnas išėjo iš tvarto priešais jį ir parodė į figūrą, kuri nuolankiai 


nusilenkė. 

— Būkite palaimintas, pone! 

— Ką tu nori man pasakyti, valstieti ? 

— Kad aš esu nuolankus Jūsų tarnas. Ir pasakysiu Jums, kas tarp tų 
nepaklusniųjų anoje pusėje yra jų vadeiva prieš Jūsų žmones. 

— Aš klausau. 

Šitas pradėjo kalbėti greitai. 

- Jei Jūs juos nukenksminsite tik Kristianui išvykus, kiti Jums pa- 
klus. 

— Kodėl aš turėčiau tavimi tikėti? Galbūt tave siunčia Kristianas, 
kad įvarytų mane į spąstus. 

Naktinis lankytojas nusilenkė ir atsiklaupė ant kelių. 

— Jūs esate tikrasis kaimo šeimininkas. Kristiano dienos suskai- 
čiuotos. 

Hartvigas sukryžiavo rankas. 

— Tu man nepasakei nieko, ko aš nežinočiau. 

— Pone! Jei norite ką nors sužinoti, kas vyksta, galite manimi pa- 
sikliauti! 

— Gerai. Netrukus tu gausi pavedimą. Ir šliaužk atgal pas savo 
žmones. 

Valstietis nuėjo, bet prieš duris atsisuko ir abejodamas sustojo. 

Hartvigas žinojo, ko šis norėjo, bet leido jam nerimauti. 

— Kas dar? 

Valstietis suglumęs tupinėjo vietoje. 

— Ar galiu Jūsų kai ko paprašyti, pone? 

Valdytojas susiraukė. 

— Tu juk nori iš manęs pinigų už tą truputį, ką tu man papasako- 
jai? Galbūt net trisdešimt sidabrinių? 

— O ne, pone, tai tik kristų į akis... Bet galbūt... jei Jūs man kaip 
atlygį... kada galėtumėte perleisti vieną iš savo kekšių? 

Dabar Hartvigas garsiai nusijuokė. 

— Kai įvykdysi savo užduotį, galėsi net išsirinkti, kurios iš dviejų 


nori. Kas nors iš mano žmonių pasakys kada. 

— Dink! - sušnypštė Hartvigas raudonplaukei, kuri susiraukusi 
rinkosi savo daiktus. 

— Jūs dar nesumokėjote už mano paslaugas, - suniurzgėjo ji prie 
durų. 

— Aš — tavo šeimininkas. Pildysi mano norus be jokio užmokes- 
čio, - pagrasino jis. - Susikrauk greičiau. Galėsi užsiimti tomis pa- 
dugnėmis lauke. 

Moteris piktai sužaibavo į jį akimis, bet persirengė netardama 
daugiau nė žodžio. Buvo galima laukti, kad valdytoją ji privalės ap- 
tarnauti dykai. Lauke, tarp švenčiančių vyrų, ji galėjo uždirbti dvigu- 
bai ar net trigubai. 

Bet Hartvigas mėgaudamasis atsilošė krėsle. Randolfas tikrai bus 


juo patenkintas. 


Kitą rytą dauguma Kristiansdorfo gyventojų susirūpinę stebėjo, 
kaip jų riteris kartu su Hartvigo vyrais išvyksta Meiseno kryptimi. 

Tuo metu, kai Greta, kuri nieko negalėtų išgąsdinti, pikta darba- 
vosi name, sukosi tarp puodų ir garsiai bardamasi po kiemą gaudė 
vištas, Lukas nuėjo pas Martą, kaip jam prieš kelionę buvo įsakęs 
Kristianas. Jo kojos tapo švininės, kai pabandė įsivaizduoti, kas dabar 
gali įvykti tamsiajame miške. Kristianas vienu metu galėjo susigrum- 
ti su trimis ar net keturiais Hartvigo vyrais, bet ne su dvidešimt. Nors 
strėlė į nugarą buvo neriteriška, tačiau mirtina. 

- Jūs labai susirūpinęs dėl savo pono, - tyliai kalbėdama sutiko jį 
Marta. Taip pat ir ji atrodė sunerimusi. 

— Taip, - atsakė Lukas, nors jokiam kitam žmogui jis nebūtų to 
prisipažinęs. Ramybė, su kuria Kristianas vakar davė nurodymus 
savo mirties atveju, suteikė jam daugiau rūpesčių nei įtampa prieš 
dvikovą, kurios baigtis būtų buvusi lygiai taip pat neaiški. O jis nieko 
negalėjo padaryti! Jis nežinojo, kas gali atsitikti šią akimirką. 

Pakreipęs galvą jis parodė į vyrus, kurie garsiai darbavosi. 

— Mano šeimininkas sako, kad iki jo grįžimo turiu nuvesti tave į jo 


namą. Jei nori, mergaites gali pasiimti kartu. 

— Ką tai turėtų reikšti? — įsiterpė Viprechtas, kuris nepatikliai 
žvelgdamas priėjo arčiau. — Ji yra mano žmona ir miega mano na- 
muose. 

— Ar galėsi ją apginti, kai čia įsiverš gauja ir nutars pagrobti visas 
moteris, seni? — užsipuolė jį Lukas. 

Žinojo, kad turėtų dėl to gėdytis, bet parodymas Viprechtui, kur 
yra jo vieta, jam suteikė pasitenkinimą. Bent šio nedidelio keršto 
Dievas jam nepavydėjo, jei jau šis žilius atėmė iš jo mergaitę. 

Viprechtas krūptelėjo, bet nepasidavė. 

— Ir ji bus ten saugi — prieš šį jauną vaikiną? 

- Žinoma. Tai aiškus šeimininko įsakymas. Ir tu negali jam prieš- 
tarauti. Ar aišku? 

Viprechtas bambėdamas pasitraukė. 

— Kilus bent mažiausiam pavojaus signalui ateisi pas mane, taip? — 
užsispyrė Lukas žiūrėdamas į Martą. Ši linktelėjo silpnai, liūdnai nu- 
sišypsojo ir pažvelgė į tą pusę, kurion šį rytą iškeliavo Kristianas. 

— Kalnakasių vyriausiasis ir Arnulfo žmogus yra su juo. Todėl 
Hartvigui turėtų būti neįmanoma pakeliui suregzti nelaimingą at- 
sitikimą. 

Lukas krūptelėjo. Ji perskaitė jo mintis? Iš kur kitur ji žinojo apie 
Kristiano būgštavimus? 

Bet kadangi meistras nusprendė sidabrą markizui pateikti kartu 
su Hartvigu, o valdytojas ryte pareikalavo, kad ginkluotas Kristiano 
žmogus lydėtų transportą kaip apsauga, pasikėsinimas į riterį atrodė. 
dar mažiau tikėtinas. 

Ką planuoja Randolfas ir Hartvigas? - vėl mąstė Lukas. Tikriau- 
siai jie tai sužinos jau netrukus. 

Dabar kaimas liko bė vienintelio apsiginklavusio žmogaus. Bet 
prieš porą mušeikų jie tikrai galėtų apsiginti. 

— Neabejotinai jis grįš namo jau rytoj, — tyliai tęsė Marta. - Aš tik 
bijau, kad neparveš jokių gerų naujienų. 

— Svarbiausia, kad jis iš viso grįžtų, — tarė Lukas, kurio pilve kir- 


bėjo bloga nuojauta. 

— Kristianai, Jūs užsimirštate, - supykęs prieš visus susirinkusiuo- 
sius sušuko markizas Otas. - Jei nebūčiau tokios geros nuotaikos dėl 
laimikio, kurį Randolfo valdytojas šįvakar atvežė iš Jūsų kaimo ir ne- 
turėčiau Jums už tai sumokėti, liepčiau Jus išvesti iš salės. 

— Dovanokite, pone, - sunkiai slėpdamas įrūžį tarė Kristianas, 
akies krašteliu matydamas triumfuojantį Randolto žvilgsnį, kuris 
stovėjo šalia markizo. - Tai ne tik sukels ginčą, bet ir badą, jei vals- 
tiečiui nebus atlyginta už tai, kad kalnakasiai atims jo laukus ir ten 
kasinės. 

Otas pašoko. 

— Tylėkite! Aš jau nusprendžiau. Sidabras yra svarbesnis už šiek 
tiek avižų ar miežių, kurie ten auga. Jei valstiečiai užsidirbs pas kal- 
nakasius, galės nusipirkti duonos už sidabrines monetas! Ir baigta — 
arba aš nubausiu Jus dėl netinkamo elgesio! Jūs pernelyg bandote 
mano kantrybę. 

Vos nusilenkęs, Kristianas paėjėjo du žingsnius atgal. 

Tai buvo beviltiška. Buvo taip, kaip jis ir nuogąstavo — sidabras 
apžavėjo Otą. Jei jis ir toliau jį pykdytų, tai atneštų jo kaimui tik dau- 
giau žalos. 

Jie pasiryžo dar vienam bandymui. Po jo ženklo, kaip buvo sutar- 
ta, į priekį žengė meistras Hermanas ir žemai nusilenkė. 

— Kilmingasis pone, leisite man pasakyti keletą žodžių? 

Otas vėl atsisėdo ir šaltai linktelėjo. 

— Bet trumpai. Riteris Kristianas išsėmė mano kantrybę. 

- Jei iš požeminės Dievo karalystės norite gauti geriausią naudą, 
Jums reikia patyrusių kalnakasių, - apgalvotai tarė Hermanas, kad 
nebeerzintų markizo. - Mūsų pelnas yra ne toks nuolatinis kaip vals- 
tiečių, kurie kiekvienais metais gali nuimti derlių. Tik patyręs kalna- 
kasys gali pasakyti, kur kasti apsimoka ir kur galima rasti geriausių 
metalų. Be to, jam reikalingi žmonės, kurie iš rūdos galėtų išlydyti 
sidabrą. Tačiau tarp žmonių, kurie vakar atkeliavo į Kristiansdortą 
ieškoti sidabro, yra tik du, kurie apie tai nusimano. Jūsų pelnas nebus 


didelis ir galbūt net nepasieks derliaus vertės. 

— Nedaug sidabro yra geriau negu visiškai nieko, - šiurkščiai atrė- 
žė Otas. — Jūsų žodžiais tariant, turėtų atvykti dar daugiau kalnaka- 
sių. Kristianai, Jūs žinote, ką reikia daryti. Bet pirmiausia palydėsite 
mane į Bambergo tarybą. 

Kristianas nuslėpė savo išgąstį. 

— Dėkoju Jums už man suteiktą garbę, mano pone. Jei leisite, no- 
rėčiau geriau pasirūpinti savo kaimo padėtimi. 

— Kokia šunybė! Tai gali padaryti Randolfo valdytojas, kuris, at- 
rodo, yra darbštus žmogus. Taryboje norėčiau paprašyti imperato- 
riaus teisės kasinėti - Jūs juk nenorėtumėte to praleisti? Raimundas 
ir kiti Jūsų draugai taip pat mus lydės. 

— Turėtumėte suteikti mūsų narsiajam Kristianui bent galimy- 
bę trumpam nujoti į kaimą, kad praneštų savo žmonėms apie savo 
sprendimą ir pasiimtų stropųjį ginklanešį, — įsiterpė Randolfas. Jis 
pasirodė esąs kilniaširdis, bet pašaipa ir slaptas grasinimas neliko 
Kristiano nesuprasti. 

— Taip turi būti. Pasišalinkite, - Otas užbaigė audienciją. 

Kristianas išėjo iš salės akmenine veido išraiška. 

Tai buvo žiaurus pralaimėjimas. Randolfo žmonės galės nedrau- 
džiami kasinėti jo kaime, Guntramas ir dar kas nors netrukus atsi- 
durs apgailėtinoje padėtyje, nesulauks jokio žalos atlyginimo - o jis 
pats išvyks kelioms savaitėms. 

Kaip jam papasakojo Arnulfas, Oto įsakymas atsiimti ginkluo- 
tuosius ir tai, kad jo draugai taip pat turi vykti kartu į Bambergą, 
negalėjo būti sutapimas. 

Kažkas norėjo, kad jis paliktų kaimo gyventojus be apsaugos. Ne- 
buvo sunku atspėti, kas slypėjo už viso šito. 

Randolfas visada turėjo didelę įtaką Otui. O nuo to laiko, kai jis 
jam pristatė tą gražuolę, kuri taip patraukė markizą, kad jis nebepa- 
stebėdavo Jadvygos, Randolfo norai būdavo pašnibždami juodaplau- 
kės Odos lūpomis. 

Kaip paaiškėjo, dėl savo kaimo žmonių jis šią akimirką nieko ne- 
galėjo padaryti, kad ir kaip to norėtų. 


Kristianui laimingai grįžus iš Meiseno jau kitą vakarą, Lukas ir 
naujakuriai lengviau atsikvėpė. Bet kai jis ir kalnakasių vyriausiasis iš 
karto grįžę pranešė apie markizo sprendimą, tai sukėlė susižavėjusius 
Hartvigo žmonių šūksnius ir valstiečių sutrikimą. 

Iš karto po to Kristianas ir Hermanas kartu su Guntramu nuėjo 
į jo namus ir ilgai kalbėjosi su Berta. Kadangi Hermanas pagal mar- 
kizo priimtą įstatymą turėjo nepažįstamajam atmatuoti nemažą dalį 
Guntramo lauko, jis pateikė pasiūlymą, kurį kartu su riteriu apkal- 
bėjo kelyje grįždami iš Meiseno. Nuo šiol Guntramas turėjo pradėti 
dirbi staliumi Hermano žmonėms. Atsižvelgiant į sidabro gausumą 
šiame rūdos koridoriuje, ten dirbdamas jis turėtų uždirbti daugiau 
nei prieš tai. 

Kitą rytą Kristianas ir Hermanas įgyvendino antrąją savo plano 
dalį, kurį jie buvo sugalvoję pakeliui į namus. 

Iš karto po rytinių pamaldų aštuoni Hermano žmonės pareiškė 
pretenzijas dėl rūdos šachtų, kurias meistras priėmė ir stebint pa- 
sibaisėjusiems kaimo gyventojams iškart atmatavo — šįkart neatsi- 
žvelgdamas į apdirbtus laukus. 

Galiausiai Kristianas sušaukė visus naujakurius. 

- Jei mes to nepadarysime, tai padarys tie nusikaltėliai iš anos pu- 
sės — o tada jūs visko neteksite, - paaiškino jis. - Meistrui Hermanui 
reikia žmonių naujoms šachtoms. Pas jo vyrus jūs daugiau uždirbsite 
nei pas Hartvigą, nes jie patyrę ir gali užuosti žemę, kurioje daugiau- 


sia rūdos. Be to, jie su jumis gerai elgsis. 

Jis ragindamas apžvelgė ratą. 

— Kiekvienas iš jūsų, kuris nebegali arba nebenori dirbti savo 
lauko, gali dirbti rūdos nešiku, plovėju arba šachtoje. Jūsų sūnūs ir 
dukterys gali padėti skaldyti. Kai po markizo prekeivių apskaičiavi- 
mo gausime savo dalį monetomis, galėsime turguje už jas nusipirkti 
grūdų bei žirnių ir mums nereikės badauti. 

Kaimo gyventojų įtampa buvo didžiulė. 

— Aš žinau, kad jūs visi svajojote dirbti savo žemę, - tęsė Kris- 
tianas. — Bet, Hildebrandai, negi iš karto po kalnakasių atvykimo 
nenorėjai pasiųsti pas juos savo sūnaus? Dabar atėjo tam laikas. 

Kaimo seniausiasis lėtai suvokė visą šį reikalą, bet pamažu jo veide 
nušvito neslepiamas entuziazmas. 

— Taip, pone, kalnakasyba padarys mus turtingus! 

Kristianas nurodė Lukui paruošti viską jo išvykimui į Meiseną. 


Tada jis apsižvalgė ir ėmė ieškoti Martos. 


— Aš nežinau, kas atsitiks, kai būsiu išvykęs. Markizas pageidau- 
ja, kad keliaučiau kartu su juo į imperatoriškąją tarybą, - pasakė jis, 
sutikęs ją pakeliui į namus. - Jei nori; pasiimsiu tave kartu į Meiseną. 
Tu galėsi nueiti pas Jozefą ar Elžbietą. 

Marta pajuto jo susirūpinimą dėl jos saugumo. Bet šįkart ji neno- 
rėjo palikti kaimo. 

— Juk Randoltas negalės čia atvykti, jis keliauja į tarybą kartu su 
Otu? - išsprūdo jai, nors geriau būtų sulaikiusi liežuvį už dantų. 

— Taip. 

— Ačiū už Jūsų rūpestingumą, pone, - nuleidusi žvilgsnį tarė ji. — 
Bet mano nuojauta sako, kad šįkart geriau turėčiau pasilikti su Joana 
ir Marija. 

- Aš rūpinuosi tavimi, - pasakė Kristianas ir tik didžiulių pastan- 
gų dėka nugalėjo norą paimti ją už rankų. - Pagalvok apie savo pa- 
čios žodžius: tarp mūsų yra išdavikas. Todėl vakar vakare ir apkalbė- 
jau mūsų veiksmus su kaimo žmonėmis. Kitaip ta gauja iš anos pusės 
būtų užbėgusi mums už akių. Galbūt žinai, kas tai galėtų būti? 

Ji papurtė galvą. 

— Paskutiniu metu aš turiu tiek darbo, kad nebeturiu kada pamąs- 
tyti. Bet Jūs teisus, pone, turėčiau labiau tuo rūpintis. 

Kristianas neatsipūtė. 

— Stenkis nesimaišyti Hartvigo kelyje. Nuo kitų tave gali apsau- 
goti Jonas ir Guntramas - bet tik ne nuojo! 

Jam prireikė daug valios, kad neprisitrauktų jos prie savęs. 

— Aš nežinau, kiek laiko būsiu išvykęs. Būk labai atsargi! 

Šįkart ji pažvelgė jam tiesiai į akis. 

— Tegul Dievas Jus saugo! Aš bijau, kad Jūs didesniame pavojuje 


nei aš. 


Taika po Kristiano ir Luko išvykimo kaime išsilaikė lygiai vieną 
dieną. Tada Jonas partrenkė ant žemės vieną iš Hartvigo žmonių, ku- 
ris norėjo trenkti Emai, besilaukiančiai antro jų vaiko. 

Šiek tiek vėliau Marija išsigandusi sušuko pagalbos, nes du nepa- 
Žįstami plėšikai užstojo jai kelią ir juokdamiesi atėmė kibirą, kurį ji 
nešėsi. Karlas akimirksniu atsirado šalia savo mažosios sesers. Jis susi- 
kovė su vienu iš užpuolikų, kuriam, tvojęs stiprų smūgį, sulaužė nosį, 
o kitam taip smarkiai trenkė į pilvą, kad šis suklupo ant kelių. Dveji 
metai darbo kalvio padėjėju sutvirtino jo pečius ir išaugino nemažus 
raumenis. 

Marta nebuvo švelni ramybės drumstėjui atstatydama nosį. 

— Palik mergaites ramybėje arba aš tau sukelsiu daug daugiau 
skausmo, - pagrasino ji, kai šis vaitodamas pasisuko ant taburetės, 
ant kurios Marta buvo jį pasodinusi gydydama. 

Hartvigas pagrasino perduoti Joną ir Karlą kaimo teismui. Jis 
nusileido tik tada, kai pas jį atėjo tėvas Bartolomėjus ir primygtinai 


pareikalavo verčiau pažaboti savo žmones. 


Sutemus vienas iš Hartvigo tarnų atėjo pas Martą ir įsakė jai nu- 
eiti pas valdytoją. 

Prisiminusi Kristiano įspėjimą, ji, sugalvojusi dingstį, pirmiausia 
nubėgo į kalvę, kad pasakytų apie tai Karlui ir Jonui. Tada nusekė 
paskui tarną į valdytojo dvarą. 

Per upę nebuvo jokio liepto. Kristianas nematė jokios priežasties, 
kodėl Hartvigo žmonės turėtų turėti patogų priėjimą prie valstiečių 
ūkių. O Hartvigui buvo vis vien — dažniausiai jis jodavo per brastą, o 
jei eidavo pėsčiomis, jį apsaugodavo ilgi odiniai batai. 

Kol Marta perbrido šaltą vandenį ir susitaikė su tuo, kad likusią 
dienos dalį praleis su varvančiu sijonu, besidraikančiu aplink kojas, 
pagalvojo apie tai, kas galėtų jos laukti. Ji dar niekada nebuvo lan- 
kiusis valdytojo namuose ir dar niekada nebuvo kviečiama Hartvigo. 
Vyras žiurkės veidu buvo Randolfo patikėtinis. Pakankama priežas- 
tis jo bijoti. Bet negalėjo leisti, kad jos baimė būtų pastebėta. 

Hartvigas laukė jos savo lovoje. Labiausiai ji šią akimirką norėjo 
pasprukti. 

Ji pasiliko prie durų. 

— Kvietėte mane, pone? 

Valdytojas tingiai pasirėmė ant alkūnių ir netardamas nė žodžio 
nužvelgė ją siauromis akimis. Marta laukė. 

— Bertoldas sako, kad tu esi ragana, - galiausiai tarė Hartvigas. 

— Atleiskite, pone, bet tai netiesa. Aš mokiausiu pas vieną išmin- 
tingą moterį, kaip iš žolelių sumaišyti tepalus, tinktūras ir priimti 
gimdymą. Tai viskas. 

— Nori man pasakyti, kad riteris meluoja? — griežtai paklausė 
Randolto valdytojas. 

— Aš noriu tuo pasakyti, kad jis klysta, - tvirtai atsakė Marta. 

— Na, mes dar pažiūrėsime. Padaryk ką nors su šituo. 

Jis pakėlė rankovę ir ištiesė savo ranką. Marta priėjo arčiau ir pa- 
matė didelę, pūliuojančią žaizdą. 

— Ji turi būti praverta ir išvalyta, - pasakė ji. - Man reikia karšto 
vandens ir švarių skudurų. 

Marta norėjo apsisukti ir nueiti prie židinio, bet Hartvigas sveiką- 
ja pagriebė jos ranką ir grubiai sulaikė. 

— Ar tai, ką tu ruošiesi daryti, nėra prausėjo darbas? — su pavojin- 
ga gaidele balse paklausė jis. - Tai, kas tau visiškai nepriklauso? 

— Jei pageidaujate, galite pasikviesti žmogų, kuris jus nupraus, - 


paprieštaravo Marta. - Aš neketinau pjauti. 

„Jei tai padaryčiau, tau mažiau skaudėtų, - įsiutusi mąstė ji. - Bet 
jei nori man paspęsti spąstus, tikrai nelįsiu vidun. Pasikankink dar 
dvi dienas, kol kas nors iš Meiseno pargabens slaugę, arba priimk tai, 
ką aš tau galiu pasiūlyti be peilio. 

Hartvigas ją paleido. Marta pasitrynė tą vietą, už kurios jis buvo 
ją nutvėręs — ši jau buvo paraudusi, — nuėjo prie židinio ir užkaitė 
vandens. Ant jo žaizdos uždėjo karštus skudurus ir palaukė, kol ji 
pratrūks ir galės išspausti pūlius. Tada ji išplovė žaizdą ir ją aprišo. 

Kol laukė, ji turėjo laiko stebėti savo priešą. Šio vyro žiaurumas 
nebuvo toks atviras kaip Randolfo. Už jo šiurkštumo ji jautė, kad jis 
netgi bijo jos. Bet jis buvo klastingas. Neabejotinai jis su Randolfu 
jau surezgė planą prieš Kristiansdorfo gyventojus. 

Laukų, kuriuose bus kasinėjama, užėmimas tą rytą, kai Kristianas 
turėjo iškeliauti, buvo smūgis, kuris turėjo toliau tęsti jų keršto troš- 
kimą. 

— Kaip matai, aš neturiu čia tarnaitės. Atsiųsk man vieną savo 
dukterų, - pasalūnišku žvilgsniu paaiškino Hartvigas. 

Marta labai išsigando, bet stengėsi, kad jis to nepastebėtų. 

— Turiu tai aptarti su savo vyru, pone. 

Juos nutraukė prie durų nuskambėjęs pasveikinimas. 

— Būkite pasveikinti! 

Ji dar niekada taip nesidžiaugė, girdėdama tėvo Bartolomėjaus 
balsą. 

— Yra sunkumų? - paklausė tėvas ir kadangi to klausdamas jis žiū- 
rėjo į ją, o ne į valdytoją, Marta suprato, kad Jonas ir Karlas paprašė 
jo nueiti ir pagelbėti. 

— Kas atvedė Jus pas mane, tėve? - sunkiai valdydamasis paklausė 
Hartvigas ir ant ką tik aprištos žaizdos užtraukė rankovę. 

— Ar galiu eiti, pone? - paklausė Marta ir jau buvo prie durų. Ver- 
čiau ji atsisakys uždarbio, nei ilgiau pasiliks čia. 

Ji brido per upę atgal taip greitai, kaip tik galėjo. Ji turėjo tuojau 
pat pakalbėti su Viprechtu. Kaip ji galėtų sukliudyti Joanos ar Mari- 


jos paėmimui dirbti tarnaite tokio baisaus vyro namuose? 

Jos pasibaisėjimui, Viprechtas ne tik nesusisrūpino, bet dar ir la- 
bai apsidžiaugė, kad viena iš jo dukterų turės dirbti pas Hartvigą. 

— Joana yra aštuonerių ir pakankamai suaugusi, kad galėtų pati 
užsidirbti sau duoną. Toks kilmingas ponas jai gerai atsilygins, - pa- 
skelbė jis, kai Marta papasakojo apie susitikimą su Hartvigu. 

— Tu negali išsiųsti jos vienos į aną pusę pas tuos šiurkščius vyrus! 
O valdytojas yra be galo piktas, - pasipiktinusi sušuko ji. 

— Nekalbėk kvailysčių, kvaila moterie. Ji eis ten, ir baigta kalba. 

"Toks ryžtas buvo ne Viprechto būdui. 

Todėl Marta perėjo prie prašymų. 

— Man reikia jos čia, kad padėtų mano darbuose. Aš turiu vis dau- 
giau darbo, o ji tikrai tam gabi. 

— Tada į valdytojo namus išsiųsime Mariją. Viena iš dviejų tiks. — 
Viprechtas kumščiu trenkė į stalą. - O dabar atnešk man valgyti! 

Marta negalvojo apie tai. Ji buvo kaip nesava. 

— Tu nenori suvokti, į kokį pavojų ją siunti?! 

Viprechtas lėtai atsikėlė nuo suolo ir grasinamai pažvelgė į ją. 

— Nustok vieną kartą zyzti, kvaila moterie! 

— Kvaila? Tai tu kvailys, aklas viskam, ko nenori matyti, - sušuko 
Marta, įrėmusi rankas į šonus. - Taip, kaip tąkart, kai Vilhelma tave 
įspėjo, kad tavo brolis persekioja mergaites! 

— Tai melas, - suriko Viprechtas. - Nešmeižk žmonių, kurių tu 
nepažįsti. 

— Tai tiesa! Vilhelma paaukojo paskutines savo likusias jėgas, kad 
apsaugotų nuo jo mergaites. O aš, jai gulint mirties patale, pažadėjau 
jas apsaugoti. 

Šniokšdamas iš įrūžio Viprechtas išlindo iš už stalo, čiupo pirmą 
pasitaikiusią pliauską ir puolė prie Martos. 

— Taip, aš netekau Vilhelmos! Ir ką aš gavau už tai? Raganą, kuri 
išdžiovino mano vyriškumą ir nesirūpina mano namais, nes pasto- 
viai kur nors bastosi su kilmingais ponais ir tarnauja jiems už paleis- 


tuvę. 

Dviem žingsniais Karlas įsiterpė tarp Martos ir savo tėvo, už kurį 
buvo daugiau nei per galvą aukštesnis, paėmė jam iš rankos pagalį ir 
grasindamas pasilenkė virš jo. 

— Dėl Dievo meilės, sūnus neturi kelti rankos prieš savo tėvą, bet 
aš prisiekiu, kad tai padarysiu, jei tik ją paliesi. 

Viprechtas pasitraukė atgal. 

- Atsiimk argal paleistuvę, - pareikalavo Karlas degančiomis aki- 
mis. 

— Taip, - sumurmėjo tyliai Viprechtas. 

- Jei tavo vyriškumas vysta, vadinasi, tu to nusipelnei, - negailes- 
tingai tęsė Karlas. - Jei išdrįsi dar kartą taip su ja elgtis, jis tau iš viso 
nukris. 

Karlas atsisuko į Martą. 

— Eime iš čia. Mums reikia pas Joną, jo dukra karščiuoja. 

Jie kartu išėjo iš trobelės. Už poros žingsnių Karlas sustojo. Marta 
padarė tą patį ir metė į jį klausiamą žvilgsnį. 

— Jono dukrai viskas gerai. Aš tiesiog turėjau išeiti. 

- Jis atiduos Hartvigui vieną iš mergaičių, - neslėpdama kartėlio 
tarė Marta. 

— Bijau, kad jis tai padarys. Kaip šeimos galva, jis gali taip nuspręs- 
ti. Šiame reikale niekas nepadės. Viskas, ką aš galiu padaryti, stebėti 
ją ir išsiderėti iš Hartvigo, kad ji grįžtų namo nakvoti. 

Marta žinojo, kad Karlas teisus. Baimė dėl podukrų ją taip už- 
valdė, kad ji padarė tai, ko niekada nebuvo dariusi: atsirėmė į Karlo 
krūtinę ir pradėjo verkti. Jis švelniai paglostė jos plaukus. Bet tada ji 
pajuto, kaip į ją sureagavo jo kūnas. 

Išsigandusi ji atšoko šalin. Jis buvo jos posūnis! 

Karlas atsikosėjo ir pats žengė žingsnį atgal. Bet jo žvilgsnis buvo 
kupinas švelnumo. 

Niekas nepastebėjo, kad Joana juos sekė. Mergaitė gėdydamasi 
timptelėjo Martai už sijono. 

— Ašeisiu pas piktąjį poną. Marija yra dar per maža, - rimtu veidu 


tarė ji. 

Su didžiuliu ryžtu ji kreipėsi į Karlą: 

— Aš būsiu atsargi, kad jis nepadarytų man nieko blogo. O jei no- 
rės padaryti, greitai atbėgsiu į kalvę pas tave ir Joną, taip? 

Kitą rytą Joana užsirišo ant galvos skarelę ir išėjo tarnauti į valdy- 
tojo namus. 

Prieš tai Karlas lydėjo savo tėvą, kai šis sa Hartvigu susiderėjo dėl 
Joanos užmokesčio, jog įsitikintų, kad būtų sutarta ir dėl kasdienio 
sesers grįžimo namo ir kad paprašytų valdytojo pasirūpinti, kad jo 
vyrai paliktų mergaitę ramybėje. 

Marta pririšo jai šakelę šermukšnio kaip apsaugą prieš blogį — 
pastebimą nuorodą Hartvigui. Galbūt savo viduje jis visgi bijojo su- 
sidurti su ragana, jei nuskriaustų Martos podukrą? 

Kol kas tai buvo vienintelė apsauga, kurią ji galėjo suteikti Joa- 
nai. 

Nuo to laiko ji iš savo namo ar daržo vis žvalgėsi mergaitės. Kar- 
tais ji matydavo mažąją tempiant malkas arba nešant vandenį. 

Po dviejų dienų Joana grįžo vakare su sutinusia akimi. 

— Neparuošiau maisto laiku, - paaiškino ji. - Rytoj padarysiu ge- 
riau. 

Marta buvo kaip nesava, bet negalėjo nieko padaryti. Nepaklus- 
nios tarnaitės buvo mušamos. Be jos niekas neatkreips į tai dėmesio. 


Ji paguodė mergaitę ir dėjo šaldančius kompresus. 


Įtampa kaime vis augo. Bet Martai tai buvo tik ženklai susirėmi- 
mo, kuris atrodė neišvengiamas. 

Visa gyvenvietė buvo lyg išprotėjusi. Dar nebuvo apdirbta nė 
pusė laukų, bet už tai kasinėjama keliuose naujuose plotuose. Dau- 
gelis valstiečių ir jų vaikų jau buvo pripratę prie naujo darbo - tarno, 
ar prie skaldymo. 

Bet dažnai įvykdavo nelaimingi atsitikimai, kurių aukomis turė- 
davo pasirūpinti Marta. Abiejose šachtose, kuriose savo veiklą vykdė 
Hartvigo žmonės, dirbo beveik visi vyrai, kurie to neišmanė ir dažnai 


nemokėjo teisingai elgtis su įrankiais. Buvo prieita prie to, kad tie 

plėšikai, kurie dirbo buvusiame Guntramo lauke, nepraleisdavo nė 
vienos progos paerzinti Kristiansdorfo gyventojų. 

Tik Hermano ir tėvo Bartolomėjaus autoritetai užkirsdavo kelią 
kruviniems susirėmimams. 

Bet Marta tapo vis neramesnė. Jos dešiniajame smilkinyje vėl ėmė 
dilgčioti skausmas, kuris iki šiol visada pranešdavo apie gresiantį pa- 
vojų ir kurio nebuvo galima numalšinti, nesvarbu, kokiomis priemo- 
nėmis būtų bandoma tai padaryti. 

Ji skaičiavo, kada turėtų grįžti Kristianas. Jis ir Lukas išjojo prieš 
keturias savaites. Vadinasi, praeis dar mažiausiai dvi savaitės, kol jie 
vėl bus čia. 

Iš Luko ji sužinojo, kad po tarybos markizas norėjo išsiųsti Kris- 
tianą į Harcą, kad pakviestų dar daugiau kalnakasių. Bet abipusiu 
Hermano ir riterio sutarimu ten buvo pasiųstas vienas iš kalnakasių, 
kuris turėjo tai sutvarkyti. Galbūt Kristianas netrukus grįš, jei taryba 
neužtruks pernelyg ilgai ir jei jam nieko neatsitiks. 

Martos galvos skausmai vis didėjo, kol ji nebegalėjo aiškiai mąsty- 


ti. Netrukus dieną ir naktį ją persekiojo katastrofos nuojauta. 


Kraujo ČeISNAS 


Buvo labai karšta vasaros diena, kai į kaimą įjojo Randolfas ir pen- 
kiolika jį lydinčių sunkiai apsiginklavusių vyrų. 

Ledinis milžino žvilgsnis perskriejo daugelį naujų šachtų Kris- 
tiansdorfo žemėje ir nujojo tiesiai pas valdytoją. 

Iš išgąsčio dėl Joanos Martai atėmė kvapą. Bet šiek tiek vėliau 
mergaitė grįžo iš dvaro ir su krepšiu skalbinių ramiai nuėjo prie upės. 
Tikriausiai vyrai išsiuntė mergaitę, kad galėtų pasikalbėti be liudi- 
ninkų. 

Kitame upės krante ilgai nebuvo jokio veiksmo. Tada iš valdytojo 
namų išėjo Randolfas, užšoko ant arklio ir per upę nujojo į kalvę. 

Vertinamu žvilgsniu jis permetė abu tvirtus jaunus vyrus, apsijuo- 
susius odinėmis prijuostėmis ir dirbančius nuogomis prakaituotomis 
viršutinėmis kūno dalimis. 

— Kuris iš Jūsų yra Jonas, kalvis? - paklausė jis. 

Jonas trumpai atitraukė akis nuo darbo. 

— Aš, pone. 

Jis iš karto atpažino, kas stovėjo prieš jį: riteris, kuris norėjo sukir- 
šinti Kristianą su savo kaimu. Ir išniekino Martą. Lyg tai būtų atsitikę 
vakar, ryškus paveikslas stovėjo jam prieš akis, kai jis ir Ema anuomet 
miške rado kraujuojančią mergaitę, suplėšyta suknele. Apie tai jis su 
niekuo nebuvo kalbėjęs, bet pamiršti negalėjo. 

— Padaryk mano arkliui naujas pasagas, - įsakė Randolfas. 

Jonas linktelėjo Karlui ir įbruko jam į rankas žnyples su raudonai 
žaižaruojančia geležies rūda. 


— Sutvarkyk tai. 

— Gerai. - Karlo gabumai buvo beveik lygiaverčiai Jono. 

Jonas atsargiai prisiartino prie milžiniško žirgo ir pakėlė jo koją, 
kad galėtų įvertinti, kokio dydžio pasagų jam reikės. Tada jis susirado 
keletą tinkamų geležies gabalų ir įdėjo į įkaitusią medžio anglį. Ne- 
trukus kalvėje pasklido deginamo rago kvapas. 

Kol Jonas dirbo, nė vienas iš vyrų nepratarė nė žodžio. Ber kalvis 
jautė į jį nukreiptą vertinantį Randolfo žvilgsnį. 

Naujos pasagos tiko nepriekaištingai. 

Kai Randolfas, netardamas nė žodžio, jau norėjo nujoti ant savo 
šviežiai pakaustyto žirgo, jam kelią pastojo Jonas. 

— Atleiskite, pone, Jūs esate man skolingas atlygį už mano darbą. 

Karlas sustingo. Jis apdairiai padėjo kūjį į šoną, žaižaruojančią ge- 
ležį įdėjo į kubilą šalto vandens ir nenuleido nuo abiejų žvilgsnio. 

— Atlygį? - riteris įbedė į kalvį paniekos kupiną žvilgsnį. 

— Aš esu kaimo šeimininkas ir tikrai nieko tau neskolingas. - Jis 
norėjo suduoti arkliui pentinais, bet Jonas čiupo už vadžių ir sulaikė 
arklį. 

— Mūsų kaimo šeimininkas yra Kristianas. Jūsų paskutinio apsi- 
lankymo metu jis aiškiai pasakė, kad galėsite naudotis mano paslau- 
gomis tik už jas susimokėdamas. 

Degdamas iš pykčio, Randolfas išsitraukė durklą ir smeigė Jonui 
į galvą. 

— Pasiimk užmokestį! 

Kalvis susmuko ant kelių, iš atviros žaizdos tryško kraujas. Karlas 
pribėgo, kad jį pačiuptų, ir susidūrė su vienu iš Randolfo žmonių. 
 —- Sučiupkite abu! Jie pakėlė ranką prieš savo šeimininką, - pave- 
dė Randolfas savo palydovams. 


Kaimo gyventojai subėgo pasibaisėję, kai pamatė, kaip ginkluotas 
Randolfo žmogus vedasi jų kalvį ir jo padėjėją. Karlas ėjo tiesiai, o 
Jonas buvo be sąmonės, paskendęs kraujyje, kojos vilkosi žeme, kai 
du vyrai jį tempė. 

Randoltas atsistojo prieš kaimo gyventojus plačiai išskėtęs kojas. 
Kairėje ir dešinėje stovėjo sunkiai ginkluoti jo žmonės, už jo - Hart- 


vigo raiteliai. 

— Šie vyrai pakėlė ranką prieš savo šeimininką, - pranešė jis. 

Randolfas pamojo stipriausiam iš savo žmonių. 

— Šešiasdešimt rykščių ir į bloką! 

Per minią nuvilnijo aimana. Jau atskirai šios bausmės buvo bai- 
sios, bet abi kartu galėjo užmušti ir patį tvirčiausią vyrą. 

Iš būrio į priekį žengė tėvas Bartolomėjus. 

— Dėl Dievo meilės, pasigailėkite! Vienos bausmės turėtų užtekti. 

— Tai nesvarstytina, - šaltai paprieštaravo Randolfas. - Kiek man 
teko girdėti, šie vyrai jau kartą pasipriešino mano žmonėms. Džiau- 
kitės, kad neliepiu jiems nukirsti rankų, kurios pakilo prieš mane. 

"Tuo metu Randolto vyrai pririšo kalvį ir jo padėjėją prie stulpų, 
kuriuos prieš keletą dienų Hartvigo vyrai įkalė į žemę. Dabar paaiš- 
kėjo jų paskirtis. Karlas mirtinai išbalo, bet stovėjo tiesiai, o visada 
jėga trykštantis Jonas susmuko ant kelių. Iš jo žaizdos galvoje vis dar 
veržėsi kraujas. 

Marta giliai įkvėpė ir sukaupė visas jėgas. Šįkart ji privalėjo pasi- 
priešinti Randolfui. Nors jos kojos drebėjo ir nenorėjo taip lengvai 
pakilti nuo žemės, ji prasibrovė pro minią žmonių į priekį. 

- Jei neleisite man užrišti kalvio žaizdos, jis mirs nukraujavęs, kol 
Jūsų budelis pradės jį plakti, - dar eidama sušuko ji. 

Randolfas nustebęs atsisuko į ją. 

— Tik pažiūrėkite. Dėl jo tu iššliaužei iš savo slėptuvės, kai papras- 
tai tyčia nesirodai mano akyse. Kaip drąsu iš tavo pusės! 

Jis piktai nusijuokė ir pamojo jai prieiti. 

— Aš tikrai nenoriu, kad jūsų kalvis praleistų bent mažiausią dalį 
savo bausmės. Taigi atgaivink jį, kad atgavęs sąmonę galėtų tuo pa- 
simėgauti! 

Marta skubiai priėjo prie abiejų pasmerktųjų. Kadangi nebuvo 
laiko atsinešti tvarsčių, ji atsiplėšė gabalą savo apatinės suknelės ir 
pamirkė upėje. Tada atsargiai pradėjo plauti kraują nuo Jono galvos, 
kad galėtų tiksliau apžiūrėti žaizdą. 

— Man taip gaila, - sušnabždėjo ji Karlui. - Kad tik aš galėčiau 
tau padėti... 

— Tu negali nieko padaryti, - atsakė jis tyliai ir stengėsi neparo- 
dyti savo baimės. - Geriau pasisaugok pati! Kas žino, ką jie dar su- 
galvojo. 

- Žaizdą reikia susiūti, kitaip jis nukraujuos, - Marta garsiai pa- 
sakė Randolfui. 

— Čia ne žaidimai! Pasirūpink, kad jis arsilaikytų dar tris dienas. 
Daugiau nereikia. 

Šįkart iš minios pasigirdo šūksniai. Trijų dienų po nuplakimo to- 
kiame vasaros karštyje neišgyventų joks žmogus. 

Marta dar kartą nubėgo prie upės ir išplovė lininę juostą. 

— Jis neteko daug kraujo, todėl jam būtina ko nors išgerti, - sušu- 
ko ji, tvarstydama Jono galvą. 

Kalvis buvo atgavęs sąmonę, bet atrodė apsvaigęs ir suglumęs. 

— Tas, kuris paduos jiems gerti, iškęs tą pačią bausmę, - pranešė 
Randolfas. 

Marta išgirdo už nugaros kūkčiojančią Emą. 

Vienintelis dalykas, kurį ji dabar dar galėjo padaryti dėl Jono prie 
tokio skaičiaus žiūrovų, buvo sunkiai įvykdomas. Kai ji vaidino vis 
dar tvarstanti Jono galvą, bent trumpam uždėjo savo rankas ant su- 
žeistos jo galvos. 

— Naktį aš ateisiu ir atnešiu vandens, - sušnabždėjo ji. - Iki tol 
melsiuosi už jus. 

— Tada pasimelsk už tai, kad turėčiau pakankamai jėgų viską iš- 
tverti nešaukdamas, - tyliai pro dantis prakošė Karlas. - Bet neik čia. 
Tai per daug pavojinga! 

— Pakaks! - Randolfas davė ženklą vienam iš savo žmonių, kuris 
atplėšė Martą nuo Jono. 

Labai bijodama dėl abiejų, ji grįžo atgal pas kitus kaimo gyvento- 
jus. Ten prisitraukė prie savęs verkšlenančią Mariją ir tvirtai ją prisi- 
spaudė. Joana nebyli stovėjo šalia valdytojo namų. Jos veidu sroveno 
ašaros. 

Randolfas nurodė vienam stipriausių savo žmonių pirmiausia nu- 
plakti kalvį. Jau po pirmų smūgių Jonas vėl susmuko. Be sąmonės jis 


kabojo ant virvių, kuriomis buvo pririštos jo rankos. 

Randolfo įsakymu kažkas užpylė ant jo kibirą vandens. Sunkiai 
sužeistas jis vėl atsigavo, apsivėmė ir vėl prarado sąmonę. 

Martai buvo aišku, kad Randolfas pasirinko tokią bausmės eilės 
tvarką tam, kad įvarytų baimės Karlui. Po kiekvieno smūgio, suduo- 
to į nuogą kalvio nugarą, jis susigūždavo. 

Kai atėjo Karlo eilė, pradžioje jam pavyko nerėkti. Bet netrukus, 
gluosnio rykštei draskant nugarą, jis ėmė dejuoti apimtas kančios. 
Galiausiai jis suriko širdį draskančiu balsu ir susmuko. 

Dauguma kaimo gyventojų buvo priklaupę ir pasibaisėję stebėjo 
žiaurų teismą. Daugelis meldėsi. 

Galiausiai Randolfas davė savo budeliui ženklą sustoti. 

Tada pora vyrų atitempė ir pastatė du rąstus. Jie nuvilko prie jų 
Joną, paguldė jo kaklą ir rankas į pusiau apvalią įdubą ir sujungė len- 
tas, tarp kurių kalvis pusiau kabėjo, pusiau klūpojo. 

Nuo stulpo atrištas Karlas svirduliavo, bet sukaupęs paskutines 
jėgas netvirtais žingsniais nuėjo prie antrojo rąstgalio. 


Marta gėrėjosi jo drąsumu, bet baimė ir gailestis draskė jai širdį. 


Bet Randolfo teismas dar nesibaigė. Jis žengė du žingsnius iš pasi- 
baisėjimo paralyžiuotų kaimo gyventojų link. 

- Šioje gyvenvietėje viešpatauja maištas, pasipriešinimas ir apgau- 
lė. Daugiau tai nebegali būti toleruojama, - pranešė jis. - Nuo dabar 
įsigalios kiti papročiai. Kuris iš jūsų yra Guntramas, stalius? 

Guntramas nustebęs žengė į priekį. 

— Aš, pone. 

Randolfas pamojo dviem savo vyrams. 

— Suimkite jį! 

Berta suriko. Guntramas norėjo apsisaugoti, bet po stipraus smū- 
gio į pilvą susilenkė. ' 

— Kas man prikišama? - sunkiai alsuodamas tarė jis. 

— Girdėjau, kad šis vyras pavogė sidabrą, priklausantį markizui, - 
paaiškino Randolfas. 

— Tai melas, - sušuko Guntramas. 


— Apieškokite jo namą! 

Randolfas išsiuntė du savo vyrus. Berta ir kai kurie kaimo gyven- 
tojai turėjo pašiurpę stebėti, kaip vyrai daužė taburetes ir suolus, o 
tada iš skrynios ištraukė mažą ryšulėlį. Jie jį atrišo ir triumfuodami 
iškėlė viršun pilną delną sidabro. 

— Įrodymas! - sušuko Randolfas. 

— Tai ne mano. Kažkas man tai pakišo! - paprieštaravo mirtinai 
išbalęs Guntramas. 

Randolfas to neišgirdo. 

— Jis ne šiaip sau paprastas vagis, jis apvogė savo kunigaikštį. Pa- 
karkite jį! 

Berta čaižiai sukliko. 

Pro žmonių spūstį energingai prasibrovė kalnakasių meistras 
Hermanas. 

— Atleiskite, pone, šitas vyras dirba staliumi ir yra man pavaldus. 
Pagal seną paprotį, savo žmonių elgesį įvertina meistras ir pats skiria 
bausmes. Taigi atiduokite vyrą man, kad aš pats galėčiau ištirti šį rei- 
kalą ir paskirti nuosprendį. 

- Jokiu būdu, meistre. Markizas įgaliojo mane prižiūrėti jo sidab- 
ro dalį. Taigi aš pats nubausiu griežta ranka tuos, kurie norės jį ap- 
gauti. 

Kalnakasiai, kurie buvo priėję arčiau - kai kurie iš jų rankose dar 
turėjo įrankius, - ėmė bambėti. 

— Nuo seno yra įprasta, kad darbininkai patys teisia savo žmo- 
nes, - sušuko vienas kalnakasys. | 

— Taip gali būti Goslaro šachtose. Čia galioja kiti įstatymai. — 
Randolfas davė ženklą savo žmonėms, kurie priėjo arčiau ir ėmė 
traukti kardus. 

Kalnakasiai iš karto nuleido įrankius. 

Tėvas Bartolomėjus įsiterpė dar kartą. 

— Jūs elgiatės neteisingai, — tarė jis tiesiai riteriui į veidą. - Esant 
tokiam rimtam kaltinimui, vyras turi stoti prieš teismą. Jei Jūs vieni ir 
be įtikinamų įrodymų pakarsite žmogų, tapsite žudiku ir privalėsite 
už tai atsakyti prieš Dievą. 

— Tai tik mano rūpestis, - šaltai atkirto Randolfas ir kažko ieško- 


damas apsižvalgė. 

— Jūs neturite čia teismo aikštės... Aš galvoju, kad mes pakarsime 
jį ant kaimo liepos. Kad atbaidytų kitus ir pasveikintų sugrįžusį Kris- 
tianą. 

„Niekas jo nesulaikys“, - pasibaisėjusi suprato Marta. Ji apsižval- 
gė į visas puses, ar iš kieno nors būtų galima tikėtis stebuklingo iš- 
gelbėjimo - veltui. Staiga pamatė Kuną ir Bertramą, kurie paslapčia 
rinko akmenis. Ji skubiai pastūmė Mariją prie Gretos ir prasispraudė 
prie vaikinų. 

— Jūs negalėsite jam padėti akmenimis prieš šaltus kardus, - su- 
šnypštė ji abiem dvylikamečiams. Jos akyse kaupėsi ašaros. - Randol- 
fas tik ir laukia dingsties, kad jo žmonės galėtų palikti čia dar didesnį 
kraujo klaną. 

"Tuo metu du ginkluotieji nusitrempė Guntramą, garsiai tikinantį 
dėl savo nekaltumo, prie kaimo liepos. 

Jie šaltais veidais uždėjo staliui ant kaklo kilpą, kitą virvės galą 
užmetė ant šakos ir ištrauktais kalavijais užkėlė jį ant kopėčių, kurias 
atnešė kitas. 

— Ši niekšiška mirtis užtrauks Jums amžiną prakeiksmą, — su- 
griaudėjo tėvas Bartolomėjus. 

— Aš taip nemanau, - šaltai atsakė Randolfas. - Aš esu dievobai- 
mingas krikščionis. Todėl suteiksiu Jums malonę priimti paskutinę 
nusikaltėlio išpažintį. | 

Bartolomėjus priėjo prie pasmerktojo mirčiai. 

— Man labai gaila, kad negaliu dėl tavęs nieko padaryti, mano sū- 
nau, - pasakė jis. - Dievas žino, kad tu nekaltas turi mirti. 

Kai Bartolomėjus suteikė jam išrišimą, Guntramo žvilgsnis nu- 
krypo į Bertą, kuri paskendusi ašarose gulėjo po Randolfo kojomis 
ir prašė pasigailėti. 

— Stokis, moterie, - pasakė jis. - Iš šio bedievio nesulauksi jokios 
malonės. Nesuteik jam džiaugsmo matyti tave ant žemės. - Jo žvilgs- 
nis buvo kupinas skausmo, balsas ramus. - Pasakyk mūsų sūnui, kad 
jo tėvas nebuvo vagis! 

— Gana! - įsakė Randolfas. 

— Visagali Dieve, pasigailėk savo tarno Guntramo ir priimk jį savo 


malonėn, - sušuko Bartolomėjus. 

Prieš Randolfui duodant ženklą, į priekį žengė Greta. Ji numetė 
jam po kojomis kaulą su išbraižytu ženklu ir spjovė. 

— Būk amžiams prakeiktas, jei nužudysi nekaltąjį! Kad tavo sūnūs 
gimtų negyvi, tavo dukros būtų išprievartautos, o tu pats amžinai 
degtum pragaro liepsnose! 

Randolfas išsitraukė peilį ir žengė link mažytės senutės, kuri ne- 
pasitraukė nė žingsnio. Vienu judesiu jis smeigė jai į krūtinę. Iš našlės 
plaučių šnypšdamas išsiveržė oras, Greta susmuko ant žemės. 

Tada, po riterio ženklo, budelis nustūmė Guntramą nuo kopė- 
čių. 

Aplinkiniams šaukiant, stalius nukrito į bedugnę. Tie, kurie sto- 
vėjo arčiau, išgirdo trakštelėjimą, kai lūžo jo kaklas. Paskutinis krūp- 
telėjimas, tada lavonas ėmė suptis. 

Randolfas šaltai apžiūrėjo mirusįjį ir apžvelgė sutrikusią kaimo 
bendruomenę. 

- Jis liks čia kabėti, kol varnos jį sukapos, - įsakė jis. - Tai išmokys 
jus paklusnumo. 

Tyloje nuskambėjo Bartolomėjaus balsas. 

— Šis nekaltasis ir nužudyta moteris bus palaidoti krikščioniškai. 
Nuimkite jį, - įsakė jis dviem tarnams ir atkišo jiems kryžių. 

Vyrai išsigandę pažvelgė į kunigą, bet neišdrįso paprieštarauti 
dvasininkui. Kai jie nuiminėjo nuo liepos Guntramo kūną, Bartolo- 
mėjus atsisuko į Randolfą ir sugriaudėjo: 

— Niekše! Paprašysiu vyskupo Jus už Jūsų kruvinus poelgius eks- 
komunikuoti! 

— Dėl vagies ir raganos? - trumpai nusijuokė Randolfas. - Bijau, 
kad tada Jūs turėsite daugiau sunkumų nei aš, - lediniu balsu tarė ri- 
teris. Tada jis liepė atvesti jo arklį ir kartu su savo žmonėmis nujojo. 

Marta puolė prie Gretos ir pasidėjo mirusiosios galvą sau ant ke- 
lių. Priblokšta to, kas įvyko, ji ėmė supti jos kūną. 

— Kodėl tu tai padarei? - sušnabždėjo ji Gretai. Bet ji žinojo atsa- 
kymą. Ji pati norėjo išeiti ir prakeikti Randolfą, bet Greta suprato jos 
ketinimą, patraukė ją atgal ir sušnypštė: 

— Leisk man tai padaryti. Tu privalai padėti kitiems. 

Kunas atsitūpė šalia ir paėmė savo mirusios įmotės ranką. 

— Už tai aš jį užmušiu, - kupinu neapykantos balsu iškošė jis pro 
dantis. 

Tai pažadino Martą iš susimąstymų. 

— Taip tu save ir mus visus pasmerksi mirčiai, - užsipuolė ji ber- 
niuką. 

Nuleidusi balsą kalbėjo toliau: 

— Jei nori padaryti tai, ko ji būtų norėjusi, padėk man išgelbėti 
Joną bei Karlą ir įspėti Kristianą. Bet pirmiausia mes nunešime ją 
namo ir paruošime. 

Ji pamojo Martinui prieiti, bet jis delsė. 

— Ji - tavo motina, - įpykusi sušuko Marta. - Nori, kad ji liktų 
gulėti čia? 

Vyriausiasis Gretos sūnus išsigandęs apsižvalgė. Bet pasirodė, kad 
niekas nestebi. Hartvigo žmonės jau buvo kitoje upės pusėje. Galiau- 
siai jis vienas pakėlė savo motinos kūną ir nunešė jį į namą. 

Marta apsiėmė nuprausti lavoną. Baigusi ir sukalbėjusi už miru- 
siąją maldą, ji tyliai tarė: 

— Atleisk man, Greta. Aš mielai prižiūrėsiu tavo namus. Bet dar 
tiek daug reikia nuveikti. 

"Tada ji nusišluostė ašaras ir nuėjo į Bertos namus. 

Meistro paliepimu, du stiprūs vyrai nunešė Guntramo kūną į jo 
namus ir paguldė ant stalo. Pareinant namo, jis pats padėjo Bertai ir 
ją parėmė. Ten Bartolomėjus ir meistras Hermanas kartu sukalbėjo 
maldą už Guntramo sielą. 

Grizelda tvirtai laikė Bertą, kuri paplūdusi ašaromis ir nebyli sė- 
dėjo jos glėbyje. 

Marta sumaišė stiprių migdomųjų ir padavė indą Bertai. 

— Išgerk tai. Tavo sūnumi šiandien pasirūpins kas nors kitas. - Ji 
žinojo, kad nuo rytojaus mažasis Kristianas bus vienintelis, kuris su- 
laikys Bertą, bet šiąnakt jai reikėjo gerai išsimiegoti, o padėti galėjo 
tik migdantis gėrimas. 

Meistras atsikosėjo. 

— Aš tikiu tavo vyro žodžiais. Guntramas nebuvo vagis. Mes iš- 


siaiškinsime, kas pas jus paslėpė sidabrą, - pasakė jis. - Kalnakasiai 

tave parems. Jei nori, gali nuo rytojaus pradėti dirbti pas mus - smul- 
kinti rūdą. Tau ir tavo mažajam sūnui nereikės kęsti alkio. O jei tu 
nori, greitai atsiras vyras, kuris tave ves ir jumis rūpinsis. 

Atrodė, kad Berta negirdėjo nieko, ką jis sakė. Ji perbraukė nu- 
verktą veidą ir beveik be garso tarė: 

— Bet kodėl? Kodėl būtent jis? 

„Taip, - pagalvojo Marta. - Kodėl jis?“ 

Kodėl šitie trys? 

Guntramas, Jonas ir Karlas. Vienu smūgiu Randolfas pašalino iš 
savo kelio tris vyrus, kurie buvo drąsiausi ir ištikimiausi Kristianui. Jis 
juos nukenksmino. Daugiau niekam nešaus galvon pasipriešinti. 

Meistras ir jo žmonės buvo pririšti prie kalnakasių įstatymo arba 
prie to, ką Randolfas apie tai papasakojo. Ir nei Hildebrandas, nei 
kas kitas neišdrįs pasipriešinti Randolfui, taip pat ir Martinas, kurio 
galvoje buvo tik Hermano dukra ir motina, kurią jis iš bailumo pali- 
ko bėdoje. 

Ber kas atsitiko Kristianui ir Lukui? Nejaugi Kristianas jau buvo 
negyvas? Ne, ji būtų tai pajutusi. Be to, Randolfas pasakė, kad Gun- 
tramo kūnas turi kabėti ant liepos ir taip pasveikinti grįžusį Kristia- 
ną. Jis galėjo įžengti kiekvieną akimirką, jei Randolfas jau buvo grįžęs 
iš imperatoriškosios tarybos. 

Bet čia buvo dar kažkas... 

Netarusi nė žodžio ji išbėgo lauk į mažą sodą šalia Gretos namų. 
Teisingai, ten rūškanais veidais sėdėjo Kunas, Bertramas ir jų berniu- 
kų grupė. 

— Eikite dirbti - tuojau pat, - aprėkė ji berniukus ir tada kreipėsi 
į Kuną ir jo draugą. - Judu liekate. 

Paniurusiais veidais ir nukabintomis galvomis jie vienas po kito 
išlipo iš medžio. 

— Ką tai turėtų reikšti? - suniurzgėjo Kunas. - Mums reikia ap- 
tarti svarbius reikalus! 

— Būtent apie tai ir eina kalba. - Ji paaiškino abiem, kas buvo pa- 
aiškėję. - Nepasielkite neapgalvotai. Geriausia būtų, jei artimiausiu 


laiku nuo Hartvigo žmonių laikytumėtės mylios atstumu. 

— Tu sakei, kad mes galėtume kažką padaryti, - paskubino Kunas 
nenustygdamas vietoje. 

- Jūs galite. Žvalgykitės Kristiano! Jis turėtų greitai grįžti. Jūs tu- 
rite jį įspėti prieš tai, kai jis įžengs į kaimą. Aš manau, kad čia jo tyko 
spąstai. Bet būkite atsargūs, neleiskite, kad jus sučiuptų. 

Abu susižvalgė ir linktelėjo. Bet kai jie jau norėjo lipti atgal į medį, 
Marta trumpam sulaikė Bertramą. 

— Niekam nesakykite nė žodžio, net savo tėvui. 

- Jis būtų paskutinis, kuriam aš ką nors sakyčiau, - kupinas nea- 
pykantos ir paniekos tarė Bertramas. - Bailys! Nepasakė nė žodžio, 


kad padėtų kitiems. Jis paliko mus bėdoje, išdavikas! 


Kadangi, kol nesutemo, negalėjo nieko padaryti dėl Jono ir Karlo, 
Marta pirmiausia nuėjo pas Emą. Bet pakeliui į kalvio namus ji pa- 
matė besilaukiančiąją tupinčią prie rąstigalio, kur buvo pritvirtintas 
Jonas. 

Ji ryžtingai nukreipė savo žingsnius į tą pusę. Taip ji galėjo nekris- 
dama į akis daugiau nei būtina pasižiūrėti, kaip laikosi įkalintieji. Su- 
draskyta nugaros oda, kančios iškreipta laikysena ir svilinanti saulė 
turėjo jiems teikti neapsakomą skausmą. Nė vienas iš jų neišgyventų 
tris dienas, net jei pavyktų jiems naktį paslapčia atnešti bent jau šiek 
tiek vandens. 

Karlas laikėsi narsiai ir net pabandė ją prajuokinti, kai atsisėdo 
šalia Emos ir ją apkabino. Bet tai buvo tokia graudi veido išraiška, 
kad Marta verčiau būtų pradėjusi verkti. 

Jonas - priešingai — vėl arba vis dar buvo be sąmonės ir, nepaisant 
kaitinančio karščio, mirtinai išbalęs. Per tvarstį sunkėsi kraujas. 

— Eime su manimi, Ema, tu negali jiems niekuo padėti, - švelniai 
tarė Marta. - Pagalvok apie savo vaiką. 

— Bet aš juk negaliu jo palikti vieno, - kūkčiojo Ema. - Juk tu taip 
pat matai, kad jis miršta. Jei jis dar kartą atgaus sąmonę, turi bent 
paskutinį kartą mane pamatyti. 

Marta atsargiai pakėlė Emą ir nukreipė jos žvilgsnį į vyrą, kuris jas 
abi stebėjo. 

— Pasigailėkite! Jos vyras yra arčiau mirties nei gyvenimo. Papra- 
šykite savo šeimininko, kad aš bent jau galėčiau perrišti jo žaizdą gal- 
voje. 

— Ne, - šiurkščiai atrėžė sargybinis. — Eikite iš čia, moterys! Ir 
pagalvokite, ką pasakė šeimininkas Randolfas: to, kuris jiems padės, 
laukia tokios pat bausmės. 

Jis plačiai išsišiepė ir apnuogino juodą burną. 

— Prie stulpo vėl atsirado vietos. 

— Eikš. - Marta nusitempė EĖmą su savimi. — Aš pakalbėsiu su 
Hartvigu, - įkalbinėjo ji tyliai. - Bet tu turėsi minutėlei prigulti, kad 
tai nepakenktų tavo vaikui. 

Ji rūpestingai parvedė Emą į jos namus ir pavedė Marijai prižiū- 
rėti Emos dukrytę. Tada giliai įkvėpė, perkirto upę ir paprašė tarno, 
kad įleistų ją pas Hartvigą. 

— Ko tu nori? - suniurzgėjo valdytojas ir nužvelgė ją savo mažy- 
tėmis akimis. 

Ji bandė įkalbėti storulį bent leisti apžiūrėti Jono galvos sužeidi- 
mą, bet veltui. Su neslepiamu pasitenkinimu Hartvigas jai priminė 
apie tai, kas grėsė kiekvienam, kas padės vyrams. 

— Galbūt aš šiek tiek sušvelnėsiu, jei jo žmona šiąnakt paprašys 
manęs pasigailėti, - sušuko jis jai pavymui, kai ji jau buvo prie durų. 

Marta pasibjaurėjusi išėjo iš namo. 

Eidama per kiemą, ji pasižvalgė Joanos. Rado ją sėdinčią ant kel- 
mo, priešais gulėjo keletas negyvų vištų, kurios turėjo būti nupeštos. 
Ji ryžtingai pasuko ten, atsisėdo šalia ir ėmė pešti vieną vištą. Scena 
neatrodė įtartina, nes niekas negalėjo jai uždrausti padėti mergaitei 
dirbti. 

— Šiandien nueisiu ir nunešiu Karlui ir Jonui vandens, - ryžtingai 
pranešė Joana. 

Marta išsigando. 

— Tau negalima šito daryti, tai per daug pavojinga. 

Aštuonmetė atkišo smakrą. 

— Kitaip jie mirs. O manęs niekas nepastebės, nes aš labai maža. 


Marta švelniai paglostė jos galvą. 

— "Tai labai drąsu. Bet tau vis tiek negalima. Aš tai padarysiu! 

Kol Joana dar svarstė, Marta tyliai kalbėjo toliau. 

— "Iu gali man padėti. Bet tu privalėsi būti labai atsargi. 

— Kąaš turiu padaryti? 

— Slapta nueik pas moterį raudonais plaukais. Ji skolinga man pa- 
slaugą. Paklausk jos, ar ji šįvakar, kai tik sutems, nukreips sargybinio 
dėmesį. Už tai aš ateityje visada gydysiu ją nemokamai. 

Prieš keletą dienų raudonplaukė paleistuvė susirado Martą, nes 
keletas vyrų šiurkščiai su ja pasielgė ir ji iš skausmo vos galėjo paeiti. 
Sukrėsta Marta apžiūrėjo sužeidimus. 

— Kartais jie už tai man sumoka šiek tiek daugiau, bet dabar jau 
antra savaitė negaliu daugiau dirbti. O Hartvigas vis tiek visada nori 
mano paslaugų už dyką, — atsiprašė moteris už tai, kad negali atsily- 
ginti Martai. 

Martos tikėjimas, kad raudonplaukė jai padės ir jos neišduos, rė- 
mėsi jos neapykanta Hartvigui ir jo žmonėms. 

— Padarysiu, — tvirtai tarė Joana. Tada iš jos akių išriedėjo aša- 
ros. - Karlas ir Jonas dar neturi mirti. Tai, ką piktasis riteris šiandien 
padarė, labai baisu. Už tai jis privalo būti nubaustas. Kristianas jam 
už viską atsilygins. 

Marta apstulbusi tylėjo. Kaip ji turėjo paaiškinti Joanai, kad 
Kristianas, atsižvelgdamas į Oto sprendimus, kurie buvo Randolfo 
naudai, nieko negalėjo padaryti ir pats buvo pavojuje? Galiausiai ji 
atsistojo. 

— Padarysiu, ką galiu. Bet būk atsargi, mieloji. 

— Nesirūpink, - tarė mažoji. - Manęs niekas nepastebės. 

Martai grįžus, Ema pažvelgė į ją kupina vilties. Bet ši tik papurtė 
galvą ir trumpai viską papasakojo. 

— Tada aš žinau, ką reikia daryti, - ryžtingai tarė Ema ir nepaisy- 
dama karščio pačiupo savo skarą. 

— Palauk! 

— "Tu negali manęs sulaikyti. Geriau jau būsiu prakeikta kaip san- 
tuokos įžadų laužytoja, nei prarasiu Joną. 

Marta pagriebė jos ranką ir pažvelgė į ją kupinu sielvarto žvilgs- 


niu. 

— Manau, kad jei jau esi tikrai pasiryžusi tai padaryti, bent palauk, 
kol sutems. 

— Kodėl? - Ema karčiai nusijuokė. - Rūpiniesi mano garbe? Tu- 
riu veikti greitai, kitaip Jonas mirs. 

— Kai sutems, aš nusliūkinsiu prie Jono bei Karlo ir nunešiu jiems 
vandens. Jau pasirūpinau, kad būtų atitrauktas sargybinių dėmesys. 
Tuo metu tu užimk Hartvigą. Su Dievo pagalba aš išlaikysiu juos per 
naktį. Turi pasiekti, kad vėliausiai ryt ryte Hartvigas juos išlaisvintų. 

Vien išgirdus kandų šaipymąsi, kai vienas iš sargybinių nuvedė 
Emą į valdytojo namus, ji mieliau būtų apsisukusi atgal. 

— Eidama pro šalį užsuk ir pas mane, aš tave aptarnausiu geriau- 
siai, - šnabždėjo jis jai į ausį. Tada nusijuokė. - Jei tu apskritai galėsi 
paeiti, kai mūsų šeimininkas su tavimi baigs. 

Nė nepažvelgusi į tą vyrą ji užsimetė skarą ant pečių ir įėjo vi- 
dun. 

Tarpduryje ji sustojo. Hartvigas sėdėjo tingiai ištiesęs ant suolo 
kojas ir apžiūrinėjo ją kaip pirkėjas prekę. Jis jos laukė. 

— Taigi tu nori, kad, nepaisant sunkaus nusikaltimo, tavo vyrui 
suteikčiau malonę? - paklausė jis, nors ir žinojo atsakymą. 

— Prašau Jūsų iš visos širdies, pone, - drebančiu balsu tarė Ema. 

— Noriu pamatyti tavo plaukus! 

Ema delsdama nusiėmė skarą ir paleido savo rausvai šviesius plau- 
kus, kurių po jos vestuvių niekas, išskyrus Joną, nematė neapdengtų. 

— Išleisk kasas! 

Ji pakluso. 

Hartvigas atsistojo ir apėjo aplink ją, kol liko stovėti už jos nuga- 
ros. Jis čiupinėjo banguotas sruogas, uostė jas ir išleido garsą, panašų 
į kriuksėjimą. 

— Per daug gerai išsitepliojusiam suodžiais, prakaituotam kalviui. 

Jis lėtai pakėlė savo mėsingas rankas prie suknelės iškirptės, apė- 
mė jos krūtis ir prisispaudė juosmeniu prie jos užpakalio. 

Ema sustingo. Tai, kad nesušuktų ir neišbėgtų laukan, kainavo 
visas jos jėgas. 


Hartvigas atsitraukė nuo jos, sudribo į savo lovą ir įsispoksojo į ją. 

— Kotu lauki? Nusivilk suknelę! 

Emos veidas degė iš gėdos, ji stipriai drebėjo, bet darė tai, ką jis 
įsakė. 

— Koks grožis! - juokdamasis tarė storulis. - Nenorėtum verčiau 
kraustytis į mano namus ir tarnauti man kiekvieną naktį? Čia galėtų 
tau tikrai puikiai sektis. 

Jis pamojo jai prieiti. 

— Nuauk man batus! 

"Tada jis nekantraudamas nusiplėšė nuo savęs rūbus. 

Ema nuoga stovėjo prieš lovą ir žiūrėjo į jo baltą beformį kūną. 
Ji nežinojo, ar jai turėjo palengvėti, ar ji turėjo išsigąsti dėl to, kad jo 
lytis vis dar suglebusi ir susiraukšlėjusi gulėjo tarp milžiniškų šlaunų. 
Jei ji jo nepatenkins, Jonas mirs. 

" Hartvigas sekė jos žvilgsnį. Jo balsas buvo sudirgęs. 

— Nestovėk kaip įbesta! Jei nori, kad tavo vyras gyventų, suteik 
man tokias paslaugas, kokias teikia kekšės. 

Jis pradėjo jai įsakinėti. 

Drebėdama ji žengė dar vieną žingsnį artyn, atsiklaupė prieš Har- 


tvigą ir darė tai, ko jis iš jos reikalavo. 


Marta veltui stengėsi išvengti minčių apie tai, kas nutiko šiandien 
ir kas vyko dabar. Bet dabar ji turėjo laukti akimirkos, kada galės ne- 
pastebėta nusliūkinti iki uždarytų vyrų. 

Joana grįžusi namo jai pranešė, kad raudonplaukė moteris pasi- 
ruošusi nukreipti sargybinių dėmesį. Kunas ir Bertramas buvo pasi- 
slėpę netoliese ir turėjo ją įspėti, jei kas nors prisiartintų, kai ji padės 
Karlui ir Jonui. 

Dabar jai beliko tik laukti. 

Štai! Raudonplaukė siūbuojančiais klubais priėjo prie vyrų, kurie 
triukšmaudami ir juokdamiesi sėdėjo aplink laužą ir ratu suko alaus 
bokalą. 

— Aš vėl jūsų paslaugoms, mano narsūs didvyriai, - gundančiu 
balsu tarė ji, kas sukėlė šūksnius ir kandžias replikas. 


Raudonplaukė spinduliavo. 

— Tai turėtų būti atšvęsta. Tas, kuris iš jūsų stipriausias, galės šian- 
dien mane turėti už dyką. 

Šis pranešimas sukėlė garsų vyrų džiūgavimą. 

— O kaip būtų, jei kiti žiūrėtų? - sušuko vienas. 

— Tada visi turės iš to naudos! 

Kekšė susiraukė. 

— Nieko panašaus! Visi kiti mokės - nesvarbu, ar už žiūrėjimą, ar 
už veiksmą! 

Ji žinojo, kad jei jų nebebūtų įmanoma nuraminti, ji pasiūlytų 
jiems tokį spektaklį. O Hartvigas tikrai nesikištų, jei jo laukine virtu- 
si gauja ją užpultų. 

Jau prasidėjo pirmosios varžybos vieno prieš kitą, garsiai skati- 
namos kitų. Neilgai truko, kol perėjo ir vyras, kuris turėjo saugoti 
kalinius. 

Paleistuvė sukosi aplink jį, glostė jo smakrą ir burkavo: 

— Tikiuosi, kad tu laimėsi! Tau aš visada jaučiu silpnybę. 

Netrukus vyrai buvo pakankamai užsiėmę savo varžytuvėmis. 

Marta atsargiai nuslinko prie Karlo ir Jono. Abu buvo sąmoningi, 
bet pasigailėtinos būklės, sustingusiais raumenimis ir nuo troškulio 
ištinusiais liežuviais. 

Ji pirmiausia pagirdė Joną, tada Karlą vandeniu, į kurį įdėjo šiek 
tiek rozmarino, kad jie atsigautų. 

— Gerkite lėtai, ne tiek daug iš karto, - įspėjo ji ir pasiėmė bokalus 
atgal. Kibire su šaltu vandeniu, kurį buvo atsinešusi, ji pamirkė sku- 
durus, vyrams ant kaktų uždėjo kompresus ir tada pabandė trindama 
pagreitinti kraujo apytaką jų nenatūraliai išnarintose ir sustingusiose 
galūnėse. Po to ji pakeitė tvarstį ant Jono kaktos ir vėl davė jiems acsi- 
gerti — iš pradžių nedidelius kiekius, tada šiek tiek daugiau. Ji mielai 
būtų atšaldžiusi ir nuplovusi krauju apdžiūvusias žaizdas, bet dienos 
šviesoje tai būtų kritę į akis. 

Hartvigo vyrai garsiai triukšmavo. 

Marta skubiai apsižvalgė. Kaip pasirodė, nugalėtojas jau buvo 


aiškus. Plačiai šypsodamasi prie jo priėjo raudonplaukė, perbraukė 

per jo raumeningas rankas, kažką pasakė, kas labai sujuokino kitus, 
ir nusivedė jį į savo palapinę. 

Martai liko vos keletas minučių. Ji uždėjo savo rankas pirmiausia 
Jonui, po to Karlui ant galvos, kad bent šiek tiek palengvintų jų kan- 
čias. Tada greitai susirinko savo daiktus. 

— Pasistengsiu rytoj prieš auštant ateiti vėl, - sušnabždėjo ji prieš 
dingdama. - Galbūt jums tereikės išsilaikyti iki ankstaus rytojaus 
ryto. 

— Lai Dievas tave laimina, - norėjo pasakyti Karlas, bet iš jo lūpų 


pasigirdo tik krenkštimas, daugiau ištarti jis nesugebėjo. 


Kai Hartvigas kriuksėdamas nusirito į šoną, Ema norėjo atsikelti, 
susirinkti savo daiktus ir išeiti. Bet stebėtinai greitai jis čiupo ją ir 
tvirtai prisispaudė. 

— Liksi čia, mano gražuole! Eisi tik tada, kai aš leisiu. Mes dar 
nebaigėme. 

Iš pasišlykštėjimo ir neapykantos Ema labiausiai norėjo tam žiur- 
kiasnukiui į krūtinę suvaryti peilį. Bet tai reikštų Jono mirtį ir lemtų 
dar vieną kraupų teismą visam kaimui. 

Hartvigas užmigo iki kitos dienos. 

Kai jis pagaliau atsibudo, pamatė Emą gulinčią šalia. Ji buvo visa 
pastirusi, akys atmerktos ir pilnos ašarų. Šis vaizdas pažadino jo geis- 
mą. Ką reiškė suvaidinta paleistuvės šypsena prieš tikrą pasišlykštė- 
jimą garbingos moters veide, kuri, nepaisydama savo bodėjimosi, 
privalėjo jam tarnauti ? 

Jis mėgaudamasis nutraukė antklodę nuo nuogo jos kūno. Prisi- 
minimai apie tai, ką jis privertė ją daryti šiąnakt, jam įrodė, kad šįkart 
su savo pajėgumu nėturės jokių problemų. Jo rankos slydinėjo jos 
krūtine, kuri dėl vos matomo nėštumo buvo padidėjusi, žnybė į krū- 
tų spenelius, kol ji suriko iš skausmo. Tada apsuko ją ir užvirto visu 


savo masyviu kūnu. 


Las dd 


Visą naktį bažnyčioje buvo meldžiamasi už abiejų mirusiųjų sielų 
išganymą ir už Joną bei Karlą. 

Slaptos Martos pagalbos dėka nukankinti vyrai išsilaikė per naktį, 
bet jie vėl buvo išsekinti svilinančios kaitros. Ilgai jie nebeišsilaikys. 

O kur liko Hartvigas ir Ema? - kamuojama nerimo klausė savęs 
Marta. Kodėl Hartvigas neišlaisvino Karlo ir Jono? 

Tėvas Bartolomėjus tą patį rytą nujojo į Meiseną, kad paprašytų 
vyskupo pagalbos prieš Randolfą ir Hartvigą. Meistras davė jam savo 
žirgą, kad tėvas kuo greičiau ten nuvyktų, jeigu vyskupas galėtų jį iš 
karto priimti. 

Valdytojo namuose vis dar viešpatavo tyla. Joana, auštant atėjusi 
dirbti, tik žvilgtelėjo vidun ir dirbo lauke. 

Iš pirmo žvilgsnio atrodė, kad kaime darbas verda kaip visada, bet 
jo gyventojai buvo paralyžiuoti pasibaisėjimo, nevilties ir baimės. 

Dauguma Hartvigo vyrų - priešingai - kovojo su naktinio šven- 
timo pasekmėmis. Pora jų be nuotaikos, pavargę vaikštinėjo kieme, 
kol kiti, atrodė, dar miegojo. 

Nors Marta darėsi vis neramesnė, jai neliko nieko kito, tik laukti. 

Grįš šiandien Kristianas ir paklius į spąstus? Ją visą užvaldė baimė 


dėl to. 


Buvo jau vidudienis, kai Hartvigas pagaliau atsitraukė nuo Emos 


ir leido jai apsirengti. 

— Ar dabar paleisite mano vyrą ir jo padėjėją? — išsigandusi pa- 
klausė ji. Vaizdas pro lango plyšį sakė jai, kad jau keletą valandų savo 
žudančia jėga kepino saulė. 

— Dabar mes kartu aplankysime tavo vyrą, - Emos siaubui paaiš- 
kino Hartvigas. - Jei jis tikrai gailėsis, leisiu, kad jam atneštų šiek tiek 
vandens. 

Ema verkdama parkrito ant kelių. 

— Bet, pone, aš maniau, kad Jūs abu paleisite. Juk aš dariau viską, 
ko Jūs panorėjote. 

Jis šiurkščiai nustūmė ją į šoną. 

— Apie išlaisvinimą nebuvo nė kalbos. Nežaisk su mano kilniašir- 


diškumu, moterie! 


Kankinami vidinio nerimo, Kristianas ir Lukas artinosi prie kai- 
mo. Nuo jų kelionės į tarybą jie daug galvojo, kokios žalos per tą laiką 
bus pridaręs Hartvigas. 

Tarybos eiga, kai imperatorius suteikė Otui teisę sidabro gavybai 
už tai, kad šis skyrė savo balsą tam, kad keturmetis imperatoriaus sū- 
nus Heinrichas būtų išrinktas karaliumi, nė kiek nesumažino jų su- 
sirūpinimo. Randoltas ir Oda nuolat buvo šalia Oto, markizas klau- 
sėsi tik jų žodžių ir norų. Randolfo sumanymams dėl Kristiansdorto 
Otas pritardavo arba bent tylėdamas juos toleruodavo. 

Kristianas nelaikė atsitiktinumu ir to, kad Raimundas, Geras ir 
Richardas markizo įsakymu taip pat buvo išsiųsti. Jo priešai žinojo, . 
kad dabar į savo kaimą jojo vienas su savo ginklanešiu. Jis tikėjosi pa- 
salos. Bet dar daugiau nerimo jam kėlė tai, kas tuo metu, kai jis buvo 
išvykęs į Meiseną, galėjo atsitikti kaimo gyventojams. Jei tik Marta 
būtų keliavusi su juo kartu į Meiseną! Pas Jozefą ji būtų buvusi sau- 
gi. 

Kuo labiau jie artinosi prie gyvenvietės, tuo atidžiau Kristianas 
stebėjo aplinką. Vieną akimirką jis pasijuto stebimas ir davė Lukui 
ženklą. TĄ pačią minutę pasigirdo pažįstamas švilpimas. Vyrai, nesi- 


traukdami ginklų, suvaldė arklius. Po akimirkos prieš juos jau stovėjo 

Kunas ir Bertramas. Kalbėdami vienas per kitą pranešė, kas atsitiko 
kaime ir ką jiems buvo pavedusi Marta. 

Klausantis Kristiano veidas darėsi vis niūresnis. 

Neabejodamas jis pasiryžo. Jei Randolfas taip atvirai šėlo prieš vi- 
sas jo teises ir įstatymus, jis turėtų būti visiškai tikras tuo, ką daro. 

— "Tu lauksi čia, - nurodė jis Lukui. - Kai būsiu kaime, apsivilksi 
valstiečio rūbais ir nepastebėtas ir neatpažintas seksi paskui. 

— Bet, pone! Turiu palikti Jus vieną ir pats įslinkti kaip vagis? Tai 
negarbinga! 

— Tarp negarbingumo ir atsargumo yra didžiulis skirtumas - taip 
pat kaip tarp drąsos ir lengvabūdiškumo, - pastebėjo riteris. — Prieš 
Dievą ir tavo tėvą esu atsakingas už tavo gyvybę. Ginklanešiai ne- 
vyksta į mūšius. Tu stebėsi, kas vyksta, bet nesikiši. Tada nujosi į Mei- 
seną ir praneši. Nueik pas Arnulfą. Ir pasiimk kartu Martą. 

Kristianas savo ginklanešiui liepė prisiekti prieš Dievą, kad vyk- 
dys jo nurodymus, net jei ir prieš savo norą. 

Tada riteris pasilenkė prie Kuno ir Bertramo, uždėjo rankas jiems 
ant pečių. 

— Jūs įrodėte savo drąsą ir ištikimybę, - pagyrė jis juos. - Ar esate 
pasiruošę apsiimti įvykdyti dar dvi paskutines užduotis? 

Abu iš karto linktelėjo, bet Lukas krūptelėjo. Dvi paskutines už- 
duotis? 

— Mums reikia valstiečių rūbų Lukui ir kažkam, kas miške pa- 
slėps jo žirgą ir mano arklį, apkrautą nešuliais, - paaiškino vaikinams 
Kristianas. - Į kaimą josiu aš vienas. Jei Luko žirgas pasirodys, visi iš 
karto ims jo ieškoti. 

Kunas nubėgo ir greitai grįžo su daugelyje vietų sulopytu drabu- 
Žiu. 

— Tai kalnakasio apsiaustas - dar geriau, jis turi gobtuvą. Taip nie- 
kas neatpažins jo veido, - pagyrė Kunas savo laimikį. 

Kristianas nuo nešulinio arklio atsargiai nuėmė į odą įvyniotus 
šarvus bei likusią savo ginkluotės dalį ir sudėjo viską į tankų krūmą. 


Tada jis padalijo visą maistą, kurį vežėsi su savimi. Jo jam nebereikės. 

Kunas ir Bertramas susižavėję čiupo jį kupini tikėjimo, kad Kristia- 
nui grįžus kaime vėl įsiviešpataus teisingumas. 

Bet Lukas atidžiai pasižiūrėjo į apsiniaukusį savo riterio veidą ir 
susimąstė. 

Kai vaikinai nuėjo, kad nuvestų arklį į netoliese esantį, bet sunkiai 
randamą nedidelį tarpeklį, Kristianas priėjo prie Luko ir jį apkabi- 
no. 

— Tegul Dievas ir šventasis Jurgis tave saugo, - šiltu balsu tarė ri- 
teris. - Tu buvai puikus ginklanešys ir tapsi dar geresniu riteriu. Jei 
man kas nors atsitiktų, paprašyk Raimundo, kad paimtų tave jam 
tarnauti. 

Luko galvoje sukosi tūkstančiai minčių, bet jis buvo bejėgis bent 
vieną iš jų išsakyti žodžiais. Sutrikęs pažvelgė savo šeimininkui į akis 
it jose rado patvirtinimą. Kristianas nesitikėjo išgyventi šios dienos. 

Nejaugi jis tikrai turėtų palikti savo riterį bėdoje? Bet jis tai pri- 
siekė! 

— Tegul Dievas visada būna šalia Jūsų, - galiausiai sukrenkštė Lu- 
kas ir nusisuko į šoną, kad paslėptų savo veido išraišką. 

Marta nebuvo vienintelė, kuri akylai stebėjo valdytojo namus. 
Vos tik Hartvigas išėjo laukan apsižvalgyti, pas jį ryžtingai nusiteikęs 
nuėjo vyriausiasis kalnakasys. 

— Ko Jūs norite? - suniurzgėjo valdytojas. 

— Visu savo nuosaikumu noriu Jūsų paprašyti, kad paleistumėte 
tuodu kalvius, - tarė Hermanas nerodydamas per daug nuolanku- 
mo. - Jie yra stipriai nubausti, ką Jūs ir turėjote padaryti. Jei kalvė ir 
toliau stovės tuščia, nė vienas iš kalnakasių greitai nebeturės darbo 
įrankių. Markizas bus tikrai Jumis nepatenkintas, jei dėl tos priežas- 
ties sustos sidabro gavyba. 

Hartvigas atrodė tuo nedaug tesujaudintas. 

— Aš nesu jokia lengvatikė moteriškė, kuriai galėtumėte užkalbėti 
dantis, meistre, — šiurkščiai pasakė jis. - Sugalvokite ką nors kita, kad 
Jūsų žmonės galėtų dirbti toliau. 

Jis paliko supykusį Hermaną stovėti ir pasisuko link sučiuptų 
vyrų. 

Bet nespėjus nueiti iki jų, iš miško pakraščio pasigirdo triukšmas. 
Netrukus iš miško išlindo keli ginkluoti tarnai, kuriuos išsiuntė Har- 
tvigas. Du iš jų tempė Kuną ir Bertramą, kitas vedė arklius. 

— Kas atsitiko? — suriaumojo Hartvigas. 

— Miške sugavome šiuos arkliavagius, — išdidžiai sušuko vienas iš 
jų. 

Hartvigas liepė sugautuosius atvesti pas jį. 

Patenkintas ir šypsodamasis jis apžiūrinėjo vaikinus. 

— Taigi, taigi. Arkliavagiai. Mes išrūkysime šį pasipriešinimų ir 
nusikaltimų lizdą. 

— Mes nepavogėme arklių, pone, - sušuko Kunas. 

— Bet jie priklauso ne tau, - tykojančiu balsu tarė valdytojas. — 
Kam tada? 

— Jie bėgo per mišką be šeimininkų. Todėl mes juos sugavome ir 
norėjome iš karto atvesti Jums, - nedelsdamas pamelavo Kunas. 

— Nerikėkite jais, - suriko vienas iš ginkluotųjų. - Jie vaikščiojo 
po mišką ir norėjo arklius paslėpti. 

Hartvigo žvilgsnis nuslydo stovinčiais aplink jį žmonėmis. 

— Jūs žinote bausmę už arklio vagystę. Rytoj anksti ryte jie bus 
pakarti. Iki tol pririškite juos prie stulpo! O už melą kiekvienas gaus 
trisdešimt rykščių. 

Kadangi abu paaugliai, jo nuomone, rodė nepakankamai baimės, 
piktai pridūrė: 

- Jūs ilgai spurdėsite ant virvės. Nes esate per lengvi, kad kritimo 
metu jūsų kaklai lūžtų greitai ir neskausmingai. Taip, kaip lūžo vaka- 
rykščiam vagiui. 

Grizelda šaukdama atbėgo per upę ir krito valdytojui po kojo- 
mis. 

— Pasigailėkite mano sūnaus. Jis - geras berniukas, visa tai nesu- 
sipratimas. 

Hartvigas šaltakraujiškai peržengė per ją. 

— Nusikalstamumas, kuris čia įsiskverbė dėl Kristiano toleranci- 


jos, turi baigtis. Kartą ir visiems laikams! 

Sukrėsta Marta nubėgo prie upės. Nejaugi ji pasiuntė Kuną ir 
Bertramą į pražūtį? Ji pažino arklius. Kristianas ir Lukas turėtų būti 
kažkur netoliese. Kas atsitiks toliau? Kažkas Hartvigo veide sakė, 


kad jis taip pat žino, kieno tie arkliai. 


Labai patenkintas savimi ir atsitiktinumu, kuris nukrito tarsi iš 
dangaus, Hartvigas pasisuko į abu vyrus, kurie jo įsakymu vis dar 
buvo uždaryti. Nudegę nuo saulės ir išdžiūvę nuo troškulio, jie iš- 
kreipti kančios kabėjo priešais jį. Bet vietoje gargaliuojančių malda- 
vimų jis pamatė tik neapykantos užvaldytus žvilgsnius. 

Jis buvo nusivylęs, kad niekaip nepavyko palaužti tų dviejų. Bet 
tada jis pastebėjo tai, kas jį pradžiugino. Dabar jis galėjo išrūkyti ir 
paskutinį pasipriešintojų lizdą — ir dar prieš Kristiano grįžimą! Ge- 
tiau ir negalėjo būti. 

Jis priėjo prie Jono ir parodė į jo galvą. 

— Tvarstis yra pakeistas. Kažkas padėjo šiam nusikaltėliui nepa- 
klusdamas mano įsakymui. 

Triumfuojančiu žvilgsniu jis nužvelgė visus aplinkui. 

— Sučiupkite raganą! 

Marta vargais negalais nugalėjo impulsą bėgti. Hartvigas būtų pa- 
kenkęs Joanai, kuri išsigandusiomis akimis stovėjo jo pašonėje. 

Vyrai puolė prie jos, vienas iš jų užlaužė rankas už nugaros ir pa- 
stūmė per upę. Kai ji jau stovėjo prieš valdytoją, šis pasuko jos dešinę 
ranką taip šiurkščiai, kad ji suklupo ir kakta beveik lietė žemę. 
jai į veidą. 

— Kas tau padėjo? 

— Niekas. Viską padariau viena, - prislopusiu balsu tarė ji. 

— Tu buvai įspėča. Rykščių ir į bloką! 

Baimė sustingdė Martą į ledą. Už savęs ji išgirdo aimanuojantį 
Karlą. 

Hartvigas pašaipiai apsižvalgė. 

— Deja, greitai nebepakaks stulpų, kai kaime tiek daug nepaklus- 
niųjų. Nieko tokio, čia auga pakankamai medžių. 

Tada jis užriaumojo: 

— Bet prieš tai noriu išgirsti, kas tau padėjo! 

— Niekas! - nusivylusi ir iš skausmo suriko Marta, nes už jos sto- 
vėjęs vyras pakėlė jos ranką aukštyn. 

— Netikiu nė vienu tavo žodžiu, ragana, - šaltai pasakė Hartvi- 
gas. — Atveskite man kalvio žmoną. Ir tą mažą rupūžę, kuri prižiūri 
mano namus. 

Marta pašiurpusi turėjo stebėti, kaip vienas iš tarnų sugavo Emą 
ir nutempė ją pas Hartvigą, kitas rankose laikė Joaną. Šis tuoj pat su- 
riko, nes mergaitė įkando jam į ranką. Jis pasodino ją prieš valdytoją, 
iš visų jėgų trenkė per veidą ir tvirtai įsikibo. 

Hartvigas išsitraukė savo durklą ir pakėlė jį prie Joanos veido. 
Tada šaltai nusišypsojo Martai. 

— Prisipažink, arba aš išdursiu jai akį. 


— Ne! - per kaimą nuaidėjo baisus Martos klyksmas. 


Kristianas, išgirdęs klyksmą, pamiršo visą atsargumą. Šįkart tai 
nebuvo gimdanti moteris. Tai buvo Marta bėdoje. Dragas pasileido 
šuoliais ir įjojo į kaimą. 

Ant upės kranto jis sustabdė eržilą. Tai, ką jis pamatė kitoje pu- 
sėje, buvo blogiau nei košmare: Jonas ir Lukas beveik negyvi bloke, 
Kunas ir Bertramas pririšti prie stulpų, Ema ir mažoji Joana ginkluo- 
tų vyrų valdžioje, Hartvigo peilio galiukas grasinamai nukreiptas į iš 
baimės sustingusios mergaitės akį. O visos šios baisios scenos vidury- 
je — Marta, vieno vyro negailestingai parblokšta ant žemės. 

— Tuojau pat paleiskite šiuos žmones, - įsakė Kristianas. 

— Nesikiškite į reikalus, kurie Jūsų neliečia, riteri, - ramiai atsakė 
jam Hartvigas ir vėl nukreipė savo žvilgsnį į Martą, kuri raitėsi po jo 
kojomis. - Šie žmonės nepakluso mano įsakymams ir padarė sunkius 
nusikaltimus. 

— Jei šie žmonės kuo nors nusikalto, aš pats privalau juos nuteisti. 
Kuo Jūs juos kaltinate? 

- Šie du jaunuoliai yra arkliavagiai ir bus rytoj pakarti, - ėmė var- 


dyti Hartvigas. — Šitie pakėlė ranką prieš Randolfą ir privalo atken- 

tėti dar likusią jų bausmės dalį. O moterys paslapčia jiems padėjo. To 
aš nepakęsiu. 

— Arkliai priklauso man. Paleiskite žmones - visus, - vėl pareika- 
lavo Kristianas. 

— Arba kas? - pasišaipė valdytojas. 

— Arbaaš išlaisvinsiu juos savo kalaviju, - atsakė riteris ir išsitrau- 
kė kardą. 

- Jūs - kvailys! - nusijuokė Hartvigas. - Kol Jūs pereisite upę, aš 
jau būsiu moterims perpjovęs gerkles! O kol atidarysite bloką, mano 
vyrai bus jau susidoroję su Jumis. 

— Tikrai. Bet prieš tai aš nužudysiu mažiausiai penkis iš jūsų. O 
Jūs, Hartvigai, būsite pirmas. 

Kristianas apžvelgė kitoje upės pusėje stovinčius vyrus. 

— Kiekvienas iš jūsų galite pamąstyti, ar kuris norėtumėte būti ki- 
tas. 

Hartvigo vyrai apsikeitė nepatenkintais žvilgsniais. Jie žinojo Kris- 
tianą kaip geriausią kovotoją visose markizo žemėse. O čia buvo ir jo 
laukinis, apsėstas žirgas, nuo kurio kanopų žuvo dešimtys žmonių. 

— Siūlau Jums sandėrį, - Kristianas vėl kreipėsi į valdytoją. - Jūs 
paleisite mano žmones ir prisieksite ateityje juos palikti ramybėje. 
Už tai aš atsiduosiu Jūsų valiai. 

— Ne, - vėl suriko Marta ir už tai buvo taip stipriai koja prispausta 
prie žemės, kad nebegalėjo įkvėpti. Karlas girdėjo šiurpų gergždimą. 

— Kodėl turėčiau tai daryti? — paklausė Hartvigas, riksmui nesu- 
teikęs didelės reikšmės. 

— Nes Randolfas nužiūrėjo mane, o ne mano valstiečius, - ramiai 
atsakė Kristianas. 

Marta pasuko galvą, jai buvo vienodai, kad akmenys sudraskys jos 
skruostus. Ji turėjo pamatyti jį dar kartą, įsiminti šį paveikslą: išdidus 
riteris ištrauktu kalaviju, tiesus, susivaldęs, dėl jos ir kitų pasiruošęs 
mirti. Nes jie jį nužudys. 

Nebebuvo daugiau jokios vilties. 

— Jūs ateisite be ginklų ir be šio išprotėjusio kuino? — neramiai 


žvelgdamas pasitikslino Hartvigas. 

— Pėsčiomis ir neginkluotas. Bet pirmiausia prisiekite Dievu ir 
viskuo, kas šventa, kad Jūs ir Jūsų ginkluoti žmonės paliksite maniš- 
kius ramybėje. 

Hartvigas prisiekė. Tada davė ženklą paleisti moteris, atrišti Kuną 
ir Bertramą ir išleisti Joną bei Karlą. 

Ema nubėgo prie Jono, Marta pačiupo Joaną ir greitai nunešė ją 
kitapus upės. Ji pasuko taip, kad praeitų pro Kristianą. 

— Pone, Jūs einate į spąstus, - įspėjo jį negalėdama nuslėpti savo 
jausmų. 

Jis ramiai pažvelgė jai į akis. 

— Lukas padės tau. O dabar eik, saugiai pasislėpk! 

„Jis tai žino“, - verkdama pagalvojo Marta. 

Kristianas nusisuko nuo jos, kad geriau pasižiūrėtų, kas vyko ki- 
toje upės pusėje. 

Kunas ir Bertramas buvo kiti. 

— Pasirūpinkite, kad Lukas gautų mano kardą, - tyliai ištarė Kris- 
tianas. 

Ištraukti iš bloko Jonas ir Karlas nukrito ant žemės. Nė vienas 
iš jų negalėjo paeiti, nebekalbant apie bėgimą, taip sutraukti buvo 
jų raumenys. Hartvigui įsakius, kiekvieną už rankų ir už kojų čiupo 
po du vyrus, nunešė į kitą upės pusę ir šiurkščiai numetė ant žolės. 
Nukritęs ant kraujuojančios nugaros, Karlas suaimanavo. Jonas vėl 
neteko sąmonės. 

— Privalai jais pasirūpinti, - ramiai tarė Kristianas Martai. Pasku- 
tinį kartą jis pažvelgė jai į akis - nebylus atsisveikinimas. Ji prikando 
lūpą, kad nesuriktų. 

Jis pasisuko į savo žirgą ir jį nubalnojo. 

Balną, kamanas ir kardą jis paguldė ant žolės, tada patapšnojo 
Dragui kaklą. 

— Eik, mano drauge. 

Galbūt eržilas nubėgs vienas į tvartą arba galbūt kada nors jį par- 
gins Lukas. Galbūt netgi vieną dieną Lukas ant jo jos; jis turėjo tam 


potencijos. 

Jei ne, žirgas turėjo būti laisvas. Hartvigo žmonės neturėjo jo pa- 


gauti ir užmušti negalėdami suvaldyti. 


Kristianas neatsisukdamas atgal perėjo upę. Atėjo laikas, kai jis 
tapo abejingas mirčiai, bet atrodė, kad tai dar užtruks. Dabar jis no- 
rėjo gyventi, kad apsaugotų žmones, kurie juo pasitikėjo. Bet jei jis 
galėjo juos apginti tik savo mirtimi, tada taip turėjo būti. 

Valdytojas buvo sušaukęs visus vyrus ir neslėpdamas triumfo lau- 
kė jo. 

— Riteri Kristianai, aš kaltinu Jus sukursčius kaimo gyventojus 
maištui. Suimkite jį! 

Sulaukę Hartvigo ženklo, beginklio link metėsi pusė dešimties 
vyrų ir jį sučiupo. 

Kristianas gynėsi iš visų jėgų, tris pargriovė ant žemės, o vienam 
sulaužė nosį. Bet tada nugaroje jam buvo užlaužtos rankos, gavo porą 
stiprių smūgių į pilvą ir susmuko. 

Vyrai surišo jį ir nutempė pas Hartvigą. 

Kristianas sunkiai atsikėlė. 

— Taip par Jūs kaltinamas vogęs iš markizo sidabrą, - tęsė Hartvi- 
gas. - Apieškokite jo namą! 

Penki vyrai pakilo, kiti tuo metu apsupo Kristianą ištrauktais kar- 
dais ir nepaleido iš akių kaimo gyventojų. 

Niekas iš valstiečių ir kalnakasių nedrįso pajudėti. 

Šiek tiek vėliau grįžo vyrai, nešini medinėmis skryniomis. 

— Tai mes radome tvarte. Ten, kur jis laiko savo demonišką erži- 
lą, - sušuko jis ir atidarė dėžę. 

— Sidabras, dar neišlietas į monetas. 

Kaimo gyventojai ėmė rėkti. Nuo Guntramo mirties bausmės re- 
miantis tuo pačiu kaltinimu nebuvo praėjusi nė diena. Nejaugi Har- 
tvigas pakars ir Kristianą? 

Marta suklupo. Jos akys degė. 

- Jūs esate vagis ir savo markizo išdavikas, - garsiai sušuko valdy- 


tojas ir nesistengė paslėpti savo balse džiaugsmo. 

— Tai melas. Jūs liepėte paslėti ten sidabrą, - ramiai paprieštaravo 
Kristianas. 

— Įrodymai vienareikšmiai. Jūs esate riteris, todėl negaliu Jūsų pri- 
rišti prie pirmo pasitaikiusio medžio, net jei mielai tai padaryčiau. 
Rytoj Jūs būsite nugabentas į Meiseną, kad atsakytumėte prieš mar- 
kizą. 

Martos mintys buvo sutelktos į išeities suradimą. Ar galėtų ji kar- 
tu su Luku pabėgti į Meiseną, paprašyti Jadvygos pagalbos ir perspė- 
ti Kristiano draugus? Bet Hartvigo žmonės sulaikė arklius, kuriuos 
Kunas ir Bertramas vedėsi su savimi. O kur slėpėsi Lukas? Be to, jei 
ji tuoj pat nepadės Jonui ir Karlui, nė vienas iš jų neišgyvens šios die- 
nos. Ji nusiminusi apsižvalgė aplinkui, lyg lauktų išgelbėjimo. 

"Tuo tarpu Hartvigas nuėjo iki upės ir atsistojo plačiai išskėtęs ko- 
jas. 

— Aš turėjau prisiekti, kad paliksiu jus ramybėje. Bet tai galios 
tol, kol jūs būsite ramūs, - sušuko jis kaimo gyventojams. - Jei bent 
vienas iš jūsų pakels ranką prieš mano žmones arba padės išdavikui, 
mirs. O dar prieš jį mirs jūsų mylimas Kristianas. Ar aišku? 

"Tada jis įsakė saviškiams: 

— Sudeginkite išdaviko namą! 

Keletas vyrų susižavėję ėmėsi darbo. Vasaros karštyje liepsnos grei- 
tai prarijo rąstus. Kaimo gyventojai drebėdami sekė besisklaidančią 
ugnį. Ar liepsnos persimes ir į jų namus, sunaikins laukus? 

Sukaupęs visas jėgas Kristianas atsitiesė ir nukreipė maldaujantį 
žvilgsnį į kaimo gyventojus. Jie neturėjo leistis apžavimi ir išprovo- 
kuojami. Bet jis rūpinosi veltui. Niekas neišdrįso pajudėti. 

Tada sulaukė stipraus smūgio į nugarą ir išsitiesė. 


Marta nežmoniškai suriko ir apalpo. 


Kai Marta, užpylus ant jos šalto vandens, atsigavo, pamatė prieš 
save meistro veidą. 
— Tu privalai pasirūpinti kalviais, kitaip jie mirs, - paskubino ją 


Hermanas. - Jie dega nuo karščio. 

Ji suglumusi apsižvalgė aplink, tada staiga suprato, kas atsitiko. Iš 
apanglėjusių Kristiano namo liekanų vis dar kilo graužiantys dūmai. 
Hartvigas turėjo leisti kaimo gyventojams užkirsti kelią ugnies persi- 
metimui. Kitaip būtų buvę sunaikinta pusė kaimo. 

Marta ėmė drebėti visu kūnu. Bet ji sunkiai atsikėlė. 

— Kur yra Jonas ir Karlas? 

— Jono name. Ema ir tavo Joana yra prie jų, - tarė Hermanas. 

Marta išsitiesė. 

— Aš jau einu. 

Tada ji paklausė: 

— O šeimininkas? 

- Jie laiko jį supančiotą grandinėmis ir gerai saugomą. Rytoj ryte 
nori iškeliauti į Meiseną, - susirūpinęs informavo Hermanas. 

“Marta sunkiai vilkdama kojas nukiūtino namo, kad pasiimtų tai, 
ko jai reikės nukankintiesiems. Paskutinis dalykas, kurio ji ten tikėjo- 
si, buvo įtūžęs Viprechtas. 

— Turi visada pridaryti nemalonumų, tu, prakeikta moteriške! — 
užsipuolė jis ją. - Kad padėtum tiems dviem nepaklusniesiems, pa- 
statei į pavojų mano dukterį! 

Tai grąžino Martai jėgas. 

— Vienas iš tų nepaklusniųjų yra tavo sūnus. Pamiršai tai? 

— Jis jau nebe mano sūnus. Jis toks pat kaip ir tu - nedėkingas 
ir nepaklusnus! Būkite prakeikti, nes dėl jūsų kaltės vos nesužalojo 
mano mažosios mergaitės. 

— Tu pats pastatei Joaną į pavojų, kai išsiuntei ją į šio baisaus žmo- 
gaus namus, - sušuko Marta kaip nesava iš įsiūčio. - Jei nori apsau- 
goti, pasirūpink, kad jai daugiau nebereikėtų pas jį eiti. Negi nesu- 
pranti, kad visa tai buvo slaptas planas, kad būtų suimtas Kristianas? 
Dabar jie jį nužudys! 

Paplūdusi ašaromis Marta čiupo savo krepšį ir neatsisukdama nu- 
ėjo į kalvę. 


Viprechtas susimąstęs žiūrėjo jai pavymui. 

Eidama Marta sukaupė paskutines jėgas, kad suvaldytų savo veido 
išraišką. Jono name jos laukė pakankamai vargo, todėl negalėjo pasi- 
rodyti žliumbdama, net jei ir buvo labai nusiminusi. Mintyse Marta 
vis ieškojo išeities, kaip galėtų padėti Kristianui. 

Meistras ir Grizelda sėdėjo Emos namuose ir susirūpinę stebėjo 
abu sužeistuosius, paguldytus ant grindų. Kunas su Bertramu tupėjo 
kampe ir žiūrėjo kupini tikėjimo, Ema ir Joana buvo šalia, valė ir šal- 
dė kraujuojančias žaizdas, likusias po plakimo plona rykšte. 

— Abu labai karščiuoja, - susirūpinusi pranešė Joana. - Aš jau dė- 
jau šaltus kompresus. Davėme jiems gerti, bet nė vienas to neišlaikė 
savyje. 

„Tikriausiai jie per daug išgėrė vienu ypu“, - svarstė Marta. Dabar 
ji privalėjo veikti greitai. Šaldė rankų dilbius ir kaktas, ant apkrešėju- 
sių nugarų dėjo vaistažoles, stengėsi, kad sustingusiose galūnėse vėl 
imtų tekėti kraujas, ir abiems ligoniams lašas po lašo davė vandens ir 
karštį mažinančių tinktūrų. Tada ji atsuko į save Jono galvos žaizdą, 
kurioje jau buvo kilęs uždegimas ir prasidėjęs pūliavimas. 

Joana ir Ema pasitraukė. Bet ji pastebėjo, kad Ema susigūždavo, 
kai jautė, kad jos niekas nestebi, ir vengė liestis prie Jono. 

„Pas Hartvigą turėjo būti daug blogiau, nei mes galvojom“, - pa- 
manė Marta. Bet savo draugės sielos kančiomis ji galės pasirūpinti 
šiek tiek vėliau. 

Marta mandagiai pasiūlė meistrui ir seniausiojo žmonai eiti na- 
mo. 

- Naktis greitai baigsis. Cia būdami jūs jiems niekuo nepadėsite. 
Panaudokite iki aušros likusį laiką ir nusnūskite. Kas žino, kas mūsų 
laukia rytoj. 

Iš vienos pusės palengvėjusiomis širdimis, iš kitos — susirūpinę, 
Hermanas ir Grizelda atsistojo. 

— Bet praneškite man, jei kas nors atsitiks, - paprašė meistras. — 
Kaip tu manai - kada jie vėl galės dirbti? 

— Trečią dieną jie tikrai negalės atsikelti, net jei karštis nukris. O 


dar yra ir žaizda galvoje... 

Kai Hermanas ir Grizelda išėjo, Marta skubiai atsisuko į Kuną ir 
Bertramą. 

— Kur Lukas? 

Bet tą pačią akimirką, jos išgąsčiui, į kambarį šmėkštelėjo nepažįs- 
tamasis, kuris, matyti, visą laiką slėpėsi tvarte ir slapta jų klausėsi. 

Po akimirkos Marta lengviau atsikvėpė. Su kalnakasio apsiaustu, 
surištais plaukais ir dulkėmis padengtu veidu Luko nebuvo galima 
pažinti. 

— Tai aš. Persirengimas buvo Kristiano mintis, - tarė jis ir nusišyp- 
sojo. - Ar gali minutei palikti ligonius vienus? 

Marta paaiškino Emai ir Joanai, ką reikia daryti. Tada ji atsistojo, 
ištiesė skaudančią nugarą ir nusekė Luką į galinę namo dalį, kuri tar- 
navo kaip tvartas vištoms ir dviem ožkoms. 

Kai ginklanešys ir jaunoji pribuvėja sustojo, pasižiūrėjo vienas į 
kitą ir žinojo, kad jie jaučia tą patį skausmą. 

— Gal žinote, ar Kristianas dar gyvas? — galiausiai paklausė Mar- 
ta. — Ir ką mes galėtume padaryti, kad jį išgelbėtume? 

— Ši diena tikrai turėjo pradžiuginti tuos padugnes, - nusiminęs 
tarė Lukas. - Jie jį sumušė, sukaustė grandinėmis ir įmetė į duobę, o 
ant jos užritino rąstą. Dabar ten tūno dvidešimt šitų niekšų ir švenčia 
savo pergalę. Vadinasi, šiąnakt mes negalime padaryti visiškai nieko, 
jei nenorime rizikuoti Kristiano gyvybe. 

Lukas darėsi vis labiau prislėgtas. 

— Prieš išeidamas paliko man kardą. Jis žinojo, kas jo laukia. 

— Bet mes juk turime kažką daryti, - sušuko Marta. Nedaug trū- 
ko, kad ji vėl imtų verkti. - Joti į Meiseną, pasikviesti pagalbos! 

Lukas papurtė galvą ir nusivylęs iškėlė rankas. 

— Jadvyga nebeturi jokios įtakos, Kristiano draugai yra išsiųsti — ir 
niekas nežino kur. Viskas buvo paruošta iki smulkmenų. Aš net ne- 
turiu arklio, nes manasis yra pas Hartvigą. Su kitu, vieninteliu arkliu, 
keliauja tėvas Bartolomėjus. O pėsčiomis aš tikrai nespėsiu nueiti iki 
Meiseno, kad kažko imčiausi, kol jie jį nužudys. 


Abu stovėjo netardami nė žodžio ir netekę drąsos. 

— Mano šeimininkas uždraudė man ką nors daryti, - pasakė Lu- 
kas. - Aš privalau tik stebėti ir pranešti, jei rasiu ką nors, kas manęs 
klausysis. Bet man vis tiek. Aš neketinu stebėti, kaip jį nužudys. 

— K3 Jūs darysite? Ką aš galiu padaryti? - uždususi paklausė Mar- 
ta. 

Lukas pasistengė išspausti lengvą šypseną. 

— Aš dar nebuvau sutikęs merginos, kuri būtų tokia drąsi kaip 
tu, - pasakė jis. — Jaunos moters, - greitai pasitaisė jis ir jo veidas 
apniuko. 

— Aš nesu drąsi. Aš labai bijau... - paprieštaravo Marta. 

— Kristianas sako, kad drąsa nereiškia nieko nebijoti, tai reiškia 
įveikti baimę, —- tarė Lukas ir nuo skruostų nusišluostė ašaras. — 
Mano šeimininkas įsakė man tave apsaugoti. Bet jei tu išdrįsi čia pa- 
silikti dar dvi dienas, galbūt atsiras galimybė. 

— Ką aš turiu daryti? — paklausė Marta nedelsdama. 

— "Tu privalai rasti, kas paslėpė sidabrą Drago tvarte. Rytoj aš pa- 
seksiu Hartvigo žmones, kai jie išgabens iš čia Kristianą. Jie tikrai 
neveš jo į Meiseną. Taigi aš stebėsiu, kur jie jį gabens. 

— Ber Jūs negalėsite jų sekti pėsčiomis! 

— Aš manau, kad galėsiu. Jie neleis surištam Kristianui lipti ant 
arklio. Kas žino... - jo veidas vėl apsiblausė, - ...ar jis apskritai tokios 
būklės, kad galėtų joti. Jie veš jį vežime ir būrys sargybos eis pėsčio- 
mis. 

— Pasiimsite kartu Kuną ir Bertramą, kad jie mums praneštų nau- 
jienas? 

Jis papurtė galvą. 

— Per daug pavojinga. Vieną kartą jie jau buvo pagauti - o šįkart 
nebus nieko, kas padėtų jiems nelaimėje. 

Luko veidą iškreipė skausminga šypsena. 

— Atsimeni, kai mes keliavome į čia ir mus užpuolė plėšikai ? 

— Tada Jūs pasakėte: „Tegul Dievas mus apsaugo, jei į mūšį reikės 
siųsti dešimtmečius.“ Bet dabar tas laikas beveik atėjo. 


Lukas privalėjo nusišypsoti. 

— "Tu dar tai žinai? 

Jis paėmė jos rankas ir pažvelgė į akis. 

— Marta... Grįšiu atgal, kai tik galėsiu. Lauk manęs. Ir pažadėk, 
kad saugosiesi! Jie yra numatę ir tave. Jei pakliūsi į pavojų, pabėk ir 
pasislėpk miško oloje prie bičių avilių. Kunigas arba meistras galėtų 
pasiimti tavo mergaites į savo namus tarnaitėmis, ten jos turėtų būti 
saugios. 

Ji nebyliai linktelėjo. 

— Kristianas ir būdamas danguje nutrenks mane žaibu, jei tau kas 
nors atsitiks, nes nebūsiu tavęs apsaugojęs. Būk atsargi - dėl jo ir dėl 
manęs! 

Jis prisitraukė ją ir atsargiai apkabino. Ji jo neatstūmė. 

Sielvartas ją suvaržė. 

ž Tegul Dievas tave saugo, - sušnabždėjo Lukas ir taip švelniai 
pabučiavo jai į kaktą, kad ji tai vos juto. 

— Dieve, saugok Jus ir Kristianą, - tyliai pasakė ji. 

Bet Lukas jau buvo dingęs tamsoje. 


NMlurdies  Ąranešindė 


Kitą rytą vienas kaimo gyventojas po kito padėjo savo įrankius į 
šoną ir nebyliai artinosi prie upės, kai Hartvigo vyrai pradėjo traukti 
Kristianą iš duobės. Kol jie Kristiano rankas ir kojas kaustė grandinė- 
mis prie vežimo, susirinko beveik visas kaimas. 

„Gerai, - mąstė sau Hartvigas patenkintas. — "Tai bus jiems pa- 
moka, kai pamatys, kad jų vadovas kaip paprastas nusikaltėlis bus 
pasmerktas myriop“ 

Jis įsakė Kristianui užrišti akis. Tai jo gaują labai pradžiugino. 

Kristianas išsitiesė, nors visą kūną skaudėjo ir raumenys po nak- 
ties, praleistos grandinėse, buvo sunkūs ir sustingę. Plačiai išskėtęs 
kojas jis stovėjo vežimo viduryje ranką įrėmęs į kairįjį šoną, kitą - į 
dešinįjį ir pasuko veidą ta kryptimi, kur, kaip jis spėjo, stovėjo kaimo 
gyventojai. 

— Tegul Dievas Jus saugo, Kristianai, - suskambėjo moters balsas. 

Tai buvo Hiltrūda, atpažino jis. Jo suėmimas apsaugojo ją nuo 
Kasparo smūgių — iki šiandien. 

— Dievas Jus saugo! — pro ašaras nuskambėjo Emos balsas. 

Ar Jonas buvo dar gyvas? 

— Dievas su Jumis! — tai turėjo būti mažoji Joana. 

Nors jis negalėjo girdėti Martos balso, buvo tikras, kad ji stovėjo 
šalia mergaitės ir žvelgė į jį. Jis atsisuko į tą pusę, iš kurios išgirdo 
paskutinį šūksnį. Net užrištomis akimis jis tiksliai matė prieš save 
vaizdą: Marta su savo abiem podukromis tarp visų kitų, kurie į jį žiū- 


rėjo. 

Kaip gera būtų buvę pamatyti dar kartą, kaip gera paskutinį kar- 
tą permesti akimis kaimą, kuriame jie norėjo susikurti naują, geresnį 
pasaulį. 

Hartvigas griežtai davė ženklą, kad raiteliai pereitų į būrio priekį. 
Kai vežimas pajudėjo, Kristianas susvyravo į visas puses, bet įtemptos 
grandinės ant jo rankų ir kojų laikė jį viduryje. Jis sutelkė visas savo 
jėgas, kad liktų stovėti tiesiai. 

— Tegul Jus saugo Dievas, pone, - skambėjo daugiabalsis choras 
jam iš paskos, kol būrys pradingo miške. 

Grėsmingi keleto apsiginklavusių sargybinių, likusių kaime, 
žvilgsniai išsklaidė susirinkusiuosius. 

Tik Marta nejudėdama liko stovėti prie upės ir spoksojo į tuštu- 
mą. 

Galiausiai ji atsisuko į Kuną ir Bertramą, kurie ašaromis pažliu- 
gusiais veidais stovėjo netoliese. Jie išgyveno kažką nesuvokiamo: 
Kristianas, jų be galo gerbiamas šeimininkas, kuris iki šiol iš dar sun- 
kesnių padėčių išsisukdavo kaip nugalėtojas, bejėgiškai atiduotas 
priešams... 

— Ateikite, - pasakė Marta abiems, nors neviltis jai pačiai gniaužė 
gerklę. - Jis nenorėtų, kad mes prarastume viltį. 


Visą dieną Marta negalėjo išmesti iš galvos vaizdo, kuris jai sto- 
vėjo prieš akis: Kristianas kalinių vežime, sukaustytas grandinėmis, 
pažymėtas smūgių ir užrištomis akimis, bet laikantis galvą pakelrą, 
pasuktą į jos pusę - lyg jis norėtų jai kažką pasakyti. 

Kur dabar galėjo būti Lukas? Ar galėjo jis sekti koloną nepastebė- 
tas, ar pametė jų pėdsakus? Ar galiausiai jis pats buvo sučiuptas? 

Kai jos pačios vidus buvo taip draskomas, ji negalėjo pasirūpinti 
Emos sielos kančiomis. Ką ji būtų galėjusi jai pasakyti? Marta apka- 
bino draugę, bet jautė, kad ji nenorėjo kalbėti apie tai, kas atsitiko 
Hartvigo namuose. Ar Ema kada nors papasakos apie tai savo vyrui? 
Privalės tai padaryti ? 

Jonas ir Karlas vis dar buvo arčiau mirties nei gyvenimo, net jei 
jiems Martos rūpinimosi dėka ir buvo vilties. Dienos bėgyje atslūgo 


karščiavimas, žaizda Jono galvoje, atrodė, ėmė mažėti. 

— Aš užmušiu tą storą kiaulę, - sušniokštė Karlas, kai Marta pa- 
pasakojo, kas atsitiko. 

— Aš gerai žinau, ką tu planuoji, kad padėtum Kristianui. Pasiimk 
mane kartu. Aš noriu būti šalia — tu negalėsi to padaryti viena. 

— Karlai! - Marta liūdnai ir kartu sukrėsta pažvelgė į jį. Jis jau toli 
gražu nebebuvo tas drovus berniukas, su kuriuo ji susipažino. Prabė- 
gę dveji metai padarė iš jo vyrą. Bet dabar jis negalėjo padėti. 

— Tu juk dar negali net atsistoti! 

Karlas nieko neatsakė, tik įpykęs pažvelgė į ją. 

— Aš nežinau, kas atsitiks ir ką aš galėsiu padaryti, - tyliai tarė 
Marta. — O jei aš išeisiu, nežinau, ar grįšiu. Tu privalai likti čia ir ap- 


ginti savo seseris. Pažadėk man tai. 


Kitą dieną, prieš pat aušrą, į kaimą kartu su savo triukšmaujan- 
čiais vyrais grįžo Hartvigas. 

— Ateikite čia ir paklausykite, - sukvietė valdytojas gyventojus, 
kurie artinosi nepatikliais, išsigandusiais veidais. 

— Nuo dabar visas kaimas yra mano žinioje. Jūsų mylimas Kristia- 
nas, vagis ir išdavikas, yra negyvas. 

Prieš kalbėdamas toliau, Hartvigas patenkintas sugėrė pasibaisėji- 
mo kupinus šūksnius ir raudas. 

— Nusikaltėlis norėjo išsisukti nuo jam priklausančios bausmės 
pabėgdamas. Tada mano žmonės jį nušovė. 

- Jis meluoja! Kristianas gyvas! 

Minia apstulbusi žvelgė į Martą, kuri buvo išėjusi į priekį ir spin- 
duliavo savo ramų įsitikinimą. 

— Nurimk ir neatnešk mums dar daugiau nelaimių, - užsipuolė 
ją Hildebrandas, kai atgavo kalbos dovaną. - Pamiršk savo painias 
svajones ir susitaikyk su tuo, kas įvyko. Hartvigas yra mūsų naujasis 
šeimininkas. 

Kaimo seniausiasis skubiai nusilenkė valdytojo pusėn, kuris ty- 
kančiu žvilgsniu sekė įvykius, ir sušuko: 

— Atleiskite jai, pone, ji nepaguodžiama. Mes jums paklusime. 


„Vienas mus visus baisiai išduos“, - pagalvojo Marta. 

Ar tai buvo Hildebrandas, kuris ne tik nė karto nepakėlė balso, 
kad apgintų kaimo gyventojus nuo Randolto ar Hartvigo, bet ir iš 
karto pareiškė savo paklusnumą baisiajam valdytojui? 

— Kristianas yra nekaltas. Ir jis gyvas, - garsiai pakartojo ji. 

— Užsičiaupk, - visų nuostabai apsiputojo Kasparas, kuris visa- 
da laikydavosi nuošalėje. Jo kupinas neapykantos žvilgsnis blykčiojo 
nuo vieno prie kito. — Iš kur tu tai žinai? Ji yra apsėsta. 

Marta iš visų jėgų pažvelgė jam į akis ir pagaliau pamatė tai, ką jau 
seniai turėjo pamatyti. Ji žengė vieną žingsnį jo link. 

— Tai tu. Tu paslėpei sidabrą pas Kristianą ir pas Guntramą. Tu 
išdavei jį Randolfui ir perdavei jo žinion. 

Kasparas krūptelėjo. Bet tada jis įbedė pirštu į Martą. 

- Ji meluoja. Ji yra ragana. 

„- Taip, ji yra ragana, - sušuko Gertrūda. - Ji apkerėjo mano nau- 
jagimį ir jis numirė. 

— Išlaisvinkite mus nuo šios demoniškos moters! Užmuškite ra- 
ganą! - sušuko Kasparas Hartvigo žmonėms, čiupo kirvį ir žengė jos 
link. 

— Negirdėjote? Užmuškite ją, - įsakė Hartvigas savo vyrams, ku- 
rie iškart pašoko. 

Žmonės, stovėję aplink Martą, traukėsi į šalį. Tik Viprechtas pa- 
žvelgė į ją, pasitraukė ir ėmė skintis kelią jos link. 

Jis norėjo ją nužudyti? Šįkart Marta nedelsė ir ėmė bėgti. Kaimo 
gyventojai padarė praėjimą ir tuojau jį uždarė, kad ji įgytų šiokį tokį 
pranašumą prieš savo persekiotojus. 

Paskutinis, kurį ji pamatė, jos nuostabai ir siaubui, buvo Viprech- 
tas, kuris atsistojo tarp ginkluotųjų. 

— Bėk, - suriko jis jai prieš jį nukovusį kardo kirtį. 


Marta bėgo kaip dar nebuvo bėgusi savo gyvenime. Ji įlėkė į miš- 
ką ir puolė medžių prieglobstin, kad suklaidintų persekiotojus. Kai 
vyrai apsisuko ir pasiėmė šunis, ji perbrido upelį, kad šunys negalėtų 
užuosti jos pėdsakų. 

Kai pagaliau ji įveikė nemažą atkarpą, apsisuko ir priartėjo prie 
didelės slėptuvės arkos, kurią jai buvo minėjęs Lukas. 

Jau buvo taip tamsu, kad ji nebegalėjo matyti rankos prieš savo 
akis. Be fakelų Hartvigo žmonės naktį jos čia neieškos, jei ji tikrai su- 
klaidino šunis. Ji pati orientavosi šiame miške taip gerai kaip niekas 
kitas. Pakankamai dažnai ji čia ieškojo retų augalų ir šaknų. 

Ji vis klausėsi, bet tamsoje nebuvo girdėti kitų žmonių šnaresio, ir 
ji nejautė nieko, nuo ko būtų pasistoję plaukai. 

Siauro mėnulio šviesoje ji lėtai artinosi prie olos, trumpam sustin- 
go ir įšliaužė vidun. Jos rankos užkabino kažką dygliuoto - ežį, kuris 
vietoje to, kad eitų tamsoje medžioti, įlindo į lapus. Ji rūpestingai 
ištraukė jį, atsitūpė ir laukdama ėmė mąstyti. 

Kasparas buvo išdavikas. Ji buvo tuo pakankamai tikra. Jo elgesys 
po jos kaltinimo buvo paskutinis to įrodymas. Niekas į jį nekreipė 
dėmesio, bet nuo to laiko, kai Kristianas uždraudė mušti savo žmo- 
ną, paslapčia jis turėjo užvirti iš įsiūčio. Bet pagaliau jis rado progą 
atkeršyti. 

Ar Viprechtas buvo dar gyvas? Ji niekada nebūtų pagalvojusi, kad 
jis galėtų atiduoti savo gyvenimą, kad tik ją išgelbėtų. Visame kame 
jie puikiai tvarkėsi, tik ne santuokoje. Po vestuvių nakties Viprechtas 
sutiko ją su nepasitikėjimu, baime ir kartais net neapykanta. Bet šįryt 
jis nebesiuntė Joanos į valdytojo namus, o aptarė su meistru, kad šis 
paimtų mergaitę tarnauti pas jį. 

Kai jis jai sušuko, kad ji turi bėgti, jo paskutiniame žvilgsnyje pa- 
matė kažką panašaus į prašymą atleisti. 

O Kristianas? 

Ji negalėjo paaiškinti, iš kur žinojo, kad jis dar gyvas. Dar buvo 


vilties. 


Net užrištomis akimis Kristianas žinojo, kad grupė nebuvo pake- 
liui į Meiseną. Jo krypties nuojauta sakė jam, kad jie pasuko į šiaurės 
vakarus. 

Jis nusistebėjo, kad Hartvigo vyrai jo nenužudė po pirmojo vin- 
gio, tik išėjus iš kaimo. Jie norėjo įsitikinti ir užkirsti kelią tam, kad 
niekas nerastų jokių pėdsakų? 

Viena buvo aišku: Randolfas ir Hartvigas neišdrįso nuvežti jo į 


Meiseną ir atvirai apskųsti. Įrodymai tam buvo pernelyg abejotini, o 

jų pačių piktadarystės per daug baisios. Arba Randolfas turėjo Otui 
tokią didžiulę įtaką, kad jis būtų susitaikęs ir su tuo? 

Kai Hartvigo paliepimu kolona sustojo, Kristianas susitvardė. 
Prieš grįžimą į savo kaimą jis buvo priėjęs išpažinties ir nuo to laiko 
neturėjo galimybės padaryti nuodėmę. 

„Gailiuosi tik dėl vieno“, - mąstė jis šimtąjį kartą... Besiartinantys 
žingsniai nutraukė jo mintis. 

Kristianas vėl įrempė savo kūną ir pajudino akių raištį. Jis norėjo 
pažiūrėti į akis vyrui, kuris jį nužudys. Du, ne - trys įšoko į vežimą. 

— Nejaugi mes nenorėtumėme pasirūpinti, kad mūsų narsusis ri- 
teris jaustųsi patogiai? — sušuko vienas iš jų ir taip sukėlė savo ben- 
dražygių juoką. 

Kristianas pabandė atsisukti į jį, bet grandinės neleido atlikti jo- 
kio judesio. Tada jis sulaukė stipraus smūgio į galvą. Paskutinis, ką jis 


manėsi išgirdęs prieš panirdamas į tamsą, buvo kėkšto riksmas. 


Kai Kristianas pabudo, aplinka buvo visiškai juoda, todėl jis vieną 
akimirką išsigando, kad apako. 

Vis dėlto jis buvo gyvas. Bet nė neįsivaizdavo, kur randasi ir kiek 
laiko gulėjo be sąmonės. 

Jis pabandė pajudėti ir tuoj pat to pasigailėjo. Jo galva plyšo pu- 
siau, kiekviena kūno dalelė skaudėjo, jis jautė beprotišką troškulį ir 
jausmą, kad tuoj vems. Tai buvo stipraus smūgio į galvą pasekmės. 

Kiti jo judesiai buvo atsargūs ir labai trumpi. Netrukus jis žinojo 
bent tiek, kad gulėjo ant plikų molio grindų, rankos buvo surištos už 
nugaros. Ant jo kojų žvangėjo grandinės, kurios buvo pritvirtintos 
prie sienos. 

Kiek tai buvo įmanoma, Kristianas pasistengė pasirąžyti ir su- 
kaupti jėgas tam, kas jo laukė. Randolfas nebūtų jo taip greitai pa- 
miršęs ir linkėjęs jam greitos mirties. Bet netrukus dėl savo pastangų 
vėl prarado sąmonę. 

Neįmanoma pasakyti, kiek laiko buvo praėję, kai jį pažadino 
šlamesys, kuris skausmingai dilgtelėjo jo galvoje. Subraškėjo durys. 


Dviejų fakelų šviesa jį apakino. 

Kristianas sunkiai sumirkčiojo prieš akinančią šviesą, bet negalėjo 
atpažinti vyrų. 

— Dėl Dievo meilės, kaip jis primuštas, - pasakė vienas neįprastai 
kimiu balsu ir įdėjo fakelą į laikiklį. 

— Su juo, matyt, ne vienas atsiskaitė, — tarė kitas. — Atrodo, dar 
gyvas. Turi būti, kitaip mes sulauksime nemalonumų. Mūsų šeimi- 
ninkas yra dar kažką dėl jo sumanęs. 

Kristiano akys po truputį apsiprato prie šviesos. Jis galėjo išskirti 
savo kalėjimo ir abiejų vyrų, kurie atsargiai artinosi prie jo, kontū- 
rus. 

Jis sunkiai atsisėdo ir atsikosėjo. 

— Man reikia nusilengvinti. Galėtum man trumpam nuimti vir- 
ves? — paklausė jis užkimusiojo. 

Šis pasišaipė. 

— Dėl manęs, gali šlapintis kur tau patinka. Mums šiaip ar taip 
reikės tave paruošti. Netrukus sulauksi kilmingų svečių. 

Jis nuėmė nuo rankų virves, o kitas tuo laiku stovėjo prispaudęs 
jam prie gerklės peilį. | 

— Vienas klaidingas judesys, ir tu miręs. 

Kristianas trumpam susimąstė. Šią akimirką pabėgimas buvo nej- 
sivaizduojamas. Jis vos galėjo nustovėti ant kojų, pasaulis aplink jį su- 
kosi, prieš akis liejosi vaizdas, o kojos buvo sukaustytos grandinėmis. 
Ar jam priimti pasiūlymą dėl greitos mirties? O gal tikėtis progos 
pasprukti? 

Bet pirmiausia jam tikrai reikėjo atsikratyti skysčių. Kiek tai buvo 
įmanoma, jis nusitaikė į kampą. 

Kai baigė, sargybiniai nutvėrė jį už rankų, nuėmė grandines ir 
nutempė jį į kalėjimo vidurį. Dabar Kristianas pamatė, kad į lubų 
skliautą buvo įleistas surūdijęs žiedas, ant kurio kabojo grandinė su 
dviem pančiais rankoms. Vyrai uždėjo gergždžiančius antrankius ant 
jo riešų ir kėlė viršun, kol Kristianas, nesiekdamas grindų, kabojo ant 
savo rankų. 

Kimusis grandinių galą pritvirtino prie kablio ant sienos. Tada jie 


vėl užrakino kalėjimą ir paliko sučiuptąjį tamsoje. 

Kristianas pagalvojo, kad netrukus jo kūno svoris išplėš rankas iš 
sąnarių. Kvėpavimas darėsi negilus, vos gaudė orą. Jis turėjo pagalvoti 
apie tai, kad kankinamam šiuo metodu dažnai prie kojų dar būdavo 
prikabinami sunkūs akmenys. Kiek vyras išsilaikys? 

Dabar jis galėjo tik paprašyti šventojo Leonardo, belaisvių saugo- 
tojo, jėgų atlaikyti tam, kas jo dar laukė. 


Kitą lankytoją jis pažino iš balso, dar nespėjus jo akims priprasti 
prie fakelų. 

— Tik pasižiūrėkite, - pasišaipė Randolfas, - narsusis riteris Kris- 
tianas. Valstiečių ir kalnakasių pasididžiavimas. Aš nežinau, ką jie 
randa tavyje, kai tave tokį matau. 

"Irys vyrai, kurie jį lydėjo, nusijuokė. 

„Kristianas tylėjo. 

— Vis dar išdidus? Ar iš baimės praradai kalbos dovaną? 

Kristianas vos galėjo kvėpuoti. Bet jis išlemeno: 

— Tu pagaliau tapai drąsus... Kai matai mane priešais save surakin- 
tą grandinėmis... Taip tau daug lengviau... nei su kardu... 

Vietoje atsakymo Kristianas sulaukė smūgio į pilvą. Galvoje ėmė 
suktis žvaigždės. 

Randolfas nepajudėjo, kol kalinys vėl atsigavo. 

— Gerbiamas riteri, šauniausia yra tai, kad Jūs taip save vertina- 
te, - ciniškai šypsodamasis tarė jis. - Aš žinojau, kad tu save išduosi, 
kai Hartvigas su tavo valstiečių gauja ims elgtis šiek tiek griežčiau. 
Tiek daug kilnumo - ir kas tau iš to? Tavo draugai galvoja, kad tu 
jau negyvas, pasaulis tave laiko vagimi, o tavo garbingas vardas buvo 
sugadintas dar prieš tau patenkant į mano kalėjimą. 

— Bet aš mirsiu kaip garbingas vyras — priešingai nei tu, — iškošė 
Kristianas ir sulaukė kito smūgio. 

— Tokiai niekingai padugnei kaip tu nėra ko ieškoti tarp riterių! — 
įsiutęs sušnypštė Randolfas. - Dabar aš nušluosiu tave nuo žemės 
paviršiaus ir tavo valkatos valstiečiai išmoks paklusti. 

Kristianas tik sukranksėjo. 

— Tai tokie žmonės kaip tu atneša visiems riteriams gėdą. Tokie, 


kurie kankina ir žudo tuos, kuriuos turėtų ginti. 

Randolfas žengė žingsnį arčiau, nutvėręs už plaukų patraukė kali- 
nio galvą atgal ir pažvelgė į jį. 

— Jei tau vis dar užtenka drąsos taip įžūliai atsakinėti, teks man 
su tavimi elgtis šiek tiek griežčiau, - pranešė jis. - Bet prieš tai, kai 
mano žmonės su tavimi taip padirbės, kad tu nebeprisiminsi net savo 
vardo, noriu tau kai ką papasakoti. 

Jis paleido Kristianą, žengė žingsnį atgal ir šaltai šypsodamasis įsi- 
spoksojo į jį. 

— Tavo Luitgarda lovoje man nesuteikė jokio malonumo. Visiškai 
netemperamentinga moteris. Silpna ir baukšti. Bet žinai, su kuo aš 
patyriau tikrą malonumą? Su tavo mažąja kekše, ta žolininke. 

Randolfas piktai nusijuokė, kai pasigirdo iškankintas Kristiano 
riktelėjimas. 

— Ji tau to niekada nesakė, tiesa? Tada sužinosi iš manęs: aš ją pa- 
ėmiau pirmas! O kaip ji šaukė ir inkštė! Kai tik pasitaikydavo proga, 
aš ją pasiimdavau. Aš galėjau pusę dienos ją prievartauti įsivaizduo- 
damas, kad tu mane stebi. 

Jis padarė nedidelę pertrauką. 

— Man kilo viena mintis. Aš liepsiu atvesti ją čia ir paimsiu ją prieš 
tavo akis. O tada perduosiu savo sargybiniams, kad gerai su ja pasi- 
smagintų. 

Sukilusi įniršio banga Kristianui suteikė neįsivaizduojamų jėgų. 
Nežmoniškai surikęs jis truktelėjo kojas ir visa jėga žengė link Ran- 
dolfo, kuris susvirduliavo ir tik vargais negalais laikėsi ant kojų. 

Stipriai truktelėjus, iš įtvirtinimo išsirovė žiedas, ant kurio kabėjo 
Kristiano grandinės. Surakintasis parkrito ant žemės. Ant jo apimti 
nesuvaldomo įniršio tuoj pat puolė Randolfas ir sargybiniai, kol jis 
be sąmonės gulėjo kraujyje. 

— Pakaks, — pasakė jis sargybai. - Nenorėčiau jo užmušti pirmąją 
dieną, trokštu paversti bent dalį jo gyvenimo pragaru. | 

Blogai nusiteikęs jis pakilo viršun. Kodėl tas stuobrys Hartvigas 
neatgabeno kartu su juo ir žolininkės? Dabar jis turės pasiųsti į kai- 


mą pasiuntinį su įsakymu. 

O kur Lukas? 

Susigūžusi, šąlanti ir besiklausanti naktinio miško šnaresio, Marta 
pagaliau užmigo. 

Jos pačios riksmas pažadino ją iš košmaro. 

Kristianas! 

Nors buvo dar gili naktis, Marta nebegalėjo užmigti. Jos sapnas 
buvo toks baisus, o ant kalėjimo grindų gulinčio, kraujais paplūdusio 
Kristiano vaizdas toks klaikus, kad ji ėmė drebėti visu kūnu ir nebe- 
galėjo nusiraminti. Geliantis skausmas dešiniajame smilkinyje perėjo 
į visą galvą. 

Ėmus aušti rytui, išgirdo arklio prunkštimą. Ji pačiupo savo nedi- 
delį peilį ir dar giliau įlindo į slėptuvę. Bet kėkšto riksmas, nuskam- 
bėjęs iš karto po to, leido jai ramiau atsikvėpti. 

Kitą akimirką į olą įlindo Lukas. Vos pažvelgęs jis suprato Martos 
būklę. Jis užmetė savo apsiaustą Martai ant pečių ir pasakė: 

— Aš žinau, kur yra Kristianas. 

Duodamas jai duonos ir alaus jis pranešė, kaip niekieno nepaste- 
bėtas sekė Hartvigo vyrus. 

- Jie nugabeno jį į Randolfo pilį. Aš negalėjau įsmukti vidun, to- 
dėl grįžau į kaimą ir pasiėmiau savo žirgą. 

— Šiąnakt jam atsitiko kažkas baisaus, aš žinau, - vis dar drebėda- 
ma išlemeno Marta. - Aš mačiau jį sapne - nejudantį, gulintį kraujo 
klane. 

Lukas nusikamavęs linktelėjo. 

— Randolfo kerštas. Mes turime paskubėti. 

Jis atsikėlė ir išsivedė ją laukan. Dabar ji pamatė, kad Lukas ne tik 
pakeitė kalnakasio drabužius į savuosius, bet ir prisisegė Kristiano 
kardą. 

— Ką Jūs sugalvojote? - paklausė ji Lukui sukryžiavus rankas, kad 
padėtų jai užlipti ant žirgo. 

— Joti į Meiseną, - trumpai atsakė jis, atsisėdo už jos ir sudavė 
arkliui pentinais. 


Abu tylėjo, pasinėrė į niūrias mintis. 

Marta buvo tokia pavargusi ir išsekusi, kad netrukus užsnūdo, pa- 
sirėmusi ant jo krūtinės. „Paprastai ji niekada to nepadarytų, tokia 
drovi, kokia ji yra“, - pagalvojo Lukas. 

Dar niekada jis nebuvo taip arti jos. Mėgaudamasis jos kūno jau- 
trumu jis taip uždėjo savo apsiaustą, kad šis saugotų ją nuo rytinio 
šalčio. Kaip gabus Kristiano mokinys, jis mokėjo taip puikiai apsieiti 
su arkliais, kad valdė savąjį ir rūpestingai laikė ją savo rankose. Per 
paskutines tris naktis jai neteko daug miegoti, paskaičiavo jis. Pir- 
miausia slapta pagalba Jonui ir Karlui, tada abiejų mirtinai sužalotų 
priežiūra ir dabar oloje pusiau prabudėta naktis, kupina baimės ir 
nerimo dėl Kristiano. 

Stiprus griaustinio dundesys ir beveik tuo pačiu metu prapliupęs 
lietus pažadino Martą. Išsigandusi ji pasitraukė nuo Luko ir vėl atsi- 
sėdo tiesiai. 

Kitame miške Lukas sustabdė arklį. Jie turėjo sustoti pailsėti; la- 
biau dėl žirgo nei dėl savęs, juk jis nešė du žmones, net jei Marta ne- 
daug svėrė. 

Pagirdęs eržilą ir atrišęs jam maišą avižų, Lukas sau ir Martai po 
medžiais paieškojo pusiau sausos vietos. Lyg tai būtų padėję, nes jų 
drabužiai buvo permirkę iki paskutinio siūlelio. O kurti laužo jis ne- 
norėjo. Dūmai būtų matomi iš toli ir atvestų persekiotojus prie jų 
pėdsakų. Be to, jie turėjo paskubėti. 

Jis susiėmė, kai pastebėjo, kad akys vis nuklysta į jos kūno apvalu- 
mus, kurie dėl permirkusių drabužių tik dar labiau išryškėjo. 

Taigi jis papasakojo, ką sužinojo, kai grįžęs namo paslapčia įslin- 
ko į kalvio namus. 

— Jonui ir Karlui nebegresia pavojus, - pradėjo jis ir pažadino ją iš 
susimąstymų. — Bet Bertramas visiems matant savo tėvą Hildebran- 
dą išvadino bailiu ir buvo dėl to baisiai priluptas. 

— Galbūt žinote, ar Joana ir Marija yra saugios? — norėjo sužinoti 
Marta. 

— Meistras Hermanas pasiėmė jas pas save. 

— Hermanas, - išsigandusi sušuko Marta. - Bet tada Gertrūda jos 


taip pat apkaltins raganavimu! 

— Ne, nurimk, - tarė Lukas. - Meistro namuose įvyko didžiulis 
barnis. Hermanas buvo toks įsiutęs, kad jo dukra tave apšmeižė, iš- 
vadino ragana, jog išvarė ją iš namų. Jis daugiau nebesikalba su ja. O 
Kasparas tą patį vakarą sulaukė svečių - keleto stalių ir Karlo. 

Martos veide vėl pasirodė siaubas. 

— Karlas? Juk jis dar negalėjo atsikelti. 

- Jis labiau svirduliavo, nei ėjo, pusiau sugijusios žaizdos jo nuga- 
roje vėl prasivėrė ir ėmė kraujuoti. Bet jis sako, kad tai buvo to verta. 
Taip įsiutęs jis yra ant tos žiurkės, kuri pasmerkė Kristianą ir Guntra- 
mą kartuvėms ir norėjo tave užmušti. Ir ne tik jis. Vyrai nuėjo į Kas- 
paro namus ir primygtinai pareikalavo paprašyti tėvo Bartolomėjaus 
bažnyčios prieglobsčio. 

„— Aš maniau, kad jie jį sumuš, - nustebo Marta. 

— Jie taip ir padarė — pirmiausia. Bet jo prisipažinimas bus reika- 
lingas, kad būtų įrodytas Kristiano nekaltumas. Taigi jie jam pagrasi- 
no, kad jei ne kalvis ar stalius, tai Hartvigo žmonės jį užmuš, o jiems 
nereikia jokios priežasties. 

— Ir? Nuėjo jis į bažnyčią? 

— Nuėjo? Galbūt neteisingai parinktas žodis. - Lukas išsišiepė. — 
Staliai labai gražiai jo ėmėsi. Bet tėvas Bartolomėjus suteikė jam ke- 
turiasdešimt dienų bažnyčios prieglobsčio ir liepė prisiekti Biblija, 
kad jis atvirai prisipažins Hartvigo paliepimu paslėpęs sidabrą. 

— Kunigas galėjo padaryti įtaką tam, kad Randolfas būtų eksko- 
munikuotas? 

— Ne, - susirūpinęs tarė Lukas. - Iš vyskupo Gerungo nesulaukė- 
me jokios pagalbos. Iš Randolto jis jau buvo girdėjęs apie visus įvy- 
kius. Jis tik paaiškino, kad negali imtis jokių priemonių vagies ir ra- 
ganos naudai. Jis net pagrasino Bartolomėjui atimsiąs iš jo parapiją. 
Bet kunigas vis tiek liepė palaidoti Guntramą ir Gretą kapinėse, kad 
jų sielos rastų ramybę šventoje žemėje. 

Lukas sustojo, nes nežinojo, kaip turėtų pranešti kitą žinią. Bet jis 
negalėjo nuo jos slėpti amžinai. 


— Tavo vyras taip pat mirė. Hartvigo žmonės jį užmušė. 

— Žinau, — tyliai pasakė Marta ir nuleido galvą. - Jis atsistojo 
jiems skersai kelio, kad aš galėčiau pabėgti. 

Lukas atidžiai į ją pasižiūrėjo. Negi galėjo taip būti, kad ji gedėjo 
to senio? Jis niekada jai nebuvo geras vyras. Lukas per gerai prisiminė 
mėlynes ir sumuštą akį po jų vestuvių, liūdesį, kuris ją apėmė nuo pat 
pirmos vedybų dienos. 

Nepaleisdamas jos iš akių, jis atsargiai tarė: 

— Jis nelabai gerai su tavimi elgėsi. 

— Taip. Bet jis pasiaukojo, kad mane išgelbėtų... Kaip prieš tai 
Greta ir tada riteris Kristianas... Mane supantiems žmonėms aš nešu 
tik pražūtį. Būtų geriausia, jei aš mirčiau. 

— Ne! - Lukas paėmė jos smakrą ir privertė pažvelgti jam į akis. — 
Nedrįsk taip galvoti. Viprechtas norėjo padaryti ką nors gero. Greta 
atidavė savo gyvybę, nes norėjo, kad visoms niekšybėms liktų nepa- 
sipriešinta. O Kristianas savo kardu prisiekė ginti bejėgius, net jei tai 
kainuotų jam gyvybę. Bet kuriuo metu jis pasielgtų taip dar kartą. Tu 
pati ne vieną kartą rizikavai savo gyvybe dėl kitų. Taigi baik verkti. 

Jis švelniai perbraukė jai per skruostą. Labiausiai norėjo pri- 
sitraukti ją artyn, bučiniais nurinkti nuo veido ašaras, o nuo kūno 
lietaus lašus. Jis jos taip troško! Bet dabar buvo ne metas švelnumo 
akimirkoms. 

— Eikš! - Jis vėl sukryžiavo rankas, kad padėtų jai užlipti ant ar- 
klio. - Mes turime joti toliau. 

— K3 Jūs sumanėte? 


— Apie tai mes pakalbėsime pakeliui. 


A 


Kai Lukas ir Marta, kankinami popiečio kaitros, pasiekė Meise- 
ną, jaunasis raitelis pasuko savo žirgą ne link Burgbergo, o per vin- 
giuojančių gatvių sambrūzdį į viešbutį. Marta atsiminė: čia jis buvo 
palikęs arklius pirmos jos kelionės į Meiseną ir skuboto pabėgimo iš 
Burgbergo metu. 

— Taip, mes pirma apsiklausinėsime prieš apžiūrėdami pilį, - pa- 
aiškino jis Martai. - Mes turime išsiaiškinti, ar Randolfas jau spėjo 
papasakoti markizui apie sidabro vagystę. Jei taip, mes turėtume likti 
pasislėpę. 

Lukas spėjo, kad pirmiausia Randolfas pateiks Otui ieškinį prieš 
Kristianą tada, kai jis iš tikrųjų bus negyvas. Bet to geriau nesakė. 
Tikriausiai Martai tai ir taip buvo aišku. 

— Be kita ko, aš negaliu pasirodyti Burgberge kaip ginklanešys su 
savo šeimininko kardu. 

— Ar galėtų Jus kas nors paskųsti, kad pavogėte žirgą? — susirūpi- 
nusi paklausė Marta. 

— Tai sunkiai pasisektų, - atsakė Lukas. - Kiekvienas arklininkas 
Burgberge atpažintų jį kaip mano. 

Jo planas buvo paprastas, bet sunkiai įvykdomas: jie privalėjo rasti 
Raimundą, Richardą ir Gerą ir kiek galima greičiau išlaisvinti Kris- 
tianą iš kalėjimo. 

Jis buvo tikras, kad Randolfas savo priešui buvo paruošęs ilgą kan- 


kinimą. Bet atsižvelgiant į žiaurumą, kuriuo garsėjo įžymus riteris, 

niekas nežinojo, kiek Kristianas išgyvens kalėjime. Jei tik jis dar buvo 
gyvas. 

Kreiptis į Otą buvo beviltiška. Ne tik todėl, kad joks ginklanešys 
negalėtų sėkmingai iškelti ieškinio prieš riterį, kuris buvo artimiau- 
sias markizo patikėtinis. Jis niekada neišleistų savo mirtino priešo iš 
kalėjimo gyvo - net Otui įsakius. Oficialiai Kristianas buvo beveik 
miręs. 

Kai Lukas paprašė tarno pasirūpinti arkliu, jie kartu su Marta 
įžengė į viešbutį. Jis vis dar buvo užsisegęs Kristiano kardą. 

Viešbučio šeimininkas didžiuliu pilvu, nužvelgęs vertinančiu 
žvilgsniu, širdingai pasveikino abu atvykėlius. Nepastebimai jis atne- 
šė alaus ir dubenį garuojančios sriubos su kriaukšle duonos. 

— Kas naujo Meisene? - pasidomėjo Lukas apsimesdamas keliau- 
toju, kuris tuo susidomėjo tik palaikydamas pokalbį. 

Kaip jis pasakojo Martai, šis vyras buvo plepiausias ir labiausiai 
informuotas šeimininkas visame mieste. Jis pilstydavo alų ir, kiek 
buvo žinoma, gerą sriubą labai pigiai, kas pritraukdavo pas jį klientų 
antplūdį. Bet šįkart prirūkyta patalpa buvo tuščia - kalbiojo šeimi- 
ninko apgailestavimui ir Luko palengvėjimui, nes iš nedaugelio čia 
buvusių svečių niekas jo nepažino. 

— Miestas yra kaip išmiręs nuo tada, kai markizas su visa savo pa- 
lyda išvyko, - pasakojo šeimininkas taip energingai statydamas Lu- 
kui kitą bokalą alaus, kad jis išsiliejo. - Dabar jo vietą užėmė grafas 
su savo žmonėmis. 

Martai per nugarą nubėgo šiurpuliai, kai ji prisiminė susitikimą 
su grafu, kuris, jei tik Kristianas nebūtų įsiterpęs, jau pirmąją jos die- 
ną Meisene norėjo įsiversti ją į lovą. 

— Pas grafą geriau mes neisime pasižiūrėti, - sušnabždėjo ji Lu- 
kui. 

Jis pažvelgė į ją nustebęs. 

— Kaip tau kilo ši mintis? 

Ji abejodama papasakojo apie atsitikimą. 


— Ojis pagrasino Kristianui, kad šis už tai sumokės. 

— Senas ožys! - piktai suriko Lukas. — Bet tas, kuris vieną kartą 
tapo jo priešu, privalo iki savo gyvenimo galo saugoti savo užnugarį. 

Tuo metu šeimininkas užkūrė ugnį ir grįžo prie stalo prakaituo- 
jantis, įkaitusiu raudonu veidu ir atsisėdo ant suolo. Jis akivaizdžiai 
buvo nusiteikęs plepėti, kas Lukui pasirodė labai patogu. 

— Ar žinote, kur iškeliavo markizas ir jo dama Jadvyga? — pasitei- 
ravo jis. 

— Och, jie išvyko ne kartu, - tarė šeimininkas ir sunkia ranka nu- 
braukė nuo stalo duonos trupinius. - Markizas Otas iškeliavo prieš 
savaitę kartu su savo riteriais, kad pažiūrėtų, kaip jo žemėse vykdo- 
mas teisingumas. Bet savo damą, dabar taip vadinama, jis išsiuntė 
toli. 

Storulis pasilenkė ir pritildė balsą. 

— Yra kalbama, kad tarp jų kilo didžiulis ginčas. Dėl gražiosios 
Oto draugės ir dėl to kaimo, kuriame buvo rasta sidabro. Ten kažkas 
apvogė markizą. 

Lukas ir Marta susirūpinę susižvalgė, o tuo metu šeimininkas kal- 
bėjo toliau. 

- Jis išgabeno ją ir jos mažąją dukterį pas vieną iš savo brolių ir ji 
dabar ten griežtai prižiūrima. 

Storulis persižegnojo. 

— Kai moterys pradeda kištis į valdymą, tai neatneša nieko gero. 

— O pas kurį Oto brolį yra markizė? - lyg tarp kitko pasiteiravo 
Lukas. 

— Neįsivaizduoju. Kodėl Jūs norite tai sužinoti? — nepatikliai pa- 
klausė šeimininkas. 

— Kad išgirsčiau tavo istorijos pabaigą. Juk visi žino, kad niekas 
nemoka pasakoti taip gerai kaip tu, - pataikavo jam ginklanešys, ir 
šeimininkas tauškėjo toliau. 

— Neseniai buvo įvykdytos dvi mirties bausmės. Jie pakorė vieną 
vagį, kuris ilgai kabojo kartuvėse, kol išleido paskutinį kvapą. Dar 
galite pamatyti jį tebesimaskatuojantį. Tada jie nubaudė vieną iškry- 
pėlį - pakabino jį žemyn galva ir supjaustė į dalis. Turiu pasakyti, 
kad tai buvo didžiulis įvykis, žmonės vis dar kalba apie tai. O jei jūs 

šiandien norėtumėt ką nors nuveikti, mieste yra muzikantas; keistu 
vardu, bet žmonės sako, kad jis turėtų būti tikrai geras. 

Apgailestaudamas jis iškėlė į viršų rankas. 

— Vargu ar man pavyks iš čia ištrūkti. 

- Liudmilas? - įsitempusi paklausė Marta. 

— Gali būti. Taip, aš manau, kad taip jį vadino svečiai. Jei jums pa- 
siseks, jį dar pagausite. Nuo to laiko, kai Oto čia nebėra, jis dažniau 
dainuoja aikštėje. 

— O, prašau, aš mielai tai pamatyčiau, - sušuko Marta ir pažvelgė 
į Luką. Jis iš karto suprato. Galbūt Liudmilas žinojo daugiau. 

— Suteikite savo gražuolei malonumo, jaunasis pone, - padrąsino 
jį šeimininkas sumirksėjęs akimi. Jis jau buvo nužiūrėjęs šią porą. — 
Ar tuo metu paruošti Jums kambarį? 

Marta paraudo, o Lukas vargais negalais susitvardė ir tarė: 

— Mes dar nežinome, ar liksime čia nakčiai. Tačiau bet kokiu atve- 
ju mes grįšime. 

— Kaip miela! Jums nereikia laukti nakties, - pakuždėjo jam šei- 
mininkas sąmoksliškai išsiviepęs, dėdamasis monetas, kurias jam pa- 
davė ginklanešys. 

Lukas greitai pagriebė Martos ranką ir išsitempė ją iš viešbučio — 
su viltimi, kad ji neišgirdo paskutinio storulio pastebėjimo. Bet vis 
dar paraudę jos skruostai sakė ką kita. 

Jie nuskubėjo aikštės pusėn. Bet nuėjo per vėlai, kad susitiktų su 
Liudmilu. Per aikštę kaip tik nubėgo besijuokiantis ir patenkintai 
tauškiantis žmonių būrys. Lukas pakalbino vyresnio amžiaus moterį, 
kuri nešėsi pintinę. 

— Pasakykite, geroji ponia, ar čia dainavo muzikantas? Galbūt ži- 
note, kur jis nuėjo? 

— Taip, jaunasis pone. Gaila, kad Jūs pavėlavote. Iki šiol jis dar 
buvo čia. — Ji metė šelmišką žvilgsnį į Martą. - Jei Jums jo reikia, 
kad padainuotų dainą apie meilę, jis gyvena užeigoje. Tai yra ten, tie- 
siai. — Ji parodė į siaurą gatvelę. 

Lukas jau bėgo toliau, kartu su savimi tempdamas Martą. Uždusę 


jie pasiekė gatvelę, bet tarp keleto žmonių nebuvo nieko, kas būtų 

panašus į jį. Lukas sulaukė nustebusių žvilgsnių, kai paklausė apie šią 
užeigą. 

— "Tai ne vieta tokiam jaunam ponui kaip Jūs, — tarė vyras susivė- 
lusia barzda, bet vis tiek nupasakojo kelią. 

Gatvelės darėsi vis siauresnės ir senesnės. Vienas kuprius šmėkšte- 
lėjo pro šalį ir lankstydamasis pasiūlė jiems pirkti keletą daiktų, kurie 
tikrai buvo vogti. Keletas apdriskusių vyrų, kurie sėdėjo atsirėmę į 
sukrypusius namus, nepatikliai juos nužvelgė, kiti tik pasirodę dingo 
netardami nė žodžio. Plaukai šiaušėsi Martai ant sprando, Luko de- 
šinė buvo uždėta ant kardo makšties. 

Jie pamatė muzikanto figūrą, pasukančią už kampo, kai iš būrio 
išsuko trys vyrai ir ėmė jį sekti. 

— Pasala! - sušuko Marta. Tuo metu Lukas ištrauktu kardu jau 
bėgo jų link. Už kampo jie pamatė Liudmilą, prispaustą prie sienos, 
prieš jį su tviskančiais peiliais stovėjo trys vyrai. Garsiai sušukęs Lu- 
kas metėsi prie užpuolikų ir trenkė pirmajam per ranką, kuri laikė 
peilį. Šis suriko ir įsispoksojo į ranką, iš kurios tryško kraujas. 

Kiti pasisuko į naują priešininką, vienas metė į ginklanešį peilį, 
bet šis greitu judesiu jo išvengė ir pakilo virš jo su kardu. 

Taip pat ir Marta suprato, kad tai nebuvo vagys. Tai buvo vyrai, 
kurie norėjo nužudyti. Kai užpuolikai dėl Luko kardo pateko į sun- 
kią padėtį, vyriausiasis iš jų sušuko: 

— Bėgam! 

Jis perpjovė gerklę sužeistajam, kuris vaitodamas gulėjo ant grin- 
dų ir bandė sustabdyti bėgantį kraują, ir su savo bendrais nubėgo. 

Lukas atsisakė minties juos sekti, nes būtų turėjęs palikti Martą 
vieną šioje prastoje vietoje. 

Jis kreipėsi į muzikantą. 

— Tu sužeistas? 

— Būkite palaimintas, pone! Jūsų dėka atsipirkau tik išgąsčiu, — 
tarė jis išbalęs iš baimės. — Tie niekšai sekė mane ilgą kelio atkarpą ir 
įvarė į gatvelę, iš kurios negalėčiau pasprukti. 

— Ko jie norėjo iš tavęs? — paklausė Marta, kuri vienu metu iš- 


sigando ir pajuto palengvėjimą — ne tik dėl Liudmilo išgelbėjimo. 

Nes net su kardu rankoje kovos su trimis durklais apsiginklavusiais 
žudikais baigtis ginklanešiui nebuvo aiški. Bet pagal tai, kaip Lukas 
valdė kardą, ji pažino jo šeimininką. 

Muzikantas neramiai apsižvalgė. 

— Aš bijau, kad tai buvo pasamdyti žudikai. Jei būsite toks geras 
ir palydėsite mane iki mano gyvenamosios vietos, papasakosiu Jums 
daugiau. 

— Vl pasijuokei iš kokio svarbaus vyro? - paklausė Lukas valyda- 
mas savo kalaviją į mirusiojo apsiaustą ir dėdamasis jį į makštį. 

— Geriau kuo greičiau dinkime iš čia, - paskubino mirtinai išbalęs 
Liudmilas. 

Užeigoje jis nedavė Martai ir Lukui laiko pasisveikinti su Ilariju- 
mi ir raudonplauke žmona. 

— Susidėkite daiktus, privalome kuo greičiau dingti iš miesto, — 
tyliai pasakė jis savo bendražygiams, kurie netardami nė žodžio ėmė- 
si darbo. Jie akivaizdžiai buvo pripratę prie tokių skubių išvykimų. 

Tada jis nusitempė Luką ir Martą į atokų beveik tuščio tvarto 
kampą, kuris priklausė smuklei. 

— Ko jiems iš tavęs reikėjo? — dar kartą paklausė Lukas. — Ir kas 
jiems už tai sumokėjo? 

— Prieš markizo išvykimą aš dainavau jo rūmuose, - tyliai ir sku- 
biai pradėjo pasakoti Liudmilas. - Ir tada pamačiau ten kai ką, kas 
neturėjo ten būti. Ji taip pat mane atpažino - ir aš esu tikras, ji žino, 
kad aš ją atsiminiau. Todėl ji užsiundė ant manęs žudikus. Ir todėl jie 
nudūrė savo bendražygį, kad negalėtų papasakoti, kas jam sumokėjo 
už tai, kad patrauktų mane iš kelio. 

— Ji? Kas? Nagi, pasakyk, - prispaudė muzikantą Lukas. 

— Oda! Oto meilužė! Pirmą kartą ją pamačiau, kai tarybos Viurc- 
burge metu pasirodžiau Saksonijos hercogui. Ji - artima Liovės pati- 
kėtinė! Tam, kad čia niekas apie tai nesužinotų, ji atsiuntė man šiuos 
žudikus. 

Lukas iš karto suvokė šio atradimo svarbą. 

— Jei Oda yra Heinricho šnipė, mes turėsime kai ką prieš Randol- 
fa. Juk tai reiškia, kad ji - tolima Randolfo giminaitė, o jis ją pristatė 
Otui. 

— Mums reikia įrodymų, - įsiterpė Marta. 

— Mano žodis bus nieko vertas, - tarė Liudmilas ir apgailestau- 
damas paskėsčiojo rankomis. - Muzikantai - negarbingi žmonės. O 
dabar aš noriu tik vieno: pabėgti iš šio miesto prieš vartų uždarymą. 

— Kur mes galėsime jus rasti? - norėjo sužinoti Marta. 

— Aš dar nežinau... Bet kokiu atveju kuo toliau nuo Meiseno že- 
mių. Aš privalau apsaugoti savo žmoną ir dukrą. Bet patikėkite ma- 
nimi: aš mačiau Odą šalia hercogo Heinricho, jis ja pasitiki, ir regė- 
jau ją kalbančią su astrologu, kurį aš turėjau stebėti. 

Ilarijus įkišo galvą į tvartą. 

— Mes pasiruošę kelionei! 

— Gerai. - Muzikantas skubiai atsisveikino su Marta ir Luku. 

— Aš skolingas Jums už gyvybę. Tam atvejui, jei mano balsas ką 
nors lemtų, Vartburge paklauskite muzikanto Reinharto. Pasivadi- 
nęs šiuo vardu aš bandysiu patekti pas Tiuringeno grafą. Jis mėgsta 
aplink save matyti gerus dainininkus. Likite sveiki ir būkite atsargūs! 
Ši moteris yra pavojinga. 

— Mums dar reikia pas Jadvygą, - pasakė Lukas muzikantui iške- 
liavus ir jie vėl patraukė storojo viešbučio šeimininko link. - Jei mes 
demaskuosime Odą, Otas privalės Jadvygai vėl atlaisvinti vietą šalia 
savęs, O ji galės mums padėti. Bet kaip mes sužinosime, kur ji yra? Mes 
neturime laiko ieškoti. Turiu pirmiausia surasti Raimundą ir kitus. 

Įsiutęs jis trenkė į sieną taip, kad keli žmonės nepatikliai atsisuko 
į jį ir ėmė loti paliegęs kiemsargis. 

— Aš žinau, kas mums galbūt galėtų padėti, - susimąsčiusi tarė 
Marta ir nustebusį ginklanešį siauromis garvelėmis nusivedė į Joze- 


fos namus. 


Senoji tetulė skubiai įsitempė lankytojus į savo trobelę ir nebyliai 
apžiūrėjo. 

— Kristiano ginklanešys, tiesa? O Kristianas pateko į bėdą - taip? 
Nuo šios nakties manęs dėl jo neapleidžia baisi nuojauta. 

- Jūs galite juo pasitikėti, - nuramino Marta suglumusią moterį 


ir sunerimusį Luką. Ji jam nepapasakos, kokie ryšiai siejo jo riterį ir 

šią išmintingą moterį, saugos Kristiano kilmės paslaptį. Bet ji buvo 
tikra, kad Jozefa galėjo patarti. 

Senoji pakvietė juos atsisėsti už klibančio stalo. Kol ji viską pasa- 
kojo, atrodė, kad raukšlės jos veidė vis gilėjo. 

— Raimundas ir kiti iškeliavo su Otu, jų pėdsakais bus lengva sek- 
ti, - galiausiai tarė ji Lukui. - Bet jūs turėsite paskubėti. 

— O tu žinai, kur yra Jadvyga? - paklausė Marta. 

— Taip. Otas išsiuntė ją pas savo brolį Ditrichą, rytinių žemių 
markizą. Vadinasi, ten ji negali sulaukti nei svečių, nei laiškų, ką ir 
bekalbėti apie išėjimą iš pilies. 

— Kurjis ją laiko? 

— Ditricho pilyje Landsberge. Tai yra už dviejų dienų kelio į šiau- 
rės vakarus nuo čia. 

Energingai, ko iš tokios senos ir liguistos moters nebuvo galima 
tikėtis, ji atsikėlė ir į savo krepšį įsidėjo dešimtį indelių ir maišelių. 

— Jūs negalite rodytis pilyje. Aš ten nueisiu ir pabandysiu dar ką 
nors sužinoti. Palaukite čia. Aš tuoj grįšiu. 

Ji dingo pro duris. 

- Ji - išmintinga moteris, tiesa? — tarė Lukas. — Čia tave buvo 
paslėpęs Kristianas po pasikėsinimo nunuodyti Jadvygą. 

Marta linktelėjo. Neilgai jie vienas prieš kitą sėdėjo tylėdami, 
kiekvienas paskendęs savo niūriose mintyse. 

Galiausiai Marta pažvelgė jam tiesiai į veidą. 

— Mes turime išsiskirti. Kol Jūs ieškosite Raimundo ir jo draugų, 
aš pasistengsiu patekti pas Jadvygą, - ryžtingai tarė ji. 

Lukas pašoko ir pasilenkęs per stalą pagriebė ją už rankų. 

— Dėl to negali kilti jokių klausimų. Tu liksi čia! Apsaugoti tave — 
buvo paskutinis Kristiano įsakymas. Pas Jadvygą aš nujosiu su Rai- 
mundu, kai išlaisvinsime Kristianą. 

Pirmą kartą Marta sukaupusi visas jėgas pažvelgė Lukui į akis. 

Jis žvilgtelėjo atgal ir lėtai paleido jos rankas. Neaišku, ar dėl jos 
žvilgsnio intensyvumo, ar, kaip bebūtų keista, dėl senosios sukurtos 


aplinkos — per jo nugarą nubėgo šiurpulys. Netardamas nė žodžio 

jis vėl atsisėdo ant suolo. Marta atsistojo, nuėjo prie židinio ir rimta 
atsisuko į jį. 

— Mes turime pasirinkimą, - ramiai tarė ji. - Mes galime klausytis 
Kristiano įsakymų, tada pabaigoje neliks nieko kito, tik gedėti dėl jo 
mirties, net kai mes galime sugrąžinti jo garbę. Arba mes pasversime 
viską, taip, kaip jis dėl mūsų rizikavo savo gyvybe. 

Rankomis ji apsivijo kūną. 

— Jūs negalėsite užimti Randolfo pilies su trimis riteriais. O jei 
Jūs užpulsite juos su didelėmis pajėgomis, Kristianas bus jau negy- 
vas nespėjus pirmajam Jūsų žmogui pasiekti pilies vartų. Mums rei- 
kia gudrybės. Ir mums reikia Jadvygos. Ji privalo sužinoti, ką padarė 
Randolfas ir ką jis dar nori padaryti. Galbūt jai tai pagaliau padės 
paveržti iš Odos jos įtaką Otui. 

— Jokia moteris negali keliauti viena. Net jei imperatorius tuo no- 
rėtų tikėti — gatvės nėra tokios saugios! - Lukas vėl susivaldė, bet tik 
iki kitų Martos žodžių. 

— Tada aš persirengsiu vyru. 

Jis pasibaisėjęs įsispoksojo į ją. 

— Jei tave kas nors atpažins, būsi nubausta mirtimi. 

— Man tas pats. - Daugiau Marta nebegalėjo susilaikyti. - Man 
šiaip ar taip gresia mirtis, kur beeičiau. Turėjau pabėgti iš savo gimto- 
jo kaimo, nes pilies šeimininkas norėjo nukirsti man rankas ir kojas. 
O dabar aš vėl bėgu, nes Hartvigas mane apšaukė ragana ir nori nu- 
žudyti. Kur man dar eiti? 

Nespėjus Lukui nieko atsakyti, ji tyliai tarė: 

— O kas bus su žmonėmis mūsų kaime? Turėtume vėl leistis išva- 
romi, nes žemėje nėra vietos, kurioje galėtume gyventi taikoje? Ran- 
dolfas bei Hartvigas ir toliau taip siautės ir niekas jų nesulaikys? 

— Kaimo žmonės norėjo tave užmušti, - drėbė Lukas. 

— Hartvigo žmonės. Kiti man padėjo pabėgti. 

Ginčo viduryje įlėkė Jozefa ir numetė ant stalo maišelį, kuriame 
barškėjo monetos. 


— Tai jums siunčia Elžbieta. 

- Ji vis dar pilyje? - nustebusi sušuko Marta. 

— Taip. Rytoj ji išvyksta, nes netrukus turės gimdyti ir ji nori, kad 
kai vaikas gims, Raimundas būtų šalia. Kad turėtumėte pinigų ke- 
lionei, ji iškeitė vieną savo žiedą. Galbūt jums prireiks pinigų kyšiui 
sargybiniams ir Martos arkliui. 

— Mums nereikia jokio gyvulio. Aš turiu savo žirgą, o Marta liks 
čia, kol praeis pavojus, - subambėjo Lukas. 

— Ne. Aš pabandysiu patekti pas Jadvygą, - ryžtingai tarė Mar- 
ta. - Jozefa, aš turiu persirengti. Ar parūpinsi man daiktų, kuriuos tu 
man jau kartą rodei? Juk tu žinai... 

Senoji susimąsčiusi linktelėjo ir iš gilumos ištraukė gerai apraizgy- 
tą ryšulį. Ji išvyniojo jį ir padavė Martai: 

Muzikanto drabužiai, spalvota kepuraitė ir Aeita. Tai buvo vie- 
ninteliai Kristiano tėvo daiktai, buvę pas Jozefą. Jis juos pas ją paliko, 
nes paskutinei ir mirtinai užduočiai vienoje didžiulėje pilyje pasiėmė 
savo instrumentą ir prašmatnius drabužius. 

— Taip aš turėsiu progą patekti pas Jadvygą, - paaiškino Marta. — 
Galbūt galėsiu netgi įkalbėti markizą Ditrichą, kad mums padėtų. Jis 
nekenčia Liovės. 

Lukas jai pasakojo, kad Ditrichą ir hercogą Heinrichą jungė di- 
džiulė neapykanta ne tik dėl sienų, bet ir dėl to, kad Heinrichas su- 
kurstė slavus užpulti rytines Ditricho žemes. 

— "Tai nesvarstoma, - laikėsi savo ginklanešys. 

Jozefa metė į jį tiriantį žvilgsnį. 

— Verčiau jos paklausykite, jei ji ką įsikala į galvą... - saumurmėjo 
ji 

— Jokiu būdu! 

— Tada paklausykite, ką sako sena moteris, mano berniuk. Kristia- 
nui liko mažai laiko. Taigi paimkite Elžbietos pinigus ir parūpinkite 
Martai arklį. 

Lukas lėtai acsikėlė. Jo veide atsispindėjo prieštaringi jausmai. 

Jozefa nuėjo su juo prie durų, uždėjo ranką jam ant peties ir rimtai 


į jį pažvelgė. 

— Aš gerai žinau, ką Jūs jaučiate. Bet pasikliaukite manimi ir ja. Jei 
judu dabar nepasiryšite, neteksime ne tik Kristiano. 
Lukas linktelėjo ir išlėkė. 


Kai jis grįžo, Marta jau buvo apsirengusi muzikanto drabužiais. 
Jie buvo per dideli ir plaikstėsi aplink jos galūnes, kepurė vis dar gu- 
lėjo ant stalo. 

Kol Jozeta per trobelę vedė gyvulį į sodą ir ten davė jam paėsti, 
Marta įpykusi nusiėmė skarą ir išsipynė kasą. Susižavėjęs Lukas spok- 
sojo į klubus siekiančius kaštoninius plaukus, kol suprato, ką ji ketina 
daryti. 

— Turite nukirpti man plaukus, - tyliai tarė ji ir padavė jam siaurą 
peilį. 

“ — Aš negaliu to padaryti, - sušnopavo jis pasibaisėjęs. 

— Kitaip neišeis. Jie vėl ataugs. 

Minkštos jos sruogos švelniai slydo pro pirštus. Kaip dažnai jis 
svajojo tai daryti! O dabar jis turėjo sudarkyti šią puošmeną. Bet ki- 
taip jos persirengimas nebūtų įtikinamas. Tai ją išgelbės ar sunaikins, 
jei tik Martai padės apsimesti jaunuoliu? 

Jis truktelėjo ir išsitraukė savo peilį. Taip lygiai, kaip tik išėjo, jis 
nutrumpino jos plaukus iki smakro. Tada pakėlė nupjautas sruogas, 
surišo jas ir įsidėjo į savo krepšį. 

Marta užsidėjo kvailio kepurę. 

— "Tai atrodo įtikinamai? - paklausė ji Jozefos. 

— Kol eisim miegoti, aš tau parodysiu dar keletą triukų, - pranešė 
senoji, kas suteikė Martai palengvėjimą. Ji neturėjo talento dainuoti 
ir mėtyti šiurkščių juokelių. Bet taip pat buvo tik keletas muzikantų, 
kurie buvo tokie geri kaip Liudmilas. 

Tada senoji pamojo Lukui, kad prieitų. 

— Iš Elžbietos sužinojau suplanuotą markizo kelionės maršrutą. 
Jūs lengvai galėsite juo sekti. Raimundas turi pamėginti gauti keletą 
dienų atostogų dėl savo žmonos gimdymo. Jo žemės ribojasi su Ran- 
dolto. Iš ten Jūs galėsite skubėti — o iki tol Marta sužinos, ar Jadvyga 
gali padėti. Tai galėtų turėti lemiamą reikšmę. 

Jie dar ilgai tarėsi dėl sumanymo smulkmenų. Tada Lukas atsi- 
sveikino sunkia širdimi, kad pas smuklininką paieškotų, kur apsisto- 
ti. Jis mažai tikėjosi, kad nebus tiek daug blakių ir storulis nutylės 
savo kandžias pastabas, kai jis grįš vienas. 

Rytoj kiekvienas išvyks atskirai. 

Prieš keliaudamas Lukas pasuko į bažnyčią ir uždegė brangiausią 
žvakę, kurią galėjo sau leisti. Pusę nakties jis klūpojo ten ir meldėsi, 
kad Kristianas būtų dar gyvas ir kad Marta įveiktų šią riziką nenu- 
kentėjusi. 

"Taip pat ir Marta šią naktį beveik nemiegojo. Ji negalėjo pamiršti 
Luko akių, kai su juo atsisveikino. Ji žinojo, kad jis bijo niekada jos 
nebepamatyti. O jai buvo baisu, kai įsivaizdavo, kas jai gali nutikti 
pakeliui į Landsbergą. 

Bet labiausiai Marta bijojo dėl Kristiano. Ar jis pakankamai ilgai 
išgyvens Randolfo kalėjime? Ar jis iš viso dar buvo gyvas? Nieko ne- 
atsitiko, kai ji savo mintis nukreipė į jį. Buvo tik tamsa. 


— Ei, atsibusk pagaliau, tu, pavainiki! — Kristianą pažadino sti- 
prūs smūgiai. Jis apsvaigęs žvelgė į akinančią fakelų šviesą. 

— Na, pagaliau, pats laikas, - murmėjo užkimėlis. - Visas dvi die- 
nas čia išgulėjai. 

Jis šiurkščiai pasodino kalinį. Tai suteikė Kristianui beprotiškus 
skausmus. 

— Štai, suvalgyk tai ir išgerk! — Sargybinis įbruko jam į vis dar 
sukaustytas grandinėmis rankas didelę kriaukšlę duonos ir indą pa- 
švinkusio vandens. 

— Geriau iš karto, kitaip tai sugriauš žiurkės, - pridėjo jis palikda- 
mas kalėjimą ir užrakindamas duris. 

Dabar, kai Kristianas vėl buvo visiškoje tamsoje, po truputį pradė- 
jo atsiminti. Kodėl jis to nenujautė? Kodėl ji nieko nepasakė? Dabar 
jis suprato, kodėl ji ištekėjo už seno našlio, kodėl ji išsigandusi susigū- 
žė, kai jis palietė jos pečius. 

Jis jautė gailestį, pasibaisėjimą, nusivylimą. Ir kaltę, kad nesuge- 
bėjo jos apsaugoti. Bet netrukus jį užvaldė visiškai kitas jausmas. Jis 


norėjo keršto. 

Kristianas pasitikėjo tuo, jog Lukas klausė jo įsakymo ir nuvedė 
Martą į saugią vietą, kad nerastų Randolfas. 

Dabar jis privalėjo nukreipti visas jėgas tam, kad ištrūktų iš kalė- 
jimo. 

Nors kiekvienas judesys jam suteikdavo pragarišką skausmą, jis 
atsisėdo. Prakaitas išpylė jo kaktą, vos gaudė orą, jam buvo silpna ir 
bloga. 

Jis kvėpavo lėtai ir atsargiai, kol praėjo svaigimas. Nors ir buvo 
labai ištroškęs, gėrė vandenį nedideliais gurkšniais. Tada prisivertė 
suvalgyti duoną, nors vos galėjo tiek sukramtyti, tiek praryti. Jis pri- 
valėjo valgyti, jei norėjo išgyventi ir pabėgti. 

Įtampa taip išsekino, kad Kristianas visas suprakaitavęs atsirėmė į 
šaltą, drėgną kalėjimo sieną ir vėl paniro į tamsą. 

"Vėliau, sutelkęs visas jėgas, jis atsistojo, sunkiai žengė du žingsnius 
pirmyn ir du atgal, kiek jam leido grandinės, - bandė vėl tapti savo 
kūno šeimininku, kol be jėgų susmuko ant žemės. 

Tai, kad nuo jo paskutinio bandymo turėjo būti praėjusi visa die- 
na, jis suprato tada, kai sargybinis vėl atnešė jam duonos ir vandens. 

Jei Randoltas negrįš, man pavyks. 

Ber Randolfas neleido išnaudoti šios progos. Iš karto po kimiojo 
pasirodymo atėjo du vyrai ir prikaustė jo rankas prie sienos taip, kad 
jis visiškai nebegalėjo pajudėti. 

Šiek tiek vėliau išniro milžinas, jį lydėjo du sargybiniai ir vyras, 
atsinešė dubenį su karštomis anglimis ir geležiais. 

Pro atidarytas kalėjimo duris Kristianas išgirdo čaižų moters riks- 
mą. 

Randolfas spindėdamas pažvelgė į jį. 

— Atpažįsti balsą? Nuo tada, kai tavo brangutė yra stipriose mano 
sargybinių rankose, man ji nebepatraukli. Palikime ją sargybai, juk 
jie taip pat turi patirti šiokį tokį malonumą. 

Kristianas jautėsi kaip sudraskytas. Tai ne Marta, bandė jis save 
nuraminti. Randolfas būtų nepraleidęs progos numesti jam po kojų 
tai, kas iš jos dar buvo likę, jis tai būtų pajutęs. Bet jei ji visgi buvo 


patekusi jam į rankas? 

Kai Randolfas nesulaukė jokios Kristiano reakcijos, pamojo vyrui 
su žarijomis, kad prieitų. 

— Aš išmokysiu tave bijoti, kol tu gulėsi dejuodamas prieš mane 
ant žemės ir maldausi dėl savo gyvybės, — grasino jis. - Sulaužysiu tau 
kiekvieną kaulelį, nukirsiu visas galūnes. Bet mes neskubėsime. 

Jam padavė žaižaruojantį geležį. 

— Ką manai? Nuo kurios vietos pradedame? 

Jis prikišo įkaitusį metalą taip arti Kristiano veido, kad jis jautė ne 
tik jo karštį, bet ir nusvilusių plaukų kvapą. 

„Viešpatie, kuris esi danguje, suteik man jėgų ir padėk tai įveikti! 
Arba dar geriau - kad tai neįvyktų, - nebyliai maldavo jis. 

Bet jo malda nebuvo išgirsta. Randolfas nuplėšė jo marškinius ir 


prispaudė įkaitusį geležį jam prie krūtinės, tiesiai virš širdies. 


Vėliausiai dvi dienas po to Kristianas turėjo pripažinti, kad kiek- 
viena mintis apie pabėgimą buvo netikusi. Jis buvo prikaustytas prie 
sienos trumpomis grandinėmis, rankos ir kojos kraujavo, žaizdos pū- 
liavo. Likusia dalimi pasirūpindavo vakariniai Randolfo pasilinks- 
minimai, kurių metu jis savo kalinį negailestingai kankindavo. 

Tai buvo tik laiko klausimas. Kiekvieną akimirką galėjo prasiverti 
durys ir į kalėjimo vienutę įžengti žudikas. 

Niekas nežinojo, kad jis čia. Niekas jo neieškos. Tikriausiai jau 
kurį laiką visi laikė jį mirusiu. 

Kristianas baigė savo gyvenimą. 

Jis padarė, ką galėjo, kad gyventų dievobaimingą gyvenimą, laiky- 
tųsi riterio priesaikos ir gintų žmones, kurie juo pasitikėjo. 

Jis gailėjosi tik dėl vieno: kad tikėjo galįs gyventi be Martos ir jos 
meilės. Nesvarbu, kokios ji buvo kilmės, Marta buvo moteris, su ku- 
ria jis būtų norėjęs dalytis savo gyvenimu. Tai, kad jis niekada nebe- 


galės ištarti šių žodžių, jį skaudino labiau nei mirtis. 

— Ei, tu ten! Ko tu čia ieškai? 

Marta krūptelėjo ir pasigailėjo dėl savo neatsargumo, kai ją visai 
netoli Jadvygos kambario pastebėjo markizo Ditricho sargybiniai. 

Visą kelią iki čia ji įveikė nenukentėjusi, jei nekalbėsim apie tai, 
kad nuo jojimo ant užsispyrusio gyvulio jai gėlė visą kūną ir prieš pat 
tikslą turėjo bėgti nuo dviejų vagių, kurie norėjo apiplėšti raitelę. 

Ji nesunkiai rado įėjimą į pilį, užėmė tarnaites keletu nedidelių to- 
kusų, kurių ją buvo išmokiusi Jozefa prieš pat išvykstant, ir sužinojo, 
kur buvo uždaryta Jadvyga. O dabar, kai iki tikslo jai bebuvo likę vos 
keli žingsniai, skersai kelio stojo šie du vyrai! 

Ji lėtai apsisuko, pasistengė žvilgtelėti į juos kiek įmanoma nepik- 
tai ir pažemino balsą. 

— Visiškai pasiklydau. Norėjau į tualetą. Tokioje puikioje pilyje 
negaliu šlapintis ant tvoros... 

Vyresnis iš sargybinių, visas randuotas nuo raupų, aiškiai nepasi- 
tikėdamas nužvelgė ją. Buvo net galima pastebėti, kaip dirba jo sme- 
genys. Ar jis priims jos pasiaiškinimą? 

— Ir jo tu ieškai čia, būtent prieš ledi Jadvygos kambarį? Tie muzi- 
kantai, kas per tušti ir aistringi padarai jūs esate! - randuotasis priėjo 
prie jos ir pamojo savo palydovui. 

— Nagi, surišk jam rankas — tada su šiuo vyriškiu eisime pas kapi- 
toną. Jis tikrai nustebs pamatęs, ką mes čia aptikome. Mūsų šeimi- 
ninko brolis buvo teisus užrakindamas savo žmoną čia. 


Kitas sučiupo rankas jai už nugaros ir surišo. 

— Dabar tu sulauksi didžiulio pykčio — ir gražioji Jadvyga taip 
pat, - subambėjo jis. 

— Palaukite, - sušuko Marta, kai vienas iš vyrų pastūmė ją į prie- 
kį. - Aš tik noriu pas vieną iš tarnaičių! Jos vardas Zuzana... 

Randuotasis trumpam stabtelėjo ir nuėjo prie durų koridoriaus 
gale. Bet netrukus įpykęs grįžo atgal. 

- Šis vyras laiko mus kvailiais! Į požemius jį! Šita Zuzana suriko 
ant manęs, esanti padori ištekėjusi moteris ir tikrai slapta nesusitiktų 
su tokiu padugne. 

— Tai nesusipratimas. Pasakykite, kad aš turiu jai žinią nuo Mar- 
tos, - garsiai sušuko ji tikėdamasi, kad Zuzana ją išgirs. Bet durys liko 
uždarytos. 

Sargybiniai stūmė ją priešais save laiptais į viršų, į bokštą. Pusiau- 
kelėje sutiko jų vadą. Abu išdidžiai pristatė jam savo laimikį. 

— Sukinėjosi aplink markizės Jadvygos kambarius. Laimei, mes jį 
sučiupome nespėjus jam įslinkti vidun ir atnešti ledi negarbę. 

— Dar negabenkite jo į apačią, prieš tai nuveskite į mano sargybos 
kambarį, - nurodė kapitonas, metęs į Martą tokį veriantį žvilgsnį, 
kad jai per nugarą nubėgo šiurpuliai. 

— Noriu pats jį iškvosti. Bet gerai jį saugokite. Ir nelieskite jo. Dėl 
šių drabužių galėsite sužaisti kauliukais vėliau. 

Paskutiniai jo žodžiai išgąsdino Martą. Taip smulkiai ji visko ne- 
apmąstė! Pagalvojus apie tai, kas atsitiks, kai sargybiniai supras, kad 
ji moteris, ėmė drebėti kojos. 

Vienas iš vyrų stipriai trenkė jai į nugarą. 

— Nagi, į priekį. Nešauna į galvą šiai akimirkai tinkama daina? — 
šaipėsi jis. | 

Vyrai nuvedė ją į pirmame bokšto aukšte esantį mažą kambarį. 
Jame buvo tik mažytės angos, per kurias vos prasiskverbė dienos švie- 
sa. Prie įėjimo budėjo randuotasis ir nepaleido jos iš akių. 

Marta atsisėdo ir bejėgė atsirėmė į šaltą sieną. Galvoje sukosi tam- 
sios mintys, kol ji galiausiai visiškai neteko vilties. 


Viskas veltui. 

Kai sargybiniai su ja patenkins savo troškulį, ji bus nužudyta kalė- 
jime Jadvygai nė nenumanius, kad ji čia buvo. 

Raimundas ir Lukas be reikalo jos lauks. O tada Kristiano draugai 
jį išgelbėti atvyks per vėlai. 

Marta nebegalėjo tikėti tuo, kad riteris dar buvo gyvas. Kristianas 
mirė ir jo kaime dabar viešpatauja Randolfas. 

Tada kodėl ji turėtų gyventi? 

Pavargusi užmerkė akis. Galbūt ji galėtų suplanuoti pasikėsinimą 


į kapitoną ar pabandyti pabėgti? Taip ji bent greičiau mirtų. 


Šiek tiek užtruko, kol atėjo sargybos kapitonas. 

Jis išsiuntė sargybą, uždarė duris ir priėjo prie Martos. Lėtai atsi- 
stojo. 

— Nenorėtum man pasakyti, kas tu iš tikro esi? — įsakmiu tonu 
paklausė vyras. 

— Aš esu Ilarijus, keliaujantis dainininkas, - atsakė Marta. 

Kapitonas pažvelgė į ją kreivai išsišiepęs. 

— Žinau tik viena: tu nesi keliauninkas. 

Nespėjus Martai sureaguoti, jis pakėlė jos spalvotą apsiaustą ir pa- 
rodė į lininėmis juostomis stipriai suveržtą krūtinę. 

— Greičiau keliauninkė, tiesa? 

Linguodamas galva jis atsisėdo ant taburetės ir apžiūrėjo savo iš- 
sigandusią kalinę. | 

— Mergaite, ką tu sau galvojai? — tėvišku balsu tarė jis. - Įsprukai, 
kad susitiktum su savo mylimuoju? 

Jo žvilgsnis tapo griežtas. 

— Tu žinai, kokia bausmė laukia už tai. Kaip manai, kas atsitiks, 
kai sargybiniai pastebės, ką jie prieš save turi? Niekam nerūpi, kas 
atsitinka požemiuose. Taigi pasakyk tiesą. Tada aš nuspręsiu. 

Martai kilo mintis pulti ant kapitono, kad jis galėtų ją nužudyti. 
Bet vietoje to ji karštligiškai svarstė, ką turėtų atsakyti. Jai skubiai 
reikėjo pas Jadvygą. Ji nebūtų jo apgavusi kvailais pasiaiškinimais. 
Todėl ji giliai įkvėpė. 

— Turiu svarbią žinią Jūsų šeimininkui ir markizei Jadvygai. Nuo 
to priklauso markizo Oto garbė ir kilnaus riterio gyvybė. 

Kapitonas apstulbęs pažvelgė į ją. 

— Tu - asiuntinė? Dėl Dievo, kas tavimi patikės? Nuo kada tokį 
darbą perėmė moterys? 

— Aš sakau tiesą, - tarė Marta. 

Durys prasivėrė. Sargybinis, surišęs Martą, įėjo vidun ir kažką pa- 
šnibždėjo kapitonui į ausį. Šis dar kartą trumpai pažvelgė ir išlėkė 
lauk. 

— Suimtasis liks čia. Pas jį niekam negalima, — eidamas nurodė 
jis. 


Draskoma abejonių, Marta pasiliko. 


Šiek tiek vėliau Marta muzikanto drabužiais ir surištomis ranko- 
mis atsiklaupė prieš Ditrichą fon Landsbergietį, rytinių žemių mar- 
kizą. Kapitonas greitai grįžo atgal ir netardamas nė žodžio nusivedė 
ją į rūmus. Ten nuėjus, markizas išsiuntė visus laukan, sargybos vadą 
taip pat, ir griežtai pažvelgė į ją. 

Jos širdis daužėsi, paslapčiomis ją apžiūrinėjo vyras, kurio rankose 
dabar buvo jos ir galbūt Kristiano gyvenimas. 

Oto brolį ji buvo mačiusi Viurcburgo taryboje, kai jis kartu su 
kitais Saksonijos hercogo priešininkais stojo prieš imperatorių. Jis 
buvo maždaug dešimčia metų jaunesnis už Otą, atrodė lieknesnis, 
ojo judesiai lankstesni. Simetriški jo veido bruožai ir tamsūs, pečius 
dengiantys plaukai priminė jai Kristianą. Iš Zuzanos ji žinojo, kad 
Ditrichas daug laiko praleido imperatoriaus rūmuose ir lydėjo jį dau- 
gelio žygių į Italiją metu. Jo manieros buvo labai kilmingos, ryški ele- 
gancija, bet už neįžvelgiamos veido išraiškos slėpėsi, kaip pas Kristia- 
ną, slaptas aistringumas. Jai liko tik tikėtis, kad jis pyksta ne dėl jos. 

— Tu tvirtini, kad turi man svarbią žinią, - griežtai tarė jis. - Bet 
pranešti svarbias naujienas nesiunčiamos jaunos moterys vyrų dra- 
bužiais. Tu žinai, ką už tokius dalykus numato įstatymas. 

— Taip, pone. Prašau, atleiskite man! 


Tada ji pažvelgė tiesiai jam į akis. 

— Ši žinia yra svarbesnė už mano gyvenimą. Aš neradau kitos išei- 
ties, kaip atvykti pas Jus ir ponią Jadvygą. Jei būčiau keliavusi iš Mei- 
seno apsirengusi moteriškais drabužiais, turbūt Jūsų pilies nebūčiau 
pasiekusi niekada. 

— Tu vienui viena atkeliavai čia iš Meiseno? - nustebęs paklausė 
markizas. - Negi neatsirado vyro, kuris būtų galėjęs perduoti man šią 
žinią, jei ji tokia svarbi? 

— Svarbi ir slapta, - papildė Marta. Ji vėl turėjo sukaupti visas jė- 
gas, kad savo priešininkui papasakotų visą istoriją. 

— Aš esu Marta iš Kristiansdortfo, pribuvėja, - pradėjo ji, bet to- 
liau netęsė. 

— Marta? - įsiterpė Ditrichas ir pasilenkė, kad galėtų geriau ją ap- 
žiūrėti. - Ta Marta, kuri išgelbėjo mano svainę pasikėsinimo nunuo- 
dyti metu ir išgydė mano brolio sūnų? 

Nustebusi, kad jis apie tai žino, ir tuo pačiu palengvėjusia širdimi 
ji atsiduso. 

— Taip, pone. 

— Kuri mato regėjimus? 

Marta delsė atsakyti. Buvo praėjusios vos trys dienos nuo tada, kai 
ji buvo apšaukta ragana ir dėl to būtų buvusi užmušta. 

Bet Ditrichas nelaukė jos atsakymo. 

— "Tai suteikia šiam reikalui šiek tiek daugiau svarbos. 

Jis kreipėsi į kapitoną. 

— Skubiai pakvieskite čia ledi Jadvygą — vieną. Bet prieš nueida- 
mas, išlaisvink šį jauną daiktą. Teisingai pasielgei atvesdamas ją čia. 

Vyras trumpai nusilenkė ir padarė kaip įsakyta. 

Kol Marta slapčia trynė savo rankas, kuriose susikaupė kraujo, 
Ditrichas tylėdamas ją apžiūrinėjo. Nuleido žvilgsnį, bet žinojo, kad 
ji išlaikė vieną iš egzaminų. 

Jadvyga atėjo greitai, maloniai pasveikino savo svainį ir metė nu- 
stebusį žvilgsnį į muzikantą, kuris prieš jį klūpojo. Tada ji atpažino 
Martą. 


— Dėl Dievo, - sušuko ji, bet staiga nutilo. 

— Ar pažįstate šią merginą, sese? —- paklausė Ditrichas. 

Taip Jadvyga suprato, kad Marta pakliuvo į bėdą. 

— Taip, ir kad ir ką ji būtų padariusi, prašau Jūsų būti jai malonin- 
gam. Aš jai skolinga. Ji ne vieną kartą man ir Jūsų sūnėnui išgelbėjo 
gyvybes. 

Markizas patenkintas linktelėjo. 

— Atsisėskite mano pusėje ir paklausykime, ką ji norėjo mums 
pranešti, - paprašė jis Jadvygos. 

Jo prašymu Marta papasakojo apie kruvinus įvykius Kristiandor- 
fe. 

— Mes turime įrodymų, kad Kristianas yra nekaltas ir nepabėgo, o 
yra slaptai įkalintas Randolto pilyje, - pasakė ji. Savo abejones dėl to, 
ar Kristianas dar gyvas, ji pasiliko sau. 

Jadvyga ir Ditrichas niūriais veidais klausėsi jos žodžių. Bet kai ji 
pradėjo pasakoti apie Odą, nedaug trūko, kad Ditrichas pašoktų iš 
nuostabos. 

— Ar yra įrodymų dėl to, kad Oda yra Liovės šnipė? 

— Iki šiol — tik muzikanto žodis. Bet tokių įrodymų tikrai bus 
galima rasti. Kitu atveju, kodėl kas nors būtų užsiundęs ant jo žudi- 
kus? — atsargiai atsakė Marta. 

Ditrichas parodė jai atsistoti. 

- Šis Kristianas yra tas riteris su laukiniu žirgu, kuris iš mano sū- 
nėno ir mano sūnaus padarė tokius puikius raitelius? - kreipėsi į Ja- 
dvygą Ditrichas. 

- "Taip. Jis - mums ištikimai atsidavęs ir labai garbingas riteris. Jis 
niekada nebūtų apvogęs savo pono. Jis išgelbėjo mano gyvybę, kai 
mus buvo užpuolęs Heinricho būrys. O dėl sidabro atradimo jam 
dėkingas ir mano vyras. 

Jadvyga vieną akimirką uždelsė. 

— Jau daug metų Randolfas ir Kristianas yra nesutaikomi priešai. 
Tai ir buvo priežastis, dėl kurios mano vyras atsiuntė mane pas Jus. 

Ji sąmoningai išvengė žodžio „ištrėmė“, kad nesupykdytų svainio. 


Bet ji negalėjo sulaikyti kartėlio savo balse, kai tęsė: 

— Aš pasakiau Jūsų broliui, kad Randolfui ėmus rodyti valdžią 
savo varžovui ims tekėti kraujas ir kad taip atsimokėti tokiam ištiki- 
mam tarnautojui kaip Kristianas būtų negarbinga. Ir štai įvyko ne- 
laimė. 

Ji dar kartą stabtelėjo ir pažvelgė į Ditrichą, kurio veido išraiška 
nerodė jokių jausmų. 

— Otas manimi nebetiki. Jis pilnai priklausomas nuo Randolto 
ir tos Odos, kuri, kaip mes bijome, daro viską, ką jai liepia Liovė. 
Neturime to leisti! 

Tylėdamos ir nusiminusios abi moterys laukė, ką nuspręs rytinių 


žemių markizas. 


Niekas nebūtų galėjęs nuspėti, kas dėjosi Ditricho viduje. Net jei 
jo temperamentas buvo ne ką silpnesnis nei jo vyresniojo brolio, per 
tuos metus, kuriuos jis praleido imperatoriaus rūmuose, jis neišmoko 
geriau nieko, kaip slėpti savo mintis. 

Otas yra kvailys! Tai buvo tai, kas jam diena iš dienos sukdavosi 
galvoje nuo to laiko, kai jo brolis atsiuntė pas jį Jadvygą su savo ma- 
žąja dukra. Jis visada pavydėjo vyresnėliui dėl šios moters, kuri buvo 
ne tik graži, bet ir protinga bei atsidavusi savo vyrui, nors Otas to 
nenusipelnė. 

Jo paties žmona, Lenkijos karaliaus dukra Dobronega, parodė 
jam tik mažą dalelę tokio palankumo ir lojalumo, kokį per visus tuos 
metus Otui rodė Jadvyga. Šalta širdimi ji praleisdavo dienas pasnin- 
kaudama ir melsdamasi po to, kai atliko savo pareigą ir pagimdė jam 
sūnų bei dukterį. Vestuvės buvo politinė būtinybė, kad apsaugotų ry- 
tines savo sienų žemes. Jis jau ilgai nebegalėjo iškęsti visada priekaiš- 
taujančio neaistringos Dobronegos žvilgsnio, dievobaimingumo. 

Taip pat ir jis vykdė įvairias aferas, turėjo nesantuokinį sūnų, kurį 
pripažino ir kuriam suteikė krikščionišką gyvenimą. „Turėdamas ša- 
lia savęs tokią žmoną kaip Jadvygą, niekada taip neapsikvailinčiau, 
kaip mano brolis su ta Oda“, - mąstė markizas. 

Ditrichas neabejojo Martos žodžiais. Jis turėjo daug progų įsi- 


tikinti Kristiano garbingumu. Žinojo jo, kaip puikaus raitelio ir 

kovotojo, reputaciją ir džiaugėsi, kad jo sūnus Konradas, būdamas 
pažu Oto dvare, daug iš jo išmoko. Tai ateityje galės berniuką išgel- 
bėti kovoje. Ditrichas taip pat žinojo, jog Kristianas išdrįso patekti į 
savo priešo stovyklą, kad brolio aiškiaregį išaiškintų kaip šnipą, kurį 
stuobriai Oto sargybiniai vėl paleido. Tai, kad jis įsigijo naują priešą, 
buvo neišvengiama. 

Bet jis turėjo būti vertas to, kad ši jauna moteris, stovinti prieš jį ir 
meldžianti padėti išvaduoti jos šeimininką, nepaisė visų pavojų. 

Kai jis pamatė žibančias jos akis, panoro kada nors būti taip myli- 


mas kaip šis Kristianas. 


Ramybė rūmuose virto audra, kai Ditrichas pagaliau priėmė 
sprendimą. 

— Aš negaliu kištis į savo brolio reikalus, kurie susiję su Kristia- 
nu ir jo kaimu. Bet jei iš tikrųjų Oda yra Liovės šnipė, ji turėtų būti 
išaiškinta. Aš pranešiu apie tai vienam iš savo šnipų Braunšvaige. Ir 
galbūt, - lengvai šypsodamasis kreipėsi jis į Jadvygą, - keletas Jūsų 
riterių galėtų Oto aplinkoje neišleisti jos iš akių. 

Jadvyga linktelėjo, o Marta nežinojo, ar jai nusiraminti, ar ap- 
stulbti. Markizas tikėjo ja, bet dar nepasakė, ar nusiųs ją į požemius. 

Bet svarbiausia, kad jis nenorėjo imtis nieko, kad išvaduotų Kris- 
tianą! Nespėjus markizei nieko pasakyti, Ditrichas pakvietė savo 
namų valdytoją. Šis atėjo taip greitai, kad atrodė, jog laukė už durų. 

— Rytoj anksti ryte vyksiu į medžioklę, bet su nedideliu būriu. 
Paruoškite viską! 

Šis nusilenkė ir dingo taip pat greitai, kaip atsirado. 

Jadvyga pakėlė antakius. | 

— Jūs dabar norite į medžioklę? 

Ditricho mimika buvo suvaldyta, bet tiek Marta, tiek Jadvyga 
įžvelgė nedidelę šypsenėlę. 

— Taip, pietų kryptimi. Gali būti, kad aš, keliaudamas po žemes, 
rasiu Randolfą ir paprašysiu jį bei jo būrį mane palydėti. 

Jis pažvelgė į Martą. 

— Tai turėtų suteikti visą dieną tavo šeimininko išgelbėjimui iš 
kalėjimo. 

Marta norėjo priklupti ant kelių ir padėkoti. Bet markizas rankos 
judesiu sulaikė ją. 

Jis žengė prie jos, paėmė fleitą bei kepurę ir įmetė juos į ugnį. 

— Prieš tai baikime tuos oficialumus, - griežtai tarė jis. - Persirenk 
kaip pridera ir tik tada rodykis mano akyse. Likusius rūbus sudegink. 
Pilyje neturi likti jokių sučiupto muzikanto pėdsakų. 

Marta sunkia sąžine stebėjo liepsnose skęstančius daiktus. Ar 
Kristianas supyktų, jei būtų sunaikinti paskutiniai prisiminimai apie 
jo tėvą? Bet ji dabar žinojo, kad yra viltis vėl pamaryti riterį gyvą. 
Ji sumišusi sekė paskui Jadvygą, kuri liepė palaukti viename kamba- 
ryje. 

" Šiek tiek vėliau durys atsivėrė. Zuzana sutrikusi pažvelgė į Martos 
kostiumą ir tik pečius siekiančius plaukus. 

— Tu esi muzikantas?! 

Tada ji numetė daiktus, kuriuos nešėsi rankose, ant žemės ir sti- 
priai ją apkabino. 

— O Dieve - jei aš būčiau tai nujautusi! Per mane pakliuvai į bėdą, 
tiesa? Man taip gaila! 

Marta linksmai atsakė į apkabinimą. 

— Viskas baigėsi gerai, nesijaudink. 

"Tada ji nusirengė per didelį muzikanto apsiaustą, nusivilko kelnes 
ir šmurkštelėjo į suknelę, kurią atnešė Zuzana. Draugė padėjo paslėp- 
ti jos plaukus po skara taip, kad niekas nepastebėjo, jog jie nukirpti 
trumpai. Tada ji nuvedė ją atgal į menę, kur jau laukė Ditrichas ir 


Jadvyga. 


Kitą rytą jie išvyko tik išaušus ir dar prieš pusryčius. Laikas spau- 
dė. Palydai markizas išsirinko keturis ištikimiausius ir patikimiausius 
riterius bei greičiausius ir tvirčiausius žirgus. Dar keliavo du ginkla- 
nešiai, kurie buvo pakankamai lengvi, kad galėtų pasikeisdami paim- 


ti ant arklio Martą greitai nenuvargindami gyvulių ir neužlaikydami 


grupės. 

Markizas ketino kelią iki Raimundo įveikti dvigubais žingsniais. 
Iš Martos jis sužinojo, kad Lukas ir Raimundas norėjo susitikti ir vie- 
ni įsibrauti į Randoltfo pilį, jei Marta per dieną ten nepasirodys. 

Prieš išvykdamas Ditrichas mandagiai atsiprašė Jadvygos už tai, 
kad palieka ją vieną Landsbergo pilyje. Net jei jis jai suteikia daugiau 
laisvės nei buvo nurodyta Oto, viena buvo aišku: Jadvyga negalėjo 
palikti pilies. 

— Su Dievo valia mes Jus greitai išlaisvinsime, - pasakė jis šiltai 
šypsodamasis, kai ji jį palaimino. Jadvyga nusišypsojo nebyliai sutik- 
dama. Kartu su dviem ginkluotaisiais kaip palyda, Zuzana šiandien 
keliaus į Meiseną — oficialiai, nes ją atleido iš Jadvygos tarnaitės par- 
eigų. Bet iš tikrųjų Zuzana turėjo pasiklausinėti ir iš akių nepaleisti 
Odos, jei ji ir Otas grįžtų atgal. Kaip kalvio padėjėjo žmona ten ji be 
problemų ras darbą - galbūt net pas pačią Odą. 

Raiteliai skubiai pajudėjo pietų kryptimi. Tik ginklanešiui, kurio 
balno priekyje sėdėjo Marta, buvo sunku suvaldyti žirgą. Marta ilge- 
singai galvojo apie Luką ir jo gebėjimą susitvarkyti su žirgais, už ką iš 
dalies buvo skolingas Kristianui. 

Kur jis galėtų būti? Ar jis rado Oto būrį? Ir ar Raimundas gavo 
leidimą kartu su Geru ir Richardu joti namo? 

Ji iš visos širdies meldėsi dėl Kristiano gyvybės ir dėl to, kad jo 
išlaisvinimo metu nenukentėtų nė vienas iš jo draugų. 

Naktį ji vėl buvo pažadinta baisaus košmaro, kuriame pamatė rite- 
rį, susigūžusį iš skausmo, gulintį kalėjime. Jos dešiniajame smilkinyje 


nuo to laiko vėl ėmė tvilkčioti duriantis skausmas. 


Markizas, kaip ir Kristianas, atrodė, gimė raiteliu. Jis nerodė jokių 
nuovargio pėdsakų, akyse žaibavo nuotykių troškimas. Bet Marta 
taip pat atpažino didžiulį norą atskleisti šią intrigą. Jei markizas Dit- 
richas taip laikėsi riteriškos doros, Randolfo elgesys jam turėjo būti. 
visiškai nepriimtinas. Ir tam, kad išsaugotų šeimos garbę, jam reikėjo 
įrodymų dėl Odos ryšio su Braunšvaigu, o jo brolis galėtų išvengti 


Liovės įtakos. 

Tik pradėjus temti jie pasiekė Raimundo ūkį. Nustebusi ir kartu 
laiminga besilaukianti Elžbieta pasveikino svečius. Ji atnešė pasvei- 
kinimo gėrimo, kurį asmeniškai ištiesė Ditrichui, įsakė arklininkui 
pasirūpinti svečių žirgais, o virtuvės tarnaitei kiek įmanoma greičiau 
paruošti valgyti. 

— Deja, mano vyras dar negrįžo. Bet vėliausiai rytoj turėtų pa- 
sirodyti, jei Jūsų brolis išleis jį porai dienų atostogų, - paaiškino ji 
markizui. 

Jis perdavė taurę gėrimo savo palydovams, prieš tai išgėręs didelį 
gurkšnį. 

— Ačiū už šiltą sutikimą, gražioji ledi, - atsakė jis. - Jei leisite, čia 
palauksime Jūsų riterio ir jo draugų. Mes norėtumėme iš jo sulaukti 
paramos, - paaiškino jis eidamas kartu su Elžbieta į namus. 

Ji nustebusi pakėlė akis, pamatė šelmišką blizgesį svečio akyse ir 
palaukė, ar jis pasiruošęs paaiškinti. 

Ber Ditrichas įsitaisė prie stalo ir ištiesė savo ilgas kojas, o Elžbieta 
įsakė tarnaitei įpilti svečiams geriausio vyno. 

Norėdama virėjai pateikti keletą nurodymų, ji išskubėjo laukan 
pas Martą. 

— Tavo patarimai padėjo, - spinduliuodama iš džiaugsmo tarė 
jauna moteris ir uždėjo rankas ant didžiulio pilvo. - Bet papasakok, 
kas nutiko. Kodėl markizas Ditrichas atvyko čia? 

Marta labai trumpai papasakojo. Bet jai kilo liūdna mintis: kas 
būtų, jei Raimundui jos suplanuotos išlaisvinimo akcijos metu kas 
nors atsitiktų? Ji gerai prisiminė jo norą verčiau mirti, nei tapti luošiu 
ir būti savo žmonai našta. Ar Elžbieta su dar negimusiu vaiku liks 
našle? 

Ji prisivertė šias mintis nuvyti į šalį. Raimundas buvo patyręs ko- 
votojas ir tarnaudamas Otui jau daug kartų rizikavo savo gyvybe. 

Kad rastų vidinę ramybę ir pramankštintų kelionės metu sustin- 
gusias kojas, ji ėmė slankioti po kiemą. 

Raimundas, lyginant su Kristianu, buvo pasiturintis. Jo namas 


buvo didelis ir akmeninis, apsuptas daugelio kitų pastatų. Ji greitai 

suprato jo turtų šaltinį: teritorija šalia jų namų buvo apstatyta tvar- 
tais ir aptvarais, kuriuose ganėsi gerai sudėti arkliai ir kumeliukai. 

— Tu ten! - plonas berniuko balsas pažadino ją iš susimąstymo. 

Ji apsisuko ir pamatė maždaug dešimties metų berniuką strazda- 
nų nusėtu veidu, kuris jai šaukė: 

— Taip, tu. Turi eiti pas šeimininkus. Paskubėk! 

Ji susitvarkė savo melsvą suknelę, kurią jai buvo davusi Jadvyga, 
jau antrą, ir po skara pasikišo iškritusią plaukų sruogą. Tada nubė- 
go į namą ir prie pat įėjimo sustingo pamačiusi už stalo įsitaisiusius 
svečius. 

— Jūs mane kvietėte? 

— Sėskis prie mūsų. Tu turėtum būti alkana bei ištroškusi — ir gal- 
būt galėsi mums dar kai ką papasakoti, kas mums padėtų, - pakvietė 
ją markizas Ditrichas. 

Marta sumišusi priėjo arčiau. Tai, kad tokia kaip ji sėdės prie stalo 
su ledi, kunigaikščiu ir riteriu, laužė visus papročius. Ji pajuto į save 
nukreiptas Ditricho akis ir nuleido blakstienas. 

Susidomėjimas, su kuriuo jis į ją žiūrėjo, šįkart buvo ne iš smalsu- 
mo, tai ji jautė aiškiai. Ar jis šiąnakt pareikalaus jos susimokėti už tai, 


kad ją paleido ir prisidėjo prie Kristiano išlaisvinimo? 


Markizas Ditrichas iš tikrųjų galvojo, ar pasikviesti Martą nakčiai 
pas save. „Tokia patraukli moteris kaip ji yra sukurta meilei“, - mąstė 
jis sau; jauna našlė, kuri, matyt, nelabai gedėjo savo vyro, o rūpinosi 
kaimo šeimininku. Tai, ką ji dėl jo pasiryžo, rodė drąsą ir paslėptą 
aistrą. Jis įsivaizdavo, kaip ji raitosi jo rankose ir aimanuoja iš malo- 
numo, kai jis glamonėja jos kūną. 

Bet tada jis pastebėjo jos nepasitenkinimą, kurį išdavė nuleistos 
blakstienos. Ji buvo aiškiaregė. Galbūt ji skaitė jo mintis? 

Ši jauna moteris paskutinėmis dienomis patyrė tikrą pragarą, kad 
padėtų Kristianui ir markizei. Jos jėgos aiškiai ėjo į pabaigą — ir jis 
neturėjo kitos minties, tik įsitempti ją į lovą. 

Ditrichas gailėdamasis nustūmė visas mintis apie naktį ir draugiš- 


kai šypsodamasis pastūmė jai padėklą su kepta mėsa. 

— Valgyk, - pareikalavo jis. - Tu turėjai keletą sunkių dienų. 

— Jūs labai geras, pone, - tyliai padėkojo ji nepakeldama akių 
aukštyn. 

Bet dar nespėjus paimti, baisus skausmas perėjo jos kūnu ir ji suri- 
kusi apalpo. Tik greita jos kairėje sėdinčio riterio reakcija apsaugojo 


ją nuo nukritimo ant žemės. 


Kai Marta vėl atsigavo, pažvelgė lyg pro rūką ir atpažino susirūpi- 
nusį Elžbietos veidą. 

— Kas atsitiko? — iš šono nuskambėjo įsakmus vyro balsas. Ji atsar- 
giai pasuko galvą į tą pusę ir pamatė markizą Ditrichą, kuris žvelgė į 
ją susirūpinęs ir kankinamas kaltės jausmo. 

Marta atsibudusi dar kartą pajuto jos kūnu vilnijančią baimės 
bangą ir pabandė pasikelti. 

— Kristianas, - sušnabždėjo ji išplėstomis akimis ir vėl susmuko 
ant pagalvių, ant kurių ją buvo kažkas paguldęs. 

Elžbieta atsargiai ją pasodino ir prikišo prie lūpų taurę. 

— Išgerk tai, sustiprėsi! 

Marta paragavo šalto, stipraus vyno, kokio ji dar niekada nebuvo 
ragavusi. Paprasti žmonės, kaip įprasta, gerdavo tik silpną alų. Ji išgė- 
rė porą nedidelių gurkšnių, susiėmė geliančius smilkinius ir žvilgčio- 
jo tai į Elžbietą, tai į markizą Ditrichą. 

— Mano šeimininkas Kristianas... Jis kentė baisius skausmus... o 
dabar aš nebegaliu nieko jausti iš jo... 

— Po velnių, - išsprūdo Ditrichui, kuris iš karto atsiprašė namų 
šeimininkės. 

Jis tarė Elžbietai: 

— Aš suprantu, kad Jūs įsivaizduojate riterio Kristiano padėtį ir 
savo vyro planus. 

Jauna moteris linktelėjo. 

— Kristianas yra mūsų šeimos draugas, neabejojame jo garbe. Pri- 
valome išlaisvinti jį iš Randolfo nagų. 

— Bet aš negaliu taip paprastai nujoti į galingiausio savo brolio 


vasalo pilį ir pareikalauti jo paleisti nusikaltėlį, kuris, be to, dar lai- 

komas mirusiu. Ypač kai ledi Jadvyga ir mūsų jaunoji žolininkė sako, 
kad jis įsakė nužudyti Jūsų draugą, nespėjus kam nors jo pamatyti. O 
mano brolis, dėl mums žinomų priežasčių, nekalba apie tai, kas susiję 
su šiuo reikalu. 

Markizas vienai akimirkai susiraukė. 

"Tada jis kreipėsi į Martą. 

— Vizijose tu matai ateitį ar dabartį ? 

— Yra taip, lyg aš jausčiau jo skausmą... 

— Tada Kristianas dabar yra miręs arba be sąmonės, - padarė iš- 
vadas Ditrichas negalvodamas apie abiejų jaunų moterų reakciją. — 
Tikriausiai Randolfas praleidžia vakarus jį kankindamas. Jei Jūsų 
draugas dar gyvas, jis tikrai paliks jį per naktį ramybėje, kad vėl ar- 
sigautų. 

Markizas pasiryžo. 

— Jei Jūsų vyras ir jo draugai iki rytojaus pietų čia nepasirodys, 
vyksiu aš, - tarė jis Elžbietai. - Aš ką nors sugalvosiu, kaip susitvar- 
kyti su Randolfu, net jei susipyksiu su savo broliu. Bet prašau - pasi- 


rūpinkite savimi ir štai šiuo angelu. Jai dar prireiks jėgų! 


Visų palengvėjimui Raimundas, Geras ir Richardas su Luku kitą 
dieną grįžo iškart po pusryčių. Jų arkliai buvo suprakaitavę, patys at- 
rodė užsimiegoję ir nuo kojų iki galvos buvo padengti dulkėmis. 

Raimundas jau iš tolo pamatė, kad turi svečių. Bet kai iš jo namo 
išėjo markizas Ditrichas, jis nustebęs krito prieš jį ant kelių. 

— Kilmingasis pone, būkite pasveikintas, atvykęs į mano namus, — 
jis pasveikino aukštą svečią. 

Ditrichas parodė jam stotis. 

— Nešvaistykime laiko mandagybėms! Pagal tai, ką mes žinome, 
riterio Kristiano laikas senka. Mes privalome paskubėti. 

Raimundas apstulbęs pažvelgė į savo draugus. Jei Marta į savo 
pusę patraukė tokį galingą sąjungininką, turėjo įvykti tikras stebuk- 
las. Kokia laimė! 


Markizas išdėstė savo planą. 

— Aš pareikalausiu Randolfo su savo grupe palydėti mane į me- 
džioklę. Tuo metu jūs privalėsite nepastebimi patekti į pilį ir iš ka- 
lėjimo paimti Kristianą. Aš su broliu susitarsiu dėl medžiojimo jo 
miškuose. 

Raimundas bei jo draugai pritarė ir apsidžiaugė dėl nelauktos pa- 
galbos. 

— Už tai aš laukiu atlikto darbo, - pareiškė markizas. 

— Kaip pageidausite, pone, - užtikrino Raimundas ir nusilenkė. 

— Kai išlaisvinsite savo draugą, grįžkite atgal į mano brolio pilį ir 
padarykite viską, kad išaiškintumėte Liovės šnipę! 

— Mes šiaip ar taip ketinome tą padaryti — vien dėl ištikimybės 
markizui Otui. 

„—- Gerai, - atsakė Ditrichas. - Todėl ir aš rūpinuosi, kaip nukreipti 
jo dėmesį. Randolfas ir jo žmonės neturi jūsų pamatyti ar atpažinti. 
Jūs privalote nepamiršti, kad jis iš karto jus įtars, kai tik išlaisvinimas 
pavyks. Jis negali sukelti didelio triukšmo, nes oficialiai Kristianas 
yra miręs. Bet jis pirmiausia ieškos jo pas jus. 

— Nesirūpinkite. Mes turime gerą slėptuvę. 

— Tada nebegaiškime laiko. 


Bet kai vyrai, atsigaivinę ir greitai užkandę, norėjo išvykti, įvyko 
karštas susirėmimas. Lukas pareiškė norįs dalyvauti gelbėjimo pla- 
ne. | 

— Tu jau įvykdei savo dalį. Bet jei mes paslapčia įslinksime į pilį, . 
turime tikėtis, kad gali būti pralietas kraujas. Ginklanešiams ten ne 
vieta, - kategoriškai paaiškino Raimundas. 

Bet Lukui tai nepadarė įspūdžio. 

— Pacs Kristianas, geriausias Meiseno kovotojas, mane išmokė elg- 
tis su ginklais. Ir jis man patikėjo savo kalaviją. Taigi aš jį panaudosiu, 
kad jį iš ten ištraukčiau. 

Nepatenkintas jis įsispoksojo į tris riterius ir svarstė, ar nubaus jį 
užjo įžūlumą. 


Tuo metu prie jų priėjo markizas Ditrichas. 

— Jei jis dėl savo riterio išdrįso padaryti ir pasiekė tiek daug kaip 
ši Marta, tada jūs turėtumėte paimti jį kartu, — įsiterpė jis į ginčą. — 
Kada tau bus perduotas kalavijas? - paklausė jis ginklanešio. 

— Per kitų metų Sekmines, pone. 

Markizas išsitraukė savo kardą. 

— Eikš ir parodyk, ką išmokai! 

Tarp aplink susirinkusių žmonių kilo šurmulys. 

Lukas akimirkai pasigailėjo dėl savo įžūlumo. Jis turėtų išeiti prieš 
tokį kilmingą poną? 

Apie Ditrichą buvo kalbama kaip apie pasižymėjusį kovotoją, ku- 
ris nesibaimino iškviesti į kovą pranašesnio priešininko. 

Bet tada Lukas sukaupė visą savo drąsą. Galiausiai jis apgins savo 
šeimininko vardą ir gyvybę, jei galės keliauti su kitais. 

— Kaip pageidausite, pone. Man tai garbė. - Jis žemai nusilenkė, 
priėjo arčiau ir išsitraukė Kristiano kardą. 

Tuoj pat susirinko grupelė žiūrovų. Šį kartą niekas neprieštaravo, 
kad būrys paliko dirbtus darbus. Ginklanešys su kalaviju stojo prieš 
markizą - ar kada kas buvo matęs ką nors panašaus? 

Lukas metė paskutinį žvilgsnį į Martą, kuri jį stebėjo ir pasiuntė 
silpną, padrąsinančią šypseną. 

Tada jis išvaikė iš galvos visas mintis ir susikoncentravo ties kardu 
ir savo priešininku, kaip jį buvo išmokęs Kristianas. 

Markizas praleido vieną smūgį ir puolė visa jėga. Lukas greitai 
suprato, kad Ditrichas — greitas ir stiprus kovotojas. Bet jis galėjo 
atlaikyti kiekvieną smūgį arba laiku jo išvengti. 

Netrukus jį išmušė prakaitas ir ėmė sunkiai alsuoti. Jo priešinin- 
ko patirtis kovose ir kūno jėga buvo didesnė. Lukas laikėsi narsiai, 
smūgiavo, išsisukinėjo, sukosi, staiga pateko į situaciją be išeities ir 
paskutinę minutę atsidūrė po savo priešininko kardu. 

Ditrichas patenkintai šypsodamasis baigė kovą. 

— Gerai padaryta, ginklanešy, - sušuko jis ir įsidėjo kardą į makš- 
tį. - Aš pažįstu daug riterių, kurie neišsilaikė prieš mane nei pusės 


tiek, kiek tu. 

Stovintieji aplinkui susižavėję plojo, o Lukui, kuris vis dar gaudė 
orą, lyg akmuo būtų nuo širdies nukritęs. 

— Pasiimkite jį kartu, - sušuko Ditrichas Raimundui. - Jis pakan- 
kamai pasiruošęs. 

— Sutinku, - atsakė šis ir griežtai pažvelgė į ginklanešį. - Bet jokių 
savarankiškų žygių, girdi? Tu laikysiesi mano nurodymų. 

— Savaime suprantama, - atsakė Lukas laimingas, kad galės atker- 


šyti Randolfui už jo žiaurumą. 


Vyrai išvyko atskirai. Kai markizas Ditrichas ir jo palydovas Ran- 
dolfas pradės medžioklę, Raimundas ir jo draugai slapčia prisiartins 
prie pilies. Po Martos vaizdinių jie bijojo, kad Kristianas - jei jis iš 
viso dar buvo gyvas — nebegali vaikščioti, ką ir besakyti apie jojimą. 
Be to, pabėgimas per vandenį nepaliks jokių bėdsakų. 

— Tegul Dievas lydės Jus ir Kristianą, - atsisveikindama jiems pa- 
sakė Elžbieta. 

Markizas dar kartą pažvelgė į Martą ir pamatė ją mirtinai išbalu- 
sią, stovinčią toje vietoje, kur jis kovojo su Luku. Susimąstęs jis arkli- 
ninkui į rankas įbruko žirgo vadeles, nors jau norėjo užsėsti, ir nuėjo 
pas ją. 

— Ar yra kas nors, ką tu norėtum man pasakyti? - tyliai paklausė 
jis. 

Marta pažvelgė į jį taip, lyg dar sapnuotų. Kovos metu ji išvydo 
vaizdą, kaip jaunas vyras markizo veido bruožais pasruvęs krauju ne- 
judėdamas gulėjo turnyro pievoje. 

Ką tai turėtų reikšti? Ditricho sūnus, kuris prieš kurį laiką Oto 
dvare mokėsi būti pažu, dar per jaunas, kad galėtų dalyvauti turnyre. 

— Aš turiu apie tai pamąstyti, - galiausiai tarė ji. - Tegul Dievas 


saugo Jus ir kitus! 


Žiadauias 


— Apgailestauju, kad pirmas tavo išbandymas tarp riterių turi tiek 
mažai riteriškumo, - tikrinančiu žvilgsniu tarė Raimundas pakeliui 
į Randolfo pilį. 

— Mes nejojame, o keliaujame su žinia, mes nešaukiame į atvirą 
kovą, o slapčia įslinksime į priešininko pilį. 

— Šiuo atveju tai mane mažai jaudina, — atsakė Lukas, trumpai 
žvilgtelėjęs į Martą. 

Ji žinojo, kad iš tikrųjų Lukas buvo pasiruošęs sulaužyti beveik 
kiekvieną taisyklę, kad išgelbėtų Kristianą iš kalėjimo, net jei jis mie- 
liau būtų užšokęs ant žirgo ir nugalėjęs kiekvieną priešininką. 

Ką Kristianui davė riteriškųjų taisyklių laikymasis? Jis privalėjo 
beginklis atsiduoti savo pikčiausiam priešui, buvo laikomas miręs ir 
negarbingas. Galbūt jis jau buvo miręs. Randoltas nenusipelnė, kad 
su juo būtų elgiamasi pagal riterių taisykles. 

Vasaros saulė jau buvo aukštai iškilusi, o pievų apsupta upė blizgė- 
jo ir spindėjo. Bet Marta negalėjo mėgautis apylinkių ramybe ir gro- 
žiu. Ji beveik mirė iš susirūpinimo, kai Lukas ir Raimundas irklavo 
valtį į slėptuvę netoli Randoltfo pilies. 

Galiausiai vyrai pasuko valtį kranto link ir paslėpė ją krūmuose. 
Geras ir Richardas, kurie buvo išjoję prieš tai, kad apžiūrėtų pilį, jų 
jau laukė sutartame taške. Kaip jie pranešė, Randolfas ir jo žmonės 


buvo kaip tik iškeliavę su markizu Ditrichu. 

— Nueiti man į pilį ir ten pasižvalgyti? — pasiūlė Marta, nors ši 
mintis ją gąsdino. — Aš galėčiau pasakyti, kad noriu įsidarbinti tar- 
naite. Galbūt sužinosiu, kur įkalintas Kristianas. 

— Jokiu būdu, - apsisprendęs atsakė jai Raimundas. - Kas nors, 
kas tave matė tarybos metu, galėtų atpažinti... 

„Jūs net neįsivaizduojate, kaip gerai jie mane pažįsta“, - karčiai 
susimąstė Marta. Bet ji buvo pasiruošusi išdrįsti tai padaryti. 

— Kaip Jūs ketinate įeiti vidun neatpažinti? Į moterį niekas net 
dėmesio nekreips. - Karžygiai iš senųjų legendų, apie kuriuos ji buvo 
girdėjusi, tokiose gelbėjimo operacijose persirengdavo prekeiviais 
arba vienuoliais, kad patektų į priešininko stovyklą. Bet Raimundas 
ir jo draugai nesivežė nieko, išskyrus savo kardus ir tvirtą audinį neš- 
tuvams. 

Raimundas uždėjo abi rankas ant jos pečių, atsuko ją į save ir rim- 
tai pažvelgė. 

— Tu liksi čia. Tai mano paskutinis žodis. Tai per daug pavojinga. 
Geriau sukaupk visas jėgas, jei po to norėsi padėti savo šeimininkui. 

Marta nuleido galvą ir žengė nedidelį žingsnį atgal. Net jei buvo 
sunku, ji privalėjo pripažinti, kad Raimundas buvo teisus. Dabar ji 
greičiau būtų kliūtis nei pagalba. Dienos ir naktys po kruvino Ran- 
dolfo teismo kaime išsunkė beveik visas jos jėgas. Todėl Landsberge 
ji pakliuvo į sargybinių rankas. O ir paskutinę naktį iš susirūpinimo 
negalėjo užmigti. | 

Raimundas švelniu judesiu pakėlė jos smakrą: 

— Dauguma vyrų nepasiryžtų tokiems drąsiems poelgiams. Jei 
Kristianas išgyvens, bus už tai labiausiai dėkingas tau ir Lukui. 

Jis jai nusišypsojo, bet tada jo balsas surimtėjo. 

— Bet dabar bus kardo kova prieš kardą. Tai yra vyrų reikalas. 

— Kaip Jūs keturiese žadate pasiekti kalėjimą, net jei sargybinių ir 
nebebus? - susirūpinusi paklausė ji. 

Raimundas nusišypsojo. 


— Yra pakankamai slaptų tunelių, kuriuos kažkas žino, bet tai ne 


Randolfas. 

Kai jis pamatė klausiančius Martos ir Luko žvilgsnius, nusprendė, 
kad jie abu nusipelnė paaiškinimo. 

— Mano tėvas pasakojo man apie tai prieš savo mirtį. Jis ir Randol- 
fo tėvas buvo geri draugai. Bet Randolfo tėvas mirė taip anksti, kad 
aš nežinau, ar jis savo sūnui iš viso apie tai pasakojo. Su juo mirė ir 
tarp mūsų namų buvusi draugystė. Nuo pat gimimo Randolfas buvo 
klastinga rupūžė, išaugintas be garbingo vyro pavyzdžio. 

Jis parodė Martai slėptuvę pievose. 

— Palauk čia ir rodykis tik tada, kai gausi mūsų ženklą. 

"Tada vyrai iškeliavo ir paliko Martą. 


Laukimas buvo neištveriamas. Marta vis tikrindavo vaistažolių, 
tepalų ir raiščių atsargas, kurias surinko Elžbietos ir vienos gydančios 
moters kaime pagalba. 

Tada ji atsistojo ir ėmė be tikslo šmirinėti šen bei ten. 

Ji neišdrįso atsisėsti. Upės šniokštimas, lapų šnarėjimas — viskas 
veikė migdančiai. Ji privalėjo išlikti žvali. 

Marta vis pažvelgdavo ta kryptimi, kuria buvo iškeliavę vyrai. Bet 
nebuvo matyti jokio judėjimo. Kad galėtų kažką nujausti, ji buvo per 
daug pavargusi. Tuo metu ji suvokė, kad nuovargis apribojo jos vizi- 
jas, bet dažniau sapnuodavo. 

Nerimaudama ji pradėjo įsivaizduoti, kaip blogai viskas gali baig- 
tis. Galbūt Raimundas nerado slapto įėjimo. Galbūt Kristianas buvo 
ne kalėjime, o kokioje nors kitoje vietoje, arba jau negyvas. Galbūt 
vyrai niekada nebegrįš, nes išlaisvinimo metu visi nužudyti... 

Šiame taške ji pajuto energiją! 

„Raimundas ir jo palydovai patyrę kovotojai, - įkalbinėjo save 
Marta. - Jiems tikrai pavyks nugalėti sargybinius. Jei Randolfas me- 
džiojo, likusi jo sargyba tikrai leido laiką gerdama alų bei žaisdama 
kauliukais ir buvo aplaidesnė nei visada. 

Ji vėl apsižvalgė, ar nieko nėra šalia, tada nuėjo porą žingsnių upės 
link, pasisėmė vandens ir atsigėrė. Nors jos skrandis buvo tarsi su- 


mazgytas, valgė duonos, kurią atnešė Elžbieta. Jei vyrai tikrai galė- 

jo išlaisvinti Kristianą ir jos vizijos atitiko tikrovę, greitai ji turės ką 
veikti. 

Ji vėl prisiminė Kristianą, jo griežtus veido bruožus, tamsias akis 
ir tyliai meldėsi. 

Kėkšto klyksmas pažadino ją iš susimąstymo. 

Marta pažvelgė per krūmus ir pamatė parvykstančius lauktuosius. 
Tarp dviejų arklių buvo pritvirtinti neštuvai. Kristianas! Vadinasi, jis 
buvo gyvas! Lavoną vyrai tikrai būtų persimetę per balną. 

Su palengvėjimu ji išlindo iš slėptuvės ir mostelėjo parvykstantie- 
siems, kad viskas tvarkoje. 

Ant vyrų drabužių buvo matyti kraujo pėdsakai, bet niekas neat- 
rodė rimtai susižeidęs. 

Tačiau kai ji pamatė Kristianą, jai sustojo širdis ir iš akių ėmė kristi 
ašaros. Jis buvo netekęs sąmonės ir degė iš karščio. Jo skruostai buvo 
kruvini ir padengti ataugusia barzda, virš dešiniojo antakio žiojėjo 
didžiulė žaizda. Po sudraskytais drabužiais buvo matyti baisaus kan- 
kinimo pėdsakai: įvairiausių atspalvių mėlynės, botago žymės. O kai 
jos žvilgsnis nukrypo į nuo grandinių žaizdotas pūliuojančias ran- 
kas, pamatė, kad jam buvo nutraukta dauguma rankų nagų. 

Vyrai rūpestingai įkėlė vos gyvą kūną į svyruojančią valtį. Geras 
ir Richardas užšoko ant žirgų ir nujojo, o Raimundas ir Lukas nuo 
kranto atstūmė valtį. 

Marta, klūpanti šalia Kristiano galvos, pamiršo viską aplinkui ir 
susikoncentravo darbui. Ji galės geriau apžiūrėti sužeidimus tik tada, 
kai jie ras pastovesnį prieglobstį. Bet kai ką ji galėjo padaryti jau da- 
bar. 

Tyliai pasimeldusi ji atsargiai uždėjo savo rankas ant Kristiano 
smilkinių. Ji vėl jautė dilgčiojimą tose vietose, kur iš jos kūno tekėjo 
energija. Bet tada ji ėmė vis stipriau jausti jo skausmus. Ji jautėsi taip, 
lyg būtų įkritusi į juodą skylę ir niekaip negalėjusi nuo to apsisau- 
goti. 

Ją pažadino Raimundo balsas. Riteris skubiai padėjo į šalį savo 
irklą ir patraukė jos rankas nuo Kristiano galvos. 


Ji apsvaigusi sumirksėjo. 

— Tu mirtinai išblyškusi ir vos nenualpai, - susirūpinęs tarė Rai- 
mundas. 

Jis pats pažino gydančią jos rankų jėgą, net kai ji tada dar nebuvo 
tokia stipri, ir nujautė, kas atsitiko. 

— Viskas gerai. Niekam nepadėsi, jei ir tu neteksi sąmonės. 

Ji įmerkė ranką į vandenį. Bet kai ji šaldė Kristiano kaktą, pastebė- 
jo kai ką, kas jai pasirodė kaip stebuklas: ar dėl jos pirmųjų bandymų, 
ar dėl valties svyravimo Raimundui judant - jo akių vokai sujudėjo. 

— Būk pašlovintas, Viešpatie, — tarė ji. 

Kristiano kūną sujudino silpnas, sausas kosulys, tada jis atmerkė 
akis ir metė karščiuojantį, sumišusį žvilgsnį į dangų. 

— Nebijok, mano drauge, tu nemirei, - suskubo paaiškinti Rai- 
mundas. - Išlaisvinome tave ir apsaugosime. 

Jis kalbėjo skubiai, rūpindamasis, kad Kristianas vėl gali netekti 
sąmonės. Tuo metu, kai Marta atsargiai valė sudžiūvusį kraują nuo 
sužeistojo veido, Raimundas pranešė apie išgelbėjimą: kaip jie rado 
slaptą įėjimą į pilį, susidorojo su sargybiniais ir apieškojo kalėjimą. 

— Tau buvo suteikta abejotina garbė — būti vieninteliu kaliniu, - 
pasakojo jis, lyg jie ramiai sau šnekučiuotųsi, kad nebūtų pastebėta 
baimė dėl draugo, nors jis nebuvo tikras, kad Kristianas jį girdėjo ir 
suprato. 

— Kaip paaiškėjo, Randolfas daugiau neturi kalinių. Bet galiu 
tave paguosti: iš tavo skriaudikų vienintelis jis dar gyvas. Kalėjime ir 
laukiamajame dabar guli tik lavonai, kurie jau nieko nebepasakys ir 
nebegalės nieko kankinti. Randolfas labai nustebs grįžęs. O kadan- 
gi markizas Ditrichas yra jo svečias, jis negalės atvirai parodyti savo 
įniršio. Tai turi tave prajudinti. | 

Kristianas sunkiai suraukė veidą. 

— Lukas šiandien puikiai atlaikė pirmąją savo kovą, - tęsė Rai- 
mundas. — Vienu kartu susitvarkyti su dviem užpuolikais ne kiekvie- 
nas galėtų! Noriu papasakoti dar vieną istoriją. Tavo ginklanešys at- 


silaikė dvikovoje su markizu Ditrichu! 

Pagaliau vyrai nuirklavo kranto link ir atsargiai iš valties iškėlė su- 
žeistąjį. 

— Mes tave paslėpsime, - tarė Raimundas. - Marta tave išgydys, 
Lukas saugos. Vieta yra atoki ir joje nesilanko daug žmonių. Jūs galė- 
site ten netgi susikurti laužą. Tada visi sakys, kad tai laukinis žmogus 
vėl vaikšto aplink... 

— Palauk, - atsikrenkštė Kristianas ir norėjo pačiupti Raimundo 
ranką, bet sausas kosulys jį drebino, nuo ko skaudėjo visą iškankintą 
kūną. 

— Kas? — susirūpinęs paklausė draugas. 

— Leiskite man pirmiausia upėje... Aš turiu nusiplauti kalėjimo 
purvą... 

— Taip kosėdamas ir karščiuodamas? - pasibaisėjęs sušuko Rai- 
mundas. 

Abejodamas jis pažvelgė į Martą, bet ji pritardama linktelėjo. 

— Jei jis to nori, gerai. Taip šiek tiek atgaus jėgas ir nuslops karš- 
čiavimas. Kosuliu aš pasirūpinsiu vėliau, - pasakė ji taip ramiai, kaip 
tik galėjo. 

Nekreipdami dėmesio į tai, kad sušlapo jų pačių drabužiai, Rai- 
mundas ir Lukas atsargiai įmerkė ligonio kūną į skaidrią srovę. 

Kristianas suaimanavo, jo kūną nupurtė drebulys. Išsigandęs Lu- 
kas pirmiausia pažvelgė į jį, paskui į Martą, bet ši neatrodė susirūpi- 
nusi. 

Galiausiai vyrai nunešė Kristianą į atokią trobelę, apaugusią sa- 
manomis. 

— Nuosto laiko, kai žmonės ėmė apie tai kalbėti, nė vienas nedrįs- 
ta čia eiti, - užtikrino Raimundas ir pabandė pajuokauti. - Jei gerai 
tave pažįstu, Marta, pasirūpinsi ir laukiniu žmogumi. 

Ji pakėlė klausiančias akis į viršų, bet jis greitai ją nuramino. 

— Prieš kiek metų aš pats paleidau į pasaulį šį gandą, kad niekas 
čia nevaikštinėtų. Laikas nuo laiko ir man būna reikalinga slėptuvė - 


tokiais atvejais kaip šis. 

Kristianas dar kartą čiupo už draugo rankos ir nusiminęs ją su- 
spaudė. 

— Neneškite manęs vidun... Leiskite man matyti saulę, kai mir- 
siu!.. 

Ber šįkart paprieštaravo Marta nesirūpindama dėl to, ar jai tas ga- 
lima. 

— Jūs pamatysite dar pakankamai saulės, pone. Bet viena su Luku 
aš neįnešiu Jūsų į trobelę. 

Atrodė, kad Kristianas tik dabar ją atpažino. Jis pasuko galvą jos 
pusėn ir iš karščio blizgančiomis akimis įsispoksojo į ją lyg į dvasią. 

Jo balsas palietė ją iki par sielos gelmių, kai jis ištarė jos vardą. 


— Marta! Tu esi čia?.. 


Ji sukaupė visas jėgas, kad atlaikytų jo iškankintą žvilgsnį ir ne- 
pradėtų verkti. 

- Žinoma, pone. Negi pagalvojote, kad paliksiu Jus bėdoje? - ty- 
liai atsakė ji. 

— Tu čia... Jie tavęs nerado... 


Tada jis vėl neteko sąmonės. 


— Aš netrukus grįšiu, - užtikrino Raimundas. — Pirmiausia tu- 
riu grįžti namo ir suvaidinti nieko nežinantį, kai Randolfas atjos pas 
mane šnypšdamas iš įsiūčio. — Jis trumpai nusijuokė ir nuėjo prie val- 
ties. 

Vyrai paguldė sąmonės netekusį Kristianą ant plataus medinio 
suolo, kurį Marta taip pasuko, kad Kristianas pabudęs galėtų žvelgti 
pro lango ertmę. Jei jau nebus saulės, jis turėtų pamatyti bent šiek 
tiek dienos šviesos ir miško žalumą. 

Lukas išpakavo ryšulėlį, kurį jiems įdavė Elžbieta: drabužiai Kris- 
tianui, vynas organizmui stiprinti ir nupešta višta, iš kurios Marta 
galėtų išvirti sriubos. 

— Ar padėsite man nurengti šlapius jo drabužius? - paprašė ji gin- 


klanešio. 

Jis pasibaisėjęs pažvelgė į ją. 

— Aš turiu jį nurengti prieš tave? 

Marta nekantriai nukreipė akis. 

— Arba mes kreipsime dėmesį į papročius ir leisime jam mirti, arba 
nekreipsime į tai dėmesio ir pasistengsime padėti. Negi Jūs šiandien 
nesulaužėte kelių taisyklių? 

Kai Lukas nieko neatsakė, ji primygtinai pareikalavo: 

— Pasižiūrėkite į jį, pone! Jis būtinai turi atsikratyti šlapių drabu- 
žių. Ir aš dar turiu pažiūrėti, ką dar jie jam padarė, ir ar kaulai nesu- 
laužyti. 

— Gerai. Bet nusisuk, kol tave pakviesiu, - nusprendė Lukas. 

Marta pačiupo indą, kuris gulėjo ant trobelės grindų, ir nuėjo prie 
upės, kad atneštų vandens. Eidama ji girdėjo Luko bambėjimą: 

"- Aštikrai dar nepažinojau tokios kaip ji. 

Grįžusi su vandeniu ji lauke paklausė: 

— Ar galiu įeiti? 

Iš vidaus pasigirdo trumpas: 

- Hm. 

Ji įėjo vidun ir įkvėpė oro, kai suprato, ką Lukas taip tyliai padarė. 
"Trobelės tamsumoje Kristiano kūnas atrodė baisiai. Jis turėjo visas 
kūno dalis; už tai turėjo būti dėkingas. Bet visa viršutinė jo kūno dalis 
buvo nusėta deginimo žymėmis, dauguma iš jų drėko. Daug žaizdų 
pūliavo. Tamsios mėlynės ant krūtinės reiškė, kad vienas ar daugiau 
šonkaulių galėjo būti lūžę, jo dešinysis kelis buvo beveik dvigubas. 

— Šis pabaisa, — sušnabždėjo ji ašarotomis akimis. 

— Už tai Randolfas degs pragare, - įtūžęs tarė Lukas. 

Marta susigūžė. Gailestis Kristianui nepadės. Ji atsargiai pradėjo 
plauti žaizdas. 

Lukas apsižvalgė trobelėje. Čia nebuvo jokio židinio, bet viduryje 
ant plikų grindų buvo padarytas akmeninis ratas. Jis surado keletą 
sausų šakų, kurios gulėjo kampe, patrynė vieną į kitą ir uždegė. 

"Trečią vakarą Marta tarė: 

— Jei šiąnakt karštis nukris, jis išgyvens. 

Ji stengėsi balse neparodyti nusiminimo. Bet Luko neįstengė ap- 
gauti. 

Marta ištiesino du lūžusius pirštus ir susiuvo žaizdą kaktoje. Kelio 
patinimas atslūgo, išdegusios žaizdos pradėjo trauktis, neberasojo ir 
nebepūliavo. Kadangi ant atviros odos ji negalėjo tepti tepalo, virš 
lovos pakabino vaistažolėse pamirkytą drobę. Stiprus kvapas pripil- 
dė visą trobelę. 

Ber karštis tai slūgo, tai vėl kilo. Per praėjusias dienas Kristianas 
tik trumpam buvo atgavęs sąmonę. Bet to užteko, kad ji jį pagirdytų 
vandeniu, į kurį buvo įmaišiusi karštį malšinančios tinktūros. 

Ji tikėjo gydančiu miego poveikiu. Ryte po ilgo laiko Kristianas 
buvo atsigavęs, gavo šiek tiek vištienos sultinio. Bet po pietų karštis 
vėl sukilo. 

— Tai galėtų būti sveikimo požymis, - mirkydama skudurą, kad 
pakeistų kompresą, pabandė ji nuraminti Luką. - Paskutinis ligos 
pasipriešinimas. 

— Galbūt, - rūškana veido išraiška atsakė Lukas. 

"Tada jis atsistojo, abiem rankomis patraukė ją nuo ligonio patalo 
ir nuvedė prie jos lovos. 

— Tu visiškai išsekusi. Jei šiąnakt jam taip pablogės, kaip sakei, tu 
turėtum būti pailsėjusi. Taigi dabar šiek tiek pamiegok. Aš pasirū- 
pinsiu juo. 

Marta neprieštaravo. 

— Pažadinkite mane, jei kas atsitiks, - sumurmėjo ji. Tada susisu- 


ko į kamuoliuką kampe ir beveik iš karto užmigo giliu miegu. 


Jai atrodė, kad ji miegojo vos keletą minučių, kai Lukas pajudino 
jos petį. Ji išsigandusi pašoko. 

— Miegodamas jis dažnai šaukia tave, - prislėgtas sušnabždėjo Lu- 
kas. 

Ji skubiai atsistojo. Turėjo atsiremti į siją, nes pasidarė silpna. 

Marta uždėjo ranką ant Kristiano kaktos, kuri degė nuo karščio, 


ir nuleido pečius. Jos sugebėjimai silpo. 


450 SABINE EBERT 


Kristianas buvo stiprus, iki šiol jis dar niekada nebuvo pasidavęs. 
Baisios kankinimų žymės ant jo kūno turėjo jį pražudyti. Kas jį nuo 
to sulaikė? Kas sugrąžino į gyvenimą? Tai buvo ne tik matomi sužei- 
dimai, tuo ji buvo tikra. 

— Kovokite, - tyliai paprašė ji. - Juk Jūs visada kovojote - kodėl 
dabar nekovojate dėl savo gyvybės? Mums Jūsų reikia! 

Marta nusisuko norėdama atsinešti šalto vandens kompresams. 
Bet nespėjus jai žengti nė žingsnio, jos ranką sugriebė karščiuojanti 
ranka. 

— Pasilik, - išgirdo ji karštą Kristiano balsą. Ji atsisuko ir pajuto jo 
žvilgsnį, tokį, kaip pirmą jų susitikimo dieną. 

— Prašau, pasilik, - pakartojo jis tyliai. Ji linktelėjo ir liko stovėti. 

— Atsisėsk šalia manęs, - nepaleisdamas jos paprašė ligonis. 

Ji atsargiai atsisėdo ant jo lovos krašto. 

Jis paėmė jos ranką į savąją. 

— Nenueik nuo manęs! 

Tyli ir susimąsčiusi ji liko sėdėti, kol Kristianas su palengvėjusia 


išraiška veide vėl užsnūdo. 


Marta visą naktį praleido prie Kristiano lovos. Kartais, nepaisant 
nepatogios padėties, ji užsnūsdavo ir vėl pašokdavo. Laužas buvo 
beveik užgesęs, kai Lukas giliai miegojo. Trobelėje buvo tamsu, bet 
ji jautė, kad Kristiano kvėpavimas ir pulsas tapo ramesnis. Kai per 
nedidelį lango plyšį pradėjo aušti, kambario aplinkoje buvo vėl ga- 
lima įžvelgti kontūrus. Kadangi jautėsi nestebima, Marta nukreipė 
savo žvilgsnį į Kristiano veidą, kuris, atrodė, nurimo po tiek kančios, 
skausmo ir karščiavimo. 

Tai nebuvo artėjančios mirties ramybė, vyras sveiko. 

Staiga Kristianas pramerkė akis ir pažvelgė į ją. 

— Kaip Jūs jaučiatės, pone? - tyliai paklausė ji. 

— Gerai — tavo dėka, - atsakė jis silpnai šypsodamasis. - Nepai- 
sant to, kad esu alkanas ir ištroškęs. 

— Tai gera žinia, - sušuko ji ir laiminga atsisuko į Luką. - Jaunasis 


pone! Greitai ateikite čia! 

Ginklanešys staiga prabudo ir išsitraukė durklą. 

Bet pamatęs džiugią Martos veido išraišką ir savo šeimininką, ku- 
ris iš visų jėgų stengėsi atsisėsti, palengvėjusia širdimi atsikvėpė. 

— Jau kaip ir laikas! 

Marta padavė Kristianui taurę su atskiestu vynu. 

— Lėtai išgerkite, - paragino ji. Tada atsistojo ir atnešė nedidelį 
gabalėlį baltos duonos, kurią jiems buvo įdėjusi Elžbieta. 

— Paragaukite. Bet geriau būtų suvalgyti vištienos sultinio pasistip- 
rinimui. Jūsų kūnas vėl turi priprasti prie sunkaus maisto. 

— Aš tuoj nueisiu ir pagausiu porą paukščių, - sušuko Lukas ir 


dingo. 


Kristianas susimąstęs gėrė ir suvalgė keletą nedidelių kąsnelių. 
Tuo pačiu nepaleido iš akių Martos, kuri jautėsi vis labiau prislėgta, 
kol galiausiai atsistojo, kad užkurtų ugnį. 

Ji uždėjo ant ugnies geležinį puodą, kurį buvo davusi Elžbieta, ir 
pašildė vištienos sultinio likutį. 

Tada įpylė jo į medinį dubenį ir nunešė Kristianui. 

Šis uždėjo savo rankas ant jos ir nepaleisdamas jos rankų pastatė 
dubenį į šoną. 

— Man reikia su tavimi pasikalbėti, — tarė jis. 

- Pirmiausia turėtumėte išgerti šito, pone, - suglumusi pasakė ji. 

— Bus laiko. 

Jis patraukė jos rankas nuo dubens, tvirtai suėmė ir pažvelgė į ją. 

— Kalėjime turėjau daug laiko viską apmąstyti. Laiko gailėtis ir 
susitaikyti su Dievu ir pasauliu. Aš pasielgiau blogai, už ką maldauju 
Viešpaties atleidimo ir galbūt dar kai ko. 

Jis padarė pertrauką. 

— Bet dėl vieno aš gailiuosi labiausiai: kad iš karto nesupratau, 
kad tu esi ta, kurią norėčiau turėti šalia savęs visą likusį gyvenimą. Aš 
myliu tave! 

Marta pašoko. 

— Pone, Jūs kalbate taip dėl to, kad karščiuojate! 

— Karštį tu numalšinai. Ir aš tau nebesu joks ponas. Aš esu lais- 
vas žmogus. Man nepriklauso niekas, išskyrus tai, kas mano kūne, 
ir nebegalėsiu rodytis nei savo kaime, nei prieš markizą. - Jis karčiai 
nusijuokė. - Jei tavęs tas netrikdo. 

"Tada jis vėl surimtėjo. 

— Jei tu jauti ką nors panašaus... o aš taip manau ir tikiuosi... pa- 
sakyk tai! 

Marta nieko netardama nuleido galvą, jos širdis daužėsi. 

Kristianas švelniai paėmė jos galvą į savo rankas ir pakėlė ją, kad 
galėtų pažvelgti į akis. Tai, ką jis pamatė jose, buvo pakankamai. 

Jis švelniai pabučiavo Martos lūpas. Jis jautė, kad ji atsakė į jo bu- 
činius, ir jį apėmė aistra. Kai jis pagaliau nuo jos atsitraukė, paėmė 
jos rankas. 

— Marta... Tu esi mano meilė, mano gyvenimas! Jei nori, aš pa- 
kalbėsiu su tavo vyru. Galbūt jis paleis tave, nes tu jam nepagimdei 
vaiko. 

Jei ji dar manė sapnuojanti, šie žodžiai grąžino ją į realybę. 

— Viprechtas negyvas. Jis mirė, padėdamas man pabėgti iš kai- 
mo. 

— Tegul Dievas būna gailestingas jo sielai, - tarė Kristianas ir per- 
sižegnojo. Ar Jozefa tai turėjo omenyje, kai sakė, kad Martos vestuvės 
su Viprechtu jai vienąkart išgelbės gyvybę? 

Jis nustūmė į šoną klausimus, kas dar baisaus galėjo atsitikti kai- 
me, ir jo galvoje sukosi tik viena mintis: ji dabar našlė. Ji laisva! 

Jis beveik susigėdo dėl savo džiaugsmo. 

— Na, tada — ar nori tapti mano žmona? 

Nusiminusi ji užsidengė veidą rankomis. 

— Aš negaliu už Jūsų tekėti. Aš esu neturtinga, mano tėvai buvo 
aviganiai. 

— O mano tėvas - muzikantas; be to, aš dabar nusikaltėlis — taigi 
tu - geresnė partija, - šypsodamasis jis pabandė išsklaidyti jos abejo- 
nes. - Ar nori už manęs tekėti? Prašau! 

Ji nuleido galvą ir prakalbo taip tyliai, kad jis jos žodžius daugiau 


spėjo nei girdėjo. 

— Aš nebesu nekalta... Aš buvau išniekinta... 

Jo žvilgsnis tapo rimtas. 

— Aš žinau. 

Marta pasibaisėjusi pakėlė akis. 

- Jis man tai pasakė. Kalėjime. Pasigyrė tuo, kai aš gulėjau sukaus- 
tytas grandinėmis ir negalėjau su juo už tai atsiskaityti. Iš visų baisių 
akimirkų ši buvo pati blogiausia. 

Jis vėl paėmė jos rankas ir pabučiavo delnus, kurie nuo laužo buvo 
nešvarus. 

— Pamirškime tai, ką jis tau padarė. - Jis švelniai nušluostė jos aša- 
ras. — Prisiekiu, aš tavęs niekada neįskaudinsiu! 

— Aš žinau, - tyliai atsakė ji. 

Kristianas nuėmė Martos skarą ir norėjo paglostyti jos plaukus. Jo 
ranka sustingo, kai pamatė trumpas sruogas. 

— Kas atsitiko? — išsigandęs paklausė jis. 

— Taip turėjo būti, - pradėjo Marta, bet tuo pat metu pasigirdo 
kėkšto riksmas. Ji išsigando, pašoko ir pabandė skubiai paslėpti savo 
plaukus. 

Su dviem negyvais paukščiais rankose duryse pasirodė Lukas. 

— Aš maniau, kad geriau pranešiu, jog tai aš, kad nepamanytu- 
mėte, jog tai įsibrovėlis ir nepultumėte manęs su kardu, kai Jūs jau 
atsigavote, — bandė pajuokauti jis. 

"Tada jis pastebėjo keistą Martos veido išraišką ir vėl atsivėrusią 
žaizdą Kristiano krūtinėje, iš kurios bėgo siaura kraujo srovelė. 

— Jums reikėjo likti gulėti, - susirūpinęs tarė jis. 

Kai Lukas savo laimikį padėjo ant klibančios taburetės, Marta iš 
savo krepšio pasiėmė keletą vaistažolių bei lininių juostų ir aprišo 
žaizdą. 

— Lukas teisus. Jums negalima judėti ir reikia daug miegoti, - nu- 
leidusi įraudusį veidą susigėdusi tarė ji. 

— Susitarkime, - tarė Kristianas. — Aš darysiu viską, ką tu pasaky- 
si, kad vėl atgaučiau jėgas. Bet kai aš jau galėsiu atsikelti, padėsi man 
vėl susigrąžinti kovinę formą, Lukai! 


Ginklanešys linktelėjo. Jis žinojo, ką Kristianas pasakys toliau. 

— Aš ketinu susigrąžinti savo garbę, titulą ir kaimą. 

Marta mirtinai išbalo ir išlėkė laukan. 

Kristianas apstulbęs pažvelgė jai pavymui. 

Tada pamojo Lukui, kad prieitų. 

— Būk geras, nuskusk man barzdą. Aš manau, kad jau laikas man 


papasakoti, kas atsitiko tuo metu, kai aš buvau uždarytas. Viską! 


Kristianas buvo giliai sukrėstas, kai Lukas papasakojo, kam pasi- 
ryžo Marta. Bet jis to neparodė, nes jautė, kad ji prie ginklanešio ne- 
norėjo apie tai kalbėti, lygiai taip kaip apie jo meilės prisipažinimą. 

Kas ją taip sujaudino? - mąstė jis, nieko taip netrokšdamas, kaip 
vėl ją paliesti ir pabučiuoti. Nesipriešindamas jis išgėrė vaistus, ku- 
riuos ji jam atnešė, valgė laukiniais prieskoniais pagardintas sriubas ir 
miegojo tiek, kiek galėjo. Po dviejų dienų jis jautėsi toks stiprus, kad 
atsargiai pamėgino atsistoti ir žengti keletą žingsnių. Ant kairės ko- 
jos jis vis dar negalėjo laisvai stovėti. Bet džiaugėsi, kad savo jėgomis 
gali nušlubčioti iki upės ir ten ant odos pajusti vandenį ir saulę. 

Kristianas, grįžęs į trobelę, paprašė Luko pakviesti Raimundą. 

— Jau laikas kurti planus, - tarė jis. 

Ginklanešys patenkintas išvyko. 

Kristianas pavargęs perbraukė per veidą. Trumpas pasivaikščio- 
jimas iki upės jį nuvargino. Bet to, ką buvo sugalvojęs, nenorėjo nu- 
kelti nė akimirkai. Nepaisydamas skausmo, jis nuėjo prie durų, kad 
pasižvalgytų, kur Marta. Jis pamatė ją sėdinčią miško proskynoje, 
susimąsčiusią, rankas uždėjusią ant atidengtų kojų, veidą atsukusią į 
saulę, kuri toje vietoje skverbėsi pro lapus. 

Kai jis prisiartino, ji nepajudėjo, nors turėjo justi jo buvimą šalia. 
Miškas buvo per daug pavojingas, kad nepažįstamojo žingsniai būtų 
ignoruojami. 

Jis lėtai apėjo aplink ir palaukė, kol ji trumpam pramerkė akis. 

— Tu neatsakei į mano klausimą, - pasakė jis. 

Ji atsistojo, to reikalavo mandagumas, ir nuleidusi blakstienas ty- 


lėjo. 

— Marta. Nori tapti mano žmona? - pakartojo jis nepastebėda- 
mas, kokia ji įsitempusi. 

— Riteris negali vesti žemesnės klasės merginos. Tai prieštarauja 
Dievo tvarkai, - galiausiai pasakė ji. 

— Man tas pars, - atsakė Kristianas ūmiau, nei to norėjo. 

Jis paėmė jai už pečių ir privertė pažvelgti į jį. 

— Marta - mūsų pirmas bučinys prieš vienerius metus ir čia... Juk 
tu tai padarei ne tik iš paklusnumo? Tu juk nemanai, kad aš galėčiau 
iš tavęs reikalauti to, ko nenorėtum man duoti savo noru? 

— Ne, - šiek tiek uždelsusi atsakė ji tyliai. 

Jis žengė žingsnį atgal ir paėmė ją už rankų. 

— Jei nori, aš atsisakysiu savo titulo ir žemės, persikelsiu su tavimi 
ten, kur niekas mūsų nepažinos. Aš galėčiau uždirbti mums duoną 
kovodamas turnyruose. 

Ji vis dar tylėjo, todėl jis kalbėjo toliau. 

— Bet tada žmonės mūsų kaime visiems laikams privalės kęsti 
Randolfo savivalę - Jonas ir Ema, Karlas ir tavo podukros, visi kiti. 
Juk tu to nenorėtum po viso to, ką padarei dėl jų ir dėl manęs! 

Marta toliau tylėjo ir žvelgė į savo nuogas kojas. 

— Aš tau dėkingas už laisvę ir gyvybę. Bet aš noriu tave vesti ne 
iš dėkingumo. Man nerūpi, kad mes užimame nevienodą padėtį. Aš 
nebenoriu daugiau gyventi be meilės! Nebenoriu ilgiau gyventi be 
tavęs! 

Jos tylėjimas beveik privertė jį suabejoti. 

— Nejaugi aš tau toks atgrasus? Visiškai negali įsivaizduoti, kad 
galėtum mane bent šiek tiek pamilti? 

Pagaliau Marta pažvelgė į jį. 

— Jūs nesate man atgrasus... Visas mano gyvenimas priklauso 
Jums... Jau ilgai, net tada, kai nenorėjau sau to pripažinti, - droviai 
sušnabždėjo ji. - Dėl Jūsų padaryčiau viską, net ir be vestuvių. Bet Jūs 
negalite manęs vesti, jei norite atgauti savo kaimą. 

Kristianas nusijuokė. Iš laimės ir iš palengvėjimo. 


— "Tai tau turėtų kelti mažiausiai rūpesčių! 

Jis prisitraukė ją artyn, rankomis švelniai perbraukė jos kaklą. Ma- 
lonus drebulys perbėgo jos kūnu. To ji dar niekada nebuvo patyrusi. 
Jis švelniai apibėrė jos veidą bučiniais. 

— Aš nenoriu tavęs kaip meilužės, aš noriu tavęs kaip savo žmo- 
nos - prieš Dievą ir visą pasaulį, - sušnabždėjo jis jai į ausį. 

Jo lūpos slydo jos kaklu, iki pečių. Jis atsargiai patraukė jos suk- 
nelės iškirptę taip, kad galėtų ten pabučiuoti. Kai jis pajuto, kad ji 
vienai akimirkai sustingo, pakėlė mėlyną medžiagą atgal į jos vietą. 

Jie turėjo laiko. 

Pirmiausia jis turėjo atgauti jėgas ir įveikti mintis apie tai, ką kiti 
vyrai jai padarė. Jis ją užkariaus rūpestingumu. Dėl jos kovos taip, kai 
ji kovojo dėl jo. 

— Nebijok! Aš noriu, kad tu būtum laiminga. 

— Ašesu, - tyliai atsakė ji ir panoro vėl būti taip aistringai bučiuo- 
jama kaip prieš dvi dienas. Kristianas, atrodo, perskaitė jos mintis, ir 
šįkart ji atsakė į jo bučinį. 

Kol jos rankos slysčiojo jo juodais plaukais, joje sukilo toks sal- 
dus jausmas, kad ji pirmą kartą pradėjo suprasti, ką reiškia meilės 


džiaugsmas, apie kurį jai pasakojo Ema. 


Nikdis 


— Tu vėl atsistojai ant kojų! Tegul būna palaimintas Dievas! 

Raimundas, kuris kartu su Luku pasiekė laukinio žmogaus trobe- 
lę, su palengvėjimu nušoko nuo arklio. 

— Man nemalonu tai pripažinti, bet mes beprotiškai jaudinomės 
dėl tavęs. 

Jis ištiesė Martai keletą ryšulėlių. 

— Tai jums siunčia Elžbieta. 

— Kaip jai sekasi? —- pasidomėjo Marta. 

— "Tai gali įvykti bet kurią dieną, taip sako senoji pribuvėja iš kai- 
myninio kaimo. Bet, atvirai pasakius, aš būčiau ramesnis, jei tu ga- 
lėtum būti prie jos, jei Kristianas jau gali tave paleisti. Tai pirmas jos 
vaikas, dėl to labai rūpinuosi. 

Marta metė į Kristianą klausiamą žvilgsnį. 

— Pasirūpink Elžbieta. Dabar man labiau reikia Luko pagalbos. 

Jie susėdo prieš trobelę ir ištraukė gardumynus, kuriuos atsiuntė 
Elžbieta. 

— Pas tave nepasirodė Randolfas? - norėjo sužinoti Kristianas. 

— Žinoma — ir įsiutęs vėl iškeliavo, kai aš jį išmečiau. Jis įžengė į 
mano namus ir grasino mano valdytojui. 

Bet tada Raimundas liūdnai tarė: 

— Turėjau išsiųsti į Meiseną Richardą ir Gerą. Markizas Ditrichas 
ir Jadvyga rems tave, jei prieš Otą pareikalausi teisingumo, bet už tai 


mes turėjome pažadėti, jog rasime įrodymų, kad Oda yra Liovės šni- 

pė. Otas ir manęs laukia grįžtančio, kai tik gims vaikas. Aš negalėsiu 
būti su tavimi, kai atsikariausi savo kaimą. 

Neįprastai ūmiai Raimundas tarė: 

— Aš nekenčiu savęs už tai, kad paliksiu tave bėdoje. Bet aš tau 
duosiu porą patikimų žmonių, geriausius, ką turiu. 

— Ne, - iš karto atsisakė Kristianas. - Jei tu dalyvausi kovoje prieš 
Randolfą, pats pakliūsi į pavojų. To aš negaliu leisti. 

— Bet ką tu nori daryti? Neskaitant to, kad tu nesi tokios formos, 
kad galėtum vienas stoti prieš dešimtį ginkluotų vyrų. Net jei tu rasi 
įrodymų dėl Hartvigo apgavystės - negalėsi taip lengvai vaikštinėti 
Oto rūmuose! Jau prie vartų sargybiniai tave užmuš. Tu esi nusikal- 
tėlis! 

Atrodė, kad Kristiano tai visiškai nejaudina. 

— Aš laikomas mirusiu. Tai turėtų užtikrinti man tam tikrą laiko 
tarpą. Pasiliksiu barzdą, bent jau kuriam laikui. Kada bus kitas lan- 
digas Kolmberge? 

Raimundas abstulbęs pakėlė akis. 

— Šiaip ar taip, tai būtų galimybė... 

Landige vieną kartą per metų ketvirtį susitikdavo kilmingieji, kad 
po atviru dangumi Otas išspręstų jų ginčus. 

— Po dviejų savaičių, - atsakė Raimundas. — Aš duosiu tau savo 
normanišką šalmą. Su nosies apsauga, metaliniu galvos apdangalu 
ir barzda tavęs tikrai niekas neturėtų atpažinti — išskyrus Randolfą. 
Mes turime pasirūpinti, kad Otas leistų nepažįstamajam stoti prieš jį. 
Galbūt tau padės markizas Ditrichas? 

— Ar yra žinių iš mano kaimo? 

Raimundas linktelėjo. 

— Vakar išsiunčiau ten vieną savo žmogų, kuris turėjo apsiklausi- 
nėti. Jis buvo kalvėje su dingstimi, kad jo žirgui pakeliui atsilaisvi- 
no pasaga. Randolfas, žinoma, laukia tavo pasirodymo. Jis nusiuntė 
Hartvigui papildomai porą ginkluotų žmonių, bet jie iš baimės grei- 
tai prisidarys į kelnes. Sulig kiekviena diena auga jo tikėjimas, kad tu 
visgi mirei nuo sužeidimų arba karščiavimo. 


— Kaip sekasi žmonėms kaime? — norėjo sužinoti Kristianas. 

- Jie bijo. Kalvis, žinoma, papasakojo labai atsargiai. Dėl ko? Visa 
jo nugara randuota ir šašuota. Bet žmonės paslapčia šnabždasi apie 
tavo darbus. Ir dar yra kai kas apie tavo žirgą... 

— Dragą? - šypsodamasis atspėjo Kristianas. 

— Taip. Tu jį paleidai, tiesa? Dabar jis vis pasirodo kaime arba miš- 
ko pakraštyje, bet niekada pakankamai arti, kad jį kas nors galėtų 
pagauti. Jis dingsta taip pat greitai, kaip ir pasirodo. Kažkas jam vis 
padeda porciją avižų, kiekvieną dieną skirtingoje vietoje. 

— Kunas ir Bertramas, - išsprūdo Martai. 

— Žmonės kaime sako, kad arklys yra prakeiktas ir vis pasirodys, 
kol bus atkeršyta už tavo mirtį arba kol tu grįši, - toliau pasakojo 
Raimundas. - Bet kokiu atveju, kaime turi šalininkų, kurie vis dar 
stovi tavo pusėje, net jei galvoja, kad tu miręs. 

— Privalau pirmiausia gauti įrodymų, su kuriais galėčiau žengti 
prieš Otą, - paaiškino Kristianas. - Pasiimk Luką, kai josi atgal. 

— Bet pone, žinoma, aš Jus lydėsiu, - sušuko Lukas. 

— Jokiu būdu. Nepamiršk, kad aš apkaltintas. Nori, kad ir tave 
suimtų? Raimundas turi paimti tave į savo būrį ir pasirūpinti tavo 
išsilavinimu, kol aš grįšiu. 

— Kažkas Jus klaidingai apkaltino ir niekada nesuteikė galimybės 
apsiginti teisme. Otas privalo Jus išklausyti ir nubausti Randoltfą bei 
Hartvigą, - karštai paprieštaravo Lukas. 

- Jis — šios žemės šeimininkas ir visiškai nieko neprivalo, - piktai 
atsakė Kristianas. — Ir dėl to, ar jis skirs savo galingiausiems vasalams 
griežtą bausmę, aš nesilažinčiau. 

— Randolfas padarė Jums didžiulę neteisybę, - kalbėjo Lukas. — 
Be to, su juo aš dar turiu asmeninių nesuvestų sąskaitų. Jūs išmokėte 
mane riterystės taisyklių. Aš privalėjau stebėti, kaip jis Jus trypė ko- 
jomis. Dabar aš noriu pamatyti, kaip bus įvykdytas teisingumas. Ir 
dar Jums reikia ko nors, kas iki išvykimo padėtų Jums padirbėti su 
kardu. 

Kristiano nuostabai, Raimundas palaikė Luko pusę. 

— Apgalvok savo sprendimą. Jo dar niekas nepasigedo. O paskuti- 


nės dienos parodė, kad Lukas yra geresnis nei dauguma riterių. 

— Iki išvykimo aš tai apgalvosiu, - pasakė Kristianas. - Iki to laiko 
lik ir būk mano partneris treniruotėse su kardu. 

Kol Lukas patenkintas atsikvėpė, Marta svarstė, ką Kristianas 
buvo suplanavęs jai. Paliks mane pas Elžbietą, būdama nežinioje, tu- 
rėsiu laukti žinių, kad jie jį vėl pagavo arba kad šįkart iš tikrųjų nužu- 
dė? To aš neišlaikysiu. Ir ką jis nori nuveikti vienas su Luku? 

Bet Kristianas atrodė jau turįs planą. 

— Ar gali parūpinti mums du gerus žirgus? - paklausė jis Raimun- 
do. - Dragas per daug krinta į akis, net jei aš jį ir pagausiu. 

— Aš pats tau paieškosiu tinkamų, - pažadėjo Raimundas. - Bet 
ar tau pavyks? Per vieną savaitę privalai būti pasiruošęs kovai, jei pir- 
miausia nori joti į savo kaimą, o tada į landigą. 


Jo abejonės nebuvo išgirstos. 


Raimundas pasiėmė Martą kartu į savo kaimą. Jie grįžo pačiu lai- 
ku. Elžbietai prasidėjo spazmai ir senoji pribuvėja apsidžiaugė, kad 
Marta pasirūpins gimdymu. Ji atkišo savo raukšlėtas rankas. 

- Jos skauda ir dreba, - tarė senoji. - Aš padėsiu tau, jei reikia, bet 
ponia sako, kad tu esi patyrusi. Tada aš tau mielai tai perleidžiu. 

Marta linktelėjo ir nusiuntė moterį į namus, pirma įmasažavusi jai 
į rankas savo skausmą malšinančio tepalo. 

Elžbieta stovėjo salėje ir žiūrėjo į ją skausmo iškreipta šypsena. 
Rankas ji buvo įrėmusi į nugarą ir tūpčiojo, kol skausmas praėjo. 

— Taip tęsiasi jau pusę dienos. Bet aš nieko nepastebėjau, — tarė 
ji. - Kitaip Raimundas nebūtų išėjęs iš namų. Moterys sako, kad, 
šiaip ar taip, pirmo vaiko gimdymas užtrunka visą dieną. 

Elžbieta šiek tiek pažvalėjo, tačiau greitai suėmė kitas spazmas. 

Marta padėjo jai nueiti iki kambario viršuje ir apčiupinėjo gim- 
dančiosios pilvą. 

— Nebeilgai truks, — užtikrino ji. Beveik tą pačią akimirką jai nu- 
bėgo vandenys. 


— O! - Elžbieta buvo suglumusi, bet Marta ją nuramino. 


Pribuvėjos paslaptis 461 


* 


"Tuo metu Raimundas sėdėjo salėje ir iš didžiulio nerimo nežino- 
jo, kur dėtis. Elžbieta, nepaisant jos grakštumo, nebuvo tokia silpna, 
kad aimanuotų dėl kiekvieno menkniekio. Girdint ją šitaip šaukiant, 
jam draskė širdį. Jis jau du kartus buvo pašokęs, nubėgęs iki jos kam- 
bario ir norėjo įeiti, bet pora moterų energingai užtvėrė jam kelią. 
Gimdymo kambarys vienareikšmiškai nebuvo vieta vyrams, paaiški- 
nojos. 

Taip jis lakstė pirmyn ir atgal kaip katė narve. 

Negi tai niekada nesibaigs? Ji buvo tokia švelni, ar iš viso jai pa- 
vyks išgyventi gimdymą? Jis ėmė keikti save, kad ją įstūmė į pavojų. 
Jei ji mirs, jis niekada to sau neatleis. 


Galiausiai jis nuėjo į bažnyčią pasimelsti. 


Dar prieš vidurnaktį Elžbieta pagimdė nuostabų berniuką storais 
juodais plaukais. Priešingai nei dauguma kitų naujagimių, jis neatro- 
dė raudonas ir susiraukšlėjęs, jo oda buvo rausva ir švelni. 

Kai tarnaitės išmaudė Elžbietą ir sušukavo, ji paėmė kūdikį į ran- 
kas. Jauna moteris atrodė laiminga, džiaugėsi savo mažyčiu sūneliu ir 
bučiavo minkštus jo skruostukus. Jai nereikėjo nieko sakyti; Marta 
netrukus išėjo, kad surastų šviežiai iškeptą tėvą. 

Būsimi tėvai laukdami dažniausiai praleisdavo laiką gerdami alų 
arba vyną. Bet ji nerado Raimundo nei salėje, nei žirgyne. Galiausiai 
arklininkas jai pasakė, kad matė šeimininką koplyčioje. 

Marta aptiko jį klūpintį prieš altorių. 

Jis lėtai atsisuko. Vyro veidas rodė, kad jis pasiruošęs blogai nau- 
jienai. Bet ji jam nusišypsojo. | 

— Jūs turite sūnų! Be galo laiminga mama norėtų jį Jums prista- 
tyti! 

Šiek tiek užtruko, kol Raimundas suvokė naujieną. Tada jis puolė 
laukan ir milžiniškais žingsniais nubėgo laiptais aukštyn į jaunosios 


gimdyvės kambarį. 

Raimundas buvo taip susižavėjęs mažyliu, kuris buvo jo sūnus, 
kad negalėjo nuo jo atitraukti akių. Bet jam dar labiau palengvėjo, 
kad Elžbieta puikiai ištvėrė gimdymą. 

Po dviejų dienų jis skaudančia širdimi išvyko į Meiseną, prieš tai 
iš širdies pasimeldęs už savo sūnaus ir žmonos sveikatą ir Kristiano 
plano sėkmę. 

Jis norėjo užsukti į laukinio žmogaus trobelę, kad praneštų šei- 
mos naujienas ir įsitikintų, jog Kristianas greitai daro pažangą ir po 
keleto dienų galės vykti į kovą dėl gyvenimo ir mirties. 

Marta liko pas Elžbietą ir mažąjį jos sūnų, kuris puikiai augo. Bet 
skubėdamas Raimundas jai pažadėjo įtikinti Kristianą, kad pasiimtų 
ją kartu, kai grįš į savo kaimą. 

Taip ji padėjo Elžbietai gimdymo metu ir išnaudojo laiką, kad 
pati atgautų jėgas ir viską apmąstytų. Po visko, ką ji išgyveno per pas- 
kutines savaites, laimingi veidai ją gerai veikė. 

Ji dažnai įsivaizdavo, kaip Kristianas ir Lukas suprakaitavę savo 
kovų metu kūrė planus. 

O dienomis ji prisimindavo Kristiano bučinius, jo švelnius prisi- 
lietimus ir atkaklų asistavimą. Ji jį taip mylėjo, jo.taip stipriai ilgėjosi. 
Ber ar ji turėjo ateitį? Ar jie iš viso išgyvens artimiausias dienas? Ti- 


kimybė buvo ne tokia didelė palyginus su tuo, kas jų laukė. 


Praėjus penkioms dienoms po Elžbietos gimdymo, į ūkį vos sute- 
mus atvyko Lukas. 

— Rytoj anksti ryte mes iškeliaujame, — pasakė jis Martai. - Aš 
turiu tavęs paklausti, ar tu tikrai pasiruošusi vykti kartu. 

Jis trumpai apsižvalgė. 

— Nepamiršk, kad tai pavojingas reikalas. Be to, tu vis dar ieškoma 
kaip ragana. 

Martos balse nesijautė jokių abejonių ar delsimo. 

— Aš keliausiu kartu. Jei Kristianas nugalės, niekas nebeištars šio 


priekaišto. 

Tada ji droviai paklausė: 

— Kaip sekasi šeimininkui? 

— O, geriau nei man, - pasišaipė ginklanešys. - Žaizdos gyja, lai- 
ko kardą kaip geriausiomis savo dienomis ir šiandien mane nuvaikė 
iki nukritimo. Turėsiu problemų norėdamas užlipti ant arklio, taip 
aš esu pribaigtas. 

Arklininkas atvedė jiems du puikiai sudėtus ir jau pabalnotus er- 
žilus. Kol Lukas padėjo Martai atsisėsti į balną, Elžbieta atnešė jiems 
pilną krepšį ir palinkėjo sėkmės jų sumanyme. 

"Tada jie iškeliavo, kiekvienas buvo paskendęs savo mintyse ir ne- 


žinioje, ką gali atnešti rytojus. 


Kai Marta vėl stovėjo prieš Kristianą, jos mintys pasikeitė. Jis at- 
rodė gerai, sustiprėjęs, net jei dar skaudėjo koją. Barzda pakeitė jo 
išvaizdą, bet trumpas žvilgsnis į jo akis sakė, kad jausmai jai išliko ir 
jis jos veide ieškojo atsakymo. 

Ji pasiūlė jam sutvirtinti kelį standžiu tvarsčiu, po lininėmis juos- 
tomis patepė našlaičių tepalu. 

Kai Kristianas apžiūrėjo Elžbietos krepšio turinį, negalėjo sulai- 
kyti šypsenos. 

— Juk ši moteris nemato ateities, — tarė jis ir iškėlė tris išgaląstus 
durklus bei ryšulėlį virvių, tinkamų surišti dešimtį vyrų. 

Jis padavė Martai ir Lukui po durklą. 

— Aš, kaip ir anksčiau, pasirengęs išsiaiškinti šį reikalą vienas, — 
rimtai pasakė jis žvelgdamas į tuodu. - Nenoriu, kad dėl manęs pa- 
kliūtumėte į pavojų. 

— Tai ne tik dėl Jūsų, — tyliai paprieštaravo Marta. - Tai dėl mūsų 
visų, dėl mūsų kaimo. Vienas Jūs nesusitvarkysite. Atsiras žmonių, 
kurie stos Jūsų pusėn. 

— Pamatysime, — tarė Kristianas neleisdamas prasiveržti jaus- 
mams. - Mums reikėtų pamiegoti, kad rytoj būtume pailsėję. 

Jie užgesino laužą. Kiekvienas kiek įmanoma patogiau įsitaisė 


savo miegojimui skirtose vietose. 

Marta negalėjo užmigti, mintys sukosi jos galvoje. Bet visi svars- 
tymai vedė prie vienos išvados. 

Kai ji įsitikino, kad Lukas kietai įmigo, atsikėlė ir tyliai nuėjo prie 
Kristiano gulto. Bet nespėjus jai atsisėsti, jis išsitraukė durklą, sučiu- 
po ją ir prispaudė ginklą prie gerklės. 

— Čia tik aš, — išsigandusi sušnabždėjo Marta. 

Kristianas iš karto paleido ją ir įsidėjo durklą. 

— Atleisk man, - sušnabždėjo jis. - Aš maniau, kad čia priešas. 

Vieną akimirką tarp jų įsiviešpatavo tyla. 

— Niekas nežino, ar rytoj mes dar būsime gyvi, - galiausiai tyliai 
ištarė Marta. Kadangi ji negalėjo ištarti paskutinių savo žodžių, pasi- 
lenkė virš jo ir pabučiavo. 

Jis nustebęs nuoširdžiai atsakė į jos bučinį. Tada Kristianas ati- 
traukė ją nuo savęs, atsistojo, pačiupo savo apsiaustą ir išsitempė ją 
iš trobelės. 

Lauke jis apkabino jos siaurą liemenį ir nusivedė į nedidelę miško 
proskyną, kurioje prieš keletą dienų paprašė jos rankos. Jis numetė 
savo apsiaustą ant minkštų samanų ir pažvelgė į ją. 

Mėnulio šviesoje Marta galėjo įžvelgti laimingą jo veido išraišką. 
"Tada ji užmerkė akis ir mėgavosi jo bučiniu, kuris darėsi vis reiklesnis. 
Ji prisiglaudė prie jo, atvėrė burną, kai jo liežuvis prasiskverbė pro jos 
dantis, ir priėmė jį. 

Apimtos aistros jo rankos slidinėjo jos kūnu. Bet jis nepamiršo 
Martos baimių. 

— Esi tikra, kad tu to nori? - sunkiai kvėpuodamas paklausė jis. 

— Taip. 

„Dieve, ji vis stebina mane“, - pagalvojo jis, nors vargu ar žinojo, 
kaip būtų sutvardęs savo norą, jei ji būtų ištarusi „ne“. Per ilgai jis 
gyveno saikingai, per ilgai ilgėjosi šios moters. 

Šventasis Jurgi, kaip jam dabar būti atsargiam, kai kūnas veržėsi 
užvaldyti ją ir nebesulaikė troškimo?! 

Trupučio aiškaus mąstymo dėka, kurio jam dar buvo likę, jis su- 


prato, kad tai buvo drąsiausia iš to, ką ji buvo dariusi kada nors gy- 

venime. Po to, ką ji žinojo ir nutuokė, pirmoji jos patirtis su vyrais 
turėjo būti baisi. 

Jis bučiavo jos kaklą, pečius, rankos vis slydo jos krūtine, iš pra- 
džių švelniai, paskui reikliau. 

Ji noriai iškėlė rankas, kad jis galėtų nuvilkti viršutinę sukne- 
lės dalį. Jis atsargiai nutraukė apatinę dalį ir liežuvis ėmė klaidžioti 
aplink jos krūtų spenelius. Jis jautė, kaip jie sustandėjo, girdėjo tyliai 
dejuojančią Martą. 

"Tada jis atsiklaupė prieš ją ant kelių, pakėlė jos apatinius viršun ir 
lūpomis lietė minkštą jos pilvo odą, apkabino taip, lyg niekada nebe- 
norėtų paleisti. 

Marta nebūtų galėjusi apsakyti savo jausmų, kurie užliejo jos 
kūną. Jai dar nebuvo tekę išgyventi nieko panašaus. Ir jai norėjosi 
daugiau! Jos rankos glostė jo plaukus, įsikibo į sprandą ir spaudė jo 
galvą prie savo pilvo. Tada ji nusirengė apatinius, numetė juos į šoną 
ir susmuko ant kelių. 

Mėnulio šviesoje jos kūnas žibėjo sidabru. Kristianas apžiūrinėjo 
ją netardamas nė žodžio, kol galiausiai pasakė: 

— Tu nuostabi. 

Jis paguldė ją ant savo apsiausto ir, jai padedant, nusiplėšė nuo 
kūno drabužius. 

Jis pakaitomis bučiavo jos krūtinę ir lūpas, o rankos slydinėjo 
švelniomis jos klubų linijomis, glamonėjo šlaunis ir jautė, kad ji jau 
pasiruošusi jį priimti. 

„Marta tuo metu taip pat drebėjo apimta aistros. Ji nedrąsiai užsi- 
tempė jį ant savęs. Jo lytis buvo pakilusi ir jai pasirodė milžiniška. 

Bet tada ji patyrė tai, ką prieš tai laikė neįmanomu: vyras įsiveržė 
į ją nesuteikdamas skausmo. Šįkart ji nebuvo sausa ir išsigandusi arba 
pasibjaurėjusi. Ji buvo pilnai sudrėkusi ir įsiaudrinusi. Ji norėjo jo. 

Ji vėl suaimanavo. Kristianas trumpai atsitraukė nuo jos, bet tik 
tam, kad įsiskverbtų dar giliau. Jis nebegalėjo susitvardyti ilgiau, o jos 
dejonės sakė, kad ir nereikėjo. Jo judesiai darėsi vis greitesni ir gilesni, 


kol jis joje išsiliejo ir sudejavęs atsigulė. 

Jie ilgai gulėjo netardami nė žodžio, susikibę rankomis, kupini 
įspūdžių. 

Kai Kristianas pažvelgė į švelnias Martos veido linijas, pamatė 
skruostais riedančias ašaras ir išsigando. 

— Ar aš tave įskaudinau? Atleisk man, brangioji, - sumišęs su- 
šnabždėjo jis. 

— Ne. Aš... aš esu tokia laiminga! 

Glamonėdamas jos kūną jis nubučiavo jos ašaras, glostė plaukus, 
lūpomis lietė jos kaklą ir pečius. 

Tada jis užvaldė ją dar kartą. Šįkart lėtai ir švelniai. Jis sukosi joje, 
pakėlė jos klubus ir pamatė ją tokią laimingą, lyg niekaip negalėtų 
juo pasisotinti. Jos rankos įsikabino į jo pečius, slankiojo jo kūnu, 
kol jie abu ėmė judėti vis greičiau. Jų šūksniai aidėjo per visą miško 
proskyną. 

Po visko jie gulėjo atsirėmę vienas į kitą, prakaituoti, išsekę, bet 
laimingi. Kristianas iš paskutinių jėgų užmetė ant Martos kūno ap- 
siaustą, kad ji nesušaltų. 

— Ar tekėsi už manęs? - sušnabždėjo jis. 

Ji tyliai nusijuokė. 

— Kada Jūs to pareikalausite! 

Tada ji surimtėjo. 

— Pakalbėsime apie tai, kai viską ištversime. 

Jis paglostė jos skruostą. 

— Kodėl tu to vengi? Man tai rimta. Ar tu bijai atiduoti savo gy- 
venimą atstumtajam? Aš tave saugosiu ir ginsiu iki paskutinio kraujo 
lašo. 

— Aš tai žinau. Bet negi neapsunkinsite savo sumanymo, jei ženg- 
site prieš Otą su žemesnės klasės žmona? 

— Aš tau sakau, kad man tai nerūpi! Aš nebenoriu gyventi be ta- 
vęs. O kol esu laikomas mirusiu ir neužimu jokių pareigų, neturiu jo 
klausti, ką vesti. 

Jis švelniai paglostė jos kaklą. 


— Ir prašau vadinti mane vardu. 

— Neįmanoma! 

— Pabandyk! 

— Kristianai... Jūs manote... - ji sustojo, kai jis juokaudamas pakė- 
lė pirštą. - Manai, kad markizas grąžins tau kaimą? 

— Nori išgirsti tiesą? Aš negaliu įsivaizduoti, kad jis jį perduotų 
Randolfui. 

— Bet tu vis tiek kilsi prieš Hartvigą, tiesa? - Tai buvo daugiau 
teiginys nei klausimas. 

— Aš privalau pabandyti. Esu skolingas Guntramui ir Gretai, Ber- 
tai ir Jonui bei visiems, kurie privalėjo tiek iškęsti ir vis dar kenčia. — 
Jis trumpam nutilo. 

— Bijai? Nori, kad mes šį reikalą perleistume Raimundui ir marki- 
zui Ditrichui, o patys išsikeltume toli nuo čia? 

Ji pridėjo prie jo lūpų pirštą, tarsi norėtų jį sustabdyti. 

— Aš bijau tik vieno — prarasti tave! Bet palikęs kitus bėdoje, tu 
negalėsi ramiai gyventi. Tu esi ne tik vyras, kurį aš myliu. O ir manęs 
imsi nekęsti, nes aš būsiu tave į tai pastūmėjusi. 

Kristianas ilgai tylėjo ir ji manė, kad jis užsnūdo. Bet tada jis pra- 
merkė akis ir pažvelgė į ją. 

— Pasakyk man, kodėl atėjai pas mane. 

Ji dėl nieko nesigailėjo, bet negalėjo jam pasakyti, kokią baimę dėl 
to turėjo nugalėti. Todėl ji tarė nerimtu tonu: 

— Aš tikėjausi, kad rytoj tu lengvabūdiškai pastatysi savo gyveni- 
mą ant kortos! 

Kristianas nujautė, kas dėjosi jos viduje. Jis vėl ją pabučiavo ir at- 
sakė: 


2 Nesirūpink, aš pasirūpinsiu savimi. Ir tavimi. 


Vos pradėjus aušti, Kristianas atsargiai atsikėlė, kad nepažadintų 
Martos. Jis susižavėjęs apžiūrinėjo švelnų jos kūną ir užtraukė ant jos 
pečių savo apsiaustą. 

Bet tada jo akyse iškilo vaizdas, kaip Randolfas užkrenta ant jos ir 
išprievartauja. Jo viduje vėl užvirė pyktis. Viešpatie, kerštas yra Tavo, 


bec atleisk man, nes jam aš negaliu atleisti. Aš privalau jį nužudyti. 


468 SABINE EBERT 


Jis nuėjo prie miško proskynos pakraščio ir įsmeigė savo kardą į 
žemę taip, kad jis stovėjo prieš jį kaip kryžius. Jis atsiklaupė prieš jį, 
nukreipė visas mintis į būsimą kovą ir nebyliai meldėsi. 

„Visagali, jei nuspręsi pasiimti mane pas save, prašau Tavęs savo 
saugančia ranka apglėbti mano bendražygius, mano kaimą ir ypač 
Tavo dukterį Martą“ 

Jis praleido taip kurį laiką. 

Tada grįžo atgal. Marta dar miegojo susisupusi į jo švarką, kuris 
lengvai atkartojo jos kūno kontūrus. „Joje slypi daug paslapčių, - pa- 
galvojo jis. - Bet didžiausia paslaptis ta, iš kur ji semiasi tiek drąsos ir 


jėgų, išdrįsta daugiau nei bet kuris kitas jos padėtyje: 


Lukas prabudęs rado tuščią trobelę. Jis išsigandęs pašoko. Nejaugi 
pramigo? Tai pridarytų nemalonumų! Ar Kristianas iškeliavo be jo? 

Jis skubiai apsirengė ir išbėgo į lauką, bet tada atsiduso iš paleng- 
vėjimo. Kristianas ir Marta stovėjo prie arklių. 

Ber jį kai kas nustebino. Tai, kaip jie žvelgė vienas į kitą, jų ar- 
tumas ir intymumas, kuris staiga tarp jų įsivyravo. Viduje jis pajuto 
skaudų dūrį. 

Negi jis laukė tam, kad kitas vėl atimtų ją iš panosės? Dėl to jis 
galėjo nekęsti senojo Viprechto ir neprarasti vilties, kad vieną dieną 
galės laimėti Martą sau. Bet kaip jis turėjo nekęsti Kristiano, savo šei- 
mininko ir riterio? 

Tuo metu šis jį pastebėjo. 

— Pasiruošęs išvykti ? 

Lukas nepajėgė nieko atsakyti, tik linktelėjo. 

Žinoma, nė vienas iš jų nesuteikė progos ką nors įtarti. Bet nebu- 
vo galima nepastebėti Martos akių spindėjimo, lygiai taip pat kaip 
švelnumo, kurį skleidė Kristiano žvilgsnis, kai šis slapčia vis pažiūrė- 
davo į ją. Jie spinduliavo iš laimės. 

Kur tai turėtų nuvesti? Ir būtent dabar, kai reikėjo susikaupimo, 
nes jie keliavo į nelygią kovą! 

Jis šiurkščiai paėmė duoną, kurią jam padavė Marta, išgėrė tik 


gurkšnį vyno, susirinko savo daiktus ir užšoko ant žirgo. 

Kankinamas įvairių minčių jis sekė juos Kristiansdorto kryptimi. 
Laimė, kad jaunas eržilas, kurį jam surado Raimundas, pareikalavo 


viso jo dėmesio. 


Marta vėl atsisėdo prieš Kristianą ant jo žirgo. Jos laukė visos die- 
nos kelionė, kol bus pasiektas kaimas. Bet šįkart viskas buvo kitaip. 
Ner jei dienos eigoje mirs, ji mėgavosi tuo, kad gali į jį atsiremti ir 
būti laikoma jo tvirtų rankų. 

Jos kūnas susitraukdavo vos prisiminus praėjusios nakties smulk- 
menas. Labiausiai ji norėjo jį pabučiuoti, šnabždėti meilės kupinus 
žodžius ir priimti jį savo viduje. Būti taip arti jo ir negalėti pamyluo- 
ti - jai buvo tikra kančia. 

Ji žinojo, kad Kristianas jautėsi taip pat. Meilė, kuria kalbėjo jo 
akys, stiprus ir tuo pačiu švelnus geismas, su kuriuo jis šįryt paėmė ją 
miško proskynoje, jo prisilietimai... 

Ber jie jojo į kovą. Jei norėjo išgyventi, privalėjo sutelkti į tai visą 
savo dėmesį. 

Marta buvo tikra, kad Kristianas jau suplanavo savo veiksmus. Bet 
dabar ji nenorėjo jo klausti. Jei norės, pasakys pats. Iki tol ji norėjo 
mėgautis nebyliu abipusiu supratimu ir brangiais šios nakties ir ryto 


prisiminimais. 


Ą Esiskailynas 


Kuo labiau Kristianas, Marta ir Lukas artėjo prie savo kaimo, tuo 
atsargesni jie darėsi. Prieš pat sutemstant riteris sustojo prie olos, 
kurioje laukė Lukas ir Marta, kai buvo priversti palikti kaimą. 

Jie tikėjosi, kad niekas nežino apie šią slaptą vietą, išskyrus juos, 
Kuną ir Bertramą. Lukas vaikinams prigrasino niekam apie ją nepa- 
sakoti. 

Jie atidžiai stebėjo aplinką, bet nebuvo jokios žymės, kuri rodytų, 
kad pastaruoju metu čia būta žmogaus. Slėptuvė šalia olos, kurioje 
Kristianas prieš suėmimą paslėpė šarvus, skydą, šalmą ir apsiaustą, 
buvo taip pat nepaliesta. Kadangi viskas buvo kruopščiai susukta į 
odą, reikėjo nušveisti tik keletą surūdijusių vietų. 

Kristianas nurodė jam ir Martai pasislėpti ir jokiu būdu neiti į 
kaimą, kol jis ko nors neatsiųs jų pakviesti. Jis norėjo visų pirma vie- 
nas nepastebimai nueiti į kaimą, kad sužinotų, su keliais priešinin- 
kais turės reikalų ir kuo dar galėtų pasikliauti. 

Iš slėptuvės jis išsitraukė apdriskusį drabužį, su kuriuo Lukas pa- 
skutinį kartą buvo nusėlinęs į kaimą, ir apsigaubė juo. Savo durklą 
jis paslėpė po rūbais, užsidėjo dar senus antblauzdžius, kuriuos Rai- 
mundas buvo išmainęs su vienu iš savo ūkininkų, ir išsitepliojo savo 
barzdotą veidą purvu. 

Tada užsimetė apsiausto gobtuvą, pasiėmė į ranką atsineštą kirtik- 
lį ir keletą žingsnių paėjėjo susikūprinęs, tai leido nuslėpti jo ūgį. 
Maskuotė buvo puiki. 

— Niekas Jūsų neatpažins, kas nestovės per žingsnį nuo Jūsų, — 


užtikrino apstulbęs Lukas. 

— Gerai. Ir atsiminkit - kol negausit iš manęs žinios, nesijudinkite 
nė iš vietos! Jis metė į Luką griežtą žvilgsnį, šis nieko netardamas nu- 
silenkė ir pažiūrėjo į Martą. Jos akyse jis matė meilę ir atsisveikinimo 
skausmą. 

— Tai pavyks, - tvirtai tarė ji. 

Kristianas staigiai nusigręžė, kad atsispirtų pagundai prisitraukti 


Martą prie savęs, ir iškeliavo. 


Kristianas prisėlino prie vienos vietos, iš kur jis galėjo slapta ste- 
bėti kalvę. Kai įsitikino, kad ten nieko nėra, išskyrus Joną ir Karlą, jis 
ėjo pamėgdžiodamas po sunkios darbo dienos pavargusią kalnakasio 
eiseną ir įžengė vidun. 

Jonas abiem rankomis pakėlė kūjį virš raudonuojančio žarsteklio, 
kurį Karlas atsuko tą pačią akimirką. Jis skubiai pažiūrėjo ir tarė: „Pa- 
dėk ant stalo, aš pasirūpinsiu tuo vėliau“ 

— Aš mieliau palauksiu čia, kol tu turėsi man laiko, - ramiai pasa- 
kė Kristianas ir nusismaukė gobtuvą. 

Jonas nuleido kūjį, Karlas sustabarėjo viduryje judesio ir pažvelgė 
į jį lyg matytų vaiduoklį. Prieš jiems pradedant šūkčioti iš džiaugsmo, 
Kristianas prispaudė prie lūpų pirštą ir parodė jiems būti tyliai. 

— Jūs gyvas, pone! Tegul būna pašlovintas Dievas, - palengvėjusia 
širdimi tarė Jonas. Kristianas nustebo pamatęs, kad tvirtasis kalvis 
buvo giliai sujaudintas. 

— Marta buvo teisi, - sušnibždėjo patenkintas Karlas. — Ji sakė, 
kad Jūs nemirėt. - Tada jo veidas apsiniaukė. — Jie ją išvijo. Mes jos 
ieškojome, bet nieko apie ją nebegirdėjome. Man labai gaila, pone. — 
Jaunasis kalvis nuo rūpesčių atrodė keleriais metais pasenęs. 

— Jai viskas gerai ir ji laukia netoliese, - paaiškino Kristianas. 

— Telaimina Jus Dievas, - laimingas pratarė Karlas. 

Kristianas žinojo, ką teko iškęsti abiem vyrams ir kad jie gyvi tik 
Martos drąsos dėka. Jis taip pat žinojo, kad Karlas mylėjo Martą. Bet 
tai jam nieko nebereiškė. Ji visam laikui buvo jo. 

— Jūs turėtumėt dirbti toliau, nes tyla sukels įtarimą, - paragino 


jis. 


472 SABINE EBERT 


Jonas įmerkė žaižaruojantį metalo gabalą į vandens statinę, ku- 
rioje šnypšdamas ir leisdamas dūmus nuskendo. Tada jis pasišaipė iš 
Karlo ir sviedė jam mažą kūjį. 

— Nagi, sukelkime truputį triukšmo. 

Kol kalviai darbavosi prie priekalo, Kristianas pranešė: 

— Kiek žmonių dabar turi Hartvigas? 

— Tuziną. Pora ateina kiekvieną vakarą ir apžiūri mūsų namus, ieš- 
ko Jūsų. Ir prieš savaitę Randolfas pasiuntė dar vieną įsakymų vykdy- 
toją prie savo ginkluotųjų - milžinišką vaikiną, vardu Bodas. 

Stiprusis kalvis vienu metu atrodė ir suglumęs ir susirūpinęs. 

— Mes Jūsų pusėje ir visą laiką meldėmės, kad tik Jūs būtumėt 
gyvas ir grįžtumėt atgal pasirūpinti teisingumu. Bet Jūs negalite čia 
pasilikti, pone! Jie neturi Jūsų rasti! 

— Jie visada ateina dviese, viską išnaršo ir vagia viską, kas jiems 
patinka, - su vos slepiamu įtūžiu pridūrė Karlas. 

— Mes negalime nuo jų apsiginti. Jų yra per daug ir jie per gerai 
ginkluoti. 

— Šį kartą mes jiems paruošime tinkamą sutikimą, - ryžtingai tarė 
Kristianas. - Kuo aš galiu pasikliauti ? 

— Mumis abiem, žinoma, dar Ema ir Berta Jūsų neišduotų. Bet 
kas dar? Mūsų, pirmųjų gyventojų, čia liko nebedaug, — pagalvojo 
beveik susigėdęs Jonas. - Guntramas, Greta ir Viprechtas yra nebe- 
gyvi. Tarp kitko — išdavikas Kasparas taip pat. 

— Negi jis neturėjo prieglobsčio pas tėvą Bartolomėjų? - paklau- 
sė Kristianas. 

— Jis iš ten slapta pabėgo, šiek tiek vėliau mes radome jo lavoną. 
Nė vienas iš mūsų jo nenužudė. 

— Tada mes daugiau nebeturime įrodymų dėl išdavystės. O meist- 
ru pasitikėti galiu? 

— Manau, kad taip. Beje, jis priėmė Bertą į savo namus. To jis tik- 
rai nebūtų padaręs, jei Guntramą laikytų kaltu. Jonas iškalė kryžių 
už nužudytuosius. 

— Martinas išėjo su Hermano dukterimi. Vadinasi, jie dabar gy- 
vena Bertoldo kaime. Bet turėtumėte pasisaugoti Hildebrando. Jis 


dažnai buvo Hartvigo pusėje. Manau, reikia faktams žiūrėti į akis. 

— Bailys ir išdavikas, - įtūžęs pasakė Karlas ir tvojo per priekalą. — 
Tuo Hartvigas sukėlė dangaus neteisybę. Dabar trečdalio pelno jis 
reikalauja ne tik iš kalnakasių, bet ir iš visų kitų. To mes negalime 
gauti. Jie pasmerks mus badui. 

— Tam, kas negali sumokėti, jis grasina su botagu ir lazda, - tęsė 
Jonas. Vaikai skursta, o jis tuo metu kraunasi pinigus sau į kišenę. Tė- 
vas Bartolomėjus daro ką gali, bet Hartvigo žmonės tik juokiasi, kai 
jis jiems grasina prakeiksmu, ir sako, kad Meisene kiekvieną akimirką 
jiems gali būti išrištos nuodėmės. 

— O kaip Kunas ir Bertramas? Netrukus man gali prireikti jų pa- 
galbos. 

Jonas šyptelėjo. 

— Jie bus be galo laimingi, kad Jūs vėl esate čia ir kad galės Jums 
padėti. Pakviesti juos? 

— Pasiųsk Emą. Bet jie turėtų likti nepastebėti. 

Jonas išėjo laukan, kad tai pasakytų savo žmonai, ir greitai parėjo 
atgal. 

— Kokia eilės tvarka Hartvigo žmonės eina per jūsų namus? - no- 
rėjo sužinoti Kristianas. 

- Jie visada pirmiausia ateina į kalvę. 

— Šiandien jie jums įkyrės paskutinį kartą, - pažadėjo Kristia- 
nas. - Tarp kalnakasių yra pora drąsių ir atsakingų vyrų? Vieną iš 
vaikinų reikia supažindinti su mano planu. Bet Hartvigo žmonės ne- 
turi suprasti, kas juos atakuoja. Jei kas nors nepavyks, suverskit visą 
kaltę man. Aš viską prisiimsiu, prisiekiu. 

Jis pažiūrėjo į vyrus. 

— Ar jūs tam pasiruošę? Kitaip aš turėsiu pasielgti kitaip, bet ti- 
kiu, kad jūs cylėsite. 

Jono veide suliepsnojo neapykanta. 

— Ką mes turime padaryti, kad atsikratytume šių nuskurėlių? Mes 
esame tam pasiryžę, - patikino jis. - O su tuo storuliu Hartvigu aš 
turiu dar vieną ypatingą nebaigtą reikalą. Padarykime tam bjaurybei 
galą! 

Kiek vėliau į kalvę atbėgo Kunas ir Bertramas. Uždusę ir nustebę 


jie įsispoksojo į savo riterį. 

— Dabar jūs atsilyginsite tiems niekšams, tiesa? - nekantravo Ku- 
nas degančiomis akimis. 

— Taip, bet man reikia jūsų pagalbos. Kunai, bėk iki uolos, ten yra 
Marta ir Lukas. Saugokis, kad tavęs niekas nesektų. Lukas turi tuojau 
pat pasirodyti čia. Ir uždėk jam savo apsiaustą. 

— Gerai, pone, - spinduliuodamas džiaugsmu atsakė raudonplau- 
kis ir tuoj pat pradingo. 

Bertramas buvo pasiųstas pas kalnakasius su užduotimi, kurią Jo- 


nas apibūdino kaip labai atsakingą. 


— Jie ateina, - pašnabždėjo Karlas, kuris per langą stebėjo, kas 
vyksta anapus upės. 

Kristianas stovėjo sargyboje prie įėjimo. 

"Du ginkluoti vyrai grubiai stumtelėjo kalvės duris ir įėjo vidun. 

— Na, jūs, skurdžiai, - užgauliojo vienas iš jų Karlą ir Joną. 

Kitas tyčia išvertė pintinę anglių, kuri stovėjo prie įėjimo. 

Tuo metu nepastebimai iš užnugario ant jo užšoko Kristianas, iš- 
sitraukė iš makšties kardą ir smeigė jam į nugarą. 

— Surink tai arba aš perversiu tave tavo paties kalaviju, - ramiai 
pasakė jis. 

Pargriautasis sustabarėjo iš nuostabos, kitas atžariai apsisuko. 

-— Tiu, stuobry, kas tu įsivaizduoji esąs? Už tai tave pakars! 

— Netikiu, - atsakė Kristianas ir nusitraukė nuo galvos gobtuvą. 

Kol nuginkluotasis pamažu apsisuko, atpažino savo priešininką 
ir įsispoksojo į jį lyg į vaiduoklį, Jonas pagrasino kitam, prikišęs jam 
prie veido metalinį, raudonai žaižaruojantį iešmą. 

— Nusirenkite, — pareikalavo Kristianas savo priešininkų, kurie 
suglumę žiūrėjo į jį. 

— Greitai! 

Vyrai neryžtingai nusivilko odines liemenes bei nusiavė batus ir 
numetė juos ant grindų. 

— Savo šlykščius apatinius pasilaikyk sau - labai ačiū! - pasišaipė 
Kristianas ir mestelėjo Karlui porą virvių, kuriomis jis surišo rankas. 


Virvės buvo apdairi Elžbietos dovana. 


Pribuvėjos paslaptis 475 


Tada jie nuginklavo, nurengė ir užkimšo burną antram vyrui. Jo- 
nas nė nesusimąstęs kiekvienam grubiai tvojo kuoka. 

— Tai už jūsų draugišką rūpestingumą, kai aš buvau surištas, — su- 
urzgė jis. 

— Pradedant nusikaltėlio karjerą, visai neblogai? — išsišiepęs pa- 
klausė jis Kristiano. 


— Prie to neteks prieiti. Hartvigas su savo ŽMonėmis turės už tai 


atsakyti. 


Kiek vėliau grįžo Kunas ir valstiečiu persirengęs Lukas. Raudon- 
plaukis susižavėjęs pažvelgė į riterį, kai pamatė tuodu, surištus ant 
grindų. 

— Aš visada žinojau, kad Jūs nepaliksit mūsų bėdoje ir kad pada- 
rysite čia tvarką, - išsprūdo jam. 

Kristianas nusišypsojo dėl tokio per didelio susižavėjimo. 

— Tu gali man padėti. Pasekite kartu su Bertramu, kuriuose na- 
muose dabar yra kiti. 

Jis mestelėjo Lukui vieno iš jojikų rūbus. Abu apsivilko atimtais 
rūbais tam, kad iš tolo atrodytų kaip Hartvigo žmonės. Patenkintas 
jis griebėsi nuosavo durklo, kurį Lukas atnešė maiše. 

Bertramas ir Kunas parbėgo į kalvę ir pranešė, kur dabar vyrai iš- 
darinėja savo niekšybes. Persirengę Kristianas ir Lukas pirmiausia 
nuėjo į Bertos, paskui į Karlo namus ir netikėtai užklupo kitus ketu- 
ris vyrus. 

Bet jie žinojo, kad greitai užduotis taps sunkesnė. Kiti ginkluotie- 
ji pasiges savo kompanionų. | 

Niekas negalėjo paimti kaimo gyventojų įkaitais ar jiems keršyti. 
Taip pat niekas negalėjo pabėgti ir pakliūti Randolfui. 

Todėl jie nusprendė griebti Hartvigą. 

Tikėdamiesi, kad niekas nekreips dėmesio į jų veido bruožus, jie 
ramiai artinosi prie dvaro. 

Vienas nuobodžiaujantis sargybinis vangiai paklausė: 


— Kas yra? 

Bet jam nė nespėjus atpažinti, kas toks čia stovi prieš jį, gavo sti- 
prų smūgį į pilvą ir susmuko. Po akimirkos jis jau buvo supančiotas ir 
užkimšta burna nuvilktas už kampo. 

„Septyni iš dvylikos, - suskaičiavo Kristianas. - Liko dar penki. Ir 
Hartvigas bei šitas Bodas: 

Dvaro prieangyje į juos atsisuko pasipiktinęs tarnautojas. Truputį 
luktelėjęs jis atpažino, kas stovi priešais jį, ir jau buvo beprasižiojąs 
rėkti, kad įspėtų kitus, bet Lukas jam stipriai vožtelėjo į nugarą ir šis 
susmuko ant žemės. 

Kristianas pritariamai linktelėjo ginklanešiui. Pakėlė durklą ir ty- 
liai paklausė: 

— Pasiruošęs ? 

— Pasiruošęs. 

„Jie įsiveržė į kambarį, kuriame prie stalo sėdėjo Hartvigas su tri- 
mis savo vyrais. Kaip buvo sutarta, Kristianas įsivėlė į muštynes su 
sargais, o Lukas prispaudė apgaviką valdytoją kampe. Storulis nė 
nesipriešino, tik drebėdamas spoksojo tai į kardą, tai į kruviną kovą 
prieš savo akis. Tuo metu Kristianas jau buvo nukovęs vieną iš savo 
priešininkų ir tvojo tokį smūgį, kad antrasis mirtinai sužeistas nu- 
griuvo ant Žemės. 

Trečiasis su ginklu buvo miklesnis. Tik staigus apsisukimas išgelbė- 
jo Kristiano ranką, kurioje jis laikė durklą, bet jo koja buvo sužeista. 

Kai jo priešininkas norėjo pabėgti ir įspėti likusius savo kompani- 
onus, Kristianas iš visų jėgų smogė jam ir parvertė ant grindų. 

Tada jis atsisuko į mirtinai išbalusį valdytoją, kuris, atrodė, iš bai- 
mės tuoj pasiduos. Hartvigas jau buvo atpažinęs, kas stovėjo priešais 
i 

Kristianas parodė Lukui ženklą nuleisti savo kalaviją ir artinosi 
prie valdytojo su krauju permirkusiu savo ginklu. 

Šis puolė ant kelių. 

— Pasigailėk, dėl Dievo meilės! - Kristianas niekinamai pažvelgė į 
jį. „Kas per riebi, bjauri rupūžė“, - pagalvojo jis. 

— Kada lauki sugrįžtančio Randolfo? 

Jis pamatė klastingą žvilgsnį, kuris šmėkštelėjo Hartvigo veide, ir 


taikėsi savo durklu tiesiai jam į gerklę. 

— Teisybę! 

Valdytojas susmuko. 

— Ne dabar, nes jis yra pas markgrafą, — pasakė jis verkšlenančiu 
balsu. - Bet jis nori, kad kai tik Jūs čia pasirodysite jam būtų iš karto 
pranešta. 

- Žinią jis gaus, - įtūžęs pasakė Kristianas. - O tu kelkis ir nepri- 
daryk į kelnes, vyruti! 

Hartvigas drebėdamas pakluso reikalavimui — bent jau pirmam. 

— Nori mano kaimą palikti gyvas? — šiurkščiu balsu paklausė 
Kristianas. 

Storulis skubiai linktelėjo. 

— Sukviesk čionai likusius savo žmones. Mano ginklanešys tave 
palydės, kad nekiltų kvailų minčių. Ir neapsirik - kardu jis naudojasi 
taip pat mikliai kaip ir aš! 

Jis kreipėsi į Luką. 

— Kilus menkiausiam įtarimui nudurk jį - jis to nusipelnė. 

— Su didžiausiu malonumu! 

Hartvigas žengė laukan, iš paskos sekė Lukas, kuris laikė įrėmęs 
savo peilį jam į nugarą. 

Valdytojas norėjo sušaukti savo likusius žmones, bet balsas trūki- 
nėjo ir drebėjo kojos. Tai prakaitas ar kraujas teka mano nugara? — 
mąstė jis baugiai. Hartvigas susiėmė ir pabandė dar kartą: 

— Sargai, pas mane! 

Iš pradžių niekas nė nepajudėjo. 

Lukas įsmeigė savo peilį į riebią didžiapilvio nugarą. 

— Malonėkit ateiti, jūs, vaikigaliai, jei aš jus kviečiu! - įniršęs su- 
šuko Hartvigas. 

Pagaliau iš Emos namų žengė įspūdingo kūno sudėjimo vyras ir 
atsistojo plačiai išžergęs kojas. Tai buvo naujas Hartvigo ginkluotės 
vadas. 

— Kristianai, tu, vagie ir įsibrovėli, kur tu nušliaužei? — sušuko 
jis. - Manai, aš nesuprantu, kas čia vyksta? 

Kristianas išėjo iš valdytojo namo. 

— Aš čia. Ir jei nori, kad tavo draugas Hartvigas ir likusieji tavo 


žmonės išgyventų, įskaitant ir tave, tada eikš čia! 

— Drąsiai pasakyta. Bet ką tu nori vienas padaryti prieš tiek daug 
mūsų? O prieš tai... - Bodas išsišiepė ir atsisuko. Jam davus ženklą, iš 
namo išėjo du vyrai. Kiekvienas iš jų aukštai iškeltoje kairėje rankoje 
laikė už kojų nutvėrę po mažą vaiką - Emos dukrą ir mažąjį Kristia- 
ną, Guntramo sūnų, pirmąjį kaimo naujagimį. Mažiesiems rėkiant ir 
spurdant, vyrai išsitraukė kardus ir buvo pasiruošę nukirsti vaikams 
galvas. 

- Ar gali tai stebėti, Kristianai? Mes taip paprastai nudursime tavo 
mylimų valstiečių išperas, nes tu per didelis bailys, kad pasiduotum! 
Gali išsirinkti, kuris iš šių mielų mažylių turėtų apie tai galvoti? 

— Arklys vaiduoklis, - staiga kažkas suriko ir parodė į miško pa- 
kraštį, kuriame žvengdamas pasirodė Dragas. 

Ta akimirka, kai jie nukreipė savo dėmesį, ginkluotiesiems kaina- 
vo gyvybes. 

Kupinas neapykantos Jonas, nepastebimai priėjęs, suvarė peilį į 
nugarą vyrui, laikiusiam jo dukterį už kojų. Tuo metu, kai vyras krito 
ant žemės, kalvis pagavo mergaitę ir paėmė ją ant rankų. 

Beveik tuo pačiu metu Marta išplėšė kitam iš rankų mažąjį Kris- 
tianą, o Berta visa jėga sugrūdo kauptuko ašmenis jam į kryžkaulį. 

Vieną akimirką jų vadas išsižiojo. Bet greitai jis susiėmė ir vėl pa- 
kėlė kardą. | 

Kristianas neeikvojo laiko galvodamas, kodėl Marta buvo čia, nu- 
bėgo per upę ir už minutės stovėjo prieš Bodą. 

— Pasiduok ir ruoškis teismui už savo nusikaltimus arba kovok su 
manimi dėl gyvenimo ir mirties, - pareikalavo jis. 

— Norite vienas susikauti su manimi ir dešimčia mano vyrų? 

— Tu likai vienas, - pasakė Karlas. - Tavo kompanija, jei jie dar gyvi, 
yra surišti. O su tavimi kartą ir visiems laikams susitvarkys Kristianas. 

— Jūs susilaužysite sprandus, - iškošė Bodas. - Jūs ir Jūsų gauja, 
kuri drįsta pasikėsinti į aukšto pono palydą. 

— Nėra didesnių padugnių už ginkluotuosius, kurie puola vaikus 
ir moteris, — piktai atsakė jam Kristianas. 

Tuo metu aplink juos susirinko beveik visas kaimas ir Kristianas 
girdėjo jo gyventojų šūksnius. 

— Jis gyvas! 

— Mūsų šeimininkas grįžo! 

— Pagaliau įsiviešpataus teisingumas! 

Kristianas stovėjo nejudėdamas ir laukė puolimo. 

Bodas sudavė pirmą stiprų smūgį. Kristianas greitai pajuto, kad 
jam teko stiprus varžovas. Ne veltui Randolfas šiai užduočiai pasirin- 
ko būtent jį. Jam reikėjo vyro, kuris galėtų būti pavojingas Kristianui. 

Žaizda rankoje, kurioje jis laikė kardą, netrukdė jam taip, kaip jis 
anksčiau galvojo. Jis turėjo greitai baigti kovą. Kristianas nukreipė 
visas savo mintis, kad iš anksto atspėtų savo priešininko judesius ir 


sureaguotų prieš jam smūgiuojant. 


Šįkart ir Marta suprato, kad kovos baigtis buvo neaiški. Kristianas 
buvo nugalėjęs daug priešininkų, kurie ūgiu buvo didesni už jį, bet šį 
kartą jis buvo sužeistas ir išsekintas kalėjimo. 

„Visagali, padėk vyrui, kurį aš myliu! Kitaip - mes visi žuvę“, — 
nebyliai meldėsi ji. 

Per minią nuaidėjo riksmas, kai kirtis praėjo vos per plauką nuo 
Kristiano galvos. Nutvėręs kardą abiem rankomis, Bodas plačiai už- 
simojo, kad vieninteliu kirčiu perkirstų priešininko kūną pusiau. 

Būtent šią akimirką Kristianas sugrūdo savo kardą Bodui į kaklą. 
Mirtinai sužeistas milžinas susvirduliavo. Jis vis dar buvo taip plačiai 
užsimojęs, kad jo kardas visu smūgiu krito žemyn, bet Kristianas pa- 
kankamai greitai jo išvengė. 

Bodas nukrito ant žemės ir liko gulėti nejudėdamas. Iš žaizdos 
tekėjo kraujas. 

Pakilo džiugesys. Daugelis kaimo gyventojų parkrito prieš Kris- 
tianą ant kelių, kiti ėjo jo link su ašaromis akyse, iš laimės netekę 
žado ir neapsakomai palengvėjusiomis širdimis. 

"Tada jis atsisuko į Luką. 

— Atvesk apgaviką valdytoją. 

Išsišiepęs iš laimės ginklanešys per upę atsivarė prieš save storulį. 

— Aš suimu Jus dėl apgaulės, paliaubų sulaužymo ir piktnaudžia- 
vimo savo teisėmis, — tarė Kristianas ir pats sukaustė Hartvigą gran- 
dinėmis. 


Jis kažko ieškodamas apsižvalgė. 

— Ar čia yra koks kalėjimas? 

— Taip, valdytojo namuose, - pasakė Joana, laiminga glausdamasi 
prie Martos. 

— Rytoj bus teismo diena, - paaiškino Kristianas. — Noriu išgirs- 
ti viską, kiek neteisybės jums padarė Randolfas, Hartvigas arba jo 
žmonės. 

Tada Kristianas kreipėsi į Hermaną, kuris tuo metu su didžiuliu 
palengvėjimu priėjo prie jų. 

— Meistre, ar galėtumėte pristatyti man keletą patikimų žmonių, 
kurie pasirūpintų, kad nė vienas iš šitų nepabėgtų? Jie privalo atsaky- 
ti prieš teismą. Bet pirmiausia turiu markizui pateikti ieškinį. 

Hermanas linktelėjo. 

- Jūs galite pasikliauti mano žmonėmis. Šie vyrai taip dažnai lau- 
žė savo teises ir apgaudinėjo mus dėl darbo užmokesčio, kad kiekvie- 
nas iš mūsų turi su jais nebaigtų sąskaitų. Prieš markizą galite tikėtis 
mano paramos. 

— Apie tai mes pakalbėsime rytoj teismo metu, - atsakė Kristia- 
nas. — Kartu su tėvu Bartolomėjumi paieškokite sąrašuose įrodymų, 
kad apgaudinėjo ne tik jus, bet ir markizą. 

Jis apsižvalgė tarp kaimo gyventojų ir pamatė išsekusius, bet pa- 
lengvėjimo kupinus veidus. 

— Ar yra reikalų, kurie turėtų būti sutvarkyti tuojau pat? 

Marta šypsodamasi spraudėsi tarp žmonių į priekį. 

— Žaizda, kuri turėtų būti aprišta. 

Jai einant jo link, pamatė mielą, spinduliuojantį veidą ir staiga 
Kristianas pajuto poreikį tučtuojau ją paimti. 

— Na, tada aš turiu kai ką, ko negalima atidėlioti. Tėve, sutuokite 
mane su šita moterimi - jei tik ji šito norės! 

Matant kaimo gyventojams, jis prisitraukė Martą prie savęs ir ais- 
tringai ją pabučiavo. 

Žmonės juos palydėjo sveikinimo šūksniais. Vestuvės, lyg šios die- 
nos vainikavimas, ir dar tokios neįprastos! Ar kada kas buvo girdėjęs, 
kad riteris vestų paprastą merginą? Jei ir buvo jauna našlė. 

Triukšmaujančiam būriui patraukus bažnyčios link, Marta su- 


šnabždėjo Kristianui į ausį: 

— Tikrai gerai tai apsvarstei? Net jei išsisuksi nuo markizo nepa- 
liestas - bus pakankamai nemalonumų. O mūsų vaikai priklausys ne 
tavo, o mano sluoksniui. 

— Ateis laikas, bus ir vaikas. - Spinduliuodamas pasižiūrėjo į ją. — 
Taigi, dama Marta, jei nepaisydama viso to išdrįsi man padovanoti 
savo širdį ir ranką, padarysi mane pačiu laimingiausiu žmogumi. 

Ji laiminga nusijuokė. 

— Tu jau seniai turi mano širdį - paimk prie jos ir mano ranką! 

"Tėvas Bartolomėjus nebetikėjo, kad kas nors jį galėtų labiau nu- 
stebinti, bet ši diena įrodė priešingai. Pirmiausia sugrįžo mirusiu lai- 
kytas Kristianas, paskui jis išlaisvino kaimą iš baisaus niekšo, kuris čia 
viešpatavo vietoje jo, gniaužtų. Ir tada jis užsinorėjo būti apvesdintas, 
ir dar ne su savo luomo mergina, o su Marta! 

Bet kas jis toks, kad galėtų teisti? O kai jis pamatė abu iš laimės 
spinduliuojančiomis akimis, niekas nebegalėjo jam įteigti, kad tai, 
kad jie priims santuokos įžadus, neteisėta prieš Dievą. Net jei jis nie- 
kada nebuvo turėjęs vestuvių, kurios būtų paskirtos taip greitai. 

Jis uždėjo jų rankas vieną ant kitos ir priėmė jų vedybų įžadus. 

Kaimo gyventojams džiūgaujant, Kristianas vėl pabučiavo savo 
jauną žmoną ir apsuko ją aplink. 

Tada jis ieškodamas apsižvalgė aplinkui. 

— Ašesu neturtingas vyras. Mano namas sudegintas ir su juo sunai- 
kintos paskutinės alaus atsargos, kurias Greta dar buvo užraugusi. 

Vienai akimirkai jo veidas apsiniaukė. 

— Dieve, būk gailestingas jos sielai! —- Tada jis vėl pažvelgė į mi- 
nią. - Kas padės man suruošti šventę? Aš pažadu viską grąžinti, jei 
tik markizas manęs nepakars. 

Žmonės juokėsi, tik Marta susigūžė, lyg jai būtų šalta. 

Be Kristiano, ji ir Lukas buvo vieninteliai, kurie žinojo, kad šian- 
dien jie laimėjo tik pirmą mūšį. Jeigu Otas atsisakys jį išklausyti, tai 
paveiks jo gyvenimą. Jos taip pat. 

Meistras išėjo į priekį. 

— Aš prašau Jus, Kristianai, - būkit mano svečias! Mano atsargi- 
nis kambarys yra Jūsų paslaugoms. O nakčiai liepsiu Jums paruošti 


mano kambarį. Jūs mums sugrąžinote viltį dėl geresnio gyvenimo. 

Kristianas padėkojo už kilniaširdišką pasiūlymą. Bet užteko vos 
pažvelgti į Martą ir jis suprato, kad ši mintis jai nėra priimtina. Visgi 
Gertrūda apšaukė ją ragana ir vaikų žudike. 

— Sutik. Gertrūda nebegyvena tuose namuose. Ji su Martinu išėjo 
pas Bertoldą, - pašnibždėjo jis. 

Šį vakarą Marta nebenorėjo galvoti apie tai, kokia dar nelaimė 
gali išsiristi iš šito kiaušinio. Galbūt meistro pasiūlymas buvo prašy- 
mas atleisti. 

Džiaugsmingai šurmuliuojanti minia patraukė per pievą, kur mo- 
terys pradėjo ruošti maistą. Kristianas tuo metu priėjo prie Drago, 
kuris pasveikino savo tariamai prarastą poną. 

— Atleiskite, bet dabar aš tikrai turiu sutvarstyti žaizdą, - pasakė 
Marta ir parodė į kraujuojančią Kristiano ranką. 

"Lydima dviprasmiškų komentarų, Marta nusivedė Kristianą į seną 
trobelę ir ėmė ieškoti tvarsčio. 

Kristianas pasilenkė prie Joanos ir Marijos, kurios juos sekė. 

— Kaip manote - ar nenorėtumėte nuskinti keleto gėlių ir iš jų 
savo pamotei nupinti nuotakos vainiką? 

Mergaitės droviai palinksėjo ir išėjo laukan. Kristianas užvėrė du- 
ris ir prisitraukė Martą prie savęs. 

— Tu esi mano žmona - dabar ir per amžius. Aš tave myliu, - spė- 
jo sušnabždėti jis, kol ji apipylė jo lūpas bučiniais ir taip užčiaupė jam 
burną. 

Jo ranka slydo po sijonu ir jis jautė, kad ji jo laukė. Jis pasodino ją 
ant stalo krašto, užvertė jos sijoną aukštyn ir paėmė ją su nepažabotu 
staigumu, tuo metu ji apsivijo rankomis jo sprandą. Aistros bangos 
nuvilnijo jos kūnu, ji apie nieką negalvojo ir abu susiliejo į vieną. 

Sunkiai alsuodamas jis atsitraukė nuo jos. 

— Tai, - išsiveržė jam, - dar nebuvo vestuvių naktis! 

— O?! - paklausė ji taip pat uždususi. 

— Praktika. 

Bet Marta žinojo, tai buvo daugiau. Dabar jis atšventė savo sugrį- 
žimą į gyvenimą po kovos dėl gyvenimo ar mirties, po metų, paskir- 


tų įpareigojimų vykdymui ir aukojimuisi. 

Ji sutvarstė žaizdą. Tada jie sugrįžo prie švenčiančiųjų, kurie jau 
laukė su kandžiomis išdaigomis. 

Vestuvių šventė nebuvo prašmatni, vaišės negausios. Bet to užte- 
ko ir visi buvo be galo laimingi. 

Trūko Karlo ir Luko. Jie savanoriškai pasisiūlė pasaugoti suimtuo- 
sius, kad galėtų atsisakyti šventės, ir dabar abu laižėsi savo žaizdas. 

Marta sumanė nunešti jiems nuo stalo bent po keletą kąsnelių ir 
ką nors atsigerti. 

— Sveikinu jus, — kiek įmanoma draugiškiau ištarė Lukas. Švytė- 
dama iš laimės Marta jam padėkojo. 

— Tu ją irgi mylėjai nuo pat pradžių, tiesa? - kreipėsi jis į Karlą, 
kai jaunoji nuėjo. 

Jis pažiūrėjo mirtinai nelaimingas ir palinksėjo. 

— Ir dabar jau antrą kartą ji išteka už kito. 

— Šį kartą tai bent jau geras vyras... - Lukas užsikirto, nes pripaži- 


nimas draskė jo sielą. - Pats geriausias. 


Marta ir Kristianas pasiliko šventėje tik tiek, kiek buvo privaloma 
nenusižengiant geriems papročiams. Tada jie paprašė tėvo Bartalo- 
mėjaus palaiminti jaunųjų guolį. 

Pagaliau Kristianas užsklendė jaunųjų kambarį ir uždegė lempą. 

Marta priėjo prie jo iš už nugaros ir apkabino rankomis. Jis apsi- 
suko ir pabučiavo ją. Ilgai, labai ilgai. 

Tada jie vienas kitą išrengė, ir šį kartą ramiai apžiūrinėjo vienas 
kitą. Kristianas glostė švelnias liekno kūno linijas, o ji klaidžiojo 
pirštais raumeningais jo pečiais ir rankomis švelniai paglostė randus, 
kuriuos paliko neteisėti Randolfo veiksmai, lyg galėtų juos ištrinti. 
Pamažu tyrinėjo jie vienas kito kūną. 

Jis sužinojo, kokios glamonės teikė jai didžiausią malonumą, tada 
vedžiojo jos ranką tomis vietomis, kurių lietimas labiausiai jaudino 
i 

Galiausiai abiejų geismas tapo per didelis, kad galėtų laukti il- 
giau. 


— Mano meile! - įeidamas į ją tarė Kristianas. 

— Mano gyvenime! - Ir tada savo judesių ritmu kalbėjo: - Mano 
mylimoji, mano moterie, mano bendražyge! 

Užmerkusi akis Marta vėl paniro į ekstazę. 

Kitą dieną Kristianas po kaimo liepa vadovavo teismui. Niekas 
nepamiršo, kad būtent čia Randolfas įvykdė savo baisią savivalę — 
Guntramo mirties bausmę. Vos už kelių žingsnių Martai rodėsi, kad 
ant žemės vis mato Gretos kraują. 

„Aš pasiilgau jos“, - nusiminusi mąstė ji. 

Piktadarysčių, kurias įvykdė Hartvigas ir jo žmonės, sąrašas buvo 
be galo ilgas. Beveik kiekvienas kaimo gyventojas buvo tapęs jų savi- 
valės auka. 

Kristianas pavedė Bartalomėjui sudaryti sąrašą, kuo bus kaltina- 
mi Hartvigas ir Randolfas. Pavieniai nusikaltimai prieš ūkininkus ar 
kalnakasius nesudomins markizo. Bet Otas nepažvelgs pro pirštus į 
tai, jog Hartvigas sau neteisėtai suteikė aukščiausią rangą, kad galėtų 
iš kaimo Žmonių atimti trečdalį jų pelno, ir kad jis pinigus krovėsi 
sau į kišenę. O juk jis buvo garantavęs kaimo gyventojus nuo rinklia- 
vos atleisti dešimčiai metų. 

Remdamiesi sąrašu meistras Hermanas ir kunigas galėjo įrodyti, 
kad rinkliavos metu jis atiminėjo sidabrą ir iš kalnakasių bei dalį to 
pasiimdavo sau. 

Visgi buvo neaišku, ar Otas išvis stos prieš Randolfą. Kristianas 
nesileis apgaunamas. Pareikšti kaltinimus teisme buvo rizikingas da- 
lykas su neaiškia baigtimi. 

Dėl to jis primygtinai aiškino kaimo gyventojams, kad jie neišlie- 
tų savo nežaboto pykčio ant tų padugnių. Koks bus suimtųjų Ran- 
dolfo žmonių likimas, turi nuspręsti Otas. Svarbiausia, kad nė vienas 
nepabėgtų, nes tai sužlugdytų visus jo planus - įspėjo Kristianas. 

Hartvigą į teismą jis ves sukaustytą grandinėmis. 

Prieš išvykdami Marta ir Kristianas kartu jodinėjo ant Drago. Į 
teismą Kristianas jos vienu iš Raimundo arklių, kad dėl savo eržilo 
nebūtų atpažintas. 

Žirgas jau seniai buvo pasiilgęs savo šeimininko ir labai išdykavo. 


Miško proskynoje jie nulipo ir paleido jį pasiganyti. 

— Juk tu rytoj pasiimsi mane kartu? - pasitikrino Marta. 

Kristianas pažiūrėjo nustebęs. 

— Jokiu būdu. Tai per daug pavojinga. 

— Turiu čia pasilikti ir laukti žinios, kad tu užmuštas arba pakar- 
tas? — karštai prieštaravo Marta. - Apie tai negali būti jokios kalbos! 

— Nepraėjo nė dienos, kai mes susituokę — ir tu man jau priešta- 
rauji, - pusiau juokais pasakė Kristianas. 

— Tu galėjai imti rūmų valdytojo dukterį, kai tau ją pasiūlė Otas, 
jei jau taip nori paklusnios žmonos, - įžūliai atšovė Marta. Prieš porą 
dienų Elžbieta jai papasakojo apie šį epizodą. 

„Tik pažiūrėkit“, - pagalvojo Kristianas, bet nebuvo nustebintas. 
Jis nuo pat pirmos dienos žinojo, kad Marta ne tokia kaip visos mote- 
rys. Todėl jis ją ir mylėjo. Bet dabar kalba ėjo apie gyvenimą ir mirtį. 

Jis griežtai pažvelgė į ją. 

— Mes dar nepakalbėjom apie tai, kaip tu vakar taip staiga atsira- 
dai kaime, nors aš tau buvau liepęs likti oloje. 

— Juk buvo gerai. Taip mažajam Kristianui nieko nenutiko, - at- 
sakė Marta. 

Pamačiusi, kad Kristiano veidas vis dar toks pat griežtas, ji pridūrė 
šiek tiek tyliau: 

— Dragas arviliojo mane į kaimą. Be to, nuojauta man sakė, kad 
ten manęs prireiks. O tu juk žinai, kad tai visada kažką reiškia. 

Kristianas nežinojo, atsidusti, nusišypsoti ar imti bartis. Jis ją suė- 
mė abiem rankom ir rimtai pažvelgė į akis. 

— Tu nori mane sutriuškinti mano paties žodžiais? Aš prisiekiau 
tave saugoti, ir tai darysiu, net jei man tai pačiam kainuos gyvybę. 
Bet neapsunkink man šios užduoties, neapdairiai statydama save į 
pavojų. Jei aš eisiu į kovą, tai turiu būti įsitikinęs, kad tu esi saugi ir 
kad staiga neišlįsi prieš mano priešininko kalaviją. 

— Aš irgi prisiekiau tave palaikyti. Leisk man keliauti su tavimi. 
Aš nueisiu pas Raimundą arba Jadvygą. Gal dar ten galėsiu kažką 
nuveikti. 

Kristianas truputėlį pagalvojo ir pasakė: 


— Sutarta. 


rendinas 


Netikėtas markgrafo Ditricho ir jo palydos apsilankymas Burg- 
berge sukėlė sumaištį. | 

Raimundas priėjo prie Ditricho arklio ir paėmė už vadelių. 

— Leiskite, aš asmeniškai pasirūpinsiu jūsų brangiu žirgu, - pasa- 
kė jis. - Man pasirodė, kad jo kairė galinė koja šlubuoja. 

Jis įgudusiai suėmė arklio kanopą. 

— Pasaga pritvirtinta neteisingai. Jei Jūs norite išsaugoti šį gyvulį, 
jis turi būti tučtuojau pakaustytas iš naujo, — pasakė jis vos pastebi- 
mai linktelėdamas markizui. 

— Aš girdėjau, kad Jūs veisiate arklius ir todėl apie juos labai gerai 
nusimanote, - atsakė markizas. - Būkite toks malonus ir asmeniškai 
tuo pasirūpinkite, paskui būtinai man praneškite. 

— Savaime suprantama, - atsakė Raimundas ir nusilenkė. 

Otas, pažvelgęs per langą, pamatė, kad jo brolį lydi Jadvyga. 

Ką tai turėtų reikšti? Negi jis nenurodė, kad jo žmona Landsber- 
go pilį gali palikti tik jam leidus? 

Bet jis turėjo pakankamai geras manieras, kad Ditrichui ir Jadvy- 
gai įžengus į salę sudarytų įspūdį, jog viskas gerai. 

— Sveika atvykus, žmona, - šaltai pasveikino jis Jadvygą. - Aš ti- 
kiuosi, kad Jūs ir mūsų duktė jaučiatės gerai. Tikriausiai Jūs norėsite 
grįžti į savo kambarius, kad atsikvėptumėte po kelionės. 

Ditrichas padrąsinamai pažvelgė į savo brolienę, kuri nusišypsojo 


ir trumpai linktelėjusi Otui pasišalino. 

— Aš laukiu pasiaiškinimo, - sumurmėjo Otas savo jaunesniajam 
broliui. — Aš tikiuosi, kad tu turi rimtą pagrindą. 

— Kas be ko, - rimtai atsakė Ditrichas. - Broli, aš turiu su tavim 
pasikalbėti. Vienu du. 

Oda nustebusi pakėlė akis, kai kažkas įėjo į jos kambarį nepasi- 
beldęs. 

— Tu? - paklausė ji šaltai, kai pamatė Randolfą, einantį jos link. — 
Neturi geresnio užsiėmimo - dabar, kai tu, stuobry, paleidai šitą tar- 
nautoją, kai oficialiai paskelbei jį mirusiu? 

— Aš kai ką sugalvojau, kas jo mirtį pavers realybe, - atsakė Ran- 
dolfas, tarsi nepastebėjęs įžeidimo. 

"Tada jis iššovė savo strėlę: 

— O kaip su tavim? Kiek aš žinau, Otas susitinka su tavimi vis 
rečiau. Tai susiję su jo vyriškumu? Visgi jis jau nebe jaunas. Ar tavo 
žvaigždė gęsta? 

Oda prikando lūpą. 

— Jei mano žvaigždė gęsta, tavoji gęsta kartu. Niekada to nepa- 
miršk, — šiurkščiai atsakė ji. 

Randolfas tarė viliojančiu balsu: 

— Otas šiuo metu labai užsiėmęs. Ar tau pagaliau nesinori tikro 
vyro? 

Užuot atsakiusi, Oda tik nusijuokė ir išsitiesė savo lovoje. 

Randolfas priėmė tai kaip pakvietimą. Viduje džiūgaudamas jis 
plėšė jos rūbų raištelius, sudrebėjo ir vos susilaikė nesusikeikęs. Tada 
jis nusiėmė savo apsiaustą, nusivilko kelnes ir atsigulė šalia Odos. 

Kol jis godžiai ją bučiavo, rankomis spaudė jos krūtis, Oda išskėtė 
kojas. Skubėdamas jis nepastebėjo jos nuobodžiaujančios minos. 

— Prisipažink, kad būdama to senstančio vyro glėbyje tu ilgėjaisi 
manęs, — iškošė jis pats save įsimylėjęs, o jo judesiai darėsi vis greites- 
Ni ir stipresni. 

Jos šaltas balsas prieš pat jam pasiekiant aukščiausią tašką buvo 
tarsi ledinė srovė. 


— Ką tu žinai apie markizą Ditrichą? 

Kol jo lytis subliūško ir išslydo iš jos, jam dar pavyko pabaigti jos 
viduje. 

Sutrikęs jis įsispoksojo į ją. 

— "Tu kvieti mane į savo lovą, kad iškvostum?! 

Nesvarstydamas jis pakėlė ranką, norėdamas jai suduoti. Bet, ne- 
spėjus to padaryti, ji jį sulaikė. 

— Tu taip pat turėtum apie tai pagalvoti, užuot leidęs, kad tavo 
smegenis valdytų antras galas, - šiurkščiai pareiškė Oda. - Negi tu 
tikrai tiki, jog tai tikrai vien tik sutapimas, kad Landsbergietis pas 
tave atsirado būtent tą dieną, kai dingo Kristianas? Ir staiga jis at- 
vyksta čia ir atsiveža su savimi Jadvygą, apie ką Otas tikrai nieko ne- 
žinojo. Tavęs tai neverčia susimąstyti? 

— Tada susirūpinti pirmiausiai turėtum tu, - įgėlė Randolfas įsiu- 
tęs ieškodamas savo rūbų. 

Oda nė negalvojo pridengti savo kūno. 


— Aš jau padariau savo sprendimus. 


Markizo Oto veidas buvo sustingęs. Jo pirštai taip stipriai įsikabi- 
no į kėdės atkaltę, kad krumpliai net pabalo. 

— Tu tuo tikras? - sudejavo jis. 

— Taip, - ramiai atsakė brolis. - Mano šnipas Heinricho dvare 
man užtikrino, kad Liovė pažįsta klastingą juodaplaukę gražuolę, 
mačiusią ir šilto ir šalto, kuri nuo metų pradžios nebepasirodė jo 
aplinkoje. Neva ji nutekėjo į Flamandiją. Man kainavo daug pinigų, 
kad išsiaiškinčiau, per ką ji siunčia žinutes į Braunšveigą. Tuo metu 
tavo riteris Raimundas ir jo draugai išsiaiškino, kur apsistoja jos pa- 
siuntinys, ir privertė jį pereiti į kitą pusę. Rytoj, kai visi bus išjoję, jis 
susitiks su tavo gražuole. Geriausia proga — nutverti ją nusikaltimo 
metu. | 

— Dėl Dievo meilės, tai negali įvykti viešumoje, - sušuko Otas, 
kuriam galvoje krebždėjo daugybė viena už kitą baisesnių minčių. 

Ką jis papasakojo Odai, kas galėjo būti naudinga Liovei? 

Kokia fatališka situacija. Kaip jis suklydo. 

— Todėl aš esu čia, - ramindamas pasakė jam brolis. - Šeimos gar- 


bė negali nukentėti. Svarbiausia - neišsiduok Odai. 

Otas vis dar karštligiškai mąstė. Maištingiausi Heinricho prie- 
šininkai laikėsi taikiai neįskaitant kelių išimčių; Albrechtas Lokys 
sunkiai sirgo ir jam mirus tikrai kiltų maištas. Galbūt jis galėtų iš- 
naudoti Odą, kad pateiktų Liovei klaidinančią informaciją, kas leis- 
tų jam pelnyti pranašumą. 

Ber kitą akimirką jis priėjo niūrų tašką savo minčių grandinėje. 

— Dėl Dievo - kaip aš turėsiu vėl pelnyti savo žmonos palanku- 
mą? Ji užkurs man pirtį, kai sužinos, kad aš su ja taip pasielgiau, nes 
užkibau ant savo pikčiausio priešo šnipo kabliuko! 

— Ji tai žino, - šaltai atsakė Ditrichas. 

Rūškana mina jis dar pridūrė: 

- Žinai, broli, aš tau visada pavydėjau Jadvygos. Bet dabar tikrai 


nenorėčiau atsidurti tavo kailyje. 


— Sustokit, —- visus nustebindama sušuko Marta nedideliam ke- 
liautojų būriui judant Kolmbergo link. Šį kartą ji pati jojo veikiau 
šleivai negu gerai ant puikaus žirgo, kuris priklausė vienam iš Hartvi- 
go vyrų. Kristianas vedė arklį, kuriame sėdėjo surakintas Hartvigas, 
ir visą dėmesį skyrė kaliniui. Be kita ko, prieš išvykstant jis pareiškė 
savo žmonai, kad dabar laikas, kai ji, kaip jo žmona, turės išmokti 
joti. Jis pats išrinko jai ramiausią arklį ir parodė, kaip ji turėtų elg- 
tis su gyvuliu. Lukas jojo šalia jos ir padėjo suvaldyti arklį. Meistras 
Hermanas ir tėvas Bartalomėjus papildė keliautojų būrį. 

Kristianas sustojo ir laukė, kol Marta jam paaiškins. 

— Tau reikia sustoti pailsėti? - susirūpinęs ir nekantraudamas pa- 
klausė Kristianas. 

— Ne, - atsakė Marta, nors ji būtų labai apsidžiaugusi pertrauka. 
Pačiai valdyti arklį visai kitas dalykas nei sėdėti prieš patyrusį raitelį 
balne. 

— Man reikia į Burgbergą, - paaiškino ji. Jai bekalbant, mintys 
darėsi vis aiškesnės ir ji suprato savo viziją, kurią matė po Luko ir 
Ditricho iš rytinių žemių dvikovos. 

— Markizo Ditricho sūnus... yra pavojuje. Aš privalau įspėti jo 


tėvą! 

Kristianas svarstė trumpai. Šis reikalas skamba per rimtai, kad jį 
būtų galima ignoruoti. Ir Meisene Marta turbūt būtų saugesnė nei 
teisme, kur galėjo atsitikti taip, kad ji, kaip įtariamojo žmona, taip 
pat nukentėtų, jei būtų sužinota apie jų santuoką. 

— Gerai. Kol kas mes išsiskirsim, - pasakė jis sunkia širdimi. Kris- 
tianas atsisuko į Luką. - Palydėsi ją? Pasakykit, kad po mano mirties 
reikia naujo šeimininko, ir pasirūpinkit, kad tai pasiektų Randoltą. 
Marta galbūt galės įsidarbinti pas Jadvygą. 

Lukas pritariamai palinksėjo. 

Bet prieš jiems atsiskiriant, Kristianas sulaikė. 

— "Tu ja gerai pasirūpinsi ir saugosi, taip? — pasakė jis tyliai, bet 
įsakmiai. 


— Araš iki šiol to nedariau? - atsakė Lukas. 


Markizas Ditrichas paprašė Jadvygos, kad valgant halėje ji laiky- 
tųsi atokiau. Oda neturi pastebėti nieko įtartino. Tai, kad Otas staiga 
paruoštų vietą savo Žmonai šalia savęs, nors ten jau seniai sėdėdavo 
Oda, priverstų ją sunerimti. 

— Koksjo atgailos laipsnis? - kandžiai paklausė Jadvyga savo svai- 
nio. 

— Pakankamai aukštas piligriminei kelionei pėstute ir vienplau- 
kiui po visą pilį tam, kad galėtų prieš jus atgailaudamas pulti ant ke- 
lių, — liūdnai šypsodamasis atsakė Ditrichas. — Aš žinau, Jūs esate 
išdidi moteris ir mano brolis Jus įskaudino. Klausimas, kaip su Jumis 
susitaikyti, jam neduoda ramybės daugiau nei bet kuris kitas. Aš pra- 
šau Jūsų, neatleiskit jam lengvai, bet ir nekankinkite jo labai! 

Jadvyga pažvelgė į jį savo protingomis akimis, kurios kiekvieną- 
kart sužadindavo norą paimti ją į savo glėbį. 

— Aš dar pati nežinau, ką man daryti, — atvirai atsiduso ji. - Jis 
mane labai įžeidė ir pažemino. To negalima pamiršti. Bet jis - mano 
vyras, jis per savo aklumą manevravo blogoje padėtyje ir taip pridarė 
kitiems daug neteisybės. Tam, kad būtų išvengta gėdos ir kad tokiems 
žmonėms kaip Kristianas būtų grąžintas teisingumas, aš turėčiau vėl 


užimti savo vietą šalia jo. 

Ditrichas nusilenkė Jadvygai ir pabučiavo jos ranką. 
— Mano ledi, ir vėl aš įsitikinau, kad Jūs ne tik graži, bet ir protin- 


ga! 


— Sėsk šalia manęs kaip įprasta, mano sutuoktinė, man įsakius, 
liks savo kambaryje, - šypsodamasis Otas pakuždėjo Odai ir pamojo 
pažui, kad jiems įpiltų vyno. 

Oda visa švytinti pasekė jo nurodymu ir kaip kiekvienas salėje nu- 
leido akis žemyn, kol kapelionas prieš valgį sakė maldą. 

Bet jos nuojauta sakė, kad turi būti labai budri. Tai bus jos pasku- 
tinis vakaras Meisene. 

Markizo Ditricho pasirodymas buvo pirmas įspėjamasis signalas. 
Šis vyras jai visada atrodė pavojingas, ir ta akimirka, kai jis pasiro- 
dė, nebuvo sutapimas. Ji pažadėjo vienam gudriam vaikinui iš gatvės 
dosniai atsilyginti, jei jis stebės namą, kuriame turėtų pasirodyti her- 
cogo Heinricho pasiuntinys, kol jis su ja nesusitiko. Taip ji sužinojo, 
kad pas jį atsirado trys riteriai. Jos daiktai jau buvo supakuoti. Anksti 
ryte, kai visi jos į teismą, ji nejos susitikti su pasiuntiniu, bet išvyks 
Braunšvaigo link. 

Atrodė, kad ramiai ir gundančiai šypsodamasi ji dalyvavo vakarie- 
nėje, nors iš tikrųjų tik ir laukė, kada šis vakaras pasibaigs. Bet Otas 
nė nemanė nukrauscyti stalo. 

Pagaliau jis atsistojo ir pasiūlė jai savo ranką. 

— Suteiksite man malonę dar vieną taurę vyno išgerti Jūsų draugi- 
joje? - šypsodamasis paklausė jis. Bet ji suprato, kad jo akyse šį kartą 
nėra jokio geismo. Jis viską žino. 

Oda tuštėjančioje salėje pamatė du riterius, žvelgiančius į ją. Aki- 
mirksniu ji nusprendė neatidėlioti kelionės iki ryto. Išsilaisvino iš 
Oto rankos, atsisuko į pažą, kuris stovėjo šalia jos, suėmė jo kaklą, o 
prie smilkinio prikišo metalinį spyglį. 

Ji žinojo, kad tas, kurį ji paėmė įkaitu, buvo markizo Ditricho 
sūnus. Tai ji planavo visą vakarą tam atvejui, jei tai būtų paskutinė 
išeitis. 

— Visi atsitraukite — arba vaikinas mirs, - sušuko ji. 


Jaunasis Konradas nejudėjo, jo akys buvo išsiplėtusios iš siaubo. 

— Leiskite man laisvai išvykti ir aš paleisiu vaikiną sveiką už my- 
lios nuo miesto vartų, — garsiai pareikalavo Oda. - Jei nors vienas iš 
jūsų pajudės, aš dursiu. Smaigalys yra užnuodytas, jis neišgyventų šio 
vakaro. 

Oda žinojo, kad jos popieriai prasti ir kad bus be galo sunku su 
įkaitu palikti pilį, kurioje pilna patyrusių kovotojų. Bet jei jos planas 
pasmerktas žlugti, ji bent jau mirtinai sužeis savo priešo sūnų. Trium- 
fuodama ji žvelgė į Ditrichą, kuris nieko negalėjo padaryti, kad jo 
vienintelis paveldėtojas nebūtų nužudytas jo akyse. 

Ber kaip tik ši akimirka Odai buvo pragaištinga. Kažkas iš už nu- 
garos stipriai suėmė jos ranką, kurioje ji laikė nuodingą spyglį. Smū- 
gis į kojas atėmė jai pusiausvyrą ir vaikinas buvo akimirksniu išva- 
duotas. 

Marta su palengvėjimu pažvelgė į Luką. Gerai atlikta! 

Po jos įspėjimo jie nepastebimi visą laiką laikėsi Odos užnugaryje 
šalia jaunojo Konrado, kad prireikus galėtų imtis atitinkamų veiks- 
mų. Tuo metu, kai pora sargų ėjo nusikaltėlės link, kad ją sulaikytų, 
per salę atskriejo peilis ir įsmigo jai tiesiai į krūtinę. 

Patenkintas Randolfas priėjo prie lavono ir pasiėmė paties sviestą 
peilį. Juodaplaukė kekšė apsiriko. Ji neįstums jo į bedugnę. 

Markizas Ditrichas skubiai pribėgo prie savo sūnaus ir jį apkabi- 
no. Tada jis atsisuko į Martą ir Luką. 

— Aš šito niekada nepamiršiu! 

Otas žvelgė tai į lavoną, kuris gulėjo vos pora žingsnių nuo jo, tai 
į Martą ir Luką, tai į Randoltą, kuris prisidėjo ranką prie širdies ir 
nusilenkė, kad paslėptų savo veido išraišką. 

— Mano pone! Šita moteris daugiau niekam nebegrasins. Aš ti- 
kiuosi, kad Jūs manimi patenkintas. 

Kol visa pilies komanda iki gilios nakties buvo užsiėmusi kruvinu 
incidentu, Otas, Ditrichas ir Jadvyga sėdėjo visi kartu ir ginčijosi. 

Ditrichą stebino Jadvygos gudrumas, kad ji nė karto nepaprie- 
kaištavo Otui už tai, kad jis taip lengvabūdiškai pakliuvo į šnipės 
pinkles. Jo brolis pareiškė pakankamai priekaištų ir tai Jadvyga pa- 


naudos savo tikslams pasiekti. 

— Tu turi būti dėkingas daugeliui žmonių, kad viskas taip lengvai 
praėjo, - tarė ji jam. — Martai ir Lukui, kurie mus įspėjo ir išgelbė- 
jo tavo sūnėną. Ir riteriams - Raimundui, Gerui ir Richardui, ku- 
rie rado įrodymų, kad Oda susijusi su Liove. Žinoma, padėjo ir tavo 
brolis. - Ji nežymiai linktelėjo galvą į Ditricho pusę ir jam šyptelėjo. 

Tada ji nepasiduodama tęsė: 

— Tau nieko nėra įtartino? Jie visi yra artimiausi Kristiano drau- 
gai, ojis turėtų būti vagis ir išdavikas. Tuo sunku patikėti. Vienintelis 
Randolfas, jo pikčiausias priešas, meta jam kaltinimus. 

— Yra Kristiano kaltės įrodymų. O Randolfas šiandien dar kartą 
įrodė, kad yra ištikimas Vetinų namams, - atsakė Otas. 

— Ak taip? Jis tai padarė? — Jadvyga pakėlė antakius. - Kaip aš 
girdėjau, pavojus Konradui jau buvo praėjęs, kai jis paleido savo peilį. 
Negalėjo būti, jog jis nužudė Odą tam, kad ji neišduotų jo? Argi ne 
jis ją tau pristatė? 

Oto atgaila nebuvo didelė ir jis nebuvo pasiruošęs apie tai disku- 
tuoti. 

— Randolfas yra aukščiau už bet kokią abejonę. Jo šeima laikoma 
seniausiais ir ištikimiausiais mūsų namų palydovais. 

Ditrichas metė žvilgsnį į Jadvygą. Panašu, kad šiandien jie nieko 
negalėjo padaryti dėl Kristiano. Jis turėjo prieš teismą viešai pareika- 
lauti savo teisių. Stebint tiek daug žiūrovų Otas negalėtų prisiimti 
mestų priekaištų. 

— Man tik atrodo, broli, - pasakė nusivylęs Ditrichas, - kad tu per 


savo senuosius patikėtinius pamiršti naujuosius. 


Tuoj pradės lyti. 

Pavargęs nuo nepaliaujamų savo pasekėjų ginčų, vis prastėjančia 
nuotaika markgrafas Otas metė savo žvilgsnį į didelę kompaniją gra- 
fų, kilmingųjų ir tarnautojų, kurių reikalus jis nagrinės ryt teisme. 
Turi jie dar ko ginčytis? Buvo nurodyta, kad jo žmonės kovoja kar- 
tu prieš kažką, o ne vienas prieš kirą. Be kita ko, jam užteko ir savų 


problemų. 


494 SABINE EBERT 


Užmerktomis akimis tarp debesų jis ieškojo saulės. Jau turėjo būti 
gerokai po vidudienio ir buvo pats laikas pabaigti nemalonius daly- 
kus. 

— Turi dar kas nors ką pareikšti? — paklausė jis tokiu tonu, kad 
buvo aišku, jog sueiga baigta. 

— Aš, mano pone! — nuskambėjo balsas iš galinės eilės. Marta 
baugiai pažiūrėjo į Luką, kuris kartu su ja nepastebimai įsimaišė tarp 
Raimundo komandos. Kitos akimirkos nuspręs Kristiano ir jos, o 
tuo pačiu ir viso kaimo likimą. 

Stebėdamiesi susirinkusieji žvelgė į ginkluotą vyrą, kuris skynėsi 
sau kelią iš paskutinės eilės. Šalmas su apsauga nosiai, veidą uždengu- 
si grandinė apsauga, barzda ir dar švieži sužalojimai neleido jo leng- 
vai atpažinti. 

Murmant susirinkusiems atsiklaupė nežinomasis prieš markgrafą 
ir jam prie kojų padėjo savo kardą. 

— Mano pone ir valdove, išklausykite mane! Aš turiu įrodymų, 
kad Jūs buvot apvogtas ir Jūsų vardu buvo duodami neteisingi nuro- 
dymai, kurie prieštarauja jūsiškiams. Įrodymas yra, kad mano kaimo 
žmonės patyrė skriaudą ir kad aš buvau suimtas dėl neteisingo skun- 
do. Aš prašau Jūsų teisingumo ir baudos nusikaltusiems. 

Otas šiurkščiai pasilenkė į priekį. 

— Tu reikalauji teisingumo nė neparodydamas savo veido? Ati- 
denk veidą! Tada išdėstyk man savo įrodymus. 

Kristianas nusiėmė šalmą ir nusimetė gobtuvą. 

Iš visų pusių pasigirdo nustebusiųjų šūksniai. 

— Kristianas? Aš maniau - jis miręs! 

Kažkas garsiai sušuko: 

— Nužudykit šį vagį! 

Martai suspaudė širdį, kai ji pamatė porą sargybinių, besiartinan- 
čių prie jos vyro. Bet markizas Otas rankos mostu nurodė jiems pa- 
laukti. 

— Taip, tai aš, — garsiai pasakė riteris. — Kad aš čia gyvas klūpau 
prieš Jus, yra vienas iš įrodymų. Aš nepabėgau įrodydamas savo kaltę, 


kaip kad Jums buvo neteisingai pranešta. Aš buvau sulaikytas ir įka- 


Pribuvėjos paslaptis 495 


lintas Randolfo pilyje. Leiskite man iškviesti jį į dvikovą ir rezultatą 
laikykite Dievo nuosprendžiu! 

Randolfas įtūžęs pašoko. 

— Mano venomis teka kilmingas kraujas ir aš nekovoju su papras- 
tais tarnautojais — ir ypač su vagimi, kuris Jus apgavo, mano pone! — 
Jis pagarbiai nusilenkė į Oto pusę. 

— Tada kodėl šis vyras stovi gyvas prieš mane, kai Jūs pats man 
pranešėte apie jo mirtį, Randolfai? - norėjo sužinoti Otas. 

Baltaplaukis milžinas akimirką atrodė sutrikęs. 

— Matyt, aš buvau prastai informuotas dėl jo mirties, bet mano 
valdytojas rado vienareikšmių įrodymų, kad Kristianas Jus apgavo 
dėl didelės sumos sidabro, - pasakė jis ir jo balsas vėl skambėjo užtik- 
rintai. 

— Vienas vyras prisipažino, kad tas valdytojas liepė pas mane pa- 
slėpti sidabrą, - atsikirto Kristianas Randolfui. 

— Mano valdove, šis vyras neteisingai apkaltinęs pakorė vieną kal- 
nakasį ir nudūrė vieną moterį. Jo valdytojas suklastojo kaltinimus 
prieš mane, o pasinaudojęs Jūsų vardu jis reikalavo rinkliavos iš kai- 
mo gyventojų ir pinigus krovėsi sau į kišenę! 

Jam davus ženklą, Geras ir Richardas prasiveržė per minią, kad 
numestų sukaustytą Hartvigą Otui po kojomis. 

Valdytojas baugščiai kreipėsi: 

— Pasigailėkite, pone, aš privalėjau taip elgtis! Juk aš tik laikiausi 
nurodymų! 

Otas įsiutęs pasisuko į Randoltą. 

— Ar nenorėtumėte man šito paaiškinti?! 

- Šis vyras veikė man už nugaros, — atsakė milžinas. - Aš esu nu- 
sivylęs ir apgailestaudamas prisipažįstu suklydęs paskirdamas šį vyrą 
citi svarbias pareigas. Atleiskite man, pone. 

Jis nusilenkė Otui ir nuolankiai priėjo prie verkšlenančio Hartvi- 
go, kuris buvo pravėręs burną protestui. 

— Tylėk, tu, kalės vaike! 

Jis taip smarkiai sudavė storuliui į krūtinę, kad šis nuvirto ant 
grindų. 

Otas pasibjaurėjęs stebėjo šią sceną. 

— Kristianai, Jūs turite šešis prisiekusiuosius, kurie gali patvirtinti, 
kad Jūs sakote tiesą? 

Jis linktelėjo dvasiškiui, kuris užėmė aukštas pareigas ir turėjo pa- 
sikabinęs kryžių, papuoštą brangakmeniais. 

Raimundas, Geras ir Richardas žengė į priekį. Kiekvienas iš jų už- 
dėjo po du pirštus ant kryžiaus. 

— Mes laiduojame už Kristiano garbę ir patvirtiname, kad gėdin- 
gu ir išdavikišku būdu jis buvo sugautas ir laikomas uždarytas Ran- 
dolfo pilyje, - pasakė garsiai Raimundas. 

Tėvas Bartalomėjus žengė prie riterių ir padarė taip pat kaip jie. 

— Teisingasis Dieve, padėk man: mano bažnyčioje vienas vyras 
prisiekė Biblija, kad jis Hartvigo nurodymu paslėpė sidabrą Kristia- 
no daržinėje ir vieno staliaus kambaryje tam, kad įtarimas kristų ant 
jų abiejų. 

"Meistras Hermanas prisijungė prie jų. 

— Aš patvirtinu, kad Kristianas veikė tik Jūsų interesų labui, mar- 
kize. Be to, aš galiu Jums ir Jūsų prekeiviui pagal lentelę įrodyti, kad 
Hartvigas iš mūsų pareikalavo daugiau sidabro, negu jo pristatė Jums. 
Didelę likusią dalį mes radome jo skrynioje. 

Tarp žiūrovų ėmė kilti sąmyšis. Matyt, Otui už nugaros buvo su- 
regztas didelio masto sąmokslas. Bet dar trūko šeštojo prisiekusiojo, 
kuris turėjo žengti prie Kristiano ir prisiekti. 

Marta matė, kaip senasis Arnulfas pakilo iš savo vietos. Bet jam 
nė nespėjus nušlubuoti iki Kristiano, visų nustebimui markizas Dit- 
richas pakilo ir stojo Kristiano pusėn. 

— Aš prisiekiu dėl šio vyro sąžiningumo ir riteriškumo. Turėtumė- 
te Jūs daugiau košės galvoje, broli, tai jo kaimas ir Jūs pats būtumėt 
išvengęs daug nelaimių, - pasakė jis, o tuo metu per minią pasklido 
šnabždesys. 

Kad markizas liudytų už paprastą tarnautoją, buvo daugiau nei 
„neįprasta. 

Užmerktomis akimis Otas stovėjo priešais vyrus ir ilgai tylėjo. 

Nagi, sakyk pagaliau! - nekantriai mąstė Marta. Įvykdyk teisin- 
gumą! 


Pagaliau markizas prabilo. 

— Klausykit mano nuosprendžio. Kristiano nekaltumo įrodymai 
yra vienareikšmiški. Aš jį atleidžiu nuo bet kokių kaltinimų. 

Lukas su palengvėjimu pažvelgė į Martą ir paspaudė jai ranką. 

— Hartvigas apkaltintas vagyste. Aš nuteisiu jį myriop pakariant. 
Nuosprendis bus įvykdytas per tris dienas Meiseno aikštėje. 

Valdytojas žliumbdamas susmuko. Otas liepė porai sargybinių jį 
išvesti. 

Marta nejautė raudonplaukiui verksniui jokios užuojautos. Jos 
kūnas ėjo pagaugais, kai ji prisiminė tai, kaip jis norėjo išdurti akį 
Joanai, apie Emos abejones, apie Jono ir Karlo kančias bloke, apie 
klastingą Kristiano pagrobimą. Ir apie savo pačios baimę, kai Har- 
tvigas liepė ją išplakti ir užrakinti bloke. 

Akimirkai ji užmerkė akis ir nuvijo prisiminimus šalin. Hartvigas 
buvo nubaustas už savo žiaurumą ir klastą. Bet ką Otas nuspręs dėl 
Randolfo? 

Markizas veriančiu žvilgsniu žiūrėjo į savo iki šiol ištikimiausią 
vasalą ir tuo pačiu jautė į jį įsmeigtą Jadvygos žvilgsnį. 

Jis pakėlė ranką, kad nutildytų susirinkusiuosius. 

— Randoltai! Aš Jūsų nebausiu už valdytojo klaidas, aš neabejoju, 
kad tai buvo vykdoma be Jūsų žinios. Bet Jūs elgėtės aplaidžiai ir pats 
tai pripažinot. Atgailaudamas Jūs išvyksite į Šventąją žemę ir ten ke- 
turiasdešimt dienų globosite piligrimus. Dabar nedelsdamas keliau- 
site į savo žemes ir neišvyksite iš ten iki Jūsų kelionės. Aš suteikiu 
Jums keturias savaites laiko, kad sutvarkytumėte savo reikalus. 

Randolfo mina neišdavė jokių emocijų. 

— Kaip pageidausite, mano pone! 

Marta nežinojo, ar ji turėtų būti nusivylusi, ar jai turėtų palengvė- 
ti. Randolfas turėjo palikti Meiseno žemes. Gal jis mirs šventojoje 
saloje. Daugelis gauna ten galą. Net jei neapykanta yra didžiulė nuo- 
dėmė - Marta tikrai troško jo mirties. Ji niekada nepamirš ir neatleis 
to, ką jis padarė Kristianui. 

Bet gal jis sugrįš. Po dvejų, trejų metų? 

Otas vėl kreipėsi į Kristianą: 

— Valdytojo raitelius už jų nusižengimus kaime galėsite nubausti 


savo nuožiūra. 

Kristianas tyliai nusilenkė, atsikėlė ir jau norėjo eiti atgal. 

Bet Otas savo gestu riterį sulaikė. Jis susižvalgė su Jadvyga, kuri 
sėdėjo šalia jo nutaisiusi raginančią miną. 

— Aš dar nebaigiau. Riteri Kristianai, prieikite. 

Kristianas pakluso nurodymui ir vėl atsiklaupė ant kelių. Kas bus 
dabar? - mąstė jis. 

Jis galėjo būti patenkintas, kad jo geras vardas vėl sugrąžintas. Bet 
jį piktino tai, kad Randolfas išsisuko taip lengvai. Jau vien dėl Martos 
jis galėtų jam atsilyginti mirtimi. 

— Kad ištaisyčiau patirtą skriaudą ir atsimokėčiau už Jūsų ištiki- 
mybę bei atsidavimą, aš nusprendžiau Jus paaukštinti į ministrus. 
Taip aš suteikiu Jums visam laikui laisvai gimusiojo garbę ir titulą, 
paaukštinu Jus į aristokratus - su visomis teisėmis, garbe ir laisve. 

Kristianui prireikė akimirkos, kad nusilenktų ir padėkotų. Jis su- 
prato, kad šis Oto pasiūlymas dėl to, kad jis Randolfą išsiuntė į Jeru- 
zalę nė nepalaiminęs. Visus tuos metus Kristianas, kaip karžygys, tu- 
rėjo trūkumą - jis nebuvo laisvasis pilietis. Kiek daug jis dabar galėtų 
padaryti savo kaimo labui. Tai jis suvokė. 

Bet jo širdis troško keršto už tai, ką Randolfas padarė Martai. 

— Jūs neatrodote labai patenkintas, Kristianai, — sumurmėjo 
Otas. - Mano sprendimas Jūsų netenkina? 

— Kaip aš galėčiau, mano pone? 

Otas sulaikė žvilgsnį ties Jadvyga ir tai jam pakėlė nuotaiką. 

— Tuo remdamasis aš išpildysiu Jūsų vieną norą. Bet greitai apsi- 
galvokite! 

Kristiano akys iškart nukrypo į Randolfą, kuris su savo ištiki- 
miausiu draugu ruošė arklius išvykai, kurią buvo nurodęs markizas 
Otas. Jis galėtų pakviesti susikauti dėl gyvenimo arba mirties. Dabar 
jis laisvasis pilietis ir Randolfas negalėtų išvengti dvikovos. 

Tada Kristianas pajuto į jį nukreiptas Martos akis, kurios sekė jo 
žvilgsnį, ji atrodė išblyškusi ir vos pastebimai judino galvą. 

Vargais negalais sutramdė savo neapykantą. Jis prisiekė rūpintis 
Marta ir jo kalavijas tam ne visada bus naudingas. Jis geriau nei kas 


kitas žinojo, kaip ji buvo puolama dėl savo sugebėjimų. 

Atpildo valanda dar ateis. 

Pamažu jis pakėlė galvą. 

— Yra dar viena malonė, kurios aš norėčiau Jūsų paprašyti. 

— Kalbėkite, - maloniai tarė Otas. 

- Jei jūs norite išpildyti vieną mano norą, tada būkite toks geras ir 
paaukštinkite mano žmoną iki tokio paties rango. 

Otas pasižiūrėjo į jį nustebęs. 

— Jūs vedėte? 

— Prieš dvi dienas. Nors jos kilmė ir prasta - be jos drąsos ir pa- 
galbos sąmokslas prieš Jus taip ir nebūtų išaiškintas. 

— Kasji? Ji yra čia? - nekantriai kamantinėjo Otas. 

Kristianas pasižiūrėjo į Martą ir nežymiu gestu parodė, kad ateitų 
prie jo. 

Ji drebančiomis kojomis priėjo ir priklaupė. 

Otas buvo be galo nustebintas. 

— Jūs vedėte šią merginą?! 

— Ir tai geras pasirinkimas, - sušuko markizas Ditrichas. - Paslau- 
ga, kurią ji atliko rizikuodama savo gyvybe ir Jūsų namuose sučiupo 
išdavikę, yra verta didžiausios pagarbos. 

Otas žvilgtelėjo į Jadvygą, kuri pritariamai linktelėjo. 

— Tebūnie. Paaukštinu Jus, ledi Marta! 

Ledi? Sumišusi ir suglumusi Marta žengtelėjo atgal. Bet prieš jai 
ir Kristianui priimant draugų sveikinimus, markizas Otas griausmin- 
gai suriko: 

— Aš dar nebaigiau! 

"Vyrai nutilo. 

— Tegul žengia į priekį Kristiano ginklanešys. 

Nustebęs Lukas taip pat žengė į priekį ir atsiklaupė. 

— Jūs įrodėte didžiulę savo drąsą, jaunuoli, ir kovoje buvote kaip 
tikras riteris, - paaiškino Otas. - Todėl aš nusprendžiau iš Jūsų pada- 
ryti tikrą riterį. Praleiskite šią naktį pasninkaudamas ir melsdamasis. 


Rytoj aš asmeniškai priimsiu Jūsų priesaiką Burgberge. 


Jugrišinas UNO 


— Jie grįžta! Jie grįžta! 

Kunas ir Bertramas vėl atliko žvalgybą ir privertė sukrusti visą 
kaimą. Kai atvyko Kristiano pasiuntinys ir pranešė apie Hartvigo 
mirties bausmės įvykdymą bei kitas naujienas, Kristiansdorfo gyven- 
tojai buvo maloniai nustebinti ir sujaudinti. 

Didžiulis džiaugsmas buvo dėl to, kad pasibaigė Randolfo ir Har- 
tvigo tironija ir kad Kristianas nebėra įtariamasis. Kristianas vėl įvyk- 
dys teisingumą. 

Bet kitos naujienos, kurias pranešė pasiuntinys, sukėlė didžiulę 
nuostabą ir nesibaigiančias diskusijas: riteris Kristianas ir netgi Mar- 
ta tapo kilmingi! 

Ariki šiol yra buvę, kad paprasta žolininkė taptų kilminga? 

Tikėti pasiuntiniu ar ne - visų nuomonės buvo skirtingos. Kaip 
po to pasikeitė Marta, ar ji elgsis teisingai? Grizelda buvo neįprastai 
tyli ir paskendusi savo mintyse galvojo, kad jos pastovus kandumas 
dabar atsisuks prieš ją dvigubai ar net trigubai. 

Kaimo gyventojai ėjo parvykstančiųjų link, kad patys savo akimis 
juos pamatytų ir deramai pasveikintų. 

Kokie neįprasti keliauninkai! 

Visų priekyje ant savo kilmingo žirgo jojo Kristianas, apsisiautęs 
geros vilnos apsiaustu, šalia jo - Marta, apsivilkus tokią prašmatnią 
suknią, kad kai kurie neteko žado tai pamatę: žalia su nėriniais ir 
plytos rudumo apvadais. Jie labai tiko prie jos plaukų spalvos, kurie 
buvo susegti ir paslėpti po lengvu šydu. Už jų prašmatniai apsigink- 
lavęs jojo Lukas. 

Paskui juos — kas pėstute, kas ant arklio - sekė meistras Herma- 
nas, tėvas Bartalomėjus, Ema ir Jonas, kurie buvo iškeliavę į Meise- 
ną, trys nepažįstamieji su mūrininko įrankiais, pora ginkluotųjų ir 
pačioje pabaigoje - kas per staigmena! - druskos vežikai Hansas ir 
Fridrichas su savo sunkiu kinkiniu. 

Drebančiais keliais ir nusižeminusios Grizelda ir Gertrūda žen- 
gė prie Kristiano ir Martos, ištiesė jiems pasveikinimo gėrimą. Tada 
Hildebrandas puolė ant kelių, kiti taip pat pasekė juo. 

Marta su savo prabangia suknia jautėsi nepatogiai. Suknią jai pa- 
dovanojo Jadvyga ir Kristianas norėjo, kad ji ją dėvėtų kelionėje. 

— Kelyje ji tik sudulkės. Ir ką pagalvos apie mane kiti, jei aš pasiro- 
dysiu tokia išsipusčiusi ? 

— Kaip tik apie tai ir kalba, - atsakė Kristianas. - Taip jie grei- 
čiau supras, kad tu nebesi ta neturtinga mergaitė, kuri slapstosi nuo 
Vulfharto, kurią jie priglaudė iš gailesčio, bet ledi ir šio kaimo šeimi- 
ninkė. Daugiau niekas nebesiryš tau vadovauti. 

Ledi? - vėl sumišusi mąstė Marta. Bet Kristianas pažiūrėjo į ją 
šypsodamasis ir pasakė: 

— Tik pagalvok apie Grizeldą! 

Po teismo markizas su Jadvyga pakvietė Kristianą ir jo jaunąją 
žmoną porai dienų palydėti juos iki Meiseno. Marta negalėjo suvok- 
ti, kad košmaras pagaliau baigėsi, ir neįsivaizdavo savo tolesnio gy- 
venimo. Labiausiai jai patiktų ir toliau būti Kristiano žmona ir tuo 
pačiu maišyti žoleles trobelėje. Bet tai dabar mažai tikėtina — tiesa? 

"Kristianas pažinojo ją pakankamai gerai, kad suprastų, apie ką ji 
galvoja, ir ją nuramino: 

— Jei tu norėsi, galėsi ir ateityje gydyti žmones. Tiksliau pasa- 
kius - mes negalime kaime atsisakyti tavo sugebėjimų. Pasikviesk ką 
nors į pagalbą. Minėjai, kad Joana turi sugebėjimų? Be to, mes priva- 
lome rūpintis Vilhelmos dukterimi. Bet tu taip pat mokysiesi valdyti 
didelius namus. 

Patenkinta Marta prisiglaudė prie savo vyro, galbūt arčiau, nei lei- 


džia geros manieros. 


502 SABINE EBERT 


Vakare jie triukšmingai puotavo su draugais. Trūko tik Luko. 
Kaip kiekvienas būsimasis riteris jis nusimaudė, nuėjo išpažinties ir 
praleido naktį pasninkaudamas ir melsdamasis. 

Pagaliau atėjo akimirka, kai Marta ir Kristianas galėjo sugrįžti į 
savo kambarį, kuriame juos apgyvendino Otas. 

— Ledi Marta, suteiksite man malonę? - paklausė Kristianas per- 
dėtai pagarbiai ir uždaręs duris palinko prie jos. 

— Kokią? - klausimu atsakė Marta, o jos žvilgsnyje spindėjo šel- 
miška liepsnelė. Tada ji jį apkabino ir pati atsakė į savo klausimą: 

— Kiekvieną. 

Tą naktį nė vienas iš jų neužmigo. Jie mylėjosi, kalbėjosi ir kūrė 
ateities planus. 

Kitą dieną Otas asmeniškai perėmė šventinę ceremoniją, kurioje 
Lukas buvo įšventintas į riterius. Prieš savo svitą ir susirinkusius šven- 
tikus jis įteikė Lukui šalmą, šarvus, ietį, pentinus ir kalaviją, tada para- 
gino jį nuo seno šia proga sakomais žodžiais, jog šis laikytųsi riteriui 
būdingų dorybių: ištikimybės ir atsakomybės, ištvermės ir saikingu- 
mo, kad būtų gailestingas vargšams ir padėtų prašantiems pagalbos. 

Išblyškęs, susikaupęs ir rimtas Lukas priėmė ginklus ir prisiekė gy- 
venti pagal šias taisykles. 

Po šito jis pagaliau galėjo priimti tiek daug sveikinimų kaip Kris- 
tianas ir Marta prieš porą dienų. 

Kristianas priėjo prie savo senojo ginklanešio. 

— Gerai padaryta, - pasakė jis ir uždėjo ranką jam ant peties. - Jei 
tu neturi kitų ateities planų, būčiau patenkintas galėdamas tave pri- 
imti į savo svitą kaip riterį. 

Iš pradžių Lukas pasižiūrėjo sumišęs ir po akimirkos visas nušvi- 
tęs atsakė: 

— Mielu noru! 

— Sutarta, — tarė Kristianas. 

— Ar nori poros laisvų dienų, kad galėtum nujoti pas savo tėvą ir 
pranešti jam gerą naujieną? 

Lukas iš karto pagalvojo apie naują savo padėtį. 

— Aš pasiųsiu jam pasiuntinį. Kaip matau, mes turime dar daug ką 
atlikti prieš sugrįžtant į kaimą, - apgalvotai pasakė jis. 

Tada jo veide pasirodė seniai visiems pažįstama pašaipi grimasa. 

— Be to, aš nenoriu praleisti reginio, kai žiurkė Hartvigas spurdės 
kartuvėse. — Tada jis vėl surimtėjo. - Prieš Dievą ir visus šventuo- 
sius - jis to nusipelnė. 

Beje, markizas Ditrichas taip pat įsimaišė tarp sveikintojų. 

— Mano sveikinimai, riteri, - pasakė jis, o Lukas jam mandagiai 
nusilenkė. 

— Aš kviečiu Jus prisijungti prie mano svitos. Gero vyro, tokio, 
kaip Jūs, man visada reikės — aš ir mano brolis esame vienos nuomo- 
nės, - pasakė markizas. 

Lukas atrodė sutrikęs. 

— Dėkoju už garbingą pasiūlymą. Bet Kristianas ką tik priėmė 
mane į tarnybą. 

Ditrichas nusijuokė. 

— Matau, jis ir vėl buvo pirmesnis. Geras vyras. Ir jam Jūsų pagal- 
bos gali labiau prireikti nei man. - Surimtėjęs jis pasižiūrėjo į Kris- 
tianą ir Martą. - Kurį laiką Randolfo nebus. Jis nedrįs vietoje savęs 
pasiųsti kito į Šventąją žemę. Kas žino — jau daug vyrų iškeliavo į 
Šventąją žemę ir ten numirė. Bet jo draugai neliks nepabandę apsun- 
kinti Jums gyvenimo. 

— Randolfas ten nepalūš, - atsakė Kristianas. - Tik ne jis. Ir kai jis 
sugrįš, kaip maldininkas bus dar sunkiau prieinamas. 

Landsbergietis uždėjo ranką jam ant peties. 

- Jūs, kaip kilmingieji — taip pat. 

Kristianas pasiuntė pasiuntinį ne tik pas Luko tėvą, bet ir dar vie- 
ną į kaimą. Marta pareikalavo, kad Emai bei Jonui būtų pranešta apie 
nuosprendį Hartvigui ir kad jie turėtų galimybę patys savo akimis 
pamatyti, kaip miršta tas, kuris jiems suteikė tiek skausmo. 

Kristianas ir Marta išnaudojo laiką iki bausmės įvykdymo ir ap- 
lankė Jozefą. 

— Ar tu tikrai nenori vykti į mano kaimą? — pasiūlė jai riteris, kai 
senolė juos abu apkabino ir palinkėjo laimės. - Galėtum ramiai sau 
leisti senatvę. 

— Ramiai? — nutaisiusi pašaipią grimasą paklausė Jozefa. - Nuo 


kada ramu ten, kur tu pasirodai ? 

Bet po akimirkos vėl viskas tapo rimta. Marta nujautė, kad senoji 
žino ar jaučia daugiau, nei šiuo momentu sako. 

— Gal vėliau, jei Dievas leis man dar truputėlį pagyventi. Manau, 
ateis laikas, kai jums manęs kaime prireiks. | 

Likusią dienos dalį Kristianas praleido ieškodamas stropių ama- 
tininkų. Jis pasiryžo vietoj savo sudeginto namo pastatyti akmeninį. 
Po pokalbio su meistru jis sudarė sutartį su akmenskaldžiu ir jo pa- 
galbininku bei mokiniu. Iš pajamų, kurios jam priklausė kaime, jis 
galės sau tai leisti. 

Jis susitarė su Arnulfu, kad šis jam pradžiai perleis keletą ginkluo- 
tųjų, kol jis pats galės pasiimti savo. 

Netrukus Marta ir Kristianas turėjo netikėtą susitikimą. Turguje, 
kur jie norėjo nusipirkti reikalingiausių dalykų, jie susitiko Hansą ir 
Fridrichą, kurie jau trečia diena dykai dalijo grūdus, parsigabentus iš 
Bohemijos, kai jie ten nugabeno didžiulį vežimą druskos. 

— Mūsų sveikinimai, pone Kristianai ir ledi Marta, - pasveikino 
juos Fridrichas ir nusilenkė taip žemai, kad jam net nugara suskaudo. 

— Kaip matau, jums vėl reikia mano pagalbos, — atsakė susirūpi- 
nusi Marta, ir Fridrichas išsigandęs žengtelėjo atgal. 

— Tai nedera, kai Jūs tapote tikra ledi. Visame mieste tik apie tai ir 
tekalba, kokį neįprastą sprendimą priėmė Otas. | 

— Mes džiaugiamės už Jus, - paskubėjo pabaigti Hansas. 

— Bet gal visgi sudarykime sutartį? - paklausė Kristianas visus nu- 
stebindamas. - Tada aš galėčiau Jus perleisti į savo kompetentingos 
žmonos rankas. Ką manote apie tai, kad Jūs perkeltumėte savo verslą 
į mūsų kaimą? Jei vietovė ir toliau taip sparčiai plėsis, mums reikės 
vežikų, kurie transportuotų rūdą ir sutvarkytų tai, ko mes patys nej- 
veikiame. Taip jums nebereikėtų važinėti į tolimas keliones. 

Broliai nustebę susižvalgė. 

— Kick laiko turime 'apsispręsti ? 

— Rytoj Jūs tikriausiai trauksite Halės link, tiesa? Keliaukite kartu 
su mumis ir padarykite lanką aplink kaimą. Ten mes nupirksime dalį 
Jūsų grūdų. Jūs galėtumėte atlikti dar kai ką reikalingo mums - ži- 
noma, už tai bus sumokėta. Kai Halėje pristatysite savo prekes, atgal 
parvešite mums daugybę reikalingų dalykų. Aš Jums pažadu. 

Hansas bei Fridrichas nustebę vėl susižvalgė ir nežymiai palinksė- 
jo. 

— Sutarta, - pasakė Fridrichas. 

Tą dieną, kai buvo numatytas Hartvigo teismas, žmonės jau nuo 
pat saulėtekio veržėsi ten, kad tik nepraleistų ir nors kartą pamatytų, 
kaip kariamas aukštas pareigas užėmęs žmogus. To kiekvieną dieną 
nepamatysi. Kaip Fridrichas pasakojo, Meisene sklandė daug istorijų 
apie tai, kas nutiko Kristiano kaime. 

Stropūs prekiautojai vaišino visus alumi, dvi storos moteriškės 
pardavinėjo mažas įdarytas bandeles bei medaus pyragėlius ir mėgi- 
no kuo garsiau pritraukti klientus. Pora vaikinų pešėsi dėl geriausių 
vietų, žiūrovai užlipo net ant artimiausių namų stogų. 

Kristianas, Marta ir Lukas laikė savo arklius truputį nuošaliau. Jie 
nenorėjo pasirodyti kaip šios istorijos dalyviai. Ema ir Jonas taip pat 
atvyko ir dabar stovėjo šalia jų. 

Garsus minios klykimas reiškė, kad nuosprendis tuoj bus įvykdy- 
tas. Hartvigą atvežė ne su budelio karučiais, jis buvo paguldytas ant 
lentos veidu žemyn ir atvilktas per gatvę. 

Jis buvo iškankintas, purvinas ir apskretęs, kai du budeliai atnar- 
pliojo jį nuo lentos ir nuvilko prie kartuvių. Per lūpas jam bėgo seilės, 
jis negalėjo nusilaikyti ant kojų, vis verkšleno ir bėdojosi. 

Kai teismo sekretorius perskaitė kaltinimus, keletas jaunuolių ap- 
mėtė jį supuvusiais vaisiais. 

— Pašok ant virvės, tu, storuli, - sušuko viena moteris, o susirin- 
kusieji plojo. 

Kristianas ir Lukas suakmenėjusiais veidais žiūrėjo spektaklį, kurį 
vaidino Hartvigas. 

Marta nusuko žvilgsnį nuo storulio, kuris buvo toks žiaurus jai ir 
jos draugams, o dabar buvo tik verkšlenantis kalnas. Kiekvienas iš jos 
draugų, paskelbus Hartvigo ir Randolfo nuosprendį, būtų pasitikę 
savo likimą drąsiau ir oriau. 

Kai garsus žmonių plojimas ir šūksniai pranešė, kad nusikaltėlis 
krito, Marta pamatė, kaip Ema įsikibo į Jono ranką. Jis prisitraukė ją 


arčiau savęs ir apkabino per pečius. 

Ilgai truko, kol Hartvigas paskutinį kartą dejuodamas įkvėpė. Tuo 
metu minia buvo sužavėta tokio spektaklio, o Kristianas davė ženklą 


saviškiams, kad jau laikas į kaimą. 


— Mes džiaugiamės už Jus, - užtikrino Kristianą Hildebrandas, o 
tuo laiku Grizelda baugščiai stebėjo Martą. 

Riteris pažiūrėjo į senolį ir sušuko kaimo gyventojams: 

— Ačiū už pasitikimą. Atsistokite. Po to mes po kaimo liepa pasi- 
tarsime, kaip geriau atitaisyti žalą, kurią patyrė kaimas ir kiekvienas 
iš jūsų asmeniškai. Bet visų pirma aš noriu pamatyti sugautuosius. 
Juk jie vis dar jūsų priežiūroje? 

— Savaime suprantama, - atsakė Karlas ir žengė į priekį. - Jie tru- 
putį sulyso ir jau neberėkia taip kaip anksčiau. 

Jis nuėjo į priekį dvaro link. Kristianas jojo per upelį sekamas 
kone visų kaimo gyventojų. 

— Atveskit juos, - įsakė Kristianas. 

Beginkliai ir tarpusavyje surakintomis kojomis vyrai išsvirduliavo 
laukan ir neryžtingai žvelgė į Kristianą. 

— Markgrafas Otas man suteikė teisę savo nuožiūra nuteisti jus už 
niekšybes, - garsiai pasakė Kristianas. 

Kol suimtieji neramiai dairėsi vienas į kitą, kaimo gyventojai ne- 
kantriai laukė, ką pasakys Kristianas. 

- Jūsų ginklus ir arklius mes jau turime. Savo visus pinigus jūs ati- 
duosite Bertai - kaip kompensaciją už tai, kad padėjote nužudyti jos 
vyrą, - įsakė Kristianas nekreipdamas dėmesio į Bertos tylų šūksnį ir 
minios patenkintą šurmulį, kuris ataidėjo iš už nugaros. 

— Nusiaukit savo batus ir nusivilkit rūbus. 

Iš pradžių abejodami, paskui vikriau vyrai pakluso įsakymui, kol 
pagaliau stovėjo tik po apatiniais prieš visus Kristiano kaimo gyven- 
tojus, kurie negailėjo niekinančių riksmų. 

— O dabar dinkit, - be pasigailėjimo tęsė Kristianas. - Kiekvienas 
iš jūsų, kurį aš sutiksiu ateityje arčiau nei per dvidešimt mylių, yra 
miręs. Ir nepamirškite: kaimo gyventojai gerai žino jūsų šlykščius 
veidus, jie nepamirš nė vieno iš jūsų. 


Taip jie nuogi ir basi spruko iš kaimo, o gyventojai juokėsi į valias. 

Patenkintas Kristianas parjojo atgal, nubalnojo savo žirgą ir nuve- 
dė jį į tvartą. Lukas ir Marta jau buvo ten. 

Jie stovėjo trise, apsikeitė nebyliais žvilgsniais. Nė vienas nieko 
nesakė. Kiekvienas iš jų tą akimirką galvojo apie tai, kokiomis aplin- 
kybėmis jie čia buvo paskutinį kartą, kas nuo to laiko nutiko ir kas 
jų dar laukia. 

Staiga Kristianas nutraukė tylą. 

— Pradėsime? 

Marta ir Lukas supratingai linktelėjo. Jie pajudėjo kaimo liepos 
link. Bet kai Kristianas pamatė, kad Hiltrūda žvelgia į juos su baime, 
paprašė Luko: 

— Sukviesk visus čia. 

Jaunasis riteris nuėjo toliau, o Kristianas ir Marta laukė, ką pasa- 
kys Riltrūda. 

Išdaviko Kasparo našlės veide buvo matyti gėda ir siaubas. Dre- 
bančia ranka ji ištiesė Kristianui keletą monetų. 

— Tai Jūsų dalis, uždirbta kepant ir raugiant alų, kol Hartvigas vėl 
neatėmė iš manęs pinigų, - pasakė ji vos girdimu balsu ir nusižemi- 
nusi. Moteris buvo susitraukusi lyg lauktų smūgių. 

Kristianas jau žinojo, kad po Gretos mirties Hiltrūda perėmė ke- 
pimą ir raugimą. 

— Tavo duonos man dar neteko ragauti, bet tavo daromas alus yra 
skanus, - pasakė jis draugiškai. - Ar tu pasiruošusi toliau tęsti šį 
darbą ir viską, ką Greta darė iki šiol? 

Nustebinta Hiltrūda pažvelgė į jį. Jos akyse sužibo ašaros. 

— Jūs tai leistumėte? Bet mano vyras... 

— Kasparas už savo išdavystę jau nubaustas. Kodėl aš turėčiau da- 
bar bausti ir tave už tai, ko tu nežinojai? Jis išdavė ir tave. 

Hiltrūda verkdama puolė ant kelių. 

— Ačiū, pone! Tegu Dievas Jus laimina! 

— Stokis. Ir eime kartu prie kaimo liepos. Reikia daug ką aptarti. 

Marta neturėjo laiko pasveikinti savo podukrų, kurios nedrąsiai 
apžiūrinėjo ją ir jos naują suknelę, kai susirinkimas jau buvo prasidė- 
jęs. Reikėjo daug ką aptarti ir sureguliuoti, bet ji žinojo, kad visi laukė 


vieno pasisakymo, apie kurį niekas nesiryžo prabilti. 

Pagaliau žodį perėmė Karlas: 

— Manau, mes turėtumėme išrinkti naują kaimo vyriausiąjį. Kai 
mums grėsė pavojus, Hildebrandas mus paliko likimo valioje vietoj 
to, kad stotų mūsų pusėn. Po Kristiano suėmimo jis perėjo į kitą 
frontą. 

Hildebrandas susitraukė: 

— O ką man reikėjo daryti? — pasiskundė jis. - Mes paprasčiausiai 
nieko negalėjome padaryti prieš tokią jėgą! 

— Kiti tam ryžosi, - aršiai priešgyniavo Karlas. - Netgi Kunas ir 
tavo nuosavas sūnus rizikavo savo gyvenimais. Tik tu bailiai cylėjai ir 
žiūrėjai į tai. 

Susirinkusių žvilgsniai nukrypo į Kristianą, bet jis paslėpė savo 
emocijas. 

— Jei norit turėti vyriausiąjį, tai jūsų pasirinkimas, - pareiškė jis 
garsiai. - Tik šį kartą pasirinkit teisingai! 

— Juo turi tapti Jonas, - sušuko Berta būriui, taip pritraukdama 
nustebusius žvilgsnius, bet tuo pačiu ir pritariamus šūksnius. 

Hildebrandas tuo metu visai susigūžė, o Grizelda, nutaisiusi įžeis- 
to žmogaus išraišką, nunarino galvą. Kaimo gyventojai savo naujuo- 
ju seniūnu išrinko kalvį. 

Prieš miniai išsiskirstant Kristianas žvilgtelėjo į Martą ir vėl per- 
ėmė žodį. 

— Rytoj mes visi vėl kibsime į savo darbus ir iš naujo bandysime iš 
mūsų kaimo padaryti tai, apie ką mes visi svajojome - taikos ir teisin- 
gumo oazę. Bet neapsirikite. Mes turėsime už tai kovoti, kiekvienas iš 
mūsų. Mes laimėjome šiek tiek laiko tai kovai pasiruošti. Šį laiką mes 
turime išnaudoti ir ruoštis tai dienai, kai vėl pasirodys Randolfas ar 
kažkas panašaus į jį. 

Pusiau išsigandę, pusiau ryžtingi kaimo gyventojai žvelgė į Kris- 
tianą. 

„Aš pasiilgau Gretos, - mąstė sau Marta. Dabar ji paragintų visus 
kitus: be rizikos nebus geresnio gyvenimo!“ 

Bet šį kartą tylą pertraukė Jonas. 

— Kai taip atsitiks, mes būsime pasiruošę, — pasakė jis. Tai nu- 


skambėjo kaip pažadas. 

Kol moterys, gavusios Kristiano leidimą, ėmėsi atsargų iš ponų 
kieme stovinčio vagono ir ruošė visiems vaišes, Kristianas prisitraukė 
Martą arčiau savęs, apkabino ją per liemenį ir abu išėjo pasivaikščio- 
ti po savo kaimą. Ten, kur Hartvigas sudegino jo namą iki pamatų, 
buvo tik akmenskaldys su savo žmonėmis, kad pasidarytų brėžinius 
naujoms statyboms. 

— Na, ledi Marta... - pradėjo jis pašaipiu tonu. 

— Prie to aš niekaip nepriprasiu! — pertraukė ji juokdamasi ir pa- 
dėjo galvą jam ant peties. 

Nekreipdamas dėmesio į jos pastabą jis tęsė toliau: 

— Ar būtumėt tokia gera ir palydėtumėt mane kelionėje į Kelną? 

Ji nustebusi pasižiūrėjo. 

- Į Kelną? 

— Taip. - Kristianas paėmė kapšelį, kuris buvo prie jo diržo, iš- 
traukė iš jo maišelį, atidarė jį ir davė pasižiūrėti Martai. 

Pažvelgus jai net užgniaužė kvapą. 

— Brangakmenį man padovanojo markizas Ditrichas kaip vestu- 
vių dovaną. Jis nori, kad už tai nusikaldinčiau sau naują, geriausios 
kokybės kalaviją pas geriausius Kelno kalvius, - pasakė jis. - Marki- 
zas mano, kad man jo prireiks. 

Ji tyliai atsiduso. 

— "Taip, tau jo prireiks. 

Randolfas grįš po dvejų ar trejų metų. Ir tik vienas Dievas težino, 
kas juos iki to laiko gali užklupti. 

— Kada tu nori iškeliauti? Dar prieš žiemą ar ankstų pavasarį? 

- Per porą artimiausių dienų, kai tik čia bus sutvarkyti svarbiausi 
reikalai. 

— Jei taip, tai aš tave mielai palydėsiu. 

Kažkas jos tone privertė Kristianą suklusti. Jis atidžiai tyrinėjo jos 
veidą. Ir kai jo žvilgsnis nevalingai nukrypo į jos dar plokščią pilvu- 
ką, ji žinojo, kad Kristianas suprato, kodėl ji negalėtų jo lydėti anks- 
tyvą pavasarį. 

Nepaprastai laimingas jis paėmė ją ant rankų ir kažką pašnabždė- 


jo į ausį. 


Vis idijų 


Sričių į rytus nuo Salės ir Elbės apgyvendinimas buvo didžiausias 
viduramžių Vokietijoje. Istorikai nustatė, kad 1200 metais apie du šim- 
tus tūkstančių žmonių patraukė iš vakarų, kad čia rastų asmens laisvę ir 
sunkiai dirbdami paverstų žemę dirbamą. 

Tai, kad Kristiansdorfe buvo rasta sidabro, buvo ypatingas sėkmės 
atvejis, kuris tapo atramos tašku pastebimam vystymuisi. Žinia apie 
sidabro išteklius greitai apskriejo šalį ir pritraukė tūkstančius kalnaka- 
sių, amatininkų bei nuotykių ieškotojų. Jau 1300 metais iškilęs miestas 
Freibergas tapo labiausiai apgyvendintas visose Meiseno žemėse. Frei- 
bergo gyventojai šiandien didžiuodamiesi pasakoja, kad sidabro rūda iš 
Freibergo rūdos kasyklų Saksonijos kunigaikščiams atnešė legendinius 
turtus. 

Meiseno markizas Otas fon Vetinas, kurio paminklas stovi viršutinė- 
je Ereibergo dalyje, o jo vardą žino kiekvienas miesto vaikas, pasakojime 
vadinamas „Otu turtinguoju“. Dėl jo paskelbtos „kasybos laisvės“, po 
kurios kiekvienas galėjo kasti rūdą ir trečdalį, o vėliau dešimtadalį paja- 
mų mokėjo markizui, jo valdose sparčiai išsivystė kalnakasyba ir Vetinai 
tapo labai galingi. 

Vis dėlto aš „pakišau“ Oto pavainikį, už tai turiu atsiprašyti. Pasako- 
jimas apie jo aferas neperdėtas. 

Jo brolis Ditrichas, rytinių žemių, dabartinio Brandenburgo, marki- 
zas, savo nelaimingos santuokos su Lenkijos karaliaus dukterimi metu 
tikrai turėjo su vieno tarnautojo našle nesantuokinį vaiką, kurį jis pripa- 
Žino ir juo rūpinosi. 

Jadvyga dingsta iš senųjų raštų ir dažnai aprašoma kaip furija. Bet 
ankstesniųjų laikų kronikai daugiausia buvo vyrai ir pasmerkė ją dėl to, 
kad kišosi į Oto reikalus. Aš esu nustebusi, kad toks galingas žmogus 
kaip Otas klausė savo žmonos. O vėlesnė pasakojimo eiga turėtų paro- 
dyti, kad Jadvyga prieštaraudama buvo teisi. 

Mes žinome Kristiansdorto įkūrėjo vardą ir galime nuspėti, kad jis 
buvo tarnautojas. Jo likimas yra išgalvotas. 

Be to, tekste panaudota nedaug anų laikų šaltinių. Tai, kad druskos 
vežikai iš Halės buvo pirmieji, kurie Kristiansdorfe rado sidabro, yra is- 


torija, kuri buvo aprašyta net Agrikolos, bet šiandien daugelis istorikų 
abejoja. Kadangi ši legenda tokia populiari, aš ją panaudojau ir išgalvo- 
jau priežastį, dėl kurios jie atsiskyrė nuo savo grupės ir atsirado nuoša- 
liame Kristiansdorfo kaime tamsiajame miške. 

Manoma, kad Kristiansdorto ir aplinkinių kaimų apgyvendinimas 
įvyko 1150 metais. Šiandien šis įvykis kiekvienais metais prisimenamas 
„Istorine kolonistų procesija“, renginiu, kurio metu viduramžių gerbė- 
jai ir kultūros tradicijų puoselėtojai savaitę vežimais ir pėsčiomis keliau- 
ja po vidurio Saksoniją. 

Aš remiuosiu Adre Thieme iš Saksonijos istorijos instituto teze, kuri 
atstovauja nuomonei, kad 1168 metais datuotas pirmas sidabro radi- 
nys buvo atrastas iš karto po pirmųjų naujakurių atvykimo. Jis taip pat 
laikosi nuomonės, kad markizo Oto ir imperatoriaus santykiai nebuvo 
tokie komplikuoti, kaip verčia tikėti nedaug išlikusių raštų. 


Aš dėkoju daktarui Thieme už jo paramą, taip pat ir Freibergo is- 
torikams daktarui Ulrichui Thieliui, Uvei Richter, daktarui Raineriui 
Sennewaldui, kalnakasybos ekspertams: daktarui Manfredui Jakeliui ir 
Jensui Kugleriui bei Diteriui Schraberiui. Ypač ačiū Sabinai van Denem 
už jos padrąsinimus, taip pat Gabrielei Meissner ir Angelai Kiessling, 
kurios atsakė į daugelį mano klausimų ir kantriai skaitė pusiau baigtus 
rankraščius, Ilzei Wagner už rūpestingas pamokas ir Knauro leidyklai 
už tikėjimą Marta ir Kristianu. 


Aprašytose imperatoriškose tarybose ir sąjungoje prieš Heinrichą 
Liovę paminėti kilmingieji bei dvasininkai tikrai dalyvavo; jų eiga re- 
miasi tik keletu šaltinių ir yra išgalvota. 

Daugelis kalnakasybos detalių, tokių kaip ritualas spėjant sidabro 
buvimo vietą, buvo aprašytos taip, kaip minima Agrikolos darbe „De 
Re Metallica“. Dauguma Martos naudotų vaistų yra paimti iš Hildegar- 
dos fon Bingens, gyvenusios viduramžiais, medicinos veikalo. 


Saksonijos kunigaikščių maištas prieš Heinrichą Liovę baigėsi 
1170 m. Albrechto Lokio mirtimi. Atviras Heinricho ir imperatoriaus 
Barbarosos susidūrimas įvyko 1176 metais, kai imperatorius, anot le- 
gendos, atsiklaupęs ant kelių, prašė Liovės lydėti jį karo žygyje į Italiją, 
bet veltui. Kai Heinrichas ignoravo tris šaukimus į reichstagą, kuni- 
gaikščiai nuteisė jį reicho aktui ir atėmė jo nuosavybę. Prieš tai markizas 
Ditrichas dar iškvietė Heinrichą Liovę į dvikovą. Apie visus šiuos ir to- 


lesnius įvykius papasakosiu kitąkart. 

naujakurių, traukiančių į neapgyvendintus kraštus rytuose, kad 
pradėtų naują, laisvą gyvenimą. Klajūnai pasiekia atokų kaimą 
girioje, kur nedideliam riterių būreliui vadovauja kilmingasis riteris 
Kristianas. Jis tuoj pat susižavi Marta ir nusprendžia nugabenti ją 
į savo pono Oto ton Meiseno dvarą. Ten paaiškėja, jog atklydusioji 
mergina apdovanota ne tik grožiu, bet stebuklinga gydymo galia. Ji 
išgydo jauniausią Oto sūnų, išgelbėja savo šeimininkę, kai kažkas 
mėgina ją nunuodyti. Netrukus sumanioji Marta įgyja ne tik 
užtarėjų, bet ir priešų. Kad išgelbėtų savo mylimąjį ir išsigelbėtų 
pati, jai dar ne kartą teks rizikuoti gyvybe... 

